
William  L.  G-arrison  og  hans  Tid*). 

(En  Skildring  af  Arbejdet  for  Negerslavernes  Frigjørelse  i  de 
Forenede  Stater). 

(Slutn.) 


VI. 

Ophævelsesarbejdet  paa  Kongressen. 

„Har  vi  hvisket  Sandheden, 
hvisk  da  ej  længere, 
tal,  som  Trompeten  lyder, 
stærkere,  strængere!"  (Whitier). 

JJer  blev  talt  stærkere  og  strængere  Aar  efter  Aar; 
og  Talen  trængte  ind  paa  Kongressen  og  vidste  at  skaffe 
sig  Ørenlyd  dér. 

Spørgsmaalet  fandt  Vej  til  Kongressen  i  Form  af  An- 
søgninger om  Slaveriets  Ophævelse  i  Columbia- Distriktet, 
hvor  de  Forenede  Staters  Hovedstad,  Washington,  ligger. 
Da  Columbia  ikke  er  nogen  Stat  for  sig  og  heller  ikke  til- 
hører nogen  enkelt  af  de  andre  Stater,  men  staar  under 
Fællesregeringens  umiddelbare  Styrelse,  mente  Abolitio- 
nisterne,  at  de  Forenede  Stater  vare  ansvarlige  for  Slaveriet 
dér,  og  at  de  fri  Stater  vare  forpligtede  til  at  gjøre,  hvad 
de  kunde  for  at  faa  Ende  paa  Slaveriet  dér. 


*)  Jfr.  Hist.  Arkiv  XVI.,  254  o. 
Historisk  Arkiv.    I.  1887. 

Men  Slavestaterne  vilde  ikke  høre  det  allermindste 
om  den  Sag  og  fik  gjennemfert  en  Lov  —  en  »Knevlelov« 
kaldte  man  den  — ,  der  skulde  stoppe  Munden  paa  alle 
dem,  der  vilde  tale  om  Slaveriets  Ophævelse;  det  vedtoges 
nemlig,  at  alle  Andragender,  som  havde  Hensyn  til  Slave- 
spørgsmaalet,  skulde  lægges  til  Side  uden  at  drøftes,  refereres 
eller  trykkes.  Dog  der  var  én,  som  ikke  vilde  lade  sig 
knævle,  og  det  var  den  sexogtresindstyveaarige  John  Guincy 
Adams. 

Han  var  Søn  af  den  ældre  Præsident  Adams  og  havde 
selv  været  Præsident  i  1825— 29.  Han  havde  ført  et  meget 
bevæget  Ungdomsliv;  som  ganske  ung  Fyr  havde  han  rejst 
med  Faderen  i  Evropa,  havde  bl.  a.  ogsaa  været  her  i 
Danmark;  siden  studerede  han  i  Amerika,  blev  Sagfører, 
dernæst  Senator  og  derefter  i  en  Række  Aar  Sendemand 
ved  forskjellige  evropæiske  Hoffer,  inden  han  blev  Præsident. 

Nu  stod  han  her,  65  Aar  gammel,  som  Medlem  af 
Repræsentanternes  Hus  og  satte  sig  med  Hænder  og  Fødder 
mod  den  oven  omtalte  Vedtægt.  Han  var  egentlig  ikke 
Abolitionist,  holdt  ikke  en  Gang  paa  Slaveriets  Afskaffelse  i 
Col umbia- Distriktet ;  men  han  holdt  paa  Folkets  Ret  til  at 
sende  Andragender  til  Regeringen,  om  hvad  det  vilde. 
Han  var  flittig,  dygtig,  altid  paa  sin  Plads;  han  stræbte 
altid  at  have  Retten  paa  sin  Side,  og  han  kom  derfor  til  at 
staa  fastere  efter  hvert  Angreb. 

Til  Trods  for  ovennævnte  Vedtægt  vedblev  Adams  at 
fremlægge  Andragender  om  Slaveriets  Ophævelse  i  Distriktet 
Columbia,  og  der  kom  mange  af  den  Slags.  Naar  Dagen 
for  Andragender  kom,  var  han  en  af  de  første,  der  blev 
kaldt  frem,  og  han  kunde  undertiden  optage  hele  Timen 
med  at  fremlægge  dem,  skjønt  de  strax  bleve  lagte  til  Side. 
En  Dag  fremlagde  han  i  alt  511. 

Stor  blev  Forbitrelsen,  da  han  en  Dag  —  det  var  i 
1836  —  rejste  sig  og  sagde,  at  han  havde  i  sin  Besiddelse 
et  Andragende  fra*  tyve  Slaver  og  ønskede  at  vide,   om  det 

var  at  regne  ind  under  den  nævnte  Vedtægt  eller  ej.  For- 
manden bad  ham  fremlægge  Andragendet;  men  han  vilde 
ikke,  før  han  fik  Svar  paa  det,  han  spurgte  om.  Hele 
Huset  kom  i  Oprør;  nogle  raabte  paa,  at  han  skulde  irette- 
sættes, andre,  at  han  skulde  bortvises.  Et  Medlem  foreslog 
udtalt,  at  »saasom  John  Guincy  Adams  ved  sine  Forsøg 
paa  at  fremlægge  et  Andragende  fra  Slaver  om  Ophævelse 
af  Slaveriet  i  Columbia-Distriktet  har  forhaanet  Huset,  og 
paa  Grund  af  denne  upassende  Opførsel  vil  hidse  Slaverne 
til  Oprør,  fortjener  han  at  irettesættes«. 

Da  Adams  nu  gjorde  opmærksom  paa,  at  han  slet  ikke 
havde  forsøgt  at  fremlægge  noget  Andragende,  men  kun 
sagt,  at  han  var  i  Besiddelse  af  et,  og  at  Andragendet 
slet  ikke  angik  Slaveriets  Ophævelse  i  Distriktet,  men  noget 
helt  andet,  ændredes  Forslaget  derhen,  at  »Hr.  Adams 
skulde  irettesættes,  fordi  han  havde  fremkaldt  det  Indtryk 
paa  Tinget,  at  Andragendet  gjaldt  Ophævelsen  af  Slaveriet« 
o.  s.  V.  —  »Men«,  svarede  Adams,  »jeg  skal  dog  vel  ikke 
irettesættes  for  Deres  Fejltagelse  og  Dumhed.« 

Kjærnen  i  disse  Forhandlinger  var  den,  at  medens 
Husets  Flertal  ængstlig  segte  at  dysse  Ophævelses-Spørgs- 
maalet  ned  og  end  ikke  skyede  at  krænke  en  almindelig 
Borgerret  for  at  naa  dette  Maal,  kom  derimod  Adams  til 
at  gaa  saa  vidt,  at  han  endog  hævder  Slaver  Ret  til  at 
andrage.  »Et  Andragende  er  en  Bøn«,  siger  han;  »Slaverne 
have  Ret  til  at  bede  til  Gud  i  Himlen;  staar  da  dette  Hus 
saa  højt,  at  det  ikke  vil  hore  dem,  hvis  Bon  dog  den 
almægtige  vil  lytte  til?« 

Medens  Adams  saaledes  indirekte  virkede  mod  Slave- 
magten, gik  J.  R.  Giddings  fra  Ohio  som  Abolitionist  lige 
løs  paa  Sagen.  Han  bragte  (1842)  en  Sag  for  Huset  an- 
gaaende  et  amerikansk  Skib,  der  sejlede  fra  Virginia  til 
New-Orleans  med  en  Ladning  af  136  Slaver.  Disse  forenede 
sig  mod  Kaptejnen  og  Mandskabet,  toge  Skibet  i  deres  Magt 
og   førte  det  ind  til  en   britisk  Havn,    hvor    deres  Ret  til 

1* 


4  William  L.  Garrison  og  hans  Tid. 

Frihed  aner kj endtes.  Denne  Begivenhed  vakte  stort  Røre, 
og  Daniel  Webster,  der  den  Gang  var  Statsminister,  for- 
langte Skadeserstatning  af  den  britiske  Regering.  Medens 
altsaa  Ministeren  tog  Sagen  paa  denne  Maade,  fremholdt 
Hr.  Giddings  i  Repræsentanternes  Hus  den  Anskuelse,  at 
Slaveriet  var  et  Brud  paa  den  naturlige  Ret  og  kunde  der- 
for ikke  holdes  i  Kraft  uden  for  det  Rige,  der  havde  frem- 
bragt det,  og  at  et  Skib,  der  forlod  de  Porenede  Stater  og 
gik  i  rum  Se,  lod  Slaveriet  bag  sig.  Følgelig  vare  de  om- 
talte Slaver  fri  og  havde  ikke  begaaet  noget  lovstridigt  ved 
at  tilegne  sig  Friheden,  og  Ejerne  havde  slet  ikke  noget 
Krav  paa  Erstatning. 

For  denne  frimodige  Udtalelse  blev  Giddings  irettesat 
af  Huset,  hvorpaa  han  opgav  sit  Sæde  og  lod  Vælgerne 
dømme;  men  de  gjen valgte  ham  med  stor  Majoritet  og 
bleve  ved  at  gjenvælge  ham  Aar  efter  Aar,  mens  han  stadig 
talte  Slavernes  Sag. 


VII. 

Tre  Sejre.  —  Indlemmelsen  af  Texas 
og  Kalifornia. 

Paa  samme  Tid  som  Abolitionisterne  arbejdede  paa  at 
omskabe  den  offentlige  Mening  i  Norden  og  derved  forberede 
Slavemagtens  Fald,  vedblev  Slavemagten  dog  i  en  Del  Aar 
at  vinde  den  ene  Sejr  efter  den  anden. 

I  1836  blev  Arkansas  trods  Adams  og  fleres  Modstand 
optaget  som  Stat  i  Unionen  med  en  Forfatning,  der  forbød, 
at  Slaveriet  nogen  Sinde  skulde  ophæves  dér.  Det  var  den 
første  Sejr. 

Af  større  Betydning  var  Indlemmelsen  af  Texas,  en 
Begivenhed,  vi  skulle  dvæle  lidt  udførligere  ved. 

Texas  hørte  oprindelig  ind  under  Mejico  og  var  be- 
folket dels  der  fra,  dels  fra  de  Forenede  Stater.    Da  Mejico 

kæmpede  for  at  frigjere  sig  fra  Spaniens  Overherredømme, 
var  der  mange  Amerikanere,  som  hjalp  til,  og  da  Mejico 
endelig  1824  rev  sig  les  og  blev  Republik,  var  der  flere 
Amerikanere,  som  kjøbte  store  Jordstrækuinger  i  Texas  og 
nedsatte  sig  dér  for  at  drive  Kvægavl.  De  vare  mere  fore- 
tagsomme og  driftige  end  Mejicanerne,  og  hvor  de  boede, 
begyndte  Landet  snart  at  faa  et  mere  civiliseret  Udseende, 
med  smukke  Huse  og  velholdte  Marker.  Mejicanerne  kunde 
finde  sig  tilfredse  med  at  leve  i  daarlige  Huse  af  soltørrede 
Sten  og  kunde  leve  saaledes  fra  Slægt  til  Slægt  uden  at 
gjøre  Fremskridt.  De  havde  kun  liden  Energi  og  lode  sig 
let  narre  i  enhver  Handel  med  de  snu  Yankeer,  som  snart 
bleve  de  ledende  overalt  der  nede. 

I  Aaret  1833  sendte  Beboerne  af  Texas  en  Mand  ved 
Navn  Stefen  Austin,  som  var  indvandret  der  til  fra  Ny-England, 
til  Byen  Mejico  for  at  bede  om  at  faa  Texas  optaget  som 
Stat  i  den  mejicanske  Union;  men  i  Steden  for  at  faa  Svar 
paa  sit  Andragende  blev  han  opholdt  Maaneder  i  Træk,  i 
Uvished  om,  hvad  den  mejicanske  Regering  vilde  gjøre. 
Dette  blev  Austin  træt  af  og  skrev  til  Texasboerne,  at  det 
var  lige  saa  godt,  de  uden  videre  erklærede  sig  for  en  fri 
Stat;  men  dette  Brev  blev  opsnappet  og  Austin  kastet  i 
Fængsel. 

Da  Amerikanerne  i  Texas  hørte  det,  grebe  de  til  Vaaben. 
De  valgte  til  deres  Fører  en  Mand  ved  Navn  Samuel 
Houston  —  en  af  disse  æventyrlige  Skikkelser,  Amerika 
har  frembragt  saa  mange  af.  Han  havde  været  Handels- 
betjent, Løjtenant,  Sagfører,  Medlem  af  Repræsentanternes 
Hus,  Statholder  i  Tennessee,  og  sidst  Høvding  blandt  Che- 
rokee-Indianerne  i  Arkansas.  Der  fra  drog  han  i  1832  til 
Texas,  hvor  han  nu  i  1836  blev  Lederen  af  Opstanden  mod 
Mejico;  han  ledte  den  med  Dygtighed  og  vandt  en  af- 
gjørende  Sejr  i  Kampen  ved  San-Jacinto  (April  1836),  hvor 
den  mejicanske  Hær,  ført  af  Santa-Anna  i  egen  Person, 
blev  fuldstændig  opreven  og  Føreren  fangen.    Houston  blev 

haardt  saaret.  Samme  Aar  erklærede  Texas  sig  for  at  være 
en  selvstændig  Republik,  og  Samuel  Houston  blev  indsat 
som  Præsident,  hvortil  han  gjen valgtes  i  1841. 

Imidlertid  kom  Tanken  stærkt  frem  blandt  Borgerne  af 
den  nydannede  Stat  om  at  faa  Texas  optaget  blandt  de 
Forenede  Stater,  og  Houston  selv  arbejdede  for  dennes 
Virkeliggj øreise.  Dog  Van  Buren,  der  den  Gang  var  de 
Forenede  Staters  Præsident,  modsatte  sig  af  al  Magt,  og 
dette  var  han  ikke  ene  om.  Der  var  en  mægtig  Modstand, 
særlig  i  Norden,  mod  Optagelsen  af  Texas,  da  Mejico  er- 
klærede at  ville  betragte  et  sligt  Skridt  som  en  Krigs- 
erklæring, og  man  ikke  havde  Lyst  til  en  Krig  med  Mejico; 
men  medens  Nordstaterne  foruden  Hensynet  til  Mejico  ikke 
ønskede  at  faa  Texas  optaget,  fordi  det  var  slave- 
holdende, og  de  mente  at  have  slaveholdende  Stater  nok 
at  trækkes  med,  ønskede  Sydstaterne  netop  af  samme 
Grund  at  faa  Texas  optaget.  Striden,  saa  vel  paa 
Kongressen  som  uden  samme,  trak  i  Langdrag  og  blev 
stærkere  og  stærkere  under  Van  Burens  og  Tylers  Regerings- 
tid. Og  da  det  næste  Præsidentvalg  forestod  (1844),  blev 
det  Spørgsmaalet  om  Optagelsen  af  Texas,  hvorpaa  Valget 
beroede. 

Af  de  to  Præsidentkandidater  var  James  K.  Polk  fra 
Tennessee  for  Optagelsen  og  Henry  Clay  imod.  Polk  vandt 
Sejren,  og  Texas  blev  strax  efter  optaget  i  Unionen  som  en 
af  Nord-Amerikas  Forenede  Stater.  Dette  førte  dernæst  til 
en  Krig  med  Mejico  (1846 — 47),  i  hvilken  de  For.  Staters 
Hær  sejrede  og  foruden  Texas  vandt  baade  Ny-Mejico  og 
Øvre-Kalifornia  samt  Ret  til  fri  Sejlads  gjennem  den  kali- 
forniske  Havbugt. 

Disse  umaadelige  Landstrækninger,  skjønt  endnu  tyndt 
befolkede,  vare  til  Dels  slaveholdende,  og  det  var  Meningen, 
at  de  efterhaanden  skulde  deles  i  flere  slaveholdende  Stater 
og  altsaa  give  Slavemagten  en  Forøgelse  i  Styrke,  som  den 
nok  kunde  trænge  til,   om  den   skulde  være  i  Stand  til  at 

holde  Ligevægten  mod  Nordstaterne,  hvis  Folketal  og  Uvilje 
mod  Slaveriet  tiltog  for  hvert  Aar. 

Dog  foreløbig  var  dette  nu  den  anden  store  Sejr  for 
Slavemagten. 

—  Indlemmelsen  af  Kalifornia  skyldtes  for  en  stor  Del 
en  ung  Officer,  Kaptejn  Prémont,  som  i  flere  Aar  havde 
arbejdet  paa  at  undersøge  de  vestlige  Territorier;  han  havde 
gjennemstrejfet  Rocky  Mountains,  opdaget  Bjærgpasser,  fulgt 
Løbet  af  hidtil  ukj endte  Floder  mod  Vest  og  søgt  en  ny 
Vej  til  Stillehavskysten.  Aaret  før  Krigen  med  Mejico  ud- 
brød, var  han  paa  en  Undersøgelsesrejse  til  Oregon.  Han 
lagde  Vejen  over  Sierra  Nevada,  som  skilte  de  Forenede 
Stater  fra  Kalifornia,  der  den  Gang  var  en  Del  af  de  meji- 
canske  Besiddelser,  og  kom  i  Vinteren  1846  med  en  Flok 
dristige  Mænd  til  Kalifornia.  Han  bad  Statholderen  om 
Tilladelse  til  at  gaa  igjennem  Landet  med  sine  Mænd;  men 
denne  Tilladelse  blev  nægtet  under  Paaskud  af,  at  Stat- 
holderen fr3^gtede,  han  havde  fjendtlige  Hensigter.  Det 
kom  til  en  Ordstrid,  og  det  var  nær  kommet  til  Fjendtlig- 
heder, før  Frémont  endelig  kom  afsted  til  Oregon. 

Næste  Foraar,  da  Frémont  kom  tilbage  fra  Oregon, 
hørte  han  strax  ved  Ankomsten  til  San  Francisko,  at  Stat- 
holderen, De  Castro,  var  ved  at  samle  Tropper  for  at  an- 
gribe og  uddrive  de  Amerikanere,  der  havde  nedsat  sig  i 
Kalifornia.  Frémont  samlede  snart  disse  omkring  sig  og 
tog  den  første  Juni  et  Fort  i  Byen  Sanova.  Faa  Dage  efter 
vandt  han  en  Sejr  over  nogle  af  De  Castro's  Tropper,  og 
paa  samme  Tid  indtoge  et  Par  Søofficerer  Monterey  og  San 
Diego ;  med  dem  forenede  han  sig  om  at  indtage  Kalifornias 
Hovedstad,  Los  Angelos,  og  inden  Sommeren  var  til  Ende, 
vare  Amerikanerne  Herrer  i  Kalifornia. 

Den  endelige  Fredslutning  fandt  først  Sted  i  Februar 
1848,  og  samme  Maaned  opdagedes  Guldet  i  Kalifornia. 
Da  Nyheden  om  de  store  Guldmasser  i  denne  flærne  Krog 
af  Verden  spredtes  over  Landene,    fremkaldte   den  en  sand 

Folke  vandring  til  Kalifornia,  og  saa  stærkt  voxede  Folke- 
mængden, at  man  allerede  næste  Aar  kunde  tænke  paa  at 
faa  Territoriet  Kalifornia  optaget  som  Stat  i  Unionen.  Det 
var  Befolkningens  Ønske,  at  Territoriet  skulde  optages  uden 
Slaver,  og  Kapt.  Frémont,  der  nu  var  en  stor  Landejer  i 
Kalifornia,  var  en  af  de  to  Mænd,  der  bleve  sendte  til  Kon- 
gressen for  at  virke  derfor.  Dette  er  et  Vidnesbyrd  om, 
hvordan  Antislaveri-Bevægelsen  i  den  Snes  Aar,  der  vare 
gaaede,  siden  Garrison  først  begyndte  sin  Virksomhed,  havde 
vundet  Folkestemningen  i  Norden  for  sig.  Og  trods  Syd- 
boernes Modstand,  der  var  saa  stærk,  at  en  Slaveholder 
kunde  erklære,  at  han  hellere  saae  Kalifornia  optaget  med 
Slaveri  end  dækket  en  Fod  tykt  af  Guld  uden 
Tilladelse  til  at  holde  Slaver,  blev  Landet  dog  optaget 
i  Unionen  som  fri  Stat. 

Striden  herom  havde  imidlertid  været  saa  heftig,  at 
Sydstaterne  endog  truede  med  at  træde  ud  af  Unionen;  og 
de  stilledes  kun  tilfredse  ved  en  meget  skæbnesvanger  Over- 
enskomst (compromis),  ved  hvilken  de  til  Gjengjæld  for,  at 
Kalifornia  ikke  blev  Slavestat,  bl.  a.  fik  gjennemfert  en  Lov 
om  Gjenerh verveisen  af  flygtede  Slaver,  hvori  det  bestemtes, 
at  hvilken  som  helst  Person,  der  gjorde  Fordring  paa  en 
Slave,  kunde  gaa  til  Øvrigheden  og  faa  Hjælp  til  at  hente 
Slaven  tilbage,  og  imod  at  give  tilfredsstillende  Beviser  for, 
at  han  var  Slavens  Ejer,  kunde  han  fere  denne  tilbage  i 
Slaveri  uden  noget  Forhør  eller  retslig  Undersøgelse.  Tillige 
bestemtes  det  i  Overenskomsten,  at  Texas  skulde  deles  i 
fire  Stater,  der  maatte  holde  Slaver,  hvis  Befolkningen 
ønskede  det,  og  at  Slaveriet  ikke  skulde  ophæves  i  Co- 
lumbia-Distriktet,  men  blot  Slavehandelen  afskaffes. 
Dermed  skulde  alle  Parter  være  tilfredse,  og  dermed  skulde 
Abolitionistemes  Arbejde  være  til  Ende. 

Dette  var  den  tredje  Sejr.  »En  Sejr  til  af  den  Slags, 
ere  vi  ødelagte«,   kunde    Slaveholderne   gjærne    have   sagt. 


William  L.  Garrison  og  hans  Tid.  9 

Og  de  vandt    én  Sejr  til,  da  »Kansas-Nebraska- Loven«  gik 
igjennem;  men  herom  siden. 


VIII. 

Loven  om  flygtede  Slaver.    —   Mere   om  Abolitio- 
nisterne.  —  En  god  Bog. 

Loven  om  flygtede  Slaver  var  tilsyneladende  en  Sejr 
for  Slaveholderne ,  men  ogsaa  kun  tilsyneladende;  thi  den 
vakte  Harme  og  Afsky  rundt  omkring  i  Nordstaterne.  En 
af  dens  Bestemmelser  led  paa,  at  enhver  Borger  kunde 
blive  opbudt  til  at  lede  efter  og  fange  flygtede  Slaver,  og 
mange  Mennesker,  der  for  stode  ligegyldige,  toge  nu  Parti. 
»Ere  vi  Hunde,  at  vi  skulle  bruges  paa  denMaade?«  raabte 
Nordboerne  harmfuldt. 

Og  de  Afsky  ligheder,  Slavejagten  i  Norden  nu  gave 
Anledning  til!  Mange  sorte  Mennesker,  som  i  flere  Aar 
havde  levet  i  Frihed  i  Nordstaterne,  bleve  nu  førte  tilbage 
i  Trældom.  En  Moder  kunde  blive  ført  bort  med  hele 
sin  Børneflok,  som  hun  havde  født  i  Norden,  tordi  Loven  bød, 
at  en  Slavindes  Børn  skulde  være  fødte  Slaver  og  tilhøre 
hendes  Ejer.  Den  ene  Gang  efter  den  anden  hændtes  det, 
at  Negere,  som  var  fødte  fri  og  alle  deres  Dage  havde  levet 
i  Frihed,  bleve  førte  bort  som  Slaver;  thi  der  udkrævedes 
ikke  mere  end  almindelig  Yankee-Snuhed  til  for  at  skafi*e 
» fy Idestgj ørende  Beviser«  for,  at  man  var  Ejer  af  en  eller 
anden  Neger,  som  man  saae  sin  Fordel  ved  at  bringe  paa 
Markedet  i  Syden. 

Imidlertid  vedbleve  Slaver  at  flygte  nord  paa,  og  der 
blev  for  hvert  Aar  flere,  som  vilde  hjælpe  dem  trods  Loven ; 
de  forsvarede  sig  med,  at  de  havde  en  højere  Lov  at  lyde. 
En  Præst  ved  Navn  May,  en  ivrig  Abolitionist,  havde  næsten 
stadig  Negerflygtninge  i  sit  Hus;  han  fortæller,  at  en  Gang 
kom   der   en  Neger,    som    trods    hans    venlige  Anmodning 

nægtede  at  gaa  ind  i  Huset.  »Nej,  Massa,  mig  ikke  i 
Stand«,  sagde  han.  —  »Da  skal  du  nok  komme  i  Stand«, 
sagde  Præsten,  der  nok  forstod,  at  den  sølle  Fyr  undsaa 
sig  ved  sit  snavsede  Ydre.  Han  satte  da  en  Balje  varmt 
Vand  ind  i  Laden  til  Negeren  tillige  med  noget  Sæbe,  et 
Haandklæde  og  et  Sæt  rene  Klæder,  og  saa  bad  han  ham 
vaske  sig  og  smide  det  gamle  Tøj  paa  Møddingen.  En 
anden  ung  Neger  kom,  velklædt  og  med  bløde  Hænder; 
han  havde  været  brugt  som  Kusk  og  Tjener  hos  sin 
Herskerinde,  og  han  var  bleven  venlig  behandlet  og  havde 
lært  at  læse;  men  da  han  hørte,  at  han  skulde  sælges,  løb 
han  bort.  En  Gang  kom  en  velklædt  ung  Dame  af  saa  lys 
Hudfarve,  at  hun  let  kunde  passere  for  en  Hvid;  hun  havde 
haft  en  Kammerpiges  Bestilling,  men  var  ogsaa  flygtet, 
fordi  hun  skulde  sælges. 

I  Boston,  hvor  man  en  Del  Aar  tidligere  gjærne  havde 
taget  Livet  af  Garrison,  var  Stemningen  næsten  helt  slaaet 
om.  En  Slave  ved  Navn  Antony  Burns  var  flygtet  der  til, 
og  en  Øvrighedsperson  kom  for  at  hente  ham;  men  Folk 
flokkedes  i  Gaderne  for  at  tage  ham  fra  Politiet,  og  saa 
stor  var  Ophidselsen  i  Byen,  at  Politiet  maatte  forstærkes 
baade  med  Kavalleri,  Artilleri  og  Marinesoldater,  som  bleve 
tilkaldte.  Med  denne  Forstærkning  lykkedes  det 
endelig  at  bortføre  den  ene  Slave,  men  Sheriffen  i 
Boston  sov  ikke  vel  efter  det.  Han  mente,  at  naar  han 
var  edsvoren  Embedsmand,  maatte  han  gjøre,  som  Loven 
bød;  men  alligevel  tvivlede  han  paa,  at  han  havde  handlet 
rigtig  i  at  udlevere  Burns.  Nu  —  var  det  urigtigt  af  ham 
at  adlyde  Lovens  Bud  i  Steden  for  sin  Samvittighed,  bødede 
han  i  alt  Fald  for  det  som  en  Mand;  thi  da  Krigen  brød 
ud,  og  han  skulde  med  som  Officer,  gik  han  først  hen  til 
Digterinden  Fru  Lydia  Maria  Child  og  fortalte  hende,  at 
han  stod  i  Underhandling  med  Ejeren  af  Negeren  Burns 
om  at  faa  ham  løskjobt;  da  han  ikke  selv  kunde  bringe 
Handelen    til   Ende,    overlod   han    hende  1800  Dollars,    for 

hvilke  hun  fik  Handelen  bragt  i  Stand  og  Bums  bragt 
nord  paa  som  en  fri  Mand. 

Mens  der  var  ivrige  Abolitionister  blandt  Præsterne, 
var  der  endnu  flere,  som  toge  lige  det  modsatte  Standpunkt, 
ja  en  velærværdig  Herre  gik  saa  vidt,  at  han  sagde,  at  om 
saa  hans  egen  Moder  var  en  Slavinde  og  vovede  at  løbe  bort 
for  at  blive  fri,  vilde  han  selv  hjælpe  at  sende  hende  tilbage 
til  hendes  Herre.  Der  var  Stof  til  en  god  Træl  i  den 
Mand !  Mange  baade  Præster  og  Lægfolk  vendte  og  drejede, 
fortolkede  og  forklarede  Bibelen  paa  Kryds  og  tværs  for  at 
pine  ud  af  den,  hvad  der  kunde  synes  at  tale  til  Forsvar 
for  Slaveriet,  saa  det  var  ikke  sært,  at  de  yderliggaaende 
Abolitionister  kunde  udbryde:  »Vejen  til  Negerslavernes 
Prigjørelse  gaar  over  Kirkens  og  Statens  Ruiner!« 

Garrison  og  hans  Venner  arbejdede  utrættelig.  Fore- 
ninger stiftedes,  Blade  udgaves.  Foredrag  holdtes  rundt 
omkring.  De  forte  ofte  et  djærvt  Sprog  for  at  faa  Folket 
vækket  til  Eftertanke,  og  det  var  deres  Mening,  at  jo  mere 
vrede  Folk  bleve,  des  bedre.  Hellere  aaben  Modstand  end 
Ligegyldighed.  I  Skrift  som  i  Tale  vare  de  stærke  i  at 
væbne  sig  med  Kjeudsgjerninger*).  Vi  have  omtalt,  hvordan 
de  klippede  Kundgjørelser  om  bortløbne  Slaver  ud  af  Syd- 
boernes Blade,  og  hvor  talende  disse  kunde  være**);  men 
de  gik  videre.  Det  var  en  yndet  Paastand,  at  det  kun  var 
nogle  enkelte  slemme  Herrer,  som  mishandlede  deres  Slaver; 
men  saa  gave  Abolitionisterne  sig  til  at  lede  op  i  Syd- 
staternes Lovbøger  og  fandt  Vidnesbyrd  nok  om,  at  Lovene 
og  altsaa  hele  Landet  var  barbarisk  mod  Slaverne.    Saaledes 


*)  Det  var  Modstanderne  ikke;  men  derfor  væbnede  de  sig  ved 
Møderne  med  andre  Ting.  Medens  Charles  Burleigh  saaledes 
en  Gang  stod  og  talte,  sendte  en  Modstander  ham  et  raaddent 
Æg  lige  i  Ansigtet.  Uden  at  lade  sig  forstyrre  tørrede  Bur- 
leigh sit  Ansigt  og  sagde  rolig:  „Jeg  har  altid  holdt  for,  at 
vore  Modstanderes  Argumenter  ere  meget  usunde." 

*)  Se  Bind  XVI.,  280  og  flg. 

fandt  man  en  Bestemmelse  i  Virginias  Love,  der  lød  paa,  at 
Negerne  kunde  straffes  med  Piskeslag  for  at  forsamles  til 
Gudstjeneste  uden  at  have  en  hvid  Mand  til  at  lede  dem. 
Og  i  Syd-Carolina  havde  enhver  hvid  Mand,  der  traf  en 
Neger  uden  for  den  Plantage,  hvor  han  hørte  hjemme,  eller 
det  Sted,  hvor  han  skulde  arbejde  og  ikke  i  Følge  med 
nogen  hvid  Mand,  Lov  til  at  slaa  ham  med  Pisk  paa  den 
bare  Ryg.  —  Den  Slags  Kjendsgjerninger  var  ualmindelig 
haardnakkede. 

En  hel  Del  Stridsskrifter  udkom  efterhaanden,  af  hvilke 
en  Del  vistnok  vare  mere  skikkede  til  at  ophidse  end  til  at 
overbevise;  men  blandt  de  gode  Bøger,  som  sigtede  til  at 
hjælpe  Slavernes  Sag,  maa  særlig  nævnes  »Onkel  Toms 
Hytte«,  der  mere  end  nogen  anden  var  skikket  til  at  aabne 
Folks  Øjne  for  det  umenneskelige  ved  Slaveriet.  Den  frem- 
kom paa  en  Tid,  da  den  store  Taler  Daniel  Webster  havde 
gjort  Front  mod  Abolitionisterne  for,  som  det  synes,  lettere 
at  bane  sig  Vej  til  Præsidentstolen,  og  ved  sin  mægtige 
Indflydelse  paa  andres  Tankegang  bragt  mange  til  Tavshed 
og  endnu  flere  til  at  tvivle  paa,  at  der  virkelig  kunde 
gjøres  noget  for  Slaveriets  Afskaffelse.  Bogen  var  skreven 
af  en  Kvinde,  Fru  Harriet  Beecher  Stowe,  og  udkom  1852. 
Og  havde  man  begyndt  at  sagtne  med  Arbejdet  for  Slavernes 
Prigj øreise,  tog  man  nu  atter  fat  med  fornyet  Iver,  mens 
Fru  Stowes  Bog  læstes  af  alle.  I  otte  Uger  bleve  100,000 
Exemplarer  solgte;  i  et  Aar  200,000;  indtil  1856  var  der 
solgt  313,000.  I  London  tryktes  tredive  Udgaver  af  »Onkel 
Toms  Hytte«  i  Løbet  af  sex  Maaneder;  og  samme  Aar 
solgtes  en  Million  Exemplarer  i  England.  Oversat  blev  den 
paa  tretten  evropæiske  Sprog  foruden  paa  Armenisk, 
Arabisk,  Kinesisk  og  Japanesisk.  Aldrig  har  vel  en  Ten- 
densroman bedre  ramt,  hvad  den  sigtede  efter,  end  den. 
Man  har  tvistet  om  dens  digteriske  Værd,  og  raaaske  med 
rette;  men  dens  Betydning  til  at  vække  Medfølelse  for  de 
ulykkelige  Negerslaver  er  uomtvistelig. 

IX. 


Kansas-Nebraska-Loven  og  dens  Følger.  — 
John  Brown. 

Ved  Missouri  -  Overenskomsten  var  det  bestemt,  at 
Slaveri  ikke  skulde  være  tilladt  i  nogen  Landsdel  nord  for 
36°  30'  nordlig  Bredde;  herved  var  Slaveriet  bl.  a.  ude- 
lukket fra  Territorierne  Kansas  og  Nebraska;  men  i  1854 
indbragte  Stefan  A.  Douglas  af  Illinois,  der  ligesom  Daniel 
Webster  nok  kunde  byde  lidt  for  at  blive  Præsident,  et 
Forslag  i  Kongressen  til  Organisation  af  de  nævnte  to  Pro- 
vinser, hvori  der  blandt  andet  blev  foreslaaet,  at  Beboerne 
selv  skulde  afgjere,  om  de  vilde  have  Ret  til  at  holde 
Slaver  eller  ej ;  men  dette  vilde  jo  være  at  ophæve  Missouri- 
Overenskomsten  af  1821.  Forslaget  blev  forhandlet  fra 
Januar  til  Maj,  da  det  endelig  blev  vedtaget. 

Striden  herom  var  heftig  og  fulgtes  med  den  mest 
spændte  Deltagelse  baade  fra  Syd  og  Nord.  Under  For- 
handlingerne arbejdede  blandt  andre  Senator  Charles  Sumner 
fra  Massachusetts  Dag  og  Nat  for  at  hindre  Vedtagelsen, 
og  han  holdt  en  Dag  en  Tale  »om  Forbrydelsen  mod 
Kansas«,  som  i  høj  Grad  irriterede  Slaveholderne  og  deres 
Hjælpere ;  men  han  maatte  siden  bøde  haardt  for  det.  Mens 
han  en  Dag  sad  i  Forsamlingssalen,  gik  en  Senator  fra 
Syd-Carolina  ved  Navn  Brooks  i  Hidsighed  hen  og  slog 
Sumner  med  sin  Stok  i  Hovedet,  saa  han  blev  i  den  Grad 
ødelagt,  at  han  ikke  kunde  indtage  sit  Sæde  i  flere  Aar. 
Af  Frygt  for  at  blive  bortvist  opgav  Brooks  selv  sin  Plads 
i  Senatet,  men  han  blev  med  stor  Flerstemmighed  gjenvalgt; 
og  trængtes  der  til  et  yderligere  Vidnesbyrd  om,  hvordan 
Stemningen  var  i  Syden,  kan  det  tilføjes,  at  Vælgerne 
skjænkede  Hr.  Brooks  en  ny  Stok  som  Hædersgave,  fordi 
han  havde  brugt  den  anden  saa  godt!  —  og  alle  Sydens 
Blade  vare  enige  om  at  forsvare  Hr.  Brooks'  Udaad. 

I  Norden  kappedes  Telegrafen  og  Bladene  om  at  bringe 
disse  Nyheder  til  Folkets  Kundskab,  og  Forbitrelsen  var 
næsten  grænseløs.  Man  holdt  »Indignationsmøder«,  og 
Abolitionisternes  Taler  fandt  villigere  Øren  end  nogen 
Sinde  før. 

Kansas-Nebraska- Loven  bestemte  altsaa,  at  Beboerne 
selv  skulde  afgjøre,  om  de  vilde  have  Slaveri  eller  ej.  Og 
paa  Grund  heraf  udspandt  der  sig  nu  en  af  de  mærkeligste 
Kampe,  Amerikas  Historie  har  at  opvise:  Kampen  mellem 
Vælgerne  i  nævnte  Landsdele  om  Indførelsen  eller  Ikke- 
indførelsen  af  Slaveri. 

Saa  snart  Loven  var  vedtagen,  strømmede  Slaveholdere 
fra  Missouri  ind  i  Kansas  i  stor  Mængde  med  deres  Slaver 
og  toge  Landstrækninger  i  Besiddelse.  En  stor  Del  af  dem 
havde  slet  ikke  i  Sinde  at  blive  boende  her,  men  kun  være 
her  saa  længe,  til  de  kunde  faa  Valgret.  De  optraadte,  som 
om  de  alene  havde  Ret  til  at  være  der,  og  toge  ikke  i 
Betragtning  at  myrde  de  fri  Nybyggere,  hvor  disse  gjorde 
Modstand.  Saaledes  toge  de  Magten  fra  dem,  der  vare  imod 
Slaveriet,  og  valgte  Slaveholdere  til  den  lovgivende  For- 
samling, der  skulde  give  Territoriet  en  Grundlov.  De  op- 
naaede  da  ogsaa  at  faa  en  Grundlov,  der  gav  Slaveriet 
Ret  til  at  existere,  og  fik  Regeringstroppers  Hjælp  til  at 
sætte  Loven  i  Kraft;  dette  kunde  de  let  opnaa,  da  Slave- 
holderne i  Syden  havde  haft  Held  til  baade  i  1852  og  i 
1856  at  faa  valgt  Præsidenter  (Pierce  og  Buchanan),  der 
vare  villige  til  at  tjene  dem. 

Sejren  var  altsaa  fuldstændig,  men  dette  blev  ogsaa 
den  sidste. 

For  Nordboerne  blev  Slavemagtens  Anmasselser  imidlertid 
for  grove,  og  nu  begyndte  de  at  røre  sig.  Der  var  nu 
gaaet  det  meste  af  en  Menneskealder,  siden  Garrison  be- 
gyndte at  udgive  »Befrieren«,  og  en  ny  Slægt  var  voxet 
op,   i  hvis  Øre  Frihedsresterne  havde  lydt,    siden   de  vare 

Børn,  og  nu  kunde  man  begynde  at  tage  et  Tag  med 
Slavemagten,  der  havde  regeret  Landet  saa  længe. 

I  Massachusetts  og  andre  Stater  dannedes  der  »Ud- 
vandrerselskaber« med  det  Formaal  at  hjælpe  ubemidlede 
Folk  til  at  drage  ned  til  Kansas  og  nedsætte  sig  for  at 
stemme  og  kæmpe  mod  Slaveholderne.  Snart  saas  lange 
Tog  af  Udvandrervogne  at  drage  mod  Vest,  kj  endelige  i 
lang  Afstand  paa  det  hvide  Solsejl,  der  var  spændt  over 
hver  Vogn. 

I  hver  Vogn  sad  en  Familje  med  hvad  de  kunde  tage 
med  af  det  nødvendigste  Husholdningsgods ,  og  saaledes 
droge  de  afsted  til  denne  ejendommelige  Strid.  Naar  de 
lejrede  sig  for  Natten  paa  den  aabne  Præri,  satte  Manden 
deres  Kogeovn  op  og  tændte  Ild  i  den,  mens  Konen  gav 
sig  til  at  bage  Brød  og  lave  Aftensmad,  og  Børnene  legede, 
glade  over  at  være  slupne  ud  af  det  trange  Rum  under 
Solsejlet  i  Vognen.  Saaledes  gik  det  Døgn  efter  Døgn, 
til  de  naaede  Kansas;  saaledes  gik  det  ene  Vogntog  efter 
det  andet,  indtil  Fristatsmændene  vare  stærke  nok  til  at 
tage  Kampen  op  mod  Slaveholderne. 

Folkene  fra  Norden  begyndte  at  dyrke  Jorden  og  bygge 
Byer,  og  mødtes  de  af  Missourianerne  med  Bowiekniv  og 
Revolver,  brugte  de  deres  Rifler  og  sendte  Bud  til  Boston 
efter  flere,  naar  de  havde  for  faa.  Aviserne  vare  fulde  af 
Beretninger  om  Sammenstød  mellem  de  to  Partier;  Slave- 
holderne havde  faaet  Love  efter  deres  Sind,  men  Frigrunds- 
mændene  vilde  ikke  lyde  dem.  Slaveholderne  havde  de 
Forenede  Staters  Regering  at  støtte  sig  til  og  kunde  kalde 
Tropper  til  Hjælp,  naar  det  kneb;  Frigrundsmændene  havde 
en  stærk  og  stedse  voxende  ofi'entlig  Mening  i  Norden  bag 
sig,  og  de  kunde  selv  bruge  deres  Rifler. 

Her  paa  Prærierne  i  Kansas  randt  nu  det  første  Blod 
for  Negerslavørnes  Frihed. 

Paa  den  Tid  træder  en  Mand  frem  paa  Skuepladsen 
der  ude,  som  for  en  Tid  fængsler  næsten  hele  Opmærksom- 

heden,  nemlig  den  gamle  John  Brown.  Han  var  en 
Mand,  der  forbandt  den  mest  hæderlige  og  retskafne  Karakter 
med  et  urokkeligt  Mod,  en  stor  Dygtighed  og  en  næsten 
fanatisk  Tro  paa,  at  Slaveriet  burde  udryddes  for  enhver 
Pris.  Følgende  Træk,  der  er  meddelt  af  en  General  Ca- 
rington,  giver  én  et  stærkt  Indtryk  af  den  Alvor,  hvormed 
han  tog  Sagen. 

»Da  jeg  var  Dreng  og  gik  i  Skole  i  Torrington«,  for- 
tæller Generalen,  »kom  der  en  Dag  en  høj,  slank  Mand 
ind  i  Skolestuen  og  sagde  til  Drengene:  »Jeg  ønsker  at 
gjøre  jer  nogle  Spergsmaal  i  Geografien.  Hvor  er  Afrika?« 
—  »Det  er  naturligvis  paa  den  anden  Side  af  Havet«, 
svarede  en  af  Drengene.  —  »Hvorfor  »naturligvis«?« 
spurgte  Manden.  Det  kunde  Drengen  ikke  svare  noget  til. 
Da  gav  Manden  sig  til  at  fortælle  dem  noget  om  Afrika 
og  Negerne,  det  daarlige  i  Slavehandelen  og  Slavernes 
Lidelser,  og  derpaa  spurgte  han:  »Hvor  mange  af  jer 
Drenge,  vil  love  at  bruge  eders  Indflydelse,  naar  I  blive 
store,  og  hvordan  den  saa  bliver,  imod  denne  frygtelige 
Uretfærdighed?«  De  rakte  deres  Hænder  i  Vejret.  Derpaa 
sagde  han,  at  han  var  bange,  somme  af  dem  vilde  glemme 
det,  og  han  tilføjede:  »Nu  ønsker  jeg,  at  de,  der  er  helt 
visse  paa,  at  de  ikke  ville  forglemme  det,  de,  som  ville 
bruge  deres  Tid  og  Indflydelse  til  at  modarbejde  dette 
Uvæsen,  ville  rejse  sig  op.«  —  Jeg  og  en  anden  Dreng 
rejste  os.  Da  lagde  Manden  sine  Hænder  paa  vore  Hoveder 
og  sagde:  »Maatte  nu  min  Fader  i  Himlen,  som  ogsaa  er 
eders  Fader,  og  som  ogsaa  er  Afrikanernes  Fader  —  og 
Kristus,  som  er  min  og  eders  Herre  og  Frelser,  og  som  er 
Afrikanernes  Herre  og  Frelser  —  og  Helligaanden ,  som 
giver  baade  mig  og  eder  Styrke  og  Bistand,  naar  vi  behøve 
det,  og  som  giver  Afrikanerne  Styrke  og  Bistand:  hjælpe 
eder  til  at  fastholde  den  Beslutning,  I  nu  have  taget.«  — 
Denne  Mand  var  John  Brown.« 

Han  var  født  i  Torrington,  Connecticut,  i  Aaret  1800 
og  var  en  Ætling  af  en  af  de  Puritanere,  der  kono  over 
med  Skibet  »Majblomsten«.  Hans  Bedstefader  kæmpede  og 
faldt  i  Revolutionskrigen.  Under  Fattigdom  og  med  en 
Flok  af  tyve  Børn,  som  vare  fødte  ham,  havde  han  arbejdet 
haardt  —  saa  meget  haardere,  som  han  var  tro  mod  den 
Sag,  han  havde  hengivet  sig  til,  og  ogsaa  arbejdede  for  den. 
Da  en  velhavende  Kjøbmand  i  New- York  en  Del  Aar,  før 
Kampen  i  Kansas  brød  ud,  tilbød  at  give  et  stort  Stykke 
Land  i  den  nordlige  Del  af  New- York-Stat  til  de  Negere, 
der  vare  fri  eller  undløbne  fra  Slaveriet,  at  bo  paa,  flyttede 
John  Brown  med  Familje  der  op,  for  at  han  med  sit  Kjend- 
skab  til  Landbruget  kunde  hjælpe  de  stakkels  uvidende 
Negere  til  at  lære  at  dyrke  deres  Jord.  Det  var  fra  denne 
Plads,  at  han  (i  1856  eller  deromkring)  kom  til  Kansas. 
Han  var  altsaa  op  imod  de  Tres  og  ude  over  den  Alder, 
da  man  i  »ungdommelig  Begejstring«  kan  tage  lidt  hedt 
paa  Tingene.  Han  skildres  paa  den  Tid  som  en  høj  Mand 
med  stridt  hvidt  Haar  og  et  langt,  bølgende  Skjæg.  Ved  at 
se  hans  Portræt  kan  man  nok  indrømme,  hvad  der  er  sagt 
om  ham,  at  »han  kunde  have  tjent  en  Kunstner  som  Model 
for  en  af  de  gamle  Profeter.« 

Dog  tilbage  til  Begivenhederne  i  Kansas.  Der  var 
altsaa  to  Strømme,  som  mødtes  her:  en  syd  fra,  som  vilde 
indføre  Slaveriet,  og  en  anden  nord  fra,  der  vilde  ud- 
rydde det. 

De  syd  fra  kom,  forstærkede  med  Militærmagt,  og  an- 
grebe  Frigrundsmændenes  vigtigste  By,  Lawrence,  og  brændte 
Hotellet,  Trykkeriet  og  andre  af  de  vigtigste  Bygninger. 
Guvernøren  gav  Byens  Borgere  Lov  til  at  væbne  sig  imod 
dem,  men  blev  derfor  erklæret  for  Abolitionist  og  afskediget. 
Siden  kom  4  å  500  Mand  til  Ossawattamie,  hvor  John 
Brown  boede.  Han  havde  kun  tredive  Mand  at  sætte  mod 
denne  Styrke,  men  han  førte  dem  med  en  saadan  Dygtighed, 
at  han    efter   at  have  forsvaret   sin  Stilling    længe    kunde 

gjøre  et  sikkert  Tilbagetog.  Han  mistede  kun  sex  af  sine 
Mænd,  medens  Missourimændene  havde  en  og  tredive  døde  og 
det  dobbelte  Antal  saarede.  En  af  de  Mænd,  John  Brown 
mistede,  var  hans  egen  Sen.  —  Da  Slaveholderne  anden 
Gang  belejrede  Byen  Lawrence,  havde  Borgerne  sendt  Bud 
efter  John  Brown,  og  med  sine  Hjælpere  understøttede  han 
dem  saa  godt,  at  Missourimændene  raaatte  opgive  Kampen. 
Dog  John  Brown  nøjedes  ikke  med  at  afslaa  An- 
grebene; han  blev  af  nogle  Slaver  fra  Missouri  opfordret 
til  at  komme  over  at  hjælpe  dem  til  at  flygte,  og  siden 
der  nu  skulde  være  Grænsefejde,  kunde  han  ogsaa  nok  lide 
for  en  Gangs  Skyld  at  fere  Krigen  over  i  Fjendens  Land. 
Han  fik  en  Del  Mænd  med  sig,  gik  ind  i  Missouri  og  tog 
en  tyve,  tredive  Slaver  med  sig  tilbage;  men  deres  Herre 
dræbtes  under  Porsøget  paa  at  forsvare  »sin  Ejendom«.  Og 
nu  drog  John  Brown  nord  paa  gjenuem  Kansas  med 
Negerne.  »Skjønt  Aviserne  hver  Dag  fortalte,  hvor  vi 
vare«,  fortalte  Brown  siden,  »var  det  dog  kun  én  Gang,  at 
vi  ble  ve  hindrede  i  vor  Rejse  med  Negerne.  Da  jeg  var 
ved  at  gaa  ind  i  Nebraska,  kom  en  Sheriff  ind  i  en  lille 
Hytte,  hvor  jeg  opholdt  mig  med  nogle  faa  Mænd,  og  be- 
falede mig  at  overgive  ham  Slaverne.  Jeg  tog  min  Riffel 
og  sagde  ham,  at  jeg  vilde  give  ham  to  Minutter  til  at 
forlade  os  i,  men  heller  ikke  mere;  men  havde  jeg  den 
Gang  vidst,  at  han  var  en  af  de  Mænd,  der  havde  myrdet 
nogle  af  mine  Venner  i  Kansas,  havde  jeg  ikke  givet  ham 
de  to  Minutter.«  Da  han  den  næste  Dag  vilde  gaa  over 
Floden,  ventede  samme  Embedsmand  paa  den  anden  Bred 
med  en  Slump  Mænd  for  at  tage  ham.  Brown  delte  sine 
Folk  i  to  Linjer  og  vadede  ud  i  Floden;  men  saa  snart  de 
naaede  den  anden  Bred,  flygtede  Sheriffens  Folk  og  han 
selv  med.  Browns  Mænd  forfulgte  dem,  fangede  Sheriffen, 
lod  ham  staa  af  sin  Hest  og  satte  en  gammel  Negerkone 
med  et  Barn   op   i  Sted  en,    hvorpaa   de    satte   ham   til  at 

trække  Hesten.  Og  Slaverne  førtes  i  Sikkerhed  til  de 
britiske  Besiddelser. 

Det  var  ikke  let  at  være  Embedsniand  i  Kansas  i  de 
Dage;  og  betegnende  for  Stillingen  er  det,  at  fire  Guver- 
nører, som  vare  indsatte  af  Præsidenterne  Pierce  og  Buchanan 
for  at  undertrykke  Frihedsrøret  der  ude,  bleve  ved  at  se 
Folkets  soleklare  Ret  og  Slaveholdernes  Overgreb  fuld- 
stændige Modstandere  af  de  sidste. 

Den  første  af  disse  var  Reeder,  som  kom  der  ud  i 
1854.  Han  beordrede  Valget  af  en  lovgivende  Forsamling; 
men  Slaveholderne  fra  Missouri  kom  over  Grænsen,  toge 
Magten  fra  Fristatsmændene  og  fik  ved  Vold  deres  egne 
Meningsfæller  valgte.  Dette  var  mere,  end  Guvernøren 
kunde  døje,  og  han  erklærede  Valget  for  ugyldigt;  men 
derfor  blev  han  afskediget  af  Præsident  Pierce. 

Shannon,  som  valgtes  i  hans  Sted,  holdt  paa  sin  Rejse 
der  til  en  Tale  i  Missouri,  hvor  han  fortalte,  at  han  var 
stemt  for  at  have  Slaveri  i  Kansas.  Men  ogsaa  han  blev 
anderledes  sindet  ved  at  se  de  grulige  Forfølgelser  og  Mord, 
Frigrundsmændene  i  Kansas  vare  udsatte  for,  og  blev  derfor 
afskediget.  Og  paa  lignende  Maade  gik  det  med  de  to 
følgende. 

Imidlertid  strømmede  Folk  fra  Nordstaterne  saa  stærkt 
ind  i  Kansas,  at  de  snart  vare  i  Stand  til  at  hjælpe  sig  ved 
deres  Overtal.  I  1858  kunde  de  med  10,000  Stemmers 
Overtal  vedtage,  at  Kansas  skulde  organiseres  uden  Slaveri, 
og  kunde  siden  undertrykke  ethvert  Forsøg  paa  at  faa 
det  frem. 

—  Efter  at  John  Brown  havde  bragt  de  oven  omtalte 
Slaver  i  Sikkerhed,  kom  han  ikke  mere  til  Kansas,  hvor 
han  mente,  han  kunde  undværes.  Han  havde  endnu  mere 
at  gjøre  mod  Slaveholderne,  men  det  var  paa  et  andet  Sted. 

I  Beg3^ndelsen  af  Juli  Maaned  1859  kom  en  ældre 
Mand  med  sine  to  Sønner  nord  fra  til  Virginia  og  for- 
pagtede en  Gaard  tæt  ved  Byen  Harpers  Ferry  ved  Potomac- 

floden.  Manden,  der  sagde,  at  han  var  Landmand  og  hed 
Smith,  havde  hvidt  Haar  og  et  langt  bølgende  Skjæg;  hans 
Sønner  vare  unge  Mænd  og  saae  ud  til  at  være  godt  vante 
til  Bondearbejde,  vind-  og  vejrbidte,  som  de  vare.  De  toge 
strax  fat  paa  Arbejdet,  og  de  modtoge  ofte  Pakker  og  Kasser 
med  Jærnbanen,  som  gaar  igjennem  Harpers  Ferry,  og 
sagde,  at  det  var  Avisredskaber  og  saadanne  Ting,  som  de 
behøvede  til  deres  Arbejde. 

Byen  Harpers  Ferry  er  bygget  under  en  Bjærgkam,  som 
gjennemskæres  af  Potomacfloden,  og  har  en  meget  roman- 
tisk Beliggenhed.  To  lange  Gader,  som  ligge  paa  Hej  de 
med  Flodbredderne,  danne  Byens  Hoveddel,  og  der  fra  kravle 
Husene  op  ad  Bjærgskraaningerne  med  Udsigt  ned  over 
Floden*  En  stor  Vaabenfabrik ,  tilhørende  de  Forenede 
Stater,  giver  Arbejde  til  en  Del  af  Befolkningen  og  frem- 
kalder noget  Liv  og  Travlhed  til  den  ellers  stille  By.  Det 
store  Tøjhus  staar  midt  i  Byen. 

Natten  til  den  17de  Oktober  (1859)  kom  der  en  Flok 
Mænd  til  Tøjhuset,  førte  af  den  langskjæggede  Bonde,  som 
i  Foraaret  under  Navnet  Smith  havde  forpagtet  Gaarden  i 
Nærheden;  de  overrumplede  og  bandt  de  tre  Vogtere  ved 
Porten  og  satte  sig  i  Besiddelse  af  Tøjhuset.  De  vare  to 
og  tyve  Mand  i  alt,  fem  sorte  og  sytten  hvide,  og  det  var 
John  Brown  og  hans  to  Sønner,  Oliver  og  Watson,  der 
under  Navnet  Smith  havde  forberedt  og  udført  dette  Vove- 
stykke. De  havde  saaledes  Tøjhuset  i  deres  Magt,  før 
nogen  i  Byen  anede,  hvad  der  var  paa  Færde,  og  gave  sig 
rask  til  at  sætte  det  i  Forsvarsstand;  thi  de  to  og  tyve 
Mand  havde  i  Sinde  af  fore  Krig  mod  Slavemagten. 

Det  kunde  synes  Galskab,  hvad  de  toge  sig  for;  men 
i  alt  Fald  var  der  dog  nogen  Metode  i  Galskaben.  John 
Brown  vidste,  at  han  ved  at  sætte  sig  i  Besiddelse  af 
Tøjhuset  altid  vilde  have  Vaaben  nok  til  sin  Raadighed. 
Hans  Plan  var  at  afskære  al  Forbindelse  mellem  Byen  og 
Omverdenen,    opsnappe   de  velhavende  Beboere   i  Omegnen 

Og  holde  dem  som  Gisler,  til  de  forsynede  ham  med  Penge 
og  Fødevarer;  hans  Kammerater  uden  for  Byen  vare  alle- 
rede i  Færd  med  at  skære  Telegraftraadene  ned  og  opbryde 
Jærnbaneskinnerne  for  at  hindre,  at  Meddelelse  om  deres 
Forehavende  skulde  spredes  ud  over  Landet.  I  Løbet  af 
Sommeren  havde  Brown  og  hans  Sønner  undersøgt  Bjærg- 
egnene  der  omkring  og  holdt  Forbindelse  med  en  Del 
Slaver,  og  de  ventede  nu  at  faa  Forstærkning  af  en  Del 
Negere,  hvem  de  kunde  forsyne  med  Vaaben  fra  Tøjhuset 
og  derpaa  trække  sig  med  hele  Styrken  op  i  Bjærgene,  hvor 
de  vare  i  Stand  til  at  indtage  en  tilstrækkelig  fast  Stilling. 
Her  fra  haabede  han  saa  ved  en  Række  af  Angreb  paa 
Slaveejerne  at  gjøre  dem  det  saa  broget  langs  hele  Grænsen 
af  Slavestaterne,  saa  de  efterhaanden  maatte  nødes  til  at 
fortrække,  og  at  Slaveriet  saaledes  gradvis  kunde  blive  drevet 
længere  og  længere  mod  Syd.  Han  havde  i  en  By  i  Connec- 
ticut ladet  lave  et  Tusende  Stykker  Vaaben,  der  bleve  kjendte 
under  Navn  af  John  Browns  Lanser.  Disse  Lanser  vare 
simpelthen  et  Slags  brede,  tveæggede,  tilspidsede  Knive, 
satte  paa  sex  Fod  lange  Stokke;  de  vare  af  John  Browns 
egen  Opfindelse  og  skulde  rimeligvis  tjene  som  Vaaben  for 
Slaverne,  der  vare  ukjendte  med  Brugen  af  Skydevaaben;  og 
det  var  dem,  han  i  Sommerens  Løb  havde  faaet  tilsendte  i 
hine  Kasser. 

Saaledes  havde  John  Brown  forberedt  det  Dødsslag, 
han  vilde  rette  mod  Slavemagten. 

Han  og  nogle  af  hans  Medhjælpere  vare  altsaa  om 
Natten  blevne  Herrer  i  Byen  ved  at^tage  Tøjhuset  i  deres 
Magt,  og  kort  efter  Daggry  havde  de  over  tresindstyve 
Borgere  indesluttede  som  Fanger  i  Tøjhuset.  De  arresterede 
enhver  Borger,  de  mødte.  Naar  de  forbavsede  Fanger 
spurgte  om  Meningen  med  deres  Fængsling,  fik  de  til  Svar, 
at  det  var  for  at  hjælpe  til  Slavernes  Frigj øreise.  Spurgte 
de  om,  paa  hvis  Befaling  det  skete,  lød  Svaret:  »Paa  den 
almægtige  Guds«. 


22  William  L.  Garrison  og  hans  Tid. 

Hvis  John  Brown  og  hans  Mænd  i  Løbet  af  Formid- 
dagen havde  forladt  Byen  og  vare  gaaede  til  Bjærgene,  kunde 
de  have  gjort  det  uhindret;  men  det  gjorde  de  ikke.  Ved 
Middagstid  kom  det  første  Kompagni  Soldater  til  Byen, 
og  hermed  var  deres  Skæbne  bestemt. 

De  Mænd,  John  Brown  havde  sat  i  Arbejde  eller  paa 
Forpost  uden  omkring  Byen,  bleve  strax  dræbte  af  Tropperne, 
men  Tøjhuset  var  ikke  saa  let  at  tage.  Før  Aften  var  der 
1500  Soldater  i  Harpers  Ferry,  og  hele  Landet  gjenlød  af 
Rygterne  om  dette  forbavsende  Opror.  Ved  Aften  var  An- 
tallet af  dem,  der  holdt  Tøjhuset  besat,  svundet  ind  til  syv 
Mand,  og  kun  tre  af  dem  vare  usaarede.  Fra  alle  Sider 
var  der  blevet  skudt  ind  i  Tøjhuset,  til  Mørket  nødte  Sol- 
daterne til  at  standse  dermed.  Natten  igjeunem  sad  John 
Brown  mellem  sine  to  Sønner,  af  hvilke  den  ene  var  død, 
den  anden  døende,  og  ventede  paa,  at  Dagen  skulde  bryde 
frem  og  gjøre  ende  paa  Striden. 

Næste  Morgen  blev  Døren  slaaet  ind,  og  hermed  var 
John  Browns  Forsvar  til  Ende;  de  tresindstyve  Fanger, 
han  havde,  herte  med  Jubel  Dørenes  Fald  som  Signalet  til 
deres  Frelse.  Da  Soldaterne  brøde  ind,  laa  John  Brown 
dér  mellem  Ligene  af  sine  to  Sønner,  som  nu  begge  vare 
døde;  en  anden  død  Mand  laa  tæt  derved,  og  de  tre 
usaarede  stode  med  deres  Bøsser  vendte  nedad  som  Tegn 
paa  Overgivelse.  Før  John  Brown  kunde  sige  noget,  havde 
en  Løjtenant  slaaet  ham  paa  Hovedet  med  sin  Sabel,  og 
en  Soldat  stak  ham  i  Siden  med  sin  Bajonet,  efter  at  han 
var  falden.  En  af  hans  Mænd  blev  ogsaa  stukken  ned  af 
Soldaterne,  men  de  to  andre  slap  uskadte  bort  i  Mængden, 
uden  at  man  lagde  Mærke  til,  at  de  hørte  til  Oprørerne. 

Resten  af  gamle  John  Browns  Historie  er  snart  fortalt. 
Han  blev  dømt  af  Staten  Virginia  for  Mord,  Forræderi  og 
Oprør ;  under  Rettergangen  laa  han  for  det  meste  i  en  Felt- 
seng, hvor  fra  hans  Saar  ikke  tillod   ham  at  rejse  sig,    og 

liggende  her  hørte  han  sin  Dom;  han  og  to  af  hans  Med- 
hjælpere dønates  til  at  hænges. 

I  en  Tale,  han  holdt  for  Domstolen  kort  før  sin  Død, 
sagde  han,  at  han  havde  lært  af  Bibelen,  at  hvad  han  vilde, 
Menneskene  skulde  gjøre  mod  ham,  skulde  han  ogsaa  gjøre 
mod  dem;  at  han  skulde  mindes  dem,  som  vare  i  Lænker, 
og  føle  sig  som  lænket  med  dem;  at  han  havde  prøvet  paa 
at  handle  efter  denne  Lære  og  troede  at  have  gjort  Ret 
deri.  »Og  nu,  hvis  det  synes  nødvendigt,  at  jeg  skal 
miste  mit  Liv,  for  at  Retfærdigheden  kan  ske  Fyldest,  og 
blande  mit  Blod  fremdeles  med  Blodet  af  mine  Børn  og 
med  Blodet  af  Millioner  i  dette  Slaveland,  hvis  Rettigheder 
ere  tilsidesatte  ved  skjændige,  grusomme  og  uretfærdige 
Forordninger,  da  lad  det  ske.« 

Han  læste  meget  i  Bibelen,  men  vilde  ikke  have  Besøg 
af  nogen  af  Slavestaternes  Præster,  da  han  var  overbevist 
om,  at  ingen  Mand,  der  forsvarede  Slaveriet,  kunde  være 
en  ærlig  Kristen. 

John  Brown  blev  hængt,  og  Loven  skete  Fyldest.  I 
Syden  kaldtes  han  en  skammelig  Oprører,  i  Norden  en  Helt, 
der  ofrede  sit  eget  og  tre  Sønners  Blod  for  at  fri  de  stakkels 
trælbundne  Negere.  Havde  han  siddet  paa  Præsidentstolen 
i  Steden  for  Slavemagtens  lydige  Tjener,  James  Buchanan, 
havde  maaske  Slaveriets  Ophævelse  foregaaet  nogle  Aar 
tidligere,  og  John  Browns  Navn  vilde  have  været  kjendt 
lige  saa  vidt,  som  Abraham  Lincoln's  nu  til  Dags. 


X. 

Tilbageblik.  —  Garrison  og  Lincoln.  — 
Frigivelsen.  —  Negerne  under  Krigen. 

Før  vi  gaa  over  til  at  dvæle  ved  de  følgende  Begiven- 
heder,   er   det   bedst    at   tage   et  lille   Overblik   over   de 

Spørgsmaal,  der  havde  bestemt  Præsidentvalgene  i  de  sidste 
tyve  Aar. 

I  Aaret  1841  havde  det  »demokratiske«  Parti  haft 
Regeringen  i  sine  Hænder  i  fyrretyve  Aar,  og  dette  Partis 
Hovedstyrke  var  Sydstaternes  Slaveholdere.  Lige  fra  den 
Tid,  da  Forfatningen  blev  vedtagen  (1787),  havde  det  poli- 
tiske Grundspørgsmaal  været,  om  de  Forenede  Stater  skulde 
være  en  løs  Forbindelse  mellem  indbyrdes  uaf- 
hængige Republikker,  hvor  hver  Stat  kunde  bestemme 
for  sig:  om,  hvor  længe  ogunder  hvilke  Betingelser 
den  vilde  være  sammen  med  de  øvrige  Stater,  —  eller 
der  skulde  være  en  stærk  Pællesregering,  under  hvilken 
hver  enkelt  Stat  maatte  bøje  sig,  og  som  kunde  byde  hver 
enkelt  Stat  at  blive  i  Unionen. 

Det  »demokratiske«*)  Parti  holdt  paa  det  første;  men 
saa  længe  Demokraterne  i  Syden  (Slaveholderne  med  de 
mange  Stemmer)  kunde  besætte  Præsidentstolen,  fandt  de 
ikke  Anledning  til  særlig  Misfornøjelse  med  den  stærke 
Fællesstyrelse ;  og  de  holdt  med  stort  Held  Whigpartiet 
fra  Regeringen  lige  fra  1801  til  1841.  Da  maatte  de  vige 
Pladsen  for  Whiggerne,  men  vandt  den  igjen  efter  fire 
Aars  Forløb. 

Det  var  paa  Spergsmaalet  om  Indlemmelsen  af  Texas, 
at  det  lykkedes  Demokraterne  at  sejre  efter  de  fire  Aars 
Forløb  (1844)  og  faa  valgt  J.  K.  Polk;  men  naar  Whig- 
partiet fik  en  af  sine  Mænd  valgt  næst  efter  (1848),  var 
det  mere,  fordi  samme  Mand  (Taylor)  var  hele  Folkets 
erklærede  Yndling,  end  fordi  Partiet  var  blevet  stærkt, 
hvilket  viste  sig  klart  nok  ved  de  to  følgende  Valg  (1852 


*)  Det  er  maaske  ikke  overflødigt  at  bemærke,  at  man  ved 
de  amerikanske  Partinavne  maa  se  'bort  fra  Ordenes  egentlige 
Betydning.  „Demokraterne"  bestode  den  Gang,  og  gjøre  saa 
endnu,  for  en  stor  Del  af  de  aristokratiske  Sydboere,  mens 
„Whiggerne"  og  siden  „Republikanerne"  have  deres  Hoved- 
styrke i  Nordstaterne.    Negerne  ere  ikke  „Demokrater". 

Og  1856),  da  Kampen  stod  paa,  om  Kansas- Nebraska  skulde 
være  slaveholdende  eller  ej,  thi  da  toge  Demokraterne 
Magten  igjen. 

Harmen  over  Kansas-Nebraska- Loven,  hvis  Gjennem- 
førelse  Slaveholderne  i  Øjeblikket  ansaa  for  en  stor  Sejr, 
bragte  en  Del  frisindede  Mænd  til  at  medes  i  Michigan  6te 
Juli  1854  og  danne  et  nyt  Parti  under  Navn  af  »Republi- 
kanere«. Dette  Parti  rejste  sig  som  et  Modtryk  mod  Slave- 
riets videre  Fremtrængen  og  var  et  Udtryk  for  den  Folke- 
stemning, Garrisons  Virksomhed  havde  skabt.  Det  vandt 
hurtig  Tilhængere  og  opstillede  ved  Præsidentvalget  to  Aar 
senere  sin  egen  Kandidat,  den  fra  Kalifornia  bekjendte 
Frémont.  Denne  Gang  lykkedes  det  ikke;  men  i  1860 
havde  det  unge,  livskraftige  Parti  vundet  en  saadan  Styrke, 
at  det  kunde  sætte  sin  Kandidats  Valg  igjenuem.  Det  var 
en  fattig  Sagfører,  Sen  af  en  Bonde  i  Illinois,  en  sær  kantet 
og  kejtet  Fyr,  der  valgtes  til  Præsident.  Han  kjendtes 
mest  under  Navn  af  den  ærlige  Abraham,  men  blev  snart 
den  verdensberømte  Abraham  Lincoln. 

»Han  er  en  simpel  og  ukjendt  Skovmand«,  raabte  Syd- 
boerne, da  der  var  Udsigt  til,  at  han  skulde  blive  valgt, 
»han  er  ikke  nogen  Gentleman«. 

Dog  var  Abraham  Lincoln  ikke  nogen  Gentleman,  har 
Amerika  aldrig  frembragt  nogen,  og  hvad  hans  Ukjendthed 
angik,  varede  den  ikke  længe. 

Saa  snart  han  var  valgt,  erklærede  Sydstaterne,  at  de 
vilde  træde  ud  af  Unionen,  og  der  kunde  være  flere  Grunde 
for  dem  til  at  gjøre  dette.  Det  saas  klart  af  den  Folke- 
stemning, der  var  rejst  i  Norden,  at  de  ved  at  blive  i 
Unionen  aldrig  vilde  kunne  vente  at  beholde  Slaveriet  i  Ro, 
hvad  de  derimod  havde  Grund  til  at  haabe,  naar  de  kom 
til  at  danne  et  Rige  for  sig  selv.  Mange  af  de  rige 
Slaveholdere  ønskede  ogsaa  at  gjenaabne  Slavehandelen  paa 
Afrika,    da  de,    som  de  sagde,    maatte    betale   to  Tusende 

Dollars  for  hver  Slave  i  Virginia,  mens  de  kunde  faa  dem 
fra  Afrika  for  halvtredsindstyve  Dollars  Stykket. 

Naar  saa  tillige  den  Anskuelse  var  fastgroet  hos  Syd- 
boerne, at  hver  Stat  havde  Ret  til  at  udskille  sig  efter 
eget  Tykke,  kan  man  ikke  undres  over,  at  de  nu  grebe 
Lejligheden  til  at  gjere  det. 

For  Abraham  Lincoln  stod  denne  »Ret«  som  den  største 
Uret  og  tillige  den  største  Ulykke,  der  kunde  ske.  Og 
for  enhver  fremsynet  Politikers  Blik  maatte  der  ved  en 
slig  Adskillelse  mellem  de  Forenede  Stater  vise  sig  et 
Billede  af  bitter  og  endeløs  Strid  mellem  de  to  Riger,  der 
saaledes  vilde  opstaa.  Grænsespørgsmaal,  Toldspørgsmaal  og 
meget  andet  kunde,  hvor  ingen  naturlig  Grænse  fandtes, 
volde  evige  Biyderier.  Derfor  blev  det  Lincolns  Opgave 
først  og  fremmest  at  bevare  Unionen  og  dernæst  at  se, 
hvordan  Slavespørgsmaalet  kunde  ordnes. 

Naar  Garrisou  sagde:  »Ingen  Union  med  Slaveholdere«, 
og  naar  han  var  villig  til  at  opgive  Unionen  for  at  faa 
Slaverne  fri,  laa  der  en  Selvmodsigelse  heri;  thi  ved  at 
opgive  Foreningen  med  Sydstaterne  tabte  man  sin  Ret  til 
at  blande  sig  i  deres  Slavehistorier;  men  naar  Lincoln  skød 
Spørgsmaalet  om  Slavernes  Frigjørelse  bag  ved  Spørgsmaalet 
om  Unionens  Bevarelse,  var  han  heller  ikke  i  fuld  Over- 
ensstemmelse med  sig  selv;  thi  det  var  som  Slaveriets 
Modstander,  han  var  valgt. 

Sagen  var,  at  hverken  Garrison  eller  Lincoln  eller  noget 
andet  Menneske  i  Verden  paa  dette  Tidspunkt  var  i  Stand 
til  at  kunne  se,  hvordan  Knuden  skulde  løses,  saa  baade 
Slaveriet  kunde  ophæves  og  Unionen  bevares. 

Det  er  imidlertid  værd  ^t  lægge  Mærke  til,  at  fra  det 
Øjeblik,  fla  Lincoln  træder  frem  og  siger,  at  han  vil  bevare 
Unionen  for  enhver  Pris,  bærer  Garrisons  Blad  »Befrieren« 
ikke  længere  de  Ord  som  Bannermærke:  »Ingen  Union 
med  Slaveholdere«.  Ved  at  stryge  disse  Ord  erkjendte 
han  Lincoln  for  at  være  Høvdingen,  han   fra  nu  af  maatte 

tjene,  og  intet  sætter  Garrisons  Karakter  og  Tænkemaade 
i  et  skjønnere  Lys  end  dette,  at  han,  der  havde  ledet 
Bevægelsen  saa  vidt,  nu  kunde  felge  den  ny  Leder, 
som  Folkeaanden  havde  kaaret. 

Mens  Lincoln  nu  leder  de  store  Begivenheders  Gang, 
mens  Krigen  raser,  og  Sydstaterne  tvinges  til  at  forblive  i 
Unionen,  hjælper  Garrison  til  gjennem  Skrift  og  Tale  at 
fremkalde  og  udvikle  den  Folkestemning,  der  endelig  gjorde 
det  muligt  for  Lincoln  at  stole  paa,  at  han  havde  Folket 
bag  sig,  naar  han  erklærede  Negerslaveriet  for  ophævet. 
Garrison  kom  til  at  indse,  at  en  Gjenoprettelse  af  Unionen 
under  de  gamle  Former  vilde  være  en  Umulighed,  og  dette 
har  vel  mere  end  noget  andet  styrket  ham  til  at  kunne 
følge  og  støtte  Lincoln. 

—  I  April  1861  begyndte  den  Borgerkrig  mellem 
Nord-  og  Sydstaterne,  som  endtes  ved  Overgivelsen  af  Lee's 
Armé  i  April  1865,  og  som  havde  til  Følge,  at  Syd- 
staterne maatte  træde  ind  i  Unionen  igjen,  og  at  Neger- 
slaveriet blev  ophævet.  Vi  skulle  ikke  her  opholde  os  ved 
Krigens  Gang,  da  den  er  godt  skildret  andensteds,  men 
kun  kaste  et  Blik  paa  Negernes  Stilling  i  den. 

»Hvad  kommer  Slaverne  os  ved«,  sagde  Soldaterne  fra 
Norden  i  Begyndelsen  af  Krigen.  De  kæmpede  for  at  be- 
vare Unionen,  og  mange  af  dem  vilde  aldrig  have  gaaet  i 
Krig  for  Slavernes  Skyld;  men  efterhaanden,  som  de  gjorde 
Bekjendtskab  baade  med  Negerslaverne  og  deres  Herrer, 
forandrede  Stemningen  sig,  og  mange  vare  de,  som  under 
selve  Felttogene  bleve  Abolitionister. 

Da  General  Butler,  der  ellers  ikke  var  imod  Slaveriet, 
saae,  at  Slaverne  af  deres  Herrer  bleve  satte  til  at  gjøre 
Skansearbejde,  erklærede  han  dem  for  at  være  Kontrabande 
lige  saa  vel  som  andet  af  Fjendens  Ejendom,  og  naar  han 
fik  fat  paa  nogen  af  dem,  lod  han  dem  arbejde  paa  For- 
skansninger imod  deres  forrige  Ejere. 

Da  General  Frémont,    mens   han  laa   i  Missouri,  saae, 

at  de  derværende  Slaver  vare  loyale,  mens  deres  Herrer 
var  fjendtligsindede,  erklærede  han,  at  alle  loyale  Mænd 
skulde  være  fri  Mænd;  men  da  siden  en  anden  General  fik 
Frémonts  Plads,  forandrede  han  det  og  tillod  de  forræderske 
Herrer  at  afhente  deres  Slaver. 

Der  var  fra  først  af  den  mest  forbavsende  Uenighed  og 
Uklarhed  i  Forholdet  til  Slaverne,  og  selv  om  man  i  Hjærtet 
kunde  ønske  Negerne  frigivne,  mente  man  ikke,  at  man 
kunde  andet  end  i  Almindelighed  respektere  Fjendens 
»Ejendomsret«  til  deres  Negere,  og  hjælpe  til  at  fange  og 
tilbagelevere  saadanne  Negere  der  vare  løbne  nord  paa  og 
ikke  vare  tagne  som  Krigsbytte.  Det  var  kun  faa  Officerer, 
der  som  Garfield  kunde  sige,  at  hans  Krigere  ikke  vare 
komne  her  for  at  gaa  paa  Jagt  efter  Negerne. 

Selv  mod  de  fri  Negere  i  Norden  vare  Fordommene 
endnu  saa  stærke,  at  Kongressen  først  i  1862  vedtog  en 
Lov,  der  tillod  Oprettelsen  af  »afrikanske  Regimenter«.  Det 
var  ikke  faa  af  de  fri  Negere  i  Norden,  der  ønskede  at 
komme  deres  trælbundne  Brødre  til  Hjælp;  men  da  det 
første  afrikanske  Regiment  gik  ud  fra  Massachusetts,  maatte 
den  drage  syd  paa  ad  Søvejen,  da  man  ikke  turde  lade  den 
passere  gjennem  New- York,  hvor  det  paa  den  Tid  endnu 
vilde  være  farligt  for  en  sort  Mand  at  vise  sig  i  Landets 
fri  hvide  Borgeres  Uniform;  men  kun  faa  Maaneder  varede 
det,  før  Stemningen  forandredes.  Negerne  kæmpede  tappert, 
og  da  de  skulde  have  mindre  Lønning  end  de  hvide  Sol- 
dater, nægtede  de  helt  at  tage  mod  noget,  indtil  de  kunde 
anses  for  at  være  ligeberettigede  med  deres  hvide  Kamme- 
rater. Det  var  noget  nyt,  at  Amerikanerne  helt  ud  skulde 
betragte  Negerne  som  deres  ligeberettigede  Medmennesker, 
og  det  var  vanskeligt  for  Negerne  at  vænne  dem  dertil; 
men  Agtelse  kan  man  aftvinge  Folk,  enten  man  er  sort 
eller  hvid;  og  de  sorte  Krigere  skaffede  sig  Agtelse,  saa 
New-Torks  fine  Borgere  ikke  alene  tillode  dem  at  marchere 

gjennem  deres  fineste  Gade,   men  samledes  tusendvis  for  at 
se  og  hilse  paa  dem. 


XL 

Slutningsbemærkninger  om  Garrison. 

Det  var  en  stolt  Dag,  den  første  Januar  1863,  da  tre 
Millioner  Slaver  i  de  Porenede  Stater  bleve  frigivne;  det  var 
en  Hædersdag  for  Nationen,  da  den  sagde  sig  les  fra  en 
henved  halvtredje  Hundrede  Aar  gammel  Synd;  det  var  en 
Hædersdag  for  Lincoln,  da  han  vovede  den  endelige  Af- 
gjørelse;  men  for  ingen  var  Dagen  saa  stor,  saa  fuld  af 
uvisnelig  Hæder  som  for  William  Lloyd  Garrison,  thi  det 
var  Garrisons  Arbejde  gjennem  en  Menneskealder,  Lincoln 
den  Dag  satte  Kronen  paa;  og  vi  have  Ret  til  at  sige: 
Uden  Garrison  ingen  Lincoln;  uden  »Befrieren«  af  1831 
kunne  vi  ikke  tænke  os  Befrielsen  af  1863. 

Garrison  spaaede  sandt,  da  han  sagde,  at  hans  Blad 
»Befrieren«  skulde  blive  ved  at  holde  sig  og  tale  Slavernes 
Sag,  til  en  almindelig  Befrielsens  Dag  skulde  komme;  han 
sluttede  det  forst  1865  efter  35  Aars  Bestaaen  og  efter  at 
have  set  den  Sag  sejre,  for  hvilken  han  havde  begyndt  at 
udgive  Bladet.  Den  sjældne  Lykke  havde  han  at  se  sit 
Livs  lange  Arbejde  kronet  med  Held  og  ikke  at  do,  fer 
det  var  fuldbragt. 

Han  havde  begyndt  at  arbejde  under  stor  Modstand; 
men  han  havde  fortsat,  medens  den  Slægt,  der  havde  gjort 
Modstand,  lidt  efter  lidt  sank  i  Graven  eller  blev  affældig, 
og  en  ny  Slægt,  der  fra  Ungdommen  var  vant  til  at 
lytte  til  hans  Ord  og  læse  hans  Skrifter  og  var  næret  af 
hans  Tanker,  voxede  op  til  at  kunne  gjore,  hvad  han  saa 
længe  ha^vde  krævet  at  Folket:  ophæve  Slaveriet. 

Det  var  imidlertid  langt  fra,  at  Samtiden  i  sin  Helhed 
forstod  Garrisons   Betydning   og  var  i  Stand  til  at  skatte 

den,  og  man  kan  endnu  den  Dag  i  Dag  i  de  Forenede  Stater 
finde  Læreboger  i  Folkets  Historie,  hvor  Garrison  ikke  nævnes 
med  et  eneste  Ord,  saa  det  kun  er  i  de  senere  Aar,  at  han 
begynder  at  komme  til  sin  Ret;  men  dette  kan  vel  forklares 
deraf,  at  en  forholdsvis  stille  Virksomhed  i  det  hele  ikke 
saaledes  agtes  og  forstaaes  af  Mængden  som  det,  der  paa 
en  eller  anden  Maade  er  noget  Rabalder  ved ;  dog  den  Tid 
maa  vel  komme,  da  en  Mand  som  Garrison  ikke  kan  blive 
overset,  og  da  Borgerkrigen  i  de  Forenede  Stater  ikke  anses 
for  mere  værd  at  have  Kjendskab  til  i  sine  Enkeltheder  end 
den  Menneskealder,  som  gik  forud. 

Lincoln  viste  dog  paa  flere  Maader,  at  han  forstod  og 
skattede  Garrison,  og  da  i  1868  en  Sum  af  30,000  Dollars 
blev  foræret  til  Garrison,  samlet  væsentlig  i  de  Forenede 
Stater,  men  til  Dels  ogsaa  i  England,  var  dette  ogsaa  et 
Vidnesbyrd  om,  at  dog  en  Del  af  Folket  forstod  og  paa- 
skjennede,  hvad  han  havde  haft  at  betyde.  Dog  mere  end 
noget  andet  Hæderstegn  glædede  det  Garrison,  naar  Negerne 
i  overstrømmende  Taknemmelighed  samledes  omkring  ham, 
hvor  han  kom,  som  de  ogsaa  samledes  og  takkede  Lincoln. 
De  kunde  tage  ham  og  bære  ham  paa  deres  Skuldre  hen 
til  Talerstolen,  som  de  gjorde  i  Charleston  18i)4,  og  de 
kunde  juble,  naar  han  vilde  tale  til  dem. 

»Sir«,  sagde  en  frigiven  Slave  ved  ovennævnte  Lejlighed 
i  en  Tale  til  Garrison,  —  »Sir,  det  er  med  unævnelig 
Glæde,  at  jeg  byder  Dem,  de  stakkels  fattige,  nedtrampede 
Slavers  trofaste  Ven,  Velkommen  iblandt  os.  Jeg  har  læst 
om  de  mægtige  Arbejder,  De  har  haft  for  dette  herlige 
Maal.  Her  ser  De  for  Dem  Deres  Værk.  Tre  Bern  vare 
røvede  fra  mig,  og  jeg  stod  alene.  Mangen  en  Nat  laa 
jeg  sevnløs  paa  min  Pude,  fra  jeg  gik  i  Seng  om  Aftenen, 
og  til  jeg  stod  op  om  Morgenen.  Jeg  mistede  en  kjær 
Hustru,  og  efter  hendes  Død  blev  vor  lille  Datter,  der  var 
hendes  udtrykte  Billede,  tagen  fra  mig.  Jeg  bad  og  an- 
raabte  med  al  en  Faders  Kjærlighed   om  at  faa  hende  til- 

bage,  men  Svaret  led  saadan:  »Hvis  du  ikke  lader  være 
at  plage  mig,  skal  jeg  sælge  dem  bort  til  en  anden  Stat«. 
Jeg  takker  Gud,  at  ved  Deres  Hjælp  har  jeg  faaet  dem 
tilbage.«  ....  Manden  stod  med  to  gjenfundne  Døtre  ved 
Siden  af  sig,  mens  han  talte;  de  bare  en  smuk  Blomster- 
krans, som  de  bade  Garrison  modtage. 

I  sit  Svar  sagde  Garrison  bl.  a.:  »Jeg  hader  Slaveri, 
som  jeg  ikke  hader  noget  andet  i  Verden.  Det  er  ikke 
blot  en  Forbrydelse,  men  det  er  en  Sum  af  alle  Forbrydelser; 
det  er  ikke  blot  en  Synd,  men  det  er  Syndernes  Synd 
imod  den  almægtige  Gud  .  .  .  Det  var  ikke  paa  Grund  af 
eders  Hudfarve  eller  Race  som  Folk,  at  jeg  forsvarede 
eders  Sag;  men  fordi  I  vare  Børn  af  den  samme  Fader, 
skabte  i  det  samme  guddommelige  Billede,  med  de  samme 
umistelige  Rettigheder,  og  lige  saa  berettigede  til  Frihed 
som  den  stolteste  Slaveholder,  der  nogen  Sinde  har  vandret 
paa  Jorden.«  .  .  . 

—  Da  Englænderne  paa  den  Tid,  Garrison  og  hans 
Venner  begyndte  deres  Virksomhed  i  Amerika,  vare  nær 
ved  at  være  færdige  med  deres  Arbejde  for  at  faa  Slaveriet 
afskaffet  i  de  britiske  Kolonier,  var  det  naturligt,  at  Ameri- 
kanerne søgte  en  Del  Hjælp  og  Støtte  dér,  og  Garrison 
gjorde  derfor  flere  Rejser  til  England,  hvor  han  blev  vel 
modtagen  af  Mænd  som  Brougham,  Buxton,  Clarkson, 
Macaulay,  O'Connell  o.  fl.,  og  det  lykkedes  ham  at  faa 
selve  George  Thompson  til  at  gjøre  en  Tur  med  til  Amerika 
for  ved  sin  store  Veltalenhed  at  hjælpe  de  amerikanske 
Abolitionister,  uden  at  den  Gavn,  han  kom  til  at  gjøre,  dog 
blev  saa  stor,  da  Uviljen  mod  Abolitionisterne  i  en  særlig 
Grad  kom  til  at  gaa  ud  over  denne  Englænder,  der  vilde 
komme  og  hjælpe  dem.  Heller  ikke  kunde  Garrisons 
Venner  i  England,  da  Borgerkrigen  brød  ud,  forhindre,  at 
den  engelske  Regering,  med  Lord  Russell  som  Udenrigs- 
minister, stillede  sig  nærmest  paa  Slavestaternes  Side;  men 

uden    Bet^^ning    var    hans    Forbindelse    med    de    britiske 
Menneskevenner  dog  ikke. 

To  Aar  efter  Borgerkrigens  Slutning  gjorde  han  igjen 
en  Rejse  til  England  for  at  se  til  sine  Venner  dér,  og  til 
Frankrig  for  at  besøge  to  af  sine  Børn,  der  vare  i  Paris. 
Ved  et  Festmaaltid,  der  gaves  i  London  til  Ære  for  ham 
udtalte  John  Bright,  at  »Garrison  er  Skaberen  af  den  offent- 
lige Mening,  der  har  gjort  Slaveri  hadefuldt  og  gjort  Frihed 
mulig  i  Araerika  ....  Ham  blev  det  givet  paa  en  Maade, 
som  ikke  ofte  bliver  dem  til  Del,  der  udrette  store  Ting 
af  den  Slags,  at  se  den  modne  Frugt  af  sin  Virksomhed.« 
—  Og  Hertugen  af  Argyll  sagde  i  en  Tale  bl.  a.:  »Vi 
kunne  alle  forstaa,  hvilken  Glæde  den  maa  fole,  der  som 
vor  højtærede  Ven  efter  flere  Aars  Ringeagt  og  Nedtrjkkelse 
...  til  sidst  finder  sig  selv  anerkjendt  af  sine  Landsmænd 
og  af  Verden  som  en  sejrende  Sags  Profet  og  Apostel.«  — 
John  Stuart  Mill  uddrog  i  sin  Tale  nogle  Læresætninger 
af  Garrisons  Liv.  »Tragt  efter  noget  stort;  tragt  efter 
Ting,  som  ere  vanskelige«,  sagde  han.  »Hvis  man  tragter 
efter  noget  ædelt  og  faar  Held  til  at  naa  det,  vil  man  i 
Almindelighed  finde,  at  det  ikke  er  det  eneste,  man  har 
faaet  Held  til.«  End  videre  sagde  han,  at  Antislaveribe- 
vægelsen  har  virket  frigjørende  paa  Amerikanernes  Sind. 
Folket  er  kommet  til  at  tænke  over  Grundspørgsmaalene 
for  Samfundet  og  Regeringen,  og  det  er  noget,  man  kan 
vente  sig  meget  godt  af. 

Af  Garrisons  Tale  ved  denne  Lejlighed  ere  følgende  Par 
Smaauddrag  maaske  det  værdifuldeste:  »Jeg  maa  her  fra- 
sige mig  med  hele  min  Sjæls  Alvor  enhver  særlig  Ros  for 
nogen  Ting,  jeg  har  gjort.  Jeg  har  simpelthen  prøvet  at 
bevare  min  Sjæls  Renhed  for  Gud  og  at  gjøre  min  Pligt. 
Jeg  har  nægtet  at  gaa  med  Mængden  til  det  onde.  Jeg 
har  prøvet  paa  at  frelse  mit  Land  fra  Ødelæggelse.  Jeg 
har  søgt  at  frigjøre  dem,  som  vare  i  Lænker;  men  alt  dette 
burde  jeg  gjøre.«     Og  ud  af  sin   egen  Livserfaring  sagde 

han:  »Ingen,  som  forsvarer  det  rette  og  arbejder  for  Re- 
former, behøver  at  frygte;  for  man  vil,  man  maa  sejre, 
naar  man  har  en  retfærdig  Sag.  Lige  meget,  hvor  faa  der 
i  Begyndelsen  have  Lyst  til  at  samles  om  den  Fane,  man 
har  rejst:  naar  man  kæmper  uden  at  vakle,  uden  at  gaa 
paa  Akkord,  naar  man  har  en  Tro,  der  ikke  kan  rokkes, 
fordi  den  er  lænket  til  den  eviges  Trone,  er  det  bare  et 
Tidsspørgsmaal,  naar  Sejren  skal  komme  og  lønne  ens  Ar- 
bejde.« — 

Lord  Russell  gjorde  ved  samme  Lejlighed  en  offentlig 
Undskyldning  for  den  fjendtlige  Stilling,  han  fra  først  af 
havde  indtaget  over  for  de  Forenede  Stater,  og  erklærede 
sig  selv  for  en  Beundrer  og  varm  Ven  af  Garrison. 

Efter  at  Garrison  saaledes  var  hædret  i  London, 
kappedes  andre  engelske  Byer  om  at  følge  Hovedstadens 
Exempel,  saa  Garrisons  sidste  Rejse  gjennem  England  blev 
et  Triumftog. 

Garrison  havde  ofte  talt  haarde  Ord   imod  det 

amerikanske  Præsteskab,  der  fra  først  af  paa  faa  Undtagelser 
nær  støttede  og  forsvarede  Slaveriet;  til  Gjengjæld  derfor 
blev  han  erklæret  for  en  vantro,  noget,  som  jo  altid  var 
lettere  end  at  modbevise  ham.  Vantro  var  han  ikke,  men 
Præsteskabets  Usselhed  havde  nødt  ham  til  at  tænke  for 
sig  selv,  og  hvor  vidt  han  saa  tænkte  Ret  i  alle  Dele, 
skulle  vi  ikke  her  undersøge.  »Det  kristne  Navn«,  sagde 
han,  »har  for  længe  siden  ophørt  at  være  forhadt;  det  er 
blevet  anset  og  populært.  For  atten  hundrede  Aar  siden 
var  det  et  Tegn  paa  Vanære  og  sikkert  Vidnesbyrd  om 
Kjætteri  og  kostede  dem,  som  antoge  det,  Ære,  Fred,  Rig- 
domme, personlig  Sikkerhed  og  Livet  selv;  nu  er  det  et 
pynteligt  Paahæng.«  —  Om  Bibelen  sagde  han,  at  det  var 
hans  Lærebog  og  den  bedste  Bog,  han  kjendte.  Som  en 
guddommelig  Bog  kunde  han  ikke  forstaa  den;  som  et 
Menneskeværk  kunde  han  maale  den  til  Bunden.  »Hvem, 
der  antager  den  som  sin  Herre,    vil  nødvendig  komme  til 

at  staa  i  Trælleforhold  til  den;  hvem,  der  gj«r  den  til  sin 
Tjener  under  Sandhedens  Ledelse,  vil  finde  den  meget  nyttig. 
Den  maa  undersøges,  kritiseres,  antages  eller  forkastes  som 
enhver  anden  Bog  uden  Frygt  og  uden  Forkjærlighed.  Hvad 
godt  der  er  i  den,  vil  være  ildfast;  hvad  der  er  forældet 
eller  uægte,  lad  det  blive  behandlet  i  Forhold  dertil.«  — 
»Min  Tillid  er  til  Gud,  min  Hensigt  at  vandre  i  hans  Søns 
Fodspor,  min  Glæde  at  blive  korsfæstet  til  Verden  og 
Verden  til  mig.« 

—  »Han  var  altid  modig  og  fuld  af  Haab«,  siger  Oliver 
Johnson  om  ham.  »Aldrig  i  noget  eneste  Tilfælde  saae 
jeg  ham  forsagt;  hans  Tro  paa  sin  Sags  Godhed  og  paa 
Guds  almægtige  Forsyn  var  saa  ubetinget,  at  han  var  lige 
rolig  og  glad  under  klar  som  under  skyfuld  Himmel.  Jeg 
har  set  ham  Gang  efter  Gang,  naar  Udgifterne  ved  »Be- 
frieren« overstege  Indtægterne,  og  han  ikke  vidste,  hvorfra 
Pengene  skulde  komme  til  at  underholde  hans  Familje; 
men  aldrig  faldt  der  nogen  Skygge  paa  hans  Sind  af  den 
Grund;  han  havde  hengivet  sig  med  alle  sine  Kræfter  til 
en  Sag,  som  han  troede  havde  Himlens  Bifald  og  Bistand, 
og  han  tvivlede  ikke  paa,  at  han  paa  en  eller  Maade  vilde 
blive  hjulpen.  Og  Hjælpen  kom  altid, —  stundum  paa  den 
mest  uventede  og  overraskende  Maade.  Hans  selvfor- 
nægtende Hengivelse  til  sit  Arbejde  rørte  og  aabnede 
Hjærterne  hos  alle,  som  saae  det,  og  fik  dem  til  at  støtte 
ham  og  hjælpe  ham  over  Pengeforlegenhederne.  Selv  om 
han  i  den  største  Forlegenhed  havde  været  vis  paa,  at  han 
kunde  have  gjort  sit  Blad  indbringende  ved  den  mindste 
Afvigelse  fra  sine  Grundsætninger,  ved  at  slaa  af  paa  et 
eller  andet  eller  ved  at  tilbageholde  en  upopulær  Sandhed, 
vilde  han  aldrig  have  ladet  sig  friste  deraf.«  »Med  Gud  er 
én  Mand  en  Majoritet«,  skal  han  have  sagt,  og  hans  Liv 
stadfæster  Sandheden  af  dette  Ord. 

Sine  sidste  Aar  levede  William  Lloyd  Garrison  paa  sin 
Gaard  Roxbury  i  Massachusetts  i  en  lykkelig  Familjekreds 

med  Børn  og  Børnebørn  omkring  sig.  Her  fra  søgte  han 
lige  til  det  sidste  at  gjore  al  den  Gavn,  han  kunde,  navnlig 
ved  at  hjælpe  Negerne  til  rette  med  at  leve  og  ernære  sig 
som  fri  og  hæderlige  Borgere.  Og  her  døde  han  i  Maj 
1879,  73^2  Aar  gammel. 

En  Kvartet  af  Negersangere  sang  en  Hymne  ved  hans 
Grav.  Hvem  skulde  vel  ogsaa  kunne  synge  for  ham 
som  de! 

Kristian  Østergaard. 


• 


Hertugen  af  Saint -Simons  Memoirer*), 


Jjudvig 


XIV.'s  Regering  omfatter  et  Tidsrum  af  halv- 
Qerdsindstyve  Aar  eller  dog  mindst  et  halvt  Hundrede  Aar, 
naar  man  blot  vil  medregne  den  Tid,  han  selv  førte  Re- 
geringen. Bedømmelserne  af  denne  Tidsperiode  afvige  stærkt 
fra  hverandre;  Aarbegerne  vide  at  berette  om  glimrende 
Fremtoninger,  men  ogsaa  om  grænseløs  Elendighed;  Ludvig 
XIV.  havde  fuldendt  Frankrigs  Enhed,  vundet  sit  Land  den 
første  Plads  blandt  Fastlandsmagterne,  gjennemfert  Centrali- 
sationen i  Statsstyreisen,  og  der  gives  derfor  for  Tiden 
næppe  nogen  Franskmand,  som  ikke  med  Tilfredsstillelse 
ser  tilbage  paa  disse  Resultater;  Ludvig  XIV.'s  Tidsalder 
har  derhos  vundet  end  yderligere  Glans  ved  sin  Litteratur, 
der  naaede  et  klassisk  Standpunkt. 

Dette  hæderkronede,  glimrende  Billede  falder  først 
og  fremmest  i  Øjnene,  naar  man  sysler  med  Frankrigs 
Historie  i  det  syttende  Aarhundrede;  men  ved  en  nøjere 
Prøvelse  finder  man  dog,  at  disse  Goder  bleve  betalte  med 
en  høj  Pris,  med  Folkets  Elendighed  og  de  regerende 
Kredses  voxende  moralske  Nedværdigelse. 

Med  disse  sidste  Kredse  stifte  vi  et  fortroligt  Bekj  endt- 
skab   gjennem    Hertugen   af  Saint-Simons  Memoirer,    som 


*)  Efter  F  e  r  d.  L  o  th  e  i  s  z  e  n :  Zur  Sittengeschichte  Frankreichs 

høre  til  de  vigtigste  Optegnelser,  vi  have  om  Kong  Ludvig, 
»Roi  Soleil's«  sidste  Levetid  og  det  følgende  Regentskab. 

Hertugens  Fader  var  under  beskedne  Forhold  kommen 
til  Ludvig  XIII.'s  Hof;  som  anden  Sen  af  en  lidet  bemidlet 
Marquis  var  han  traadt  i  Kongens  Tjeneste,  et  Lykkens 
Lune  hævede  ham  hurtig  i  Vejret,  da  han  som  Page  vandt 
sin  Monarks  Naade  ved  sit  behagelige  Væsen  og  Tjenst- 
ivrighed, og  Ludvig  knyttede  ham  neje  til  sine  Omgivelser, 
udnævnte  ham  til  sin  første  Kammerherre  og  overdrog  ham 
Statholderskabet  Blaye. 

Flækken  Blaye  var  i  og  for  sig  ubetydelig,  men  fik 
en  særlig  Vigtighed  ved  sin  Beliggenhed  paa  højre  Bred  af 
Garonne  og  ved  sit  Kastel  paa  en  høj  Klippe,  der  behersker 
Forbindelsen  mellem  Guienne  og  Saintonge. 

Den  unge  Saint-Simon  viste  sig  den  kongelige  Naade 
værdig  og  forblev  jævn  og  beskeden,  retskaffen  og  moralsk 
uplettet;  hvor  han  mægtede  det,  søgte  han  at  være  hjælp- 
som, men  forlangte  aldrig  noget  for  sig  selv.  Kongen  for- 
fremmede ham  af  egen  Drift  til  Hertug  og  Pair  af  Frankrig, 
men  maatte  i  1637  fjærne  ham  fra  Hoffet,  da  Richelieu 
holdt  bestemt  herpaa,  og  Saint-Simon  trak  sig  nu  tilbage 
til  Blaye.  hvor  fra  han  vedligeholdt  en  hemmelig  Brevvexling 
med  sin  kongelige  Ven,  indtil  Kardinalens  Død  atter  kaldte 
ham  tilbage  til  Hove;  dog  han  indtraf  blot  saa  betimelig, 
at  han  kunde  trykke  sin  kongelige  Vens  Øjne  til,  hvorpaa 
han  atter  i  Stilhed  vendte  tilbage  til  Blaye. 

Det  vanvittige  og  frække  Rænkespil,  som  tog  sin  Be- 
gyndelse med  Dronning  Annas  Regentskab,  var  Saint-Simon 
højlig  imod;  han  blev  fornærmet  og  tilsidesat,  men  da 
Frondekrigen  brød  løs,  bevarede  han  en  urokkelig  Troskab 
mod  den  unge  Konge;  forgjæves  søgte  Frondens  Medlemmer 
at  trække  ham  over  paa  deres  Parti  ved  store  Løfter,  og 
forgjæves  lokkede  Spanierne  ham  til  Frafald,  i  det  de  gave 
ham  Udsigt  til  Rigdomme  og  høje  Værdigheder;  Saint- 
Simon  afviste  med  Heftighed  Oprørernes  Sendemænd,  rustede 

paa  egen  Bekostning  en  Flok  Krigsmænd  og  forsvarede  sig 
saa  længe  i  Blaye,  til  Kongen  nærmede  sig  i  Spidsen  for 
en  Hær,  undsatte  ham  og  herved  sikrede  sig  Vejen  til 
Bordeaux. 

Det  er  betegnende  for  Saint-Simons  Karakter,  at  han 
i  den  kritiske  Tid  ikke  blot  tilbageviste  alle  Frondens  Tilbud, 
men  ogsaa  afslog  Marskalkstaven,  som  Kongen  vilde  give 
ham,  thi  det  skulde  ikke  hedde  sig,  at  han  havde  segt  Løn 
for  sin  Troskab. 

At  Saint-Simon  efter  Oprørets  Betvingelse  blev  for- 
glemt, vækker  ikke  vor  Forundring,  og  selv  ventede  han  sig 
da  heller  ikke  andet;  ikke  engang  sine  Krigsomkostninger 
fik  han  godtgjorte,  og  dog  havde  han  ved  sine  Rustninger 
sat  sig  i  en  saadan  Gjæld,  at  den  senere  sved  stærkt  endnu 
til  hans  Sen. 

Saint-Simon  var  tvende  Gange  gift;  hans  første  Ægte- 
skab forblev  barnløst;  hans  anden  Hustru,  hvem  han  ægtede 
højt  oppe  i  de  Tres,  fødte  den  16de  Januar  1675  i  Ver- 
sailles en  Søn,  som  fik  Titelen  »Vidame«  af  Chartres;  Kongen 
og  Dronningen  stode  Faddere  til  Drengen,  som  allerede  i 
en  Alder  af  femten  Aar  blev  bragt  til  Hoffet,  thi  saaledes 
var  det  Kongens  Vilje,  der  med  ubøjelig  Konsekvens  vilde 
nedværdige  den  franske  Adel  til  en  Hofadel. 

Versailles-Hoffet  med  al  sin  Glans  frembød  ganske  vist 
en  stor  Fare  for  en  livlig  Drengs  aandelige  og  moralske 
Udvikling.  Maatte  Kongedømmets  overvældende  Magt  ikke 
blænde  ham?  Maatte  han  ikke  beundre  alt,  hvad  han  her 
saae?  Selv  Lasten  syntes  undskyldelig,  naar  den  blot 
dulgte  sig  bag  den  ydre  Velanstændigheds  Slør.  Mange 
unge  Mennesker  hvirvledes  ned  1  denne  Livets  Malstrøm  og 
lede  ynkelig  Skibbrud;  men  den  unge  Vidame  af  Chartres 
bukkede  ikke  under;  han  havde  arvet  sin  Faders  ubøjelige 
moralske  Karakter,  og  hans  Sjæl  havde  allerede  faaet  sit 
faste  Præg,  da  han  første  Gang  blev  forestillet  ved  Hoffet. 
Stolt  og  moralsk  uplettet  indtraf  han  i  Versailles,  og  stolt 

og  ren  forblev  han  hele  sit  Liv  midt  i  det  fordærvede 
Selskab,  som  omgav  ham ;  han  tog  senere  aarlig  og  i  største 
Stilhed  nogen  Tid  til  La  Trappe,  Klosteret  med  de  strænge 
Ordensregler. 

Som  femtenaarig  Junker  indtraadte  han  i  det  første 
Kompagni  af  den  adelige  Nobelgarde  for  at  lære  Militær- 
tjenesten, og  i  Aaret  1692  gik  han  til  Armeen  i  Flandern. 
Den  unge  Soldat  medførte  fem  og  tredive  Heste  og  Muldyr 
for  sig  og  sit  Følge,  og  Felttoget  kostede  ham  mange 
Penge,  da  han  jo  maatte  optræde  efter  sin  Stand ;  men  dette 
var  dog  ikke  til  Hinder  for,  at  han  viste  sig  ivrig  i  Tjene- 
sten og  selv  tog  Haand  i  Hanke  ved  de  svære  Arbejder 
under  Belejringen  af  Namur,  hvormed  Felttoget  aabnedes 
under  Kongens  Overledelse. 

Senere  traadte  han  over  til  Rytteriet,  blev  Kaptejn, 
udmærkede  sig  i  Slaget  ved  Neerwinden  og  ved  Rhinen  og 
kjobte  1693  et  Regiment,  i  hvis  Spidse  han  som  en  ung- 
dommelig Mestre  de  Camp  (Oberst)  drog  i  Felten.  Samme 
Aar  arvede  han  Hertugværdigheden  ved  sin  Faders  Død  og 
fik  ogsaa  af  Kongen  Statholderskabet  over  Blaye  i  Arv. 

Hans  krigerske  Løbebane  tog  imidlertid  en  hurtigere  Ende, 
end  han  vel  havde  tænkt  sig;  1702  forbigik  Kong  Ludvig 
ham  ved  Udnævnelsen  af  nogle  Generaler.  Krænket  herover 
opgav  Saint-Simon  Tjenesten,  og  denne  Demonstration  til- 
gav Ludvig  ham  aldrig  ganske;  han  taalte  ikke,  at  man 
surmulede  over  hans  Adfærd.  Saint-Simon  maatte  give  Møde 
ved  Hove,  maatte  i  Monarkens  Selskab  hvert  Øjeblik  afvente 
lians  mindste  Vink,  men  fik  ikke  mere  noget  Embede,  ingen 
offentlig  Ansættelse,  saa  længe  Ludvig  XIV.  levede.  Den 
stolte  Hertug  følte  dybt  denne  Krænkelse  og  betragtede 
med  uvenligt  Øje  det  glimrende  Skuespil,  som  daglig  udfol- 
dede sig  for  hamgOg  dog  ikke  mægtede  at  føre  ham  bag  Lyset. 

Tilmed  gjorde  han  sig  ilde  set  af  Kongen  og  mange 
Standsfæller  ved  sin  heftige  Opposition,  hvis  man  da  over- 
hovedet kan  tale  om  Opposition  paa  hin  Tid.     Han   holdt 

sig  meget  mere  til  rent  ubetydelige  Ting,  til  Spergsmaal 
om  Etiketten  og  den  høje  Adels  Æresrettigheder.  Snart 
var  det  en  Strid  med  Hertugen  af  Luxembourg,  om  hvem 
der  skulde  have  Forrangen,  snart  en  Tvist  om  de  Krav, 
der  rejstes  af  Kongens  uægte  Sønner;  thi  naar  Parlamentet 
samlede  sig  til  et  højtideligt  Møde,  gik  Prinserne  af  Blodet 
gjennem  Salen  efter  den  diagonale  Linje,  medens  Hertuger 
og  Pairs  søgte  deres  Vej  langs  Væggen,  men  Ludvig  vilde  nu 
ogsaa  indrømme  sine  Sønner,  Hertugerne  af  Maine  og  Tou- 
louse, Diagonalretten,  hvorover  Saint-Simon  blev  ude  af 
sig  selv  af  Harme. 

Ikke  mindre  vigtigt  forekom  det  Spørgsmaal  ham,  om 
Parlamentets  Præsident  under  Retsmødet  maatte  beholde 
sin  Hue  paa  Hovedet  eller  ikke.  Af  ligaende  Stridigheder 
gaves  der  mange;  Saint-Simon  var  stadig  paa  rede  Haand 
med  sine  Protester  og  Demonstrationer  for  at  værne  om 
Højadelens  Forrettigheder  selv  i  de  mest  ligegyldige  Spørgs- 
maal, og  Kong  Ludvig  udbrød  en  Dag  mismodig:  »Denne 
Saint-Simon  tænker  ikke  paa  andet  end  Folks  Rang  og 
ligger  i  Tvist  derom  med  Alverden.« 

Ingen  vidste  i  Virkeligheden  bedre  end  han  Besked  med 
sine  Standsfællers  Rettigheder  og  de  fornemme  Slægters 
Genealogi.  Naar  han  behandler  disse  og  lignende  Punkter 
i  sine  Memoirer,  sker  det  med  en  trættende  Vidtløftighed^ 
som  giver  Læserne  et  Indtryk  af  en  smaalig  tænkende, 
indskrænket  Aand,  og  dog  var,  han  alt  andet  end  dette, 
om  han  end  tog  grundig  fejl  i  sin  Værdsættelse  af  mange 
udvortes  Sider.  Det  var  ligefuldt  ingen  sædvanlig  For- 
fængelighed, der  besjælede  ham;  han  dreves  tvært  imod  til 
denne  sin  Handlemaade  ved  en  alvorlig  politisk  Tanke;  han 
kæmpede  for  det  styrtede  Aristokrati  mod  en  overmægtig 
Kongemagt  og  en  fremad stræbendej  Borgerstand.  Efter 
hans  Anskuelser  skulde  det  franske  Monarki  væsentlig  støtte 
sig  til  Adelen  og  betro  denne  Regeringens  Styrelse;  han 
tænkte  herved    paa  det  engelske  Pairsskab   og  dettes  Ind- 

flydelse,  men  han  tog  fejl,  naar  han  troede,  at  den  franske 
Højadel  kunde  gjen vinde  en  lignende  Stilling;  den  havde 
engang  været  i  Besiddelse  heraf,  men  uigjenkaldelig  mistet 
den.  Selv  Kongen  tyede  jo  til  Borgere,  naar  han  skulde  ud- 
nævne Ministre  og  andre  høje  Statsembedsmænd. 

I  sin  Harme  kalder  Saint- Simon  engang  den  stolte 
Kong  Ludvig  for  »le  roi  de  la  vile  raultitude«,  Kongen  over 
den  simple  Masse. 

»Ludvig  XHL  holdt  af  Folk  af  ædel  Herkomst,  søgte 
at  lære  dem  at  kjende  og  udmærkede  dem.  Herfra  skriver 
sig  da  ogsaa  Ytringen  om  de  tre  Pladser  og  de  tre  Statuer 
i  Paris:  Henrik  IV.  midt  i  sit  Folk  paa  Pont-neuf,  Ludvig 
XHL  mellem  Adelsmændene  paa  Place  Koyale,  og  Ludvig 
XIV.  mellem  Skatteopkræverne  paa  Place  des  Victoires;  den 
Statue,  der  senere  blev  rejst  paa  Place  Venddme,  bragte 
ham  næppe  i  bedre  Selskab.« 

Med  sit  skarpe  Blik  saae  Saint-Simon  i  Ludvig  XIV. 
sit  Lands  største  Revolutionsmand,  som  svækkede  alle  Mo- 
narkiets Støtter,  Adelen  og  Parlamenterne,  for  at  regere 
alene,  men  hermed  da  ogsaa  forberedte  sin  Trones  Fald. 

Kongen  anede  dog  ikke,  hvilken  ubønhørlig  Dommer 
han  daglig  havde  ved  sin  Side.  Sædvanligvis  skriver  man 
først  Mindeskrifter  i  sit  Livs  Aften,  naar  man  har  tilbragt 
en  stor  Del  af  sine  Aar  under  mindeværdige  Forhold,  ja 
maaske  endog  selv  har  taget  virksom  Del  i  vigtige  Be- 
givenheder. 

Saaledes  var  ikke  Forholdet  med  Saint-Simon.  Naturen 
havde  udrustet  ham  med  en  sjælden  Iagttagelsesevne,  og 
det  var  hans  Glæde  at  gjennemskue  Folks  Hjærter;  hans 
Hovedønske  gik  mindre  ud  paa  at  fuldbringe  store  Bedrifter 
end  paa  »at  opleve  ret  meget  og  at  lære  sin  Tids  Historie 
at  kjende  saa  godt  som  muligt.«  Han  havde  Naturfor- 
skerens Lidenskab  at  ville  gjennemtrænge  Tilværelsens  og 
Udviklingens  Hemmeligheder,  og  saaledes  faldt  han  tidlig 
paa  den  Tanke  at  optegne,  hvad  han  havde  oplevet. 

Han  begyndte  at  udføre  sin  Plan  allerede  i  Juli  1694, 
da  han  laa  i  Lejren  ved  Gimsheim  i  Rhinhessen.  Senere, 
da  han  ikke  var  sysselsat  og  altid  maatte  give  Mede  ved 
Hove,  skrev  han  med  endnu  større  Iver.  Han  herte,  saae, 
iagttog;  han  kjendte  alle  Hofmænd,  stod  i  nær  Berøring 
med  mange  indflydelsesrige  Mænd,  og  hans  Venner  maatte 
fortælle,  hvad  han  ikke  selv  havde  været  Øjenvidne  til; 
men  ingen  anede,  hvilket  Arbejde  han  havde  viet  sig  til, 
og  netop  denne  Hemmelighed  blev  ham  ofte  et  vigtigt 
Middel  til  at  skaffe  sig  Sandheden  at  vide;  havde  man 
vidst,  at  han  skrev  Memoirer,  havde  man  skyet  ham 
som  Vidne. 

Aaringer  igjennem  optegnede  han,  hvad  han  havde  op- 
levet; hans  Fortælling  er  ofte  forvirret  og  skjedesløs,  men 
hæver  sig  dog  ofte  til  storste  Livlighed  og  Kraft;  han  giver 
kun  en  Historie  over  det  franske  Hof,  men  under  hans  Pen 
omformes  den  til  en  stor  Frankrigs  Historie. 

Saint-Simon  vil  overalt  fortælle  Sandheden,  men  man 
kan  dog  ikke  undre  sig  o^er,  at  han  mangen  Gang  tager 
fejl,  og  at  hans  Fortælling  indeholder  Cnøjagtigheder.  Hans 
Had  gjør  ham  derhos  ofte  blind,  og  han  kan  hade  af  ganske 
Hjærte.  Ve  den,  hvem  han  vil  brændemærke;  han  finder 
Ord,  man  ikke  mere  forglemmer,  og  som  for  alle  Tider 
med  ætsende  Skarphed  fixerer  Billedet  af  den  angrebne; 
men  han  hader  kun,  hvad  han  holder  for  slet.  »Jeg  roser 
mig  ikke  af  min  Upartiskhed«,  siger  han  selv  engang,  »det 
vilde  ogsaa  være  til  ingen  Nytte.« 

Strax  i  Begyndelsen  af  Memoirerne  findes  en  af  hine 
drastiske  Skildringer,  hvori  Saint-Simon  er  en  uovertruffen 
Mester. 

I  Aaret  1692  maatte  den  unge  Hertug  af  Chartres, 
der  senere  som  Hertugen  af  Orleans  skulde  føre  Regent- 
skabet over  Frankrig,  ægte  en  uægte  Datter  af  Kongen. 
Hele  Hoffet  kom  i  Bevægelse  herover,  og  den  unge  Saint- 
Simon  saae,    at   det  trak  op  til  Storm,    og  blev  mere  og 

mere  en  saravittighedsfuld  Iagttager;  skjønt  han  først  noget 
senere  efter  Hukommelsen  nedskrev  dette  Aars  Begivenheder, 
er  hans  Fortælling  dog  et  hejst  mærkeligt  Dokument,  levende 
og  karakteristisk  til  den  yderste  Enkelthed.  Prinsens  Moder, 
Elisabet  Charlotte  af  Pfalz,  var  ude  af  sig  selv  over  denne 
Anmodning,  hun  forlangte,  at  hendes  Søn  skulde  rejse 
Modstand,  og  da  han  lod  sig  skræmme  af  Kongen  og  ikke 
vovede  at  sige  Nej,  lagde  hun  i  sin  Adfærd,  selv  lige  over 
for  Ludvig  XIV.,  aabenlyst  sin  Harme  tor  Dagen;  men 
Kongen  tog  intet  Hensyn  til  hende,  og  Forlovelsen  blev 
deklareret  i  Versailles. 

»Den  følgende  Dag«,  fortæller  Saint -Simon  videre, 
»gjorde  hele  Hoffet  sin  Opvartning  hos  Hertugen  at  Orleans, 
hos  Hertuginden  og  Hertugen  af  Chartres;  men  man  sagde 
ikke  et  Ord,  nøjedes  med  et  Buk,  og  alt  gik  for  sig  i  dybeste 
Tavshed.  Derpaa  gik  man  til  det  store  Galleri  for  at  vente 
Kongen  paa  hans  Vej  til  Messen;  ogsaa  Madame  (Hertug- 
inden af  Orleans)  var  til  Stede,  og  hendes  Son  Prinsen  gik 
hende  i  Møde  for  at  kysse  hendes  Haand,  hvad  han  hver 
Dag  plejede,  men  Hertuginden  j^av  ham  et  saa  lydeligt 
Ørefigen,  at  Smækket  lød  vidt  og  bredt,  og  den  stakkels 
Prins  var  nær  ved  at  de  af  Skam  i  hele  Hoffets  Nærværelse; 
de  mange  Vidner  til  den  hele  Scene  —  ogsaa  jeg  hørte  til 
deres  Tal  —  bleve  stive  af  Forbavselse.«  Dette  tyske 
Ørefigen,  »le  soufflet  sonore«,  er  blevet  berømt  gjennem 
Saint-Simons  Fortælling.  Det  er  et  lille,  men  lidet  lysteligt 
Genrebillede,  Memoirerne  her  give;  man  ser  den  energiske 
Datter  af  det  pfalziske  Hus,  der  aldrig  følte  sig  hjemlig 
ved  det  franske  Hof,  midt  i  det  forfærdede  Selskab  som  en 
tirret  Løvinde,  foragtende  ethvert  Hensyn,  al  Etikette,  i 
hvert  Fald  en  Gru  for  de  glatte,  bøjelige  Hofmænd. 

Dette  Ægteskab,  som  Kongen  saaledes  paatvang  sin 
Brodersøn,  drev  denne  ind  paa  en  falsk  Bane,  og  Ludvig 
gjorde  alt  for  at  holde  ham  paa  samme;  skinsyg  afspærrede 
han  ham  fra  enhver  alvorlig  Virksomhed,    ethvert  Embede, 

enhver  militær  Post  og  bidrog  saaledes  i  væsentlig  Grad 
til  at  vænne  Prinsen  til  dette  udsvævende  Liv,  som  senere 
skulde  oprøre  Verden;  Ludvig  XIV.  bærer  indirekte  en  stor 
Skyld  i  Regentskabets  Orgier,  og  Saint-Simon  véd  Besked 
om  en  heftig  Tvist  mellem  Kongen  og  hans  Broder,  der 
ligefrem  gjorde  Ludvig  XIV.  ansvarlig  for  Prinsens  Ud- 
skejelser. 

Memoirerne  faa  særlig  historisk  Betydning,  naar  de 
tale  om  Kong  Ludvig  selv;  de  anerkjende  hans  Fortrin, 
hans  ridderlige  Adfærd,  hans  Begavelse,  hans  lette  Konver- 
sation, men  de  betone  dog  fremfor  alt  hans  Egenkjærlighed, 
hans  grænseløse  Ærgjerrighed,  hans  Herskesyge  og  Ødselhed; 
den  fjortende  Ludvig  regerede  »stadig  kun  i  det  smaa,  aldrig 
i  det  store.«  Den  unge  Iagttager  var  næppe  bleven  indført 
ved  Hove,  for  den  bekjendte  Krigsminister  Louvois  døde 
(1691). 

Paa  Grund  af  sin  paastaaelige  Karakter  havde  han 
altid  været  ubehagelig  for  Kongen,  men  havde  vidst  at 
holde  sig  længe  ved  sit  organisatoriske  Talent.  I  Aaret 
1691  syntes  hans  Fald  dog  nær,  da  han  uventet  blev  bort- 
reven af  et  Slagtilfælde.  Kongens  Uvilje  mod  ham  traadte 
ved  denne  Lejlighed  ret  for  Dagens  Lys. 

»Skjønt  jeg  ikke  var  synderlig  over  femten  Aar,  vilde 
jeg  dog  iagttage  Kongens  Adfærd  ved  en  saa  vigtig  Lej- 
lighed«, fortæller  Saint-Simon.  »Jeg  ventede  paa  ham  og 
fulgte  ham  paa  hans  Spaseretur;  han  lagde  sin  sædvanlige 
majestætiske  Holdning  for  Dagen,  men  samtidig  ligesom 
noget  let,  noget  lettet,  der  overraskede  mig,  da  jeg  den 
Gang  endnu  ikke  kjendte  Forholdene.  I  Steden  for  at  gaa 
hen  til  Springvandene  og  slaa  ind  paa  forskjellige  Spasere- 
veje,  hvad  han  ellers  holdt  af,  gik  han  stadig  frem  og  til- 
bage foran  Orangeriet,  hvor  fra  han  kunde  se  den  Bygning, 
hvor  Louvois  nylig  var  død,  og  som  han  ufravendt  fæstede 
sine  Øjne  paa.« 

Senere  skærpedes  ogsaa  Saint-Simons  Blik  for  Be- 
dømmelsen af  de  almindelige  Forhold,  og  Ludvigs  Politik 
er  Gjenstand  for  hans  skarpeste  Fordømmelse.  Af  de  mest 
interessante  Afsnit  om  Kongen  skulle  vi  her  blot  meddele 
nogle  Enkeltheder. 

»Adelen«,  skriver  Saint-Simon,  »var  udmattet  ved  de 
lange  indre  Uroligheder,  kuet,  tvungen  til  Underkastelse. 
Sønnerne  af  disse  Mænd  vare  uenige,  uvidende,  letfærdige, 
nydelsessyge  og  ødsle;  selv  de  bedste  af  dem  tænkte  blot 
paa  at  skaffe  sig  en  Stilling;  de  vare  alle  hjemfaldne  til 
Trældom  og  Hofmandens  Ærgjerrighed.  Domstolene  bleve 
bragte  i  Afhængighed,  deres  Anseelse  formindsket,  og  med 
den  gamle  Dommerstands  Kundskab  og  moralske  Strænghed 
forsvandt  den  ogsaa  selv;  i  dens  Sted  traadte  Sønner  af 
Spekulanter,  dumme  Skjønaander  eller  uvidende  Pedanter, 
Gniere  og  Aagerkarle,  som  kun  alt  for  ofte  solgte  Retten.  .  . 
Alle  Pligter  bleve  sluttelig  fortrængte  af  denne  ene  Pligt, 
man  med  Nødvendighed  førtes  henimod:  Pligten  at  frygte 
og  vinde  Behag.« 

»Herfra  skrev  sig  da  denne  ubegrænsede  Magt,  som 
mægtede  alt,  hvad  den  vilde,  og  som  kun  alt  for  ofte  vilde 
alt,  hvad  den  mægtede,  og  aldrig  fandt  end  ikke  den  ringeste 
Modstand;  dette  maa  kaldes  at  leve  og  herske.  Dog  maa 
man  indrømme,  at  aldrig  var  nogen  Fyrste  i  Besiddelse  af 
en  Herskeevne,  som  Ludvig;  han  besad  den  fineste  Høflighed 
og  vidste  at  bevare  sin  Majestæt  hele  sit  Liv  igjennem.« 

Et  andet  Sted  i  Memoirerne  har  én  Gang  for  alle 
paatrykt  Kongen  en  Plet,  da  det  afslører  hans  ubegrænsede 
Egenkj ærlighed;  det  beretter  ganske  vist  kun  en  simpel 
Hofhistorie,  men  udgjør  ligefuldt  et  vigtigt  historisk  Do- 
kument. 

Kongen  tænkte  i  Aaret  1 708  paa  at  tage  fra  Versailles 
til  Fontainebleau,  og  Hertuginden  af  Burgund,  hans  Sønne- 
søns Hustru,  skulde  ledsage  ham;  han  holdt  meget  af  at 
have  den  unge,  kløgtige,  livsglade  Kvinde  i  sin  Nærhed  og 

var  derfor  meget  forstemt,  da  Lægerne  erklærede,  at  Hertug- 
inden, der  var  i  velsignede  Omstændigheder,  ikke  maatte 
rejse. 

»Den  følgende  Løverdag  tog  Kongen  efter  Messen  sin 
Spaseretur,  og  da  han  netop  stod  ved  Karpedammen,  saae 
vi  Hertuginden  af  Lude  ganske  alene  komme  ilende*). 
Kongen  forstod,  at  hun  havde  noget  vigtigt  at  meddele  ham, 
og  gik  hende  i  Mede.  Vi  bleve  tilbage  —  Samtalen  varede 
ikke  længe,  Hertuginden  ilede  bort,  og  Kongen  kom  tilbage 
til  os  og  gik  hen  til  Dammen  uden  at  sige  et  Ord.  Enhver 
forstod,  hvad  der  var  paa  Færde,  men  ingen  vilde  tale. 
Endelig  mønstrede  Kongen  sine  Omgivelser  og  sagde,  uden 
at  henvende  sig  til  nogen  bestemt  Person  og  i  en  ærgerlig 
Tone:  »Hertuginden  af  Burgund  har  aborteret.« 

»Da  udstødte  La  Rochefoucauld  et  Rædselsudraab ,  og 
Marskalk  Boufflers  med  Hertugerne  af  Tresme  og  Bouillon 
stemmede  i  med  ham;  men  La  Rochefoucauld  holdt  ved  og 
beklagede  Hændelsen  som  en  stor  Ulykke:  Hertuginden 
vilde  nu  ikke  mere  kunne  faa  nogen  Arving. 

»Pludselig  afbrød  Kongen  ham,  fuld  af  Vrede:  »Og 
selv  om  saa  var,  hvad  vedkommer  det  saa  mig?  Har  hun 
ikke  allerede  en  Søn?  Og  selv  om  ogsaa  han  skulde  dø, 
kan  Berry  da  ikke  gifte  sig?  Hvad  vedkomme  overhovedet 
mine  Efterfølgere  mig?  De  ere  alle  mine  Børnebørn.  — 
En  Abort,  —  Gud  være  lovet!  Det  skulde  saa  være,  og 
nu  vil  jeg  ikke  mere  blive  forstyrret  i  mine  Rejser  og  be- 
sværet af  Lægerne.    Nu  vil  man  lade  mig  i  Ro.« 

»Paa  dette  Udbrud  fulgte  en  Tavshed,  saa  man  havde 
kunnet  høre  en  Myre  krybe;  man  slog  Øjnene  ned  og 
vovede  næppe  at  aande;  enhver  stod  stille,  selv  Tjenerskabet, 
og  Gartnerne  rørte  sig  ikke.    Dette  varede  over  et  Kvarter. 

»Kongen  brød  endelig  Tavsheden;  han  lænede  sig  over 
Balustraden   og  talte  om  en  Karpe.    Ingen  svarede.    Han 


♦)  Hertuginden  af  Lude  var  Prinsessens  Æresdame. 

henvendte  sig  til  Tjenerne,  og  heller  ikke  disse  svarede 
som  sædvanlig,  men  der  var  kun  Tale  om  Karpen.  Alt 
gik  i  Staa,  og  Kongen  gik  efter  nogen  Tids  Forlob  bort; 
da  vi  dernæst  vovede  at  se  paa  hverandre,  sagde  vore  Blikke 
alt;  i  dette  Øjeblik  vare  alle  og  enhver  hverandres  fortrolige; 
man  studsede,  undredes,  bedrøvedes,  trak  paa  Skuldrene, 
Hvor  længe  det  end  er,  siden  denne  Scene  gik  for  sig,  staar 
den  dog  endnu  for  mine  Øjne!« 

Kong  Ludvig  havde  i  sin  Ærgrelse  ladet  sig  henrive 
til  et  ondt  Ord,  og  ret  som  om  Skæbnen  havde  villet  straffe 
ham  derfor,  saae  han  nogle  Aar  senere  sin  hele  Slægt  nær 
ved  at  uddø.  Det  var  som  Fatum  brød  løs  over  den  konge- 
lige Familie.  Dauphinen  døde  først,  i  Aaret  1711  af  Kop- 
perne. De  Scener,  der  ved  denne  Lejlighed  forefaldt  i 
Versailles,  fandt  i  Saint-Simon  en  lige  saa  opmærksom 
Iagttager  som  dramatisk  Fortæller;  det  Afsnit,  som  handler 
herom,  hører  til  de  bedste  i  Memoirerne,  saa  psykologisk 
fint,  saa  plastisk  anskuelig  ere  Begivenhederne  og  de 
handlende  Personer  skildrede. 

Dauphin'en  laa  dødssyg  i  Slottet  Meudon ;  hans  Søn,  Her- 
lugen af  Burgund,  med  Hustru  tilbragte  den  sidste  Tid  Syg- 
dommen varede  i  Versailles,  hvor  hen  Hofmændene  strømmede. 

»Enhver  tænkte  kun  paa  de  fremtidige  Kombinationer; 
enhver  søgte  allerede  nu  at  holde  sig  parat  for  hver  kom- 
mende Hændelse.« 

Saint-Simon  var  en  fortrolig  Ven  af  den  unge  Hertug, 
som  nu  med  ét  Slag  rykkedes  Tronen  saa  nær.  Ogsaa  han 
ilede  fra  Paris,  hvor  han  netop  opholdt  sig,  til  Versailles; 
han  fandt  her  Forværelser  og  Sale  fyldte,  alle  Døre  aabnede. 
Det  var  sent  om  Aftenen,  men  alle  ventede  endnu  paa  den 
afgjørendø  Efterretning  fra  Meudon;  Hertuginden  af  Bur- 
gund  kom  og  gik,  altid  yndefuld,  men  med  et  Udtryk  af 
Forvirring  og  Medfølelse  i  sine  Træk,  »som  enhver  syntes 
at  antage  for  et  Bevis  paa  Smerte.«  I  forbigaaende  hen- 
vendte hun  korte  Ord   til  nogle  enkelte.     Man  kunde  tyde 

alle  de  tilstedeværendes  Miner,  og  man  behøvede  ikke  noget 
Kjendskab  til  Hoffet;  naar  man  blot  saae  sig  om,  kunde 
man  paa  Hofpersonalets  bevægede  eller  tomme  Ansigter 
læse,  om  de  berørtes  af  dette  Omslag  eller  ikke;  de  sidste 
vare  rolige  til  Sinds,  de  første  bevægede  af  Smerte  og  al- 
vorlige elier  søgte  forsigtig  at  skjule  deres  Glæde.« 

Snart  indtraf  ogsaa  Hertuginden  af  Orleans  med  sin 
Søn;  den  første  bevarede  sin  afmaalte  Værdighed,  medens 
Hertugen  af  Orleans  derimod  var  stærkt  bevæget  og  brød 
ud  i  Taarer,  da  han  et  Øjeblik  saae  sig  alene  i  et  Værelse 
med  Saint-Simon.  Strax  derpaa  indfandt  Hertugen  af  Bur- 
gund  sig;  hans  Ansigt  bar  Spor  af  Smerte;  men  det  for- 
skende Blik,  Saint-Simon  rettede  paa  ham,  opdagede  ikke 
nogen  hjærtelig  Pølelse,  men  blot  en  sysselsat  Aands  Alvor. 

Da  nu  endelig  Efterretningen  om  Dauphin'ens  Død 
indtraf,  antog  Skuespillet  en  endnu  mere  udpræget  Karakter. 

»Monseigneur  var  død,  man  behøvede  ikke  mere  at 
tage  noget  Hensyn  til  ham,  og  de  tilstedeværende  lagde  i 
de  første  Øjeblikke  deres  rette  Sindelag  for  Dagen.« 

I  de  forreste  Sale  hørte  man  Tjenerskabets  undertrykte 
Oraad;  de  vare  fortvivlede  over  Tabet  af  en  Herre,  som 
havde  passet  saa  godt  for  dem,  og  frygtede  den  nye  Herre ; 
i  de  følgende  Værelser  opholdt  sig  Hofmændene  af  den 
mest  forskjellige  Rang  og  Stand. 

»Flertallet,  d.  v.  s.  Dumrianerne,  hentede  deres  Suk 
helt  nede  fra  Maven  og  priste  Monseigneur  med  tørre  Øjne 
og  adspredte  Blikke;  men  de  havde  stadig  kun  den  samme 
Ros  at  fremføre,  de  dvælede  blot  ved  Dauphin'ens  Godhed. 
De  fineste  og  mest  ansete  blandt  dem  talte  med  Uro  om 
Kongens  Sundhed;  de  roste  sig  selv  for,  at  de  bevarede 
deres  rolige  Dom  midt  i  Forvirringen,  og  da  de  gjentoge 
dette  saa  ofte,  kunde  man  vel  heller  ikke  tvivle  herom. 
Andre,  som  vare  virkelig  bedrøvede,  græd  bitterlig  og  be- 
tvang kun  med  Møje  deres  Taarer.  Politikerne  stode  med 
nedslaaede  Øjne  omkring  i  Krogene  og  overvejede  Følgerne 

af  denne  pludselige  Begivenhed.  Alle  disse  Folk  vexlede 
næppe  et  Ord  indbyrdes;  ingen  Underholdning  fandt  Sted, 
hist  og  her  hørte  man  et  Udraab,  hvert  K'varter  et  Ord; 
Blikkene  vare  naerke  og  ængstelige,  man  rørte  Haanden 
næsten  blot  mekanisk.  Kun  de  mest  enfoldige  snakkede, 
spurgte  og  besværede  de  andre.« 

Prinserne  græd;  navnlig  den  anden  Søn,  Berry,  lagde 
sin  Smerte  for  Dagen  mindre  ved  Hulken  end  ved  høje 
Skrig  og  Hylen;  Hertuginden  af  Burgund  søgte  at  trøste 
sin  Husbond,  hvad  der  faldt  hende  lettere  end  selv  at  se 
trøstesløs  ud. 

»Hun  gjorde  sig  den  største  Umage  for  at  lystre  An- 
standens Bud,  pudsede  sin  Næse,  hver  Gang  Prinsen  brød 
ud  i  Taarer,  bragte  selv  nogle  Taarer  for  Dagen,  som  hun 
nu  plejede  med  Omhu,  og  ved  en  kunstig  Anvendelse  af 
Lommetørklædet  lykkedes  det  hende  sluttelig  at  faa  røde 
Øjne  og  et  forgrædt  Ansigt ;  men  hendes  stjaalne  Blik  over- 
fløj dog  hyppig  Selskabet  for  at  prøve  dets  Holdning. 

»Paa  én  Gang  kom  Hertuginden  af  Orleans  atter  til- 
bage i  fuldt  Toilette;  hun  tudede  højt,  skjønt  hun  selv 
egentlig  ikke  ret  vidste  hvorfor,  omfavnede  alle  og  vædede 
dem  med  sine  Taarer;  hun  frembød  et  rigtigt  Skuespil, 
Billedet  af  en  Prinsesse,  som  langt  ude  paa  Natten  og 
mellem  en  Mængde  Kvinder  i  Natklæder  kommer  frem  i 
Stadsdragt,  næsten  som  i  en  Maskeradeklædning,  for  at 
græde  og  hyle. 

»Dog  midt  i  hele  Larmen  stod  Hertugen  af  Beau- 
villiers,  Hertugen  af  Burgunds  Opdrager  og  Ceremonimester, 
rolig  og  kold;  som  om  intet  særligt  var  forefaldet,  uden 
Overilelse  og  uden  at  tage  fejl  af  Personer  eller  Ting  gav 
han  sine  Befalinger  for  at  lette  Prinsens  Stilling.« 

Og  midt  i  denne  højst  alvorlige  Situation  var  der  heller 
ingen  Mangel  paa  Komik.  I  en  af  Salene  stod  nogle  Senge 
for  Schweizersoldaterne  og  Arbejderne;  Mængden  af  Hof- 
mændene var  saa  stor,  at  ogsaa  dette  Værelse  blev  aabnet, 

Og  nogle  Damer  trak  sig  tilbage  her  til  for  uforstyrret  at 
udvexle  deres  ondskabsfulde  Bemærkninger  og  nedlode  sig 
ved  Siden  af  en  af  Sengene;  pludselig  bevæger  sig  det  Om- 
hæng, som  skjulte  Sengen,  en  nøgen  Arm  stikker  frem,  og 
derpaa  kommer  en  søvndrukken  Schweizergardist  til  Syne, 
som  rejser  sig  op  i  Sengen,  forbavset  ser  sig  om  og  derpaa 
atter  skyndsomst  forsvinder  bag  sit  Sengeomhæng.  De  for- 
færdede Damer  flygtede  skyndsomst  bort,  saa  meget  mere 
som  de  nærede  Frygt  for  at  være  blevne  belurede. 

Dauphin'en  havde  været  en  svagt  begavet  Mand,  og 
hans  Tab  var  ikke  beklageligt  for  Frankrig;  i  Følge  hans 
egen  Tilstaaelse  læste  han  ikkun  Avisernes  Ægteskabs-  og 
Dødsanmeldelser,  da  han  ansaa  sine  Studier  for  tilendebragte; 
større  Forventninger  gjorde  man  sig  derimod  med  Hensyn 
til  Fénelons  Myndling,  Hertugen  af  Burgund.  Forbunden 
med  Saint-Simon  ved  et  intimt  Venskabsbaand  tænkte  Bur- 
gund paa  Reformer  i  Statslivet  og  viede  sig  med  Iver  til 
Statssagerne.  Kongen  var  bedaget,  Hertugens  Tronbestigelse 
toinde  ikke  længe  lade  vente  paa  sig,  og  man  ansaa  allerede 
^Fénelon  og  Saint-Simon  som  Ministre  hos  Frankrigs  frem- 
tidige Hersker.  Saint-Simon  indrømmer  selv,  at  han  nærede 
Forhaabninger  om  inden  kortere  eller  længere  Frist  at  blive 
kaldet  til  at  lede  Statsroret. 

Den  Skildring,  han  paa  hin  Tid  udkaster  af  Hertug- 
inden af  Burgund,  er  et  sandt  Kabinetsstykke  i  Portræt- 
kunst; hun  var  en  piemontesisk  Prinsesse,  men  allerede  som 
Barn  kom  hun  til  det  franske  Hof  og  blev  fuldstændig  op- 
dragen paa  Fransk. 

»Et  Misfoster  af  Hæslighed,  med  hængende  Kinder, 
stærkt  fremspringende  Pande,  intetsigende  Næse,  store 
Læber,  men  med  smukt  brunt  Haar,  vidunderlig  talende 
Øjne  og  faa,  tilmed  daarlige  Tænder,  hvorover  hun  selv  ofte 
gjorde  Nar«  —  saaledes  skildrer  Saint-Simon  den  Kvinde, 
i  hvem  han   saae  Frankrigs  fremtidige  Dronning.     »Hendes 

Teint  var  herlig;  hun  havde  lidt  Anlæg  til  Krop,  hvad  dog 
slet  ikke  klædte  hende  ilde,  og  hun  førte  Hovedet  smukt. 
Hun  var  majestætisk  og  dog  yndefuld,  hendes  Sniil  ud- 
tryksfuldt, og  hun  vakte  et  ganske  særligt  Behag;  i  alt, 
hvad  hun  foretog  sig,  selv  i  hendes  simpleste  Bevægelse, 
herskede  en  fuldendt  Gratie.  Med  sit  simple,  naturlige,  ofte 
naive  og  altid  aandrige  Væsen  fortryllede  hun  alle,  og  ingen, 
der  nærmede  sig  hende,  kom  til  at  fole  Forlegenhed  eller 
Tvang.« 

Det  er  alt  fortalt,  at  hun  ogsaa  havde  fortryllet  Kongen, 
saa  vidt  han  da  lod  sig  fortrylle;  hun  underholdt  ham,  lo 
og  spøgede  med  ham  og  turde  tillade  sig  større  Friheder 
mod  ham  end  nogen  anden  Prinsesse;  men  lige  fuldt  slap 
heller  ikke  hun  fri  for  det  Spioneri,  Ludvig  i  sin  Regerings 
sidste  Halvdel  havde  uddannet  til  System. 

Da  hun  en  Dag  rodede  omkring  i  de  Breve  og  Papirer, 
som  laa  opdyngede  paa  Marquisen  af  Maintenons  Bord,  og 
som  ingen  anden  Person  end  Kongen  og  Marquisen  vovede 
at  berøre,  fandt  hun  til  sin  Overraskelse  og  Harme  et  Brev 
fra  en  af  sine  Hofdamer,  der  aflagde  en  nøjagtig  Beretning 
om  Hertugindens  Omgang,  hendes  Virksomhed  til  enhver 
Tid  af  Dagen,   ja  endog   om  enkelte  af  hendes  Ytringer! 

For  at  skildre  hendes  livlige  Karakter  fortæller  Saint- 
Simon  et  andet  Sted  en  henrivende  Scene.  Efter  at  have 
mindet  om,  hvor  meget  Fjendskab  hun  havde  at  bekæmpe, 
beretter  han  (1712)  yderligere: 

»En  Aften  efter  Soupéen  sad  hun  sammen  med  Kongen 
i  et  Værelse,  hvor  ogsaa  de  øvrige  Prinsesser  vare  tilstede; 
hun  talte  et  Pluddervælsk  af  alle  mulige  Sprog  og  drev  al 
Slags  Spas  for  at  underholde  Kongen,  men  lagde  samtidig 
godt  Mærke  til,  at  Hertuginden  af  Condé  og  Prinsesse 
Conti  saae  paa  hinanden,  gjorde  Tegn  og  foragtelig  trak 
paa  Skuldrene.  Snart  derpaa  stod  Kongen  op  for  efter 
Sædvane    at  fodre  sine  Hunde  i  et  Bagværelse,   inden  han 

sagde  Damerne  god  Nat.  Da  greb  Dauphinen*)  Fruerne 
Saint-Siraon  og  Lévi  i  Hænderne  og  pegede  hen  paa  Her- 
tuginden og  Prinsessen,  som  stode  ganske  nær.  »Har  De 
set  det?  Har  De  set  det?«  spurgte  hun.  »Jeg  véd  lige 
saa  godt  som  de,  at  jeg  har  snakket  noget  dumt  Tej,  og 
at  det  er  ynkeligt,  men  han  vil  nu  have  Støj,  og  sligt 
tjener  ham  til  Underhold.«  Derhos  støttede  hun  sig  til  de 
tvende  Damers  Arme  og  begyndte  at  danse  og  nynne.  »Jeg 
ler  ad  dem!  Jeg  spotter  over  dem!  Jeg  vil  blive  deres 
Dronning,  og  de  skulle  faa  med  mig  at  bestille;  jeg  skal 
blive  deres  Dronning  I«  og  saaledes  sang  og  dansede  hun, 
fuld  af  Munterhed,  omkring  i  Værelset.  Damerne  paamindede 
hende  sagte,  at  hun  skulde  tie  stille,  Prinsesserne  kunde 
høre  hende,  alle  de  andre  Damer  lagde  Mærke  til  hende, 
og  at  hun  var  naragtig  (af  dem  lod  hun  sig  nemlig  sige 
alt),  men  hun  dansede  blot  endnu  mere  lystig  og  nynnede 
blot  endnu  højere:  »Jeg  ler  ad  dem,  jeg  spotter  dem,  jeg 
vil  blive  deres  Dronning!«  Hun  hørte  ikke  op,  før  Kongen 
kom  tilbage.« 

Stakkels  Prinsesse!  Hun  skulde  ikke  komme  til  at 
bære  nogen  Kongekrone.  Snart  efter  dette  Optrin  blev  hun 
syg  tillige  med  sin  Husbond  og  sine  Børn.  Ludvig  XIV. 
havde  set  sin  Sen  dø,  nu  overlevede  han  ogsaa  sin  Sønne- 
søn og  Sønnesøns  Søn;  i  Løbet  af  faa  Dage  døde  Hertugen 
og  Hertuginden  af  Burgund  og  deres  ældste  Søn;  blot  en 
toaarig  Dreng,  Hertugen  af  Anjou,  blev  i  Live  og  besteg, 
som  bekjendt,  senere  Tronen  under  Navnet  Ludvig  XV. 

Disse  pludselige  Dødsfald  vakte  Mistanke ;  snart  spredtes 
der  i  Paris  Rygter,  der  talte  om  Forgiftning,  og  man  rejste 
aabenlyse  Beskyldninger  mod  Hertugen  af  Orleans  som  den 
kongelige  Families  Morder.  Mellem  ham  og  Tronen  stod 
der  nu  blot  et  eneste  Barn;  Hertugen  forhaanedes  i  Paris's 

Gader  og  forlangte  af  Kongen  en  stræng  Undersøgelse,  hvad 
denne  vel  afslog,  men  lige  fuldt  viste  han  sig  uvillig,  og 
maaske  havde  Ludvig  XIV.  dog  stillet  Orleans  for  en  Dom- 
stol, hvis  hans  Livlæge  Maréchal  ikke  frimodig  havde  paa- 
vist  ham  Følgerne  af  et  sligt  Skridt. 

»Lad  os  sætte  det  umulige  Tilfælde,  at  Hertugen  bliver 
befunden  skyldig,  vil  De  da  kunne  forkynde  hans  Forbrydelse 
og  Skjændsel,  kan  De  da  lade  Hovedet  hugge  af  Deres 
Brodersøn  og  Svigersøn?  Og  naar  De  nu  ikke  finder  noget 
—  og  der  gives  visselig  intet  at  finde  — ,  ville  da  ikke 
hans  og  Deres  Fjender  udbrede,  at  man  ikke  har  villet 
finde  noget?« 

Nu  til  Dags  vide  vi  med  Bestemthed,  at  Hertugen  af 
Orleans  var  uskyldig  i  sine  Slægtninges  Død;  men  den 
Gang  hvilede  Mistanken  tungt  paa  ham;  Kongen  kunde 
ikke  udstaa  ham,  Hoffet  skyede  ham;  hvor  han  kom  hen, 
undveg  man  ham  eller  vendte  ham  Ryggen  paa  en  for- 
nærmelig Maade.  Saint-Simon  var  den  eneste,  som  blev 
ham  trofast;  hvor  forskjellige  de  tvende  Mænd  end  vare  i 
Karakter  og  Levevis,  vedbleve  de  dog  at  være  forbundne  i 
Venskab. 

»Jeg  var,  bogstavelig  talt,  den  eneste,  der  omgikkes  Her- 
tugen som  tidligere,  i  hans  Hjem  som  ved  Hove;  jeg  alene 
tiltalte  ham,  satte  mig  hen  til  ham  i  et  Hjørne  af  Salen, 
hvor  vi  kunde  være  sikre  paa  ikke  at  blive  forstyrrede,  og 
spaserede  alene  med  ham  i  Parken  foran  Kongens  og  Mar- 
quisen  af  Maintenons  Vinduer.« 

Forgjæves  advarede  man  Saint-Simon  mod  at  paadrage  sig 
Kongens  Unaade,  han  forblev  urokkelig,  og  Orleans  forglemte 
aldrig  denne  hans  Troskab;  da  han  i  Aaret  1715  overtog 
Regentskabet,  udnævnte  han  sin  Ven  til  Medlem  af  Ge- 
hejmeraadet. 

Saint-Simon  syntes  saaledes  atter  at  have  fa  aet  en 
Lejlighed  til  praktisk  at  gjennemfore  sine  Ideer;  han  fore- 
lagde   Regenten    en    Række    Reformforslag,    af  hvilke   vi 

navnlig  skulle  fremhæve  en  Plan,  der  gik  ud  paa  at  erstatte 
de  enkelte  Ministerier  ved  Kollegier,  en  Plan,  Abbé  Saint- 
Pierre  forsvarede  med  Begejstringens  Ild  og  det  størst 
mulige  Opbud  af  paradoxe  Paastande;  Saint-Simon  foreslog 
fremdeles  Regenten  at  sammenkalde  Rigsstænderne ,  som 
ikke  havde  givet  Mode  siden  1614;  han  troede  ved  deres 
Hjælp  at  kunne  gjennemføre  de  nødvendige  Reformer  baade 
fredelig  og  let  og  samtidig  at  gjøre  dem  ansvarlige  for 
disse  Skridt. 

Regenten  var  i  Begyndelsen  til  Sinds  at  gaa  ind  paa 
Saint-Simons  Forslag,  men  lod  sig  dog  bringe  bort  fra 
denne  Tanke  ved  sine  Ministres  Betænkeligheder,  som  be- 
frygtede en  Revolution;  men  hvem  kan  sige,  hvorledes 
Frankrigs  Skæbne  vilde  have  formet  sig,  hvis  Rigsstænderne 
allerede  vare  sammentraadte  paa  denne  Tid,  da  Sindene 
endnu  ikke  vare  ophidsede.  Tvende  Menneskealdre  senere 
gav  Rigsstændernes  Sammenkaldelse  ganske  vist  Signalet 
til  en  Revolution,  men  Saint-Simon  vilde  benytte  Stænderne 
til  at  styrke  Adelen  og  holde  Tredjestand  nede. 

De  tvende  Mænd,  Regenten  og  Saint-Simon,  forstode  i 
øvrigt  ikke  altid  hinanden;  den  første  var  svag  og  søgte 
at  mægle  mellem  sine  Raadgiveres  modstridende  Anskuelser, 
medens  Saint-Simon  ikke  let  afveg  fra  sine  Ideer;  han  var 
rædselsfuld  konsekvent,  som  Regenten  engang  udtrykte  sig, 
og  ofte  en  højst  ubekvem  Ven.  I  Aaret  1721  gik  han  for 
en  kort  Stund  til  Madrid  som  Sendemand  og  trak  sig  der- 
paa  tilbage  fra  Statens  Affærer. 

Da  den  unge  Kong  Ludvig  XV.  overtog  Regeringen, 
gav  man  Hertugen  at  forstaa,  at  man  hellere  saae  ham  i 
Paris  end  i  Versailles,  og  altsaa  vendte  han  Hoffet  Ryggen, 
levede  senere  i  Stilhed,  ofte  ogsaa  paa  sine  Godser,  men 
altid  optagen  af  sine  Memoirer. 

Da  han  højt  bedaget  afgik  ved  Døden  (1755),  efterlod 
han  et  helt  Bibliothek  af  Aktstykker,  Dokumenter  og  Me- 
moirer,   i    alt    ikke    mindre    end    277   Foliobiud.     Politiske 

Beretninger  og  Meddelelser  af  enhver  Art,  der  vare  komne 
ham  i  Hænde  og  syntes  ham  vigtige,  havde  han  samlet;  i 
sit  Testamente  forordnede  han,  at  Memoirerne  først  skulde 
offentliggjøres  halvtredsindstyve  Aar  efter  hans  Død,  men 
desuagtet  lod  Ludvig  XV.'s  Regering  strax  alt  beslaglægge 
og  skjule  i  Udenrigsministeriets  Arkiv;  man  frygtede  den 
døde  Hertugs  Ord  og  vilde  forebygge  alle  Indiskretioner. 

Under  Ludvig  XVI.'s  sidste  Regeringsaar  udkom  der 
nogle  uskyldige  Uddrag,  og  endnu  i  Aaret  1829  taalte 
Censuren  blot  en  meget  ufuldstændig  Udgave.  Først  1856 
turde  Memoirerne  endelig  udkomme  uden  Forkortelse,  da 
det  andet  Kejserdømme  stod  paa  sin  Magts  Højdepunkt  og 
gjærne  gav  Ordet  til  en  saa  stræng  Kritiker  over  det  tid- 
ligere. Kongedømme.  Dog  først  vor  Tid  har  set  Begyndelsen 
til  en  indgaaende,  mønstergyldig  Udgave,  som  viser  Saint- 
Simon  fuld  Retfærdighed*). 

Den  hele  Memoiresamling  omfatter  Aarene  1694  til 
1723.  Hvad  den  byder,  er,  som  alt  fortalt,  næsten  ude- 
lukkende Hofhistorie  og  fyldt  med  Enkeltheder,  der  nu  til 
Dags  næppe  formaa  at  vække  Interesse;  men  Side  om  Side 
hermed  findes  Steder  af  højeste  Vigtighed,  mesterlig  skrevne 
Fortællinger,  og  den  hele  Fremstilling  røber  den  faste, 
karakterfulde  Mand. 

En  Stat  er  endnu  aldrig  gaaet  til  Grunde  som  Følge 
af  et  Nederlag,  naar  Tilstanden  da  ellers  har  været  sund, 
men  indre  Forfald  er  det  sikreste  Kj  endetegn  paa  den  sig 
nærmende  Katastrofe.  Herom  belæres  vi  da  ogsaa  gjennem 
Saint-Simons  Memoirer,  som  i  deres  Skarphed,  ubønhørlige 
Strænghed  og  Fremstillingens  dramatiske  Livfuldhed  minde 
om  Romernes  store  Historieskriver,  minde  om  Tacitus. 

Ogsaa  han  havde  at  skildre  Tilstandene  i  et  mægtigt 


*)  Mémoires  de  Saint-Simon.  Nouvelle  edition  par  A.  de  Bois- 
lisle  (Collection  des  grands  écrivains  de  la  France).  Paris- 
Hachette.     Paabegyndt  1879. 

Rige,  der  i  sig  bar  Spirerne  til  Fordærvelse.  Som  en  Til- 
hænger af  det  gamle  Aristokrati,  der  ved  Cæsarerne  var 
blevet  berøvet  sin  Magt,  skildrer  han  de  ferste  Cæsarers 
Tidsalder  maaske  lidt  mørkere,  end  den  virkelig  var.  Ogsaa 
Saint-Simon  oversaa  de  faa  Lyssider  ved  Ludvig  XIV.'s 
sidste  Regeringsaar;  han  maler  ikkun  graat  i  graat;  thi 
ogsaa  han  var  som  Tacitus  forbitret,  da  han  herte  hjemme 
i  den  høje  Adels  Rsekker,  hvem  Avtokraten  havde  røvet 
den  sidste  Betydning,  den  sidste  Rest  af  politisk  Indflydelse. 


De  bulgariske  Forviklinger.*) 


I. 

Indledning.   —  Den  bulgariske  Hær  efter  Krigen. 

—  Officerskorpsets  Bearbejdelse.  — 

Komplottet  i  Burgas. 

JJe  bulgariske  Forhold  have  i  det  forløbne  Fjerdingaar 
udviklet  sig  med  en  rivende  Fart;  i  Løbet  af  nogle  Uger 
er  der  forefaldet  Begivenheder  af  politisk,  diplomatisk  og, 
vi  kunne  tilføje,  konspiratorisk  Karakter,  som  under  alminde- 
lige Omstændigheder  vilde  have  krævet  Maaneder  eller  Aar 
til  Modning;  en  Række  Begivenheder,  som  kun  ligge  nogle 
Maaneder  tilbage  i  Tiden,  ere  allerede  hjemfaldne  til  Histo- 
riens Dom,  der  vel  muligvis  kan  fejle  med  Hensyn  til 
enkelte  Biomstændigheder,  men  dog  i  det  hele  og  store 
staar  fast,  og  det  kan  derfor  vel  forsvares  allerede  nu  at 
gjøre  dem  til  Gjenstand  for  en  indgaaende  Behandling,  saa 
meget  mere  som  de  synes  at  skulle  danne  Udgangspunktet 
for  nye  politiske  Kombinationer,  hvis  videre  Udvikling  kan 
blive  af  den  største  Betydning  for  Evropas  fremtidige 
Skæbne. 


*)  L.N.  Sobolev:  Der  erste  Fiirst  von  Bulgarien.  Lpz.  1886. — 
A.  V.  Huhn:  Aus  bulgarischer  Sturmzeit.    Lpz. 

Deu  bulgariske  Katastrofe  er  som  et  Lyn  fra  klar 
Himmel  kommen  bag  paa  Evropa,  der  sukker  efter  Fred  og 
Ro;  men  den  er  ikke  kommen  saa  overraskende  for  de 
Mænd,  som  fra  Maaned  til  Maaned  med  opmærksomt  Øje 
have  fulgt  Udviklingen  af  de  bulgariske  Forhold,  og  som 
vare  bekjendte  ikke  blot  med  Overfladen,  men  ogsaa  med 
Rænkespillet  bag  Kulisserne*).  At  de  russiske  Forsøg  paa  at 
flærne  Fyrst  Alexander  skulde  antage  netop  den  Form,  som 
de  sammensvorne  af  21de  Avgust  valgte,  kunde  man  ganske 
vist  ikke  forudse;  men  man  vidste  helt  vel,  at  Rusland 
vilde  gjøre  alt  for  at  frigjøre  sig  for  den  forhadte  Fyrste, 
og  af  mange  Symptomer  kunde  man  slutte,  at  den  Stund 
nærmede  sig,  da  man  vilde  vove  det  sidste  Stormløb,  saa- 
fremt  Rusland  og  dets  Venner  ikke  helt  vilde  opgive  at  naa 
deres  Ønskers  Maal.  Hvis  det  var  lykkedes  Fyrst  Alexander 
at  fjærne  den  Hovedvanskelighed,  som  optaarnedes  paa  hans 
Vej,  nemlig  Ordningen  af  Unionen  med  Østrumelien,  vilde 
hans  Stilling  være  i  den  Grad  fæstnet,  at  et  Angreb  af 
hvilken  som  helst  Art  kun  havde  haft  saare  ringe  Udsigt 
til  at  lykkes,  og  Konstantinopel-Protokollen  af  5te  April 
1886**)  blev  derfor  det  svage  Punkt,  hvor  man  atter  og 
atter  kunde  angribe  Fyrsten.  Bulgarerne  og  deres  Fyrste 
ønskede  selvfølgelig  ogsaa  en  virkelig  Union  af  de  tvende 
Lande,  saaledes  som  denne  faktisk  alt  har  været  gjennem- 
ført  siden  Januar  1886;  men  det  evropæiske  Diplomati 
modarbejdede  under  Ruslands  Ledelse  denne  Forening  mellem 
Bulgarien  og  Østrumelien,  medens  Russerne  i  begge  Lande 
samtidig  aabenlyst  lode  sig  forlyde  med,  at  den  eneste 
Hindring  for  Unionen  laa  i  Fyrst  Alexanders  Person:  med 
ham  Tilintetgj øreisen  af  de  bulgaiiske  Enhedsønsker,  uden 
ham  Realisationen  af  den  fuldstændige  Union.  Nu  kan  man 
vel  sige,   at  begge  Dele,   baade   Fyrsten   og  Unionen,   laa 


♦)  Se  „Hist.  Arkiv"  XVI.  Bind.  S.  315—18. 
••)Se  „Hist.  Arkiv"  XVI.,  314. 

Bulgarerne  lige  stærkt  paa  Hjærtet;  de  vilde  ikke  opgive 
nogen  af  Delene,  de  vilde  ikke  gaa  ind  paa  det  russiske 
Enten—Eller  og  pønsede  paa  en  Udvej,  som  kunde  mulig- 
gjøre  Bibeholdelsen  baade  af  deres  Fyrste  og  Unionen;  men 
det  var  følgelig  dog  lykkedes  Russerne  at  gjøre  Bulgarerne 
fortrolige  med  Drøftelsen  af  det  Spørgsmaal,  om  Fyrsten 
skulde  fjærnes  eller  ikke  og  herved  langsomt  og  umærkelig 
at  undergrave  den  dynastiske  Følelse.  Man  havde  altsaa 
ikke  uden  Held  bearbejdet  Jordbunden  for  en  Katastrofe, 
og  det  synes  saaledes  ikke  overraskende,  at  Russerne  nærede 
Forventninger  om,  at  Fyrstens  Afsættelse  ikke  vilde  møde 
stor  Modstand  hos  Folket;  det  drejede  sig  blot  om  at  naa 
denne  Afsættelse  og  at  finde  de  nødvendige  Redskaber  til 
dette  Statskup;  at  Folket  vilde  finde  sig  i  den  fuldbragte 
Kjendsgjerning,  betvivlede  man  intet  Øjeblik. 

Aaringer  igjennem  have  Russerne  med  utrættelig  Ved- 
holdenhed efterstræbt  et  og  samme  Maal,  Fyrst  Alexanders 
Bortfjærnelse,  og  alle  de  mødende  Uheld  have  ikke  mægtet 
at  afvæbne  dem,  saa  lidt  som  Fyrstens  talløse  Forsøg  paa 
at  formilde  den  russiske  Kejsers  Had.  Man  havde  først 
troet  at  kunne  benytte  Dragan  Zankov  og  hans  Parti,  senere 
fulgte  Generalerne  Sobolevs  og  Kaulbars's  mislykkede  Atten- 
tat*), og  sluttelig  prøvede  man,  men  forgjæves  sin  Lykke 
hos  Deputeretkammerets  Formand  Stambulov  og  Første- 
ministeren Karavelov.  Revolutionen  af  17de  September  1885 
og  den  paafølgende  heldige  Krig  med  Fyrstens  saa  uventede 
og  glimrende  Triumfer  og  Bulgarernes  svulmende  National- 
følelse gjorde  foreløbig  en  Ende  paa  Fortsættelsen  af  de 
russiske  Planer;  men  den  usalige  Konstantinopel-Protokol 
gav,  som  sagt,  Russerne  ny  Vind  i  Sejlene.  Tidligere  havde 
man  vexelvis  forsøgt  sin  Lykke  snart  med  Militæret,  snart 
med  Politikerne;  nu  faldt  man  paa  den  Tanke  at  anvende 
begge  Midler  og  prøve  en  blandet  Revolution;  Zankovisterne, 


*)  Se  „Hist.  Arkiv«  XVI.,  123. 

som  ganske  vare  trængte  i  Baggrunden  af  Ministeriet  Ka- 
ravelov,  syntes  fortræffelig  at  egne  sig  for  den  dem  til- 
tænkte Rolle,  og  nu  gjaldt  det  om  blandt  Militæret  at 
udfinde  de  rigtige  Mænd,  som  enten  vare  tilstrækkelig  sam- 
vittighedsløse og  æreløse  eller  dumme  nok  til  at  afgive 
Medarbejdere  ved  Forræderiet  og  deres  Fædrelands  Tilintet- 
gj  øreise. 

For  at  fatte,  hvorledes  det  overhovedet  var  muligt  at 
gjøre  Regning  paa  Armeens  Delagtighed  i  disse  højforræde- 
riske Planer,  maa  vi  her  et  Øjeblik  dvæle  ved  de  militære 
Forhold,  saaledes  som  de  udviklede  sig  efter  Krigen. 

Den  bulgariske  Linjehær  var  udmærket  uddannet,  da 
den  drog  ud  til  Krigen  mod  Serbien,  og  man  har  ingen 
Sinde  benægtet,  at  en  ikke  ringe  Del  af  Fortjenesten  herfor 
tilkom  de  russiske  Officerer,  medens  man  samtidig  maatte 
beundre  den  Dygtighed,  hvormed  de  unge  og  uprøvede  bul- 
gariske Officerer  mægtede  at  tumle  den  Krigsmaskine,  som 
var  betroet  deres  Hænder.  Allerede  den  Gang  bleve  dog 
Stemmer  lydelige,  som  hævdede,  at  den  videre  Uddannelse 
i  Freden  krævede  andre  og  mere  prøvede  Kræfter,  noget, 
de  bulgariske  Officerer  under  Krigens  Gang  fuldt  ud  er- 
kj endte;  men  efter  Fredslutningen  kunde  de  ikke  saa  let 
finde  sig  i  at  give  Afkald  paa  de  hurtig  vundne  høje  Kom- 
mandoposter, og  Fyrstens  Forsøg  paa  at  hidkalde  fremmede 
Officerer  stødte  paa  Modstand  og  maatte  opgives;  det  var 
saare  menneskeligt,  at  de  unge  Officerer,  som  med  et  Aars 
Frist  vare  avancerede  fra  Kaptejner  til  Regiments-  og  Bri- 
gadekommandører, til  Generalstabschefer  og  Krigsministre, 
at  de  ikke  gjærne  vilde  nøjes  med  et  ringere  Avancement, 
og  i  den  Strid,  der  saaledes  opstod  mellem  den  bedre  Ind- 
sigt og  Egenkj ærligheden,  gik  den  sidste  af  med  Sejren, 
saa  meget  mere  som  Forfatningen  ogsaa  i  militære  An- 
liggender beklippede  Fyrstens  Rettigheder  og  gav  Krigs- 
ministeren eller  vel  snarest  Ministerraadet  Myndigheden  over 
Hæren,  og  dette  i  sin  snæverhjærtede  bulgariske  Nationalitets- 

følelse  ikke  vilde  vide  uoget  af  en  Foranstaltning,  der  kunde 
tage  sig  ud  som  en  Tilbagesættelse  af  de  bulgariske  Officerer. 
Følgelig  maatte  de  bulgariske  Officerer  selv  tage  fat  paa 
deres  Mandskabers  Uddannelse  i  Fredstid,  et  Forsøg,  der 
virkelig  lykkedes  over  al  Forventning;  man  havde  al  Anled- 
ning til  at  være  tilfreds  med  de  nye  Regimenter,  det  vanske- 
lige Værk  at  sammensmelte  de  bulgariske  og  de  rumeliske 
Tropper  gik  for  sig  paa  tilfredsstillende  Vis,  og  de  Personer 
syntes  at  skulle  beholde  Ret,  der  havde  paastaaet,  at  man 
uden  Fare  kunde  lade  Hæren  blive  i  de  unge  Officerers 
Hænder.  Med  Hensyn  til  Uddannelsen  af  Mandskabet  kunne 
de  virkelig  have  haft  Ret;  men  der  skulde  snart  gjøre  sig 
andre  Misligheder  gj ældende,  som  i  betydelig  Grad  maatte 
formindske  Hærens  Værd.  Nedad  lykkedes  det  virkelig  at 
opretholde  Disciplinen  i  strængeste  Grad,  saaiedes  kan  det 
t.  Ex.  forklares,  at  Strumaregimentet  kunde  gjøre  Oprer  og 
lade  sig  føre  mod  sin  Fyrste,  skjent  det  nu  er  konstateret, 
at  Mandskabet  kun  med  højeste  Uvilje  udførte  det  paalagte 
Hverv;  opad  var  Resultatet  derimod  ikke  saa  tilfredsstillende. 
Af  disse  Officerer,  der  for  tvende  Aar  tilbage  næsten  alle 
endnu  vare  Løjtenanter,  førte  nogle  endnu  Kompagnier, 
medens  andre  vare  avancerede  til  Generaler;  det  er  forstaae- 
ligt,  at  dette  Misforhold  maatte  hidføre  Utilfredshed,  Skin- 
syge og  Misundelse;  de  højere  foresatte  savnede  den  behørige 
moralske  Avtoritet,  saaiedes  sygnede  Hærens  vigtigste  Faktor, 
Officerskorpset,  under  Mangel  paa  Disciplin,  og  hermed  var 
den  bulgariske  Armé  prisgiven  alle  Tilfældigheder.  Russerne 
kjendte  meget  nøje  til  disse  Forhold,  de  vidste  at  drage 
Fordel  af  dem,  i  det  de  uafladelig  æggede  de  slette  Liden- 
skaber i  Officerskorpset  og  saaiedes  dreve  en  destruktiv- 
nihilistisk Politik;  at  tilintetgjøre  Agtelsen  for  de  monar- 
kiske Grundsætninger,  at  undergrave  Kjærligheden  til 
Fyrsten,  at  ægge  den  overdrevne  eller  ikke  tilstrækkelig 
fyldestgjorte  Ærgjerrighed  til  Forbrydelse  —  dette  var  et 
,    den    russiske    Sendemand    Bogdanov    og    Obersterne 

Sacharov  og  Tschitschagov  nu  mange  Maaneder  igjennem 
forfulgte  med  Iver  og  Held.  Sacharovs  Udnævnelse  til 
Militær-Attaché  i  General  Kantakuzens  Sted  maatte  karak- 
teriseres som  særdeles  heldig,  da  han  flere  Aar  igjennem 
havde  været  Direktør  for  Kadetskolen  og  saaledes  kj endte 
det  bulgariske  Officerskorps  til  Bunds,  medens  Tschitschagov 
havde  været  mangeaarig  Militær- Attaché  i  Filippopel  og 
altsaa  havde  et  tilsvarende  Kjendskab  til  de  estrumeliske 
Officerer.  De  russiske  Agenter  havde  saaledes  ikke  blot  et 
gunstigt  Terræn  at  bearbejde,  men  de  vare  ogsaa  bekjendte 
med  det  i  alle  Enkeltheder.  Man  kunde  under  saadanne 
Forhold  snarere  undre  sig  over,  at  en  saa  ringe  Del  af  åe 
bulgariske  Officerer  bukkede  under  for  den  nærliggende 
Fristelse ,  thi  naar  man  ikke  vil  være  uretfærdig  mod  dette 
Korps,  maa  man  mindes,  at  det  ikke  paa  alle  Punkter  bør 
maales  med  evropæisk  Maal;  man  maa  t.  Ex.  ikke  forglemme, 
at  alle  disse  unge  Mænd  som  første  Trosartikel  have  faaet 
indpodet  Evangeliet  om  Czar-Befrieren  og  det  almægtige 
Rusland,  at  Fyrsten  kun  gjaldt  som  Czarens  »Statholder«^ 
og  at  særlig  de  bulgariske  Officerer,  som  kommanderedes 
til  det  russiske  Krigsakademi,  paa  hver  Maade  systematisk 
opæggedes  mod  deres  Fyrste. 

Forræderiet  af  21de  Avgust  er  aabenbart  blevet  længe 
forberedt,  men  desuagtet  synes  Ophavsmændene  kun  med 
Uvilje  at  være  gaaede  til  Iværksættelsen,  maaske  fordi  de 
dog  skammede  sig  ved  aabenlyst  at  stifte  en  MilitærrevoUe, 
maaske  ogsaa  fordi  de  alt  for  vel  kjendte  Stemningen  blandt 
Officerskorpsets  store  Flertal  og  følgelig  befrygtede  en  Re- 
aktion mod  en  Sammensværgelse,  indgaaet  og  gjennemført 
af  en  ringe  Minoritet.  Man  prøvede  altsaa  først  endnu 
engang  at  gaa  frem  uden  Militæret,  der  stadig  blev  det 
sidste  Nødanker,  ultima  ratio. 

I  Maj  Maaned  foretog  Fyrst  Alexander  i  Følge  med 
Ministeriets  Formand  Karavelov  en  Rundrejse  i  Østrumelien, 
hvor  han  overalt  blev  modtagen  med  den  største  Begejstring. 

Dea  politiske  Stilling  var  den  Gang  forholdsvis  rolig,  man 
troede,  at  Orienten  for  nogen  Tid  vilde  stoppe  op  med  sine 
Overraskelser,  da  Telegrafen  pludselig  forstyrrede  denne  Ro 
ved  den  Melding,  at  man  i  Burgas  havde  opdaget  en 
Sammensværgelse,  hvis  Maal  var  intet  mindre  end  at  fange 
Fyrsten,  at  bortføre  ham  paa  et  Skib,  der  blev  holdt  i 
Beredskab,  eller  ogsaa  at  myrde  ham,  hvis  Bortførelsen 
skulde  mislykkes;  som  Sammensværgelsens  Leder  navngaves 
en  russisk  Kaptejn  Nabokov,  en  Neveu  af  den  tidligere  rus- 
siske Justitsminister,  der  i  længere  Tid  havde  oplioldt  sig  i 
Burgas,  for  Jagtens  Skyld,  som  det  hed.  De  Enkeltheder, 
som  kom  ud  om  denne  Sammensværgelse,  syntes  at  tyde 
paa,  at  Ophavsmanden  maatte  have  haft  ret  betydelige 
Pengemidler  til  sin  Raadighed,  da  det  ellers  ikke  havde 
været  ham  muligt  at  lade  sine  Haandlangere  komme  fra 
det  fjærne  Montenegro;  men  hvis  Sammensværgelsen  var 
»ægte«,  maatte  den  ogsaa  have  været  længe  forberedt,  og 
der  kunde  da  næppe  være  nogen  Tvivl  om,  at  den  ikke  var 
udklækket  og  forberedt  af  nogle  enkelte  utilfredse  Bulgarer 
eller  en  æventyrlig  russisk  Officer,  men  af  en  Magt,  hvis 
vigtigste  Maal  alt  længe  kun  syntes  at  være  Fyrst  Alexan- 
ders Fjærnelse;  men  netop  fordi  dette  Foretagende  kun 
kunde  være  udgaaet  fra  Rusland,  og  fra  selve  det  officielle 
Rusland,  tvivlede  man  i  Evropa  om  Attentatets  Ægthed  — 
det  indtraf  jo  før  den  21de  Avgust  — ,  man  troede,  at  her 
kun  var  Tale  om  en  tjenstivrig  Præfekts  Overdrivelser  eller 
Spøgelsefrygt,  og  denne  Mening  syntes  jo  ogsaa  berettiget, 
da  Undersøgelsen  lidt  efter  lidt  neddyssedes;  vi  skulle  der- 
for ikke  komme  nærmere  ind  paa  denne  Sag,  men  dog  be- 
mærke, at  den  russiske  Sendemand  i  Sofia  antog  sig  Sagen 
med  al  Iver,  opkastede  sig  til  Forsvarer  for  den  russiske 
Kaptein  Nabokov  og  hans  montenegrinske  Medhjælpere  og 
i  det  hele  vidste  at  trænere  Undersøgelsen  saa  længe,  at 
Revolutionen  imidlertid  bred  los  og  bragte  den  hele  Sag  i 
Forglemmelse. 

II. 

De  sidste  Forberedelser.   —   Formentlige  serbiske 
Rustninger  og  Notevexlinger.  —  Bulgarernes 
Misfornøjelse  med  de  nye  Krigsudsigter.  — 
Alexanderregimentet  i  Slivnitza  og  Struma- 
regimentet  i  Sofia.    —   Sofia  i  de  sammensvornes 
Haand.  —  Fyrst  Alexanders  Bortfjærnelse.  — 
Om  Bord.  —  I  Reni.  —  Endelig  fri! 

Man  maatte  altsaa  dog  gribe  til  det  sidste  fortvivlede 
Middel,  at  styrte  Fyrst  Alexander  ved  en  Militærrevolte. 
Som  alt  sagt,  var  Planen  allerede  længe  forberedt  i  sine 
Grundtræk,  men  før  den  endelige  Udførelse  maatte  alle 
Enkeltheder  paa  ny  gjennemgaas,  og  man  maa  indrømme,  at 
Forberedelserne  vare  trufne  med  en  saa  overordentlig  Fær- 
dighed, at  alle  Yndere  og  Specialister  i  Sammensværgelser 
uden  smaalig  Misundelse  maa  indrømme,  at  de  her  have 
fundet  sande  Mestere  i  Faget;  fra  et  teknisk-konspiratorisk 
Standpunkt  tilkommer  der  Bulgarerne  og  deres  Suflører 
ubegrænset  Ros,  og  blev  deres  Arbejde  end  sluttelig  lønnet 
med  Utak,  laa  Skylden  herfor  hos  de  Mænd,  som  fuldstændig 
miskjendte  Landets  virkelige  Stemning  og  paa  dette  falske 
Grundlag  anordnede  IRevolutionen,  men  ikke  hos  dem,  hvem 
Udførelsen  var  betroet.  Det  fortjener  at  bemærkes,  at  de 
sammensvorne  havde  drevet  deres  Forsigtighed  saa  vidt,  at 
flere  Fyrsten  særlig  hengivne  Officerer,  som  Oberst  Nikolajev 
og  Majorerne  Panov,  Petrov  og  Panitza,  permitteredes  med 
længere  Orlov  til  Udlandet,  saa  at  de  først  kunde  være  i 
Sofia  igjen  otte  Dage  efter  Revolutionens  Udbrud. 

I  følgende  Lejre  var  det  lykkedes  at  vinde  Forbindelser 
og  at  hverve  Deltagere: 

1)  I  Krigsministeriet,  hvor  Generalstabskaptejn  Benderev, 
der  repræsenterede  den  syge  Krigsminister,  og  Departements- 
chef, Kaptejn  Dimitriev,  fuldstændig  vare  vundne. 

2)  I  2det  Infanteri-Regiment  (Strumaregimentet),  der 
laa  i  Garnison  i  Køstendil,  og  hvis  Kommandør,  Major 
Stojanov,  var  indtraadt  i  Sammensværgelsen  og  havde  trukket 
sine  Officerer  med  sig. 

3)  I  det  Artilleriregiment,  som  laa  i  Sofia. 

4)  I  Kadetskolen,  der  stod  under  Major  Gruevs  Be- 
faling. 

5)  Hos  enkelte  andre  Officerer  og 

6)  i  visse  politiske  Kredse. 

Hovedarbejdet  paahvilede  nærmest  de  Officerer  i  Krigs- 
ministeriet, som  havde  at  anvende  deres  Indflydelse  derhen, 
at  de  Troppeafd elinger,  som  vare  Fyrsten  hengivne,  fjærnedes 
fra  Sofia  for  at  umuliggjore  enhver  større  væbnet  Modstand. 
Først  og  fremmest  maatte  dette  gjælde  Alexanderregimentet 
og  dettes  Kommandør,  Major  Popov,  hvis  Hengivenhed  for 
Fyrsten  var  saa  bekjendt,  at  man  ikke  engang  turde  tænke 
paa  at  indvie  ham  i  Sammensværgelsen.  Man  fandt  nu 
paa  en  Plan,  hvis  Genialitet,  fraset  dens  Nederdrægtighed, 
man  ikke  kan  nægte  sin  Beundring:  man  udbredte  nemlig 
det  Rygte,  at  Serbien  af  Harme  over  det  forrige  Aars 
Nederlag  rustede  sig  til  Krig,  og  man  lod  dette  Rygte  Dag 
for  Dag  antage  en  fastere  Form.  Fra  Strumaregimentet, 
der  laa  ved  den  serbiske  Grænse,  indløb  mere  og  mere  be- 
tænkelige Efterretninger  om  serbiske  Befæstningsarbejder  og 
Troppekoncentreringer,  saa  at  Bulgarerfyrsten  og  hans  Re- 
gering sluttelig  grebes  af  en  stor  Uro.  Siden  Serbien  det 
forløbne  Aar  havde  erklæret  Krig  under  de  mest  intetsigende 
Grunde,  siden  man  under  de  paafølgende  Fredsunderhand- 
linger  var  stedt  paa  en  saa  stærk  Uvilje  og  sluttelig  havde 
maattet  undertegne  en  Fred,  der  nærmest  tog  sig  ud  som 
en  Vaabenhvile,  siden  man  ogsaa  senere  havde  gjort  slemme 
Erfaringer,  mente  man  fra  denne  Kant  at  maatte  være  be- 
lavet paa  alt.  Fyrsten  kunde  umulig  ane,  at  han  blev  ført 
systematisk  bag  Lyset  af  Krigsministeriet,  og  maatte  følgelig 
drøfte  det  Spørgsmaal,  om   man  ikke  skulde   gribe  Modfor* 

holdsregler,  da  man  ellers  paa  Dy  kunde  blive  overrasket  i 
forsvarsløs  Tilstand.  Før  man  imidlertid  skred  til  en  hel 
eller  delvis  Mobilisering,  besluttede  Fyrsten  at  lade  Mel- 
dingerne om  de  serbiske  Rustninger  prøve  endnu  engang  og 
i  dette  Øjemed  at  sende  en  duelig  Officer  til  Serbien,  som 
kunde  se  med  egne  Øjne  og  hore  med  egne  Øren.  Da  Ben- 
derev  og  Diraitriev  vare  altraadende  i  Krigsministeriet  — 
Krigsministeren  Nikiforov  var  stadig  sygelig  — ,  anbefaledes 
Ingeniørkaptejn  Vasov  til  dette  vigtige  og  delikate  Hverv, 
han  sendtes  til  Serbien,  og  inden  kort  Frist  indløb  der 
ogsaa  ganske  rigtig  en  Beretning  med  aldeles  foruroligende 
Enkeltheder,  hvis  Følge  man  ikke  mere  kunde  betvivle 
Serbiens  krigerske  Hensigter:  der  skulde  alle  Vegne  være 
opkastet  Befæstninger,  Reservemandskab  var  blevet  indkaldt, 
uhyre  Forraad  af  Munition  og  Forplejningsgjenstande  op- 
hobedes ved  Grænsen,  kort  sagt  »Krigen  stod  for  Døren.« 
Hvem  skulde  vel  kunne  ane,  at  Vasov  aldeles  ikke  var  tagen 
til  Serbien,  men  under  hele  sin  Spejderrejse  opholdt  sig  i 
Rusland,  og  at  hans  Indberetninger  vare  skrevne  efter  Ben- 
derevs  Anvisninger? 

Disse  Indberetninger  syntes  at  nødvendiggjøre  en  Mo- 
bilisering af  den  bulgariske  Hær;  men  før  man  skred  til 
den  endelige  Anordning,  sendte  Fyrsten  en  Note  til  Tyrkiet, 
hvori  han  underrettede  den  høje  Port  om  de  serbiske  Rust- 
ninger, paakaldte  dens  Mægling,  eventuelt  ogsaa  dens  Hjælp, 
og  bebudede,  at  han  saae  sig  nødsagen  til  at  træffe  For- 
holdsregler mod  det  truende  serbiske  Overfald.  Tyrkiet 
forfærdedes  ved  Udsigten  til  nye  Uroligheder;  det  gik  ud 
fra  den  rigtige  Forudsætning,  at  det  under  en  Krig  sand- 
synligvis selv  vilde  have  at  udrede  Omkostningerne,  og 
telegraferede  til  Belgrad  en  temmelig  energisk  Note,  der 
dog  var  holdt  i  en  høflig  Tone,  og  hvori  det  udbad  sig 
Oplysning  om  de  militære  Foranstaltninger,  Porten  havde 
faaet  Melding  om  gjennem  den  bulgariske  Regering.  Til 
Gj  ens  var   paafulgte    nu    fra    den   serbiske   Udenrigsminister 

Frassanovitch  en  Note,  som  var  affattet  i  de  mest  heftige 
og  fornærmelige  Udtryk,  der  i  Virkeligheden  vare  et  Udtryk 
for  en  fornærmet  Uskyldigheds  Vrede,  medens  man  netop 
paa  Grund  af  den  grænseløse  Heftighed  maatte  give  Noten 
en  hel  anden  Fortolkning;  enhver,  som  den  Gang  læste  den, 
maatte  sige  sig  selv :  Serberne  ere  ude  af  sig  selv  af  Raseri, 
fordi  deres  Planer  ere  blevne  demaskerede  i  Utide  .  .  .  tu 
te  fåches,  done  tu  as  tort.  At  en  ren  Samvittighed  kunde 
afføde  et  sligt  Udbrud  af  Raseri,  vilde  ingen  den  Gang  tro 
paa,  heller  ikke  Fyrst  i?Llexander,  og  de  sammensvorne  havde 
ham  nu  paa  det  Punkt,  de  ønskede.  Fæstningsværkerne 
ved  Slivnitza  maatte  paa  ny  sættes  i  Stand,  nj^e  Skanser 
maatte  opføres  ved  den  serbiske  Grænse,  og  for  Øjeblikket 
vare  ingen  andre  Arbejdskræfter  disponible  end  Alexander- 
regimentet. Fyrsten  maatte  gaa  ind  paa  denne  Bevisførelse, 
tvende  Batailloner  beordredes  i  al  Hast  til  Slivnitza,  og  kun 
en  eneste  blev  tilbage  som  Garnison  i  Sofia. 

Da  denne  første  Forlæggelse  af  Tropper  havde  fundet 
Sted,  var  det  ikke  paafaldende,  at  andre  paafulgte;  med 
tvende  Batailloner  kunde  man  ikke  udføre  nogen  lang  Række 
af  Befæstningsarbejder,  hvad  var  altsaa  naturligere,  end  at 
ogsaa  andre  Troppedelinger  sattes  i  Bevægelse,  forst  og 
fornemmeligst  da  Strumaregimentet. 

Det  var  lykkedes  de  sammensvorne  at  forme  den  mili- 
tære Situation  paa  en  Maade,  som  var  deres  Planer  gunstig, 
og  med  lige  saa  stor  Dygtighed  forstode  de  at  udnytte 
Situationen  i  politisk  Henseende.  Medens  det  var  dem  selv, 
som  bragte  Fyreten  Meldinger  om  de  serbiske  Rustninger, 
udspredte  de  samtidig  baade  i  Hæren  og  blandt  Befolkningen 
det  Rygte,  at  de  serbiske  Rustninger  slet  ikke  vare  saa 
farlige,  men  at  Fyrsten  havde  fundet  saa  meget  Behag  i 
det  forrige  Aars  Krig,  at  han  nu  vilde  forny  den  til  sin 
private  Fornøjelse;  hvor  utroligt  det  end  lyder,  er  det  dog 
en  Kjendsgjerning,  at  denne  Maade  at  se  Situationen  paa 
fandt  Tiltro    baade    blandt  Civilbefolkningen    og   inden  for 

Hæren,  og  der  udviklede  sig  en  vis  Uvilje  mod  Fyrsten, 
som  uden  Grund  og  Aarsag,  ene  og  alene  for  at  tilfreds- 
stille sine  personlige  Lyster,  nu  vilde  styrte  sit  Land  i  en 
ny  Krigs  Rædsler.  Den  Gang  det  drejede  sig  om  Landets 
Forsvar,  havde  Bulgarerne  kæmpet  fortræffelig;  men  man  vilde 
tage  fuldstændig  fejl,  om  man  af  denne  Grund  hos  dem  for- 
udsatte Tilværelsen  af  krigerske  Egenskaber;  Bulgareren  er 
bedst  til  Pas,  naar  man  lader  ham  i  Ro,  og  han  vil  altid 
være  gnaven  paa  den,  som  uden  den  mest  tvingende  Nød- 
vendighed river  ham  ud  af  denne  Ro;  selv  Hæren  kan  ikke 
frigjøre  sig  for  denne  Nationalejendommelighed,  en  letfærdig 
Krig  vil  heller  ikke  blive  populær  eller  velkommen  hos  den, 
og  saaledes  havde  det  udspredte  Rygte  om  Fyrstens  for- 
mentlige Krigslyst  vakt  en  vis  Misstemning  mod  ham, 
baade  blandt  Folket  og  i  Hæren. 

Under  slige  Forhold  marcherede  Strumaregimentet  ved 
Nattetider  mod  Sofia;  af  Soldaterne  vidste  ikke  en  eneste, 
hvad  det  drejede  sig  om,  og  heller  ikke  alle  Officerer  vare 
indviede  i  Hemmeligheden ;  den  eneste  Bataillon  af  Alexander- 
regimentet havde  man,  som  Skik  og  Brug  var  ved  Sommer- 
tid, forlagt  til  en  staaende  Lejr,  en  halv  Mils  Vej  uden  for 
Sofia,  og  mod  denne  vendte  Oprørerne  sig  først.  Soldaterne 
sagde  man,  at  det  drejede  sig  om  en  Slags  natlig  Felt- 
øvelse,  og  at  man  blot  i  dette  Øjemed  tilsigtede  at  afvæbne 
Alexanderbataillonen ;  denne  »Feltøvelse«  lykkedes  ogsaa 
fuldstændig;  Bataillonen  blev  overfalden  under  Søvnen  og 
afvæbnet,  og  Strumaregimentet  kunde  fortsætte  sin  Marche 
uden  Frygt  for  at  blive  overfaldet  i  Ryggen. 

Takket  være  Forstaaelsen  med  Officererne  i  Krigsmini- 
steriet havde  man  kunnet  fastslaa  en  fuldstændig  Opera- 
tionsplan  og  udpege  alle  de  Huse,  som  efter  Regimentets 
Indmarche  ufortøvet  skulde  omringes  af  Vagtposter;  ledede 
af  gode  Vejvisere  spredte  Patrouillerne  sig  over  Staden  og 
besatte  alle  de  Huse,  som  beboedes  af  Fyrstens  notoriske 
Venner.    Soldaterne   fik   ene  og  alene  den  Anvisning  ikke 

at  tilstede  nogen  Civilperson  at  færdes  paa  Gaden  og  at 
tilbagevise  eller  fængsle  enhver  Officer,  som  ikke  kunde 
give  det  rette  Løsen ;  ved  det  ringeste  Forsøg  paa  Modstand 
skulde  man  skaanselslost  gjøre  Brug  af  Vaabnene.  For  at 
disse  Bestemmelser  ikke  skulde  være  alt  for  paafaldende, 
synes  man  at  have  givet  Soldaterne  forskjellige  Forklaringer; 
nogle  paastaa  i  det  mindste,  at  efter  deres  Mening  var  der 
ogsaa  i  Sofia. blot  Tale  om  en  Natmanøvre,  medens  andre 
hævde,  at  deres  Officerer  sagde  dem,  at  Fyrst  Alexander 
var  fangen  af  sine  Fjender,  og  at  de  vare  komne  til  Sofia 
for  at  befri  ham.  Sikkert  er  det,  at  man  ikke  lod  Sol- 
daterne komme  paa  det  rene  med  det  egentlige  Maal  for 
den  natlige  Expedition,  og  at  mange  af  de  Soldater,  som 
raabte  »dolu!«  (ned),  troede,  at  dette  »Dolu«  gjaldt  Fyrstens 
Fjender.  Man  vogtede  sig  ogsaa  for  at  lade  Mandskabet 
komme  i  umiddelbar  Berøring  med  Fyrsten,  men  anvendte 
hertil  ene  og  alene  Officerer  og  Kadetter,  hvem  Gruev  alt 
havde  tilstrækkelig  demoraliseret. 

Saa  snart  alle  nødvendige  Forholdsregler  vare  trufne, 
og  de  Personer,  man  holdt  for  farlige,  vare  indespærrede  i 
deres  Hjem,  Adgangene  til  Paladset  besatte  og  de  sammen- 
svorne i  Sofia  underrettede  om  det  skete,  brød  Stormen  løs 
foran  Paladset. 

Med  Undtagelse  af  de  sammensvorne  havde  ingen  i 
Sofia  nogen  Anelse  om,  hvad  der  var  i  Gjærde ;  stille  og 
lydløs  var  Strumaregimentet  under  Major  Stqjanovs  Befaling 
rykket  ind  i  Sofia  og  havde  omringet  det  fyrstelige  Palads; 
den  jourhavende  Officer,  Kaptejn  Zafirov,  som  var  vunden  af 
Oprørerne,  havde  inddraget  de  ved  Paladsets  forskjellige 
Indgange  opstillede  Vagter,  saa  at  man  ikke  havde  nogen 
Modstand  eller  utidig  Allarmering  at  befrygte  fra  dem,  og 
samtidig  havde  Kadetskolens  Forstander,  Major  Gruev,  ladet 
sine  underordnede  vække  og  i  en  kort  Tale  meddelt  dem, 
at  de  vare  kaldede  til  en  højst  vigtig,  patriotisk  Daad,  at 
det  drejede  sig  om  at  afsætte   den  Fyrste,    der   havde    for- 

raadt  Rusland,  og  at  han  gjorde  Regning  paa  deres  fulde 
Samvirkning.  Det  lyder  næsten  ubegribeligt,  men  det  er  en 
Kjendsgjerning,  at  ikke  en  eneste  af  alle  disse  unge  Mænd 
gjorde  blot  det  svageste  Forsøg  paa  at  modsætte  sig  det 
paatænkte  Højforræderi;  de  herte  alle  til  de  dannede  Klasser, 
de  maatte  alle  have  en  rigtig  Forestilling  om  Pligterne  mod 
deres  Fyrste,  om  deres  Standspligter  —  og  dog  opponerede 
ikke  en  eneste  mod  Gruev;  og  ikke  blot  ved  Forbrydelsens 
Begyndelse,  men  ogsaa  senere  under  dens  Iværksættelse 
lagde  de  for  Dagen,  at  de  <rjorde  det  med  Glæde.  Der 
gives  kun  én  Forklaring  paa  denne  Fremtoning:  kun  ved 
en  længe  forberedt  og  systematisk  gjennemfert  Demoralisa- 
tion kunde  det  være  lykkedes  Gruev  saa  fuldstændig  at  ud- 
rydde al  Følelse  af  Ret  og  Pligt,  saa  at  disse  Ynglinge 
kom  til  at  afgive  føjelige  og  villige  Redskaber  for  en  saa 
lav  Forbrydelse.  Kadetterne  marcherede  altsaa  mod  Paladset, 
hvor  Hovedrollen  var  tiltænkt  dem. 

Paladsets  Omringelse  var  dog  ikke  gaaei  for  sig  ganske 
uden  Stej,  og  Fyrstens  bulgariske  Tjener  Dimitri  var  den 
første  af  de  faa  Slotsbeboere,  som  vaagnede;  han  styrtede 
ind  i  Fyrstens  Soveværelse,  vækkede  ham  og  rakte  ham  en 
Revolver  med  det  Tilraab:  »Deres  Højhed!  ilygt,  man  vil 
myrde  Dem!«  Fyrsten  sprang  øjeblikkelig  op  og  ilede, 
halvt  paaklædt,  gjennem  en  Gang  hen  til  en  Glasdør,  der 
førte  ud  til  Haven.  Da  han  vilde  aabne  Døren,  strakte 
Soldaterne  ham  imidlertid  Bajonetterne  i  Møde  under  Raabet 
»tilbage!«  og  tvang  ham  til  atter  at  lukke  Doren.  Fyrsten 
gik  nu  op  i  den  øverste  Etage,  hvor  fra  han  kunde  se,  at 
alle  Paladsets  Omgivelser  vrimlede  af  Soldater;  disse  havde 
imidlertid  lagt  Mærke  til,  at  der  herskede  Røre  i  Paladset, 
at  det  altsaa  nu  var  unyttigt  yderligere  at  holde  Sammen- 
sværgelsen hemmelig,  paa  deres  Officerers  Befalin'^  brøde 
de  ud  i  høje  vedholdende  Raab,  og  den  nylig  saa  tavse 
Have  og  Slotsplads  gjenlød  af  uendelige  »dolu,  dolu!« 
Samtidig   affyrede    Soldaterne    deres    Geværer,    dels    for    at 

skræmme  Slottets  og  Stadens  Beboere,  dels  for  at  indgyde 
sig  selv  Mod.  Skydningen  og  Doluraabet  levnede  ikke 
Fyrsten  nogen  Tvivl  om,  at  han  her  havde  at  gjore  med  en 
vel  organiseret  Militæropstand,  og  han  skyndte  sig  atter 
ned  i  Stueetagen  for  hurtigst  muligt  at  klæde  sig  paa; 
næppe  havde  han  faaet  iført  sig  sin  Uniform  og  traadte  ud 
i  Forhallen,  før  han  allerede  saae  sig  omringet  af  Officerer 
og  Kadetter;  med  vilde  Raab  trængte  de  sig  sammen  om- 
kring ham,  Officererne  truede  ham  med  Revolvere,  og  Ka- 
detterne holdt  ham  Geværerne  for  Ansigtet;  særlig  ud- 
mærkede Kaptejn  Dimitriev  sig  ved  sine  Raab  og  Skrig, 
han  havde  øjensynlig  søgt  at  tildrikke  sig  Mod.  Midt  under 
al.  denne  Larm  fik  Fyrsten  Øje  paa  Prins  Frans  Josef,  som 
var  vaagnet  ved  den  første  Støj  og  omringet  af  de  sammen- 
svorne under  sit  Forsøg  paa  at  ile  Broderen  til  Hjælp.  Alle 
de  sammensvorne  tilbrølede  Fyrsten,  at  han  maatte  aftakke, 
o  de  forlangte,  at  han  selv  skulde  skrive  Frasigelsesdoku- 
mentet.  Da  Fyrsten  nægtede  dette,  satte  Kaptejn  Dimitriev 
sig  ved  et  lille  Bord,  hvor  de  besøgende  plejede  at  ned- 
skrive deres  Navne,  udrev  et  Blad  af  Indskrivningsbogen 
og  prøvede  paa  at  affatte  Dokumentet,  men  af  Ophidselse 
og  Drukkenskab  mægtede  han  ikkun  at  bringe  nogle  ulæse- 
lige Skrifttegn  og  Klatter  paa  Papiret,  hvorfor  han  maatte 
aftræde  sin  Plads  til  en  Kadet,  som  efter  hans  Diktat 
nedskrev  Tronfrasigelsen.  I  hele  denne  Tid  holdt  Gruev 
Fyrsten  sin  Revolver  for  Ansigtet,  men  vovede  ikke  at  til- 
tale ham  eller  at  se  paa  ham,  end  ikke,  da  Fyrsten  sagde: 
»Altsaa  er  ogsaa  du  med  i  dette?«  Det  er  dog  altid  et 
lille  Tegn  paa  Skamfølelse! 

Det  Dokument,  der  forelagdes  Fyrsten,  værdigede  han 
ikke  nogen  Opmærksomhed,  han  skrev  blot  under  det 
de  Ord: 

»Gud  beskytte  Bulgarien.    Alexander.« 

Man  vil  kunne  forstaa,  at  Fyrsten  i  denne  Stund  kun 
nærede  en  Følelse  af  uendelig  Modbydelighed,    at  han  ikke 

tænkte  paa  andet  end  saa  hurtig  som  muligt  at  ende  denne 
hæslige  Scene.  Han  maatte  tro  sig  forraadt  af  sin  hele 
Hær,  som  han  satte  over  alt  andet  — ,  og  skjønt  det  jo 
senere  godtgjordes,  at  Arméen  ikke  i  flærneste  Grad  delte 
de  sammensvornes  Sindelag,  var  det  skete  dog  sandelig  nok 
til  at  knuge  selv  den  stærkeste  Aand.  Noget  værre  end 
dette  Forræderi  kunde  ikke  mere  møde  ham,  og  fattet  til- 
traadte  Fyrsten  derfor  Vejen  til  Krigsministeriet,  hvor  hen 
de  sammensvorne  forte  ham,  og  hvor  yderligere  Ydmygelser 
ventede. 

Blandt  andre  Officerer  blev  han  her  modtagen  af  Krigs- 
ministerens Repræsentant  Benderev  med  en  haanlig  Latter, 
og  de  øvrige  skyndte  sig  med  at  efterligne  dette  Exempel. 
Fyrsten  udtalte  det  Ønske,  saa  snart  som  muligt  og  endnu 
ved  Nattetid  at  forlade  Sofia,  men  Benderev  svarede:  »Nej, 
ved  højlys  Dag!  Alverden  skal  se,  hvorledes  De  rejser 
bort«.  Fyrsten  forlangte  at  faa  Karavelov  og  Kabinetsraad 
Menges  i  Tale,  hvad  imidlertid  nægtedes  ham  saa  vel 
som  at  faa  en  Kammertjener  med.  Derimod  fik  han  Tilla- 
delse til  at  skrive  Menges  en  Seddel  med  Anmodning  om 
at  sende  ham  Penge  og  Klædningsstykker,  og  Fyrsten  fik 
virkelig  begge  Dele  tilstillet. 

Klokken  fem  om  Morgenen  kjerte  ni  Vogne,  saakaldte 
Phaetons  eller  Halvchaser,  forspændte  med  fire  Heste,  frem 
foran  Krigsministeriet,  og  man  betydede  Fyrsten,  at  han  nu 
maatte  tiltræde  Afrejsen;  i  første  Vogn  tog  Fyrsten  Plads 
med  Kaptejn  Kardjiev,  i  den  anden  Prins  Frans  Josef  med 
Kaptejn  Zafirov;  paa  Bukken  ved  Siden  af  Kusken  tog  en 
Kadet  Plads,  og  de  syv  sidste  Vogne  optoges  af  Bedæk- 
ningen, gjennemgaaende  udtagen  af  Kadetskolen.  Flere  Offi- 
cerer stode  med  spottende  Miner  omkring  Fyrstens  Vogn, 
gnaskende  paa  et  Æble  grinte  Kaptejn  Dimitriev  ind  i 
Vognen,  og  kun  Major  Gruev  havde  saa  megen  Sømmelig- 
hedsfølelse, at  han  sendte  den  bortkjørende  Fyrste  en  mili- 
tærisk Hilsen. 

Uden  at  vække  stor  Opsigt  i  den  tidlige  Morgen- 
stund kjørte  Toget  ad  Vejen  til  Orkhanié  forbi  Liveskortens 
Kaserne  og  Artillerikasernen;  foran  den  sidste  var  der  op- 
kjørt  et  Batteri,  hvis  Fører  lod  Fyrsten  hilse  med  militære 
Æresbevisninger,  men  i  øvrigt  forholdt  sig  fuldstændig 
uvirksom,  da  han  hørte  til  de  Officerer,  som  vel  havde  vidst 
Besked  med  Sammensværgelsen,  men  hverken  havde  villet 
tage  virksom  Del  i  ej  heller  modsætte  sig  denne.  Ved  den 
15de  Kilometersten  forlod  man  Landevejen  og  slog  ind  paa 
en  Bivej,  der  forte  til  et  Kloster,  som  ligger  næppe  fire 
Mil  fra  Sofia;  undervejs  mødte  man  en  Deling  Kadetter, 
der  allerede  om  Natten  vare  marcherede  forud  for  at  naa 
Klosteret  og  her  danne  Besætningen.  Under  Kjørslen  und- 
gik man  ængstelig  alle  Flækker  langs  Vejen,  aabenbart  fordi 
man  befrygtede,  at  Befolkningen  skulde  gjere  et  Forsøg  paa 
at  befri  Fyrsten;  han  selv  fik  den  Meddelelse,  at  de  led- 
sagende Officerer  havde  de  strængeste  Befalinger  til  øje- 
blikkelig at  skyde  ham  ned,  saafremt  der  blev  gjort  et 
Forsøg  paa  hans  Befrielse,  eller  han  selv  maatte  forsøge  at 
sætte  sig  i  Forbindelse  med  nogen  som  helst  anden  end  de 
eskorterende  Officerer.  Fyrst  Alexander  nærer  den  An- 
skuelse, at  Officererne  hensynsløst  vilde  have  udført  denne 
Trusel,  saafremt  der  undervejs  havde  frembudt  sig  Hin- 
dringer for  hans  Bortførelse. 

I  Klosteret  fik  Fyrsten  anvist  et  lille  urenligt  Værelse, 
hvor  han  maatte  tilbringe  Natten,  her  kunde  han  for  første 
Gang  i  Ro  overtænke  sin  Stilling,  og  man  kan  uden  Vanske- 
lighed forestille  sig,  hvilke  Følelser  der  maatte  gribe  ham, 
blandede  med  Beklagelse  over  en  alt  for  stor  Tillidsfuldhed, 
der  havde  faaet  ham  til  at  slaa  de  indløbne  Advarsler  hen 
i  Vejr  og  Vind.  To  Dage  før  Overfaldet  havde  han  nemlig 
modtaget  et  anonymt  Brev,  der  med  Angivelse  af  Enkelt- 
hederne forraadte  Planen  til  Sammensværgelsen,  for  saa  vidt 
Strumaregimentet  angik;  dog  dette  Brev,  der,  som  det 
senere  oplystes,    var  skrevet  af  tvende  Officerer  ved   Regi- 

mentet,  Kaptejn  Nichkov  og  Premierløj tenant  Markov,  læste 
han  vel,  men  puttede  det  i  Lommen  uden  at  tage  Notis 
af  det,  uden  at  gjøre  nogen  bekjendt  med  det;  han  kunde 
ikke  tro  paa  et  sligt  Forræderi !  En  yderligere  Advarsel  fik 
Fyrsten  endnu  Dagen  før  Forbrydelsen  gjennem  en  Officer, 
som  mundtlig  meddelte  ham,  at  der  inden  for  Officerskorpset 
var  noget  i  Gjærde  mod  samme,  uden  at  han  dog  havde 
noget  nøjere  Kjendskab  hertil.  Heller  ikke  denne  Advarsel 
ænsede  Fyrsten,  men  irettesatte  endog  Officeren,  fordi  han 
uden  mere  bestemte  Beviser  dristede  sig  til  at  fremkomme 
med  slige  Beskyldninger  mod  sine  Kammerater. 

Rejsen  forhaledes  en  Del  ved  dette  Ophold  i  Klosteret; 
men  de  sammensvorne  kunde  ikke  godt  kjøre  videre,  før  de 
vidste,  om  Sammensværgelsen  ogsaa  var  lykkedes  i  andre 
Dele  af  Landet;  fremfor  alt  kom  det  an  paa  at  erfare,  om 
Alexanders  Jagt  var  falden  i  Oprørernes  Hænder,  da  det  i 
modsat  Fald  vilde  have  været  umuligt  at  fortsætte  Bort- 
førelsen videre  ad  Søvejen;  hvis  Skibet  var  undsluppet  Re- 
bellerne, havde  man  vistnok  gjort  et  Forsøg  paa  at  bringe 
Fyrsten  til  den  nærmeste  Grænse  —  i  dette  Tilfælde  den 
serbiske  —  og  her  sætte  ham  i  Frihed.  Skulde  Sammen- 
sværgelsen derimod  være  fuldstændig  slaaet  fejl,  havde  man 
i  Fyrstens  Person  ogsaa  en  værdifuld  Gissel,  hvorved  man 
let  kunde  tilkjøbe  sig  Straffrihed.  Alexanders  Jagt  var 
imidlertid  bleven  besat  af  Oprørerne,  de  første  Efterretninger 
fra  Landet  syntes  ligeledes  at  lyde  gunstig  for  den  provi- 
soriske Regering,  og  der  blev  derfor  givet  Befaling  til  at 
fortsætte  Rejsen  videre  til  Rahova,  hvor  Alexanders  Jagt 
skulde  vente. 

Man  tog  Nattekvarter  i  Vratcha,  hvor  alle  Huse  vare 
lukkede;  kort  forud  var  der  fra  den  provisoriske  Regering 
indtruffet  Gensdarmer,  som  under  Dødsstraf  forbøde  Be- 
boerne at  forlade  deres  Huse  eller  at  bryde  sig  om,  hvad 
der  maatte  forefalde  om  Natten.  Alexander  fandt  her  Lej- 
lighed til  at  vexle    nogle  Ord    med  en  Underofficer,    men 

overraskedes  af  Kardjiev,  som  atter  erklærede  Fyrsten,  at 
han  ved  Gjentagelsen  af  et  sligt  Forsøg  ufortøvet  vilde 
blive  skudt.  Dag  og  Nat  bevogtedes  Fyrsten  paa  den  mest 
strænge  og  uværdige  Maade,  og  hans  Vogtere  opførte  sig  i 
det  hele  med  næsten  utrolig  Lavbed. 

Tidlig  om  Morgenen  brød  man  atter  op,  og  nu  mod 
Turens  Afslutning  begyndte  Kardjiev  at  blive  meddelsom. 
Sammensværgelsens  egentlige  Leder  var  den  russiske  Oberst 
og  Militær-Attaché  i  Sofia,  Sacharov,  som  havde  hvervet  de 
første  sammensvorne;  i  Kejseren  af  Ruslands  Navn  havde 
han  lovet  Officererne,  at  alle,  som  vilde  tage  Del  i  Sammen- 
sværgelsen, skulde  blive  optagne  med  samme  Rang  i  den 
russiske  Hær.  Efter  at  det  var  lykkedes  Sacharov  at  vinde 
Officererne  i  Krigsministeriet,  fik  andre  Officerer  ved 
dettes  Mellemkomst  tilstillet  Lister,  ved  hvis  Under- 
tegnelse de  forpligtede  sig  til  Deltagelse  i  Fyrstens  Afsæt- 
telse. Ret  betegnende  var  følgende  Bemærkning  af  Kardjiev: 
han  selv  havde  intet  som  helst  mod  Fyrsten,  men  selv  den 
bedste  Mand  vilde  ikke  kunne  holde  sig  paa  Bulgariens 
Trone;  thi  Folket  var  endnu  for  udannet  til  at  skatte  ham 
efter  hans  Værd,  og  paa  de  højere  Stænder  kunde  man 
ikke  forlade  sig,  tilmed  naar  de  paa  virkedes  ved  uafladelige, 
ydre  Rænker. 

Ved  Ankomsten  til  Rahova,  Mandagen  den  23de  Avgust, 
blev  Fyrsten  strax  bragt  til  Dampskibenes  Landingsplads, 
hvor  den  østerrigske  Bugserdamper  Adler  laa  ved  Siden  af 
den  fyrstelige  Jagt.  I  den  Kontorbygning,  som  tilhørte  det 
østerrig-ungarske  Donau-Dampskibsselskab,  havde  Fyrsten 
Lejlighed  til  at  vexle  nogle  Ord  med  dette  Selskabs  Agent, 
som  meddelte  ham,  at  Kaptejnen  paa  »Adler«  var  villig 
til  at  medvirke  ved  hans  Befrielse.  Denne  Damper  var  hur- 
tigere end  Jagten,  den  laa  parat  under  Damp  og  vilde  ufor- 
tøvet støde  fra  Bredden  og  landsætte  Fyrsten  i  Rumænien, 
saafremt  det  maatte  lykkes   ham  at  springe  om  Bord;  dog 

denne  godt  mente  Plan  lod  sig  umulig  realisere,  da  Fyrsten 
blev  alt  for  strængt  bevogtet. 

Da  Fyrsten  begav  sig  om  Bord  paa  Jagten,  bemærkede 
han  paa  Landingspladsen  adskillige  Officerer,  der  ikke  vare 
barn  personlig  bekjendte,  og  desuden  Kaptejn  Kabarov,  der 
med  et  Kompagni  af  Rustchuker-Donauregimentet  befandt 
sig  om  Bord  paa  Jagten  og  optraadte  som  den  militære 
Befalingsmand,  hvem  en  bulgarisk  Marineofficer  var  tilfor- 
ordnet som  Skibets  tekniske  Fører;  men  i  Virkeligheden 
førte  den  gamle  Lods  Scholz  den  tekniske  Kommando,  meget 
mod  sin  Vilje,  men  tvungen  ved  Kabarovs  dødelige  Trusler; 
med  en  Revolver  i  Haanden  stod  Kaptejnen  paa  Kommando- 
broen ved  Siden  af  Lodsen  og  erklærede  at  ville  nedskyde 
ham  ufortøvet,  saafremt  Skibet  afveg  fra  sin  Kaas  eller 
løb  paa  Grund.  Fyrsten  blev  øjeblikkelig  ført  ind  i  Spise- 
værelset, der  var  anbragt  paa  Dækket  og  paa  alle  Sider 
omringet  af  Soldater:  det  blev  ham  paa  det  strængeste 
forbudt  at  stille  sig  hen  ved  Vinduet  eller  paa  nogen  som 
helst  Maade  at  træde  i  Berøring  med  Vagtmandskabet; 
derhos  vare  Vinduerne  fast  tillukkede,  saa  at  Turen  i  den 
glødende  Sommervarme  blev  en  sand  Tortur.  Kadetterne, 
som  fra  Rahova  skulde  vende  tilbage  til  Sofia,  syntes  at 
finde  saa  megen  Smag  og  Fornøjelse  i  deres  hidtidige 
Heltegjerninger,  at  de  udbade  sig  og  fik  Tilladelse  til  at 
gjøre  den  videre  Rejse  med  om  Bord  paa  Jagten. 

Lige  siden  den  Stund,  da  Fyrsten  blev  vækket  i  sit 
Palads  Natten  den  21de  Avgust,  havde  han  kun  set  For- 
rædere omkring  sig,  der  alle  opførte  sig  mere  eller  mindre 
lavt;  i  Følge  de  Efterretninger,  de  lode  ham  tilflyde,  havde 
den  hele  Armé  og  det  hele  Land  rejst  sig  mod  ham,  alle 
Bulgarere  havde  erklæret,  at  han  i  deres  Øjne  stod  som 
Fædrelandets  Ødelægger,  ja  man  havde  drevet  Løgnesystemet 
saa  vidt,  at  man  erklærede  den  strænge  Bevogtning  som 
nødvendiggjort  ved  Ængstelse  for,  at  det  oprørske  Folk 
kunde  falde  paa  at  lynche  ham.     Og  Fyrsten   maatte   vel 

skjænke  disse  Angivelser  Tiltro,  siden  han  i  Sofia  med 
egne  Øjne  havde  set  sin  Hær  i  Oprør,  siden  han  som 
Fange  var  bleven  ført  gjennem  det  halve  Land  uden  at 
finde  nogen  Befrier,  og  siden  han  endelig  paa  sin  egen  Jagt 
var  bleven  overleveret  til  nye  forræderiske  Tropper.  Om 
Bord  paa  »Alexander«  skulde  han  imidlertid  igjen  høre  et 
venligt  Ord  og  se,  at  hau  i  det  mindste  ikke  var  forraadt 
og  forladt  af  alle.  En  ung  bulgarisk  Søkadet  Gostropriémov 
var  den  Due,  som  bragte  Alexander  det  første  trøstelige 
Olieblad,  han  sneg  sig  gjentagne  Gange  hen  til  Fyrsten  og 
fortalte  ham  under  Taarer,  hvorledes  det  i  Virkeligheden 
saae  ud  paa  Skibet,  og  at  Kaptejn  Kabarov  aldeles  ikke 
var  sikker  paa  sit  Mandskab ;  Matroserne  vare  fuldstændig 
fortvivlede  og  fældede  Taarer  over,  at  de  maatte  medvirke 
til  Fyrstens  Bortførelse,  og  Kompagniet  af  Donauregimentet 
var  delt  i  tvende  Halvdele;  den  ene  bevogtede  Fyrst  Alex- 
ander, den  anden  passede  paa  Mandskabet  for  at  umulig- 
gjøre  et  Befrielsesforsøg ;  men  Kompagniet  selv  var  atter 
under  Bevogtning  af  Officererne  og  Kadetterne,  da  man 
heller  ikke  troede  dem  og  befrygtede,  at  de  kunde  rejse  sig 
for  Alexander.  Af  denne  Ven  i  Nøden  fik  Fyrsten  ogsaa 
at  vide,  at  man  tilsigtede  at  føre  ham  til  Reni*),  en  Efter- 
retning, som  fyldte  ham  med  den  største  Nedslagenhed; 
thi  hvor  usselt  han  end  var  bleven  behandlet  af  Bulgarerne, 
maatte  han  muligvis  befrygte  noget  endnu  værre  fra  Rus- 
sernes Side.  Hvad  den  unge  Søkadet  imidlertid  ikke  kunde 
fortælle  Fyrsten,  fordi  han  ikke  selv  vidste  noget  derom, 
var  Efterretningen  om  den  Rejsning  af  Hæren  og  det  hele 
Land,  som  imidlertid  fandt  Sted.  Uden  mindste  Anelse  om 
disse  Begivenheder  ankom  Fyrsten  til  Reni  Tirsdagen  den 
24de  Avgust,  og  der  blev  nu  sendt  en  Officer  i  Land  for 
at  melde  de  russiske  Avtoriteter,    at  Jagten  vilde  udlevere 


*)  En  Stad  ved  venstre  Donaubred  i  det  russiske  Besarabien. 

en  Statsfange  til  dem.  Hvorledes  Forholdet  egentlig  har 
været  med  de  Forhandlinger,  som  her  bleve  førte  med 
Russerne,  kan  ikke  med  Sikkerhed  afgjeres;  i  Begyndelsen 
synes  man  ikke  at  have  haft  nogen  Lyst  til  at  m(»dtage 
Fyrsten  af  Oprørernes  Haand;  thi  han  forblev  endnu  denne 
Nat  om  Bord  paa  Skibet,  og  først  næste  Morgen  kom  den 
Melding  fra  Russerne,  at  »Statsfangen«  nu  kunde  føres  i 
Land. 

Ruslands  Stilling  var  i  dette  Øjeblik  ret  ejendommelig, 
thi  skjønt  det  var  indlysende,  at  kun  Rusland  havde  stiftet 
Revolutionen,  lod  det  sig  dog  ikke  ret  vel  gjore  i  den  Grad 
at  forbinde  sig  med  en  Militærrevolution,  at  man  modtog 
Fyrsten  som  Fange  af  dens  Haand  og  holdt  ham  i  yder- 
ligere Fangenskab.  Dog  det  er  ikke  første  Gang,  at  Rus- 
land med  forbavsende  Lethed  har  sat  sig  ud  over  folkerets- 
lige Betænkeligheder,  og  der  er  al  Grund  til  at  antage,  at 
man  i  dette  Tilfælde  virkelig  faktisk  har  næret  den  mon- 
strøse Idé  simpelthen  at  holde  Fyrsten  i  russisk  Varetægt; 
i  modsat  h'a\å  lader  det  sig  vanskelig  forklare,  hvorfor 
Russerne  lode  Fyrsten  transportere  til  Reni  og  ikke  meget 
mere  gave  Bulgarerne  et  Vink  om  at  skaffe  ham  over 
Grænsen  ad  korteste  Vej.  Den  Storm,  den  offentlige  Mening 
imidlertid  rejste  mod  Skjændselsdaaden  af  21de  Avgust,  maa 
dog  have  vakt  Betænkeligheder  hos  Russerne;  hertil  kan 
maaske  ogsaa  føjes  den  Deltagelse,  man  fra  højt  staaende  Side 
har  lagt  for  Dagen  med  Hensyn  til  Fyrsten,  og  skjønt  den 
russiske  Politik  til  sine  Tider  er  optraadt  med  den  yderste 
Brutalitet,  forstaar  den  dog  ogsaa  med  Behændighed  at  bøje 
af  Vejen  for  alt  for  betænkelige  Hindringer. 

En  Ting  forstode  Russerne  dog  ikke:  at  give  denne 
Beslutning  et  Præg  af  Oprigtighed  og  Frivillighed,  ja  de 
gj  en  nemførte  den  endogsaa  paa  højst  smaalig  og  for  en 
Stormagt  lidet  sømmelig  Vis.  Agence  Havas  udspredte 
ganske  vist   fra  St.  Petersborg  den  officielle  Depeche,    »at 

Kejseren  selv  ufortøvet  havde  udstedt  den  Befaling  at  lade 
Fyrsten  uhindret  gaa  i  Land  og  tilladt  ham  at  fortsætte 
Rejsen  ganske  efter  eget  Tykke«;  men  hvis  Kejser 
Alexander  virkelig  har  befalet  dette,  har  man  handlet  lige 
strikt  mod  hans  Bud  —  hvad  i  Almindelighed  dog  ikke  er 
I  Skik  og  Brug  i  Rusland.  Ingen  vil  kunne  hævde,  at  Fyrst 
Alexander  har  været  en  fri  Mand,  saa  længe  han  dvælede 
paa  russisk  Grund.  Da  han  forlod  Skibet,  var  han  om- 
ringet af  bulgariske  Soldater,  der  fuldt  rustede  transpor- 
porterede  ham  til  Renis  Borgemester  og  under  Iagttagelse 
af  alle  Former  udleverede  ham  til  denne.  Fyrsten  rettede 
nogle  faa  Ord  til  de  bulgariske  Soldater,  hvori  han  ønskede 
dem,  »at  Bulgariens  fremtidige  Regent  maatte  holde  lige 
saa  meget  af  den  bulgariske  Hær,  som  han  havde  gjort.« 
Derpaa  vexlede  han  Fangenskab;  thi  i  Reni  blev  han  be- 
vogtet lige  saa  strængt  som  om  Bord  paa  Jagten,  ja  der 
blev  endog  stillet  en  Gensdarm  paa  Post  i  hans  Soveværelse. 
Hans  Ønske  om  at  rejse  fra  Reni  til  Rumænien  strandede 
paa  et  bestemt  Afslag,  ja  man  søgte  i  Begyndelsen  over- 
hovedet at  hindre  hans  Afrejse,  i  det  man  nægtede  ham  et 
Extratog.  Endelig  hed  det  sig,  at  han  kunde  afrejse  uhin- 
dret, dog  kun,  naar  han  slog  ind  paa  Vejen  over  Podvolot- 
chiska,  hvad  ikke  ret  synes  at  rime  sig  med  en  Fortsættelse 
af  Rejsen  »ganske  efter  eget  Tykke«.  Jorden  brændte 
imidlertid  Fyrsten  under  Fødderne;  thi  helt  bortset  fra,  at 
han  ikke  havde  nogen  som  helst  Garanti  for  sin  per- 
sonlige Sikkerhed,  saa  længe  han  opholdt  sig  i  Rusland, 
længtes  han  af  al  Kraft  efter  at  naa  et  Sted,  hvor  han  dog 
endelig  kunde  erfare,  hvad  der  egentlig  var  forefaldet  i 
Bulgarien;  thi  hans  russiske  »Gjæstevenner«  i  Reni  havde 
forholdt  ham  enhver  Efterretning  om  Begivenhederne  i 
Bulgarien  og  samtidig  forhindret,  at  Privatpersoner  gave 
ham  Meddelelser.  1  det  Øjeblik  altsaa  da  Fyrsten,  ledsaget 
af  Statsraad  Archinev  og  talrige  Gensdarmer,   nærmede  sig 

den  østerrigske  Grænsestation,  vidste  han,  den  mest  inter- 
esserede, mindre  Besked  om  de  seneste  Begivenheder  end 
ethvert  Barn  i  Evropa.  Den  jublende  Modtagelse,  der  blev 
ham  til  Del  i  Østerrige,  viste  ham  foreløbig  blot,  at  han  i 
Evropa  fandt  den  Anerkjendelse  og  Hengivenhed,  der  syntes 

at  have  glippet  ham  i  Bulgarien. 

(Forts.) 


Kong  Jakob  L  og  den  engelske  Revolutions 
Forhistorie. 

*.■ 

Um  Morgenen  den  24de  Marts  1603  døde  Dronning 
Elisabet  af  England;  faa  Timer  efter  proklameredes  fra 
Slottet  Whitehall  Kong  Jakob  af  Skotland  som  Englands 
Konge,  og  en  almindelig  Sympathi  hilsede  Proklamationen. 
Omtrent  fjorten  Dage  senere  forlod  den  nye  Kegent  sin 
tidligere  Hovedstad  under  Ledsagelse  af  et  stort  Folge,  ved 
Berwick-on-Tweed  satte  han  Poden  paa  engelsk  Grund,  og 
en  tordnende  Kanonsalut  modtog  ham  fra  denne  Grænse- 
fæstning, der  saa  ofte  havde  været  Vidne  til  Kampene  mellem 
de  to  Folk,  som  Jakob  nu  forenede  under  sit  Scepter.  Rejsen 
videre  syd  paa  lignede  et  Triumftog ;  alle  Vegne  fra  strømmede 
Adelen  til  for  at  hilse  paa  sin  nye  Konge,  og  talrige  Fester 
fulgte  den  ene  paa  den  anden,  saa  at  Kongen  først  naaede 
Londons  Omegn  den  3dje  Maj. 

Han  havde  Grund  til  at  være  glad  ved  Øjeblikket. 
Den  hele  0,  hvis  to  Folk  havde  kæmpet  saa  mangen  en 
haard  Strid  med  hinanden,  var  forenet  ved  en  Personal- 
union,  og  det  var  ham,  Repræsentanten  for  Huset  Stuart, 
der  saa  længe  havde  maattet'  forsvare  Skotlands  Grænser  og 
Uafhængighed  mod  England,  som  nu  sad  paa  dette  Riges 
Trone.  Allerede  nu  tænkte  han  sig  de  to  Riger  nøjere  og 
mere  blivende  knyttede  sammen;    i  Berwick  skal  han  have 

Historisk  Arkiv.    L    1887.  6 


82     Kong  Jakob  I.  og  den  engelske  Revolutions  Forhistorie. 

ladet  falde  Ord  om,  at  han  for  Fremtiden  vilde  lade  sig 
kalde  Konge  af  Storbritannien.  Hans  nye  Kongerige  var 
desuden  ikke  alene  en  Tilvæxt  til  hans  Magtomraade,  det 
frembød  ogsaa  langt  flere  Tillokkelser  end  hans  Stammeland. 
Hvor  langt  mere  velhavende,  hvor  langt  mere  fremskredent 
i  Kultur  og  i  Kulturens  Behageligheder  gjorde  England 
ikke  Indtrykket  af  at  være  fremfor  Skotland,  der  i  saa  meget 
af  det  daglige  Livs  Former  havde  bevaret  Middelalderens 
Præg !  Hans  nye  Undersaatter  modtoge  ham  med  Sympathi ; 
der  var  ingen  Grund  for  ham  til  strax  at  frygte  for  et 
Omslag  i  Stemningen.  Man  havde  i  England  været  bange 
for,  at  Tronforandringen  skulde  give  Anledning  til  Årve- 
stridigheder ;  det  viste  sig  at  være  en  ugrundet  Frygt;  men 
ganske  vist  laa  Grunden  til  Kongens  venlige  Modtagelse 
mere  heri  og  i  en  traditionel  Loyalitet  end  i  virkelig  Tillid. 
Da  Jakob  naaede  London,  var  Begejstringen  allerede  kølnet; 
faa  Aar  efter  var  Sympathien  svunden  og  Misfornøjelse  i 
Færd  med  at  brede  sig  over  stedse  større  Dele  af  England. 
Ved  hans  Død,  22  Aar  efter  hans  Tronbestigelse,  vare 
Spirerne  nedlagte  til  den  Borgerkrig,  der  atter  24  Aar 
senere  berøvede  hans  Søn  og  Arving  Krone  og  Liv. 

At  give  et  Bidrag  til  Forstaaelsen  af  denne  Borger- 
krigs Oprindelse  skal  være  Formaalet  for  den  følgende 
Skildring.  Først  og  fremmest  vil  det  her  være  nødvendigt 
at  kaste  et  Blik  paa  den  engelske  Stat  og  det  engelske 
Samfund  ved  Jakobs  Tronbestigelse  og  paa  de  Modsætninger, 
politiske  og  religiøse,  der  havde  udviklet  sig  inden  for  dem 
i  Løbet  af  det  sextende  Aarhundrede. 


L 

Det  var  et  mægtigt  og  blomstrende  Rige,  Jakob  havde 
arvet.  Dels  ved  Tidernes  Gunst,  dels  ved  Elisabets  eget 
Initiativ  var  England,  der  under  hendes  Søster  Maria  Tudor 

havde  været   politisk   afhængigt    af  Spanien,    under  hendes 
Kegering  rykket  op   til  at  blive  Hovedet  for  Evropas  mod- 
satte Lejr,  for  de  protestantiske  Magter.     Det  var  England, 
som  havde  støttet  Nederlænderne  i  deres  Frihedskamp  mod 
den  katholske  Keaktion,   og  det  var  England,    som,    medens 
Frankrig  sendersledes  af  Borgerkrige,   afgjerende  og  endelig 
havde   standset  Spaniens  Forsøg   paa   ogsaa  i  det   nordlige 
Evropa   at   være    den  ledende   Stat.      Havde  Maria  Stuarts 
Henrettelse  allerede  været  et  Knæk  for  det  katholske  Parti, 
var  den  store  Begivenhed  Aaret    efter  bleven   et  knusende 
Slag.     Elisabets  Sejr  over  den  store  Armada  1588  var  for 
Kampen  mellem  Evropas  to  Lejre  i  Slutningen  af  det  sex- 
tende  Aarhundrede,  hvad  Gustav  Adolfs  Sejr  ved  Breiten- 
feld  1631  blev  for  den  fornyede  Kamp  under  Trediveaars- 
krigen.      Den  havde   kastet   en    hidtil   ukjendt  Glans    over 
England.     Overalt  saae  Protestanterne   hen  til  dette  Rige 
og    dets  Dronning    som    til    deres   Frelser.     Og   Æren   og 
Berømmelsen  havde  givet  Nationalfølelsen  Væxt;    Englæn- 
derne vare  blevne    sig  som   Folk   et  Ansvar   bevidst.     De 
ansaa  det  for  en  Pligt  for  dem  selv  og  for  deres  Hersker 
vedblivende  at  være  forrest  i  Kampen.     Kom  der  en  Konge 
paa  Englands  Trone,    der   ikke    havde   den   samme   Følelse, 
vilde    han    komme    til    at    mærke    Betydningen   af  denne 
Uoverensstemmelse  mellem  sig  og  sit  Folk. 

Samtidig  hermed  havde  England  indadtil  gjennemgaaet 
en  materiel  og  aandelig  Udvikling,  der  svarede  til  den  nye 
Magtstilling  i  Evropa.  Endnu  1551  havde  en  Italiener 
kaldt  det  engelske  Folk  for  lidet  foretagende  og  lidet  berømt 
i  aandelig  Henseende;  han  havde  betegnet  det  som  glad 
ved  at  spise  og  drikke.  Ved  Aarhundredets  Begyndelse 
havde  Englands  Industri  og  Handel  ogsaa  kun  været  ringe. 
Bjærgværkerne  vare  indskrænkede  til  Cornwalls  Tin-  og 
Bly  værker;  af  andre  Industrigrene  havde  kun  Uldmanufak- 
turerne nogen  Betydning  ved  at  staa  i  Forbindelse  med 
Kvægavlen,  Landets  vigtigste  Indtægtskilde.   Agerdyrkningen 

hemmedes  ved  den  fra  Middelalderen  arvede  Pællesdrift; 
Handelen  og  Handelsmarinen  stode  vidt  tilbage  for  Neder- 
lændernes. Langt  anderledes  vare  Forholdene  ved  Aar- 
hundredets  Slutning.  Under  Henrik  VIII.  og  Edvard  VI. 
var  Fællesdriften  i  Agerbruget  vegen  for  Udparcellering  og 
Sammenlægning  af  Jorderne,  og  det  nye  System  havde  for- 
øget Udbyttet  af  Korn-  og  Kvægavlen;  nederlandske  Flygt- 
ninge havde  bragt  Kapitaler  og  forøget  Energi  til  Landet; 
Uldfabrikationen  og  Linnedvæveriet  havde  bredet  sig  fra  de 
sydlige  Provinser  til  de  nordlige,  der  hidtil  havde  været 
uden  større  Virksomhed ;  rundt  om  i  Bøndergaardene  skabtes 
en  ikke  ringe  Husflidsproduktion.  Af  andre  Industrier  ud- 
viklede Fabrikationen  af  Guld-  og  Sølvvarer  samt  af  Knip- 
linger sig  til  Betydning.  Vigtig  for  Kysternes  Befolkning 
var  særlig  det  tiltagende  Fiskeri;  Kanalen  og  Vesterhavet 
fyldtes  med  Fiskerbaade,  bemandede  med  dristige  Sømænd; 
men  størst  Interesse  knyttede  der  sig  dog  til  Handelens 
Opkomst.  Kampene  i  Nederlandene  og  Hansestædernes 
Tilbagegang  havde  i  Forening  med  den  Foretagelsesaand, 
som  i  det  hele  var  egen  for  det  sextende  Aarhundrede, 
gavnet  England.  Da  Antwerpen  var  bleven  ødelagt  ved  den  Be- 
lejring, den  havde  været  Gjenstand  for  af  de  spanske  Tropper, 
var  Stadens  Handel  for  en  stor  Del  bleven  forflyttet  til 
England ;  London  havde  arvet  dens  Rigdom.  En  selvstændig 
Handelsforbindelse  med  Østersølandene  begyndte,  ikke  længere 
i  Afhængighed  af  de  hanseatiske  Kjebmænd.  Hull  og 
Bristol  formaaede  vel  ikke  at  kappes  med  Hovedstaden, 
men  Opkomsten  af  disse  Stæder  i  Landets  Yderkanter  be- 
tegnede dog  Forøgelsen  af  det  kommercielle  Samkvem  med 
Skotland  og  Irland.  Nord  om  Norge  søgte  engelske  Skippere 
og  Handelsmænd  til  det  hvide  Hav  og  aabnede  derved  en 
ny  Forbindelse  med  Rusland,  Handelen  paa  Middelhavet  og 
paa  Levanten  fremmedes  ved  Oprettelsen  af  Handelskom- 
pagnier. Talrige  Skibe  søgte  endnu  længere  bort,  til  Gui- 
neas Kyster;    det  var  især  Southamptons   Kjebmænd,    der 

høstede  godt  af  det  Guld  og  Elfenben,  som  bragtes  hjem 
der  fra.  En  anden,  mindre  ærefuld,  men  ikke  mindre  ind- 
bringende Indtægtskilde  var  Kaperiet  og  Sørøveriet,  som 
Krigen  med  Spanien  kaldte  til  Live;  en  stor  Del  af  den 
nye  Verdens  Skatte  faldt  ad  den  Vej  uden  stor  Udgift  i 
Englændernes  Hænder. 

Til  Dels  som  Følge  af  den  stigende  Velstand,  men 
ogsaa  begrundet  i  Renaissancetidens  Tilbøjeligheder,  der  nu 
i  en  bred  Strøm  naaede  Nordevropa,  antog  hele  Livet  be- 
hageligere, hyggeligere,  men  ogsaa  mere  overdaadige  Former. 
Trangen  til  Bekvemmelighed  og  Lysten  til  Luxus  viste  sig 
i  ethvert  Forhold.  De  adelige  Gaarde  mistede  deres  Ka- 
rakter af  befæstede  Borge ;  i  Steden  for  Skydehuller  og 
tunge,  mørke  Mure  traadte  talrige  Vinduer,  der  tillode  Lyset 
og  Solskinnet  ^t  trænge  ind,  i  Steden  for  Grave  og  Volde 
traadte  italienske  Haver  og  Terrasser;  Arkitekturen  og 
Billedhuggerkunsten  smykkede  Slottenes  Indre  og  Ydre. 
I  Byerne  rejste  sig  nye,  luftigere  Huse  for  de  velhavende 
Kjøbmænd.  Kaminerne  begyndte  at  blive  almindelige  og 
med  det  samme  at  spille  den  Rolle  i  det  engelske  huslige 
Liv,  som  de  nu  gjøre;  Tæpper  paa  Gulvene  og  Paneler 
paa  Væggene  gave  Værelserne  en  Hygge,  som  ikke  før 
havde  været  kjendt.  Tillige  blev  Klædedragten  rigere, 
Overdaadigheden  i  Mad  og  Drikke  tog  til,  selvfølgelig  som 
altid  i  en  Brydningstid  ud  over  de  rette  Grænser,  saaledes 
at  en  Reaktion  og  en  Protest  mod  den  for  store  Livsnydelse 
kunde  komme  som  en  naturlig  Følge. 

Denne  Bevægelse  i  Retning  af  at  gjøre  Livet  mere 
behageligt  at  leve  havde  nu  tilsvarende  Fænomener  rundt 
om  i  andre  Lande,  f.  Ex.  ogsaa  i  Danmark;  men  paa  et 
andet  Punkt  ragede  England  enestaaende  højt  op.  Det  var 
i  litterær  Henseende.  Talen  er  ikke  her  om  den  klassiske 
og  filologiske  Lærdom,  der  her  som  i  saa  mange  andre 
Lande  blev  et  Udslag  af  Renaissancen,  men  som  saa  let 
stivnede  i  Former;    ikke   heller    om   de   enkelte  betydelige 

Tænkere,  som  ble  ve  epokegj  ørende  i  Videnskabens  Historie, 
først  og  fremmest  Bacon;  thi  et  Blik  paa  det  samtidige 
Danmark  med  dets  Tyge  Brahe  viser,  hvor  lidt  en  stor 
Videnskabsmand  i  og  for  sig  giver  en  Garanti  for  en  større 
Udvikling  af  Nationens  Aandsliv;  men  af  langt  større  Be- 
tydning var  den  engelske  Skjønlitteraturs  Opblomstring. 
At  gaa  nærmere  ind  herpaa  ligger  udenfor  denne  Skildring; 
her  skal  kun  fremhæves,  at  denne  Gren  af  Litteraturen  paa 
engang  blev  tilgængelig  for  Folket  og  skabte  Frembringelser, 
der  høre  Udødeligheden  til.  Ved  Slutningen  af  Elisabets 
Regering  var  Antallet  af  Bogtrykkere  og  trykte  Skrifter 
steget  stærkt,  et  Bevis  paa,  at  Antallet  ikke  alene  af  Skri- 
benter, men  ogsaa  af  Læsere  var  voxet,  et  Tegn  paa,  at 
Litteraturen  ikke  længere  alene  var  de  lærdes  Ejendom. 
Og  den  Form,  i  hvilken  Skjønlitte raturen  med  Shakespeare 
som  Hovedrepræsentant  fortrinsvis  glimrede.  Dramaets  Form, 
som  ogsaa  Elisabet  begunstigede  ved  Oprettelsen  af  talrige 
Theatre  i  London,  var  i  og  for  sig  den  Form,  som  lettest 
kunde  fængsle  og  tiltrække  Mængden. 

De  her  fremsatte  Træk  til  Belysning  af  den  engelske 
Kulturs  Standpunkt  afgive  ogsaa  Forudsætninger  for  For- 
staaelsen  af  de  politiske  Forhold.  De  skildrede  Momenter 
i  den  sociale  Tilstand  virkede  nemlig  saa  godt  som  alle  i 
politisk  Henseende  i  en  og  samme  Retning,  til  Gunst  for 
Udviklingen  af  den  engelske  Middelstands  Kraft  og  Betyd- 
ning. Ganske  vist  nød  ogsaa  Adelen  godt  af  Agerbrugets 
Forbedring  og  tog  sin  gode  Part  af  Livets  Nydelser;  men 
i  det  Fabriksdriften  og  Handelen  fortrinsvis  bleve  Landets 
Indtægtskilde,  flyttedes  Velstandens  Tyngdepunkt.  Og  naar 
Adelen  forøgede  sine  Udgifter  for  at  glæde  sig  over,  hvad 
Tiden  havde  bragt  af  Nydelser,  bleve  dens  Indtægter  ofte 
langt  tilbage.  Følgen  var,  at  en  fransk  Sendemand,  der 
1596  besøgte  England,  kunde  faa  det  Indtryk,  at  Adelen 
var  nedsunken  i  Gjæld,  især  paa  Grund  af  overdrevne  Ud- 
gifter til  Klædningsstykker   og  Tjenere,   medens  de  lavere 

Klasser  vare  forholdsvis  meget  rige,  og  Kjobmænd  erhvervede 
de  adeliges  Besiddelser.  Der  var  vistnok  nogen  Overdrivelse 
og  Misforstaaelse  i  denne  Skildring,  men  den  rammer  i 
hvert  Tilfælde  Tendensen  i  Udviklingen.  Hvilken  politisk 
Betydning  der  laa  i  denne  Middelstandens  stigende  Ind- 
flydelse, vil  blive  klart,  naar  vi  betragte  selve  Englands 
Forfatningsforhold. 

England  var  ved  Middelalderens  Slutning  et  indskrænket 
Monarki.  Det  var  et  Monarki  i  stærkere  Forstand,  end 
Tilfældet  havde  været  med  de  evropæiske  Fastlandsstater 
Middelalderen  igjennem.  Lige  fra  Normannernes  Erobring 
havde  det  engelske  Kongedømme  besiddet  en  større  Myn- 
dighed end  Kongedømmet  paa  Kontinentet.  Sagen  var,  at 
England  aldrig  som  Frankrig  eller  Tyskland  var  blevet  op- 
løst i  en  Mængde  territoriale  Len,  som  kun  holdtes  sammen 
ved  Lensmændenes  Vasalforhold.  Kongen  var  Midtpunktet 
i  Kiget,  Regeringen  var  koncentreret  og  ikke  territorialt 
splittet;  men  Kongens  Magt  var  indskrænket  ved  Kaadsfor- 
samlingerne.  Det  egentlige  Gehejmeraad  var  vel  nærmest 
kun  et  Ministerraad,  hvis  Medlemmer  valgtes  af  Kongen; 
men  ved  Siden  heraf  stod  det  store  Raad,  Parlamentet,  som 
fra  det  fjortende  A århundrede  var  skilt  i  to  Huse,  Over- 
huset, bestaaende  af  Pairerne,  hvis  Sæde  var  arveligt,  og 
de  gejstlige  Stordignitarier,  samt  Underhuset,  valgt  af  den 
lavere  Landadel,  Selvejerne  paa  Landet  og  det  skattepligtige 
Borgerskab  i  Kjøbstæderne.  Parlamentet  havde  oprindelig 
nærmest  kun  været  raadgivende,  men  havde  i  Løbet  af  det 
fjortende  Aarhundrede  erhvervet  et  sikret  Krav  paa  Sam- 
tykkeret  og  Beslutningsret  i  Lovgivnings-  og  Skattebevillings- 
sager  samt  Ret  til  ved  Klager  over  Misbrug  at  kontrollere 
Forvaltningen.  Herved  var  der  skabt,  hvad  vi  kalde  en 
konstitutionel  Forfatning,  dog  saaledes  at  Kongerne  havde 
bevaret  en  betydelig  Magt  inden  for  de  Skranker,  der  vare 
satte  for  dem.  Fra  Slutningen  af  det  femtende  Aarhundrede 
havde  Udviklingen  imidlertid   taget  en  noget  anden  Gænge. 


88     Kong  Jakob  I.  og  den  engelske  Revolutions  Forhistorie. 

Den  store  Kamp  mellem  den  hvide  og  rode  Rose,  mellem 
de  to  Grene  af  Kongeætten,  Huset  York  og  Huset  Lancaster, 
havde  bragt  et  Anarki  ind  over  England,  som  hos  Land- 
adelen og  Middelstanden  fremkaldte  Ønsket  om  en  stærk 
Kegering.  Der  havde  været  Fare  for,  at  Højadelens  Tøjlesløs- 
hed skulde  frembringe  en  vedvarende  Ufredstilstand  i;  Landet, 
og  skjønt  en  stor  Del  af  Højadelen  satte  Livet  til  i  de  blodige 
Krige,  svandt  dog  ikke  Frygten  derfor.  Middelstanden,  der 
hidtil  i  saa  meget  havde  været  afhængig  af  Adelen,  var 
ikke  kraftig  nok  til  at  gjøre  sig  til  Midtpunkt  i  Staten,  og 
Underhusets  Anseelse  og  Betydning  sank  sammen  med 
Overhusets.  Paa  den  anden  Side  var  Middelstanden  ikke 
uden  Ængstelse  for  de  sociale  Bevægelser,  der  havde  vist 
sig  iblandt  Bønderne  og  Arbejderne,  og  haabede  ogsaa  imod 
denne  Fare  at  finde  Støtte  i  en  stærkere  Kongemagt.  Og 
samtidig  voxede  Kongedømmets  Styrke  rundt  om  i  Evropa, 
i  Frankrig,  i  Spanien,  til  Dels  i  Norden.  Disse  Momenter 
bleve  Grundlaget  for  det  nye  Monarki,  som  Tudorerne 
byggede  sig. 

Tudorslægten  havde  nu  tilmed  det  Held,  at  der  fandtes 
en  sjælden  Samvirken  mellem  dens  forskjellige  Generationer. 
Af  de  fem  af  dens  Medlemmer,  som  beklædte  Englands 
Trone,  virkede  de  tre,  Henrik  VH.,  Henrik  VIIL  og  Elisabet, 
i  samme  Retning,  om  end  ad  forskjellige  Veje  og  med  for- 
skjellige Midler.  Alle  tre  gjorde  de  sig  til  Opgave  at 
hævde  Englands  Uafhængighed  udadtil  og  den  kongelige 
Myndighed  indadtil.  De  søgte  Talentet,  hvor  de  kunde 
finde  det,  og  anvendte  det  uden  Frygt,  saa  længe  det 
underordnede  sig  dem,  men  de  vare  skinsyge  paa  arvelig 
Rang  og  uafhængig  Magt;  der  maatte  kun  være  ét  Hoved 
for  Styrelsen,  Nationen  skulde  kun  se  hen  til  ét  Midtpunkt. 
Og  hver  af  dem  blev  Repræsentant  for  en  Trang,  der  paa 
den  givne  Tid  var  til  Stede  hos  det  engelske  Folk.  Henrik 
Vn.  samlede  atter  England  til  et  fast  Rige,  hvor  der 
herskede  Lov  og  Orden.    Henrik  VHI.  gjorde  den  engelske 

Kirke  uafhængig  af  Paverne;  han  opfyldte  derved  et  længe 
og  dybt  følt  Ønske  hos  en  stor  Del  af  Nationen  og  be- 
virkede, at  Kongemagten,  frigjort  for  en  farlig  Medbejler, 
voxede  overordentlig,  medens  Klostergodsets  Inddragelse 
forøgede  Kronens  Indtægter.  Endelig  samlede  Elisabet,  som 
før  berørt,  det  engelske  Folk  til  Kamp  for  dets  Uatbængighed 
og  Hæder  imod  Evropas  mægtigste  Monark  og  førte  denne 
Kamp  sejrrig  igjennem.  Den  Glans  og  Magt,  som  Fyrsterne 
vandt  paa  disse  Maader,  vidste  de  at  befæste  ved  i  deres 
daglige  Liv  at  færdes  mellem  Folket  uden  fornem  Afslut- 
tethed,  og  de  vare  saa  heldige  at  virke  imponerende  ved 
deres  Personligheder,  hvor  de  optraadte.  Henrik  VIII.  stod 
for  sin  Samtid,  trods  det  grove  i  hans  Ydre,  som  det  viser 
sig  for  os  i  Billederne  af  ham,  og  trods  hans  stærke  Sanse- 
lighed som  en  Typus  paa  en  Fyrste;  hans  Tyranniskhed 
gjorde  først  et  afskrækkende  Indtryk,  da  hans  Kræfter 
svækkedes.  Og  for  Elisabet  virkede  sandsynligvis  til  Gavn 
Modsætningen  mellem  hendes  kvindelige  Kjøn  og  hendes 
personlige  Kraft.  Digterne  besang  hende,  Spenser  forherligede 
hende  i  sin  »Fairy  Queen«,  og  Shakespeare  berømmede  Konge- 
dømmet paa  mange  Steder  i  sine  Dramaer. 

Ved  alt  dette  blev  det  muligt  for  Tudorslægten  at  hæve 
Kongemagten  langt  op  over,  hvad  den  tidligere  havde  været. 
En  Fordel  var  det,  at  den  engelske  Forfatning  ikke  hvilede 
paa  en  Samling  af  Lovregler,  men  var  en  Frugt  af  en  Ud- 
vikling, som  naturligvis  i  sig  indesluttede  mange  Svingninger 
og  indbefattede  mange  Tilfælde,  der  kunde  benyttes  som 
Støtte  for  Berettigelsen  af  den  udvidede  Kongemagt.  Der 
gaves  ingen  Lovbestemmelser  om,  hvor  ofte  Parlamentet 
skulde  sammenkaldes,  og  navnlig  Elisabet  benyttede  denne 
Omstændighed  til  kun  sjælden  at  sammenkalde  det.  Kongerne 
havde  altid  haft  Ret  til  at  udstede  Proklamationer  og  Or- 
donnanser  af  nærmest  administrativ  Art;  Elisabet  anvendte 
i  rigt  Maal  denne  Ret  til  paa  egen  Haand  at  udstede  For- 
ordninger,   der    i    Virkeligheden   vare    egentlige    Love;    i 

kirkelige  Sager  afviste  Dronningen  Parlamentets  Indblanding. 
Hvad  Skattebevillingsretten  angaar,  blev  den  vel  ikke  lige- 
frem krænket;  men  fra  Henrik  VHl/s  Tid  blev  der  for 
hver  regerende  Fyrstes  Levetid  én  Gang  for  alle  bevilget 
en  Ud-  og  Indferselsafgift,  de  saakaldte  Tønde-  og  Pund- 
penge. Hertil  kom  hyppige  Tvangslaan,  som  dog  under 
Elisabet  betaltes  regelmæssig  tilbage.  De  tidligere  Klager 
fra  Underhusets  Side  mod  Ministre  herte  op.  Undersaat- 
ternes  personlige  Frihed  krænkedes  ved  ulovlige  Fængs- 
linger; men  af  endnu  større  Betydning  i  retslig  Henseende 
var  dog  Oprettelsen  af  en  ny  Domstol,  i  det  Statsraadet 
virkede  som  saadan  igjennem  det  saakaldte  Stjærnekammer, 
der  havde  sit  Navn  fra  det  Lokale,  hvor  dets  Medlemmer 
holdt  Møder.  Det  var  en  Appeldomstol,  som  skrev  sig  fra 
Henrik  VII.'s  Dage,  og  som  oprindelig,  medens  Efterdøn- 
ningerne fra  Partikampene  endnu  affødte  ubillige  Domme 
eller  lode  mægtige  Jordegodsbesiddere  gjøre  Juryerne  af- 
hængige af  sig  ved  Trusler,  udøvede  en  heldbringende  Ind- 
flydelse, men  som  senere  blev  et  farligt  Vaaben  i  Konge- 
magtens Haand.  Heller  ikke  Parlamentets  og  dets  Medlemmers 
særlige  Privilegier  respekteredes;  Elisabet  krænkede  deres 
Talefrihed  og  kastede  dem  i  Fængsel.  Og  samtidig  søgte 
en  stræng  Censur  at  holde  den  offentlige  Mening  nede. 

Saaledes  var  under  Fyrsterne  af  Huset  Tudor  Englands 
Forfatning  undergaaet  en  betydelig  faktisk  Omdannelse. 
Kongen  var  i  Steden  for  at  være  en  indskrænket  Monark 
bleven  Landets  virkelige  Herre.  Dog  var  det  mindre  en 
Absolutisme  end  et  Diktatur,  som  Tudorerne  udøvede;  der 
var  en  livlig  organisk  Forbindelse  mellem  dem  og  deres 
Undersaatter.  Særlig  Elisabet  havde  haft  en  fin  Følelse 
for,  hvor  vidt  hun  kunde  gaa  i  Anvendelsen  af  sin  Magt, 
og  hvor  Grænserne  for  den  laa.  Hun  havde  ikke  alene 
vidst  at  erhverve  sig  Folkets  Taknemmelighed,  især  ved  sin 
udenrigske  Politik,  men  ogsaa  haft  Blik  for  at  bøje  af  i 
rette  Øjeblik,  saaledes  navnlig  i  Aaretl601,  hvor  hun  havde 

vist  den  største  Imødekommenhed  mod  Parlamentet  med 
Hensyn  til  Afskaffelsen  af  de  uddelte  Monopoler,  men  ogsaa 
til  Gjengjæld  havde  opnaaet  en  saa  varm  Takadresse  fra 
Underhuset,  som  sjælden  er  bleven  nogen  Fyrste  til  Del  fra 
Folkerepræsentationen. 

Det  kunde  desuagtet  ikke  undgaas,  at  der  hos  det 
engelske  Folk  udviklede  sig  en  Opposition  mod  Konge- 
dømmets Magtforøgelse.  Denne  Magtforøgelse  havde  haft  sin 
ideale  Berettigelse  i  den  Garanti,  den  bød  mod  Anarkiet, 
og  deri,  at  der  ingen  Samfundsklasse  var,  som  kunde  holde 
den  Stangen  og  selv  tage  Regeringen  i  sin  Haand;  men 
efterhaanden  som  Middelstanden,  saaledes  som  før  set, 
voxede  frem  til  en  hidtil  ukjendt  Velstand  og  Selvfølelse, 
maatte  der  udvikle  sig  en  Modsætning  mellem  Regeringen 
og  Folket,  der  ikke  var  let  at  forsone. 

En  Opposition  mod  Kongemagtens  Overgreb  havde  den 
uhyre  Fordel,  at  selve  Forfatningens  Kontinuitet  ikke  var 
bleven  brudt.  Man  behøvede  ikke  at  bevæge  sig  i  Theorier, 
men  kunde  søge  tilbage  til  gamle  engelske  Love  og  Rets- 
afgjørelser  for  i  dem  at  søge  Forsvarsvaaben  for  sine  Paa- 
stande, og  Oppositionen  kunde  i  Parlamentet  finde  et 
lovligt  Organ  for  sine  Angreb;  men  hertil  kom,  at  om  end 
Rang  og  Fødsel  selvfølgelig  spillede  sin  store  Rolle  i  Eng- 
land som  alle  Vegne,  udgjorde  det  engelske  Folk  dog  en 
Enhed  i  langt  højere  Grad,  end  Tilfældet  var  i  andre  af 
Evropas  Stater.  Det  er  med  rette  fremhævet  af  engelske 
Historikere,  at  da  Parlamentet  i  sin  Tid  skilte  sig  i  to 
Huse,  laa  Hovedbetydningen  mindre  i  denne  Deling  end 
deri,  at  Underhuset  kom  til  at  forene  Repræsentanter  for 
Lavadelen  og  Borgerstanden.  Derved  forebyggedes  det  i 
Modsætning  til  andensteds,  at  der  udviklede  sig  en  skarp 
Standsmodsætning  mellem  disse  to  Klasser  af  Befolkningen ; 
de  kom  tvært  imod  til  at  tilføre  hinanden  gj  ensidig  Styrke 
af  forskjellig  Art.  Lige  saa  lidt  som  den  engelske  Stat  var 
territorialt  splittet,  lige   saa  lidt  var  det  engelske  Folk  so- 

cialt  splittet;  thi  heller  ikke  Højadelen  var  skarpt  adskilt 
fra  Lavadelen,  og  vel  gaves  der  under  Middelstanden  en 
flerde  Stand,  som  til  sine  Tider  kunde  være  truende  nok; 
men  politisk  talt  kunde  man  i  Regelen  lade  den  være  ude 
af  Betragtning.  Kom  der  engang  en  Kamp  mellem 
Kongedømme  og  Folk,  vilde  der  sikkert  nok  gives  Partier; 
men  den  vilde  i  alt  Fald  fra  første  Færd  ikke  blive  nogen 
Klassekamp,  selv  om  der  senere  kunde  komme  sociale  Mod- 
sætninger med  i  Spillet. 

En  anden  Omstændighed  gav  en  Opposition  en  yder- 
ligere Styrke.  Regeringsmagten  havde,  som  før  sagt,  stadig 
haft  en  afgjort  centraliseret  Karakter  i  Modsætning  til 
Fastlandsstaternes  fevdale  Territorialsystem;  men  ved  Siden 
heraf  havde  der  netop  under  Kongemagtens  Overledelse  ud- 
viklet sig  en  lokal  Selvstyrelse.  Retsforfatningen  beroede 
vedblivende  som  fra  gammel  Tid  af  paa  en  Samvirken  af 
de  kongelige  Dommere  og  Nævningerne,  der  udgik  fra 
Ridderne,  Borgerne  og  Bønderne.  De  saakaldte  Freds- 
dommere, der  havde  Domsmyndighed  i  mindre  Straffesager 
og  Tilsyn  med  Overholdelsen  af  Politilovene,  valgtes  vel  af 
Kongerne,  men  toges  ud  af  Grundbesidderne  i  vedkommende 
Grevskab  og  hørte  saaledes  til  den  Egn,  hvori  de  virkede. 
Den  lokale  Selvstændighed  forøgedes  nu  under  Tudorerne 
ved  Kommunalforfatningens  stærke  Udvikling.  Kommunen, 
Kjøbstaden  eller  Sognet,  havde  overtaget  den  Omsorg  for 
de  fattige,  Kirken  og  Klostrene  hidtil  havde  haft.  Denne 
nye  Opgave  krævede  nye  kommunale  Skatter  og  nye  kom- 
munale Embedsmænd;  der  kom  hyppigere  Sognemøder,  liv- 
ligt Røre  i  Kommunerne  med  en  i  det  hele  mere  udviklet 
Administration.  Den  lokale  Selvregering  blev  en  Skole  for 
Udvikling  af  Lyst  til  national  Selvregering,  et  Tilhold  for 
Modstand  mod  Overgreb  fra  oven,  en  Reserve,  naar  den 
nationale  Repræsentation  i  Parlamentet  blev  slaaet  til 
Jorden. 

Til  de  saaledes  angivne  Aarsager  til  og  Støttepunkter 
for  en  Opposition  mod  Tudorkongedenimet  kom  uu  den 
puritanske  Bevægelse.  Foruden  sin  kirkelige  og  religiøse 
Side  havde  den  ogsaa  en  politisk.  Kalvinismen  var  i  Følge 
sit  Princip  rettet  mod  at  unddrage  Kirken  Statens  Over- 
højhed; den  var  oprindelig  knyttet  til  Republiken  i  Genf, 
og  den  havde  senere  baade  i  Frankrig,  i  Skotland  og  i 
Nederlandene  ligget  i  Kamp  med  Fyrsterne.  Den  havde 
derved  efterhaanden  antaget  en  demokratisk  Karakter  med 
Tendens  til  at  anerkjende  Folkesuveræniteten.  Den  skabte 
ikke  denne  Tanke  i  det  nyere  evropæiske  Samfund.  Den 
Ret  til  at  afsætte  Konger,  som  rundt  om  i  Evropa  Haand- 
fæstninger  og  Love  i  Middelalderen  havde  hjemlet  Folket 
at  udøve,  naar  Kongerne  havde  brudt  deres  Løfter,  knyttede 
sig  ikke  alene  til  Lenstidens  Forestillinger  om  et  kontrakt- 
mæssigt Forhold  mellem  Lensherre  og  Vasal,  men  ogsaa  til 
Forestillingen  om  Folkets  Overhøjhed.  Folkesuverænitets- 
tanken  var  allerede  i  det  fjortende  Aarhundrede  bleven 
theoretisk  begrundet  af  Italieneren  Marsiglio  fra  Padua. 
I  det  sextende  Aarhundrede  møder  den  os  paa  forskjellige 
Kanter.  Hvor  Jesuiterne  og  i  det  hele  det  reaktionær- 
katholske  Parti  havde  Interesse  af  at  hæve  Fanen  mod 
Kongerne,  havde  de  ikke  taget  i  Betænkning  at  fremmane 
denne  Magt.  I  Frankrig  havde  paa  Borgerkrigenes  Tid  den 
katholske  Liga  en  revolutionær  demokratisk  Karakter;  Sor- 
bonnen  i  Paris  erklærede  efter  Henrik  af  Guises  Mord  det 
franske  Folk  for  løst  fra  sin  Ed  til  Kong  Henrik  III.  Lige 
saa  kraftig  var  imidlertid  Folkesuverænitetsideen  bleven 
fremsat  af  Huguenotterne.  Det  var  særlig  Retten  for  Folket 
til  bevæbnet  Modstand  mod  Regenten,  som  var  bleven 
hævdet  i  Stridsskrifter  af  huguenottiske  Skribenter.  Nær- 
mere ved  Englands  Grænser  havde  den  samme  Lære  gjenlydt 
i  Skotland.  Historikeren  Buchanan  og  Theologen  Andrew 
Melville  havde  i  deres  Skrifter  udviklet  Theorien  om 
Kongens   Underdanighed   under  Folket,    og    Præster    havde 

gjeijtaget  Sætningerne  paa  Prædikestolene.  Heller  ikke  i 
England  savnedes  der  Modtagelighed  for  slige  Anskuelser 
trods  Kongemagtens  gamle  Styrke.  Ogsaa  dér  havde  Love 
lige  fra  Magna  Charta  forudsat  Muligheden  af  Kongernes 
Afsættelse,  og  Tanken  var  oftere  bleven  bragt  til  Udførelse. 
Saaledes  havde  Puritanerne,  hvad  der  altid  har  været  af 
stor  Vigtighed  i  England,  tidligere  Tiders  Anskuelser  og 
Handlinger  at  støtte  sig  til,  uaar  de  gave  deres  Kamp  mod 
Kongedemmets  Overgreb  en  principiel  Karakter.  Ganske 
vist  var  det  nu  paa  den  anden  Side  ikke  saa,  at  Tudor- 
systemet  bundede  i  en  theoretisk  Forherligelse  af  det  abso- 
lute  Kongedømme;  det  var  for  praktisk  og  forstandigt  til 
at  indlade  sig  herpaa;  men  Theorierne  om  det  absolute 
Kongedømme  laa  i  Luften  i  Evropa;  der  skulde  komme  den 
Konge  paa  Englands  Trone,  som  optog  dem  i  sig,  og  den 
faktiske  Modsætning  mellem  det  Kongedømme,  der  stræbte 
ud  over  Grænserne  for  sine  Rettigheder,  og  den  Folkemagt, 
der  opstillede  Naturens  Ret  som  Støtte  for  sine  Krav,  be- 
stod i  alt  Fald  allerede. 

Der  var  saaledes  politiske  Modsætninger  af  største  Be- 
tydning til  Stede  i  det  engelske  Samfund.  De  kom  til  Orde 
i  Parlamentet  med  stedse  stigende  Kraft,  især  siden  1571. 
Der  fremkom  Angreb  og  Klager  mod  Dronningens  Regering, 
saa  vel  i  Anledning  af  enkelte  Handlinger  som  af  mere  al- 
mindelig Natur.  En  Taler  ytrede  endog  1575  i  Underhuset: 
Ingen  er  uden  Fejl,  heller  ikke  vor  brave  Dronning,  der 
har  begaaet  store  og  farlige  Fejl.  Trods  Censuren  støttedes 
den  parlamentariske  Opposition  ved  talrige  Stridsskrifter; 
men  Modsætningerne  holdtes  inden  for  rimelige  Grænser, 
saa  længe  England  styredes  af  et  Kongehus,  der  havde 
vundet  Nationens  Sympathi  ved  at  være  dens  Fører  i  de 
store  brændende  Spørgsmaal.  Skete  der  en  Forandring  heri, 
vilde  de  uforsonede  Modsætninger  antage  en  farligere  Ka- 
rakter,  saa  meget  mere  som  der  til  de  politiske  Modsæt- 

ninger  knyttede  sig  kirkelige  og  religiøse  af  nok  saa  alvor- 
lig Art. 

II. 

Det  varede  længere,  inden  Keformationen  vandt  en 
endelig  Sejr  i  de  to  Riger  paa  den  britiske  0,  end  Tilfældet 
var  de  fleste  andre  Steder  i  Nordevropa.  I  Skotland  for- 
maaede  et  Forbund  mellem  Kronen  og  Kirken  en  lang  Tid 
at  holde  Bevægelsen  nede,  i  England,  hvor  intet  saadant 
Forbund  fandtes,  maa  Aarsagerne  til  Reformationens  sene 
Sejr  seges  dybere.  Ogsaa  her  fandtes  dog  ligesom  rundt 
om  i  Evropa  Grund  til  Misfornøjelse  med  Gejstlighedens 
Anmasselse  og  med  Præsternes  og  Munkenes  Levned;  ogsaa 
her  fandtes,  som  Fremtiden  kom  til  at  vise,  i  Gemytternes 
Bund  Forudsætningen  for  en  Tilslutning  til  Protestantismens 
Grundtanker;  men  i  det  Land,  som  omtrent  et  Aarhundrede 
i  Forvejen  havde  frembragt  en  Wyclif,  fandtes  nu  ingen 
Efterfølger  af  ham,  ingen  Mand  som  Luther,  som  Kaivin 
eller  som  John  Knox,  og  Lollardernes  Sekt,  der  havde  været 
paavirket  af  Wyclifs  Lære,  var  bleven  bragt  til  Tavshed. 
Grunden  synes  at  være  den,  at  der  paa  Borgerkrigenes  Uro 
var  fulgt  en  foreløbig  Stagnationsperiode  i  den  engelske 
Nations  aandelige  Livskraft.  Der  var  ikke  nogen  tilstrække- 
lig aandelig  bevæget  Middelstand  til  at  gribe  Tidens  nye 
Ideer.  Medens  Reformationen  ellers  allerede  i  Tyverne  gav 
Gjenlyd  rundt  om  i  det  nordlige  Evropa  hos  de  Dele  af 
Befolkningen,  der  gave  dens  aandelige  Liv  dets  Præg,  fandtes 
der  paa  den  Tid  i  England  kun  spredte  Tilhængere  af  Be- 
vægelsen, og  mest  hos  de  fattigere  Klasser. 

Dog  var  der  et  Punkt,  hvor  Regeringen  kunde  regne 
paa  Sympathi  hos  Befolkningen,  naar  den  vilde  optræde 
mod  det  bestaaende  i  Kirken.  Dette  Punkt  var  imidlertid 
politisk,  ikke  religiøst.  Det  var  Gejstlighedens  Ret  til  at 
optræde  som  Dommere  i  visse  Sager  ogsaa  over  for  andre 
end  Medlemmerne  af  dens  egen  Stand  og  dens  Stilling  som 


96     Kong  Jakob  I.  og  den  engelske  Revolutions  Forhistorie. 

adlydende  en  fremmed  Hersker,  Paven  i  Rom.  Paa  at  ind- 
skrænke den  gejstlige  Domsmyndighed  og  paa  at  gjøre  den 
engelske  Kirke  til  en  Landskirke,  saa  meget  som  muligt 
uafhængig  af  det  romerske  Hof,  havde  de  engelske  Kongers 
og  de  engelske  Statsmænds  Bestræbelser  været  rettede  alle- 
rede i  Aarhundreder.  Resultatet  havde  været  ret  gunstigt, 
men  ikke  afgjørende.  Da  besluttede  Henrik  VIII.  at  gjøre 
Skridtet  fuldt  ud.  Anledningen  til,  at  han,  der  saa  ivrig 
havde  stillet  sig  paa  Pavens  Side  i  Striden  med  Luther,  nu 
i  politisk  Henseende  brød  med  Rom,  var,  som  bekjendt,  hans 
Ønske  om  at  skilles  fra  sin  første  Hustru  Katharina  af 
Aragonien  for  at  ægte  Anna  Boleyn,  og  hans  Beslutning 
om  at  gjennemføre  Skilsmissen  trods  Pavens  Modstand.  Dog 
hvor  blindt  end  hans  Lidenskab  kunde  føre  ham,  saae  han 
vistnok  tillige  klart,  at  Ophøret  af  den  engelske  Kirkes  Af- 
hængighed af  Pavestolen  vilde  paa  én  Gang  anslaa  nationale 
Strænge  og  være  en  uhyre  Styrke  for  Kongemagten.  Den 
saakaldte  Suprematsakt  af  1534  gik  ud  paa,  at  Kongen 
skulde  holdes  for  det  eneste  jordiske  Hoved  for  den  engelske 
Kirke  og  have  alle  de  Rettigheder  og  Værdigheder,  som 
hørte  denne  Stilling  til,  med  Magt  til  at  undersøge,  under- 
trykke og  paadømme  alle  Fejl,  alle  Misbrug  og  alle  Kjætte- 
rier.  Saaledes  traadte  Kongen  i  Pavens  Sted,  Bisperne  og 
den  øvrige  Gejstlighed  bleve  fra  at  være  Kirkens  Embeds- 
mænd Kongens  Embedsmænd,  de  gejstlige  Domstole  konge- 
lige Domstole. 

Dog  det  politiske  Brud  med  Rom  betød  ikke  noget 
dogmatisk  Brud.  Et  Øjeblik  syntes  det  vel,  som  om  Henrik 
VIII.  i  forskjellige  Punkter  vilde  nærme  sig  den  lutherske 
Reformbevægelse ;  men  videre  end  til  en  Rensning  af  Kirkens 
Skikke  vilde  han  ikke  gaa.  Han  selv  troede  paa  Katholi- 
cismens  Læresætninger,  og  han  var  overbevist  om,  at  kun 
en  ringe  Del  af  hans  Folk  havde  vendt  sig  fra  dem.  I 
Aaret  1539  udstedtes  de  sex  Artikler,  hvorved  Præsternes 
Ægteskab  og  Lægmændenes  lige  Delagtighed  med  de  gejst- 

lige  i  Nadveren  forkastedes,  medens  Læren  om  Transsubstan- 
tiationen,  Munkeløfterne,  Messen  og  det  hemmelige  Skrifte- 
maal  sloges  fast.  De  strængeste  Forfølgelser  af  Protestan- 
terne fulgte  paa  denne  Kongens  Trosbekjendelse. 

Skjønt  Henrik  VIII.  havde  haft  Ret  i,  at  kun  en  ringe 
Del  af  hans  Undersaatter  havde  tabt  Troen  paa  de  katholske 
Dogmer,  var  der  imidlertid  dog  i  Slutningen  af  hans  Rege- 
ring begyndt  at  indtræde  en  Forandring  i  den  hidtidige 
Tilstand.  Med  den  stigende  materielle  Sikkerhedsfølelse 
vare  atter  aandelige  Interesser  begyndte  at  gjøre  sig  gjæl- 
dende  hos  det  engelske  Folk.  Selve  Henrik  VIII.'s  kirkelige 
Skridt  kunde  ikke  andet  end  sætte  Gemytterne  i  Bevægelse 
og  fremkalde  Tvivl  og  Drøftelser.  Medens  en  Del  af  Sam- 
fundets højere  Kredse  søgte  Tilfredsstillelse  for  sin  aandelige 
Trang  i  Humanismens  og  Renaissancens  Ideer,  vendte  en 
anden  Del  sine  Tanker  i  en  anden  Retning.  Henrik  VIII. 
havde  tilladt  Læsningen  af  Bibelen  i  Oversættelse;  den  blev 
efterhaanden  Yndlingslæsning  for  en  stor  Del  af  Befolkningen ; 
Reformationens  Ideer  kunde  ikke  holdes  udestængte  fra  Eng- 
land. Hos  mange  opstod  Trangen  til  at  sætte  sig  i  det 
personlige  Inderlighedsforhold  til  Gud,  som  Reformatorerne 
ved  Læren  om  Retfærdiggj øreisen  ved  Troen  havde  sat  som 
Forudsætning  for  Frelsen.  Den  nye  Tid  begyndte  at  skyde 
Rødder  i  England,   men   endnu   dog  kun  hos  et  MindretaL 

Da  døde  Henrik  VIIL  1547  og  efterfulgtes  af  sin 
mindreaarige  Søn  med  Johanne  Seymour,  Edvard  VI.  Hans 
Formynderregering  besluttede  at  indføre  Reformationen,  om 
end  med  Bevarelse  af  mange  af  den  gamle  Kirkes  Kultus- 
former. Den  gjorde  herved  et  Skridt,  som  stod  i  Modsæt- 
ning til  Tudorslægtens  vigtigste  Regeringsprincip ;  den  be- 
fandt sig  ikke  i  Overensstemmelse  med  Flertallet  af  Befolk- 
ningen, men  ilede  forud  for  Bevægelsen  i  denne.  Det  kom 
til  at  hævne  sig.  En  heftig  Misfornøjelse  udbredte  sig  mod 
Regeringen  og  dens  Foretagender.  Herved  lettedes  Reak- 
tionen.   Den  kom  efter  Edvards  tidlige  Død  med  hans  Søster 

Historisk  Arkiv.    I.  1887.  7 


W  ,,i^" 


98     Kong  Jakob  I.  og  den  engelske  Revolutions  Forhistorie. 

Marias  Tronbestigelse.  Katholicismen  blev  atter  Englands 
Statsreligion,  Kirken  bøjede  sig  paa  ny  under  Rom.  Man 
kan  ikke  sige,  at  det  kun  var  Fyrstindens  Vilje,  som  prægede 
hendes  Folks  religiøse  Tilbøjeligheder.  Maria  Tudor  var  i 
Religion  i  Overensstemmelse  med  Flertallet  af  sine  Under- 
saatter;  men  hvad  Edvards  protestantiske  Regering  ikke 
havde  formaaet,  nemlig  at  rokke  Troen  paa  den  gamle 
Lære,  formaaede  Marias  katholske.  Hendes  blodige  For- 
følgelser af  Protestanterne  bevirkede,  da  Grundlaget  i  For- 
vejen var  givet,  og  da  ogsaa  de  politiske  Forhold  fremkaldte 
Misfornøjelse  med  hendes  Regeringssystem,  at  Katholicismen 
mistede  sit  Fodfæste  i  det  engelske  Folk.  Martyrkronen 
vandt  Beundring  og  Tilhængere,  og  de  talrige  Flygtninge 
modtoge  i  Schweiz  og  i  Tyskland  Indtryk,  som  bleve  af- 
gjørende  for  det  engelske  Folks  Skæbne. 

Forandringen  viste  sig,  da  Maria  døde  efter  fem  Aars 
Regering  og  hendes  Søster  Elisabet  besteg  Englands  Trone. 
Endnu  da  bekjendte  vel  efter  al  Sandsynlighed  mindst  de  to 
Tredjedele  af  Befolkningen  sig  officielt  til  den  katholske 
Lære,  og  derimellem  den  største  Del  af  Højadelen  og  af 
Juristerne;  men  det  var  for  en  stor  Del  kun  en  ydre  Ved- 
hængen  ved  det  gamle,  thi  i  Virkeligheden  var  den  katholske 
Religion  bleven  upopulær  for  Flertallet  af  Befolkningen,  især 
imellem  den  yngre  Slægt.  K alvinismens  Aand  var  i  Færd 
med  at  gjennemtrænge  stedse  bredere  Lag  af  Nationen,  og 
Parlamentets  Majoritet  var  tilbøjelig  til  kirkelige  Reformer. 
Hvad  Elisabets  personlige  Stilling  angaar,  var  hun  ved  sin 
Fødsel  bunden  til  ikke  at  underordne  sig  Paven,  der  ved  at 
forkaste  Gyldigheden  af  hendes  Moder  Anna  Boleyns  Ægte- 
skab med  Henrik  VIII.  havde  paatrykt  hende  Illigitimitetens 
Stempel;  som  ægte  Tudor  var  hun  desuden  tilbøjelig  til  at 
følge  Svingningen  i  Folkets  Tankegang;  men  hun  havde  selv 
næppe  nogen  bestemt  religiøs  Overbevisning;  hun  stødtes 
tilbage  af  Kalvinismens  demokratiske  Karakter,  og  Filip  II. 
af  Spanien  begunstigede  hendes  Tronbestigelse  for  at  fore- 

bygge,  at  hendes  Medbejlerinde  Maria  Stuart  skulde  forene 
Skotlands,  Englands  og  Frankrigs  Kroner.  Disse  forskjellige 
Omstændigheder  afgjorde  Elisabets  Holdning  i  de  religiøse 
Spørgsmaal.  Hun  vidste  at  iagttage  en  forsigtig  Politik  og 
indførte  den  Kirkeforfatning,  som  blev  bestemmende  for  en 
lang  Tids  Udvikling,  men  ogsaa  Gjenstand  for  ihærdig  Kamp 
og  Strid. 

Hovedgrundlaget  for  Elisabets  Kirkeforfatning  bleve  de 
to  Akter,  Parlamentet  vedtog  i  Begyndelsen  af  hendes 
Kegering,  Suprematsakten  og  Uniformitetsakten,  i  Forbin- 
delse med  Edvard  VI.'s  Bønnebog  og  de  saakaldte  39  Ar- 
tikler. 

Suprematsakten  indeholdt  den  Ed,  som  alle  ansatte 
gejstlige  og  alle  Embedsmænd  samt  tillige,  ved  en  senere 
Udvidelse,  Underhusets  Medlemmer  og  forskjellige  andre 
skulde  aflægge.  Den  gik  ud  paa  en  Erklæring  om,  at  Dron- 
ningen var  den  eneste  øverste  Hersker  i  Eiget,  saa  vel  i 
gejstlige  som  i  verdslige  Sager,  og  at  ingen  fremmed  Fyrste 
eller  Prælat  havde  nogen  gejstlig  eller  verdslig  Højhed  eller 
Domsmyndighed.  Suprematsakten  var,  om  den  end  i  det 
hele  skulde  befæste  Kongemagten,  nærmest  rettet  udadtil 
for  at  forebygge  en  Opposition,  der  støttede  sig  til  Paven. 
Derimod  var  Uniformitetsakten  rettet  indadtil.  Ved  den 
forbødes  det  Præsterne  under  Trusel  om  Straf  at  bruge 
nogen  anden  Liturgi  end  den  af  Staten  indførte;  tillige 
skulde  enhver,  som  afholdt  sig  fra  at  besøge  Kirkerne  paa 
Søn-  og  Helligdage,  betale  en  Bøde. 

Til  Suprematsaktens  og  Uniformitetsaktens  juridiske  Be- 
stemmelser svarede  Bønnebogens  og  de  39  Artiklers  religiøse 
Indhold.  Grundtanken  i  dem  var  protestantisk.  Retfærdig- 
gjørelsen  ved  Troen  blev  Statens  Lære,  hvorimod  Dogmerne 
om  Kirkens  Naadeskat,  om  Syndsforladelse  ved  gode  Gjer- 
ninger, om  Skærsilden  og  om  Messen  forkastedes;  Sakra- 
menterne indskrænkedes  til  Daab  og  Nadver,  Læren  om 
Transsubstantiationen  forledes,    og  Nadveren   skulde  nydes  i 

begge  Skikkelser,  ogsaa  af  Lægfolk.  Mange  af  den  katholske 
Kirkes  Former,  f.  Ex.  det  katholske  Præsteornat,  Knæbøj- 
ningerne, Brugen  af  Ringen  ved  Vielsen  og  af  Korsets 
Tegn  ved  Daaben,  opretholdtes  derimod  ved  Gudstjenesten, 
og  det  vedblev  i  det  hele  at  være  Bønnerne  og  Ceremonierne 
og  ikke  Prædikenen,  som  udgjorde  det  væsentligste  Moment 
af  denne. 

Med  Hensyn  til  Kirkens  Styrelse  lagdes  Hovedvægten 
paa  den  overordnede  Gejstlighed.  I  Spidsen  for  Kirken 
stode  Ærkebiskopper  og  Biskopper;  en  stræng  hierarkisk  Ord- 
ning bestemte  Trinfølgen  nedad,  medens  Menigheden  var 
udelukket  fra  Deltagelse  i  de  kirkelige  Anliggender.  Hele 
Gejstligheden  dannede  en  Stand  for  sig,  repræsenteret  ved 
et  Slags  gejstligt  Parlament,  den  saakaldte  Konvokation 
med  to  Huse,  et  for  Bisperne  og  Befuldmægtigede  for 
Kapitlerne,  og  et  for  Delegerede  for  den  lavere  Gejstlighed; 
Konvokationen  skulde  give  Love  for  Gejstligheden  og  paa- 
lægge dem  Skatter.  Over  Gejstlighedens  Dignitarier  og 
Repræsentanter  stod  imidlertid  et  Overkirkeraad,  bestaaende 
dels  af  verdslige  Stormænd,  dels  af  Biskopper;  det  fik  Retten 
til  at  forlange  Suprematseden  af  de  gejstlige  samt  til  inkvi- 
sitorisk at  skride  ind  imod  Kjætterier,  Misbrug  og  Afvigelser 
i  kirkelige  Sager  og  idømme  Overtræderne  Beder  og  Fæng- 
selsstraffe. 

Over  hele  dette  kirkelige  Administrationssystem  tronede 
atter  Statsmagten  i  Fyrstens  Person.  Det  var  Regenten, 
der  faktisk,  om  ikke  altid  formelt,  valgte  Biskopperne;  disse 
vare  i  det  sextende  Aarhundrede  kun  Hovedleddet  i  det 
Maskineri,  hvorved  Staten  holdt  sig  Gejstligheden  underdanig; 
i  Fyrsten  som  Overhoved,  mægtig  ved  Suprematseden,  endte 
det  hierarkiske  System.  Konvokationen  var  Landsregeringen 
underordnet,  Overkirkeraadet  afhængigt  af  Kongedømmet. 

Saadan  var  det  elisabetske  eller  anglikanske  Kirkesystem 
i  sine  Grundtræk.  Det  havde  gjennemgaaende  Karakteren 
af  et   Mæglingsforsøg   med   Bestemmelser,    afpassede    efter 


Kong  Jakob  I.  og  den  engelske  Revolutions  Forhistorie.   ]01 

Mellempartierne.  I  ceremoniel  Henseende  vilde  det  tilfreds- 
stille de  maadeholdne  Katholiker,  i  dogmatisk  de  maadeholdne 
Protestanter.  Der  er  ogsaa  nogen  Grund  til  at  antage,  at 
det  har  bidraget  til  at  forebygge  en  Religionskrig  i  England 
mellem  Katholiker  og  Protestanter  af  den  Natur,  som  Frankrig 
samtidig  med  Elisabets  Regering  led  under  paa  den  sørge- 
ligste Maade;  men  det  formaaede  ikke  at  tilvejebringe  en 
virkelig  Fred.  Det  var  for  politisk  anlagt,  for  køligt  til  at 
vinde  Hjærterne  i  en  Gjæringstid  som  det  sextende  Aar- 
hundrede.  Selve  de  to  Hovedsynspunkter,  Kirkens  Under- 
ordning under  Kongemagten  og  Uniformiteten  i  Kirkelæren 
og  Kirketugten,  kunde  heller  ikke  undlade  at  fremkalde 
Modsigelse.  Det  var  en  naturlig  Reaktion  mod  den  katholske 
Kirkes  Uafhængighed  af  Staten,  at  den  nu  blev  underlagt 
denne,  men  det  var  i  Uoverensstemmelse  med  den  tradi- 
tionelle engelske  Udvikling,  naar  Kongen  paa  det  kirkelige 
Omraade  blev  Statens  udelukkende  Repræsentant,  i  den  Grad, 
at  endog  Elisabet  1575  forbed  Underhuset  at  give  sig  af 
med  religiøse  Sager.  Hertil  kom,  at  Statsmagten  ikke 
indskrænkede  sig  til  at  tiltage  sig  et  Overtilsyn,  men  i  en 
langt  højere  Grad  end  selv  i  Lande  med  det  mest  udviklede 
monarkisk-lutheranske  Kirkesystem  underlagde  sig  hele  Kirke- 
forvaltningen og  fuldstændig  udelukkede  Menighederne  fra 
Deltagelse  i  de  kirkelige  Anliggenders  Bestyrelse.  Det  var 
ikke  en  Tidsalder,  af  hvilken  man  kunde  fordre  Agtelse 
for  Individualiteternes  Ret  paa  det  religiøse  Omraade;  men 
i  et  Land,  hvor  en  talrig  Del  af  Befolkningen  endnu  var 
Katholiker  og  som  saadanne  tilbøjelige  til  at  bestride  Kongens 
Overhøjhed,  og  hvor  Protestanterne  ikke  vare  Lutheranere, 
men  Kai  vinister,  maatte  der  fremkomme  Indsigelser.  Hvad 
Uniformiteten  angaar,  var  det  i  og  for  sig  en  efter  stats- 
kirkelige Begreber  naturlig  Fordring,  at  Præsterne  kun 
maatte  benytte  den  af  Staten  indførte  Liturgi;  men  naar 
denne  Liturgi  betegnede  et  Slags  Mellemstandpunkt,  naar 
samtidig  den   religiøse   Bevægelse  i  Virkeligheden  kun  var 

ved  Begyndelsen  af  sit  Løb,  naar  hele  den  religiøse  Begej- 
string, som  rundt  odq  i  andre  protestantiske  Lande  var  ved 
at  stivne  i  ydre  forniel  Orthodoxi,  først  nu  var  i  Færd  med 
at  gribe  Gemytterne  i  England,  saa  maatte  der  rejse  sig 
Protester  mod  Uniformiteten.  Og  Uniformiteten  var  tillige 
ved  den  Tvang,  den  paalagde  den  enkelte  til  at  søge  Statens 
Kirker,  en  stærk  Krænkelse  ikke  alene  af  Bekjeudelsesfri- 
heden,  forstaaet  som  den  positive  Ret  til  at  lægge  sin  Tro 
for  Dagen  ved  en  bestemt  Gudstjeneste,  men  ogsaa  af 
Samvittighedsfriheden,  forudsat  at  man  ikke  vil  indskrænke 
dette  Begreb  til  den  Frihed,  som  ingen  Love  og  ingen 
Straffe  kunne  tage  fra  den  enkelte,  men  forstaa  det  som  Fri- 
heden for  Individet  til  at  afholde  sig  fra  alle  religiøse 
Handlinger,  der  stride  imod  dets  Overbevisning. 

Hvad  Tiden  vilde  bringe  i  Retning  af  Opposition  og 
Kamp,  viste  sig  dog  ikke  strax.  Det  var  kun  en  ringe  Del 
af  den  engelske  Gejstlighed,  som  ved  Elisabets  Tronbestigelse 
ikke  vilde  bøje  sig  for  den  nye  Tilstand;  af  9400  gejstlige 
nedlagde  kun  189,  vistnok  aldeles  overvejende  Katholiker, 
deres  Embeder.  Underkastelsen  bevaredes  ogsaa  i  den  første 
Tredjedel  af  Dronningens  Regering  ved  en  maadeholden 
Gjennemf øreise  af  de  intolerante  Love  for  Katholikernes  Ved- 
kommende. Vel  blev  den  katholske  Gudstjeneste  forbudt; 
men  Forbudet  blev  ikke  overholdt,  især  ikke  i  de  nordlige 
og  vestlige  Grevskaber,  hvor  den  konservative,  agerdyrkende 
Befolkning  og  de  store  Godsejere  havde  Overvægten.  Aarevis 
holdtes  her  fast  ved  de  gamle  Skikke,  uden  at  Regeringen 
skred  ind.  Det  var  først  de  politiske  Forhold,  som  bragte 
P^lisabet  til  at  forlade  Middelvejen  over  for  den  katholske 
Læres  Bekjendere.  Det  var  med  Maria  Stuarts  Fangenskab 
1568  og  dets  umiddelbare  Følger,  at  Krigen  erklæredes 
mellem  Elisabet  og  Katholikerne ;  thi  den  skotske  Dronnings 
Fængsling,  efter  at  hun  som  Flygtning  paa  en  Fiskerbaad 
var  landet  paa  den  engelske  Kyst,  besvaredes  af  Pave  Pius 
V.  i  Aaret   1570  med  Elisabets   Bandsættelse  og  med  en 

Befaling  til  hendes  Undersaatter  om  at  nægte  hende  Lydighed. 
Bullen  herom  gjorde  en  betydelig  Virkning  paa  en  stor  Del 
af  det  engelske  Folk;  i  hele  Distrikter  gjenoprettede  man 
den  katholske  Gudstjeneste,  og  disse  Egne  ble  ve  tillige  Arne- 
steder for  Misfornøjelse  og  Oprør  mod  Dronningen.  Fra 
dette  Øjeblik  blev  Elisabet  Katholikernes  svorne  Fejende ;  den 
religiøse  Modsætning  var  tillige  bleven  en  politisk.  Elisabets 
indflydelsesrige  Raadgiver,  Lord  Burghley,  ytrede:  »Samvit- 
tighedsfrihed er  i  Almindelighed  noget  godt,  men  efter 
det  Skridt,  Paven  har  gjort,  er  Religionen  bleven  til  Politik, 
Dronningens  Trone  vakler,  og  Staten  er  i  Fare.«  Det  var 
under  Indflydelse  af  denne  Tankegang,  for  mange  Fanati- 
keres Vedkommende  tillige  under  Ly  af  den  som  et  Paaskud, 
at  Elisabets  hidtidige  Tolerance  mod  Katholikerne  forvandlede 
sig  til  den  ivrigste  Forfølgelse.  Enhver  Beskæmmelse  af 
Dronningen  som  Kjætter,  ethvert  Angreb  paa  hendes  Supre- 
mati, enhver  Indbringen  af  en  pavelig  Bulle,  ja  enhver 
Overgang  til  Katholicismen  eller  blot  Forledelse  til  et  saadant 
Skridt  skulde  uden  videre  anses  og  straffes  som  Høj- 
forræderi. Og  da  Katholikerne  i  Irland  rejste  sig  til  et 
voldsomt  Oprør,  og  da  den  ene  Sammensværgelse  efter  den 
anden  opdagedes  i  England,  beregnede  paa  at  befri  Maria 
Stuart  og  støttede  uden  fra,  fra  Rom  og  fra  Madrid,  da  gik 
Elisabet  videre  og  videre.  De  Englændere,  som  opholdt  sig 
ved  de  katholske  Seminarier  i  Udlandet,  kaldtes  tilbage; 
haarde  Bøder  paalagdes  Rekusan terne ,  som  Katholikerne 
kaldtes,  fordi  de  vægrede  sig  ved  at  gaa  i  Kirke;  de  rigeste 
iblandt  dem  skulde  betale  20  Pund  Sterling  om  Maaneden, 
Godsbesiddere,  som  ikke  kunde  overkomme  denne  Bøde, 
skulde  miste  to  Tredjedele  af  deres  Gods,  og  Personer, 
som  ikke  havde  noget  Jordegods,  skulde  have  deres  Løsøre 
beslaglagt  og  solgt  til  Fordel  for  Skatkammeret.  Enhver 
af  Rekusanterne  var  underkastet  Kirkens  Baud,  og  en  bandsat 
kunde  kastes  i  Fængsel  uden  videre  Formaliteter.  At  læse 
Messe  som  Præst  eller  staa  en  Præst  bi  ved  Messen  kunde 

straffes  med  Beder  fra  500  Pund,  med  et  Aars  Fængsel 
eller  endog  med  Døden.  Ganske  vist  blev  nu  hele  denne 
Straffelovgivning  ikke  dreven  igjennem  efter  sin  Ordlyd;  mea 
en  Trusel  svævede  dog  over  alle  deres  Hoved,  som  undlode 
at  besøge  den  herskende  Gudstjeneste;  den  kunde  bringes 
til  Udførelse,  hvad  Øjeblik  det  skulde  være,  og  at  den  ofte 
blev  det,  derom  vidne  de  talrige  Fængslinger,  der  i  Løbet 
af  toMaaneder  af  Aaret  1583  endog  omfattede  1100  Personer, 
og  de  200  Henrettelser  af  Katholiker,  som  fandt  Sted  i  Løbet 
af  Elisabets  Kegering. 

Elisabet  kunde  i  sine  sidste  Dage  glæde  sig  over,  at 
Katholikerne,  der  ved  hendes  Tronbestigelse  havde  været  et 
Flertal  i  Befolkningen,  vare  blevne  et  Mindretal.  Dog  har 
det,  naar  man  tænker  paa  Resultaterne  af  hendes  Søster 
Marias  modsatte  Forfølgelser  mod  Protestanterne,  sikkert 
ikke  været  hendes  Fremfærd  mod  den  gamle  Læres  Bekj  en- 
dere, som  førte  hertil.  Protestantismen  voxede  med  Middel- 
standens Opkomst;  Antallet  af  dets  Medlemmer  forøgedes 
imellem  Lavadelen  og  Kjebstadborgerne,  den  vandt  frem 
baade  som  Lære  og  som  Magt  i  Staten;  men  med  det 
samme  voxede  ogsaa  Modsætningerne  i  det  engelske  Samfund. 

Elisabets  protestantiske  Kirkesystem  havde,  som  før 
bemærket,  til  Opgave  at  indtage  en  Mellemstilling.  Det 
havde  til  dogmatisk  Grundsætning,  at  alt  det  bestaaende 
var  rigtigt,  for  saa  vidt  at  dets  Urigtighed  ikke  ligefrem 
kunde  bevises  ud  af  Skriften;  det  bevarede  til  en  vis  Grad 
Kirkens  Tradition  og  tog  ikke  Bibelen  til  eneste,  udeluk- 
kende Rettesnor.  Det  sympathiserede  med  Renaissancetidens 
rent  humane  Ideer,  omfattede  det  verdslige  Liv  med  Liter- 
esse og  begunstigede  Digterne  og  Dramaet;  men  inden  for 
det  engelske  Samfund  udviklede  sig  med  stedse  større  Kraft 
en  Retning,  der  støttede  sig  til,  hvad  dens  Tilhængere  som 
Flygtninge  under  Maria  Tudor  havde  lært  i  den  ægte  Kai  vi- 
nismes Hjemsteder,  i  Genf,  Zurich,  Basel,  Strassburg  og 
Frankfurt.    Denne  Retning  fordrede  i  Modsætning  til  det 

herskeude  System  Bibelen  lagt  til  Grund  paa  ethvert  Punkt; 
den  krævede  Kirkens  Udrensning,  det  vil  sige  dens  Befrielse 
for  alt,  hvis  Kigtighed  ikke  umiddelbart  kunde  bevises  ved 
Skriftens  Ord;  den  lagde  til  Yderlighed  Vægt  paa  Bibel- 
læsning og  fik  sine  Tilhængeres  Tankegang  og  Udtryksmaade 
til  at  fyldes  med  Skriftsteder.  1  Begyndelsen  forkastede 
den  vel  ikke  den  humane  Litteratur;  men  den  hævdede,  at 
Livets  Værd  væsentligst  bestemtes  ved  den  dybe  Inderlighed 
i  Forholdet  til  Gud  og  afviste  derfor  enhver  Mellemmagt, 
der  kunde  trænge  sig  ind  i  Folkets  Bevidsthed;  den  for- 
argedes over  enhver  Ceremoni,  der  ved  sin  Symbolik  mere 
var  beregnet  paa  at  tiltale  Fantasien  end  Troen  og  derfor 
kunde  svække  det  personlige  Gudsforhold.  Og  mange  af 
dens  Tilhængere  forkastede  endvidere  enhver  Indblanding  af 
Staten  i  Kirkens  Anliggender,  som  de  ønskede  varetagne  af 
Præsterne  og  Menighederne  i  Forening,  og  forkyndte,  at 
Staten  burde  underordne  sig  Kirkens  Disciplin. 

Det  var  denne  Retning,  som  under  Navn  af  Puritanisme 
blev  den  anglikanske  Kirkeforfatnings  bitreste  Fjende.  Det 
blev  den,  som  i  Forbindelse  med  den  politiske  Modsætning 
fremkaldte  den  Verdensbegivenhed,  der  kaldes  den  engelske 
Revolution;  men  i  ét  Punkt  var  Puritanismen,  betragtet  som 
System  og  ikke  i  dens  sekteriske  Afskygninger,  ikke  for- 
skjellig  fra  Anglikanismen.  Heller  ikke  den  var  tolerant, 
og  heller  ikke  den  tillod  Individets  Selvbestemmelsesret  i 
religiøse  Sager.  Ogsaa  Puritanismen  ønskede  Uniformiteten 
i  Gudsdyrkelsen,  kun  en  anden  Uniformitet  end  Elisabets. 
Ogsaa  den  vilde  have  Kirkesamfundet  indrettet  efter  en  ens- 
artet og  bestemt  Plan  og  de  gjenstridige  tvungne  ind  under 
den;  kun  var  dens  Plan  en  anden  end  Elisabets. 

Elisabet  optog  Kampen  med  Puritanismen.  Hun  var  i 
Begyndelsen  af  sin  Regering  haardere  mod  Puritanerne  end 
mod  Katholikerne  og  blev  ikke  senere  blidere  mod  hine,  fordi 
hun  ogsaa  fik  disse  til  Modstandere.  Dog  maa  det  bemærkes, 
at  selve  de  saakaldte  Rekusantlove,   Lovene  mod  dem,    der 

ikke  besøgte  Kirkerne,  ikke  kunde  finde  Anvendelse  paa 
Hovedmassen  af  Puritanerne.  Det  var  nemlig  kun  Sek- 
tererne, som  ansaa  det  for  stridende  mod  deres  Samvittighed 
at  deltage  i  den  anglikanske  Gudstjeneste.  Den  store 
Mængde  af  de  puritansksindede  Præster  og  Lægfolk  ønskede 
en  Reform  af  denne,  men  benægtede,  at  de  vilde  noget 
Brud,  og  erkj endte  det  for  tilladeligt  at  blive  i  Kirken. 
Herved  blev  det  væsentlig  kun  de  toneangivende  blandt 
Puritanerne,  deres  Ordførere  paa  Prædikestolene  og  ellers  i 
Tale  og  Skrift,  som  umiddelbart  kom  til  at  blive  Gjenstand 
for  Statens  og  den  herskende  Kirkes  Forfølgelse;  dette  er 
et  ikke  uvigtigt  Moment  til  at  forstaa,  hvorledes  Elisabet 
kunde  bevare  sin  Popularitet  hos  en  saa  stor  Del  af  Folket; 
men  over  Bevægelsens  Ordførere  gik  det  ogsaa  rigelig  ud. 
Mange  af  dem  bleve  forviste  eller  mistede  deres  Embeder, 
andre  kastedes  i  Fængsel,  sattes  i  Gabestokken  eller  bleve 
berøvede  Øren  og  Hænder;  men  Oppositionen  kuedes  ikke 
af  Forfølgelsen. 

Man  kan  i  den  puritanske  Oppositions  Forløb  under 
Elisabet  skjelne  mellem  to  Stadier.  I  det  første  vare  An- 
grebene væsentlig  rettede  mod  de  fra  den  gamle  Kirke 
bevarede,  tidligere  omtalte  Ceremonier  og  efterhaanden  ogsaa 
mod  hele  Liturgiens  Karakter  og  Gudsdyrkelsens  Udstyrelse 
med  Musik  og  ydre  Pragt;  man  vilde  i  Steden  herfor  have 
sat  en  simpel  Gudstjeneste  med  Bønner,  Salmesang  og 
først  og  fremmest  Prædiken  som  Hovedsagen.  Fra  omtrent 
1570  møder  os  det  andet  Stadium  af  Oppositionen,  til  hvilket 
ganske  vist  ikke  alle  Puritanere  fulgte  med,  men  som  dog 
fik  indflydelsesrige  Forkæmpere  og  flere  og  flere  Tilhængere. 
Det  betegnedes  ved  Angrebet  paa  Kirkeforfatningen,  paa 
Statens  Overhøjhed,  paa  Biskoppernes  Magt  og  paa  Menig- 
hedernes Udelukkelse  fra  Styrelsen  af  de  kirkelige  An- 
liggender. I  Modsætning  hertil  opstilledes  den  presbyteri- 
anske  Kirkeforfatning  som  Idealet,  saaledes  som  den  var 
indstiftet   af  Kaivin  i  Genf,    og   saaledes   som   den  var   i 

Færd  med  at  indrette  sig  i  Skotland.  Man  ønskede  Bispe- 
dømmet afskaffet  eller  i  alt  Fald  dets  Magt  indskrænket, 
de  gejstlige  Embeder  i  det  mindste  ikke  besatte  nden  Me- 
nighedernes Samtykke,  og  helst  efter  disses  Valg;  man  vilde 
have  Lægfolk  med  i  Bestyrelsen  af  Kirkens  Sager  og  de 
ældste  af  Menigheden  til  Medlemmer  af  Sognekirkeraadet 
og  af  det  saakaldte  Presbyterium,  der  skulde  omfatte  et 
større  Antal  Menigheder;  fremfor  alt  lagde  man  dog  Efter- 
trykket paa  de  menige  Præsters  Indflydelse.  Partiets  viden- 
skabelige Talsmænd  søgte  særlig  at  paavise  Overensstem- 
melsen mellem  den  af  dem  forsvarede  Ordning  og  Skriften, 
og  i  det  de  hævdede  Kirkens  Selvstændighed,  rettede  de  de 
heftigste  Angreb  paa  Statens  Magt  som  tilranet  imod 
Bibelens  Ord  og  Aand.  En  af  Partiets  aandfuldeste  Skri- 
benter, Thomas  Cartwright,  som  var  Professor  i  Cambridge, 
men  blev  afsat  fra  dette  Embede,  gik  endog  saa  vidt,  at 
hans  Sætninger  paa  det  nøjeste  nærmede  sig  til,  hvad  Pave- 
dømmets Forkæmpere  i  Middelalderen  havde  gjort  gjældende. 
Han  benægtede  ikke  alene  de  verdslige  Fyrsters  Ret  til  at 
styre  Kirken  og  udøve  Domsmyndighed  over  dens  Tjenere, 
men  udtalte  endog,  at  den  verdslige  Myndighed  skulde  bøje 
sig  for  Kirken  og  slikke  Støvet  af  dens  Fod. 

Den  puritanske  Oppositions  dobbeltsidige  Angreb  paa 
Ceremonierne  og  paa  Kirkeforfatningen  kom  til  Orde  saa  vel 
paa  Prædikestolene  som  i  Pressen  og  i  Parlamentet.  Der 
udkom  Flyveskrifter,  som  indeholdt  de  skarpeste  Udfald 
mod  hele  Kirkesystemet,  særlig  mod  Bisperne,  der  beteg- 
nedes som  Antikristens  Støtter,  men  tillige  ogsaa  mod 
Hoffets  Forlystelser  og  den  overhaandtagende  Luxus.  I 
Parlamentet  forsøgte  Oppositionen  at  indføre  en  Adskillelse 
mellem  dem  af  de  39  Artikler,  som  angik  Troen  og  Sakra- 
menterne, og  dem,  som  angik  Disciplinen  og  Kirkeregimentet; 
kun  den  første  Række  skulde  underskrives  af  alle  gejstlige. 
Det  lykkedes  ogsaa  1571   at  faa   et  Lovforslag  herom  ved- 

taget  i  Underhuset,  men  naturligvis  nægtede  Dronningen 
at  stadfæste  det.  Den  kirkelige  Opposition  blev  saa  meget 
farligere,  som  den  ansporede  den  politiske;  Angrebene  paa 
den  kirkelige  Ordning  vare  jo  allerede  i  og  for  sig  et  Angreb 
paa  den  kongelige  Magt  og  de  kongelige  Prærogativer. 

Elisabet  veg  imidlertid  ikke  tilbage ;  som  allerede  for 
anført,  forbod  hun  endog  1575  Underhuset  at  give  sig  af 
med  religiøse  Anliggender;  men  endnu  skarpere  end  mod 
Hovedmassen  af  Puritanere  optraadte  hun  selvfølgelig  mod 
de  yderliggaaende  Sekter.  Gemytternes  Uro  havde  skabt 
flere  saadanne,  som  ikke  kunde  finde  sig  til  rette  i  noget 
af  de  store  Kirkepartier.  Her  skal  blot  dvæles  ved  en  af 
dem,  de  saakaldte  Brownister,  opkaldte  efter  deres  Stifter 
Kobert  Brown,  som  synes  at  have  været  paavirket  af  hol- 
landske Baptister.  Det  var  ejendouimeligt  for  Brownisterne, 
at  de  i  Modsætning  saa  vel  til  Anglikanismen  som  til  Puri- 
tanismens Hovedsystera  benægtede  Nødvendigheden  af  Uni- 
formiteten i  Gudsdyrkelsen.  De  fordrede  Ret  til  Ad- 
skillelse fra  det  fælles  Kirkesamfund  og  Frihed  for 
enkelte  ligesindede  til  at  slutte  sig  sammen  til  frie  Menig- 
heder, bestaaende  uafhængige  ved  hinandens  Side  og  frie  for 
Overstyrelse,  saa  vel  af  Stat  og  Bisper  som  af  Presbyterier 
og  Synoder.  Opløsningen  af  Stats-  eller  Folkekirken  og 
Tolerance  for  indbyrdes  afvigende  protestantiske  Anskuelser 
var  Brownisternes  Formaal.  Det  var  det  nye,  saa  frugtbare 
Princip,  som  senere  under  Revolutionen  blev  Banneret  for 
de  saakaldte  Independenter  og  herved  fra  at  tilhøre  en 
forfulgt  Sekt  blev  Kampraabet  for  et  af  de  store  Partier, 
der  stredes  om  Magten  i  England.  For  Øjeblikket  var  Sekten 
dog  kun  forfulgt;  grusomme  Fængslinger,  ja  selv  Bødlens 
Øxe  lysnede  op  imellem  dens  Rækker;  at  angribe  den  al- 
mindelige Kirkes  Former  og  Indhold  var  allerede  en  Brøde, 
at  bestride  selve  dens  Princip  var  en  Forbrydelse,  der  gik 
over  alle  Grænser. 

Saaledes  dæmrede  der  allerede  en  mere  yderliggaaende, 
og  baade  i  kirkelig  og  i  politisk  Henseende  mere  revolu- 
tionær Retning  end  den,  som  havde  taget  Hovedkampen  op 
mod  Elisabet.  Foreløbig  var  det  dog  ikke  den,  som  be- 
stemte Modsætningerne.  Det  var  ogsaa,  som  om  en  roligere 
Stemning  var  i  Begreb  med  at  træde  frem  i  Slutningen  af 
Elisabets  Dage.  Hadet  til  Katholikerne  var  i  Færd  med  at 
dæmpes,  jo  mindre  man,  paa  Grund  af  Spaniens  og  Roms 
synkende  Magt,  havde  Aarsag  til  at  frygte  dem.  Ogsaa 
inden  for  Protestantismens  modsatte  Retninger  var  der  et 
Øjeblik  større  Ro;  en  stor  Del  af  det  engelske  Folk  fandt 
sig  foreløbig  tilfreds  med  de  Former,  den  nye  Generation 
nu  var  vant  til  fra  sin  Barndom.  Man  glædede  sig  over 
Litteraturens  Blomstring  og  rystede  paa  Hovedet  af  dem, 
der  kun  saae  dette  som  noget  meget  underordnet  eller 
endog  som  noget  syndigt.  Man  fæstede  med  Stolthed 
Blikket  paa  Englands  Dronning,  man  haabede  paa  Ind- 
rømmelser i  politisk  Retning  og  paa  større  Frihed  til  at 
tænke  og  tale.  Forskjellige  Forfattere,  særlig  Hooker,  som 
praktisk  stode  paa  Regeringens  Side,  indrømmede  dog  i 
Theorien,  at  der  ikke  i  Skriften  var  bestemt  nogen  særlig 
Form  for  Kirkesystem  som  uundværlig  for  en  kristelig 
Kirke,  men  at  Formerne  i  meget  kunde  rette  sig  efter  den 
enkelte  Tids  og  det  enkelte  Samfunds  Trang;  i  politisk 
Henseende  hævdede  Hooker  ogsaa,  at  hele  Samfundet  havde 
Ret  til  Lovgivningsmagten,  og  at  Fyrstens  Ret  til  Over- 
højhed i  de  kirkelige  Sager  skyldtes  en  Overdragelse  fra 
Folkets  Side. 

Der  var  i  en  saadan  Tankegang  Elementer  til  at  komme 
fredelig  over  de  bestaaende  Modsætninger.  Spørgsmaalet 
var,  hvor  store  og  dybe  disse  Modsætninger  vilde  vise  sig 
at  være  i  deres  politiske  og  religiøse  Kjærne.  Elisabets 
bekymrede  Tilstand  i  hendes  sidste  Dage  synes  at  pege 
hen  paa,    at   hun   selv  har  mistvivlet   om  Fremtiden;    men 

med  hendes  barnløse  Død  lukkedes  Muligheden  for  en  Ud- 
jævning. Forsøget  derpaa  blev  end  ikke  for  Alvor  gjort; 
thi  med  Tudorslægtens  Uddøen  og  med  Stuarteren  Jakob 
I.'s  Tronbestigelse  forøgedes  de  almindelige  Modsætninger 
i  det  engelske  Samfund  med  de  personlige  mellem  Fyrste 
og  Folk.  (Forts.) 

I.  A.  Fridericia. 


Don  Juan  de  Tassis,  &reve  af  Tillamediana.  *) 


I. . 

Om  Slægten  Thurn-Taxis  rettest  skal  kaldes  fransk 
eller  italiensk  i  sin  Oprindelse,  kan  man  tviste  om;  men 
vist  er  det,  at  den  spredtes  vidt  og  bredt,  og  at  -Navnet 
optræder  under  mangfoldige  Former:  Thurn,  Torriani,  della 
Torre,  de  la  Tour,  Taxis,  Tasso,  Tassis,  Tarsis  o.  fl.  Den 
første  Mand  af  Ætten,  hvis  Existens  man  saa  temmelig 
kan  tro  paa,  er  Eriprand  de  la  Tour,  en  frankisk  Ridder, 
som  levede  omtrent  1100;  han  sagdes  paa  Mandssiden  at 
stamme  fra  ingen  ringere  end  Karl  den  store,  paa  Spinde- 
siden fra  Hertugerne  af  Burgund.  Hans  Søn  fulgte  Kejser 
Konrad  IH.  paa  Korstog  og  omtales  under  Navnet  Martine 
della  Torre,  Greve  af  Valsassino  og  la  Riviera  di  Como. 
Efternavnet  »de  Tassis«  skal  hidrøre  fra  Bjærget  Tasso,  o: 
Grævlingebjærget,  ikke  langt  fra  Bergamo  (i  Vaabenet  ses 
bl.  a.  endnu  en  Selv-Grævling  i  blaat  Felt),  og  den  noget 
uklassiske,  latinske  Præpositions-Udtryks-Form  kan  sammen- 
stilles med  Navne  som  »de  Sanctis«,   »de  Gubernatis«,  »de 


*)La  Barrera,  Catålogo  del  Teatro  antiguo  espanol.  — 
Revista  de  Espana  for  1885.  —  Mme  d*Auliioy's  Rejse 
i  Spanien.  —  Tallemant  des  Réaux,  Historiettes.  — 
Wurzbach,  Oesterreichischesbiographisches  Lexicon  m.  m. 

Amicis«  o.  s.  v.  Slægten  forplantede  sig  imidlertid  ikke 
blot  i  Italien,  hvor  en  Sidelinje  fik  forøget  Glans  og  Be- 
rømmelse ved  den  store  Digter  Torquato  Tasso,  men  uddøde 
med  ham;  den  udbredtes  ogsaa  til  Tyskland,  Nederlandene 
og  Spanien.  Den  mærkelige  Forbindelse  mellem  Taxis'erne 
og  Postvæsenet  begyndte  allerede  tidlig  ved  Frans  af  Taxis, 
der  under  Kejser  Maximilian  I.  levede  ved  det  burgundisk- 
nederlandske  Hof;  han  indrettede  først  ridende  Poster  fra 
Brfissel  til  den  franske  Grænse,  senere  ogsaa  til  Wien.  De 
vare  i  Begyndelsen  kun  i  Statens  Tjeneste,  men  siden  fik 
private  Lov  at  benytte  dem.  I  Aaret  1516  fik  denne  Taxis 
Titel  af  nederlandsk  Postmester,  og  nogle  Aar  efter  blev 
han  Generalpostmester;  men  mange  andre  af  Familien  vare 
samtidig  Postmestre  andensteds,  hvor  Habsburgernes  Magt 
strakte  sig  hen  eller  i  alt  Fald,  hvor  de  havde  Ærende, 
saaledes  i  Rom,  Venezia,  Milano,  Antwerpen,  Augsburg  og 
i  Valladolid,  hvor  Ramon  de  Tassis,  Bedstefader  til  vor 
Villamediana,  nævnes  som  Postmester  1540,  medens  allerede 
1518  tre  Brødre  af  Slægten  havde  faaet  en  saadan  Udnæv- 
nelse af  Karl  V.  for  de  spanske  Landes  Vedkommende. 
I  det  Privilegiet  sikredes  ved  aabne  Breve  af  Kejserne 
Rudolf  IL  og  Mathias,  vedblev  Postvæsenet  i  det  tyske 
Rige  saa  at  sige  at  være  en  Arv  hos  Familien,  og  den  ind- 
lagde sig  saa  stor  Fortjeneste  ved  at  udvide  og  forbedre 
det,  at  det  blev  taget  til  Mønster  i  andre  Lande.  Fyrste- 
slægten (hvad  den  var  bleven  i  Slutningen  af  det  17de 
Aarhundrede)  beholdt  Monopolet  i  hele  Riget,  omtrent  saa 
længe  til  dette  sprængtes  fra  hinanden,  d.  v.  s.  indtil  1803; 
den  blev  da  kjøbt  ud  af  en  Del  af  de  tyske  Stater;  men  i 
ikke  saa  faa  af  dem  bevarede  den  dog  sine  Forrettigheder 
lige  til  1867,  altsaa  efter  at  »Forbundet«  var  gaaet  over 
Styr.  Frankfurt  am  Main  var  Hovedsædet  for  den  Thurn- 
Taxis'ske  Postindretning,  som  for  Resten  paa  sine  gamle 
Dage  beskyldtes  for  ikke  at  være  overdrevent  mønsterværdig 
eller    tidssvarende.       De    Thurn-Taxis'ske    Frimærker    ere 

utvivlsomt  velbekjendte  for  enhver,  hos  hvem  Samlerlysten 
har  givet  sig  Udslag  i  Form  af  at  samle  paa  Postfrimærker; 
de  ere  vistnok  nu  i  temmelig  høj  Kurs,  da  det  allerede  er 
saa  længe  siden,  at  de  gik  af  Brug. 

Den  Mand  af  Slægten,  vi  her  skulle  betragte  noget 
nærmere,  Don  Juan  de  Tassis,  Greve  af  Villamediana, 
var  naturligvis  ogsaa  Postmester;  men  det  er  just  ikke 
herved,  at  han  er  bleven  berømt,  og  vi  tro  egentlig  ikke, 
at  den  Administrationsgren,  som  var  betroet  ham,  fik  noget 
særlig  stærkt  Opsving  under  hans  Ledelse.  Skjent  vi  ikke 
vide  noget  bestemt  derom,  skulde  vi  langt  snarere  antage 
det  om  hans  Fader,  der  bar  samme  Navn  som  Sønnen  og 
synes  at  have  gavnet  sit  Fædreland  i  mange  Maader:  han 
kæmpede  tappert  i  adskillige  Krige  og  viste  sig  som  en 
snild  og  behændig  Diplomat  ved  Loudonnerhoffet,  hvor  han 
bragte  Freden  i  Stand  1604  imellem  Spanien  og  England; 
for  sine  Fortjenester  lønnedes  han  da  ogsaa  med  Titlen 
Greve  af  Villamediana,  og  Værdigheden  som  »Correo  mayor 
general  de  los  Reinos  de  Espana«,  der  for  hans  Vedkom- 
mende var  fornyet  i  1599,  blev  af  Filip  111.  erklæret  arvelig 
i  tre  Generationer  af  Slægten.  Allerede  under  Filip  II. 
var  Familiens  spanske  Gren  bleven  hædret  med  Devisen 
»Perpetua  fide«  til  Løn  for  den  Troskab,  den  havde  vist, 
især  i  Nederlandene.  Trods  den  Anseelse,  som  den  første 
Greve  af  Villamediana  erhvervede  sig,  har  det  paa  Grund 
af  Navneligheden  mellem  Fader  og  Sen  ikke  kunnet  und- 
gaas,  at  historiske  Forfattere  have  slaaet  de  to  sammen 
til  én  Person,  ja  endog  en  nulevende  Litteraturhistoriker 
har  i  det  Herrens  Aar  1857  gjort  sig  skyldig  i  denne  Fejl- 
tagelse. For  Resten  synes  de  at  have  lignet  hinanden  i 
adskilligt  mere  end  Fornavnet.  Den  ældre  Don  Juan  de 
Tassis  var  i  Folkemunde  for  sin  uovervindelige  Kaarde,  sin 
Færdighed  i  alle  ridderlige  Idrætter  og  sin  Elegance  og 
Pragtlyst.  Han  havde  i  sit  Liv  fem  Dueller  og  sejrede  i 
dem  alle,  skjønt  hans  Ansigt  bar  to  Skrammer  til  Erindring 

om  dem.  I  alle  de  Turneringer  og  Dystløb,  han  deltog  i, 
vandt  han  Sejrens  Pris.  Den  Gang  han  fulgte  med  Kongen 
til  Portugal,  vare  hans  Heste  kostbarere  end  selve  Maje- 
stætens, og  under  Sendelsen  til  England  udfoldede  han  en 
umaadelig  Pragt.  Han  gav  saa  storartede  Fester  i  London 
og  deltog  i  dem,  hvortil  han  var  indbudt,  med  saadan  Glans, 
at  han  brugte  hele  200,000  Dukater  i  de  to  Aar,  han 
levede  i  England.  Man  foranstaltede  endog  en  Tyrefægt- 
ning til  hans  Ære,  og  da  han  rejste,  forærede  Kongen  ham 
og  hans  Følge  bl.  a.  en  Mængde  Sølv-  og  Guldtøj  samt 
200  Heste  af  engelsk  Race.  Forskjellige  Privatbreve  fra  de 
Dage  *)  vidne  om,  hvilken  Opsigt  den  elegante  Spanier  vakte 
hos  det  engelske  Aristokrati.  At  han  ikke  var  bange  for 
et  fyldt  Bæger,  gjorde  ham  vel  lidt  paa  allerhøjeste  Steder, 
thi  sligt  satte  Christian  IV.'s  lærde  Svoger,  som  bekjendt, 
en  Del  Pris  paa.  De  fornemme  Damer  vare  meget  nys- 
gjerrige,  inden  de  fik  Sendemanden  at  se,  —  hvilket  vi  er- 
fare af  et  livligt  Brev  fra  Lady  Arabella  Stuart  til  Jarlen 
af  Shrewsbury,  —  han  gjorde  utvivlsomt  Erobringer  i  Hobetal, 
og  han  havde  da  ogsaa  et  helt  Arsenal  af  Foræringer  med 
for  at  støtte  sine  personlige  Fortrin:  spanske  Handsker, 
Falkehætter  og  vellugtende  Sager,  som  han  lod  tilberede  af 
en  egen  Parfumeur  i  sit  Følge.  Et  andet  Privatbrev  fra 
disse  Aar  fortæller  om  en  Hofmaskerade,  hvor  Damerne 
optraadte  i  mavrisk  Dragt  og  sminkede  mørke,  og  hvor  den 
spanske  Greve  dansede  med  Kong  Jakobs  danskfødte  Dron- 
ning Anna  og  efter  Dansen  kyssede  hendes  Haand  galant, 
med  Fare  for  at  blive  sort  om  Munden.  Og  som  rigtig 
Grand-Seigneur  se  vi  ham  ligeledes,  da  han  i  1605  højtide- 
ligholder den  senere  Filip  IV.'s  Fødselsdag  ved  Hlumination 
af  Gesandtboligen  i  London,  ved  Transparenter  og  Glædes- 
skud  og  ved  at  lade  kaste  baade  Guld-  og  Sølvpenge  i 
Grams  til  Almuen,  der  imidlertid  opførte  sig  meget  daarlig 

ved  denne  Lejlighed,  i  det  den  til  Tak  for  Grevens  Gav- 
mildhed skjældte  ham  ud  og  ødelagde  hans  Lamper  og  Lys, 
men  naturligvis  alligevel  tog  Pengene. 

Den  yngre  Don  Juan  fødtes  i  Lissabon  1580.  Han 
modtog  sin  Opdragelse  ved  selve  det  kongelige  Hof,  og 
hans  Begavelse  bragte  baade  Filip  IL  og  hans  Søn  og 
Efterfølger  til  at  interessere  sig  levende  for  ham.  Den 
Gang  Filip  IIL  fejrede  sit  Bryllup  i  Valencia  1599,  havde 
han  den  unge  Mand  i  sit  Følge,  og  her  tiltrak  han  sig 
alles  Opmærksomhed  ved  de  Fester  og  Ridderspil,  der  fandt 
Sted.  Siden  gjorde  han  med  Ære  Krigstjeneste  i  Norditalien 
og  vandt  her  ligesom  i  Spanien  overordentligt  Ry  for  sin 
Gavmildhed.  Hans  Hus  var  udstyret  med  en  Pragt,  der 
omtaltes  vidt  og  bredt,  og  især  var  han  bekjendt  som 
Mæcenas  lige  over  for  Kunstnerne.  Hans  Malerisamling 
var  en  af  de  kostbareste  i  Spanien,  saa  at  Prinsen  af  Wales, 
den  senere  Kong  Karl  L,  kjøbte  en  stor  Del  af  den  efter 
Grevens  Død.  Desuden  anvendte  Villamediana  betydelige 
Summer  til  at  indkjøbe  andre  Kunstsager,  Vaaben,  Juveler, 
o.  lign.  Han  samlede  navnlig  paa  Diamanter,  som  han 
plejede  at  lade  indfatte  i  Bly,  for  at  selve  Stenens  Skjøn- 
hed  og  Værd  kunde  træde  desto  mere  frem.  Hans  Heste- 
stald var  vidt  berømt,  og  med  hans  hele  fyrstelige  Væsen 
stemmer  det,  at  han  aldrig  solgte  nogen  af  sine  Heste,  men 
enten  forærede  dem  bort  eller  lod  dem  leve  i  sit  Palads 
indtil  deres  sidste  Dag.  Beskyttede  han  de  bildende  Kunst- 
nere, unddrog  han  heller  ikke  Digterne  sin  Gunst;  men 
mere  end  alle  andre  var  det  Don  Luis  de  Gongora,  den 
navnkundige  Lyriker,  hvem  han  skjænkede  sin  Beskyttelse, 
og  han  blev  da  ogsaa  til  Gjengjæld  hævet  til  Skyerne  i 
dennes  Digte.  Gongora  var  dog  ikke  den  eneste,  der  besang 
den  fornemme  Velynder  af  Kunst  og  Poesi;  den  Tids  Litte- 
ratur er  temmelig  rig  paa  Værker,  som  ere  dedicerede  til 
Greven  af  Villamediana,  i  mere  eller  mindre  kuriøse  og 
opstyltede    Udtryk.      Saaledes    Bartolomé    Jimenez   Paton's 

8* 


116  Don  Juan  de  Tassis,  Greve  af  Villamediana. 

»Mercurius  Trismegistus« ,  i  hvis  sirlige,  latinske  Fortale 
Navnet  Tarsis  —  thi  saaledes  skrev  man  undertiden  Don 
Juans  Efternavn  —  udledes  af  Tarsos,  i  det  Greven  siges 
at  være  en  Ætling  af  de  Konger,  som  i  Oldtiden  herskede 
i  Kilikien.  Den  største  af  dem,  der  have  prist  Villamediana 
i  Vers,  er  selve  den  sterste  blandt  de  dalevende  Forfattere, 
nemlig  Miguel  de  Cervantes,  som  i  Digtet  »Rejsen  til 
Parnasset«  giver  os  en  Skildring  af  hans  glimrende  Op- 
træden ved  de  Fester,  der  gaves  i  Neapel  1613  i  Anledning 
af  Infanten  Filips  Trolovelse  med  Henrik  IV.'s  Datter  og 
hans  Søsters  (o:  Anna  af  Østerrige)  med  den  tolvaarige 
Ludvig  XIII.  Hans  Rundhaandethed  fremhæves  atter  her, 
og  med  et  Ordspil,  der  hentyder  til  hans  Titel,  hedder  det, 
at  vel  er  han  kun  Greve  af  una  villa  mediana  (en  middel- 
stor Flække),  men  hans  Gjerninger  ere  en  Konges.  I  Aaret 
1607  fulgte  han  sin  Fader  i  det  højtstaaende  og  indbrin- 
gende Embede  som  Generalpostmester. 

Dog  denne  skjenne  Forside  af  Medaillen  havde  en 
mindre  smuk  Revers.  Visse  af  Grevens  glimrende  Egen- 
skaber udartede  let  til  ligefremme  Fejl,  deriblandt  hans 
meget  roste  »liberalidad«,  der  ofte  i  hans  Liv  gik  over  til 
ren  Ødselhed,  i  det  han  øste  Penge  ud  til  højre  og  til 
venstre  uden  at  bryde  sig  om,  hvor  de  kom  hen.  Kunde 
dette  imidlertid  til  Dels  undskyldes,  var  det  ingenlunde 
Tilfældet  med  hans  Spilleraseri.  I  Cabrera's  »Relaciones«, 
som  omfatte  Aarene  1599—1614,  berettes  der  et  slaaende 
Exempel  paa,  hvilke  Summer  der  den  Gang  sattes  paa  Spil, 
naar  fornemme  Spaniere  kom  sammen,  og  det,  skjønt  Filip 
H.  havde  sat  en  svær  Pengebøde  for  at  spille  forbudt  eller 
højt  Spil.  Ved  denne  Lejlighed  var  Villamediana  rigtignok 
den  vindende,  men  han  har  naturligvis  mangfoldige  andre 
Gauge  bortspillet  store  Summer.  Det  hedder  hos  Cabrera, 
at  han  paa  én  Nat  vandt  30000  Dukater  (efter  en  anden 
Beretning  endog  50000)  fra  to  andre  Adelsmænd,  hvilket 
bevistes  for  Retten  og  havde  til  Følge,  at  ikke  blot  Greven, 

men  ogsaa  hans  tabende  Medspillere  forvistes  fra  Madrid 
og  Omegn  i  længere  Tid,  ligesindede  til  Advarsel  og  Skræk. 
Dette  gik  for  sig  i  Januar  1608. 

Han  var  gift  med  en  Dame  af  Mendoza'ernes  gamle 
Slægt  og  havde  et  Par  Bern  i  sit  Ægteskab,  men  de  døde 
i  en  spæd  Alder.  Sin  Hustru  var  han  alt  andet  end  tro: 
han  var  i  høj  Grad  lidenskabelig,  derhos  indtagende  ved  ydre 
og  indre  Fortrin,  og  Madrid  havde  derfor  altid  grumme  meget 
at  tale  om,  hvad  hans  Kjærlighedsæventyr  angik.  1  Tallemant 
des  Réaux's  »Historiettes«  fortælles  bl.  a.  en  opsigtvækkende 
Begivenhed  af  denne  Art,  hvori  Villamediana  spillede  Hoved- 
rollen, og  hvor  han  viste  en  storartet  Heftighed  og  Hensyns- 
løshed ved  den  eklatante  Maade,  hvorpaa  han  tog  Hævn 
over  en  Dame,  han  mente  at  have  Anledning  til  at  være 
skinsyg  paa.  Tallemant  er  imidlertid  ikke  noget  Mønster 
paa  Troværdighed,  desuden  levede  han  jo  uden  for  Villame- 
dianas  Fædreland  og  adskillig  senere,  end  Historien  foregik. 
Vi  ere  imidlertid  saa  heldige  at  have  den  bekræftet  »mit 
Umstånden«  i  et  portugisisk  Manuskript,  der  hidrører  fra 
en  Samtidig  af  Helten  i  den.  Det  opbevares  i  British  Mu- 
seum og  er  fremdraget  i  den  nyeste  Tid  af  den  dygtige 
Orientalist  og  Historiker  D.  Pascual  de  Gayangos.  For- 
fatteren er  Thomé  Pinheiro  da  Veiga  (f.  1571  f  1656), 
juridisk  Professor  i  Coimbra,  til  sidst  Kongeriget  Portugals 
Kansler.  Af  det  temmelig  brogede  Indhold  —  historisk, 
novellistisk,  satirisk  osv.  —  have  flere  Partier  Interesse  ved 
de  Oplysninger,  de  give  til  Spaniens  Kultur-  og  Litterær- 
historie, da  Pinheiro  en  Tid  lang  opholdt  sig  paa  selve  Be- 
givenhedernes Skueplads.  Stilen  er  livlig  og  pikant,  om 
end  ikke  fri  for  at  være  en  Smule  »serveret«.  Et  af  de 
morsomste  Afsnit  er  netop  Tildragelsen  med  Villamediana, 
der  vidner  om,  at  Sæderne  ved  Hoifet  i  den  bigotte  Filip 
III.'s  Tid  vare  omtrent  lige  saa  lidt  strænge  som  under  hans 
mere  galante  Efterfølger,  og  at  Skildringerne  hos  Galderen, 

Tirso  og  de  andre    store  spanske  Lystspildigtere  ere  ganske 
grebne  ud  af  Livet. 

Dona  Angela  de  Guzman,  gift  med  den  nybagte  Marques 
de  Valle  Cerrato  —  fortæller  Pinheiro  —  stod  i  Aaret  1611 
i  Kjærlighedsforhold  til  Greven  af  Villamediana;  men  hun 
nøjedes  ikke  med  den  ene  Tilbeder.  Den  unge  Hertug  af 
Cea,  en  Slægtning  af  Kongens  altformaaende  Yndling,  Her- 
tugen af  Lerma,  forelskede  sig  i  hende,  og  det  lykkedes 
hende  at  skjænke  ham  et  Stævnemode.  Det  berammedes 
at  skulle  finde  Sted  ved  en  Theaterforestilling,  som  Corre- 
gidoren  i  Burgos,  D.  Diego  de  Alderete,  gav  i  sit  Palads 
der  i  Byen  ;  baade  D.  Diego  og  hans  Hustru  vare  Medvidere, 
af  Hensyn  til  Hertugens  fornemme  Slægt.  De  to  skulde 
soupere  sararaen  i  en  lukket  Loge  i  Theatersalen,  og  et 
Par  andre  Daraer  skulde  være  tilstede  med  deres  respektive 
Kavalerer.  Imidlertid  havde  Greven  begyndt  at  ane  Uraad, 
saa  at  Dona  Angela  besluttede  at  putte  ham  Blaar  i 
Øjnene:  hun  gav  en  stor  Scene  til  bedste,  hvor  hun  under 
Taarer  beskyldte  sin  Elsker  for  at  sværme  for  en  Skue- 
spillerinde, for  altid  at  gaa  i  Theatret  og  færdes  mellem 
Kulisserne,  naar  hun  optraadte.  Villamediana  maatte  sværge 
højt  og  dyrt,  at  han  aldrig  vilde  se  en  Forestilling,  naar 
Geronima  de  Burgos'  Navn  fandtes  paa  Plakaten,  og  »til 
Erstatning  for  de  Perler«,  Damen  havde  grædt,  forærede 
han  hende  et  kostbart  Perlesmykke,  hvorefter  han  begav  sig 
velfornøjet  hjem;  men  aldrig  saa  snart  var  han  borte,  før 
Marquesa'en  skyndte  sig,  tæt  tilsløret,  hen  i  Theatret.  For 
de  andre  Deltagerinders  Vedkommende  —  hvilke  ikke  ved- 
komme os  her  —  blev  Mødet  forpurret  ved  den  ene  Dames 
Mand  (hvad  Pinheiro  fortæller  udførligere,  saa  routineret 
som  den  bedste  Novelleforfatter);  men  Dona  Angela  slap 
ind  i  Logen  til  Hertugen  uden  at  ane,  at  der  trak  en  ny 
Uvejrssky  op.  Greven  fik  nemlig  atter  Mistanke  om,  at 
der  var  Ugler  i  Mosen,  ilede  til  Marquesa'ens  Bopæl,  hørte, 
at  hun  var  ude,  foer  hen  i  Theatret,   fik  her  at  vide,  hvor 

den  troløse  Skjønhed  var,  og  svor  Hævn.  Dona  Angela 
søgte  Tilflugt  hos  sin  Mand,  der  bar  sine  Horn  med  umaade- 
lig  Anstand;  hun  havde  jo  blot  været  sammen  med  sin 
Slægtning  Hertugen,  sagde  hun.  I  de  følgende  Dage 
saas  Ægteparret  stadig  sammen,  —  hun  var  bange  for  D. 
Juan,  og  Manden  vilde  "stoppe  Munden  paa  Bagtalelsen; 
men  endelig  fik  Greven  hende  til  at  tilstaa  ham  en  Samtale 
i  Enrum.  Hun  sad  i  sin  Vogn,  Villamediana  stod  ved 
Siden.  Dona  Angela  bad  om  Forladelse  og  lovede  Bod  og 
Bedring,  men  den  fortørnede  Elsker  sprang  ind  i  Vognen, 
gjennempryglede  hende  og  rev  hendes  Klæder  i  Stykker. 
Derefter  lod  han  tilstille  Hertugen  af  Cea  en  Meddelelse 
om,  hvad  han  havde  gjort,  men  selv  begav  Generalpost- 
mesteren sig  samme  Aften  med  Extrapost  paa  Vej  til  Neapel, 
forsynet  med  en  Del  Penge  og  Kostbarheder  og  i  Følge 
med  en  god  Ven.  Der  udspredte  sig  kort  efter  det  Rygte 
i  Landet,  at  Marquesa'en  var  bleven  myrdet  af  sin  Mand; 
Pinheiro  siger  imidlertid  udtrykkelig,  at  det  ikke  var  sandt; 
tvært  imod  kom  de  fortræffelig  ud  af  det  med  hinanden  efter 
denne  Begivenhed,  der  jo  virkelig  kan  kaldes  en  formelig 
»Comedia  de  capa  y  espada«. 

Det  var  altsaa  Villamedianas  anden  Landflygtighed; 
men  det  blev  ikke  den  sidste.  Én  Gang  til  maatte  han 
forsvinde  for  længere  Tid,  og  Aarsag  deri  var  den  værste 
af  alle  hans  slette  Egenskaber,  nemlig  hans  giftige  Tunge. 
Der  gik  stort  Ry  af  hans  Vittighed,  og  saa  snart  et  Ordspil 
eller  en  Pasquinade  løb  Landet  rundt,  hed  det  strax,  at 
enten  Qvevedo  eller  Villamediana  var  Mester  derfor.  Nu 
er  der  rigtignok  den  uheldige  Omstændighed,  at  det  Par 
Anekdoter,  som  almindelig  fortælles  til  Bevis  paa  Grevens 
vittige  Hoved,  ere  af  den  Slags,  som  findes  fortalte  i  mange 
Lande  til  forskjellige  Tider.  Den  ene  er  meget  plump. 
Villamediana  red  en  Gang  paa  en  Vej,  da  nogle  Damer 
tilraabte  ham  det  tilsyneladende  meget  umotiverede  Spørgs- 
maal:     »Hvad  koster  Klipfisken?«    Han  løftede  sin  Hests 

Hale  i  Vejret  o^  sagde:  >Gaa  ind  i  Butiken  og  hør  ad!« 
Denne  Historie  læses  bl.  a.  om  den  engelske  Pudsenmager 
Tarlton  (f  1588)  i  den  gamle  Anekdotsamling,  der  kaldes 
iTarlton's  Jests«,  og  her  er  Vitsen  endda  langt  fornuftigere 
motiveret,  i  det  det  drillende  Spergsmaal  lyder:  »Hvor 
meget  koster  Alenen  af  jer  Krikke?«  *)  Den  anden,  som  baade 
Mme  d'Aulnoy,  Hollænderen  Aarssens  og  fl.  fortælle,  kunde 
langt  snarere  bære  Vidnesbyrd  om  hans  Talent  i  denne 
Retning.  Det  siges,  at  Greven  en  Dag  var  i  en  Kirke, 
hvor  en  Munk  læste  Messe  til  Fordel  for  Sjælene  i  Skærs- 
ilden. Villamediana  kastede  et  Guldstykke  paa  et  Fad,  som 
var  bestemt  til  de  milde  Gaver.  »Nu  udløste  Eders  Naade 
en  Sjæl  af  Pinen«,  sagde  den  gejstlige  Mand.  Greven 
kastede  atter  en  Guldmønt  paa  Fadet.  »Det  var  en  Sjæl 
til«,  sagde  Munken.  »Er  I  nu  ganske  vis  paa,  at  de  ere 
komne  i  Himlen  begge  to?«,  spurgte  den  anden.  —  »Ja, 
aldeles  vis.«  —  »Og  at  de  blive  dér?«  —  »Det  er  der 
ikke  mindste  Tvivl  om.«  —  »Ja,  saa  kan  jeg  jo  lige  saa 
gjæme  tage  mine  Penge  igjen«,  sagde  Greven,  —  og  han 
gjorde  det.  Mme  d'Aulnoy  (der  var  i  Spanien  1679)  beretter 
i  sin  Rejsebeskrivelse,  at  hun  spurgte  den  gamle  Grevinde 
af  Lemos,  om  Historien  var  sand,  og  fik  til  Svar,  at  det 
var  den:  blot  kunde  det  aldrig  være  faldet  Villamediana 
ind  virkelig  at  tage  Guldstykkerne  tilbage;  thi  det  vilde  i 
Spanien  blive  anset  for  en  gruelig  Helligbrøde.  Ikke  desto 
mindre  er  det  sikkert  og  vist,  at  ganske  det  samme  berettes 
om  en  tysk  Soldat  og  Afladskræmmeren  Tetzel  —  en  Om- 
stændighed, som  saa  vidt  os  bekjendt,  ingen  anden  hidtil  har 
paapeget.  Anekdoten  findes  ogsaa  i  Samlinger,  som  ere  trykte 
her  i  Landet,  f.  Ex.  »Korswillig  Tidsfordrivere«  (1699)    og 


*)  Ogsaa  i  en  spansk  Anekdotsamling,  Timonedas  „Vejfarendes 

i  Trøst"  (Alivio  de  caminantes,  1569),  findes   Historien,   nemlig 

lortalt  om  en  Bonde,  der  red  paa  en  mager,  langbenet  Hest. 

Mon  ikke  Meddeleren   af  Fortællingen    om  Villamediana  har 

forvexlet  caballo  (Hest)  og  bacalao  (Klipfisk)? 

»Iversens  Lover«  (1781),  og  som  dramatisk  Optrin  møde 
vi  den  i  Komedien  »Tetzelocramia«,  forfattet  af  Konrektor 
Heinrich  Kielmann  ved  Gymnasiet  i  Stettin  og  opført  af 
Disciplene  i  1617  ved  Eeformationens  Hundredaarsfest. 
Efter  at  Tetzel  har  ladet  udraabe  paa  Gader  og  Stræder: 

So  bald  der  grosch  im  Kasten  klingt, 
So  bald  auch  sich  die  Seel  aufschwingt 
Und  fleucht  in's  ewige  Lebn  hinein, 

indfinder  en  Landsknægt,  Hans  Huen,  sig  med  sin  Kone 
for  at  faa  deres  kjære,  men  temmelig  syndefulde  afdøde 
frelste  af  Skærsildens  Hede.  Handelen  afsluttes  for  det 
ene  Familiemedlem  efter  det  andet,  og  Landsknægten  be- 
taler med  Smaapenge;  men  da  det  er  overstaaet,  siger  han 
til  Tetzel,  om  han  har  noget  imod  at  give  ham  de  mindre 
Penge  tilbage,  —  saa  skal  han  faa  en  Guldmønt  i  Steden. 
Det  gaar  Afladshandleren  ind  paa  og  leverer  ham  Pengene, 
hvorpaa  Hans  Huen  udbryder: 

Nun  Herr  weil  die  Seeln  vnsrer  Freund', 

Eltern  vnd  Briidr  im  Himmel  seind, 

So  kommn  sie  ja  nicht  wieder  herausz? 

Aber  den  Goldtguldn  bedarff  ich  zum  schmausz, 

Derhalb  wir  vnsern  abschied  nehmn, 

Toll  wehrn  wir,  das  wir  wieder  kehmn.  — 

(Sluttes.) 

E.  Gigas. 

(Forts.) 
III. 


Sofia  i  Oprørernes  Hænder.  —  Et  Tedeum.  — 

Den  russiske  Sendemand  hyldes.  —  Den  virkelige 

og  den  fingerede  provisoriske  Regering.  — 

Revolten  synes  at  være  lykket. 

Vi  maa  nu  for  en  Stund  forlade  Fyrst  Alexander  og 
vende  tilbage  til  Bulgarien  for  at  se,  hvorledes  Forholdene 
her  videre  udviklede  sig.  Nogle  Timer  efter  Fyrstens  Af- 
rejse ophævedes  Afspærringen,  Hovedstadens  Beboere  fik 
atter  Tilladelse  til  at  færdes  paa  Gaderne,  alle  stimlede 
sammen  om  Paladset,  og  snart  naaede  det  til  alles  Kund- 
skab, at  Fyrsten  var  styrtet  ved  en  Militærrevolte.  Uden 
for  Paladset  holdt  Kaptejn  Benderev  til  Hest  og  modtog 
Lykønskninger  fra  Russervenner  og  alle,  som  ønskede  at 
blive  det.  Hotelvært  Kessjakov,  en  berygtet  Personlighed, 
der  havde  staaet  i  russisk  Tjeneste  som  Officer,  jog  til  Hest 
gjennera  Gaderne  og  gjorde  en  saa  ugudelig  Støj,  at  Major 
Gruev  maatte  dæmpe  hans  Hjærtensglæde  ved  en  Trusel 
om  Anholdelse,  saafremt  han  ikke  modererede  sig  lidt. 
Befolkningen  stod  raadløs  over  for  den  fuldbyrdede  Gjerning, 
og  i  hvert  Fald   var   det   faktisk   umuligt   at   rejse  nogen 

Modstand.  De  Personer,  hvis  Opposition  man  især  havde 
kunnet  befrygte,  t.  Ex.  Alexanderregimentets  Kommander 
Major  Popov,  Fyrstens  Adjutanter,  Kabinetsraad  Menges 
og  mange  Officerer,  bleve  bevogtede  som  Fanger  i  deres 
Boliger,  og  man  gjorde  blot  en  Undtagelse  med  Kaptejn 
Zankov,  Kommandør  for  den  fyrstelige  Liveskadron,  fordi 
man  med  rette  troede  om  ham,  at  han  manglede  Resoluthed 
til  at  prøve  Modstand,  skjønt  et  energisk  Forsøg  forst  og 
fremmest  paahvilede  ham  som  Pligt. 

Medens  om  Natten  kun  Soldater  havde  haft  Lod  i 
den  bedrøvelige  Omvæltning,  kom  de  civile  sammensvorne 
nu  ogsaa  til  Syne,  og  deres  første  Daad  var  et  Tedeum,  de 
lode  afholde  i  Domkirken  for  at  fejre  »Befrielsen  for  Fyrst 
Battenberg«.  Den  højærværdige  Biskop  Clement,  denne  Kir- 
kens Pryd,  som  i  syv  lange  Aar  havde  anstrængt  sig  med  For- 
bønner for  Fyrst  Alexander,  ledede  Gudstjenesten,  istemmede 
Messen  med  den  inderligste  Overbevisnings  Varme  og  gav 
de  menederske  sammensvorne  Kirkens  Velsignelse.  Tallet 
paa  de  andægtige  Tilhørere  var  ikke  overvættes  stort,  og 
heller  ikke  synderlig  udvalgt,  thi  Gendarmerne  grebe  alle 
Personer,  som  dreve  om  paa  Gaden,  og  bragte  dem  til  Dom- 
kirken, hvor  hver  indtrædende  fik  trykket  nogle  Franks  i 
Haanden.  Rygtet  om  denne  sjældne  Gavmildhed  spredtes 
hurtig  og  hidlokkede  mangen  Lysthaver  af  en  Drikkeskilling; 
hvad  det  egentlig  drejede  sig  om,  vidste  paa  de  sammen- 
svorne nær  endnu  kun  faa  eller  slet  ingen,  og  man  for- 
tæller, at  en  Bondemand,  som  var  presset  til  Tedeum'et, 
højst  lyksalig  udbrød:  »Gud  ske  Lov,  vor  Fyrste  ægter  nu 
Czarens  Datter«,  en  Historie,  som  dog  vistnok  er  alt  for 
god  til  at  være  ægte. 

Bortset  fra  det  blasfemiske  ved  dette  Tedeum,  havde 
Gudstjenesten  egentlig  kun  ringe  eller  slet  ingen  Betydning; 
alle  vigtige  Statshandlinger  pleje  i  Bulgarien  at  indledes 
med  et  Tedeum,  og,  methodiske  som  Bulgarerne  ere,  holdt 
de  sig  altsaa  kun  til  gammel   Sæd  og  Brug.     Fuldstændig 

ny  var  derimod  den  paafølgende  Scene,  som  skulde  afgive 
Revolutionens  Apotheose:  den  russiske  Sendemand  Bog- 
danovs  Hyldest  uden  for  det  russiske  Konsulat.  Her  hen 
begave  sig  nemlig  den  værdige  Clement  og  den  brave  Zankov 
med  nogle  Tilhængere  for  at  meddele  Bogdanov,  at  det 
store  Værk  var  lykkedes  og  allerede  havde  modtaget  Kirkens 
Velsignelse.  De  stedse  tjenstivrige  Gendarmer  dreve  en 
Mængde  simple  Folk  hen  til  det  russiske  Konsulat,  hvor 
naturligvis  ogsaa  en  Mængde  nysgjerrige  gave  Møde.  Hvad 
der  nu  paafulgte,  var  højst  rørende;  fra  Folket  lød  Leve- 
raab  for  Czaren,  og  paa  Altanen  fremtraadte  Repræsentanten 
for  Herskeren  over  alle  Russere,  Hr.  Legationsraad  Bogdanov, 
med  de  tvende  Rebelhøvdinger  Clement  og  Zankov  ved  sin 
Side,  medens  andre  sammensvorne  dannede  en  passende 
Baggrunds-Staifage.  Fra  Altanen  holdt  Bogdanov  dernæst 
en  Tale  til  det  brave  Folk  og  forsikrede,  at  hans  Majestæt 
Czaren  altid  havde  været  det  bulgariske  Folk  bevaagen,  og 
at  det  ogsaa  fremtidig  kunde  gjøre  Regning  paa  hans  Naade 
og  Hjælp;  derpaa  udbredte  Clement  sine  Arme  og  gav 
Folket  sin  Velsignelse,  nogle  af  Højtideligheden  særlig  grebne 
Zankovister  brølte:  »Paa  Knæ,  paa  Knæ!«  og  det  lydige 
Folk  fulgte  Befalingen  —  af  Hensyn  til  det  vaade  Gade- 
smuds rigtignok  ikke  uden  indre  Protest  fra  en  Minoritet, 
som  plagedes  af  en  Renlighedsdjævel.  Dog  hvad  gjør  man 
ikke  for  at  undgaa  Prygl. 

Skade,  at  slige  lykkelige  Øjeblikke  svinde  saa  hurtig,  at 
de  mest  ophøjede  Glæder  saa  ofte  i  det  menneskelige  Liv 
følges  af  den  mest  bedrøvelige  Reaktion.  Foreløbig  saae 
det  imidlertid  helt  imponerende  ud,  da  man  kunde  telegra- 
fere ud  i  Verden,  at  hele  Sofias  Befolkning  følte  sig  som 
befriet  for  et  Mareridt,  mødtes  i  enig  Følelse  af  Troskab 
og  Kjærlighed  til  Czaren  og  havde  lagt  denne  Følelse  for 
Dagen  ved  en  lige  saa  enstemmig  som  gribende  Demon- 
stration. 

De  sammensvorne  vare  dog  alt  for  praktiske  Folk  til  at 

spilde  for  megen  Tid  med  slige  Demonstrationer  kun  til  Lyst ; 
de  vidste,  at  Værket  endnu  ikke  var  bragt  helt  til  Ende 
ved  Fyrstens  Tilfangetagelse  og  Bogdauovs  Hyldest;  de 
vidste,  at  vel  var  Sofia,  men  endnu  ikke  Bulgarien  erobret. 
Det  var  ikke  tilstrækkeligt  at  afsætte  Fyrsten,  man  maatte 
sætte  en  provisorisk  Regering  i  hans  Stilling  og  faa  denne 
anerkjendt  af  Landet  og  Hæren. 

Ogsaa  paa  dette  Punkt  maa  man  erkjende,  at  de 
sammensvorne  gik  frem  med  lige  saa  stor  Snedighed  som 
Selverkjendelse.  De  sagde  rimeligvis  sig  selv,  at  det  vilde 
blive  en  tung  Opgave  at  faa  Fyrst  Alexanders  Fordrivelse 
til  at  glide  ned  hos  Folk  og  Hær,  og  de  vare  navnlig  fuld- 
kommen paa  det  rene  med,  at  dette  Forsøg  absolut  vilde 
glippe,  naar  man  sagde  Folket  Sandheden  og  lod  det  vide, 
at  Fyrstens  Afsættelse  ene  og  alene  var  et  Værk  af  en 
Flok  militære  Revolutionsmænd,  understøttede  af  Rusland, 
følgelig  en  Minoritet,  der  næppe  kunde  komme  i  Betragt- 
ning over  for  den  anderledes  sindede  Majoritet.  Siden 
Rusland  i  Aaret  1885  modsatte  sig  Bulgariens  nationale 
Bestræbelser,  siden  det  navnlig  ved  Tilbagekaldelsen  af  sine 
Officerer  gjorde  alt,  hvad  der  stod  i  dets  Magt  for  at  ud- 
sætte den  bulgariske  Hær  for  et  uundgaaeligt  Nederlag, 
siden  dette  Øjeblik  bestod  det  russiske  Parti  i  Bulgarien 
kun  af  nogle  Embedsjægere,  der  under  Zankovs  Ledelse, 
eller  rettere  under  hans  Firma,  stillede  sig  til  Russernes 
Disposition,  for  ved  deres  Hjælp  igjen  at  komme  i  Be- 
siddelse af  vel  aflagte  Embeder  og  andre  Fordele  —  Rus- 
serne ikke  ere  nøjeseende  med  at  tilbyde.  Med  disse  Per- 
soners Navne  var  det  umuligt  at  vinde  Landets  Samstemning 
til  Revolutionen;  man  maatte  følgelig  pønse  paa  en  Udvej 
til  at  vinde  —  eller  at  stjæle  stærkere  Kræfter  for  Revo- 
tionens  Tjeneste;  da  det  første  ikke  var  muligt,  bestemte 
man  sig  for  det  andet. 

Oprørsregeringens  første  Handling   var   følgelig  Offent- 

liggjørelsen  af  en  Proklamation,    der  blev  opslaaet  i  Sofia 
endnu  samme  Morgen  og  lød,  som  følger: 

»Fyrst  Alexander  af  Battenberg  har  for  stedse  givet  Afkald 
paa  Bulgariens  Trone  og  har  med  Iagttagelse  af  alle  Former 
undertegnet  en  Frasigelse,  fast  overtydet  om,  at  hans  Regering 
vilde  være  fordærvelig  for  det  bulgariske  Folk.  Under  disse 
overordentlige  Begivenheder  er  der  blevet  indsat  en  fore- 
løbig Regering,  som  vil  overtage  Landets  Styrelse,  til  den 
store  Nationalforsamling  har  truffet  en  Afgjorelse.  Den 
foreløbige  Regering  garanterer  baade  Bulgarernes  og  Ud- 
lændingenes Liv,  Ejendom  og  Ære,  og  den  er  overtydet  om, 
at  de  bulgariske  Borgere  uden  Hensyn  til  Religion,  Natio- 
nalitet og  Parti  ville  være  Regeringen  behjælpelige  med  Op- 
retholdelsen af  den  indre  Ro  og  Orden  i  Landet.  Det  bulga- 
riske Folk  maa  være  forvisset  om,  at  den  store  Czar,  Bulgariens 
Beskytter,  ikke  vil  unddrage  Landet  sin  stærke,  skjærmende 
Haand.    Længe  leve  den  bulgariske  Nation!« 

Med  disse  klingende  Fraser  slutter  dette  Opraab  fra 
den  bulgariske  Nationalitets  Drabsmænd.  Her  træffer  man 
alt  den  første  Usandhed,  i  det  den  voldsomme  Fængsling 
fremstilles,  som  om  Fyrst  Alexander,  frivillig  eller  dog  blot 
ved  den  tvingende  Overtalelses  Magt,  har  underskrevet  sin 
Tronfrasigelse.  Efter  at  man  saaledes  engang  havde  betraadt 
Løgnens  Vej,  skyede  man  ikke  at  vandre  videre  paa  samme 
og  at  føje  en  aabenlys  forbryderisk  Forfalskning  til  sin 
Løgn.  Den  første  Efterretning  om  Regeringsforandringen 
blev  øjeblikkelig  telegraferet  til  samtlige  Præfekter  og 
militære  Befalingsmænd  og  bar  Underskriften  »Karavelov«. 
Umiddelbart  bag  efter  fulgte  et  forklarende  Telegram  af 
følgende  Ordlyd  til  Præfekterne: 

»Fyrst  Battenberg  blev  i  Dag  Eftermiddag  detroniseret. 
Stil  Hæren  under  den  nuværende  Regerings  Befaling;  den 
bestaar  af  Karavelov,  Zankov,  Burmov,  C.  Ikonomov,  Welit- 

chov,   Madcharov,    Radoslavov,   Grekov  og   Krigsministeren 
Nikif'orov.« 

Øverstbefalende  for  den  bulgariske  Hær, 
Major  Gruev. 

Ikke  blot  i  Udlandet,  men  ogsaa  i  Bulgarien  gjorde 
denne  Depeche  det  mest  forvirrende  Indtryk.  Efter  oven- 
staaende  Underskrifter  at  domme  maatte  altsaa  alle  Partier 
have  sluttet  sig  sammen  for  at  stede  Fyrsten  fra  Tronen, 
og  det  hidtil  uløselige  Problem,  Enighed  mellem  alle,  var 
blevet  realiseret  under  Programmet  »Alexanders  Afsættelse« ; 
herom  vare  altsaa  ikke  blot  -de  politiske  Partier  blevne 
enige,  men  ogsaa  bitre  personlige  Fjender,  bekj endte  Venner 
og  bekjendte  Fjender  af  Fyrsten.  Dette  syntes  imidlertid 
saa  urimeligt,  at  man  i  Begyndelsen  ikke  kunde  opstille 
anden  Forklaring,  end  at  alt,  hvad  Bulgarien  besad  af  In- 
telligens, var  bukket  under  for  Rublernes  Magt,  at  et  helt 
Folk  ikke  blot  havde  solgt  sin  Fyrste,   men  ogsaa  sig  selv. 

Dette  Indtryk  fik  altsaa  Udlandet  ved  at  gjennemgaa 
Navnelisten  over  den  provisoriske  Regerings  Medlemmer. 
I  selve  Bulgarien,  d.  v.  s.  ude  i  Provinserne,  var  Bedøm- 
melsen mere  indviklet.  Her,  hvor  man  havde  et  nøjere 
Kj ondskab  til  Forholdene  end  i  Udlandet,  følte  man  nærmest 
en  stærk  udpræget  Mistillid  til  Ægtheden  af  denne  Liste. 
Rigtignok  var  dette  kun  Tilfældet  med  en  Minoritet,  medens 
Majoriteten  dog  troede  paa  Underskrifternes  Ægthed,  og 
navnlig  syntes  Karavelovs  Navn  at  indeholde  en  Borgen  for, 
at  Fyrstens  Afsættelse  var  fremkaldt  af  overordentlige  Om- 
stændigheder, og  ikke  ved  Vold.  Man  vidste,  særlig  i 
Hæren,  at  Alexander  gjentagne  Gange  havde  ladet  Ytringer 
falde  om,  at  han  var  parat  til  at  ofre  sin  Krone,  naar  det 
maatte  vise  sig,  at  hans  Forbliven  ikke  lod  sig  forene  med 
Bulgarernes  Interesser.  Dette  Tilfælde  maatte  vel  altsaa 
være  indtraadt,  det  umulige  i  at  beholde  Fyrsten  maatte 
være  blevet  indlysende  saa  pludselig  og  saa  overvældende, 
at  alle  politiske  Partier  havde  bøjet  sig  herfor.    Man  mente, 

at  en  pludselig  Ulykke  havde  truet  Bulgarien,  at  Landet 
havde  staaet  ved  Afgrundens  Rand,  og  at  Fyrsten  da  havde 
ofret  sig  selv  med  Samtykke  af  alle  bulgariske  Statsmænd, 
der  ikke  havde  kunnet  finde  anden  Udvej  for  at  undgaa 
den  yderste  Ulykke.  Mest  udbredt  var  den  Antagelse,  at 
Fyrsten  havde  resigneret,  fordi  Rusland  i  modsat  Fald  havde 
truet  med  Krig,  en  Antagelse,  der  slet  ikke  var  saa  urime- 
lig i  Betragtning  af  den  sidste  Tids  aabenlyse  Rumlerier 
og  Demonstrationer.  Skjont  man  altsaa  i  Bulgarien  var 
mere  forsigtig  end  i  Udlandet,  kronedes  den  anvendte  List 
dog  ogsaa  her  med  Held,  og  alle  Tropper  aflagde,  som  be- 
falet, Troskabseden  til  den  provisoriske  Regering  paa  nær 
de  Officerer,  som  vare  fraværende  med  Orlov  eller  stode  i 
Fyrstens  personlige  Tjeneste  og  desaarsag  vare  fængslede 
eller  internerede.  Fremdeles  unddroge  følgende  Officerer 
sig  den  krævede  Ed:  Kaptejn  Marin  o  v  med  hele  Plevna- 
regimentet,  i  det  han  besvarede  Efterretningen  om  den  provi- 
soriske Regerings  Indsættelse  med  de  Ord:  »Jeg  vil  aldrig 
tro,  at  det  bulgariske  Folk  har  svigtet  Helten  fra  Slivnitza« ; 
fremdeles  Kaptejn  Veltchev  med  en  Bataillon  af  Regi- 
mentet Filippopel  og  Bataillonskommander,  Kaptejn  v.  Mach 
i  Burgas.  Hvad  Popov  og  Alexander- Regimentet  angaar, 
kan  man  sige,  at  de  aflagde  Eden  ikke  blot  med  en  reser- 
vatio  mentalis,  men  ligefrem  i  den  Hensigt  derved  at  vinde 
Friheden  og  en  Lejlighed  til  at  styrte  den  provisoriske 
Regering;  hvor  meget  man  derfor  end  kan  billige  dette 
Regiments  Troskabsfolelse  mod  Fyrst  Alexander,  er  den 
hele  Adfærd  i  moralsk  Henseende  dog  højst  betænkelig. 

Med  dette  Regiments  Edsaflæggelse  haabede  den  provi- 
soriske Regering  at  være  naaet  ud  over  den  største  Vanske- 
lighed, og  da  der  nu  ogsaa  fra  Provinserne  indløb  Efterret- 
ninger om,  at  Avtoriteterne  overalt  underkastede  sig  og 
Soldaterne  aflagde  Troskabseden,  troede  de  Herrer  Zankov 
og  Fæller,  at  deres  bedrageriske  Adfærd  var  lykkedes  og 
deres  Revolution   fuldt  ud   billiget  af  Landet.     Den   provi- 

soriske  Regering  traadte  endog  i  officiøs  Forbindelse  med 
de  udenlandske  Generalkonsulater,  og  en  hel  Dag  saae  det 
virkelig  ud  til,  at  Bulgarien  ikke  havde  gjort  andet  end  at 
ombytte  en  ordnet  og  retmæssig  Regering  med  en  anden, 
som  var  i  Besiddelse  af  de  samme  Egenskaber. 

Dog  Fals  slaar  sin  Herre  paa  Hals!  Zankovs  Regering 
skulde  snart  erfare,  at  man  nu  til  Dags  ikke  længe  kan 
holde  Sandheden  skjult.  Kun  ved  et  systematisk  Væv  af 
Løgne  var  det  blevet  muligt  at  faa  Bulgarerne  til  at  finde 
sig  i  den  fuldbragte  Kjendsgjerning;  saa  snart  Sandheden 
skinnede  igjennem,  maatte  ogsaa  den  hele  Stilling  i  Grund 
og  Bund  ændres. 


IV. 

Sammensværgelsens  Hovedmænd. 

Her  er  vistnok  det  mest  passende  Sted  til  at  under- 
kaste de  Mænd,  som  særlig  have  bidraget  til  Fyrstens  Fald, 
en  kritisk  Prøvelse.  Blandt  Sammensværgelsens  militære 
Deltagere  er  Major  Gruev  traadt  mest  i  Forgrunden,  da 
han  efter  det  heldige  Overfald  paa  det  fyrstelige  Palads 
blev  udnævnt  til  Øverstbefalende  over  den  bulgariske  Hær. 
Han  er  endnu  en  ung  Mand  paa  omtrent  tredive  Aar  og 
har  efter  Sigende  besøgt  det  russiske  Krigsakademi  med 
meget  Udbytte.  Før  den  serbiske  Krig  var  han  [Batterichef 
i  Sjumla  og  fik  derpaa  Kommandoen  over  det  andet  Ar- 
tilleriregiment, men  indtraf  for  sent  paa  Krigsskuepladsen  til 
at  deltage  i  Kampene  \  ved  Pirot.  Efter  Fredslutningen 
blev  han  udnævnt  til  Chef  for  Kadetskolen,  og  der  var 
gjentagne  Gange  Tale  om,  at  han  skulde  være  Krigsminister, 
saafremt  Nikiforovs  Sygelighed  tog  til.  Han  skildres  som 
stille  og  indesluttet,  men  det  var  desuagtet  lykkedes  ham 
at  skaffe  sig  mange  Venner;   han   stod  i  et  intimt  Forhold 

baade  til  Første-  og  til  Krigsministeren  og  var  ogsaa  Ven 
af  Kammerets  Formand  Starabulov.  Hans  Adfærd  har  for 
mange  været  en  Gaade,  og  man  kan  næppe  finde  anden 
Forklaring  paa  hans  usle  Daad  end  Bestikkelse.  I  øvrigt  har 
han  røbet  flere  overraskende  og  saa  modstridende  Karakter- 
træk, at  man  næsten  kunde  fristes  til  at  henregne  ham 
blandt  den  Klasse  Mennesker,  der  blive  Forbrydere  ved  en 
bestemt  moralsk  Mangel,  Mennesker,  som  kun  i  ringe  Grad 
eller  slet  ikke  ere  sig  deres  Forbryderiskhed  bevidste.  Ret 
betegnende  i  denne  Henseende  er  følgende  lille  Scene: 
Eftermiddagen  den  21de  Avgust  traf  Gruev  sammen  med 
Krigsministeren  Nikiforov  og  søgte  at  formaa  ham  til  at 
beholde  sin  Post  under  den  provisoriske  Regering.  Efter  at 
Gruev  længe  havde  bearbejdet  Nikiforov,  vendte  denne  sig 
fra  ham  med  de  Ord:  »Ti  nu  stille  og  lad  mig  i  Fred;  er 
det  dig  ikke  tilstrækkeligt,  at  du  allerede  har  vanæret  mig 
saaledes?«  Dog  Gruev  syntes  ganske  at  mangle  For- 
staaelse  for  en  slig  Tankegang  og  vedblev  at  trænge  ind 
paa  ham:  »Du  skal  slet  ikke  faa  noget  at  bestille,  du 
behøver  ikke  engang  at  læse  Depecherne  eller  at  under- 
tegne Befalingerne;  vi  ønske  blot  for  nogle  Dage  at  laane 
dit  Navn  paa  Ministerlisten.«  Karakteristisk  er  fremdeles 
den  store  Nedslaaethed,  som  bemægtigede  sig  ham  strax 
efter  det  mislykkede  Statskup,  og  hvoraf  man  kan  slutte 
sig  til  en  svag  Karakter.  Fra  sit  Fængsel  i  Tirnova  til- 
skrev han  en  meget  indflydelsesrig  Personlighed  og  tidligere 
Ven  et  Brev,  omtrent  saa  lydende :  »Jeg  havde  aldrig  troet 
at  skulle  komme  i  en  saadan  Situation;  vi  troede  at  handle 
til  Bulgariens  bedste,  og  nu  ere  vi  Gjenstand  for  hele 
Befolkningens  Had  og  Afsky.  Hver  Aften  forsamler  der  sig^ 
Folk  uden  for  vore  Fængselsvinduer  og  udstøder  dødelige 
Trusler  mod  os,  fordi  vi  skulle  have  ladet  Bulgarien  gaa 
til  Grunde.  Vi  (Benderev  og  Gruev)  have  i  denne  Stilling 
kun  én  Ben:  man  maa  ikke  lade  os  transportere  til  Sofia; 
thi  vi  ere   overtydede  om,    at   Befolkningen  vil   myrde    os 

under  Transporten.  I  hele  Bulgarien  ere  vi  kun  et  eneste 
Sted,  i  Fængslet,  sikre  paa  vort  Liv.«  Enhver,  som  interes- 
serer sig  for  psykologiske  Studier,  vil  efter  dette  yderligere 
kunne  udmale  sig  denne  Mands  Karakterbillede. 

Som  Andenmand  maa  nævnes  Kaptejn  Beuderev,  ja 
denne  Mand  maa  vel  snarest  siges  at  have  spillet  den  be- 
tydeligste Rolle  blandt  de  sammensvorne,  baade  i  Følge  sin 
Stilling  som  Krigsministerens  Repræsentant  og  ved  sin 
ganske  særlige  Begavelse.  At  han  har  plettet  det  bulga- 
riske Officerskorps's  Ære  paa  det  afskyligste,  kan  ikke  for- 
andre den  Kjendsgjerning,  at  han  under  Krigen  har  indlagt 
sig  ganske  særlige  Fortjenester  og  navnlig  i  højeste  Grad 
udmærket  sig  ved  Mod  og  Kløgt  ved  Slivnitza,  hvor  han 
befalede  den  højre  Fløj.  Uden  de  sikreste  Beviser  vilde  det 
næsten  være  umuligt  at  tro  paa  en  slig  Officers  Forbrydelse, 
ja  den  er,  egentlig  talt,  aldeles  ufattelig ;  i  sine  Ungdomsaar 
havde  han  i  rigeste  Maal  vundet  Ære  og  Udmærkelse,  han 
beklædte  den  mest  indflydelsesrige  Stilling  i  Krigsministeriet 
og  var  Ministerens  Repræsentant.  Fer  han  fik  sin  Ansæt- 
telse i  Krigsministeriet,  havde  han  som  Krigsministerens 
Repræsentant  været  Overbefalingsmand  over  samtlige  Tropper 
i  Østrumelien  og  ved  denne  Lejlighed  lagt  betydeligt  Orga- 
nisationstalent for  Dagen.  Hvorledes  kunde  nu  en  klog  og 
intelligent  Mand  som  Benderev  i  en  saa  misundelsesværdig 
Stilling  —  vi  se  helt  bort  fra  Anstændighedsgrunde  —  lade 
sig  forlede  til  at  optræde  mod  sin  Fyrste  og  saaledes  selv 
oversave  den  Gren,  han  sad  paa?  Benderev  vilde  aldrig, 
vilde  ingen  Sinde  under  russisk  Regimente  kunne  blive,  hvad 
han  var  under  Fyrst  Alexander,  og  han  var  aabenbart  klog 
nok  til  selv  at  kunne  sige  sig  dette.  Naar  han  desuagtet  med 
fuld  Selvbevidsthed  ofrede,  hvad  han  besad  og  hvad  Frem- 
tiden lovede,  —  hvor  høj  maa  den  Sum  da  ikke  have  været, 
man  har  udbetalt  ham  for  denne  Selvtilintetgj øreise  og 
Selvvanære?  Benderev  havde  som  Krigsministerens  Repræ- 
sentant truffet  alle  Bestemmelser  for  at  fjærne  Alexander- 

regimentet  fra  Sofia  og  hente  Strumaregimentet  fra  Kostendil; 
uden  ham  var  Overfaldet  ikke  muligt,  og  ligesom  han  maa 
have  modtaget  den  største  Pengesum,  maa  ogsaa  den  største 
Skjændsel  ramme  ham.  Personlig  gjorde  F^enderev  et  meget 
fordelagtigt  Indtryk,  og  trods  hans  uregelmæssige  Ansigts- 
træk var  der  noget  elegant  og  bedaarende  i  hans  ydre 
Fremtræden;  dog  skal  han,  efter  Sigende,  mangen  Gang 
tiltale  Flasken  mere  end  nødvendigt,  ligesom  hans  krigerske 
Lavrbær  synes  at  have  beruset  ham  i  overvættes  Grad  og 
vakt  en  ubændig  Ærgjerrighed  hos  ham.  Sikkert  er  det,  at 
han  tiltalte  den  fangne  Fyrste  med  de  Ord:  »Dette  vilde 
ikke  være  sket,  hvis  De  havde  gjort  mig  til  Major.«  Alle- 
rede paa  det  russiske  Krigsakademi  skal  Benderev  have 
røbet  denne  ubegrænsede  Ærgjerrighed  og  ved  rastløst  Ar- 
bejde bragt  det  saa  vidt,  at  han  hører  til  de  faa  Ynglinge, 
hvis  Navne  paa  Grund  af  aldeles  usædvanlige  Præstationer 
ere  forevigede  med  Guldbogstaver  i  Akademiets  Festsal. 
Kort  efter  Krigserklæringen  skal  han  engang  have  spurgt 
Fyrst  Alexander,  om  Tapperhed  i  Krigen  vilde  medføre 
Forfremmelse;  at  Fyrsten  besvarede  dette  Spørgsmaal  be- 
kræftende og  senere  dog  ikke  forfremmede  ham,  skal  have 
sporet  Benderev  til  uforsonligt  Had  mod  ham,  skjønt  Ben- 
derev helt  vel  maatte  vide,  at  hans  Forfremmelse  ikke  paa- 
fulgte ene  og  alene,  fordi  man  ikke  kunde  tilsidesætte  for- 
skjellige  ældre,  ligeledes  meget  fortjenstfulde  Kammerater. 
Naar  alt  kommer  til  alt,  er  det  alligevel  dog  ikke  rimeligt, 
at  Hævnsyge  har  drevet  Benderev  over  i  de  sammensvornes 
Rækker,  da  de  uundgaaelige,  skadelige  Følger  af  enhver 
Art  stode  i  et  alt  for  stort  Misforhold  til  Tilfredsstillsen  af 
dette  hans  Had ;  der  bliver  saaledes  ikkun  tilbage  at  antage, 
at  han  simpelthen  er  bleven  bestukken. 

Som  Tredjemand  i  Forbundet  maa  nævnes  Kaptejn 
Radko  Dimitriev,  som  sammen  med  Gruev  trængte  ind  i 
Paladset  og  herved  lagde  en  ubeskrivelig  Raahed  for  Dagen. 
Ogsaa  han  gjorde  ligesom  Benderev  et  vindende  Indtryk  og 

var  under  alle  Omstændigheder  en  vel  oplært  Officer.  Han 
hørte  oprindelig  til  den  østrumeliske  Hær,  hvor  han  først 
havde  været  Adjutant  hos  Aleko  Pasha  (Fyrst  Vogorides), 
senere  Souschef  ved  den  østrumeliske  Milits's  Stab;  han  havde 
særdeles  gode  Anbefalinger  fra  den  russiske  Oberst  Tschit- 
schagov,  efter  Sigende  ogsaa  fra  Drigalski  Pasha.  Efter 
Krigen  blev  han  Departementschef  i  Krigsministeriet  og  fik 
de  vigtigste  Personalsager  under  sine  Hænder;  netop  denne 
Post  var  særlig  vigtig  for  de  sammensvorne,  da  det  faldt 
dennes  Ihændehaver  let  at  faa  Indflydelse  paa  Officerernes 
Forflytning  og  saaledes  at  skabe  sig  et  Regiment,  som 
svarede  til  deres  øjemed;  nogle  Dage  før  Attentatet  havde 
Dimitriev  f.  Ex.  ladet  nogle  »upaalidelige«  Officerer  af 
Strumaregimentet  bortkomraandere  til  anden  Tjenstgj øreise. 
Hvad  der  senere  blev  af  Dimitriev,  var  længe  hyllet  i 
Taage;  efter  Sammensværgelsens  Mislykkelse  flygtede  han 
fra  Sofia,  sandsynligvis  for  at  redde  sig  over  den  serbiske 
eller  rumæniske  Grænse,  og  nogen  Tid  senere  indløb  den 
Melding,  at  der  i  Egnen  om  Vratcha  drev  et  Menneske 
omkring,  hvis  Signalement  passede  paa  Dimitriev;  man  af- 
sendte uopholdelig  en  Befaling  til  hans  Anholdelse,  men 
kunde  ikke  mere  finde  ham;  sluttelig  dukkede  han  op  i  St. 
Petersborg,  hvor  han  efter  Sigende  skal  være  bleven  mod- 
tagen med  stor  Udmærkelse.  Baade  Gruev,  Benderev  og 
Dimitriev  havde  alle  tre  besøgt  det  russiske  Militærakademi. 
Ved  Siden  af  disse  tre  Personer  maa  nævnes  nogle 
Forrædere  af  anden  Rang,  først  og  fremmest  Major  S  to- 
jan  o  v,  en  forhenværende  russisk  Officer,  som  tjente  i  den 
østrumeliske  Hær  og  efter  Krigen  blev  udnævnt  til  Kom- 
mandør for  Strumaregiraentet.  Først  efter  Slaget  ved 
Slivnitza  indtraf  han  paa  Krigsskuepladsen,  befalede  dernæst 
de  bulgariske  Tropper  ved  Dragoman  og  viste  sig  ved 
denne  Kamp  ret  dygtig.  I  øvrigt  skulde  man  ikke  let 
komme  paa  den  Tanke,  at  dette  Menneske  nogen  Sinde 
kunde  blive  kaldet   til  at  spille  nogen  Rolle,    og    dyr  har 

han  vel  heller  næppe  været;  Folk  af  hans  Sort  kan  man 
kjøbe  for  meget  Vutki  og  en  Haandfuld  Rubler.  Endnu 
ber  nævnes  Kaptejn  Zafirov,  som  forestod  Fyrstens  Bort- 
førelse fra  Sofia  til  Reni,  Lojtenant  Pakov,  der  med  Gruev 
og  Dimitriev  trængte  ind  i  Paladset  —  sagtens  af  Tak- 
nemmelighed for  den  finansielle  Understøttelse,  han  stadig 
havde  nydt  af  Fyrsten  —  samt  Kapteju  Slatorski,  tjenst- 
gjørende  Kommandør  for  første  Artilleriregiment;  i  den 
serbiske  Krig  mistede  han  ved  Vrapza  et  Batteri,  hvad  der 
indbragte  ham  Dadel  fra  mange  Officerers  Side;  det  synes 
at  have  været  ham  magtpaaliggende  atter  at  gjere  denne 
Ulykke  god  igjen  ved  en  fremragende  Stordaad. 

Ved  Siden  af  Forræderne  i  Uniform  komme  de  civile 
Forrædere,  og  da  Biskop  Clement  er  optraadt  som  For- 
mand for  den  provisoriske  Regering,  kan  han  gjere  Krav 
paa  at  omtales  først.  I  Grunden  er  det  ikke  Ulejli(?heden 
værd,  thi  om  denne  Person  er  der  egentlig  ikke  andet  at  sige, 
end  at  han  er  et  Individ,  sammensat  af  lutter  lave  Instinkter. 
Allerede  i  sin  Ungdom  udmærkede  han  sig  paa  højst  ufor- 
delagtig Maade,  og  der  er  forskjellige,  yderst  betænkelige 
Historier  i  Omløb  om  ham.  I  Rusland  blev  han  uddannet 
til  Præstestanden  og  forfremmedes  paafaldende  hurtig;  i 
Tirnova,  hvor  han  forst  blev  udnævnt  til  Biskop,  gjorde  han 
sig  saa  umulig  ved  sin  anstødelige  Vandel,  at  Exarchen  for- 
flyttede ham  til  Sofia,  hvor  han  i  øvrigt  levede  videre  paa 
vante  Vis.  At  dette  uvidende  og  samvittighedsløse  Nydelses- 
menneske  har  haft  nogen  særlig  Indflydelse  paa  de  sammen- 
svorne, er  lidet  rimeligt;  man  har  snarest  blot  taget  ham 
med  for  Dekorationens  Skyld.  Nelidov,  den  russiske  Sende- 
mand i  Konstantinopel,  skal  have  sagt,  at  to  Tredjedele  af 
de  paaløbende  Omkostninger  til  Bestikkelser  ere  faldne  paa 
den  høje  Gejstlighed.  Er  dette  sandt,  kan  Clement  ikke 
klage  over  at  være  bleven  undervurderet.  Skulle  Russerne 
engang  komme  ind  i  Landet,  ville  de  ikke  tage  i  Betænk- 
ning  at  overøse    den  værdige  Gudstjener  med  Æresposter, 

Og    maaske   ville    de    ogsaa   give    ham   Penge    igjen;    dem 
lægger  han  i  hvert  Fald  mest  Vægt  paa. 

Side  om  Side  med  Clement  finde  vi  Dragan  Zankov, 
med  hvis  Navn  et  »bulgarisk  Parti«  nyder  den  tvivlsomme 
Ære  at  pynte  sig.  Zankov  var  i  sin  Ungdom  en  smidig 
Personlighed  med  lidt  evropæisk  Dannelse,  hvad  der  skaffede 
ham  megen  Anseelse  blandt  hans  Landsmænd.  I  Slutningen 
af  Halvtredserne  havde  han  til  Hensigt  at  træde  over  til 
Islam,  men  fandt  det  dog  mere  lønnende  at  blive  Katholik 
og  træde  i  Tjeneste  hos  Jesuiterne,  som  den  Gang  gjorde 
Forsøg  paa  at  katholisere  Bulgarien.  Zankovs  praktiske  Sans 
sagde  ham  dog  snart,  at  der  ikke  var  noget  at  fortjene  ved 
Katholicismen  i  Bulgarien,  han  angrede  altsaa  sin  begaaede 
Vildfarelse  og  traadte  tilbage  til  den  græske  Kirke.  Da 
»Befrielsestimen«  endelig  slog  for  Bulgarien,  var  Zankov  alt 
bleven  en  gammel  Mand,  hvem  hans  graa  Hoved  skaffede 
en  Slags  Respekt;  han  blev  da  ogsaa  tvende  Gange  Minister 
og  fik  herved  Lejlighed  til  at  stille  sin  fuldstændige  Udyg- 
tighed i  det  klareste  Lys;  i  politisk  som  i  religiøs  Hen- 
seende spillede  han  i  alle  Farver  og  optraadte  snart  som 
Ven,  snart  som  Fjende  af  Russerne,  og  selv  hans  Venner 
kunde  ikke  mere  nægte,  at  deres  Fører  i  betænkelig  Grad 
led  af  marasmus  senilis  og  egentlig  kun  egnede  sig  til  at 
benyttes  som  »Banner«.  Man  gav  ham  da  ogsaa  Kuratorer, 
som  Sutzkanov,  Saiasov,  Milarov  og  andre,  der  havde  det  Hverv 
at  tænke  og  at  handle  for  Zankov ;  men  trods  al  sin  Alder- 
domssvaghed  havde  denne  bevaret  saa  meget  af  sin  tidligere 
Karakter,  at  han  med  Glæde  greb  enhver  Lejlighed  til  at 
begaa  en  lav  Handling.  Om  man  før  Sammensværgelsen 
har  indviet  den  gamle  Mand  i  samme,  synes  tvivlsomt;  men 
saa  snart  de  militære  Medlemmer  af  Sammensværgelsen 
havde  sat  Fyrsten  fast,  tøvede  Zankov  ikke  med  at  stille  sig 
i  Spidsen  for  Oprørerne  og  saaledes  yderligere  at  tilsøle  de 
sidste  Dage  af  sit  Liv. 

V. 

Rygter  om  Rejsninger  i  Provinserne.  —  Den 

provisoriske  Regering  erkjender  Stillingens 

Uholdbarhed.  —  Popov  og  Alexanderregimentet 

rykke  ind  i  Sofia.  —  Det  nye  Regentskab.  — 

Forhandlinger  med  Oprørerne.  — 

Deres  Afmarche. 

Efterretningen  om  Fyrstens  Aftakkelse  kom  over  hele 
Landet  som  et  Lynslag,  og  den  første  Overraskelse  lamslog 
i  den  Grad  alles  Sind,  at  en  stærk  Reaktion  foreløbig  ikke 
kunde  komme  frem.  Befolkningens  Masse  er  langsom  i  sin 
Tankegang  og  mander  sig  kun  vanskelig  op  til  en  afgjørende 
Daad,  og  de  Mænd,  som  havde  kunnet  give  Stedet,  nølede, 
først  og  fremmest  fordi  de  ikke  kunde  fatte,  hvad  der 
egentlig  var  gaaet  for  sig.  I  Følge  alle  Beretninger  var 
et  almindeligt  og  dybt  Mishag  strax  kj  endeligt,  da  man 
blev  bekjendt  med  de  første,  forfalskede  Depecher  fra  Sofia, 
og  Stemningen  var  nedslaaet.  Russer  vennerne  sagde,  at  de 
havde  befriet  Landet  fra  Fyrst  Alexander,  men  denne  Be- 
frielse besvaredes  ingenlunde  med  Glædesyiringer,  og  lige 
fra  første  Færd  kunde  der  ikke  være  nogen  Tvivl  om,  at 
Begivenhederne  i  Sofia  ikke  svarede  til  Folkets  Ønsker. 
Løverdagen  og  Søndagen  beherskedes  Alverden  imidlertid 
endnu  af  det  Indtryk,  at  man  her  havde  at  gjøre  med  en 
Begivenhed,  der  med  elementær  Rasen  var  brudt  løs  over 
Bulgarien,  og  hvorimod  ingen  Modstand  var  mulig.  At 
dette  ingenlunde  forholdt  sig  saa,  at  der  her  ene  og  alene 
forelaa  en  Sammensværgelse  af  nogle  Højforrædere  og  en 
Rejsning  af  et  vildledt  Regiment,  blev  først  indlysende  for 
Befolkningen  i  Hovedstaden,  men  snart  ogsaa  for  Provin- 
serne. Hertil  bidrog  fremfor  alt  den  Omstændighed,  at  de 
Mænd,  der  falskelig  vare  blevne  navngivne  som  Medlemmer 
af  Forbryderkonsortiet,    energisk    protesterede    mod    dette 

Makkerskab  og  saaledes  sønderreve  det  Slør,  bag  hvilket 
Zankovisternes  lille  og  magtesløse  Parti  havde  tænkt  at 
dølge  sig. 

Her  er  først  og  fremmest  Tale  om  Karavelov.  Den 
21de  Avgust  tidlig  om  Morgenen  fik  han  den  skriftlige 
Meddelelse,  at  han  var  udnævnt  til  Medlem  af  den  provi- 
soriske Regering,  samt  en  Opfordring  til  at  deltage  i  et 
Møde,  som  skulde  finde  Sted  Kl.  10  om  Formiddagen. 
Karavelov  mødte  ikke  og  lod  Skrivelsen  ubesvaret.  Han 
blev  derpaa  indbudt  til  et  nyt  Møde,  som  fandt  Sted  Kl.  10 
om  Aftenen,  og  denne  Gang  begav  han  sig  der  hen,  efter  at 
hans  Husarrest  var  hævet.  Samlingen  var  i  højeste  Grad 
bevæget,  og  navnlig  optraadte  Karavelov  med  lidenskabelig 
Heftighed  mod  de  sammensvorne,  særlig  mod  den  usle 
Biskop  Clement;  med  de  Ord:  »I  have  for  stedse  til- 
intetgjort Bulgariens  Frihed«,  forlod  han  Værelset. 
Saaledes  blev  Regeringen  oprettet  den  21de  Avgust  uden 
ham,  og  da  alt  hidindtil  var  gaaet  glat,  troede  Zanko- 
visterne  nu  at  turde  vove  at  træde  for  Dagens  Lys  med  et 
rent  zankovistisk  Ministerium;  men  Offentliggj øreisen  af 
denne  Ministerliste  var  for  Provinsernes  Vedkommende  Sig- 
nalet til  at  bryde  løs  mod  den  provisoriske  Regering. 

Inden  vi  imidlertid  skildre  Bevægelsen  ude  i  Provin- 
serne, maa  vi  forst  se,  hvorledes  den  militære  Situation 
udviklede  sig  i  Sofia.  Tidlig  om  Morgenen  den  21de  Av- 
gust var  Major  Popov  bleven  arresteret  og  den  ene  Bataillon 
af  Alexanderregimentet  afvæbnet;  denne  Bataillon  aflagde 
endnu  samme  Dag  Troskabseden  til  den  provisoriske  Rege- 
ring og  modtog  derpaa  sine  Vaaben  tilbage.  De  to  øvrige 
Batailloner  af  samme  Regiment,  som  laa  i  Slivnitza,  mod- 
toge ad  telegrafisk  Vej  den  Befaling  at  aflægge  Eden  til 
den  nye  Regering,  og  under  den  første  Forvirring  lystrede 
de  ufortøvet.  Søndagen  den  22de  Avgust  lykkedes  det 
imidlertid  den  arresterede  Major  Popov  at  faa  en  hemmelig 
Samtale  med  en  Officer  og  at  sende  ham  til  Slivnitza  med 

følgende  Paalæg:  »de  tvende  Batailloner  skulde  blot  sværge 
saa  mange  Eder,  man  forlangte,  men  øjeblikkelig  vende 
tilbage  til  Alexanderregimentels  Lejr  ved  Sofia«.  Denne 
Popovs  Befaling  blev  udført,  og  Mandagen  den  23deAvgu8t 
rykkede  Bataillonerne  mod  Sofia,  efter  at  en  Bataillons- 
kommandør,  som  vilde  modsætte  sig  Afmarchen,  var  bleven 
arresteret.  Popov  havde  beregnet,  at  Bataillonerne  maatte 
indtræffe  ved  Sofia  tidlig  om  Morgenen  den  24de,  aflagde 
nu  selv  Troskabseden  til  den  provisoriske  Kegering,  blev 
derpaa  frigiven,  svang  sig  ufortovet  paa  sin  Hest  og  red  til 
Regimentets  Lejr.  Her  vilde  Vagtmandskabet  først  ikke 
lade  ham  komme  ind,  men  den  tidligere  Kegimentskom- 
mandørs  Avtoritet  fik  dog  snart  Bugt  med  alle  Skrupler, 
og  en  halv  Time  senere  rykkede  Popov  i  Spidsen  for  sit 
Regiment  ind  i  Sofia.  Som  Skik  og  Brug  er  ved  alle 
bulgariske  Omvæltnins^er ,  bemægtigede  han  sig  først  og 
fiemmest  med  utrolig  Hurtighed  Telegrafen:  »thi  den,  som 
har  Telegrafen,  har  Landet«.  Derpaa  besatte  han  hurtig 
Staden  og  begav  sig  til  Biskop  Clement,  hvem  han  kort 
og  godt  meddelte,  at  han  havde  at  nedlægge  Regeringen. 

Imidlertid  havde  Situationen  allerede  den  Gang  ændret 
sig  paa  en  Maade,  som  Popov,  der  havde  været  i  Fængsel 
til  den  samme  Dag,  ikke  kunde  have  nogen  Anelse  om. 
Ikke  blot  i  Sofia  var  det  fyrstelige  Parti  vaagnet  til  Be- 
sindelse, men  i  endnu  højere  Grad  var  dette  Tilfældet  i 
Hæren  og  ude  i  Provinserne.  Allerede  den  22de  Avgust 
mumlede  man  i  Sofia  om,  at  Provinsregimenterne  havde 
rejst  sig  til  Gunst  for  Fyrsten,  den  23de  Avgust  antoge 
disse  Rygter  fastere  Form,  og  henimod  Aftenen  indløb  der 
til  den  provisoriske  Regering  saadanne  Hjobsposter,  at 
Zankov  og  hans  Raadgiver  Bogdanov  ikke  mere  kunde  lukke 
Øjnene  for  den  bedrøvelige  Kjendsgjerning,  at  næsten  hele 
Hæren  havde  rejst  sig  mod  dem ;  de  følte  sig  situerede  som 
Fanger,  thi  ikke  blot  smuttede  Magten  dem  af  Hænder, 
men   de   vare   allerede  afskaarne  fra  alle  Forbindelser,    da 

Telegraflinjerne  til  Viddin,  Plevna,  Tirnova  og  Filippopel 
vare  i  Hænderne  paa  de  tro  Tropper,  som  truede  med  at 
indeslutte  de  oprørske  Tropper  i  Sofia;  selv  disse  sidste 
var  man  ikke  mere  sikker  paa,  saa  snart  hele  Sandheden 
kom  for  Dagens  Lys:  Kort  sagt,  man  indsaa,  at  den  provi- 
soriske Regering  var  fortabt,  og  at  dens  Fald  endnu  blot 
var  nogle  Dages,  ja  maaske  blot  nogle  Timers  Spergsmaal. 
Under  disse  Omstændigheder  sendte  den  russiske  Minister 
Bogdanov  allerede  den  23de  Avgust  Bud  til  Karavelov  og 
lod  ham  anmode  om  at  komme  til  det  russiske  Konsulat. 
Karavelov  lod  svare,  at  Ministeren  kunde  komme  til  ham, 
hvis  han  havde  noget  at  meddele,  og  dette  gjorde  Bogdanov 
da  ogsaa.  Han  søgte  med  indtrængende  Ord  at  formaa 
Karavelov  til  at  overtage  Regeringen,  og  denne  besluttede 
sig  ogsaa  næste  Dag  til  at  gjøre  dette  Skridt.  For  at 
kunne  fatte  denne  ejendommelige  Forhandling  mellem  Ka- 
ravelov og  Bogdanov  maa  man  fastholde  følgende:  Bogdanov 
raaa  have  næret  den  faste  Overbevisning,  at  Fyrst  Alexander, 
som  endnu  var  fangen,  ikke  mere  vilde  vende  tilbage  til 
Bulgarien,  og  at  Hovedformaalet  følgelig  var  naaet;  med 
Karavelov  vilde  man  senere  meget  let  blive  færdig,  derimod 
var  han  nu  meget  nyttig,  da  man  turde  haabe  ved  hans 
Mellemkomst  at  undgaa  Borgerkrigen;  en  Borgerkrig  syntes 
Bogdanov  nemlig  ikke  at  ønske,  men  derimod  at  foretrække, 
at  Bulgarien  uden  Anvendelse  af  Militærmagt  faldt  Russerne 
i  Munden  som  en  moden  Pære.  Karavelov  besluttede  sig 
altsaa  til  atter  at  gribe  Regeringens  Tøjler,  og  den  24de 
Avgust  overraskedes  Evropa  med  Regentskabet  Karavelov- 
Nikiforov-Stambulov,  der  under  sig  havde  et  nyt  Ministerium 
med  Major  Panov  og  Stoilov,  henholdsvis  som  Krigs-  og 
Udenrigsminister;  samtlige  Medlemmer  af  den  provisoriske 
Regering  havde  maattet  træde  tilbage,  og  det  nye  Ministerium 
tog  sig  fuldstændig  ud,  som  om  det  kunde  været  indsat  af 
Fyrst  Alexander. 

I  formel  Henseende  foregik  denne  Tilbagetrædelse  paa 
temmelig  mærkværdig  Vis ;  thi  Ministeriet  indgav  sin  Afsked 
ved  efterfølgende  Skrivelse  til  Øverstbefalende  over  den  bul- 
gariske Hær,  Major  Gruev: 

>Ved  Fyrst  Alexander  af  Battenbergs  Tronfrasigelse 
overdrog  De  os  at  overtage  Landets  Civilstyrelse,  vi  troede 
at  maatte  følge  Deres  Anmodning,  som  stilledes  i  Fædre- 
landets Navn  og  af  Interesse  for  Landets  Ko  og  Orden,  og 
vi  modtoge  de  Embeder,  De  anviste  os;  men  da  De  nu  har 
underrettet  os  om  det  nødvendige  i,  at  vi  trække  os  tilbage 
fra  disse  Embeder,  feje  vi  os  heri  med  Beredvillighed, 
atter  af  Hensyn  til  Fædrelandets  Vel,  og  indgive  herved 
vor  Demission.« 

Gruev  nedlagde  nu  ogsaa  ved  efterfølgende  Skrivelse 
til  Karavelov  den  Plads  som  Øverstbefalende,  han  havde 
anmasset  sig:  »Jeg  har  den  Ære  herved  at  tilstille  Dem 
min  Afskedsbegjæring  som  Hærens  Overbefalingsmand«. 
Hermed  var  Oprørsregeringen  fjærnet,  og  man  skulde  nu 
have  trot,  at  den  nye  Regering  strax  var  gaaet  frem  med 
Eftertryk  mod  Rebellerne,  som  det  var  dens  Pligt,  og  at 
den  med  samme  Eftertryk  som  Provinserne  havde  skrevet 
Fyrstens  Navn  paa  sine  Faner;  at  dette  ikke  skete,  og  at 
derimod  hverken  Karavelovs  Proklamation  af  24de  Avgust 
eller  Stoilovs  Rundskrivelse  til  de  udenlandske  Magter  inde- 
holdt Fyrst  Alexanders  Navn,  maatte  vække  de  værste 
Formodninger  og  retfærdiggjøre  al  den  Mistanke,  man 
havde  begyndt  at  nære,  navnlig  mod  Karavelov. 

Det  almene  Indtryk  var  da  ogsaa  faktisk,  at  den  nye 
Regering,  om  end  under  en  mildere  Form,  fortsatte  Op- 
rørernes Værk.  Zankov,  Clement,  ja  selv  de  militære  Oprørere 
forbleve  uantastede:  maatte  man  da  ikke  tro  paa  den  nye 
Regerings  eller  i  det  mindste  paa  nogle  af  dens  Medlemmers 
moralske  Medskyldighed?  Det  Spørgsmaal,  hvor  vidt  ud- 
bredt de  sammensvornes  Kreds  har  været,  hvor  mange 
Medvidere  den  har  talt,  er   det  uendelig  vanskeligt  at  be- 

svare  med  fuldstændig  Sikkerhed;  men  i  det  foreliggende 
Tilfælde  kan  Udeladelsen  af  Fyrst  Alexanders  Navn  dog 
ikke  tydes  som  et  Bevis  paa  Medskyld;  man  maa  tvært  imod 
anerkjende,  at  den  nye  Regering  ikke  ret  vel  kunde  handle 
anderledes. 

I  Sofia  havde  Forholdene  nemlig  udviklet  sig  paa  en 
saa  ejendommelig  Vis,  at  Regeringens  Opgave  maatte 
blive  en  dobbelt:  dels  at  gjenoprette  Fyrstens  lovlige  Rege- 
ring»  dels  at  undgaa  enhver  Blodsudgydelse  i  det  hele  taget; 
den  ene  Opgave  maatte  ikke  tilsidesættes  for  den  andens 
Skyld.  Da  Popov  den  24de  Avgust  rykkede  ind  i  Sofia  og 
forlangte  den  provisoriske  Regerings  Tilbagetrædelse,  var 
denne,  som  fortalt,  allerede  bestemt  paa  at  vige  af  politiske 
Grunde,  og  i  politisk  Retning  syntes  Situationen  altsaa 
allerede  saa  temmelig  klaret.  Helt  anderledes  stillede  Sagen 
sig  imidlertid  paa  det  militære  Omraade;  her  var  nemlig 
Oprørernes  Magt  endnu  usvækket;  i  Sofia  stod  den  24de 
Avgust  følgende  Tropper  over  for  hverandre:  paa  Fyrstens 
Side  Major  Popov  med  Alexanderregimentet  og  det  første 
Kavalleriregimerit,  paa  Oprørernes  Side  Major  Stojanov  med 
Strumaregimentet  og  det  første  Artilleriregiment.  Forde- 
lingen af  Kræfterne  syntes  saaledes  snarest  at  være  til 
Ugunst  for  Popov,  som  slet  ikke  havde  noget  Artilleri  til 
sin  Raadighed,  medens  man  rigtignok  omvendt  med  temmelig 
stor  Sikkerhed  turde  antage,  at  særdeles  mange  Officerer  og 
Soldater  i  de  revolutionære  Regimenter,  som  helt  eller  halvt 
tvungne  havde  fulgt  deres  Kommandørers  Befalinger,  vilde  gaa 
over  ved  det  første  Sammenstød.  Major  Popov  besluttede 
derfor  ogsaa  at  angribe  ufortøvet,  men  hindredes  heri  ved 
en  Befaling  fra  Karavelov,  som  meget  mere  tilligemed  sine 
Ministre  gave  sig  i  Færd  med  at  forhandle  med  Oprørerne. 
Forud  for  denne  Beslutning  var  nemlig  gaaet  følgende: 
Bogdanov  kom  atter  til  Karavelov  og  erklærede,  at  Rusland, 
saafremt  det  maatte  komme  til  Gadekamp  i  Sofia,  øje- 
blikkelig  vilde  skride  militærisk   ind  og  besætte 

Bulgarien;  et  Angreb  af  Popov  paa  Oprørerne  maatte 
utvivlsomt  have  en  blodig  Kamp  til  Følge,  men  mere  end 
denne  frygtede  man  for  en  russisk  Besættelse.  Det  er  nu 
rigtignok  i  høj  Grad  sandsynligt,  at  Bogdanovs  Trusel 
ikke  vilde  være  kommen  til  Udførelse;  dog  Regeringen 
kunde  den  Gang  endnu  ikke  vide,  hvorledes  det  stod  til  i 
saa  Henseende;  men  en  russisk  Besættelse  betragtede  Bul- 
garerne som  den  værste  Ulykke,  der  kunde  vederfares  deres 
Land,  og  det  er  derfor  vel  forstaaeligt,  at  de  opbøde  alt  for 
at  undgaa  en  saadan.  Nu  opstod  imidlertid  omvendt  den 
Fare,  at  Oprørerne  under  Stojanov  kunde  gaa  frem  til  An- 
greb, saa  snart  det  blev  indlysende,  at  Regeringen  ene  og 
alene  betragtede  sig  som  en  fyrstelig  og  simpelthen  be- 
tragtede Stojanovs  Tropper  som  Oprørere.  For  at  undgaa 
Blodsudgydelse  maatte  man  parlamentere  med  Stojanov,  og 
dette  kunde  under  de  herskende  Omstændigheder  kun  ske 
med  Udsigt  til  Held,  naar  den  nye  Regering  mere  frem- 
traadte  som  en  Efterfølger  af  Regeringen  Clement-Gruev 
end  af  Fyrstens;  Indtagelsen  af  denne  Position  lettedes  i 
øvrigt  ved  den  Omstændighed,  at  man  i  Sofia  var  aldeles 
paa  det  uklare  med  Hensyn  til  Alexanders  Skæbne.  Fra  et 
militært  Synspunkt  er  det  skete  ganske  vist  aldeles  ufor- 
svarligt; men  naar  man  betænker,  at  Regentskabet  ogsaa 
havde  vigtige  politiske  Interesser  at  varetage,  vil  man  dog 
næppe  kunne  fordømme  dens  Adfærd.  Situationen  var 
imidlertid  nu  saaledes,  at  baade  Popov  og  Oprørerne  holdt 
Dele  af  Staden  besat;  vilde  man  ikke  lade  det  komme  til 
Kamp,  maatte  man  underhandle  med  Oprørerne,  som  hver 
Dag  droge  ud  af  Staden  til  de  østlige  Højder,  hvor  fra  de 
kunde  bestryge  Sofia  med  deres  Kanoner.  Karavelovs  Med- 
regent Major  Nikiforov  og  Krigsministeren,  Major  Panov 
førte  Underhandlingerne,  som  sluttelig  endte  med  det  Re- 
sultat, at  begge  Parter  skulde  trække  sig  ud  af  Staden, 
men  Popov  dog  beholde  Ret  til  at  besætte  dens  Porte. 
Paa  denne  Maade  havde  man  naaet  dette  ene:   man  havde 

undgaaet  Kampen  og  følgelig  den  russiske  Besættelse.  Dog 
Situationen  skulde  blive  endnu  værre:  Oprørerne  hørte,  at 
Mutkurov  var  i  Anmarche  fra  Filippopel,  og  truede  nu  med 
at  skyde  Sofia  sønder  og  sammen,  hvortil  de  utvivl- 
somt vare  i  Stand;  nye  Forhandlinger  maatte  altsaa  finde 
Sted,  og  disse  sluttedes  endelig  med,  at  man  udbetalte 
Oprørerne  80,000  Franks  under  Navn  af  »reste- 
rende Sold«  og  saaledes  fik  dem  til  at  forlade  Sofia  og 
marchere  til  Pernik-Bresnik,  hvad  der  gik  for  sig  under 
klingende  Spil.  Denne  Strumaregimentets  og.  Artilleriets 
Afmarche  iværksattes  den  27de  Avgust,  efter  at  der  begge 
de  foregaaende  Dage  var  blevet  uafbrudt  underhandlet 
mellem  de  tvende  Lejre.  Artilleriregimentet  tog  24  af  de 
nye  Kruppske  Kanoner  med  sig,  medens  24  andre  bleve 
gjorte  ubrugelige  ved  Borttageisen  af  Bundstykkerne;  først 
fra  den  Stund,  da  Oprørerne  trak  bort,  kunde  Regeringen 
betragte  sig  som  uafhængig  i  sine  Beslutninger  og  aaben- 
lyst  vise  sig  som  Fyrst  Alexanders  Regering. 

Officererne  Gruev,  Benderev  og  Dimitriev  havde  alle- 
rede tidligere  anset  det  for  hensigtsmæssigst  at  redde  sig 
over  Grænsen;  de  havde  altsaa  ikke  engang  det  Mod  at 
holde  ud  til  sidste  Øjeblik  hos  Rebellerne  under  Stojanov. 


VI. 

Rejsningen  ude  i  Provinserne. 

Saa  snart  det  ude  i  Provinserne  blev  bekjendt,  at 
Clement,  Zankov  og  Gruev  paa  en  saa  lav  Maade  havde 
ført  Landet  bag  Lyset,  paafulgte  Modrejsningen  med  over- 
raskende Hurtighed;  at  den  udbrød  næsten  samtidig  paa  de 
mest  forskjellige  Kanter  af  Landet,  godtgjør  til  fulde,  at 
Bevægelsen  ikke  var  kunstig  fremkaldt,  men  et  Udtryk  for 
hele  Landets  Vilje,  der  i  Hæren  fandt  resolute  Førere. 
Vi  have  allerede  tidligere  anført,  hvilke  Officerer  der  strax 

fra  første  Færd  nægtede  at  aflægge  Troskabseden  til  den 
provisoriske  Regering,  og  skulle  derfor  her  blot  antyde, 
hvorledes  Rejsningen  til  Fordel  for  Fyrsten  gik  for  sig  i 
de  forskjellige  Byer,  hvor  man  først  havde  underkastet  sig. 
Lad  os  først  skildre  Begivenhederne  i  Filippopel.  Her 
blev  Efterretningen  om  Fyrstens  Afsættelse  modtagen  med 
stor  Nedslagenhed  af  Officerer  og  Soldater,  ligesom  Sammen- 
stillingen af  Karavelovs  og  Zankovs  Navne  vakte  Betænke- 
ligheder; men  desuagtet  aflagde  Tropperne  Troskabseden 
med  Undtagelse  af  én  Bataillon  under  Kaptejn  Veltchev; 
han  vilde  ikke  fæste  Lid  til  den  hele  Historie,  vidste  at 
forhale  Edsaflæggelsen,  og  da  nu  den  nye  Ministerliste  uden 
Karavelovs  Navn  blev  offentliggjort,  var  han  sikker  paa  sin 
Sag  og  udtalte  sig  i  denne  Retning  for  Oberst  og  Brigade- 
kommandør Mutkurov ;  denne  nærede  ligeledes  den  Opfattelse, 
at  Hæren  ikke  skulde  taale  Fyrstens  Afsættelse,  men  be- 
sluttede dog  at  gaa  frem  med  stor  Forsigtighed  og  paalagde 
Veltchev  at  efterspore  Officerernes  Mening.  Veltchev  kom 
snart  efter,  at  Officererne  ved  Regimentet  Filippopel  vare 
parate  til  at  holde  fast  ved  Fyrsten,  og  navnlig  gav  følgende 
lille  Scene  ham  den  faste  Overbevisning,  at  Slaget  kunde 
føres  med  Udsigt  til  Held:  en  Fotografihandler,  der  traadte 
ind  i  et  Kaffehus,  som  var  besøgt  af  Officerer,  falbød  med 
høj  Røst  et  Portræt  af  »den  store  Patriot,  Regenten  Zankov«, 
men  blev  i  en  Fart  sparket  ud  af  Døren.  Derpaa  gik  Velt- 
chev til  Kasernen  og  begyndte  at  underholde  sig  med  sine 
Soldater;  vi  skulle  her  gjengive  et  Brudstykke  af  Samtalen 
i  den  simple,  naive  Form,  hvorunder  vi  have  faaet  den 
meddelt:  »Er  du  egentlig  tilfreds  med,  at  Fyrst  Alexander 
ikke  mere  er  i  Bulgarien?«  —  »Nej,  jeg  er  slet  ikke  til- 
freds dermed.«  —  »Du  vilde  altsaa  nok  have  ham  tilbage 
igjen?«  — »Ja,  naar  det  blot  var  muligt.«  —  »Og  hvorfor 
vilde  du  gjærne  have  ham  tilbage?«  —  »Fordi  han  er  en 
brav  Mand«,  —  »fordi  han  har  kæmpet  sammen  med  os 
ved  Slivnitza«,    sagde  en  anden,   som  imidlertid  var  traadt 

til,  Og  saaledes  talte  de  alle.  Veltchev  kunde  ikke  skjule 
sin  Rørelse  og  fik  Taarer  i  Øjnene.  Da  forstode  Soldaterne, 
hvad  det  hele  egentlig  drejede  sig  om,  og  et  højt,  enstem- 
migt Raab:  »Leve  Fyrst  Alexander  Battenberg!«  rystede 
Kasernen.  »Rolig!«  tilraabte  Veltchev  dem  ;  »jeg  ser,  at  I 
forstaa  mig;  men  den  rette  Tid  er  endnu  ikke  kommen, 
vent  og  ti!«  Han  begav  sig  nu  i  al  Hast  tilbage  til  Mut- 
kurov:  »Min  Bataillon  er  parat  til  at  slaa  les  for  Fyrsten«. 
Strax  ble  ve  alle  Forberedelserne  trufne,  og  nogle  civile 
droges  med  ind  i  Hemmeligheden  og  fik  det  Paalæg,  uden 
at  vække  Opsigt  at  samles  Kl.  8  om  Aftenen  med  Venner 
og  Bekjendte  ved  Basaren.  Klokken  7  om  Aftenen  samlede 
Veltchev  sin  Bataillon  under  det  Foregivende  at  ville  tage 
åen  i  Ed  for  den  nye  Regering;  man  maatte  nemlig  gaa 
meget  forsigtig  til  Værks,  da  man  endnu  ikke  var  sikker 
paa  de  andre  Tropper.  Stille,  men  under  Medtagelse  af 
Regimentsmusikken  rykkede  Bataillonen  frem  mod  Basaren, 
hvor  ogsaa  Telegrafkontoret  fandtes.  Næppe  saae  de  her 
forsamlede  Borgere  Bataillonen  rykke  frem,  fer  der  lød  et 
højt  Hurra  fra  deres  Rækker,  og  i  en  Haandevending  vare 
Basaren  og  Telegrafkontoret  besatte.  Veltchev  holdt  en 
kort  Tale:  »Brødre!  I  ere  alle  fulgte  mig  hid  for  at  redde 
Bulgariens  Ære,  som  er  skjændet  af  en  Bande  sammen- 
svorne. Fyrsten  elier  Døden!  Fyrst  Alexander  Battenberg 
leve !«  Et  tordnende  Hurra  paafulgte,  Ammunitionskasserne, 
som  imidlertid  vare  hentede  fra  Tøjhuset,  tømtes,  og  Ba- 
taillonen marcherede  til  Staden  under  Tonerne  af  National- 
hymnen »Dchumi  Maritza«. 

Da  Bataillonen  forlod  Basarens  Gaard,  havde  der  her 
allerede  samlet  sig  en  betydelig  Menneskemasse,  og  medens 
det  tidligere  havde  været  magtpaaliggende  at  optræde  med 
største  Hemmelighed,  maatte  man  nu  handle  med  stærkeste 
Eftertryk;  det  gjaldt  om  at  skræmme  Fjenderne  og  give 
Vennerne  et  tydeligt  Tegn  til  Rejsning.  Veltchev  lod  der- 
for gjøre  Holdt  ved  Basarhaven  og  aifyre  tre  Geværsalver  i 

Luften,  Folkemængden  sprængtes  i  Forskrækkelse  til  alle 
Kanter,  Kegimentsmusikken  tog  atter  fat,  og  videre  gik 
Toget  til  det  osterrigske  Generalkonsulat,  som  tillige  re- 
præsenterede det  tyske  Kige.  Veltchev  lod  Generalkonsulen 
bede  om  at  komme  ud,  men  i  hans  Sted  kom  Dragomanen 
til  Syne  og  erklærede,  at  Generalkonsulen  var  syg,  kunde 
ikke  komme  og  lod  forespørge,  hvad  man  vilde,  og  hvad 
for  Folk  man  egentlig  var.  »Fyrst  Alexanders  Venner  ere  her, 
og  vi  bede  Konsulen  om  selv  at  komme  her  ud  et  Øjeblik;  vi 
have  kun  et  Par  Ord  at  sige  ham.«  Konsulen  kom  nu  ned  paa 
Gaden,  og  Veltchev  forklarede  ham,  at  den  bulgariske  Hær  kun 
vilde  lystre  sin  gamle  Fyrste,  at  raan  var  beredt  til  at  do  for 
ham,  og  blot  bad  Konsulen  meddele  Magterne  dette.  Der- 
paa  gik  Marchen  videre  gjennem  Staden  til  det  engelske 
Konsulat,  hvor  samme  Erklæring  blev  afgiven.  Imidlertid 
var  Menneskemassen  svulmet  op  og  omringede  jublende 
Bataillonen,  som  næppe  kunde  komme  frem  gjennem 
Trængslen.  Veltchev  holdt  da  en  Tale  til  Folket  og  op- 
fordrede de  nærværende  til  at  spredes  over  Byen  og  her 
fængsle  alle  de  Fjender  af  Fyrsten,  man  kunde  faa  Fingre 
i  og  saaledes  gjøre  dem  uskadelige;  men  den,  som  dræbte 
en  eneste,  vilde  han  uden  Skaansel  lade  skyde.  Folket 
svarede  med  hoje  Hurraraab  for  Fyrst  Alexander  og  spredtes 
hurtig  over  Byen,  hvor  man  med  Iver  gav  sig  i  Færd  med 
at  udføre  de  modtagne  Befalinger;  nogle  Russervenner 
skulle  ved  denne  Lejlighed  være  blevne  godt  gjennem- 
pryglede,  men  ikke  en  eneste  blev  dræbt. 

Veltchev  havde  nu  til  Hensigt  at  lade  Størstedelen  af 
sin  Bataillon  indtage  en  dominerende  Stilling  uden  for  Byen 
og  kun  at  lade  et  Kompagni  holde  nogle  vigtige  Punkter  i 
Staden  besatte.  Ved  denne  Lejlighed  maatte  han  forbi  det 
russiske  Konsulat,  og  da  han  var  bange  for,  at  Tropperne 
kunde  foranstalte  en  fjendtlig  Demonstration,  befalede  han, 
at  Marchen  skulde  foregaa  i  Tavshed  og  uden  Musik.  Hans 
Tankegang  var  god  og  rigtig,  men  Mandskabets  Ophidselse 

for  stor ;  foran  det  russiske  Konsulat  skilte  en  Soldat  sig  fra 
Geledet,  sprang  i  et  Sæt  op  paa  Trappeafsatsen  og  raabte 
med  skingrende  Stemme:  »Dolu,  dolu,  dolu  med  Russerne  i 
Udlandet  og  Russerne  i  Bulgarien!«  Nu  var  ingen  Tilbage- 
holden mulig,  Tropperne  brøde  ud  i  lydelige  Forbandelser, 
Regimentsmusikken  spillede  op  til  Nationalhymnen,  og  det 
sørgelige  Doluraab,  som  den  21de  Avgust  havde  ombølget 
Fyrstens  Palads  i  Sofia,  lød  nu  her  rædselsvækkende  for 
den  russiske  Konsuls  Øren. 

Denne  kunde  uden  Vanskelighed  sige  sig  selv,  at  her 
var  noget  slemt  i  Gjærde,  noget,  som  maaske  kunde  om- 
styrte det  herlige  Værk  fra  den  21de  Avgust;  men  han 
troede  aabenbart,  at  denne  Modrevolution  kunde  dæmpes 
med  de  samme  Midler,  hvorved  Revolutionen  var  fremkaldt; 
thi  strax  derpaa  indfandt  Konsulatets  Dragoman  sig  hos 
Veltchev  og  bad  ham  komme  op  til  Konsulen,  »hvor  denne 
havde  at  give  ham  en  Meddelelse  fra  hans  Majestæt  Kej- 
seren; han  skulde  blot  komme,  det  vilde  være  fordelagtigt 
for  ham.«  Efter  de  tidligere  lette  Held  maa  Konsulen 
sikkerlig  være  bleven  overrasket  ved  Veltchevs  Svar,  der 
afleveredes  med  behørig  Højagtelse  til  Dragomanen:  »Han 
havde  ikke  noget  at  søge  i  det  russiske  Konsulat,  ønskede 
hverken  noget  fordelagtigt  eller  ufordelagtigt  og  anmodede 
blot  Dragomanen  om  velvilligst  at  lade  ham  i  Ro.«?  Der 
gaves  dog  endnu  brave,  endogsaa  vel  mange  brave  Folk  i 
Bulgarien,  som  ikke  lode  sig  kjøbe;  i  hvert  Fald  flere  end 
det  var  Russerne  kjært. 

Saa  snart  Bataillonen  var  i  en  god  Stilling,  red  Velt- 
chev til  Telegrafen,  hvor  han  allerede  forefandt  Oberst- 
løjtenant  Mutkurov.  Indtil  dette  Øjeblik  havde  man  holdt 
Ledningen  aibrudt;  da  man  atter  aabnede  den,  indløb  strax 
fra  Sofia  følgende  Depeche:  Kaptejn  Dimitriev  var  ved 
Apparatet  og  ønskede  at  tale  med  Oberstløjtenant  Mutkurov; 
denne  maatte  behage  at  komme  til  Apparatet.  Mutkurov 
svarede,  at  han  tilfældigvis  var  til  Stede,    og  at   Samtalen 

strax  kunde  tage  sin  Begyndelse.  Derpaa  indløb  fra  Dimi- 
triev  følgende  Depeche:  »Garnisonen  i  Varna  har  ikke  an- 
erkjendt  den  provisoriske  Regering.  Træf  øjeblikkelig  For- 
anstaltninger til  at  afsende  Tropper,  som  kunne  tugte 
Oprørerne«.  Intet  kunde  være  mere  velkomment  end  denne 
Efterretning;  thi  nu  havde  man  Sikkerhed  for,  at  man  ikke 
mere  stod  alene,  og  at  ogsaa  andre  Tropper  havde  rejst  sig 
for  Fyrsten.  Denne  Glæde  afspejlede  sig  atter  i  Svar- 
depechen, som  var  det  delfiske  Orakel  værdig:  »Forlad  Dem 
ganske  paa  os.  Regimentet  Filippopel  skal  ufortøvet  mar- 
chere mod  Rebellerne.« 

Dog  endnu  var  man  langt  fra  paa  den  grønne  Gren; 
thi  hidindtil  raadede  man  kun  over  Bataillonen  Veltchev  og 
Garnisonen  i  Varna.  Telegrafen  spillede  altsaa  videre  til 
Haskioi  og  forlangte  Kommandøren  over  Rhodoperegimentet, 
Kaptejn  Nikiforov  (ikke  at  forvexle  med  Krigsministeren) 
til  Ledningen;  han  indfandt  sig  strax,  blev  hurtig  sat  ind  i 
Sagen  og  svarede,  at  han  for  sin  Person  var  parat  til  at 
gaa  med,  men  ikke  ganske  turde  forlade  sig  paa  nogle  Of- 
ficerer og  derfor  først  maatte  tale  med  sit  Officerskorps. 
Næsten  en  hel  Time  hengik  under  ængstelig  Forventning 
for  de  tvende  Officerer,  men  da  begyndte  Naalen  atter  at 
svinge,  og  under  bange  Forventning  dechifreredes  fra  den 
smalle  blaa  Stribe  følgende  Telegram:  »Rhodoperegimentet 
har  rejst  sig  for  Fyrsten;  vi  staa  til  Deres  Raadighed.« 
Nu  fløj  en  ny  Depeche  til  Eski-Sagra,  til  Kaptejn  Petrev, 
Kommandør  for  Balkanregimentet.  Hverken  Mutkurov  eller 
Veltchev  kjendte  ham  imidlertid  nøjere,  de  gik  derfor  mere 
forsigtig  til  Værks  og  underholdt  sig  først  i  Almindelighed 
om  Situationen.  Da  de  imidlertid  af  Petrevs  Svar  mærkede, 
at  denne  delte  deres  Sindelag,  traadte  de  aabenlyst  op  og 
opfordrede  ham  til  Sammenslutning  med  dem.  Herpaa  — 
intet  Svar;  man  spurgte  atter,  og  atter  udeblev  Svaret. 
Havde  man  da  taget  fejl  af  Petrev?  Dog  nej,  Telegrafen 
begyndte  atter  at  arbejde,  og  der  indløb  en  temmelig  lang 

Depeche.  Petrev  udtalte  sig  om  Officersstandens  Ære,  om 
Edens  Hellighed  og  Kjærlighed  til  Fædrelandet  .  .  .  hvad 
var  hans  Mening  hermed  i  denne  Stund?  Efter  denne  Af- 
handling kom  dog  endelig  Slutningen:  »Hvorfor  have  I 
ikke  strax  sagt,  hvad  I  vilde?  Jeg  og  Balkanregimentet 
staa  til  Deres  Raadighed.    Fyrst  Alexander  leve!« 

Man  havde  nu  altsaa  allerede  vundet  tvende  nye  Regi- 
menter for  Fyrstens  Sag;  men  det  tredje  Forsøg  skulde 
ikke  løbe  saa  gunstig  af.  Man  telegraferede  nemlig  til 
Brigadekommandør,  Major  Gutschev  i  Slivno,  og  fik  af  ham 
blot  Svaret  »merci«  tilbage.  Man  telegraferede  atter  og 
atter,  men  kunde  ikke  presse  andet  ud  af  Gutschev  end 
dette  »merci«,  og  da  man  saae,  at  man  blot  fik  dette  intet- 
sigende Ord,  besluttede  man  at  prøve  sig  frem  ad  anden 
Vej.  Man  telegraferede  til  en  fortrolig  Ven  i  Jamboli, 
satte  ham  ind  i  Forholdene  og  bad  ham  ilsomt  rejse  til 
Slivno  og  formaa  de  her  garnisonerende  Officerer  til  at  fængsle 
Gutschev  og  Kegimentskommandøren,  Kaptejn  Dukov  og  at 
slutte  sig  til  Bevægelsen  for  Fyrstens  Sag.  Vi  skulle  her 
strax  bemærke,  at  denne  Plan  heldig  sattes  i  Værk*);  men 
Mutkurov  kunde  naturligvis  ikke  afvente  Udfaldet  af  Vennens 
projekterede  Rejse;  selv  fraregnet  Regimentet  Slivno  raadede 
han  jo  allerede  over  Regimenterne  Balkan  og  Rhodope  samt 
en  Bataillon  af  Regimentet  Filippopel,  hvorhos  han  kunde 
gjøre  Regning  paa,  at  dette  Regiments  tvende  andre  Ba- 
tailloner   samt    et   Artilleri-   og  et  Kavalleriregiment  vilde 


•)  Det  er  altsaa  ikke  blot  Benderev,  men  ogsaa  den  øverste 
Befalingsmand  og  egentlige  Sejrherre  ved  Slivnitza,  hvem  vi 
træffe  mellem  Fyrstens  Uvenner,  vistnok  et  Bevis  paa,  at 
Alexander,  hvad  da  ogsaa  forlyder  Ira  andre  Sider,  næppe 
tilstræ-kkelig  har  paaskjønnet  sine  dygtige  Officerer  efter  For- 
tjeneste, Naar  Benderev  senere  har  beskyldt  Fyrst  Batten- 
berg  for  Fejghed,  er  dennes  svage  Adfærd  ved  Slivnitza  alt 
behørig  belyst  i  Hist.  Arkiv  XVI.,  207—9. 

Red.*s  Anm, 

slutte  sig  til  ham;  Mutkurov  vidste  fremdeles,  at  Garni- 
sonen i  Varna  stod  paa  hans  Side,  og  i  det  han  lidt  fore- 
greb Begivenhedernes  Gang,  telegraferede  han  til  Deputeret- 
kammerets Formand  Stambulov  i  Tirnova,  at  samtlige 
østrumeliske  Regimenter  nægtede  den  provisoriske  Regering 
Anerkjendelse  og  havde  stillet  sig  under  hans  Befaling. 
Efter  en  kort  Udvexling  af  Telegrammer  erklærede  Stam- 
bulov sig  villig  til  at  træde  i  Spidsen  for  Bevægelsen,  og 
hans  første  Regeringshandling  var  Udstedelsen  af  følgende 
Opraab  : 

Proklamation. 

»I  Fyrst  Alexander  I.  af  Bulgariens  og  i  Folkeforsam- 
lingens Navn  erklærer  jeg,  at  den  provisoriske  Regering  i 
Sofia  under  Forsæde  af  Biskop  Clement  staar  uden  for 
Bulgariens  Love.  Enhver,  som  adlyder  denne  Regerings 
Bud,  vil  blive  straffet  efter  Militærloven.  Til  Overbefalings- 
mand for  samtlige  bulgariske  Stridskræfter  udnævner  jeg 
Brigadekommandør,  Oberstlejtenant  Mutkurov,  og  jeg  befaler 
alle  Landets  civile  og  militære  Øvrigheder  uden  Modstand 
at  underkaste  sig  hans  Befalinger.  Jeg  appellerer  til  det 
bulgariske  Folks  Heroisme  for  at  værne  Fædreland  og  Trone 
mod  de  Forrædere,  som  have  søgt  at  detronisere  vor  helte- 
modige og  elskede  Fyrste.  Gud  den  almægtige  give  Na- 
tionen Kraft  til  at  forsvare  dens  Ære,  dens  Rettigheder, 
Fædrelandets  Hæder  og  vor  af  Folket  kaarne  Fyrste.  Leve 
Bulgarien!     Leve  Fyrst  Alexander  af  Bulgarien!« 

Nationalforsamlingens  Formand, 
Stambulov. 

Fra  det  Øjeblik,  at  Stambulov  traadte  i  Skranken  for 
Fyrsten,  vare  ogsaa  Tirnova  og  dens  Garnison  selvfølgelig 
vundne,  thi  Stambulov  nyder  i  sin  Fødeby  en  næsten  ube- 
grænset Indflydelse,    og  da   han  derhos  i  foreliggende  Til- 

fælde  havde  sluttet  sig  til  en  virkelig  national  Sag,  maatte 
Tirnova  for  en  Stund  blive  Midtpunktet  for  den  fyrstetro 
Bevægelse.  Indtil  Sofia  atter  indtraadte  i  sine  Rettigheder, 
løb  alle  Traade  sammen  her,  og  fra  Tirnova  blev  Evropa 
allerførst  belært  om,  at  den  bulgariske  Hær  dog  ikke  er 
den  æreløse  Bande,  man  efter  de  første  Efterretninger  om 
Revulutionen  alle  Vegne  havde  antaget. 

Umiddelbart  efter  Mutkurov  i  Filippopel  og  Stambulov 
i  Tirnova  havde  ogsaa  Brigadekommandør,  Oberstløjtenant 
Lubormiski  i  Widdin  løssagt  sig  fra  den  provisoriske  Re- 
gering i  Sofia,  og  det  var  disse  slette  Efterretninger,  som 
om  Aftenen  den  23de  Avgust  bevægede  eller  rettere  tvang 
den  revolutionære  Regering  til  at  vige  Pladsen  for  Regent- 
skabet Karavelov-Stambulov-Nikiforov ;  men  endnu  før  dette 
Regentskab  var  fuldstændig  konstitueret  (24de  Avgust), 
havde  Stambulov  og  Mutkurov  rettet  et  Telegram  til  Fyrst 
Alexander  med  Opfordring  om  at  vende  tilbage  til  sit  Land; 
da  man  derhos  i  Tirnova  endnu  ikke  vidste,  hvor  Fyrst 
Alexander  i  Øjeblikket  opholdt  sig,  stiledes  Telegrammet  til 
hans  Fader,  Prins  Alexander  af  Hessen  i  Jugenheim,  med 
Bøn  om  at  lade  det  komme  Fyrsten  i  Hænde.  Telegrammet 
var  af  følgende  Ordlyd: 

Deres  Højhed! 
»Folk  og  Hær  afvente  med  Utaalmodighed  det  Øjeblik, 
da  det  maatte  behage  Deres  Højhed  at  vende  tilbage  til 
Deres  Hjem  i  Bulgarien  for  at  overtage  Ordningen  af  dets 
Anliggender.  Desaarsag  anmode  vi  underdanigst  Deres 
Højhed  om  hurtigst  mulig  at  begive  Dem  til  Bulgarien, 
for  at  Deres  Højhed  snarest  kan  glæde  og  berolige  Deres 
trofaste  Folk  og  Deres  tapre  Hær,  som  ere  beredte  til  at 
lade  Livet  for  Deres  Højhed  og  ofre  Gods  og  Ejendom  for 
Dem.  Ved  Deres  Højheds  snarlige  Ankomst  til  Bulgarien 
vil  den  Ro  og   Orden    atter  lovlig  være  gjenoprettet,    som 

usle  Urostiftere    og  Forrædere    saa   frækt  og  afsindig  have 
forstyrret.    Leve  Fyrst  Alexander  af  Bulgarien!« 

Formanden  for  Nationalforsamlingen, 
Stambulov. 
Øverstbefalende  for  Hæren, 
Mutkurov. 

Ved  det  første  Stød  havde  den  fyrstetro  Bevægelse 
saaledes  bragt  hele  Østrumelien  tilbage  under  den  lovlige 
Regerings  Myndighed.  Ogsaa  N,ordbulgarien  havde  for  største 
Delen  løsrevet  sig  fra  den  revolutionære  Endags-Regering, 
og  kun  Rebellerne  ved  Sofia  stode  endnu  under  Vaaben; 
ligeledes  blev  Garnisonen  i  Sjumla  noglo  Dage  vaklende, 
hvorimod  Regimenterne  i  Slivno  og  Rustsjuk  fire  og  tyve 
Timer  senere  end  de  øvrige  sluttede  sig  til  den  retmæssige 
Regering.  Stambulovs  Opraab  til  Folket  og  hans  og  Mut- 
kurovs  Telegram  til  Fyrsten  karakteriserede  Rejsningen  som 
en  udpræget  fyrstelig,  og  medens  man  i  Sofia  af  Hensyn 
til  de  tilstedeværende  Rebeller  i  Begyndelsen  ikke  aabent 
løftede  Alexanders  Fane,  fremtraadte  man  dog  efter  de  op- 
rørske Troppers  Fjærnelse  aabenlyst  i  samme  Retning,  men 
gjorde  sig  rigtignok  skyldig  i  den  Svaghed  at  lade  aabenlyse 
Højforrædere  som  Clement  og  Zankov  paa  fri  Fod,  hvorimod 
man  ude  i  Provinserne  hensynsløst  fængslede  alle,  der  havde 
sluttet  sig  til  Revolutionen  eller  ikke  viste  sig  ivrige  nok 
for  Modrevolutionen. 

Stambulovs  Opraab  fremkaldte  i  Provinserne  et  Indtryk, 
der  var  himmelvidt  forskjelligt  fra  det,  som  vaktes  ved 
Revolutionsregeringens  Kundgjerelse;  medens  man  den  Gang 
i  bedste  Tilfælde  fandt  sig  i  det  skete  med  dyb  Forstemthed 
og  Sorg,  gav  nu  en  lydelig  Begejstring  sig  til  Kjende  over 
det  hele  Land;  Folket  var  ligesom  befriet  fra  et  Mareridt, 
og  fra  alle  Hold  indløb  Telegrammer  med  Beretninger  om 
Folkedemonstrationer  og  Lykønskninger  til  Stambulov.  Størst 
var  dog  Glæden  i  Hæren,  særlig  hos  de  estrumeliske  Regi- 

menter,  som  med  Voldsomhed  forlangte  at  feres  mod  Sofia 
for  rask  og  blodig  at  afvaske  den  Skjændselsplet,  som  var 
sat  paa  den  bulgariske  Armé. 


VIL 

Fyrstens  Tilbagekomst. 

Vi  forlode  Fyrst  Alexander,  den  Gang  han  ved  den 
østerrigske  Grænsestation  modtoges  med  lydelige  Tilkjende- 
givelser  af  Deltagelse.  Her  fra  fortsatte  han  uopholdelig  sin 
Rejse  videre  til  Lemberg,  hvor  hen  —  efter  hvad  han  erfor 
ved  Grænsen  —  alle  Sendelser  til  ham  vare  dirigerede. 
Ved  alle  Stationer  var  der  truffet  Forberedelser  til  hans 
Modtagelse,  men  varmest  Deltagelse  fandt  han  i  Lemberg^ 
hvor  han  indtraf  den  27de  Avgust  om  Eftermiddagen  Kl.  2V2. 
Paa  selve  Banegaarden  blev  han  hilset  med  Begejstring  af 
et  stort  Antal  ansete  Personligheder,  som  havde  kjebt  sær- 
lige Adgangsbilletter  til  Perronen,  og  her  modtoges  han 
ogsaa  af  Hofmarskalk  Riedesel,  som  under  Rebellionens 
Udbrud  havde  opholdt  sig  med  Orlov  i  Tyskland  og  nu  var 
rejst  Fyrsten  i  Mede  over  Bukurest.  Vejen  til  Hotellet 
var  opfyldt  af  en  tæt  Menneskemasse,  navnlig  kunde  man  i 
den  nærmeste  Omkreds  ikke  øjne  en  bar  Plet;  visselig  maa 
den  fra  sit  Land  fordrevne  Fyrste  være  bleven  greben  af 
en  sælsom  Følelse,  da  han  her  pludselig  saae  sig  saa  venlig 
og  hjærtelig  modtagen  af  fremmede  Mennesker,  hvem  han 
aldrig  havde  haft  nogen  Lejlighed  til  at  gjøre  godt;  hvilken 
Forskjel  fra  det  Land,  han  havde  viet  lange  Aar  af  sit  Liv, 
og  som  ^n  havde  hævet  til  Anseelse  og  krigerisk  Hæder, 
og  som  til  Gjengjæld  havde  lønnet  ham  paa  saa  skammelig 
Vis!  Saaledes  maatte  Fyrsten  vel  den  Gang  tænke;  thi 
han  vidste  endnu  intet  om,  hvad  der  var  passeret  efter  hans 
Afrejse  fra  Bulgarien ;  under  Rejsen  til  Lemberg  vare  blot 
dunkle  Rygter  om  en  Modbevægelse  komne  ham  for  Øren. 

Legemlig  udmattet  og  dybt  nedbøjet  indtraf  Fyrsten  i 
Lemberg.  Først  i  Hotellet  erfarede  han  nu  gjennera  Hr.  v. 
Riedesel,  at  hele  Bulgarien  havde  rejst  sig  for  ham,  at 
Stambulov  stod  i  Spidsen  for  Regeringen,  og  at  han  op- 
fordrede Fyrsten  til  ufortøvet  at  vende  tilbage  til  Bulgarien. 
Det  hele  raaa  have  forekommet  Fyrsten  som  en  Drøm;  thi 
vanskelig  forefalder  der  vel  ellers  saa  bratte  Omskiftelser  i 
det  virkelige  Liv.  Ganske  vist  havde  Fyrst  Alexander  ikke 
for  første  Gang  prøvet  Lykkens  Luner,  og  Lykkens  Hjul, 
der  vender  op  og  ned  paa  alt,  synes  ganske  særlig  at  have 
kaaret  sig  hans  Personlighed  til  Offer.  Hvor  ofte  havde 
han  ikke  allerede  været  »neden  under«,  og  dog  var  han 
stadig  dukket  sejrrig  op  paa  ny.  Dog  dybere  ned  havde 
Skæbnens  Hjul  aldrig  slynget  ham  end  i  den  Stund,  da  han 
fangen  blev  transporteret  ud  af  sit  Land  ved  sine  egne  op- 
rørske Soldater;  men  lige  saa  rask  syntes  Lykken  nu  igjen 
at  ville  hæve  ham  til  Vejrs. 

Efter  alle  de  Depecher,  som  forelaa  i  Lemberg,  kunde 
det  ikke  mere  betvivles,  at  Revolutionen  i  Sofia  var  fuld- 
stændig strandet;  men  det  er  forstaaeligt,  at  Fyrsten  efter 
alt,  hvad  der  var  vederfaredes  ham,  i  Begyndelsen  ikke  vilde 
tro  paa  Modbevægelsen,  og  at  der  krævedes  de  stærkeste 
Beviser  for  at  overtyde  ham.  Det  er  næppe  nødvendigt  at 
spilde  et  Ord  paa  at  skildre,  hvilken  Tilfredsstillelse  Fyrsten 
følte  ved  de  seneste  Begivenheder  i  Bulgarien. 

Dog  nu  paatrængte  sig  det  store  Spørgsmaal:  »Hvad 
skal  der  gjøres?«  Besvarelsen  krævede  den  mest  alvorlige 
Drøftelse,  den  krævede  Afventelsen  af  yderligere  Efterret- 
ninger, og  saaledes  blev  der  den  første  Dag  endnu  ikke 
truffet  nogen  endelig  Bestemmelse. 

Om  Aftenen  gjentoges  Befolkningens  Demonstrationer; 
man  prøvede  endogsaa  at  foranstalte  et  Fakkeltog,  hvad 
Politiet  dog  forpurrede,  og  Fyrsten  saae  sig  sluttelig  tvungen 
til  at  holde  en  kort  Tale  fra  Hotellets  Altan  og  med 
hj ærtelige  Ord   at  takke  for  disse  Beviser  paa  Deltagelse, 

som  havde  berørt  ham  dobbelt  velgjøreude  efter  de  hen- 
rundne, tunge  Dage.  Dette  er  alt,  hvad  Fyrsten  har  sagt, 
og  dette  i  det  mindste  var  han  vel  den  Befolkning  skyldig, 
som  havde  modtaget  ham  saa  hjærtelig !  Dog  skulde  det 
mangensteds  snart  hedde  sig,  at  »Fyrsten  ikke  havde  kunnet 
lade  denne  Lejlighed  gaa  hen  uden  at  foranstalte  en  poli- 
tisk Demonstration!«  Det  manglede  egentlig  blot,  at  man 
skulde  have  tilføjet,  at  Fyrst  Alexander  selv  havde  ud- 
klækket Revolutionen  i  Sofia  for  paa  denne  Maade  at  kunne 
komme  til  Lemberg  og  foranstalte  en  polsk  Demonstration! 

Det  var  heller  ikke  blot  Polakker,  men  Mænd  af  alle 
Nationaliteter,  særlig  dog  Tyskere  og  Ungarere,  som  mødtes 
i  Endrægtighed  for  at  bevidne  Fyrst  Alexander  deres  Sym- 
pathi;  hvis  Telegrafembedsmænd  nogen  Sinde  have  fortjent 
Brødet  i  deres  Ansigts  Sved,  maatte  dette  siges  om  dem  i 
Lemberg;  i  Hundredvis  indløb  der  fra  alle  Evropas  Kanter 
Telegrammer,  hvis  Afsendere  udtalte  deres  Lykønskninger 
for  Fyrstens  Redning.  Mange  troede  ogsaa  ikke  at  burde 
forbeholde  Fyrsten  deres  godtmente  Raad,  som  alle  gik  i 
samme  Retning.  »Gaa  tilbage  og  lad  Forræderne  hænge, 
jo  flere  desto  bedre«,  var  den  Grundtone,  som  klang  gjen- 
nem  alle  Telegrammer.  Særlig  Biskop  Clement  havde,  be- 
gribeligt nok,  mange  forbitrede  Fjender;  som  den  radikale 
Deputerede  Petrov  senere  sagde,  staar  der  i  Evangeliet 
heller  ingensteds  skrevet,  at  man  skal  forraade  sin  Fyrste 
og  føre  sit  Fædreland  til  Grunde. 

Fyrst  Alexander  havde  vel  tænkt  at  udhvile  sig  i 
Lemberg  efter  Ugens  Omskiftelser  og  Anstrængelser;  men 
de  nye  Efterretninger  og  de  heraf  følgende  nye  Pligter  lode 
ham  ingen  Ro,  men  fremkaldte  nye  Sindsbevægelser,  denne 
Gang  ganske  vist  af  glædelig  Natur.  Og  dog  hvor  fast 
maa  hans  Søvn  ikke  have  været  denne  Nat,  da  han  for 
første  Gang  efter  6  Dages  Forløb  kunde  slumre  uden  Frygt 
for  om  Natten  at  faa  Halsen  skaaren  over! 

Den  28cle  Avgust  ganske  tidlig  indtraf  Fyrstens  ældste 
Broder,  Prins  Ludvig  Battenberg,  og  der  fandt  nu  Drøftelser 
Sted,  om  Fyrsten  strax  skulde  følge  eller  ikke  følge  Bul- 
garernes Opfordringer.  At  Alexanders  Stilling  ogsaa  efter 
Tilbagevendelsen  maatte  blive  yderst  vanskelig  og  utak- 
nemmelig, var  utvivlsomt;  men  paa  den  anden  Side  syntes 
Fyrstens  personlige  Værdighed  og  Hensynet  til  det  monar- 
kiske Princip  at  kræve,  at  han  ikke  turde  bøje  sig  for 
Revolutionens  Resultat  og  maatte  vende  tilbage  til  Bulgarien 
for  i  det  mindste  at  gjenoprette  Lovlighed  og  Orden.  Man 
kan  ogsaa  med  Sikkerhed  fastslaa,  at  Alexander  allerede 
nu  tog  den  Mulighed  eller  Sandsynlighed  i  Betragtning, 
at  hans  Ophold  i  Bulgarien  ikke  vilde  være  af  lang  Va- 
righed, hvorimod  det  ikke  med  Sikkerhed  vides,  om  han 
allerede  den  Gang  har  fattet  sin  endelige  Beslutning. 
Imidlertid  Kl,  9  om  Morgenen  besluttede  Fyrsten  at  følge 
Stambulovs  og  Hærens  Kaldelse,  og  der  blev  strax  bestilt 
et  Extratog,  som  skulde  føre  ham  tilbage  til  Giurgevo. 

Med  stor  Hurtighed  havde  den  Efterretning  spredt  sig 
over  Lemberg,  at  Alexander  vilde  vende  tilbage  til  sit 
Land,  og  jo  mere  denne  Beslutning  harmonerede  med  det 
almindelige  Ønske,  desto  større  vare  de  Forberedelser,  som 
Befolkningen  traf  for  at  fejre  Fyrstens  Afrejse  paa  storartet 
Vis.  Dog  den  østerrigske  Regering  var  øjensynlig  bleven 
skræmmet  ved  de  stedse  voxende  Demonstrationer  for  Fyrsten, 
den  befrygtede  muligvis,  at  deres  Gjentagelse  kunde  paa- 
drage  den  Ubehageligheder  fra  Ruslands  Side,  og  først  i 
det  sidste  Øjeblik  fik  Alexander  den  Meddelelse,  at  Extra- 
toget  ventede  ham  paa  en  gammel  Banegaard,  og  ikke  paa 
Personbanegaarden,  hvor  en  uhyre  Befolkning  forgjæves  af- 
ventede hans  Ankomst.  Kl.  2  om  Eftermiddagen  afgik  det 
Tog,  som  skulde  fere  Fyrsten  tillige  med  hans  tvende  Brødre 
og  Hofmarskalk  Riedesel  tilbage  til  hans  Land;  ved  alle 
store  galiciske  Stationer,  hvor  Toget  gjorde  Holdt,  t.  Ex.  i 
Czernovitz  og  Suczava,  fandt  festlige  Modtagelser  Sted,  som 

overværedes  af  talrige  Menneskemasser.  Hvorledes  vilde 
det  da  ikke  være  gaaet  til,  naar  Alexander  var  tagen  gjen- 
nem  Ungarn,  hvor  han  for  Øjeblikket  var  den  mest  popu- 
lære Mand,  ja  ligefrena  forgudet! 

I  Rumænien  forefaldt  de  samme  Folkedemonstrationer; 
men  Billedet  skiftede  for  saa  vidt  Karakter,  som  nu  ogsaa 
Regeringsmyndighederne  paa  officiel  Vis  toge  Del  i  dem; 
paa  Grænsestationen  Roman  hilsede  Minister  Sturdza  ham 
i  Kongens  Navn,  i  alle  Garnisonsstæder,  Toget  berørte,  var 
der  opstillet  Æresvagter,  i  Hovedstaden  Bukurest  mødte 
samtlige  Ministre  med  Konsejlspræsident  Joan  Bratianu  i 
Spidsen,  og  her  maatte  Alexander  tage  Plads  i  et  særligt 
Kongetog,  som  førte  ham  til  Donaustaden  Giurgevo,  hvor 
han  atter  modtoges  med  militær  Honnør.  Snart  var  Fyrsten 
om  Bord  paa  sin  Jagt  Alexander,  som  prangede  med  det 
rigeste  Flagsmykke,  og  den  29de  Avgust,  kort  før  Kl.  2, 
gik  han  i  Land  paa  den  festlig  smykkede  Landgangsbro  ved 
Rustsjuk,  hilset  med  Kanonsalut  fra  tvende  bulgariske 
Krigsskibe,  der,  ligeledes  rigt  prydede  med  Flag,  laa  for 
Anker  paa  den  bulgariske  Side,  og  fra  Batterier,  som  vare 
kjørte  op  paa  Højderne  bag  Rustsjuk. 

Den  gamle  Tyrkerstad  med  den  uendelig  slette  Bro- 
lægning strækker  sig  med  sin  Vrimmel  af  Gyder  —  kun 
en  Del  af  Byen  har  begyndt  at  antage  et  evropæisk  An- 
strøg —  langs  Donaus  sydlige  Bred,  der  stiger  terrasse- 
formig  op.  Alle  Punkter,  hvor  fra  man  kunde  have  et  mere 
frit  Blik  ud  over  Floden,  vrimlede  af  Menneskemasser,  som 
havde  stuvet  sig  sammen  Hoved  ved  Hoved;  Landbe- 
folkningen, deriblandt  paafaldende  mange  Tyrker,  havde 
stillet  et  saa  overordentlig  stærkt  Kontingent,  at  de  brogede, 
maleriske  Folkedragter  gave  den  ellers  temmelig  øde  Donau- 
bred et  venligt,  malerisk  Præg,  der  ikke  engang  stilledes  i 
Skyggen  af  det  festlige  Flagsmykke  i  Staden  og  ved 
Strandbredden. 

Jagten  var  alt  ved  sin  Tilsynekomst  bleven  bilset  med 
brusende  Hurraraab,  og  da  Fyrstens  statelige  Skikkelse  kom 
til  Syne  paa  Landgangsbroen,  voxede  de  til  en  uendelig 
begejstret  Jubelstorm.  Med  blottet  Hoved  og  hurtige,  faste 
Skridt  gik  Fyrsten  op  ad  Trappen  til  Landgangsbroen,  hvor 
Biskoppen  af  Rustsjuk,  de  fremmede  galaklædte  Konsuler, 
deriblandt  ogsaa  den  russiske,  og  de  hejeststaaende  Myn- 
digheder ventede  den  hjemvendende  Landsherre.  Ærbødig 
modtog  Alexander  Biskoppens  Velsignelse  og  omfavnede 
Kirkefyrsten,  og  mangt  et  Øje  blev  vaadt,  da  de  saae, 
hvorledes  den  bedagede  Biskop  længe  lod  sin  Haand  hvile 
paa  Hovedet  af  den  ungdommelige  Fyrste,  som  nu  atter 
betraadte  sit  Land,  der  havde  ham  saa  meget  at  takke  for, 
i  samme  tarvelige  Klædning,  han  bar,  da  de  sammensvornes 
Bande  bortførte  ham. 

Den  første  officielle  Tale  fik  Alexander  at  høre  af 
Stambulov,  der  i  korte,  men  begejstrede  Ord  bød  den  til- 
bagevendende Fyrste  velkommen ;  der  paafulgte  endnu  nogle 
Taler,  hvorpaa  Fyrsten,  synlig  rørt,  svarede  med  hj ærtelige 
Ord,  som  imidlertid  tabte  sig  i  den  lydelige  Jubel,  hvor- 
med Folkemængden  rundt  omkring  besvarede  det  Leve  for 
Bulgarien,  som  Fyrsten  endte  sin  Tale  med.  Uden  at 
Alexander  kunde  hindre  det,  løftedes  han  paa  Skuldrene  af 
de  ham  nærmest  omstaaende  Officerer  og  Folkerepræsen- 
tanter, og  saaledes  gik  Toget  under  brusende,  uendelige 
Hurraraab  over  Landgangspladsen  og  op  ad  den  snævre,  stejle 
Gade,  som  forer  fra  Havnen  til  det  fyrstelige  Palads.  Unge 
og  gamle,  store  og  smaa  trængte  sig  frem  for  i  det  mindste 
at  kunne  berøre  Fyrstens  Klædning,  medens  han  overostes 
med  en  sand  Regn  af  Blomster  og  højt  over  den  jublende 
Menneskemasses  Hoveder  i  Triumf  førtes  til  Paladset.  Alle- 
rede i  Giurgevo  havde  Prins  Ludvig  Battenberg  taget  Afsked 
med  sin  Broder  og  var  vendt  tilbage  til  Tyskland. 

I  Rustsjuks  Palads  tog  Arbejdet  strax  sin  Begyndelse, 
thi  fremfor  alt   maatte  Regeringsmaskineriet  igjen  bringes 

i  regelmæssig  Gang.  Efter  en  længere  Drøftelse  med  Stam- 
bulov  og  de  øvrige  Ministre  dannedes  et  n3^t  Ministerium, 
som  væsentlig  havde  sin  politiske  Betydning  ved  den  Om- 
stændighed, at  Karavelov  ikke  fandt  Plads  deri.  Ogsaa 
med  den  russiske  Konsul  i  Rustsjuk  havde  FjTsten  en 
længere  Samtale,  hvis  Følger  skulde  være  af  den  mest  vidt- 
gaaende  Betydning,  og  som  vi  i  det  følgende  skulle  komme 
nærmere  tilbage  til. 

Natlen  mellem  den  29de  og  30te  Avgust  tilbragte 
Fyrsten  i  Rustsjuk;  men  allerede  Klokken  3  om  Morgenen 
fortsattes  Rejsen,  om  Bord  paa  Jagten,  til  Sistova,  hvor 
Modtagelsen  var  lige  saa  højtidelig  som  i  Rustsjuk,  og  hvor 
Fyrsten  overværede  et  Tedeum  i  Domkirken.  Overalt, 
under  den  videre  Rejse  gjennem  Landet,  hilsedes  Fyrsten 
med  lige  Hjærtelighed  selv  i  den  simpleste  Landsby,  og 
disse  uafbrudte  Tilkjendegivelser  af  Kjærlighed  og  Troskab 
undlode  ikke  at  gjøre  deres  Indtryk  paa  Fyrsten,  hvis 
mørke  og  indesluttede  Stemning  efterhaanden  begyndte  at 
klare  op. 

Vi  skulle  dog  ikke  følge  Alexander  paa  hans  Rejse  fra 
Stad  til  Stad  eller  trætte  vore  Læsere  med  en  Skildring  af 
alle  de  forskjellige  Demonstrationer,  som  nødvendigvis 
maatte  ligne  hverandre  i  høj  Grad.  VI  skulle  kun  dvæle 
et  Øjeblik  ved  den  natlige  Jærnbanefart  den  1ste  til  2den 
September.  Naar  hans  Majestæt,  Kejseren  af  Rusland  til- 
træder en  Rejse  gjennem  sit  Land,  opbydes  hele  Regi- 
menter for  at  holde  Vagt  langs  Jærnbanen  og  hindre 
Nihilisternes  Tilnærmelse;  før  Kejsertogets  Ankomst  under- 
søges Skinner  og  Svæller  paa  det  omhyggeligste  for  at 
konstatere,  hvor  vidt  forbryderiske  Hænder  ikke  skulle  have 
truffet  Foranstaltninger  til  at  faa  Toget  ud  af  Sporet,  til 
at  løsne  Skinnerne  eller  lægge  Miner.  Noget  sligt  havde 
man  hidindtil  aldrig  befrygtet  i  Bulgarien;  men  det 
skulde  være  forbeholdt  »Kejseren  af  Ruslands  Venner«  at 
forplante  de  russiske  Nihilistattentater  her  hen,  og  hvis  den 

paapasselige  Lokomotivfører  ikke  havde  opiiaget  de  Bjælker, 
som  vare  anbragte  tværs  over  Skinnerne,  og  endnu  i  rette 
Tid  faaet  Toget  standset,  havde  Fyrst  Alexander  raaaske 
kunnet  finde  samme  Endeligt,  som  uafladelig  synes  at  true 
hans  kejserlige  Navnefætter.  Jærn baneattentatet  ved  Tirnova- 
Semenli  vilde  under  andre  Omstændigheder  have  fængslet 
hele  Evropas  Opmærksomhed  og  vakt  almindelig  Harme,  nu 
betragtede  man  det  blot  som  en  lille  Episode  i  det  Drama, 
der  med  rivende  Hurtighed  spilledes  til  Ende. 

(Slutn.) 


Bon  Juan  de  Tassis,  &reve  af  Tillamediana. 

(Slutning). 


IL 

Jioruden  de  anførte,  noget  tvivlsomme  Anekdoter  be- 
sidde vi  imidlertid  andre  Beviser  paa  Villamedianas  Talent 
for  det  satiriske,  nemlig  hans  Digte.  Hvor  anset  som 
Digter  han  var  blandt  sine  samtidige,  se  vi  af  flere  Ud- 
talelser af  de  navnkundigste  dalevende  Skribenter.  Han 
deltog  ivrig  i  det  litterære  Liv,  samlede  selv  en  Kreds  af 
Skjønaander  om  sig  i  sit  Hus  og  vandt  1620  Prisen  i  en 
poetisk  Væddekamp  ved  en  Sonet  til  Helgenen  San  Isidro's 
Ære,  hans  Pen  var  »dyppet  i  Guld«,  siger  Lope  de  Vega  i 
den  Anledning.  De  af  hans  Digte,  som  existere  trykte, 
falde  i  to  Grupper,  hvoraf  den  største  indbefatter  de  alvor- 
lige, dem  i  den  højere  Stil:  baade  didaktiske  og mythologisk- 
episke,  religiøse,  erotiske,  navnlig  Sonetter,  et  Festspil  med 
Sujet  fra  Amadis-Romanerne  o.  m.  Der  er  virkelig  smukke 
Ting  heriblandt ;  men  man  kan  mærke,  at  Yiilamediana  stod 
Gongora  meget  nær,  thi  efter  denne  Digters  Maner  er  Ud- 
trykket ofte  sat  i  den  Grad  paa  Skruer,  at  det  bliver  ufor- 
staaeligt.  Dog  det  var  især  hans  Satirer  og  Epigrammer, 
der  gjorde  ham  berømt;  kun  faa  af  dem  foreligge  imidlertid 
trykte    den  Dag   i  Dag.      De    vare   væsentlig    rettede    mod 

den  Skare  af  Magthavere,  der  havde  paataget  sig  at  lette^ 
den  svage  Kong  Filip  III.  for  Kegeringens  Byrder,  noen 
tillige  beregnede  sig  en  solid  Godtgjørelse  herfor:  Mænd 
som  Hertugen  af  Lerma,  Hertugen  af  Uceda,  Don  Rodrigo 
Calderon  (Marquis  af  Sieteiglesias)  og  den  kongelige  Skrifte- 
fader Aliaga.  Medens  Landet  sultedes,  ophobede  disse  Folk 
umaadelige  Rigdomme  i  deres  private  Skatkamre,  saa  at 
f.  Ex.  Lerma,  da  han  flyttede  bort  fra  Hovedstaden  (kort 
Tid  før  han  styrtedes),  kunde  fylde  70  Vogne  med  Sølvtøj. 
Kortsynet  og  svag  Udenrigspolitik,  Fejlgreb  paa  Fejlgreb  i 
den  indre  Styrelse,  Bestikkelighed,  Lumskhed  og  Vilkaar- 
lighed  karakteriserede  Regeringens  Optræden,  og  ved  Siden 
heraf  var  de  højere  Stænders  Privatliv  saa  rigt  paa  Skan- 
daler, at  det  vilde  være  vanskeligt  »satiram  non  scribere«; 
men  om  Villamediana  var  den  rette  Mand  dertil,  er  et 
andet  Spørgsmaal;  Begavelsen  var  der  vel  nok,  men  den 
moralske  Personlighed  manglede.  Dersom  han  havde  fore- 
sat sig  at  virke  i  en  Ides  Tjeneste,  dersom  han  havde  ar- 
bejdet paa  at  styrte  det  regerende  Parti  for  at  hjælpe  et 
andet  til  Roret,  maaske  sig  selv,  kunde  man  vel  endog 
billige  hans  voldsomme  Udfald  mod  Personer  og  Ting;  men 
der  forlyder  intet  om,  at  han  havde  nogen  virkelig,  dybere 
Interesse  for  de  offentlige  Anliggender  eller  tænkte  paa  selv 
at  være  andet  end  Tilskuer.  Og  til  saadan  ganske  i  Al- 
mindelighed at  prædike  Moral  med  Fynd  og  Klem,  dertil 
havde  han  for  lidt  af  sædelig  Alvor.  Han  gav  sig  gjærne 
Mine  af  at  være  en  Sandhedens  Apostel,  hvad  der  f.  Ex. 
kommer  til  Syne  i  hans  Ytring,  at  Hofpræsten  Pedrosa  (en 
djærv  Hædersmand  ligesom  vor  Ole  Vind)  blev  forvist  fra 
Hoffet,  »fordi  han  i  Prosa  prædikede  det  samme,  som  jeg 
prædiker  paa  Vers«;  men  det  kan  man  ikke  tro  paa,  naar 
man  blandt  Villamedianas  Digte  læser  en  overordentlig 
pompøs  og  underdanig  Sonet  til  Hertugen  af  Lerma,  der 
kaldes  langt  stærkere  end  Herkules,  thi  denne  tog  kun  én 
Verdens  Byrde  fra  Atlas'  Skuldre,  men  Lerma  bærer  to, — 

Og  saa  et  andet  Sted  ser  ham  omtale  samme  Hertugs 
Kardinalværdighed,  som  han  var  saa  snild  at  skaffe  sig  til 
eventuel  Dækning,  da  hans  Magt  var  paa  Retur,  i  følgende 
Udtryk:  »Den  mest  berygtede  Tyveknægt  vilde  en  Gang 
tage  sig  ud,  som  om  han  skammede  sig  noget,  og  saa 
klædte  han  sig  i  Rødt«.  Villamediana  har  simpelthen  været 
af  dem,  der  tale  ondt  blot  for  at  have  den  Fornøjelse  at 
tale  ondt ;  hans  fornemme  Lediggængerliv  har  selvfølgelig 
bidraget  stærkt  til  at  fremme  den  medfødte  Tilbøjelighed, 
og  hans  lidenskabelige  Sind  og  livlige  Digterfantasi  formede 
let  og  hurtig  de  voldsomme  og  braadfyldte  Epigrammer, 
han  slyngede  ud  i  Verden.  De  faldt  naturligvis  i  god  Jord 
hos  Publikum,  der  slugte  dem  med  desto  større  Begj ærlighed, 
jo  grovere  og  dristigere  de  vare;  de  gik  hemmelig  fra  Haand 
til  Haand,  og  —  som  en  Forfatter  fra  den  Tid  siger  — 
til  sidst  vare  de  i  den  Grad  blevne  alles  Ejendom,  at  det 
blot  manglede,  at  Drengene  skulde  synge  dem  paa  Gaden. 
Ministre  og  Biskopper,  Skuespillere  og  høje  Embedsmænd, 
Skuespillerinder  og  Damer  af  den  fineste  Verden  —  ingen 
var  sikker  for  hans  Pile,  der  end  ikke  respekterede  Ulykken 
og  haanede  den  styrtede  D.  Rodrigo  Calderon  omtrent  lige 
saa  stærkt  i  Fængslet  og  under  Torturen,  som  da  han  stod 
paa  Lykkens  Tinde.  At  D.  Rodrigo's  sidste  Timer  bare  Præg 
af  oprigtig  Anger,  og  at  han  viste -et  mærkeligt  Mod  paa 
Skafottet,  stoppede  ikke  Munden  paa  den  uforbederlige  Sa- 
tiriker, der  forfattede  følgende  Gravskrift:  »Stat  stille,  Van- 
dringsmand! Her  hviler  Calderon,  som  lignede  den  gode 
Røver  baade  i  Livet  og  i  Døden.«  Da  Villamediana  af  og 
til  indflettede  Ulykkesspaadomme  i  sine  Vers,  og  disse  ind- 
traf, fik  Almuen  en  overtroisk  Frygt  og  Ærbødighed  for  ham 
og  kaldte  ham  Profet.  Saaledes  havde  den  nys  omtalte 
Calderon  i  Aaret  1615  haft  et  Sammenstod  paa  Plaza  Mayor 
(hvor  bl.  a.  Henrettelser  foregik)  med  en  Adelsmand  af  den 
berømte  Slægt  Verdugo  (Navnet  betyder  Bøddel);  Villa- 
mediana gjorde  strax  opmærksom  paa  det   daarlige  Varsel, 

0^  fem  Aar  efter  led  Calderon  Døden  for  Bøddelhaand 
netop  paa  den  samme  Plads.  Vi  ville  meddele  et  Par  andre 
Prøver  paa  hans  satiriske  Digtning.  I  en  Slags  Ramse  om 
Filip  lll.'s  Yndlinge,  der  alle  havde  tilranet  sig  store  For- 
muer, hedder  det: 

San  German 
No  tenia  un  pan 
Cuando  tué  å  Milan; 
Si  allå  lo  hurto, 
No  lo  sé  yo. 


El  Confesor, 

Si  mårtir  muriera,  tuera  mejor. 

Thomas  de  Angulo 

Toda  SU  hacienda  trajo  en  un  mulo. 

El  senor  Bonal 

A  si  se  hizo  bien  y  å  todos  mal.  *) 

De  lire  mest  indflydelsesrige  Medlemmer  af  Kongeriget 
Castiliens  Raad  kalder  han  ganske  ligefrem: 

Un  borracho  y  un  judio, 
Un  cornudo  y  un  ladron.**) 

En  Adelsmand,  som  beskyldtes  for  at  have  Jødeblod  i 
sine  Aarer  og  som  deltog  til  Hest  i  en  Tyrefægtning,  an- 
befaler han  at  anbringe  en  Svamp  med  Eddike  paa  sin 
Lanse,  naturligvis  med  Hensyn  til,  hvad  der  gik  for  sig 
ved  Kristi  Kors.  Don  Pedro  Vergel,  som  var  Alguacil 
mayor  i  Madrid  og  sagdes  at  være  Hanrej  i  høj  Grad, 
maatte  flere  Gange  tjene  til  Skive  for  Grevens  Spot.  En 
Gang   skildrer    han    ham    ved  en  Tyrefægtning,    hvor  han 


*)  San  German  ejede  ikke  et  Brød,  den  Gang  han  kom  til  Mi- 
lano; om  ban  stjal  det  dér,  kan  jeg  ikke  sige.  —  Dersom 
Skriftefaderen  døde  som  Martyr,  vilde  det  være  det  heldigste. 
—  Tomas  de  Angulo  kunde  i  sin  Tid  læsse  hele  sin  Ejendom 
paa  ét  Muldyr.  —  Senor  Bonal  tzjorde  godt  mod  sig  selv, 
men  ondt  mod  alle  andre. 
*•)  En  Drukkenbolt  og  en  Jøde,  en  Hanrej  og  en  Tyveknægt. 

jager  det  rasende  Dyr  paa  Flugt  blot  ved  at  vise  sig  (lige- 
som Jeppe  i  Holbergs  Komedie).  Og  en  anden  Gang  bedder 
det  om  samme  Person: 

Qué  galan  que  entrå  Vergel 
Con  cintillo  de  diamantes! 
Diamantes  que  fueron  antes 
De  am  an  tes  de  su  muger*). 

Endelig  hans  Ytring  om  Kannikernes  Levevis  i  Sigiienza: 
at  der  i  Byen  fandtes  faa  bellige  Kvinder,  men  mange 
kanoniserede. 

Længe  varede  det,  inden  man  fra  bøjere  Steder  greb 
til  Porboldsregler  mod  Spotteren,  men  til  sidst  kom  de  dog. 
I  et  Privatbrev,  dateret  20de  November  1618,  fortælles,  at 
Greven  var  bleven  arresteret  paa  Kongens  Befaling,  sat  i 
en  Karosse,  kjert  tre  Mil  ud  i  Landet  og  havde  dér  faaet 
Befaling  til  ikke  at  nærme  sig  Madrid  eller  nogen  anden 
af  Rigets  store  Byer  uden  i  tyve  Mils  Afstand;  for  Resten 
kunde  han  selv  vælge,  hvor  han  vilde  opholde  sig;  Over- 
trædelse af  Forbudet  vilde  blive  straifet  med  Døden.  Der 
synes  i  et  af  hans  Digte  (for  Resten  til  Dels  erotisk*))  at 
være  en  Antydning  af,  at  det  tvungne  Ophold  ude  paa 
Landet  har  vakt  alle  Haande  Tanker  hos  Villamediana,  lige- 
som et  Tilløb  til  Utilfredshed  med  sig  selv  og  Ærgrelse 
over  et  spildt  Liv,  men  andet  og  mere  blev  det  ikke  til,  og 
han  har  rimeligvis  slaaet  de  Tanker  hen  med  et  Udbrud 
som:  Saadan  er  jeg  nu  engang!  eller  lign.  Da  Filip  IIL 
var  død  1621,  —  Villamediana  siger  om  ham,  at  den 
fromme  Konge  dode  ligesom  Frelseren:  mellem  Røvere  — , 
fik  han  atter  Lov  til  at  komme  til  Hovedstaden  og  hædredes 
endda  med  et  Embede  i  den  unge  Dronning  Isabellas  Hof- 


*)  Hvor  Vergel  mødte  elegant  med   diamantprydet  Hattebaand  ! 
Det   er   Diamanter,    som    tidligere    have    tilhørt    hans    Kones 
Elskere. 
**)  Det  begynder:    „A    la  vista   de  Madrid"    (Obras,    Udg.  1643, 
S.  357). 

stat.  I  Anledning  af  den  nye  Regents  Sirænghed  mod 
Faderens  Favoriter  hedder  det  i  en  fransk  Piéce,  der  udkom 
samme  Aar:  »Considére  Votre  Seigneurie  ce  que  fait  ce 
jeune  Roi  presque  enfant  et  de  seize  ans;  il  y  a  matiére 
et  bon  sujet  et  bien  de  quoi  discourir.  Le  comte  de  Villa- 
mediana, Courrier  major  des  Postes,  dit  que  l'on  Tavait 
banni  de  la  Cour  comme  pour  postillon  et  qu'å  present 
on  le  fait  revenir  comme  prophéte.«  Naturligvis  lagde 
Greven  heller  ikke  Baand  paa  sin  hvasse  Tunge  og  Pen 
under  de  nye  Forhold,  og  Hertugen  af  Olivares,  der  snart 
blev  Filip  IV.'s  mægtigste  Raadgiver,  angrebes  lige  saa 
ondskabsfuldt  og  uforbeholdent  af  ham  som  den  forrige 
Regerings  Mænd.  Han  lader  f.  Ex.  to  Bønder  tale  sammen 
om  den  nye  Konge:  »Det  er  en  mægtig  Konge,  vi  have,  og 
Verden  ser  hen  til  ham  med  Skræk.«  —  »Ja,  vi  kjende 
ham  da  rigtignok  kun  af  hans  Portræt.«  —  »En  Konges 
Navn  har  mere  Magt  end  en  Mands  Arm.«  —  »Der  er  de 
Tilfælde,  hvor  det  ikke  kommer  an  paa  Navnet,  men  blot 
paa  Manden.«  —  »Kan  du  ikke  se,  med  hvilken  Strænghed 
han  landsforviser  Forræderne?«  —  »Jo,  men  man  har  skaffet 
ham  nogle  andre  paa  Halsen,  som  ere  endnu  værre,  og  som 
tilrane  sig  hans  Gunst.«  —  »De,  der  nu  ere  yndede  af 
Kongen,  have  hans  retfærdige  Valg  at  takke  derfor.«  — 
»Den  ene  Tyveknægt  og  den  anden  Tyveknægt  ere  komne 
til  Vejrs  paa  samme  Vis«,  o.  s.  v. 

Da  Greven  af  Villamediana  den  21de  Avgust  1622 
kom  op  paa  Slottet  i  Madrid,  mødte  han  en  gejstlig,  der 
stod  Olivares' Onkel  nær,  og  som  bad  Greven  tage  sig  i  Agt; 
thi  hans  Liv  var  i  Fare.  Villamediana  svarede  stolt  og 
haanlig,  at  han  nok  snarere  havde  til  Hensigt  at  pumpe 
ham  end  at  advare  ham.  Men  om  Aftenen  kommer  han 
kjørende  med  Don  Luis  de  Haro  (den  senere  Førsteminister) 
gjennem  Calle  May  or  og  er  nær  ved  sin  Bolig,  der  laa 
omtrent,  hvor  den  brede  Hovedgade  udmunder  i  Pladsen 
»Puerta  del  Sol«,   lige  over  for   den  nu  nedrevne  Kloster- 

kirke  San  Felipe  med  den  brede  Terrasse  foran,  hvor  alskens 
ørkesløse  og  nysgjerrige  Personer  plejede  at  modes  for  at 
fortælle  hverandre  Bynyt  og  udsprede  Skandalhistorier,  og 
som  derfor  af  Folke  vittigheden  kaldtes  »el  Mentidero  de 
Madrid«,  o:  Madrids  Løgnefabrik.  Vognen  skulde  til  at 
holde,  da  en  Mand  traadte  frem  fra  en  Buegang,  løb  hen 
til  Grev  Villamediana  og  gjennemborede  hans  Bryst  med 
en  Kaarde.  Den  saarede  udbrød:  »Esto  es  hecho«  (Det  er 
fuldbragt),  forsøgte  at  trække  blank  og  styrtede  ud  af 
Vognen  for  at  komme  Morderen  til  Livs ;  men  han  var  kun 
naaet  et  Par  Skridt,  da  han  sank  om  i  en  Blodstrøm  og 
opgav  Aanden.  Det  afsjælede  Legeme  blev  baaret  ind  i 
Porten  til  Villamedianas  eget  Hus,  hvor  en  Mængde  Menne- 
sker ilede  til  for  at  se  det  frygtelige  Saar ;  siden  blev  Liget 
bragt  over  i  Kirken  San  Felipe.  Der  er  blevet  fortalt, 
snart  at  det  var  med  en  Bøsse  eller  Pistol,  at  Greven  dræbtes, 
samt  at  det  var  en  Armbrøstbolt,  der  ramte  ham;  men 
dette  modbevises  ved  den  af  Notaren  Manuel  Pernia  ud- 
færdigede Dødsattest,  som  existerer  den  Dag  i  Dag,  og 
hvori  han  erklærer,  at  han  »den  21de  Avgust  1622  omtrent 
■Kl.  9  om  Aftenen  gik  hen  i  Generalpostmesteren,  Grev 
Villamediana'«  Hus  og  fandt  denne,  hvem  han  kjendte  per- 
sonlig, liggende  paa  en  Seng,  ded  en  naturlig  Død  (et 
kuriøst  Udtryk  her!),  i  det  man  sagde,  at  han  var  bleven 
dræbt  ved  et  Kaardestød  i  Calle  Mayor,  i  Nærheden  af 
San  Gines'  Stræde.«  De  færreste  sørgede  oprigtig  ved 
Villamediana's  Ded;  det  hed  sig  almindelig,  at  han  var 
falden  paa  sine  Gjerninger,  at  han  havde  gjort  en  slet  Brug 
af  sine  ypperlige  Evner.  Dem,  hvem  han  i  Live  havde 
moret,  var  den  døde  ligegyldig;  thi  fra  den  Kant  var  der 
jo  ikke  mere  Morskab  at  vente,  og  enhver,  som  kunde  have 
haft  Grund  til  Frygt  for  selv  engang  at  blive  Skive  for 
hans  ubarmhjærtige  Spot,  følte  nu  en  tung  Sten  lettet  fra 
«it  Hjærte.  Mange  af  de  mest  fremragende  Digtere  skreve 
Vers  om  ham,  men  kun  Gongora  lagde  virkelig  Følelse  for 

Dagen,  —  det  var  jo  ogsaa  hans  Velynder;  Dramatikeren 
Mira  de  Mescua  ytrer  rigtignok  en  vis  Anerkjendelse  og^ 
siger,  at  han  »mistede  Livet,  fordi  han  sagde  Sandhed«, 
men  de  øvrige  —  deriblandt  Lope  de  Vega,  Quevedo  og^ 
Guevara  —  søgte  kun  at  udstyre  deres  kølige  Vers  med 
Aandrigheder  og  Ordspil  samt  Hentydninger  til,  hvem  der 
rimeligvis  havde  givet  Impulsen  til  Drabet,  og  det  gjaldt 
for  dem  aabenbart  mere  om  at  snærte  Magthaverne  end  om 
at  beklage  disses  Offer.  I  Lope  de  Vega's  korte  Strofer  er 
der  tor  Resten  en  Vittighed,  som  er  saa  god,  at  den  gjærne 
kunde  være  af  Villamediana  selv: 

Murio  casi  juvenil 

Por  ser  tanto  Juvenal.*) 

Som  Morderen  udpegedes  en  kongelig  Skytte,  hvem  Olivares 
siden  tildelte  et  vellønnet  Forstembede;  men  som  den 
egentlige  Ophavsmand  nævnedes  mere  eller  mindre  for- 
blommet en  endnu  mægtigere,  nemlig  Kongen  selv,  og  det 
ikke  blot  paa  Grund  af  Grevens  hensynsløse  Opposition 
mod  Majestætens  Omgivelser,  men  af  mere  private  Aarsager. 
Dels  fortaltes  det,  at  Villamediana  havde  stukket  Kongen 
ud  hos  en  Dame  og  derved  vakt  hans  rasende  Skinsyge, 
dels  at  han  havde  vovet  at  hæve  sine  Øjne  til  selve  Landets 
Dronning,  hvilket  selvfølgelig  ikke  turde  forblive  ustraffet. 
Det  vrimler  af  Anekdoter  angaaende  Villamediana's  for- 
mastelige Færd,  navnlig  hos  ikke-spanske  Forfattere;  thi 
Grevens  Ry  trængte  mange  Steder  hen  ud  over  Spaniena 
Grænser,  og  hans  mærkelige  Skæbne  interesserede  især  den 
Tids  franske  Skjønaander  og  Mestere  i  den  galante  Stil. 
Vi  ville  først  gjengive  de  vigtigste  af  Fortællingerne  og- 
derpaa  tilføje  nogle  Ord  om  deres  Paalidelighed. 

Da  Filip  IV.  engang  var  bleven  aareladt  og  efter  Skik 
og  Brug  havde   modtaget  Foræringer  af  Hoffolkene,    sendte 


*)  Han  døde  omtrent  i  sin  Ungdom,  fordi  han  var  saa  meget  af 
en  Juvenal. 

han  en  af  disse  Gaver,  et  med  Diamanter  besat  Skjærf,  til 
den  Dame,  som  var  Gjenstand  for  hans  Hyldest.  Villa- 
mediana, der  kurtiserede  samme  Skjønhed,  saae  hende  bære 
Kongens  Skjærf  og  udtalte  sin  Skinsyge;  for  at  berolige 
ham  forærede  hun  ham  det  med  de  Ord,  at  han  kunde 
gjøre  med  det,  hvad  han  vilde,  og  faa  Dage  etter  mødte 
Greven  ved  Hoifet  med  det  diamantbesatte  Skjærf.  Nu  var 
det  Kongens  Tur  at  blive  skinsyg,  og  i  den  Hensigt  at 
komme  til  fuldstændig  Vished  i  Sagen  forklædte  han  sig 
som  Tjener  og  var  da  Vidne  til,  at  Villamediana  aflagde 
Besøg  hos  Damen.  Greven  kjendte  ham  godt,  men  lod  sig 
ikke  mærke  dermed:  han  behandlede  den  foregivne  Tjener 
meget  groft,  kastede  ham  paa  Porten,  ja  for  at  kunne  rose 
sig  af  at  have  udgydt  habsburgsk  Blod  prikkede  han  ham 
let  med  Kaardespidsen.  Den  næste  Dag  befalede  Kong 
Filip  Villamediana  at  forlade  Madrid  øjeblikkelig;  men 
Greven  var  saa  dumdristig  at  vise  sig  paa  Slottet  med  et 
Hattesmykke,  hvori  der  var  afbildet  en  Djævel,  omgiven  af 
Flammer  med  Underskrift:  Mas  p«nado,  menos  arrepentido 
(Jeg  lider  mere,  og  jeg  angrer  mindre).  Saa  var  det,  at 
Kongen  lod  en  af  sine  Folk  skyde  ham  paa  Prado  i  hans 
egen  Vogn,  med  de  Ord:  »Dette  sker  paa  Kongens  Befa- 
ling.« Det  er  Tallemant  des  Kéaux,  som  har  denne  For- 
tælling; i  Pater  Bouhours's  »Entretiens  d'Ariste  et  d'Eu- 
géne«  findes  ogsaa  noget  om  Devisen  under  det  symbolske 
Billede  og  dens  rette  Betydning.  Angaaende  Villamediana's 
Elskov  til  Dronningen  fortælles  der  endnu  mere,  og  det  af 
forskjellige.  Hvor  vidt  den  tyveaarige,  smukke  Dronning 
Isabella*)  gjengjældte  hans  Kjærlighed,  derom  stemme  ikke 
alle  Forfatterne  overens.  En  af  dem  beretter,  at  en  Dag, 
da  hun  stod  i  et  Galeri  paa  Slottet  og  saae  ud  ad  et  Vindue, 
listede  Kongen  sig  hen   og  holdt  sine  Hænder   for    hendes 


*)  Dronningen,  Henrik  IV/s  Datter,  var  født  1602   og  blev  gift 
1615  med  den  daværende  Kronprins  Filip;  hun  døde  1644. 

Øjne.  >Hvad  vil  I,  Greve?«  udbrød  hun.  Kongen  studsede 
og  tog  Hænderne  bort.  »Er  Eders  Majestæt  ikke  Greve  af 
Barcelona?«,  vedblev  hans  Gemalinde.  Dronningen  bad  en 
Oang  den  galante  Digter  at  vise  hende  et  Portræt  af  sin 
Elskede;  han  sendte  hende  et  kostbart  Spejl.  Villamediana  be- 
sang Dronningen  i  sine  Digte  under  Navnet  Francelisa,  som 
raan  forklarede  ved  »den  franske  Lilje«  eller  »den  franske  Elisa- 
bet«, og  han  lagde  i  saa  ringe  Grad  Skjul  paa  sine  Følelser, 
at  han  ved  et  Dystløb  mødte  med  en  Dragt,  der  var  helt 
besat  med  Sølvrealer,  og  i  sit  Skjold  havde  han  skrevet  de 
Ord:  »Mis  amores  son  reales«,  hvilket  kan  betyde:  »Gjen- 
standen  for  min  Kjærlighed  er  Penge«,  men  ogsaa:  »Det 
€r  en  Kvinde  af  kongelig  Byrd,  hvem  jeg  elsker.«  Nogen 
Tid  efter  blev  der  i  Aranjuez  opført  et  Skuespil,  Greven 
havde  forfattet,  og  hvori  Dronningen  spillede  med.  Midt 
under  Forestillingen  lod  han  en  tro  Tjener  paa  et  givet 
Tegn  stikke  Theatret  i  Brand  —  en  kostbar  Bygning,  paa 
hvilken  Villamediana  havde  anvendt  en  betydelig  Sum  — , 
og  under  den  herved  opetaaede  Forvirring  greb  han  Isabella 
i  sine  Arme  og  bar  hende  bort.  Denne  dristige  Daad  om- 
tales bl.  a.  af  Saint-Evremond  i  et  Brev  til  Hertuginden  af 
Mazarin,  hvor  han  siger:  »Jeg  har  talt  med  Mylord  Mon- 
tagu;  han  er  ikke  tilfreds  med  den  Modtagelse,  haus  Folk 
have  beredt  Eder  i  Ditton.  Han  ønsker  at  gjøre  deres 
Fejl  god  igjen,  naar  I  rejser  tilbage;  og  dersom  I  tillader 
ham  at  være  hjemme,  naar  I  tager  ind  hos  ham,  tvivler 
jeg  ikke  om,  at  han  vil  brænde  sit  Hus,  saaledes  som 
Greven  af  Villamediana  gjorde  for  en  Persons  Skyld,  der 
mindre  fortjente  det.  Sus  amores  son  mas  que  reales  (o: 
Ojenstanden  for  hans  Kjærlighed  er  mere  end  kongelig)«. 
Da  Kongen,  ikke  længe  efter,  paa  en  Spaseretur  kom  forbi 
en  Vogn,  hvori  en  Adelsmand  sad,  der  for  nylig  havde  dræbt 
sin  Hustrus  Elsker,  vendte  han  sig  om  til  Villamediana, 
der  befandt  sig  i  hans  Følge,  og  sagde:  »Lad  Eder  advare, 
Greve!«,    hvortil  denne  svarede:    »Allerhelligste   Majestæt, 

lige  over  for  Elskov  hjælper  ingen  Advarsel«.  Efter  Villa- 
mediana's  Drab  skyndte  Filip  sig  hen  til  sin  Gemalinde  for 
at  se,  hvordan  hun  vilde  tage  imod  Efterretningen ;  hun  sad 
og  læste,  løftede  blot  ganske  rolig  sine  Øjne  op  fra  Bogen 
og  sagde:  »Det  gjør  mig  ondt.«  Hvad  enten  hun  nu  var 
uskyldig  eller  forstillede  sig,  gjorde  hendes  Ro  et  saa- 
dant  Indtryk  paa  Kongen,  at  han  fortrød,  at  han  havde 
ladet  Greven  dræbe. 

Hvis  der  er  noget  sandt  i  denne  skjønne  Samling 
Historier,  er  det  utvivlsomt  stærkt  blandet  med  Opdigtelser, 
og  i  Særdeleshed  gjælder  da  dette  om  Villamediana's  »Amores 
reales«.  At  Greven  har  forelsket  sig  i  Dronningen  og 
digtet  Vers  til  hende,  er  for  det  første  ingenlunde  usand- 
synligt i  og  for  sig,  naar  man  tager  i  Betragtning,  hvor 
meget  Don  Juan  de  Tassis  var  af  en  Don  Juan  Tenorio 
{eller  som  Ikke-Spaniere  sige:  en  Don  Juan).  Dernæst  er 
der  ikke  faa  Steder  i  hans  trykte  Digte,  hvor  der  tales  for- 
blommet om,  at  hans  Tanke  har  vovet  at  svinge  sig  saa 
højt,  at  alt  Haab  er  Vanvid,  men  dog  maa  han  elske; 
endnu  i  de  Vers,  som  man  fandt  i  hans  Lomme  den  Aften, 
han  var  bleven  dræbt,  findes  der  slige  Allusioner.  Og  i 
Céspedes'  »Filip  IV.'s  Historie«  (allerede  udkommen  i  1631) 
antydes  temmelig  klart,  at  Folkemeningen  ikke  ganske  med 
urette  søgte  Grunden  til  hans  Ulykke  i  hans  dristige  Elskov, 
—  en  Antydning,  der  i  et  senere  Skandskrift  mod  Hertugen 
af  Olivares  omtrent  bliver  til  et  med  Sikkerhed  fremsat 
Udsagn;  men  alt  dette  bør  naturligvis  ikke  lede  til  nogen 
overilet  Slutning,  hvad  da  ogsaa  La  Barrera  stærkt  frem- 
hæver i  den  Biografi  af  Villamediana,  som  findes  i  »Catå- 
logo  del  antiguo  teatro  espanol«.  Den  spanske  Litteratur- 
historiker ser  med  meget  kritisk  Blik  paa  et  Par  af  de 
Anekdoter,  der  tage  sig  mest  historiske  ud.  »Hvorfor  gives 
der  ingensteds  ordentlig  Besked  om,  ved  hvilken  Lejlighed 
det  Dystløb  fandt  Sted,  hvorved  Greven  mødte  med  det 
famøse  Valgsprog?«  spørger  han.      Ligeledes  gjør  han  op- 

mærksom  paa,  at  Skuespillet  i  Aranjuez  blev  til  paa  den 
Maade,  at  Kongen  i  Marts  1622  overdrog  Villamediana  at 
forfatte  et  Stykke,  som  skulde  opføres  paa  hans  Fødselsdag, 
den  8de  April.  »La  Gloria  de  Niquea«  kom  doer  først  til 
Opførelse  den  15de  Maj  i  den  skjønneste  Foraarstid;  det 
storartede  Maskineri  og  den  glimrende  Udstyrelse  skyldtes 
Ingeniøren  Fontana,  Dronningen  selv  spillede  med  i  en  stum 
Rolle  (som  Skjønhedens  Gudinde),  og  Kongen  med  hele 
Hoffet  vare  Tilskuere.  Der  existerer  saa  vel  prosaiske  som 
poetiske  Beretninger  om  Festen;  men  heri  findes  ikke  ét 
Ord  om  Theaterbrand,  Bortførelse  eller  lignende  romantiske 
Optrin. 

I  Aaret  1629  udgaves  Grev  Villamediana's  »samlede 
Værker«  første  Gang  —  et  Bind  i  Kvartformat  — ,  og 
senere  kom  der  flere  Udgaver  af  dem;  det  herværende  kgl. 
Bibliothek  har  saaledes  en  fra  1643.  Af  satiriske  Digte 
indeholder  denne  Samling  imidlertid  kun  sex  meget  skikke- 
lige Sonetter,  med  den  Bemærkning:  »Skjønt  følgende  So- 
netter ere  satiriske,  har  man  dog  tilladt,  at  de  trykkes,  da 
de  ikke  angribe  enkelte  Personer.«  De  forbudte  Vers,  de, 
der  enten  vare  alt  for  obscøne  eller  alt  for  drøjt  personlige  i 
deres  Skjæmt,  maatte  Publikum  nøjes  med  at  læse  i  Manu- 
skript, og  ikke  saa  faa  haandskrevne  Samlinger  af  dem  ere 
bevarede  til  vor  Tid  i  offentlige  og  private  Bibliotheker.  I 
den  kostelige  Salvå'ske  Bogsamling  er  der  saaledes  to  Manu- 
skripter med  Digte  af  Villamediana,  som  ikke  findes  i  hans 
trykte  »Værker«,  i  alt  henimod  200.  Enkelte  af  hans  sa- 
tiriske Poesier  ere  i  den  nyere  Tid  bragte  frem  i  historiske 
Værker  eller  Tidsskrifter,  og  i  Ribadeneira's  »Biblioteca  de 
autores  espanoles«  ere  en  Snes  Stykker  af  de  hidtil  utrykte 
komne  for  Dagen  i  et  af  de  Bind,  der  omfatte  det  16de  og 
17de  Aarhundredes  Lyrik  (i8n7);  men  som  man  ser,  er  der 
endnu  en  rig  Høst  at  gjøre,  og  en  spansk  Lærd  kunde  ind- 
lægge sig  megen  Fortjeneste,  naar  han  vilde  benytte  sig  af 
disse  for  ham  forholdsvis  let  tilgængelige  Kilder  —  foruden 

andre  Dokumenter  —  til  at  tilvejebringe  en  udførlig  og 
paalidelig  Biografi  af  Villamediana,  som  forraaaede  at  op- 
klare det  Mørke,  der  hviler  over  visse  Afsnit  af  hans  Levned 
ligesom  over  hans  Død.  Det  er  dog  saare  tvivlsomt,  om 
nogen  har  tænkt  herpaa.  Derimod  have  fremragende  spanske 
Digtere  i  vort  Aarhundrede  allerede  et  Par  Gange  behandlet 
Villamediana's  Livshistorie  poetisk;  først  Hertugen  af  Rivas 
(1834)  i  en  Cyklus  af  Romancer,  hvor  selvfølgelig  de  ro- 
mantiske Elskovsscener  ere  stærkt  udhævede,  siden  den  for 
faa  Aar  siden  afdøde  J.  E.  Hartzenbusch  i  et  Treaktsdrama 
»Vida  por  Honra«,  opført  første  Gang  1858. 

I  den  danske  Litteratur  handler  en  Fortælling  om 
Grev  Villamediana.  Det  er  en  Novellette  af  M.  Goldschmidt, 
med  Titel  »Hertugen  af  Villamedina« ,  som  tindes  i  Sam- 
lingen »Kjæriighedshistorier  fra  mange  Lande« ,  —  just 
ikke  nogen  tro  Skildring  af  den  adelige  Smædeskrivers  Pata, 
men  en  fin  lille  psykologisk  Studie,  hvortil  Tallemant  des 
Réaux  væsentlig  har  leveret  Motivet,  med  en  let  Tilsætning 
af  spansk  Lokalfarve  og  i  Besiddelse  af  den  udmærkede 
Forfatters  bekj endte  stilistiske  Fortrin.  Har  man  Gold- 
schmidts Fortælling  i  nogenlunde  frisk  Minde,  vil  man 
maaske  ikke  uden  Interesse  læse  nærværende  Skildring  af 
den  virkelige  Villamediana. 

E.  Gigas. 

(Slutning). 

IV. 

VedAarene  omkring  1790  begynder  en  stærk  bevæget 
Tid  her  i  Danmark.  Aanderne  ere  satte  i  Rere,  de 
mødes  og  brydes.  Frihedstankerne,  som  vi  have  set  oppe, 
faa  ny  Luft  i  Sejlene  ved  den  franske  Revolution  og  gribe 
Sindene  ofte  krampagtig  nok ;  Begejstringen  for  Kronprinsen 


*)  Se  foregaaende  Bind  af  „Hist.  Arkiv"  pag.  318  og  flg,  -- 
Som  Kilder,  benyttede  til  denne  Afhandling,  nævnes:  Por- 
træter med  Biografier  af  Danske,  Norske  og  Holstenere,  udg. 
af  Lahde,  1  Hefte  1805.  (Abrahamsons  Selvbiografi).  — 
Chr.  Molbech:  W,  H.  F.  Abrahamson,  en  litterær-biografisk 
Skizze.  (I  Historisk-biografiske  Samlinger  og  Bidrag  til  den 
danske  Sprog-  og  Litteraturhistorie).  1851.  —  (Abr.)  Tanker 
om  Krigsstanden  og  dens  Forbedring.  1771.  —  (Abr.)  Ge- 
schichte  der  kgl.  Artillerieschule  in  Kopenhagen  1780,  i 
Critisk  Journal  1771—1779  (ved  J.  Baden).—  (Abr.)  Critiske 
Tanker  over  Syngespillet:  Tronfølgen  i  Sidon.  1772,  i  Alm. 
dansk  Litteratur-Journal.  1779 — 80.  —  Schwarz:  Lommebog 
for  Skuespilyndere.  1785.  —  Alm.  dansk  Bibliothek  1778—79. 

—  Assistents  Kirkegaards  Monumenter  ved  Lahde.   2  Hefte. 

—  Evalds  Værker  ved  Liebenberg.  2  B.  og  S  B.  —  (Abr.) 
Tronfølgeren  i  Gondar.  1787.  —  Tyge  Rothe:  Ved  Lejlighed 
af  Fortælningen  om  Tronfølgeren  i  Gondar.  1787.  —  (Abr.) 
Fragmenter  af  Samtaler  som  Bilag  til  Tronfølgeren  1787.  — 

iiaar  sit  Højdepunkt  ved  hans  Formæling  og  paafølgende' 
Indtog  i  Hovedstaden.  I  Litteraturen  er  den  travleste  Be- 
vægelse, Baggesen  er  fremtraadt,  rører  og  henriver  Folk 
og  er  øverste  Stjærne,  men  der  mangler  ellers  ikke  Digtere 
paa  Parnasset.  Theater,  Blade,  Selskabsliv  og  den  daglige 
Samtale  har  faaet  nyt  Opsving,  endog  Religionen  er  bleven 
et  brændende  Æmne.  Abrahamson  træder  ind  i  denne 
Periode  som  en  ældre,  moden  Mand,  men  som  med  Liv  og 
Sjæl  tager  Del  i  Røret,  og  som,  sin  Fortid  tro,  ikke  holder 
sig  tilbage,  naar  der  skal  brydes  en  Lanse  for,  hvad  han 
ansaa  for  Sandhed  og  Ret. 

I  Begyndelsen  af  dette  Tidsrum  kom  den  nationale 
Følelse  stærkt  i  Bevægelse,  egentlig  ikke  ved  nogen  bestemt 
ydre  Foranledning,  men  som  et  Udslag  af,  hvad  der  længe 
havde  gjæret.  Det  særlig  danske  havde  sin  Modsætning  i 
det  tyske,  der  i  saa  mange  Slægtled  var  trængt  her  ind  og 
paa  flere  Omraader  var  kommet  til  Højbords.  En  Misstem- 
ning imod  det  havde  der  naturligvis  stadig  været  hos  mange, 
men  den  var  kun  lejlighedsvis  kommen  frem  og  da  gjærne 
temmelig  spagfærdig.  Nu  da  Frihed  saa  at  sige  laa  i 
Luften,  fulgte  dermed  ogsaa  den  frie  Selvstændighedsfelelse, 
at  man  ikke  havde  Lyst  til  at  bøje  sig  for  fremmed  Træl- 


Minerva,  udg.  af  Pram  og  Rahbek.  Navnlig  1786,  1789, 
1790.  —  (Abr.)  Anm.  til  Stykket  i  Minervas  Januar  1790.  — 
Folkets  Røst  om  Tyskerne.  1789.  —  Borgervennen,  1796—1810. 
Kjøbenhavnske  lærde  Efterretninger,  navnlig  for  1790,  1805, 
1807  og  1809.  —  Skandinavisk  Museum,  2  Bd.  1798.  —  J. 
S.  Welhaven:  Om  Betydningen  af  det  norske  Selskabs  Op- 
position mod  den  Evaldske  Poesi.  I  Norsk  Tidsskrift  for 
Videnskab  og  Litteratur  1849.  —  Overskou:  Den  danske 
Skueplads.  —  N.M.Petersen:  Bidrag  til  den  danske  Litte- 
raturs Historie.  5  D.  —  Mindeblomster  paa  Kaptejn  og  Ridder 
W.  H.  F.  Abrs.  og  Sønnen  Ludvig  Avgusts  Grave  1814.  — 
N.  Bøgh:  Signe  Læssøe. 

Nogle  Træk   til    Abrahamsens    Karakteristik    ere   velvillig 
meddelte  af  dennes  Dattersøn  Pastor  Y.  Læssøe. 

domsaag,  men  have  Lov  til  at  være  Dansk.  Det  tyske  Væsen 
traadte  saa  fordringsfuldt  op  og  saae  ned  paa  det  danske 
som  noget  raaere  og  lavere;  det  var  man  nu  begyndt  at 
voxe  fra  at  ville  taale. 

Der  fandtes  ikke  i  Danmark  nogen  mere  dansk  Mand 
end  Abrahamson.  Hans  Kjærlighed  var  allerede  nu  af 
gammel  Dato;  han  elskede  Landet,  Folket,  Sproget  og  Min- 
derne. Og  hvorvel  hans  Opdragelse  var  tysk,  og  han  altid 
stod  i  nogen  aandelig  Forbindelse  med  Tysk,  havde  han 
tidlig  faaet  Øjet  op  for  det  fordærvelige  for  vort  Folk  i  at 
give  det  tyske  for  meget  Raaderum.  Hans  Kjærlighed  til 
det  danske  gjorde  ham  da  til  en  Bekæmper  af  det  hjemme- 
tyske.  Hvorledes  han  her  var  paa  sin  Post  viser  følgende 
Linjer  fra  ham  i  et  Brev  til  Kronprinsens  Marskalk  Joh, 
Biilow  i  Oktober  17H7: 

»Paa  Landkadet-Akademiet  skal  just  nu  holdes  den 
sædvanlige  offentlige  Examen ,  og  jeg  skal  derved  atter 
fremstaa  som  Taler.  I  hvor  ubilligt  det  end  er,  at  slige 
overordentlige  Arbejder  altid  lægges  paa  en  og  den  samme, 
og  det  endda  paa  en  Lægmand,  medens  der  er  fire  studerte 
Lærere,  har  jeg  dog  ikke  undslaaet  mig  for  det.  Men  det 
synderlige  derved  er,  at  mig  er  paalagt  at  bruge  det  tyske 
Sprog  til  denne  Tale.  Anderledes  end  ved  Forestillinger  at 
sætte  (sig)  imod  denne  Anordning,  lod  sig  ikke  gjøre.  Jeg 
kommer  da  til  at  tale  Tysk  i  en  Stiftelse,  bestaaende  mest 
af  dansk  Ungdom,  bestemt  til  Officerer  i  den  danske  Armé, 
midt  4  Hovedstaden  af  den  danske  Stat  og  for  den  danske 
Kronprins.« 

»Det  fejler  ikke,  at  Hs.  kongl.  Højhed  jo  vil  lægge 
Mærke  til  denne  Inkonsekvens,  der  i  det  mindste  har  et 
Slags  Skin  af  Nationalsprogets  Ringeagtelse.  Min  ærbødigste 
Begjæring  er  da,  at  Deres  Højvelbaarenhed  vilde  vise  den 
Bevaagenhed  at  forsvare  mig  mod  en  ublid  Bedømmelse,  da 
jeg  saa  ganske  mod  Lyst  og  Vilje  ser  mig  nødt  til  at  vige 
for  Overmagten  og  at  handle  mod  Overbevisning.« 

Om  der  opnaaedes  det  tilsigtede  ved  dette  Brev,  vide 
vi  ikke. 

I  1789  brød  Striden  mellem  Dansk  og  Tysk  ud.  Bag- 
gesens Opera  »Holger  Danske«  blev  opført  og  gjorde  Lykke 
hos  største  Delen  af  Publikum,  til  Dels  ogsaa  hos  Abrahamson. 
Han  var  af  Princip  imod  alle  Operaer,  men  skrev:  »Naar  man 
endelig  vil  have  Opera  og  skal  have  Opera  og  ikke  kan  være 
lykkelig  uden  Opera  og  ikke  kan  faa  Ende  paa  Pengene  uden 
Opera,  er  det  vistnok  bedre  at  faa  Originaler  — ,  bedre  at  gode 
Digtere  give  en  »Holger  Danske«,  end  at  vi  skulle  nødes  til  at 
gumle  paa  en  Orfeus.«  Men  Baggesens  Opera  blev  daarlig  over- 
sat paa  Tysk  af  den  yngre  Cramer,  og  det  gav  P.  A.  Heiberg 
Anledning  til  Udgivelsen  af  den  bidende  Parodi  »Holger 
Tyske«.  De  Spydigheder,  der  heri  forekom  mod  Tyskerne, 
bragte  den  bekjendte  Fru  Frederikke  Brun,  født  Munter, 
frem  paa  den  offentlige  Skueplads  med  et  Skrift:  »Aus- 
rufungen«,  hvori  hun  med  mange  Udraab  udtalte  sin  Indig- 
nation over  Angrebene  paa  Tyskerne  og  den  tyskfjendtlige 
Aand,  der  i  det  hele  mærkedes  rundt  omkring.  Abrahamson 
anmeldte  dette  uheldige  Flyveskrift,  men  mente,  at  det  i 
Grunden  ikke  var  Kritik  værd.  Den  20aarige  Løjtenant 
Schack-Staffeldt,  Abrahamsens  Elev  fra  Kadet-Akademiet, 
der,  skjønt  tysk  af  Æt,  dog  havde  faaet  vakt  en  levende 
dansk  Nationalfølelse  i  sig,  navulig  ved  denne  sin  »ufor- 
glemmelige« Lærer,  kunde  ikke  holde  sig  tilbage.  Han 
udgav  et  Modskrift,  fuldt  af  ungdommelig  Lidenskab.  »Bort 
med  den  Nidding,«  udraaber  han,  »der  ikke  føler  Blodet 
skumme  i  sine  Aarer,  naar  Tyskhed,  eller  hvad  man  vil 
kalde  dette  Uhyre,  sætter  ham  Jærnfoden  paa  Nakken!  Han 
er  en  Vanartning,  og  bort,  bort  med  ham!« 

Sindene  vare  nu  satte  i  Bevægelse,  og  det  regnede 
med  Skrifter  for  og  imod.  Noget  af  det  bedste  var  et 
Stykke  af  Abrahamson  i  »Minerva«  1789  under  Mærket  Z. 
Han  lader  en  Tysker  forsvare  Tyskerne  mod  de  forskjellige 
Anker.      »Hvorfor   Tyskerne   ikke   lære   Dansk?     Skulle  de 

maaske  lære  det  af  Beger?  Hvor  mange  smukke  Folk  i 
Danmark  læse  vel  danske  Boger?  Tysk,  Fransk,  Engelsk, 
Italiensk  læses,  ja,  men  skal  en  Bog  i  Deres  Sprog  finde 
Læsere,  maa  den  være  oversat.  Skal  vi  lære  Sproget  af 
Omgang?  Det  véd  De  jo  lige  saa  godt  som  jeg,  at  i  de 
højere  Cirkler  tales  kun  Fransk.  Er  der  et  Selskab  med 
Tyskere  i,  strax  tale  alle  Tysk.  Hvad  skal  vi  da  bruge 
Sproget  til?  —  Vi  behøve  det  ikke  for  at  insinuere  os,  thi 
insinuerede  ere  vi  jo  allerede  ved  vort  Fædreland  paa  alle 
Steder,  hvor  det  kan  hjælpe  os  at  staa  i  Yndest.  —  Man 
indvender  mod  os  Tyskere,  at  vi  bruge  saa  meget  her, 
ligesom  Matrosen  en  Ed  i  Steden  for  Komma.  Men  det  er 
jo  Tonen  i  alle  Deres  Selskaber,  at  de  selv  laste  uafladelig 
alt,  hvad  der  findes  her,  fra  øllet  til  Videnskaberne ;  enhver 
12aars  Pilt,  lOaars  Jomfru,  véd  at  tale  om  Fejl.  Naar  det 
er  saa,  hvem  kan  fortænke  os,  at  vi  stemme  i  med,  og  at 
vi  som  Genier  gaa  stundum  lidt  videre  end  de.«  Slutningen 
er  det  skrappeste:  »Sig  mig,«  raaber  Tyskeren,  »kan  jeg 
agte  det  Dyr,  der  slikker  den  FoJ,  der  træder  det  paa 
Halsen,  ja  selv  kaster  sig  hen  for  at  trædes  paa?  Naar  et 
Folk  i  lang  Tid  ringeagter,  ja  foragter  alt  sit  eget :  Menne- 
sker, Naturprodukter,  Skikke,  Sprog,  Arbejde,  kort  alt  uden 
Undtagelse;  higer  i  alle  disse  Dele  og  i  tusende  andre  efter 
idel  fremmed,  fra  Kareten  til  Tobaksdaasen,  fra  Kjoleknappen 

til  Skospænderne,   fra  Frisøren   til  Huslæreren, naar 

det  er  og  vil  være  et  evigt  Blandingsgods  af  forskjellige 
andre  Nationers  Art  og  Væsen,  taber  derved  sin  Selvstæn- 
dighed, sin  Nationalfølelse  —  — ,  naar  et  Folk  gjør  saa, 
hvad  Rettighed  har  da  De  eller  en  anijen  enkelt  Mand  af 
samme  Folk  (til)  at  klage,  naar  man  tilsidesætter  al  Ag- 
telse og  behandler  dem  som  Spartanerne  fordum  deres 
Heloter.«  Abrahamson  slaar,  som  man  ser,  ufortrødent  til 
og  rammer  ogsaa,  saa  det  svier;  men  han  kommer  som  saa 
ofte  for  stærkt  i  Lidenskab  og  slaar  for  stærkt  til ;  thi  der 
var  Overdrivelse  i  noget  af  det. 

Imidlertid  udkom  der  samme  Aar  et  anonymt  Skrift: 
»Folkets  Røst  om  Tyskerne«,  der  vakte  megen  Opmærk- 
somhed. Det  er  en  sund  og  billig  Bedømmelse  af  For- 
holdene. Forfatteren  siger,  at  »det,  som  Engelskmanden 
kalder  public  spirit,  har  udbredt  sig  i  den  selskabelige 
Tone  lig  en  elektrisk  Ild.  Nationen  tager  Del  i  alle  Statens 
Anliggender.  Enhver  siger  frit,  hvad  han  tænker;  ingen 
behøver  at  frygte,  saa  længe  han  er  rolig  Medborger.«  Han 
anker  over.  at  mange  Holstenere  og  fremmede,  som  have 
Embeder  i  Kjøbenhavn,  ikke  gjøre  det  mindste  for  at  vinde 
Nationens  Yndest,  ikke  lære  Sproget,  ikke  studere  dets  Litte- 
ratur. Han  hævder,  at  en  Dansker  eller  Normand  bør  fore- 
trækkes for  en  Holstener  i  Kjøbenhavn,  naar  han  er  lige  saa 
duelig;  er  han  det  ikke,  lad  da  Holsteneren  gaa  forud.  — 
Paa  dette  Skrift  kom  der  et  Svar  i  Minervas  Januarhæfte 
1790,  et  Forsvar  navnlig  for  Holstenerne.  »Du  har  Ret,  du 
ædle  norske  Mand  (thi  Sproget,  dine  fyndige,  følsomme, 
sanddru  Ord  ere  mig  Borgen  for,  at  du  er  det),  du  har  Ret, 
naar  du  siger,  vi  bør  ikke  laste  Nationen,  om  den  ej  mere 
vil  tilbede  alt,  hvad  der  er  fremmed;  men  du  har  Uret, 
stor  Uret  i  at  begynde  din  Tale,  der  bærer  Præntet  af  din 
Sjæls  Adel,  med  de  haarde  Ord,  at  længe  nok  ere  Danske  og 
Norske  tilsidesatte  for  Udlændinge,  at  disse  have  takket  Na- 
tionen ved  at  foragte  den.«  Han  gaar  saa  over  til  det  egent- 
lige Punkt  i  sin  Fremstilling:  »Vi  bør  alle  være  ét  Folk,  alle 
Dannerigets  Mennesker.  Hvorfor  skulde  Holstenerne  ikke 
have  Embeder  i  Landet?  Hvor  mange  Danske  og  Norske 
findes  (ikke)  i  det  Holstenske?  Ere  de  ikke  lige?  Bør 
den  duelige  ikke  stedse  nyde  Fortrinnet?  Duelighed  alene 
gjør  Udslaget,  hvorfor  da  klage  over  de  mange  Holstenere, 
der  findes  i  Hovedstaden?  —  Ikke  at  spilde  sin  og  andres 
Tid  med   ublu    Bebrejdelser,    ondskabsfulde    Bagtalelser    og 

uforskammede   Grovheder men  at  vise   sig  virksom 

og  nøjsom    endog  i   den  mindre   Virkekreds,    Forsynet  har 

sat  én  i det  er  den  sande  public  spirit,  som  skulde 

besjæle  os,  og  i  Følge  deraf  er  enhver,  som  nærmer  sig 
mest  dette  Forraaal,   en  sand  indfodt,  om  han  end  kom  fra 

Kina. Da  vil  vi  kun   se  paa  det  sande  og  ikke  paa 

Klædet,  det  iføres,  da  vil  enhver  være  os  velkommen,  som 
vil  virke  det  gode  med  os.«  Denne,  fra  et  saa  ophøjet 
Stade  førte,  kosmopolitiske  Tale,  rimeligvis  af  en  Tysker, 
ender  med  de  beske  Ord:  »Kun  én  Bon  har  jeg  endnu,  at 
vi  alle.  Danske,  Norske  og  Holstenere,  forene  os  om  at  æske 
af  Regeringen,  at  alle  ondskabsfulde  Forfattere  —  offentligen 
maatte  brændemærkes  —  og  være  underkastede  Politiets 
Tiltale,  der  lige  saa  vel  bør  sørge  for  den  almindelige  Sik- 
kerhed i  det  moralske  som  i  det  borgerlige.« 

Dette  Skrift  forblev  ikke  ubesvaret.  Særdeles  skarpt 
traadte  en  ligeledes  anonym  Skribent  op  med  nogle  »Tanker 
i  Anledning  af  Stykket  i  Minervas  Januar.«  Han  klager 
over  Landets  Tilbagegang,  over  at  de,  der  sidde  ved  Statens 
Ror,  intet  gjøre  for  en  Indskrænkning  i  de  urimelige  Ud- 
gifter, og  at  der  i  60  Aar  ikke  er  aflagt  Regnskab  til 
Kongen.  Han  klager  end  videre  over,  at  tysktalende  Mænd 
trænge  sig  ind  i  Embeder,  som  alene  tilkomme  danske,  at 
Indfødsretten  krænkes,  at  næsten  alle  Embedsmænd  se 
gjennem  tyske  Briller  baade  paa  de  nærværende  og  de  til- 
kommende Ting.  Der  er  Tyskere,  som  have  været  40  Aar 
og  mere  i  Danmark,  som  have  tæret  af  Landets  Fedme  og 
dog  næppe  forstaa  Sproget,  end  mindre  mægte  at  tale  det. 
Disse  Tyskere  klumpe  sig  sammen,  og  utaaleligt  er  det  at 
se  Danske  og  Nordmænd  hænge  sig  ved  dem,  krybe  og 
sleske  for  dem.  Dette  Skrift  er  et  Vidnesbyrd  om  den 
udstrakte  Pressefrihed,  som  den  Gang  var. 

Abrahamson  mødte  ogsaa  frem  med  »Anmærkninger  til 
Stykket  i  Minervas  Januar« ,  og  de  mangle  heller  ikke 
Skarphed.  »Det  kan  ikke  falde  Tyskeren  ind«,  skriver  han, 
»at  Nationen  er  kommen  til  mere  Lys,  til  Selvfølelse,  til 
den  Undersøgelses  Aand,  der  kommer  under  Vejr  med,  at 
den  forgyldte  Vejrhane,    der,    besjælet  af  Vind,    knirker  og 

hviner  saa  idelig  og  saa  kjedsommelig  hen  over  vore  Hoveder, 
hvor  han  ikke  fløj,  men  sattes  af  andre,  at  den  i  sig  selv 
er  kun  et  Stykke  rustent  Jærnblik.«  Abrahamson  erklærer, 
at  han  efter  ringe  Ævne  vil  give  et  Tekel.  Der  er  dem, 
der  have  levet  i  Kjebenhavn  20  til  30  Aar  og  (ikke  blot) 
ikke  tale,  men  ikke  engang  forstaa  Dansk,  saa  at  de  indfødte 
maa  ydmyge  sig  til  at  tale  Tysk  til  dem.  At  forlange  det, 
er  med  oprejst  Hoved  at  forhaane  Folket.  Man  horer  idelig 
saadan  Tale  som:  »Das  ist  ja  hier  nicbt  ånders  —  hier 
sind  ja  die  Strassen  nie  rein ;  ohne  die  Deutschen  konnen 
die  Dånen  mit  nichts  zu  Recht  kommen;  draussen  bei  mir 
ists  ganz  ånders.«  Og  det  høres  ikke  af  en  forløben  Bursch, 
men  af  satte  Folk,  der  have  bygget  og  boet  blandt  os  i 
mange  Aar,  af  Standspersoner  og  af  Damer.  »De  ere  grove 
uden  at  vide  det,  og  hvorfor?  Fordi  vi  Danske  ere  saa  be- 
skedne, aldrig  at  lade  dem  føle  deres  Grovhed.«  Undertiden 
blive  danske  Mænd  eller  Kvinder  (Abrahamson  bruger  Ordet 
Kvinde)  indbudte  til  dem  og  gjæstfrit  beværtede,  men  de 
komme  kun  nødig  og  aldrig  uindbudne,  thi  de  ere  ikke  et 
Kvarter  fri  for  at  høre  Last  og  Haan  mod  Folk  og  Rege- 
ring. Det  kunne  de  tyske  ikke  fatte,  men  just  denne  deres 
Uvidenhed  er  en  ny  Fornærmelse.  »Og  saa  komme  de  og 
klage  over  ondt  Nabolag,  ligesom  Manden  over  et  ulykkeligt 
Ægteskab,  naar  han  daglig  ved  selviske  Luner  og  Adfærd 
bedrøver  og  opirrer  Konen.« 

Men  nu  Holstenerne  Ja  al  den  lumpne  Ringeagt 
mod  Danskhed  og  mod  alt,  hvad  hos  Danske  findes,  kan 
man  idelig  høre  hos  »de  kjære  Holstenere.«  Hovedstadens 
Sprog,  »som  gjælder  fra  Nordkap  til  Slifjord«,  er  dem  ej 
blot  ligegyldigt,  men  endog  væmmeligt,  og  de  anvende  ikke 
den  halve  Flid  paa  at  lære  Dansk  som  paa  at  lære  Fransk 
og  Engelsk.  »Spørger  man  en  Holstener,  om  han  er  dansk, 
saa  gyser  hans  Sjæl  tilbage,  og  Ansigtet  viser  i  alt  Fald 
tydeligt:  Ich  bin  ein  Deutcher!  Regner  man  hertil  det  be- 
synderlige  tyske  Væsen   i  Tale,    Latter  og  Lader,    som  de 

ikke  aflægge,  endog  om  de  til  høj  Alder  leve  midt  iblandt 
os,  ser  jeg  ikke,  hvorfor  vi  ikke  skulde  kalde  dem  Tyskere. 

—  Men  vi  staa  dog  ikke  frem  og  sige  med  Puf  i  Kome- 
dien (Evalds  »Harlekin  Patriot«):  alt  tysk  er  rent  forbandet. 

—  Naar  Forfatteren  i  »Minerva«  siger,  at  vi  ikke  kunne 
nærme  os  Maalet  nemmere  end  ved  at  ind  forskrive  fra  Ud- 
landet hele  Hærskarer  af  Folk,  er  det  en  Haan  imod  os. 
De  indfødte  ere  i  det  hele  taget  bedre,  thi  Tyskerne,  selv 
de  bedste,  sætte  sig  ikke  ind  i  Forholdene,  som  de  skulde. 

Sluttelig  ønsker  Abrahamson,  at  Regeringen,  der  har 
givet  Indfødsretten,  kraftig  vil  vaage  over  den.  Den  maa 
kun  ansætte  en  fremmed,  naar  der  absolut  ikke  findes  nogen 
til  Stillingen  skikket  dansk  Mand,  men  ellers  ikke.  Efter- 
haanden  ville  de  fremmede  da  uddø  og  deres  Afkom  natio- 
naliseres. For  Holstenere  er  der  Ansættelser  nok  i  Holsten 
og  en  Tredjedel  af  Slesvig,  ja  endog  i  Kjebenhavn  ved  det 
tyske  Kancelli.  Kunne  de  ikke  blive  Statsministre,  faa  de 
trøste  sig  med,  at  heller  ingen  Islænder  nogen  Sinde  har 
været  det.  Endelig  anbefaler  han  Tyskerne  i  Danmark  at 
vænne  sig  til  Ydmyghed,  Beskedenhed,  Høflighed,  samt  til 
dansk  Tale.  Og  til  Slutning  udbryder  han:  »Og  knuget  og 
skuddet  Maal  af  Haan  og  Spot  ville  vi  da  fuldelig  og  rige- 
lig og  idelig  tilmaale  hver  den  Udlænding  blandt  os,  der 
ej  vil  lade  fare  sine  Uskikke.« 

Det  er  den  danske  Slesvigers  Blod,  der  er  kommet  i 
Kog.  Lad  saa  være,  at  Udtrykkene  stundum  ere  vel  stærke, 
det  springer  dog  tydelig  frem  af  dette  lille  Skrift,  hvor 
anmassende  disse  Tyskere  fremtraadte.  Saaledes  som  For- 
holdene vare,  laa  der  i  dem  en  stadig  Krænkelse  af  den 
danske  Følelse.  Ved  at  læse  disse  Udtalelser  faar  man  en 
levende  Fornemmelse  af,  at  denne  tilsyneladende  ubetydelige 
Strid  for  næsten  hundrede  Aar  siden  var  et  Forspil  til, 
hvad  der  skulde  komme  i  dette  Aarhundrede;  men  Abra- 
hamson var  en  af  de  første  til  at  kalde  det  danske  Folk  i 
Gevær,  og  han  gjorde  det  saa  godt,  fordi  hans  Blik,  maaske 

netop  fordi  han  stammede  fra  Grænselandets  yderste  Ud- 
kant, var  saa  skærpet  og  hans  Kjærlighed  til  det  danske 
saa  stor. 

Et  Svar  fra  den  modsatte  Lejr  kom  snart  med  Over- 
skriften: Om  Holstenerne.  Det  er  en  Mand,  der  ikke 
regner  med  Følelser,  men  med  Tal,  og  han  mener  naturligvis, 
at  slige  haardnakkede  Krabater  ville  virke  knusende.  Dan- 
mark, siger  han,  er  Kigets  allermest  favoriserede  Datter, 
medens  Norge  og  Hertugdømmerne  ere  slemt  tilsidesatte. 
Skjønt  disses  Overflod  gydes  i  en  Afgrund,  hvor  fra  den 
aldrig  kommer  tilbage  til  sin  Kilde,  saa  ytrede  de  tilside- 
satte Børn  aldrig  nogen  Klage;  stille  og  beskedent  saae  de 
paa  de  danskes  Begunstigelse,  lod  sig  enhver  Foranstaltning 
behage,  ja  endog  dette,  at  kaade  Skribenter  med  oprørske 
Skamskrifter  bleve  læste  og  ikke  straffede.  Hvordan  For- 
holdet mellem  Landene  er,  kan  nu  enhver  se  af  følgende 
Tal:  Danmark  har  785,590  Indbyggere,  Norge  723,141, 
Hertugdømmerne  457,341,  og  saa  fremgaar  det  da  heraf,  at 
Danmark  udgjør  kun  omtrent  2,  men  Norge  og  Holsten  3 
Dele  af  Staten.  »Hine  2  Dele  er  det  altsaa,  som  næppe 
skulde  unde  disse  3  Dele  borgerlig  Existens,  og  som  op- 
fordres til  at  skrige  højt  mod  alt,  hvad  ikke  er  dansk.« 

Pram,  som  havde  været  frisindet  nok  til  at  optage 
dette  Stykke  i  »Minerva«,  fandt  det  nu  paa  Tiden  at  rykke 
i  Marken.  »Er  der  nogen  Grund  til  den  Uvilje,  der  skal 
være  mellem  Danske  og  Tyskere?«  saaledes  lyder  Over- 
skriften paa  hans  grundige  og  velskrevne  Afhandling,  som  vi 
for  Fuldstændigheds  Skyld  ikke  kunne  forbigaa  her.  Han 
begynder  saaledes:  »Puds  ham,  det  er  en  Tysker«,  siger 
Børn  og  Pøbel  til  deres  Hunde,  naar  de  ville  tirre  dem. 
»Han  er  arrig  som  en  Tysker«,  sige  vi  om  et  ilsindet  eller 
ufredeligt  Menneske.  I  odiøse  Folkehistorier  tillægges  oftest 
Tyskerne  det  værste  Parti.  Alt  dette  og  mere  er  bekjendte 
Ting,  som  —  vise,  at  vi  ikke  lide  Tyskerne,  at  der  fra 
vor  Side    er  Uvilje  mod   dem.     At   der  fra  tysk  Side   er 

lige  saa  megen  Uvilje  igjen  mod  os,  er  vel  af  ligesamme 
Datis  unægteligt.«  Han  fortsætter:  »Det  er  vist,  at  det  er 
almindeligt  iblandt  næsten  alle  Klasser  af  vort  Folk  over- 
hovedet ikke  at  mene  vel  om  Tyskere,  hvorved  dog  ikke 
forstaas,  end  ej  af  den  utænksomme,  Folket  i  Almindelighed, 
men  kun  Mængden  af  dem,  som  leve  blandt  os.«  At  den 
samme  Stemning  mod  os  findes  hos  Tyskerne  i  det  hele 
taget  og  særlig  i  de  tyske  Dele  af  det  danske  Rige, 
hævder  Pram  som  en  Kjendsgjerning. 

Sammenligner  man  nu  Tysklands  Goder  med  Danmarks, 
vil  en  upartisk  snart  indrømme,  at  de  kunne  gaa  lige  op 
med  hinanden;  det  ene  Land  har  ikke  Fortrin  for  det  andet. 
Hvad  Folkene  angaar,  ere  de  danske  mere  beskedne  og  til- 
bøjelige til  at  overvurdere  andre,  Tyskerne  ere  derimod  mere 
virksomme,  nøjsomme,  men  tillige  selvfølende.  Pram  under- 
søger historisk  Grundene  til  Uviljen  mod  Tyskerne  og  finder 
den  navnlig  grundlagt  ved  Krigene  mod  Hansestæderne  og 
dernæst  i,  at  Tyskerne  i  Aarhundreder  ere  komne  ind  i 
Landet  og  have  trængt  Danske  til  Side.  Har  der  end 
været  adskillige  udmærkede  Mænd  blandt  disse,  ser  Folket 
dog  ugjærne  sine  vigtige  Anliggender  i  Hænderne  paa  frem- 
mede. Og  skal  det  være  staaende  Kegel,  at  vi  til  alle 
fremragende  Poster  skulle  hente  fra  fremmede  Lande  de 
berømteste  og  ypperligste  Folk,  vi  kunne  faa,  fører  det  til, 
at  vi  næsten  ingen  Sinde  ville  faa  indsigtsfulde  og  betyde- 
lige Folk  af  vore  egne,  thi  de  kunne  ikke  komme  frem. 
Det  er  da  intet  Under,  at  Folket  føler  sig  tilsidesat  og 
ringeagtet.  Men  det  er  ufornuftigt  og  uædelt,  naar  det 
lader  den  enkelte  fremmmede  føle  sin  Uvilje,  thi  man 
kan  jo  Jikke  fortænke  ham  i,  at  han  søger  at  gjøre  sin 
Lykke.  Vist  er  det,  at  vi  med  rette  kunne  fordre,  at  den 
fremmede  iblandt  os  viser  Varsomhed  i  sin  Omgængelse; 
thi  han  maa  være  forbindtlig  mod  den  Nation,  der  har 
foretrukket  ham  for  sine  egne.     Det  er   en   utaalelig  Lige- 

gyldighed,  hvis  han  ikke  gjer  sig  Umage  for  at  tale  vort 
Sprog,  eller  naar  han  omgiver  sig  med  tyske  Folk. 

Pram  undersøger  Grundene  til,  at  Uviljen  mod  Tyskerne 
i  den  senere  Tid  var  bleven  saa  stærk.  Og  han  finder  da, 
at  Trykkefriheden  har  bidraget  meget  dertil;  efter  at  den 
var  bleven  givet,  begyndte  man  her  hjemme  at  drage  alt  det 
frem,  man  havde  mod  Tyskerne,  og  ligesaa  gik  det  paa 
den  anden  Side.  En  Kieler-Professor  lod  sig  forlyde  med, 
at  det  var  bedst,  om  det  danske  Sprog  helt  afskaffedes! 
(Og  han  var  dog  dansk  Undersaat.) 

Saa  er  Sandheden  da  den,  at  hver  kan  være  god  for 
sig,  og  gjensidig  skulle  Tyskere  og  Danske  ikke  ringeagte 
hinanden.  At  Holstenerne  kalde  sig  tyske,  kan  ingen  for- 
tænke dem  i.  Men  »naar  Slesvig,  som  fra  ældste  Tider  af 
er  dansk,  et  virkeligt  Stykke  af  Daumark,  nu  ikke  vil 
anse  sig  som  dansk,  men  lader,  som  det  gjor  sig  til  af  at 
være  en  Stump  med  af  Tyskland,  saa  er  det  Ret  at  anse 
de  Daarer,  der  ytre  saadant,  som  Mennesker,  der  fornægte, 
at  de  stamme  fra  en  ærværdig  Familie  og  lyve  sig  ind  i 
en  anden.«  Og  det  kunne  vi  fordre,  at  naar  Holstenere 
ere  satte  paa  Hædersposter,  hvor  de  have  Indflydelse  paa 
Danerigets  Vel  og  Ve,  de  da  opfylde  deres  Kald  som  dansk- 
norske og  ej  som  slesvig-holstenske  Mænd. 

Dette  var  det  sidste  betydelige  Indlæg  i  Tyskerstriden. 
P.  A.  Heiberg  havde  imidlertid  anvendt  den  skarpeste  Lud 
paa  dem,  navnlig  ved  sin  Komedie  »Virtuosen«,  hvor  han 
med  Held  gjorde  de  indvandrede  Tyskere  latterlige.  Striden 
dode  hen,  men  den  havde  gjort  sin  Nytte;  den  danske  Na- 
tionalfølelse var  bleven  forstærket,  og  den  tyske  Indflydelse 
blev  noget  mindre. 

Den  sta-rkt  bevægede  Tid  i  yOerne  har  Abrahamson  i 
fuldeste  Maal  levet  med  i.  Som  han  med  aarvaagent  Blik 
var  paa  sin  Post  i  Kampen  for  det  nationale,  som  Folkets 
Glæde  over  den  unge  Kronprins  gav  Gjenlyd  i  hans  Hjærte, 
saaledes  gik  Frihedsbelgerne  ogsaa  højt  i  hans  Sjæl.  Det  lyder 

noget  underligt,  men  er  sikkert  paalideligt  nok,  at  han  var 
overmaade  glad,  da  Budskabet  kom  til  Kjøbenhavn  om,  at 
Ludvig  den  I6des  Hoved  var  faldet.  Han  har  da  betragtet 
denne  Begivenhed  som  en  retfærdig  Nemesis  for  Konge- 
dømmets tidligere  Forsyndelser  i  Frankrig  og  set  den  som 
en  nødvendig  Gjennemgang,  for  at  en  bedre  Tid  kunde  op- 
rinde. For  øvrigt  var  den  almindelige  Stemning  i  Kjøben- 
havn den  Gang  paa  samme  Side  som  Abrahamson. 

Det  sidste  Aarti  af  forrige  Aarhundrede  var  paafaldende 
rigt  paa  Tidsskrifter  og  Blade,  og  der  var  en  almindelig 
Skrivelyst  over  Folk.  Oplysning  var  jo  Tidens  Løsen.  En  stor 
Del  af  disse  Skrifter  vare  nu  meget  middelmaadige,  og  i  det 
hele  savnedes  der  i  mærkelig  Grad  et  højere  aandeligt  Blik; 
men  der  er  ogsaa  adskilligt,  som  i  sin  Tid  har  virket  gavn- 
ligt, om  end  det  ikke  gik  højt,  og  dertil  hører  meget  af 
det,  som  Abrahamson  skrev.  I  Aaret  1796  begyndte  et 
Ugeblad  »Borgervennen«,  som  udgik  i  en  lang  Række 
Aar  (til  1810).  Pram  var  en  Hovedarbejder  i  det,  men 
Abrahamson  har  ogsaa  skrevet  mange  Artikler  deri,  som 
udmærke  sig  ved  Jævnhed  og  Klarhed,  og  som  omhandle 
saadanne  Ting,  Folk  kunde  have  godt  af  at  lægge  sig  paa 
Sinde.  Det  er  en  ærlig  Fremstilling  af  Pligter,  der  ligge 
paa  enhvers  Vej;  han  indskærper  Flid  og  Tarvelighed,  han 
bekæmper  Luxus  og  Forfængelighed.  Han  fremhæver  Hjem- 
mets Betydning  og  viser  Vejen  til  at  gjøre  det  hyggeligt 
og  godt;  han  giver  sunde  Raad  om  Børneopdragelsen.  Og 
da  Manden  selv  levede,  som  han  lærte,  er  der  ingen  Tvivl 
om,  at  disse  Afhandlinger  have  gjort  deres  Gavn. 

Et  videre  Formaal  havde  Oprettelsen  af  »det  skandina- 
viske Litteraturselskab«,  som  Abrahamson  deltog  i  sammen 
med  Pram,  Baggese.D,  Nyerup  og  nogle  andre,  hvoriblandt 
særlig  maa  nævnes  Jens  Kragh  Høst,  som  egentlig  var  den, 
der  havde  undfanget  Ideen  om  en  litterær  Sammenknytning 
mellem  Danmark-Norge  og  Sverige,  Ideen  var  smuk,  og 
en  senere  Tid  har  set  den  paa  glædelig  Maade  virkeliggjort 

i  flere  Henseender,  men  dette  første  Forsøg  kom  slet  ikke  til  at 
svare  til  det,  man  havde  tænkt  sig.  Medarbejdet  fra  svensk 
Side  kom  næsten  ganske  til  at  mangle,  og  senere  forbød 
endog  den  svenske  Regering  for  en  Tid  al  Indførsel  af 
danske  Skrifter  i  Sverige.  Det  skandinaviske  Formaal  mis- 
lykkedes saaledes,  men  i  øvrigt  havde  Selskabet  Ære  af  de 
Tidsskrifter,  det  udgav.  I  det  første  af  dem,  »Skandinavisk 
Museum«,  findes  en  Afhandling,  Abrahamson  havde  oplæst  i 
et  af  de  første  Møder,  Selskabet  holdt,  og  det  viser,  hvor- 
ledes denne  Mand  var  en  grundig  Tænker.  Stykket  kaldes: 
de  store  Problemer.  Han  omtaler  heri  først  saadanne 
Spørgsmaal,  som  man  i  tidligere  Tid  brød  sin  Hjærne  med, 
saasom  Guldmageri,  Perpetuum  mobile,  Cirkelens  Kvadratur 
og  en  Universal-Medicin.  Alt,  som  Tiden  er  skredet  frem, 
har  man  imidlertid  forladt  slige  ufrugtbare  Spekulationer,  og 
andre,  virkelig  praktiske  Opgaver  ligge  nu  for,  som  kunne 
give  Menneskeforstanden  nok  at  bestille.  Abrahamson  frem- 
drager nu  flere  af  disse  for  at  vise,  hvor  vanskeligt  det  er 
at  træff'e  det  rette. 

Her  er  nu  for  det  første  Trykkefriheden.  Man 
havde  tidligere  Censur;  men  Oplysningen  brød  frem  med 
Vælde,  og  Baandet  brast,  Friheden  blev  givet.  Men  saa 
kom  atter  Misbrugen.  Skal  enhver  frit  have  Lov  til  at 
forlede  Folk  til  Spot  over  Religionen,  til  glimrende,  meji 
barnagtig  Persiflage  over  Regeringens  Handlinger,  selv  de 
bedste,  eller  til  at  lægge  den  sanselige  Vellyst  frem  i  let- 
færdige Skildringer?  Valget  er  saaledes  mellem  Censur, 
der  bringer  aandelig  Formørkelse,  og  den  tøjlesløse  Frihed. 
—  Der  er  Retsplejen.  Vi  leve  i  ordnede  Samfund,  vi 
betale  til  dem  for  at  blive  beskyttede.  Der  er  Domstole, 
jeg  kan  ty  til,  naar  jeg  bliver  krænket  i  min  Ret,  naar  jeg 
trænger  til  Beskyttelse,  men  jeg  maa  betale  for  det.  Paa 
Spørgsmaalet,  om  dette  er  billigt,  maa  der  svares  Nej.  Den, 
der  har  Retten  paa  sin  Side,  den,  der  vinder  sin  Sag,  burde 
være  fri  for  Omkostninger.     Men  paa  den  anden  Side  lærer 

Erfaring,  at  Retssagerne  da  vilde  mangfoldiggjeres  i  det 
uendelige;  den  stridslystne  vil  da  ikke  lade  sig  afskrække 
fra  at  føre  idelige  Sager  til  Skræk  for  de  fredelige  Borgere. 
—  Der  er  Tvekampe,  som  forbydes  af  Loven,  men  allige- 
vel vedvare  og  nyde  en  Slags  Hævd.  Man  indrømmer  paa 
den  ene  Side,  at  det  er  utilstedeligt  at  tage  sig  selv  til 
Rette,  og  paa  den  anden  Side  paastaar  man,  at  den  for- 
nødne Respekt,  navnlig  blandt  militære,  vil  tabe  sig,  naar 
man  ikke  kan  hævde  sin  Ære  i  paakommende  Tilfælde  ved 
Duel.  Man  mener,  at  da  vilde  vedkommende  synke  ned  til 
at  anvende  raaere  Midler,  saasom  Stokkeprygl.  —  Efter  at 
have  omtalt  det  vanskelige  ved  en  korrekt  Straf  for  Barne- 
mord, gaar  Abrahamson  over  til  at  omtale  Prostitutionen. 
Skal  et  godt  Politi  udrydde  dem,  der  drive  denne?  Det 
synes  at  maatte  besvares  med  et  absolut  Ja,  at  Vellystens 
Templer  blive  lukkede.  »Tænker  man  sig  disse  Steder,  som 
de  ere,  da  synes  intet  mere  afgjort,  end  at  i  enhver  Stat, 
der  vil  kaldes  kultiveret,  de  burde  være  Formaal  for  den 
strængeste  Aarvaagenhed,  at  endog  despotisk  Behandling 
kunde  her  synes  tilladt  mod  Mennesker,  der  saa  aabenbart 
sætte  sig  hen  over  Religionens,  Fornuftens,  Statens  udvortes 
Anstændigheds  Love  og  følgelig  ikke  fortjene  lovlig  Be- 
handling. Sagen  var  da  ikke  problematisk,  dersom  ikke 
Erfaringen  lærte  os  en  sørgelig  Sandhed.  I  <le  større  Stæder, 
hvor  Handel,  Søfart,  Universitet,  Krigsbesætning,  Rigs- 
kollegier,  Hoffet  samle  den  Mængde  af  ugifte,  ældre  og 
yngre.  Mænd  paa  ét  Sted,  dér,  især  naar  Overdaadighed 
har  naaet  nogenlunde  sin  Højde,  lukkes  aldrig  saa  snart  den 
grove  Vellysts  Templer  og  forfølges  dens  Præstinder,  før 
Forførelse  udbreder  sig  som  en  uimodstaaelig  Pestilens  i 
Familierne  og  øver  sine  tusende  Kunster  mod  Hæders- 
mandens Hustru  og  Døtre  og  Tyende  og  hælmer  ikke,  før 
alt,  hvad  kan  kaldes  Kvindedyd  og  Følelse  for  Kvindepligt, 
er  udslettet.  —  Her  kan  intet  vælges,  thi  hvad  man  valgte, 
saa  var  det  Fordairvelse.« 

Ogsaa  Regeringsformen  stiller  Abrahamson  mellem 
Problemerne.  Enevoldsregering  og  Folkeregering,  Monarki 
og  Demokrati  staa  over  for  hinanden.  Monarkiet  har  meget 
for  sig.  Kun  her  findes  det  hastige  Raad  og  Beslutningens 
hurtige  Udførelse;  Eneherskeren  er  i  indenrigske  Sager  ikke 
tvungen  ved  Familieforbindelser,  og  han  kan  fremme  det 
gode,  hindre  det  onde  uden  at  frygte  for  at  se  sit  Liv  for- 
suret derved.  Ældgammel  Vane  gjør,  at  Folk  hellere  ad- 
lyde Lovene,  naar  én  er  deres  Organ,  end  naar  fiere  ere 
det.  Men  paa  den  anden  Side  kan  en  Enevoldsregent  være 
farlig.  Han  kan  fristes  til  Despoti,  til  at  gaa  efter  Luner; 
han  kan  i  et  stort  Samfund  ikke  selv  kjende  Besked,  men 
maa  erfare  gjennem  andre,  som  han  da  bliver  afhængig  af. 
En  Folkeregering  har  sine  gode  Sider.  Den  er  i  Alminde- 
lighed bedre  underrettet,  den  maa  aflægge  offentligt  Regn- 
skab for  offentlige  Penge,  den  tager  mere  efter  virkelig 
Duelighed.  De  regerende  finde  ikke  deres  Regning  ved  at 
styrte  Folket  i  Krig,  da  Landets  Ødelæggelse  ogsaa  rammer 
dem  selv.  Men  det  mislige  ved  denne  Regeringsform  er, 
at  den  rige  faar  for  meget  at  sige;  han  kjøber  Stemmer  for 
Gruld,  Partier  fremkomme,  som  se  paa  deres  egen  Fordel, 
og  enkelte  svinge  sig  op.  Enhver  af  de  magthavende  sætter 
sig  imod  den  Lov,  der  kunde  indskrænke  eller  hindre  ham 
i  hans  Hensigters  Opnaaelse,  og  derved  forhindres  mangen 
gavnlig  Anordning.  At  Partiaand  aldrig  kan  bidrage  syn- 
derlig til  at  gjøre  en  Stat  lykkelig,  vil  vel  heller  ingen 
nægte.  Der  er  saaledes  meget  at  indvende  for  og  imod 
paa  begge  Sider,  og  man  kan  ikke  sige,  at  et  tilstrækkeligt 
fy Idestgj ørende  Resultat  er  udfundet. 

Til  Slutning  et  lille  Ord  om  Examiner  og  Opdragelse. 
Man  kan  ikke  i  et  Land  kjende  alle  Folks  Dygtighed  til 
Embeder,  og  besætte  dem  med  udygtige  Mennesker  er  dog 
galt.  Derved  er  man  kommet  ind  paa  Prøver.  Men  ofte 
svare  disse  ikke  til  Hensigten;  det  er  Kundskaben,  der 
prøves,    ikke   Dueligheden,    hvortil   Kundskaben    blot   er   et 

Hjælpemiddel.  Det  er  i  Grunden  en  Uskik,  naar  der  læses 
for  at  faa  en  Examen,  i  Steden  for  at  man  bør  uddanne  sig 
for  at  blive  duelig.  Og  hvad  Opdragelse  angaar,  saa 
bliver  Spørgsmaalet :  Hvad  er  bedst,  enten  at  Bornene 
holdes  i  Hjemmet  og  undervises  dér,  eller  de  sendes  i  Skole? 
I  Hjemmet  kunne  Forældrene  stadig  have  dem  under  Øjne, 
og  man  kan  afpasse  Undervisningen  efter  Børnenes  forskjel- 
lige  Natur.  Men  i  Skolen  faa  de  paa  den  anden  Side  mere 
af  det  Væsen,  hvorved  man  kommer  frem  i  Verden.  Dér 
lære  de  ved  Omgangen  med  hverandre  en  hel  Del  Menneske- 
kundskab; thi  Ungdommen  forstiller  sig  sjælden,  og  denne 
Kundskab  kan  senere  hen  i  Livet  vanskeligere  erhverves. 
Den  er  et  vigtigt  Bidrag  til  Verdenskundskab. 

Det  er  saaledes  en  Række  Problemer,  Abrahamson  her 
har  fremstillet,  og  ingen  vil  kunne  nægte,  at  de  fleste  af 
dem  ere  af  stor  Betydning  og  ere  virkelige  Problemer. 
Endnu  næsten  hundrede  Aar  efter  hans  Dage  sætte  de  jo 
Menneskene  i  den  største  Bevægelse  og  ere  for  en  Del, 
hvad  man  kalder  brændende  Spørgsmaal.  Er  der  da  ingen 
Løsning  af  disse  Problemer  mulig?  Herpaa  svarer  Abra- 
hamson, at  Sædernes  Forbedring  er  den  eneste  Løsning, 
det  vil  altsaa  med  andre  Ord  sige,  naar  Menneskeslægten 
skrider  frem  i  Forædling,  vil  den  ogsaa  lære  at  finde 
det  rette. 

Fra  Aaret  1790  til  1797  var  der  et  Arbejde,  som  op- 
tog meget  af  Abrahamsens  Fritid;  det  var  Udarbejdelsen  af 
en  ny  Salmebog.  Det  var  vel  ikke  ret  mange  Aar 
siden,  at  en  saadan  var  bleven  samlet  og  udgiven  (1778), 
men  denne  saakaldte  Guldbergske  Salmebog  havde  kun 
vundet  liden  Indgang;  den  passede  hverken  for  dem,  der 
holdt  fast  ved  den  gamle  lutherske  Orthodoxi,  eller  for  den 
ny  Tids  Oplysningsmænd.  De  første  bleve  helst  ved  den 
Kingoske  Salmebog,  de  sidste  forlangte  noget  nyt,  helst 
let  fattelige,  moralske  Sange,  som  navnlig  den  højt  ansete 
Bastholm  gjorde   sig   til  Talsmand   for.     Sjællands   Biskop 

Balle  mente  at  maatte  give  efter  for  dette  Forlangende,  og 
saaledes  blev  der  1790  nedsat  en  Kommission  til  at  besørge 
»en  Samling  af  aandelige  Sange,  som  kunde  være  fattelig 
for  Almuen«.  Kommissionen  bestod  af  Balle,  Ove  Malling, 
Digteren  E.  Storm,  Rahbek,  Seminarieforstander  Riber  og 
Abrahamson.  Denne  sidste  havde  imidlertid  Hovedlæsset  at 
trække,  og  han  gjorde  det  med  vanlig  Ufortrødenhed.  I 
de  syv  Aar,  Arbejdet  stod  paa,  samledes  Medlemmerne  i 
det  mindste  én  Gang  om  Ugen  en  3—4  Timer  om  Aftenen, 
og  Abrahamson  forsømte  aldrig  at  møde.  Der  var  ogsaa 
nok  at  gjøre,  thi  det  lidet,  man  beholdt  af  den  gamle  danske 
Salmeskat,  blev  omændret,  og  ellers  gjældte  det  om  at 
skaffe  nye  Sange.  Dem  var  der  vel  ingen  Mangel  paa;  men 
de  skulde  jo  sigtes  og  afpasses.  Balle  skriver  herom:  »Aldrig 
blev  nogen  Prøve  tilsidelagt  uden  Bedømmelse,  ikke  en 
eneste  Sang  antagen,  som  ej  var  bleven  omarbejdet,  atter 
prøvet  og  atter  bedømt.  Hver  Tanke  blev  lutret,  hvert  Ord 
vejet,  hver  Vending  anpasset  og  stemt  til  yndig  Samklang 
med  varm  og  hellig  Andagt  i  Hjærtets  Inderste.«  At  der 
er  Samklang  i  disse  Salmer  kan  ikke  nægtes.  Tonen  er 
temmelig  ens  i  dem  alle;  men  at  den  just  er  videre  3^ndig, 
har  en  senere  Tid  ikke  fundet.  Disse  »Sange«,  som  Balle 
kalder  dem,  udmærke  sig  hverken  ved  kristelig  Dybde  eller 
digterisk  Flugt,  men  gaa  temmelig  lige  hen  ad  Landevejen 
i  en  moralsk-kristelig  Dragt.  Derfor,  da  Tiden  i  det  nye 
Aarhundrede  vendte  sig  og  blev  romantisk  og  gammel-kriste- 
lig,  kunde  denne  Salmebog  ikke  behage.  Men  nu,  da  den 
er  hjemfalden  til  Historiens  Dom,  maa  den  ogsaa  betragtes 
historisk.  Og  man  maa  da  sige,  at  den  er  saa  god,  som 
man  kunde  vente  den  af  en  Tidsalder,  der  kun  med  det 
ene  Ben  stod  i  Kristendommen.  At  synge  om  Pligterne  er 
aldrig  faldet  let  for  nogen;  derfor  maa  man  ikke  undre  sig 
over,  at  en  stor  Del  er  rimet  Prosa.  Meningen  var  god 
nok,  og  efter  som  Tiden  da  var,  maa  man  snarest  skjønne 
paa,  at  der  dog  var  saa  megen  Kristendom  i  dem,  som  der 


192  Werner  Abrahamson. 

var.  »Kriariug  viser«,  siger  Balle,  »at  sand  Opbyggelse  og 
Trøst  derved  forplantes,  til  velgrundet,  forstandig  Kristen- 
doms des  tryggere  Befæstning.«  Og  han  tilfejer  med 
Blikket  paa  sine  Medarbejdere:  »Disse  Mænd  have  været 
Redskaber  i  Forsynets  Haand  til  at  hævde  Religionen  mod 
stormende  Vantro.« 

Abrahamson  har,  som  sagt,  en  Hovedpart  i  dette  Salme- 
bogsar bej  de,  og  at  han  har  taget  det  som  en  alvorlig  Gjer- 
ning,  som  han  stod  Gud  og  Mennesker  til  Ansvar  for,  derom 
kan  der  ikke  tvivles.  Adskillige  Salmer  vare  enten  om- 
arbejdede af  ham  eller  ligefrem  hans  Digtning,  og  nogle  ere 
gaaede  over  i  den  endnu  brugelige  saakaldte  »Roskilde 
Konvents  Salmebog«,  et  Vidnesbyrd  om,  at  de  i  sin  Tid 
have  været  almindelig  benyttede.  Under  Nr.  456  findes 
saaledes  en  Salme,  der  fuldstændig  er  af  Abrahamson  og 
begynder  saaledes: 

Min  Gud,  du  kaldte  mig 
til  Jesu  Kristi  Rige, 
hvor  jeg  ved  Sandheds  Kraft 
fra  Dyd  til  Dyd  kan  stige. 
Vel  mig,  jeg  Kristen  er, 
o  Glæde  for  min  Sjæl! 
Pris  være  dig,  min  Gud, 
du  gav  mig  dette  Held. 

Den  angiver  Tonen  i  hans  aandelige  Digtning,  og  den  er 
da,  som  sterste  Delen  af  hans  Digte,  temmelig  ter,  uden 
synderlig  Begejstring  eller  Sving,  men  jævn  og  paalidelig. 
Han  mente  oprigtig,  hvad  han  sang. 

Vi  komme  herved  ind  paa  Abrahamsons  Forhold  til 
Kristendommen.  Et  alvorligt,  dybt  tænkende  Menneske 
havde  han  altid  været,  og  hans  Tilslutning  til  Klopstocks 
religiøse  Poesi  vidner  om,  at  han  ikke  i  sine  yngre  Dage 
har  holdt  sig  Qærn  fra  Kristendom.  Det  var  ogsaa  paa 
dette  Felt,  han  som  yngre  Mand  mødtes  med  Tyge  Rothe. 
Fra    hans    ældre  Aar  have    vi    et  Vidnesbyrd    om   ham  af 

Biskop  Balle,  der  var  en  fuldtud  paalidelig  Mand.  Han 
skriver  om  Abrahamson:  »Han  erkjendte  af  ganske  Hjærte 
i  Herren  Kristo  sin  Forløser,  sin  Talsmand,  af  Gud  be- 
skikket til  Synderes  Saliggj øreise.  Ved  denne  Tro  holdt 
han  fast  i  de  mørke  Dage,  da  frækkeste  Vantro  syntes  paa 
én  Gang  at  have  kuldkastet  alt  Haab.  Nu  oplevede  han 
og  jeg  dette  rædsomme  Tidspunkt  i  nøjeste  indbyrdes  Sam- 
kvem. Jeg  véd,  hvad  det  kostede  ham  at  forsmerte  (o: 
bære  taalmodig)  sin  Kummer.  Desuagtet  blev  Samvittighed, 
Overvejelse,  Granskning,  Undersøgelse  ingenlunde  tilsidesat. 
Spørgsmaal  fandt  Sted,  om  det  ikke  var  raadeligst  at 
lempe  sig  efter  Tidens  Aand.  Nej!  Den  retskafne,  den 
ærlige  Sandhedens  Ven  stod  fast  og  ubevægelig.  Kristus  var 
ham  det  skjønneste  Dydens  Mønster,  langt  opløftet  over 
Oldtidens  mest  glimrende  retfærdige.  Dem  kjendte  han, 
han  ærede  dem  og  ivrede  for  deres  Frelse  i  Steden  for  at 
fordømme  dem.  Men  Kristus  var  ham  alligevel  umistelig, 
og  det  var  han  i  Særdeleshed  som  Forsoner.«  Man  sættes 
ved  disse  Ord  levende  ind  i  hin  Tids  aandelige  Kampe. 
Vantroens  Aand  var  mægtig,  og  faa  vare  de  kristne,  som 
ikke  bleve  anfægtede  af  den;  baade  Balle  og  Abrahamson 
bleve  det,  men  de  holdt  fast  ved  Troen.  Havde  denne 
sidste  maaske  ikke  den  hele  Kristendom  fat,  hvem  vil  i 
saadanne  Tider  gaa  i  Rette  med  ham  derfor?  Hovedsagen 
havde  han  grebet,  og  han  slap  ikke  Taget  i  den. 

Naar  man  betragter  Abrahamsons  Liv  paa  denne  Tid, 
da  han  endnu  var  i  Besiddelse  af  sin  fulde  aandelige  Kraft, 
kan  man  ikke  noksom  beundre  hans  mageløse  Arbejdsomhed. 
At  være  en  nidkjær  Lærer  ved  to  saa  vigtige  Anstalter 
som  Artilleri-  og  Kadetskolen,  at  være  det  flittigste  Medlem 
af  Salmebogskommiteen ,  undertiden  at  holde  Foredrag, 
stadig  at  levere  Artikler  til  Bladene,  hvoraf  mange  vare 
Frugten  af  megen  Læsning  og  alvorlig  Granskning,  det  kan 
kun  faa  gjøre  ham  efter.  Og  vi  have  dog  ingenlunde  nævnt 
alt.     For  større  Fuldstændigheds  Skyld  skulle  vi  kun  anføre, 

at  han  i  Aarene  1794 — 95  var  Medudgiver  af  »det  ny 
danske  Krigsbibliothek« ,  og  at  han  undertiden  skrev  i 
Rahbeks  Ugeblad  »Tilskueren«,  i  »Kjøbenhavns  lærde  Ef- 
terretninger« samt  i  »Dansk  Litteraturtidende«.  Det  egent- 
lige Selskabsliv  havde  han  hverken  Tid  eller  Lyst  til  at 
deltage  i,  men  nok  af  og  til  at  samles  i  en  mindre  Kreds 
af  gode  Venner.  Mangen  en  Stund  tilbragte  han  derimod  i 
Frimurerlogen,  thi  han  var,  som  saa  mange  af  Tidens  be- 
kjendte  Mænd  den  Gang,  Medlem  af  dette  Samfund. 


V. 

Da  det  ny  Aarhundrede  brød  frem,  var  Abrahamson 
56  Aar  gammel.  Slaget  paa  Reden  afbrød  den  mer  end 
80aarige  Fredshvile,  Danmark  havde  nydt,  og  var  Indled- 
ning til  de  alvorlige  Tider,  der  skulde  oprinde.  Kjær- 
ligheden til  Fædrelandet  blussede  højt,  da  det  mægtige 
Britanniens  Flaade  lagde  sig  tæt  uden  for  Kjøbenhavn  for  at 
tvinge  Danmark  efter  sin  Vilje;  én  Følelse  gjennemstrømmede 
alle,  man  følte  sig  som  Sønner  af  den  samme  Moder.  Tungt 
var  det  for  Abrahamson,  hvis  Liv  fornemmelig  havde  været 
viet  til  Krigens  Gjerning,  at  han  nu,  da  Kampen  stod  for 
Døren,  ikke  kunde  træde  ind  i  Forsvarernes  Række;  men 
han  havde  ikke  Legemskræfter  dertil,  og  da  han  allerede 
forlængst  var  traadt  ud  af  aktiv  Tjeneste,  blev  der  heller 
ikke  spurgt  om  ham;  men  at  han  med  fuldeste  Hjærte  var 
aandeligt  med,  derom  behøver  man  ikke  at  spørge.  Det 
gav  sig  ogsaa  Udtryk  i  de  Krigssange,  han  udgav,  hvori- 
blandt én:  »Vi  alle  dig  elske,  livsalige  Fred«  blev  en 
virkelig  Folkesang.  Og  da  de  faldne  Helte  fra  2den  April 
Paaskedag  bleve  bragte  til  [deres  sidste  Hvilested,  paa  Sø- 
etatens  Kirkegaard,  ledsagede  af  et  Følge  paa  Tusender,  da 
lød  over  den  store  Grav  fra  et  Kor  paa  hundrede  Stemmer 
den  bekjendte  Afskedshilsen,  digtet  af  Abrahamson: 

Være  Fred  med  eder  alle, 
dem  vi  saae  i  Kampen  falde. 
Hver  saa  uforsagt  og  glad 
stred  for  Konge,  Land  og  Stad. 
I  det  rædselsfulde  Møde 
kjækt  I  stode,  faldt  og  døde. 

Østerhavets  Bølger  bare 
overmægtig  Fjendeskare, 
myndig  os  vor  Uven  bød 
vælge  mellem  Haan  og  Død. 
Da,  da  gik  I  ham  i  Møde, 
stode,  strede,  faldt  og  døde! 

Være  Fred  med  eder  alle! 
Vi  jer  ej  tilbagekalde, 
græde  ej  ved  eders  Grav, 
hvor  den  er  i  Jord  og  Hav. 
Men  med  Tak  og  Pris  og  Hæder 
broderlig  vi  mindes  eder. 

Ja  med  Takkesang  vi  møde, 
thi  det  var  for  os,  I  døde. 
Tak  for  eders  Heltemod! 
Tak  for  hver  en  Draabe  Blod! 
Tak,  I  dyrekjøbte  Sjæle! 
Evigt  er  jert  Eftermæle. 

Det  var  et  smukt  og  værdigt  Udtryk  for  Folkets  Fø- 
lelser, og  Kronprinsen  hædrede  Abrahamson  herfor  ved  at 
skjænke  ham  en  Gulddaase.  Abrahamson  havde  ogsaa  skrevet 
en  Prolog  med  Sange  til  en  Festforestilling  i  Theatret  i  den 
Anledning,  men  den  blev  paa  Grund  af  indtrufne  Omstæn- 
digheder ikke  opført.  Derimod  var  hans  ypperlige  Sang: 
»Vi  alle  dig  elske,  livsalige  Fred!«  gjentagne  Gange 
bleven  sungen  i  Theatret  i  de  nærmeste  Dage  førend 
Kampen.  Det  var  den  bekjendte  Skuespiller  Knudsen,  der 
foredrog  den  sammen  med  Falsens:  »Til  Vaaben!  se 
Fjenderne  komme«,  og  han  gjorde  det  med  saadan  Kraft 
og  Varme,  at  »han  gjennemry stede  og  gjennemrislede  Folk, 
saa  at  Begejstring  for  Fædrelandet  sprang  dem  ud  af  alle 
Porer.« 

13* 

Det  var  en  Hæderstid  for  Danmark;  men  tungere  Dage 
kom  med  Overfaldet  1>^07  og  den  derefter  følgende  lange 
Krig.  Det  blev  en  Smertens  Skaal  Jit  tomme  for  en  Mand 
som  Abrahamson  med  en  saa  levende  Fædrelandskjærlighed, 
men  ban  forskaanedes  for  at  se  den  sørgelige  Udgang,  Tabet 
af  Norge. 

I  den  halve  Snes  Aar,  Abrahamson  levede  ind  i  dette 
Aarhundrede,  syntes  hans  Arbejdskraft  kun  lidet  svækket. 
I  alt  Fald  i  det  længste  af  denne  Tid  saae  man  endnu 
jævnlig  Artikler  af  ham  i  Bladene.  Storst  Interesse  har 
hans  Recension  af  Øhlenschlægers  »nordiske  Digte«, 
hvormed  saa  at  sige  en  ny  Æra  i  den  danske  Litteratur 
begyndte.  Han,  som  i  sin  Tid  havde  hilset  Evalds  op- 
gaaende  Digterstjærne  fyrretyve  Aar  tidligere,  skulde  saaledes 
endnu  hilse  den  ny  Tids  store  Digter.  Han  glædede  sig  i 
det  hele  over  disse  ungdomsfriske,  sprudlende,  storslaaede 
Poesier,  men  havde  dog  adskilligt  at  indvende;  det  var 
ikke  for  intet,  at  han  egentlig  tilhørte  en  foregaaende 
Periode.  I  »Thors  Rejse  til  Jotunheim«  kunde  han  ikke 
finde  Smag  i  den  naive  Behandlingsmaade,  men  vilde  heller 
have  det  i  travesterende  Manér.  »Baldur  hin  gode«  var 
ham  heller  ikke  rigtig  til  Pas;  den  var  vidt  forskjellig  fra 
Evalds  »Balders  Død«,  som  var  Abrahamson  saa  kjær 
Øhlenschlæger  har  taget  Mythen  om  Balder  af  Edda,  Evald 
derimod  sin  af  Saxo;  Øhlenschlæger  har  behandlet  den  filoso- 
fisk-symbolsk,  Evald  derimod  historisk,  og  denne  Behand- 
lingsmaade fandt  Abrahamson  rimeligst.  For  øvrigt  frem- 
hæver han  den  Modsigelse,  der  ligger  i,  at  skjønt  Hel  ikke 
fordrer,  at  Jætterne  skulde  græde  for  Balder,  bliver  Loke, 
som  var  af  Jætteslægt,  dog  Skyld  i  Balders  Død,  fordi  han 
ikke  vil  græde  for  ham.  »Hakon  Jarl«  tiltalte  Abrahamson 
langt  mere;  men  i  det  hele  anker  denne  over  de  hyppige 
Germanismer,  hvori  Øhlenschlæger  gjorde  sig  skyldig.  Den 
unge  Digter  siger  i  et  Gjensvar  herpaa:  »At  Veteranen 
Abrahamson,   der  saa  grundig  kjender  vor  gamle  Litteratur 

Og  dens  Tunge,  skulde  have  mærket,  at  mit  Sprog  i  det 
hele  taget  smagte  af  Kilden  og  af  Kjærnen  —  det  havde 
jeg  haabet.  Det  danske  og  det  tyske  Sprog  ere  begge 
Sostre  af  én  Moder  og  have  uddannet  sig  efter  én  Analogi- 
Skulde  vi  bortkaste  alt,  hvad  vi  i  de  senere  Tider  have 
taget  af  det  tyske,  da  maatte  vi  bortkaste  to  Tredjedele  af 
det  nyere  Sprog.«  For  øvrigt  forsikrer  Øhlenschlæger  ham 
om  sin  »mest  ubetingede  Højagtelse  og  Velvilje«,  men  siger, 
maaske  lidt  spydig  ment,  om  hans  Ros,  at  det  er  »en 
Oldingros,  saa  vederkvægende  med  al  sin  Indskrænkning 
som  en  lunken  Solstraale  i  den  sene  Hest.« 

Abrahamsons  Kjærlighed  til  det  nordiske  var  forbundet 
med  en  stor  Interesse  for  hvad  der  stammede  fra  Oldtiden. 
Allerede  mange  Aar  tidligere  havde  han  engang  skrevet: 
»Jeg  giver  Dem  Lov  til  at  le  ad  mig,  saa  meget  som  Dem 
lyster.  Oldsager  ere  nu  engang  min  Kjæphest,  og  den  giver 
mig  saa  megen  Fornøjelse,  at  jeg  gjærne  undte  hele  Verden 
det  samme  Rytteri.  Alt  som  Barn  har  ingen  prægtig 
Bygning  interesseret  mig  halv  saa  meget  som  en  gammel 
Ruin  eller  en  blot  Stenhob  efter  en  gammel  Bygning,  og 
at  klavre  omkring  paa  dem  var  mig  ti  Gange  mere  behage- 
ligt end  at  hoppe  om  paa  den  dejlioste  Eng.  Det  er  Aar- 
sagen,  hvorfor  jeg  ærgrer  mig  saa  meget,  naar  jeg  ser,  at 
Oldsager  hædres  ikke,  som  jeg  ønskede,  det  maatte  ske.« 
Denne  levende  Interesse  satte  endnu  paa  hans  gamle  Dage 
en  smuk  Frugt.  Hans  Ven,  Professor  Rasmus  Nyerup, 
fattede  Ideen  til,  at  der  burde  oprettes  et  Musæum  for 
nordiske  Oldsager,  og  han  fandt  den  varmeste  Tilslut- 
ning hos  Abrahamson.  I  en  Afhandling  herom  omtaler 
Nyerup  dennes  »patriotiske  Nidkjærhed  for  vore  Oldsager 
og  hans  fortræffelige  antikvariske  Arbejder,  som  hjemle  ham 
Ret  til  den  højeste  Plads  blandt  vore  nordiske  Oldgranskere.« 
I  Aaret  1807  blev  der  oprettet  en  kongelig  Kommission  til 
Bevaring  af  Oldsager  i  Danmark  og  Norge,  hvori  Abrahamson 
havde  Plads    og    virkede    med  Iver.     Naar  Nyerup   nævner 

dennes  antikvariske  Arbejder,  maa  derved  tænkes  dels  paa 
nogle  Afhandlinger  ouq  Mythologi,  dels  paa  Oversættelser  af 
islandske  Sagaer  og  endelig  paa  hans  Forklaringer  af  Rune- 
indskrifter. Han  er  en  af  de  første  her  i  Danmark,  der 
har  bragt  Studiet  af  Runer  frem. 

1  nær  Forbindelse  med  dette  Arbejde,  som  angaar  Dan- 
marks graa  Oldtid,  staar  et  andet,  som  henhører  til  dets 
Middelalder.  Det  er  Kæmpeviserne,  som  saa  tidlig  havde 
tiltrukket  Abrahamson,  og  som  han  sammen  med  Nyerup 
og  Rahbek  samlede.  De  udkom  i  5  Dele  (1812—14)  med 
Melodier.  Vel  kunde  denne  Udgave  ikke  fyldestgjere  i 
Tidens  Løb,  eftersom  Granskningen  gik  dybere,  men  derfor 
er  den  alligevel  et  fortjenstfuldt  Arbejde  for  sin  Tid.  Atter 
i  aandelig  Forbindelse  hermed  staar  noget,  der  angaar  Dan- 
marks Litteratur  i  nyere  Tid.  Nyerup  og  Rahbek  udgav 
nemlig  »Bidrag  til  den  danske  Digtekunsts  Historie«,  og 
Abrahamson  meddelte  kritiske  Bemærkninger  hertil,  som 
baade  vidne  om  hans  Kjendskab  til  Sagen  og  hans  gode 
Dømmekraft.  Naar  han  blandt  andet  heri  siger,  at  de 
danske  Digtere  før  Evald  (med  Undtagelse  af  Ambrosius 
Stub)  nærmest  maa  betegnes  som  ikke  synderlig  andet  end 
Rimere  med  en  dræbende  Snaksomhed,  da  vil  enhver,  der 
kjender  noget  til  denne  »Poesi«,  give  ham  Ret  heri,  natur- 
ligvis naar  man  ser  bort  fra  den  aandelige  Digtning  og 
indrømmer  nogle  spredte  Undtagelser  af  enkelte  Digte. 

Det  var  dog  ikke  blot  den  danske  Litteratur,  Abra- 
hamsen stedse  gjærne  syslede  med  og  elskede,  det  var  ogsaa 
Sproget.  I  mange  Aar  var  han  jo  Lærer  i  Modersmaalet, 
en  grundig  og  samvittighedsfuld  Lærer,  og  derved  skaffede 
han  sig  i  Tidens  Løb  et  neje  Kjendskab  til  det.  Hvad 
dets  Retskrivning  angaar,  har  han  oftere  udtalt  sig  om 
den.  Det  var  ham  en  Pine,  at  denne  var  saa  vaklende,  og 
at  Folk  tog  sig  det  saa  let.  Han  vilde  have  Retskrivningen 
tydelig  fastsat  og  ensartet,  et  Ønske,  der  jo  saa  langt  fra 
er  gaaet  i  Opfyldelse,  at  den  tvært  imod  nu  er  mere  vil- 

kaarlig  end  nogen  Sinde.  Han  holdt  ikke  af,  at  det  dob- 
belte a  skulde  betegne  aa,  da  det  undertiden  giver  Anled- 
ning til  Fejltagelser;  heller  ikke  yndede  han  det  svenske  å, 
da  Krøllen  over  dette  ved  hurtig  Skrivning  enten  let 
glemmes  eller  bliver  til  en  Klat;  men  han  ønskede  et  nyt 
Bogstav  derfor,  omtrent  som  to  a'er  flettede  ind  i  hinanden. 
Han  vilde  udelukke  Tvelydene  omtrent  saaledes,  som  det 
nu  er  blevet  almindeligt,  f.  Ex.  ikke  øi,  men  øj.  Hvad 
selve  Sproget  angaar,  da  vilde  Abrahamson  have  det  renset, 
saa  vidt  muligt,  for  fremmede  Ord,  og  han  forsøgte  stundum 
at  danne  nye,  hvad  der  jo  er  en  vanskelig  Sag.  Den  danske 
Grammatik  beskæftigede  ham  i  høj  Grad.  Han  begyndte 
med  Omarbejdelser  af  ældre  og  endte  med  at  udarbejde  en 
selvstændig  dansk  Sproglære  til  Brug  for  Tyskere.  Det 
er  en  stor  Bog  paa  omtrent  800  Sider,  Frugten  af  mange 
Aars  flittige  Granskning  og  Øvelser,  og  den  fik  af  Kjendere 
Ros  for  at  være  en  meget  god  og  særdeles  brugbar  Bog. 
Det  var  Abrahamsons  sidste  Værk.  Han  læste  dets  sidste 
Korrektur  paa  Sottesengen,  og  den  Dag,  han  døde,  udkom 
det.  Denne  Bog  blev  saaledes  et  Vidnesbyrd  om  haus 
utrættelige  Flid  til  det  sidste. 

For  øvrigt  har  han  ogsaa  oversat  forskjellige  Skrifter 
baade  fra  Dansk  til  Tysk  og  omvendt,  deriblandt  kunne  vi 
nævne  Mallings:  »Store  og  gode  Handlinger«  og  den  tyske 
Digter  Gleims:  »Halladat  eller  den  røde  Bog«,  som  udkom  i 
hans  sidste  Leveaar.  Man  vil  saaledes  se,  at  det  er  en 
betydelig  Række  Skrifter  og  Afhandlinger,  der  ere  udgaaede 
fra  Abrahamsons  Pen,  uden  at  der  dog  er  noget  enkelt  af 
dem,  der  har  været  særlig  epokegj ørende. 

Kaste  vi  nu  ved  Enden  af  Abrahamsons  lange  Forfatter- 
bane et  Blik  tilbage  paa  denne,  da  fremgaar  af  alt,  hvad 
vi  have  fremstillet,  følgende:  Som  Digter  indtager  han  kun 
en  beskeden  Plads.  Han  manglede  Fantasi  og  skabende 
Ævne,  vistnok  ogsaa  Sans  for  Naturen.  Hans  Digte  ere  i 
Almindelighed  tørre,  med  Datidens  Higen  efter  at  prædike 

Dyd  eller  med  en  ikke  rigtig  naturlig  Pathos,  men  enkelte 
ere  meget  gode;  foruden  dem  vi  tidligere  have  omtalt,  kan 
endnu  nævnes  Digtet  »Signe«,  som  en  Tid  lang  hørte  blandt 
de  populæreste  Sange,  og  Drikkevisen:  »En  tungsindig, 
melankoliskMand«.  Som  prosaisk  Forfatter  udmærker  Abra- 
hamson sig  ved  Klarhed  og  Paalidelighed,  stundum  ogsaa 
ved  en  vis  Humor,  men  langt  hyppigere  ved  en  skarp  Sa- 
tire. Han  gaar  lige  løs  paa  Sagen,  og  gjælder  det  en 
Kamp,  slaar  han  dristig  til;  ofte  er  han  dog  for  langtrukken. 
Hans  Formaal  var  altid  at  gavne,  og  der  er  ingen  Spergs- 
maal  om,  at  han  har  gavnet  sit  Folk  meget  ved  sine 
Skrifter. 

I  Aaret  1799  var  Abrahamson  bleven  Inspektør  ved 
Landkadet-Akademiet,  hvormed  var  forbundet  fri  Bolig.  Da 
der  ikke  herte  andre  Pligter  til  denne  Bestilling  end  at 
have  Tilsyn  med  Bygningen  og  Arbejder  paa  denne,  var  det 
en  let  Sag  for  ham.  I  1806  blev  han  fritagen  for  at  være 
Lærer  ved  Artilleriskolen,  hvor  hans  yngste  Sen  blev  hans 
pjfterfølger;  1810  blev  han  paa  samme  Maade  ogsaa  fri- 
tagen for  at  undervise  Kadetterne,  begge  Gange  af  kongelig 
Naade  uden  Ansøgning  og  med  BibehoMelso  af  sine  Ind- 
tægter.    1809  blev  han  Ridder  af  Danebrog. 

Abrahamson  var  en  udmærket  Lærer  for  de  unge. 
Vel  var  han  meget  alvorlig  og  holdt  strængt  over  Disciplin, 
men  han  var  tillige  upartisk  og  retfærdig.  Eleverne  havde 
stor  Tillid  til  ham  og  Agtelse  for  ham,  ja  end  mere,  de 
elskede  ham;  han  var  aldrig  barsk  eller  haard  imod  dem, 
men  derimod  frygtede  de  nok  hans  satiriske  Bemærknin  ger 
m-  Han  betragtede  Kadetterne  paa  en  Maade  som  sine  Børn 
og  kunde  ikke  lide,  at  andre  i  hans  Nærværelse  skjændte 
paa  dem.  Hvor  stor  Respekt  ogsaa  Abrahamsons  foresatte 
havde  for  ham,  fremgaar  blandt  andet  deraf,  at  Direktøren 
for  Akademiet  aldrig  indlod  sig  paa  at  skjænde  paa  Ka- 
detterne, naar  han  var  til  Stede;  eller  var  han  i  Færd  med 
det,  og  Abrahamson  i  det  samme  kom  til,  hørte  han  strax 

op  dermed.  At  Abrahamsons  Lærergjerning  bar  gode 
Frugter,  er  der  Vidnesbyrd  nok  om.  Saaledes  skriver  Biskop 
Balle:  »Jeg  forstaar  vel  ikke  at  dømme  herom;  men  dette 
véd  jeg  dog,  at  saare  mange  af  Krigshærens  hoje  Anførere 
takke  vor  Abrahamson  for  det  Lys,  som  mere  end  én  Gang 
opklarede  deres  Fremskridt  paa  Ærens  Bane.  Og  hvad  der 
især  fryder  min  Aand  som  evangelisk  Kristendoms  gamle 
Tjener:  Jeg  véd,  at  hans  Lærlinge  stedse  ere  vedblevne  at 
være  Gud  og  Kongen  tro;  de  have  ikke  taget  Del  i  Raad- 
slutninger  med  de  ugudelige,  ej  heller  satte  de  sig  i 
Spotternes  Sæde.  Deres  Tænkeraaade  vandt  dem  god  Tiltro 
overalt,  deres  Forhold  forhvervede  dem  Hengivenhed  og  Høj- 
agtelse.—  Maaske  han  ved  Barskhed  havde  indjaget  Skræk? 
Intet  mindre!  Villighed  og  Lune  og  Morsomhed  besjælede 
hans  Omgængelse.  Tvang  og  Forstillelse  var  altid  bort- 
fjærnet  fra  Selskab  med  ham,  og  i  hans  Hus  dannede  han 
ved  kjærlig  Paamindelse,  i  vennehuld  Samtale,  sine  Krigere 
til  Religion  og  Dyd.« 

Abrahamson  indskrænkede  sig  saaledes  ikke  til  den 
blotte  almindelige  Timeundervisning;  men  han  søgte  i  det 
hele,  naar  Lejlighed  bød  sig,  at  paavirke  de  unge.  Engang 
holdt  han  et  Foredrag  for  Kadetterne,  for  hvilket  han  under- 
haanden  blev  anklaget  hos  Kong  Frederik  den  6te,  rimeligvis 
fordi  man  fandt  det  for  frisindet.  Kongen  lod  ham  da  kalde 
og  sagde  til  ham,  at  han  var  anklaget  for  dette  Foredrag. 
Abrahamson,  som  vidste,  hvorfor  han  var  kaldet,  tog  da 
Foredraget  frem  og  bad  om  Tilladelse  til  at  maatte  læse 
det  for  Hans  Majestæt.  Deji  fik  han,  og  saa  læste  han  det 
op.  Da  han  var  færdig,  takkede  Kongen  ham  for  det  og 
bad  ham  blive  ved  med  at  holde  saadanne  Foredrag.  Det 
er  et  lille  Træk,  der  karakteriserer  saa  vel  Abrahamson  som 
den  brave  Konge. 

Fra  den  offentlige  Gjerning  vende  vi  os  sluttelig  til 
Hjemmet.  Det  havde  været  rimeligt,  næsten  undskyldeligt, 
at  en  Mand,  der  var  optagen  af  saa  mange  og  saa  forskjel- 

lige  Hverv,  kun  kunde  være  lidet  for  sin  nærmeste  Kreds; 
men  dette  var  ingenlunde  Tilfældet,  tvært  imod  var  Abra- 
hamson ogsaa  en  Hjemmets  Mand.  Han  levede  lykkelig 
med  sin  utrættelig  arbejdsomme  Hustru  og  forstod  at  agte 
hendes  Frihed.  Da  han  var  glad  ved  Ludvig  XVI.'s  Død, 
iførte  hun  sig  Sergedragt;  men  forskjellige  Anskuelser  skilte 
dem  ikke  i  Virkeligheden.  Abrahamson  synes  at  have  været 
den,  der  var  mest  for  Børnene  og  for  andre,  der  til  for- 
skjellige Tider  opholdt  sig  i  Huset.  Hver  Middag  fra  2 
til  4  læste  han  højt  for  dem  alle,  og  hans  Samtaler  vare 
baade  interessante  og  vækkende.  Det  berettes,  at  »mange  af 
de  unge  Piger,  som  vare  i  hans  Hus,  ofte  senere  sagde,  at 
de  aldrig  nogen  Sinde  havde  været  saa  glade  som  dér.« 
De  daglige  Oplæsninger  bestod  i  æsthetiske  Bøger,  oldnor- 
diske Sagaer,  stundum  noget  af  Plutark  eller  af  gode  Rejse- 
beskrivelser. Idelig  spurgte  Abrahamson  Børnene  ud,  naar 
han  troede,  at  der  forekom  Ord,  som  de  ikke  forstode.  Fra 
ganske  smaa  af  bleve  disse  saaledes  vænnede  til  at  tænke  og 
til  at  klare  sig  Begreberne.  Han  spurgte  dem  ofte:  »Hvorfor 
gjorde  du  det  eller  det?«  eller:  »Hvorfor  tror  du,  at  jeg 
gjorde  det?«  Egentlige  Læretimer  havde  han  selv  ikke  Tid 
til  at  give  sine  Børn,  men  paa  denne  Maade  blev  han  allige- 
vel deres  vigtigste  Lærer.  Hertil  kom,  at  der  gik  en 
alvorlig,  religiøs  Aand  gjennem  alt.  Det  var  saadanne  Ind- 
tryk fra  Barndommens  Dage,  der  senere  bragte  den  eneste 
Datter  til  at  skrive :  »Blandt  alle  Forhold  sætter  jeg  Hus- 
faderens højest.  Han  kan  med  saa  lidet  uden  fra  gjøre 
lykkelig  og  være  lykkelig,  naar  han  er,  som  han  bør  være, 
naar  hans  Hjærte  med  Sandhed  hænger  ved  sin  Familie.« 
»Abrahamsens  Kaar  vare  stedse  indskrænkede,  men 
hans  Tarvelighed  var  lige  saa  stor  som  hans  Uegennyttighed 
og  Virksomhed.  Endnu  hos  Oldingen  sporedes  ungdommelig 
Varme  for  det  sande,  skjønne  og  gode.  Det  tilsyneladende 
strænge  i  hans  Udvortes  var  parret  med  en  selskabelig 
Munterhed,    der   ogsaa   for   de   yngres   Kreds   gjorde   hans 

Omgang  kjær.«  Saaledes  blev  der  vidnet  om  ham  efter 
hans  Bortgang  i  et  af  de  offentlige  Blade.  Og  Balle  siger, 
at  hans  Kaar  »ej  sjælden  kun  vare  til  smal  Nødtørftighed ; 
dog  hørtes  han  aldrig  klage  over  Mangel.  Nøjsomhed  var 
ham  tækkelig,  men  tit  og  ofte  udøste  hans  goddædige 
Haand  Velgjerninger  over  Evne  til  Armods  Lindring.« 

Saaledes  levede  Abrahamson  i  sin  Familie  og  i  en 
Kreds  af  Venner.  Til  disse  hørte  først  og  fremmest  Tyge 
Eothes,  saa  længe  de  levede.  Efter  at  han  1792  havde  solgt 
Tybjærggaard  til  en  Søn,  flyttede  han  til  Kjøbenhavn,  og 
hver  Søndag  kom  Abrahamson  med  Børnene  til  dem,  men 
baade  Tyge  Rothe  og  hans  ædle  Hustru  døde  1795.  Til 
de  nærmeste  Omgangsvenner  hørte  dernæst  Nyerup  og 
Rahbek,  med  hvem  han  havde  saa  mange  fælles  Interesser; 
de  vare  begge  betydelig  yngre  end  Abrahamson.  Rahbek 
siger,  at  han  skyldte  sine  alvorligste  Tanker  Omgangen  med 
denne.  Andre  Omgangsvenner  vare:  Digteren  Schak  Staffeldt, 
Skuespiller  Schwarz,  Seminarieforstander  Riber,  Biskop  Balle; 
ogsaa  de  to  bekj endte  Forfatterinder  Thomasine  Buntzen 
(senere  Fru  Gyllembourg)  og  Louise  Hegermann-Lindencrone 
stode  i  Forbindelse  med  Huset.  —  En  Vennekreds  i  videre 
Forstand  havde  Abrahamson  dels  iblandt  Frimurerne,  hvor 
han  indtog  en  høj  Grad,  dels  i  Drejers  Klub.  Dér  var  han 
en  velkjendt  Skikkelse  med  sit  alvorlige  Ansigt  og  sin 
gammeldags  Artilleriuniform  med  Foret  paa  Skj øderne  vendt 
ud  ad.  »Hvo  der  har  set  denne  Mand«,  skriver  N.  M. 
Petersen,  »vil  aldrig  glemme  det  Indtryk,  han  gjorde  ved 
sit  Ydre.«  Der  var  noget  vist  tarveligt  republikansk  ved 
hans  hele  Fremtræden,  saa  at  den  sande  Lighedsfølelse 
syntes  at  have  vundet  Skikkelse  i  ham. 

Det  mærkedes  paa  alle  Abrahamsons  Børn,  at  de  vare 
udgaaede  af  et  godt  Hjem,  og  begavede  vare  de  alle.  To 
af  Sønnerne  ble  ve  Officerer.  Den  ældste,  Frederik,  var 
af  et  melankolsk  Sind  og  døde  som  Kommandant  i  Rends- 
borg.     Den  anden,  Josef  Nicolai  Benjamin,  gjorde  sig 

bekjendt  ved  sit  Arbejde  for  at  indføre  den  saakaldte  ind- 
byrdes Undervisning  her  i  Landet.  Han  var  en  frenara^ende 
dygtig  Mand,  hvad  han  navnlig  fik  Lejlighed  til  at  vise,  da 
den  militære  Hejskole  blev  grundlagt  1830  i  Steden  for  den 
tidligere  Artilleriskole.  Han  var  i  flere  Aar  Undervisnings- 
direktor  for  denne,  og  skjent  han  ved  sin  Ilterhed  kom  i 
Opposition  med  mange,  har  han  dog  faaet  det  Vidnesbyrd, 
at  han  var  ualmindelig  energisk,  og  at  det  er  væsentlig  ham, 
det  skyldes,  al  denne  Højskole  blev  saa  fortræffelig  en  An- 
stalt, saa  at  »han  har  et  stedsevarende  Krav  paa  Armeens 
Taknemmelighed«.  Han  var  Oberstlojtenant  og  gik  saa  over 
til  at  blive  Generalkrigskommissær  for  Danmark.  Lignede 
han  Faderen  i  Dygtighed,  lignede  han  ham  just  ikke  i 
Ydmyghed;  han  var  forfængelig,  og  da  gamle  Abraharason 
mærkede  det,  brændte  han  et  Diplom,  der  viste,  at  han  var 
af  Adel,  og  som  han  kun  som  et  Kuriosum  havde  gjemt  i 
en  gammel  Kasse,  der  blev  brugt  til  Skammel.  Han  vilde 
ikke,  at  Sønnen  skulde  have  Adelsnykker;  men  denne 
naaede  dog  siden  at  blive  dansk  adlet  og  at  blive  Kammer- 
herre. 

Den  mellemste  af  Sønnerne  Ludvig  Avgust  havde 
en  ganske  anden  Løbebane.  I  en  Alder  af  sex  Aar  blev 
han  smittet  af  Digteren  Schack  Staffeldt,  der  i  Abrahamsens 
Hus  pludselig  var  bleven  angreben  af  Tyfus.  Med  Nød  og 
næppe  kom  Drengen  sig,  men  blev  svagelig  for  hele  Livet. 
Førsti  sit  14de  Aar  kunde  han  begynde  at  faa  rigtig  Under- 
visning, kom  siden  i  Kobberstikkerlære,  men  forlod  den  og 
naaede,  da  han  var  19  Aar  gammel,  at  blive  Student.  Han 
var  overordentlig  begavet,  havde  Anlæg  for  Tegning,  Musik 
og  Digtning  og  besad  et  spillende  Vid.  Dertil  kom  et  smukt 
Ansigt  med  store  brune  Øjne  og  omfattet  af  et  dunkelt 
krøllet  Haar.  Sværmerisk  og  let  var  han,  tilbøjelig  til 
Extravagance.  De  unge  Piger  yndede  ham  meget  for  hans 
Skjønhed  og  behagelige  Underholdning.  Engang  havde  han 
gjort  Bekjendtskab    med    en    nork  Skibsfører   og  dennes  to 

Døtre,  som  vare  paa  et  kort  Ophold  i  Kjebenhavn.  Da 
Skibet  lettede  Anker  for  at  sejle  hjem,  havde  l^udvig 
Abrahamson  med  Pigebørnenes  Vidende  skjult  sig  i  Kahytten 
og  kom  først  for  Dagen,  da  de  vare  ude  til  Søs.  Skibs- 
kaptejnen  morede  sig  herover,  og  Ludvig  fulgte  saaledes 
paa  denne  improviserede  Rejse  med  til  Bergen.  Under 
hans  Ophold  dér  blev  en  bekjendt  Person  begravet,  som 
havde  krænket  flere  af  dem,  der  vare  Ludvig  Abrahamson 
kjære.  Han  blandede  sig  da  i  Ligfelget,  og  da  Præsten 
havde  forrettet  Jordspaakastelsen,  traadte  han  uden  videre 
hen  til  Graven,  kastede  en  Rose  ned  i  den  og  sagde: 
»Denne  er  fra  *  *,  og  i  hendes  Navn  tilgiver  jeg  dig.« 
Derpaa  forsvandt  han  fra  det  forbavsede  Følge.  Kort  efter 
fulgte  han  med  Kaptejnen  tilbage  til  Kjøbenhavn. 

Imidlertid  udviklede  en  Brystsvaghed  sig  mere  og  mere 
hos  det  unge  Menneske,  og  han  saae  med  Tungsind  frem 
mod  den  tidlige  Grav.  1803  læste  man  i  »Tilskueren« 
følgende  Suk  af  ham,  med  Overskrift:  Phtisis  (Tæring): 

Jeg  skal  dø!    I  Ungdoms  Alder 

skal  jeg  dø,  skal  mejes  bort! 

Tidlig  tavse  Grav  mig  kalder, 

den  har  Ro  —  men  ak,  saa  kold,  saa  sort! 

Ingen  Sang  ham  lyder, 

intet  Foraar  fryder 

ham,  som  dækkes  først  af  sorten  Muld; 

aldrig  han  i  Østen  skuer  Solens  Guld. 

Aaret  efter  tog  han  juridisk  Examen  og  rejste  saa  kort  efter 
til  Vestindien  for  om  muligt  at  redde  Livet  i  det  varme 
Klima.  Paa  Rejsen  førte  han  Dagbog,  og  nogle  Stykker 
af  denne  have  Interesse,  fordi  de  kaste  Lys  over  hans 
Forhold  til  Faderen.  Paa  Højden  af  Lissabon  sidder  han 
og  skriver  om  Indtrykkene  fra  en  stjærneklar  Nat.  »O! 
saa  mange  (Stjærner)  mindede  mig  om  henfarne  Tider.  Dér 
glimrede  den  stolte  Orion  i  sin  fulde  Glans  med  sit 
skinnende  Bælte.     Det  var  mig,  som  stod  min  blide,  inder- 

lig  gode  Fader  ved  min  Side  og  pegede  der  op;  og  det 
Øjeblik  fra  min  tidlige  Barndom,  da  han  lærte  mig  at 
kjende  dette  Stjærnebillede,  stod  levende  for  min  Sjæl.« 
Nyaarsaften  mindes  han  tidligere  Nyaarsaftener  i  Hjemmet: 
»Naar  saa  Aftenen  kom,  —  hvor  skyndte  vi  os,  trængte 
os  ind  til  den  kjærlige  Fader  og  udsogte  os  dér  Ønsker  for 
den  kommende  Morgen,  Aarets  første  Dag.  Venlig  roste 
han  Valget  eller  og  rettede  det  blidt.«  En  Gang  optegner  han 
en  Samtale  med  Kaptejnen.  Denne  siger:  »Deres  Fader 
saae  vist  ugjærno,  at  De  rejste?«  Ludvig:  »O,  naar  De 
vidste,  hvor  inderlig  han  elsker  sine  Børn,  hvor  kjærlig  han 
mindes  enhver  af  os,  naar  vi  ere  fraværende !  —  Ved  Bordet 
eller  ved  vore  smaa  Familiesamlinger  ser  han  med  sørgende 
Blik  hen,  hvor  jeg  sad.  »Dér  sad  Ludvig,«  siger  han,  og 
alle  tie,  indtil  én  bryder  Tavsheden  med :  hvor  mon  han  nu 
er?  og  Taarer  glinse  i  alles  Øjne.    Og  de  skulde  ikke  være 

min  Tanke,  saa  længe  der  er  Liv  i  mig?« Kaptejnen 

omtaler  Faderen  og  siger:  »Og  da  De  var  roet  ud  til  Skibet, 
stod  han  og  talede  paa  Toldboden  med  mig,  og  jeg  saae 
Taarer  i  hans  Øjne.«  Ludvig:  »Men  jeg  da  —  jeg,  som 
lidt  efter  lidt  forsvandt  for  hans  Blik,  og  jeg  sad  ene,  som 
forladt  af  den  hele  Verden.  Længe  vinkede  han  med  Hatten, 
og  Vinden  legede  med  hans  ærværdige  graa  Lokker.  Brat 
vendte  han  sig,  og  jeg  saae  ham  aftørre  den  bitre  Afskeds- 
taare.  —  Kaptejn!  den  bedste  Mand  fældte  Taarer,  og  De 
tror,  sligt  kan  udslettes  ved  Uger?«  Saadan  var  Faderen, 
og  saadan  var  Sønnen. 

Saa  kom  Ludvig  til  St.  Croix,  men  om  end  Klimaet 
for  en  Stund  hemmede  Sygdommens  Gang,  følte  han  sig 
dog  ingenlunde  vel  dér.  Han  beskriver  sin  Tilstand  som  en 
Stilstand,  og  Menneskene  dér  »havde  Vellevned  til  Gud  og 
lo  ad  alt,  som  kaldtes  Følelse.«  Da  Øen  blev  tagen  af 
Englænderne  under  Krigen,  blev  Forbindelsen  med  Danmark 
kun  sjælden.  Ludvig  døde  paa  en  Rejse  i  Nordamerika  1810. 
Da  Efterretningen  herom  naaede  hjem,  var  Abrahamsen  saa 

svag,  at  Moderen  ikke  nænnede  at  sige  ham  Sørgebudskabet, 
og  først  længe  efter  fik  han  det  tilfældig  at  vide  af  en 
fremmed.  Det  var  et  haardt  Slag  for  den  aldrende  Mand; 
Hustruen  fandt  ham  i  stum  Smerte  hensunken  i  Lænestolen. 
Han  elskede  jo  denne  Søn  saa  højt.  Engang  havde  han 
skrevet,  at  han  var  knyttet  til  ham  med  mere  end  Slægt- 
skabets Baand. 

Vi  have  nævnt  Sønnerne,  og  foruden  dem  var  der 
den  eneste  Datter  Signe,  senere  gift  med  Havnekontrollør 
Læssøe.  Hun  var,  ligesom  de,  vel  begavet  og  blev  i  høj 
Grad  aandelig  udviklet  under  Faderens  Vinger.  Hendes  Liv, 
indvortes  rigt  og  ejendommeligt,  er  for  nogle  Aar  siden 
skildret  med  Varme  og  Forstaaelse,  saa  her  skal  der  ikke 
dvæles  derved ;  men  hun  hører  med  til  den  Kreds  af  Mænd 
og  Kvinder,  der  smykkede  Fædrelandet  i  den  første  Halvdel 
af  dette  Aarhundrede,  og  som  vi  nu  med  et  Suk  se  tilbage 
paa.     Hun  døde  1870  i  en  Alder  af  89  Aar. 

Men  vi  vende  tilbage  til  Abrahamson.  I  Aaret  1803 
blev  han  syg  og  følte  sig  Døden  nær;  da  skrev  han: 

Et  Samlingssted 

jeg  véd  for  alle  gode, 

jeg  Dødens  Fjed 

da  hører  vel  til  Mode. 

Livet  var  godt,  var  yndefuldt; 
men  jeg  det  frejdig  forlader, 
thi  jeg  modtages  hist  saa  huldt 
af  en  mig  elskende  Fader. 

Men  han  levede  endnu  over  ni  Aar  efter  den  Tid  og  virkede 
længe  med  vanlig  Kraft.  Omtrent  fra  1810  gik  det  stærkt 
nedad  med  ham,  og  til  sidst  var  han  bunden  til  sin  Læne- 
stol eller  Seng.  Balle  skriver  herom:  »Næppe  mægtede 
han  at  røre  Haand  eller  Fod.  Alligevel  sysselsatte  sig 
hans  Sjæl  med  uafladelig  Forbedring  af  flere,  tilforn  begyndte 
Udarbejdelser.«  Han  bevarede  Aandskraften  til  det  sidste, 
og   den  22de  September  1812  sov  han  rolig  hen,   68  Aar 

gammel.     Hans  Hustru    overlevede   ham    i    mange    Aar  og 
døde  først  18H0. 

Abrahamsons  Jordefærd  var  en  sand  Sorgens  Dag  i 
Kjøbenhavn.  Sjælden  saas  et  saa  anseligt  Følge  som  ved 
denne  Lejlighed ;  det  føltes  af  alle,  at  en  af  Fædrelandets 
Sønner  var  gaaet  bort.  Følget  bestod  af  160  Par,  deriblandt 
Ordensbrødrene  fra  Frimurerlogen,  Krigere,  Videnskabsmænd 
og  Borgere.  Toget  aabnedes  af  Landkadetkorpset  og  Ar- 
tillerikadetterne. Fra  hans  Bolig  paa  Akademiet  bevægede 
det  sig  langsomt  ud  til  Assistens  Kirkegaard.  Her  blev  en 
Sang  af  Rahbek  afsungen,  hvori  det  hedder: 

Fred  med  den,  hvem  tung  af  Alder, 
mæt  af  Dage,  Herren  kalder, 
der  ved  fredelige  Grav 
lagde  møjsom  Vandrestav. 
Evighedens  Fred  omsmile 
trætte  Vandrers  sidste  Hvile. 

Fred  med  hvo  utrættet  Livet 
har  til  stiftet  Gavn  hengivet; 
Gud  og  Konge  og  sit  Land 
hver  dets  Stund  indvied  han. 
Gaa  i  Fred,  trofaste  Tjener, 
gaa  til  Lønnen,  du  fortjener. 

Herefter  talede  Biskop  Balle  varme  og  hjærtelige  Ord.    Med 
Kanonskud  og  Salver  endtes  Højtiden. 

I  Frimurerlogen  tal  ede  en  af  Brødrene  de  sande  Ord: 
»Han  stod  som  et  nj^ttigt  Frugttræ  i  Havens  Afkrog  uden 
at  blive  omflyttet,  ja  stundum  endog  uden  at  blive  bemærket, 
men  hvert  Aar  bærende  sin  Frugt.«  Med  rette  mindedes 
der  om,  at  han  glemte  sig  selv  og  levede  kun  for  andre.  Og 
en  senere  Forfatter  har  skrevet  de  sande  Ord  om  ham: 
»Hørte  han  ikke  til  Tidens  ypperste  eller  til  de  genialeste 
Forfattere,  saa  herte  han  til  dem,  der  altid  ere  deres  Grund- 
sætninger tro.  Han  levede  med  Uegennytte  for  Fædrelandet 
mere  end  for  sig  selv.  Faa  af  Samtiden  have  forladt  Verden 
med  et  hæderligere  Navn  end  Abrahamson.« 

Ja^  dette  Navn  var  kjært  for  enhver  Dansk.  Og  da 
omtrent  en  Menneskealder  var  henfaren  over  hans  Grav,  da 
levede  Navnet  saa  at  sige  op  igjen  i  en  af  Danmarks 
ædleste  Sønner,  Abrahamsens  Dattersøn,  Helten  fra  Hæders- 
dagene  i  den  første  slesvigske  Krig,  Oberst  W.  H.  F. 
Læssøe.  Han  havde  taget  i  Arv  efter  Bedstefaderen  den 
urokkelige  Kjærlighed  til  Fædrelandet  og  det  kjække  Mod 
og  Udholdenhed  i  Kampen.  Paa  Slesvigs  Grund,  nær  ved 
den  Plet,  hvor  Abrahamson  havde  set  Lyset,  udaandede 
hans  Ætling  i  Kampen  for  Danmarks  gamle  Grænseland. 

Men  paa  Skamlingsbanken,  hvor  fra  Dansken  nu  vemodig 
kaster  Øjet  ud  over  det  tabte  Land,  staar  en  Mindestøtte, 
mærket  af  Fjendens  Voldsomhed.  Den  bærer  Navnene  paa 
trofaste  Slesvigere,  der  stred  og  led  for  Danmark,  og  blandt 
dem  staar  Navnet:  Werner  Abrahamson. 

Richard  Petersen. 

VIII. 


Fyrst  Alexander  i  Sofia.  —  Hans  Indflydelse  paa 

Pressen.    —    Den    offentlilge    Mening  i   Tyskland 

og  den  tyske  Kegering.    —    Østerrige-Ungarn  og 

Czekerne.  —  Englands  ynkelige  Politik.  — 

Panslavisterne. 

Uen  Bdje  September  Kl.  11  om  Formiddagen  indtraf 
Fyrst  Alexander  i  Sofia  og  fandt  her  en  Modtagelse,  der 
mindst  var  lige  saa  begejstret  som  den,  hvormed  han  hil- 
sedes under  sit  Sejrsindtog  efter  den  serbiske  Krig.  Mange 
Personer  vare  kjerte  Fyrsten  en  stor  Strækning  i  Mede  for 
at  kunne  hilse  paa  ham  allerede  fer  Indtoget,  og  i  en 
Fjerdingvejs  Afstand  forlod  Alexander  den  blomstersmykkede 
Vogn,  hvori  han  havde  Sæde  ved  Stambulovs  Side,  og  besteg 
med  sit  Følge  de  Heste,  man  havde  sendt  dem  i  Mode. 
Ved  Alexanders  Side  rede  Prins  Frans  Josef,  Oberstløj tenant 
Mutkurov,  Majorerne  Petrov  og  Popov,  Hr.  v.  Riedesel  og 
Adjutanterne;  uden  for  Staden  stode  Tropperne  opstillede, 
en  Bataillon  af  Alexander-Regimentet,  otte  Batailloner  Ru- 
melioter,  to  Batterier  og  to  Eskadroner,  og  daj  Fyrsten 
nærmede  sig,  spillede  Musikken  op,  Kanonerne  drønede,  og 

Troppernes  uendelige  Hurraraab  besvarede  den  korte  Tale, 
Alexander  holdt  foran  Fronten,  og  hvori  han  takkede  dem 
dels  for  deres  Troskab  mod  ham,  dels  for  den  Iver,  hvor- 
med de  havde  søgt  at  aftvætte  den  Skjændselsplet,  Forræde- 
riet havde  fæstnet  paa  de  bulgariske  Vaaben. 

Ved  Stadporten  og  ved  Deputeretkammeret  havde  der 
samlet  sig  en  uhyre  Menneskemasse,  som  hilsede  Fyrsten 
med  Jubelraab,  der  løde  ganske  anderledes  oprigtig  og  varmt 
end  den  Hyldest,  som  ti  Dage  tidligere  bragtes  Kejseren  af 
Rusland  uden  for  det  russiske  Konsulat.  Ogsaa  de  frem- 
mede Magters  Konsuler  havde  indfundet  sig  for  at  lykenske 
Alexander  til  hans  Redning  af  Rebellernes  Hænder  og  hans 
Tilbagekomst  til  sin  Stat;  at  den  russiske  Konsul  ikke  tog 
Del  i  denne  Demonstration,  men  holdt  sig  rolig  hjemme  i 
sit  usmykkede  Hus,  vil  man  finde  forstaaeligt;  Fyrstens  Til- 
bagekomst syntes  jo  at  tilintetgjere  den  russiske  Sendemands 
revolutionære  Værk,  og  man  kunde  i  Grunden  ikke  tage 
Bogdanov  det  ilde  op,  at  han  ikke  vilde  overvære  sine  For- 
haabningers  Stranding;  maaske  sagde  han  sig  ogsaa  selv, 
at  hans  Tilstedeværelse  vilde  bringe  en  Mislyd  ind  i  denne 
Glædesfest;  hvorfor  skulde  en  russisk  Konsul  ikke  engang 
for  en  Afvexlings  Skyld  kunne  faa  et  Anfald  af  Takt  ?  Intet 
er  jo  umuligt  i  denne  Verden.  At  ogsaa  Tysklands  Sende- 
mand manglede,  var  haardt,  meget  haardt,  og  ingen  for- 
maaede  at  indse,  hvorfor  just  han  holdt  sig  borte,  en 
Fraværelse,  der  tog  sig  ud  som  en  ligefrem,  tilsigtet  For- 
nærmelse. 

Uden  for  Paladset  lod  Fyrsten  Tropperne  defilere  forbi 
og  begav  sig  derpaa  ind  i  sin  Bolig;  her  overvældedes  han 
ved  Mindet  om,  hvad  der  var  passeret  for  ti  Dage  siden; 
gjennem  denne  Indgang  vare  Rebellerne  trængte  ind,  gjennem 
den  havde  de  fort  ham  som  Fange  til  Krigsministeriet,  og 
sikkerlig  havde  hin  Stund  ingen  Tanke  ligget  ham  fjærnere 
end  den,  at  han  nogen  Sinde  skulde  gjense  dette  Slot.  Det 
Indtryk,  Gjensynet  af  Revolutionens  Skueplads  maatte  gjøre 

paa  ham,  var  allerede  i  og  for  sig  overvældende;  hvor 
umaadelig  var  ikke  Forskjellen  mellem  den  kun  ti  Dage 
gamle  Fortid  og  Nutiden,  og  —  hvor  mørk  saae  ikke 
Fremtiden  ud. 


Man  har  blandt  andet  lagt  Fyrst  Alexander  til  Last, 
at  han  paa  mesterlig  Vis  forstaar  at  paavirke  den  offentlige 
Menings  Dom  og  at  bringe  den  paa  sin  Side.  I  og  for  sig 
synes  dette  egentlig  ikke  at  være  en  berettiget  Aarsag  til 
Dadel;  thi  enhver  Statsmand,  ligegyldig  hvilket  Parti  eller 
hvilken  Nationalitet  han  tilhører,  tilstræber  samme  Maal, 
snart  offentlig  og  uden  Sky,  snart  lidt  mer  eller  mindre 
skjult;  Forskjellen  ligger  blot  deri,  at  det  lykkes  for  en, 
mislykkes  for  en  anden;  dog  naar  man  kjender  de  bul- 
gariske Pressetilstande,  lyder  Paastanden  rigtignok  ublandet 
komisk,  og  under  sit  Fangenskab  var  Fyrst  Alexander  i 
hvert  Fald  fuldstændig  ude  af  Stand  til  at  paavirke  den 
offentlige  Mening  gjennem  Pressen;  men  forholder  dette  sig 
rigtigt,  maa  man  ogsaa  anerkjende,  at  de  Meningstilkjende- 
givelser,  som  den  Gang  offentlig  kom  til  Orde,  virkelig 
skyldtes  den  offentlige  Mening,  og  ikke  vare  et  Kunstprodukt 
af  en  Macchiavelli's  Statskunst.  Naar  Lidenskaberne  først 
faa  lagt  sig,  vil  man  vistnok  ogsaa  indrømme,  at  den  varme, 
ofte  begejstrede  Deltagelse,  Fyrst  Alexander  i  det  hele  fandt 
hos  den  offentlige  Mening,  ikke  skyldtes  lyssky  Kunstgreb, 
men  fortrinsvis  den  Omstændighed,  at  Offentligheden  har- 
medes over  de  Midler,  hvormed  »Ruslands  Venner«  vovede 
at  gaa  frem  mod  en  Fyrste,  der  i  en  ulige  Kamp  mod  en 
overlegen,  hensynsløs,  uforsonlig  Fjende  havde  givet  Prøver 
paa  Ridderlighed  og  politisk  Dygtighed,  som  maatte  vinde 
ham  almindelig  Agtelse  i  Evropa,  naturligvis  dog  undtagen 
hos   en   enkelt,  men  rigtignok  særlig  mægtig  Fjende.     For 

Tysklands  Vedkommende  kona  hertil  endnu  den  betydnings- 
fulde Omstændighed,  at  Fyrst  Alexander  varen  Landsmand; 
den  Ære,  han  havde  vundet  i  den  serbiske  Krig,  tilegnede 
Tyskerne  sig  selv  en  Part  i ;  de  vare  stolte  af  den  tyske 
Mand,  som  i  Udlandet  med  Ære  havde  hævdet  det  tyske 
Navn,  og  den  offentlige  Mening,  der  havde  glædet  sig  over 
de  bulgariske  Sejre  og  med  en  tilgivelig  Nationalforfænge- 
lighed givet  Fyrstens  tyske  Byrd,  tyske  Opdragelse  og 
tyske  Krigstjeneste  en  vis  Part  heri,  —  denne  offentlige 
Mening  fandt  sig  truffen  i  selve  Fyrstens  Person  og  følte 
den  mod  ham  begaaede  Skjændselsdaad  mere  dybt,  end  Til- 
fældet var  i  andre  Lande,  hvor  ene  og  alene  den  moralske, 
eller  rettere  den  umoralske  Side  af  Sagen  kom  i  Betragtning. 
Det  første  Indtryk,  der  fremkaldtes  ved  Attentatet  af 
21de  Avgust,  var  i  det  hele  ensartet;  man  fordømte  i  de 
skarpeste  Udtryk  den  begaaede  Skjændselsdaad,  og  Forræ- 
derne maatte  finde  sig  i  den  værste  Medfart;  at  Rusland 
havde  ledet  Sammensværgelsens  Traade,  at  det  maatte 
anses  for  den  egentlige  Ophavsmand,  derom  herskede  fra 
første  Færd  ikke  mindste  Tvivl;  man  vidste  jo,  at  Rusland 
i  rum  Tid  modarbejdede  Fyrsten  med  alle  et  fordomsfrit 
Diplomatis  Midler;  men  man  havde  dog  ikke  tænkt  sig,  at 
denne  absolutistiske  Militærstat  kunde  nedværdige  sig  saa 
dybt,  at  den  vilde  fornægte  Grundlaget  for  sin  egen  Exi- 
stens,  stifte  en  Militærsammensværgelse  og  gjere  fælles  Sag 
med  oprørske  Officerer.  Historien  lærer,  at  der  lige  til  den 
sidste  Tid  er  fundet  russiske  Officerer,  som  have  været 
villige  til  at  lægge  Haand  paa  deres  egen  Kejser,  og  det 
synes  slet  ikke  saa  umuligt,  at  Alexander  IIL  engang  kan 
komme  til  at  miste  Livet  for  en  af  sine  Officerers  Haand; 
de  russiske  Kejsere  have  behandlet  slige  højforræderiske 
Officerer  efter  Fortjeneste,  d.v.  s.  de  have  ladet  dem  hænge, 
og  selve  Alexander  IIL  har  underskrevet  slige  Dødsdomme; 
men  en  simpel  dødelig  vil  aldrig  ret  kunne  fatte,  at  en 
Handling,    der    i  Rusland   er   en   dødelig    Forbrydelse,    kan 

blive  en  prisværdig  Daad  i  Bulgarien;  man  taler  saa  meget, 
desto  værre  med  rette,  om  »subversive  Tendenser« ;  men 
intet  synes  dog  at  virke  »mere  subversivt«  end  det  Exempel, 
der  gives  fra  højeste  Sted. 

Overalt  i  Evropa  har  man  da  ogsaa  lades  Czarrigets 
mægtige  Behersker  høre  mange,  slemme  jTing;  men  der 
gives  dog  en  international  Høflighed,  som  forhindrer,  at 
man  siger  de  store  og  mægtige  lige  i  Ansigtet,  hvad  den 
lille  og  ringe  uden  videre  Snak  maa  finde  sig  i.  Den  op- 
bragte Følelse  maatte  imidlertid  skaffe  sig  Luft  og  vendte 
sig  derfor  mod  Bulgarerne,  hvem  man  bebrejdede  den  sor- 
teste utaknemmelighed  mod  Fyrsten  og  et  uendelig  lavt 
Sindelag;  de  havde  egentlig  aldrig  fortjent  deres  Fyrste 
Alexander,  de  fortjente  at  komme  under  den  russiske  Knut, 
og  Alverden  vilde  glæde  sig,  naar  de  fik  den  rigtig  at 
smage.  Hvis  Bulgarerne  nu  virkelig  selv  havde  været  Op- 
havsmændene til  den  lumpne  Streg,  vilde  en  slig  For- 
dømmelse have  været  i  sin  Orden;  men  Sagernes  videre 
Udvikling  har  godtgjort,  at  »Bulgarerne«  have  gjort  de  mest 
mulige  Anstrængelser  for  at  kalde  deres  Fyrste  tilbage,  og 
at  Sammensværgelsen  blot  var  et  Værk  af  en  forsvindende 
Minoritet,  en  Minoritet,  der  ganske  vist  desto  værre  dog 
var  meget  for  stor,  til  at  man  kan  tale  om  en  Sammen- 
sværgelse af  enkelte  Personer  og  saaledes  helt  fri  Bulgarien 
fra  ond  Omtale;  men  Bulgarien  blev  dog  i  det  hele  behandlet 
alt  for  haardt  af  den  offentlige  Mening,  og  selv  da  Fyrstens 
Tilbagekaldelse  havde  givet  Situationen  et  helt  andet  Præg, 
vilde  mange  ikke  ret  opgive  deres  forudfattede  Mening  eller 
gaa  ind  paa,  at  en  lille  Stat,  der  er  udsat  for  en  systema- 
tisk Korruption  fra  et  overmægtigt  Samfunds  Side,  dog  maa 
kunne  anføre  dette  som  en  betydningsfuld  Pormildelsesgrund. 
Dog,  hvad  enten  den  offentlige  Mening  nu  var  bulgarvenlig 
eller  bulgarfjendtlig,  overalt  traadte  den  i  Skranken  for 
Fyrsten,  særlig  da  i  hans  gamle  Fædreland. 


De  bulgariske  Forviklinger.  215 

Det  officielle  Tyskland  traadte  derimod,  som  bekjendt, 
fjendtlig  op  mod  Fyrst  Alexander,  og  Regeringen  lod  sig 
koldt  forlyde  med,  at  Fyrstens  Afsættelse  var  en  Begivenhed 
der  maatte  karakteriseres  som  held  bringende  i  den  evropæiske 
Freds  Interesse;  med  Fyrst  Alexander  var  en  slem  Trusel 
for  den  offentlige  Fred  forsvunden,  en  Brand  var  slukt,  der 
hvert  Øjeblik  truede  med  at  antænde  Orienten  og  saaledes 
hele  Evropa.  Tyskland  kunde  end  ikke  i  fjærneste  Vis 
tænke  paa  at  intervenere  for  en  Fyrste,  som  selv  var  Skyld 
i  sit  Fald,  fordi  han  ikke  havde  forstaaet  at  stille  sig  paa 
venskabelig  Fod  med  Rusland.  Alt  dette  blev  fremført  i 
en  kold,  haard  Tone;  der  tydelig  lod  skimte  et  vist  indre 
Velbehag  over  Alexanders  Fald. 

Et  af  det  tyske  Regeringspartis  mest  virksomme  Kamp- 
midler bestod  i  en  Henvisning  til  det  Faktum,  at  Tysklands 
Interesser  ikke  berørtes  i  Bulgarien.  I  Østerrige- Ungarn 
kunde  man  ikke  engang  prøve  paa  at  opstille  en  slig  Paa- 
stand; thi  siden  Østerrige-Ungarn  har  givet  efter  for  sin 
»Hældning  mod  Øst«  og  er  gaaet  til  Novi-Basar,  maa 
alle  Begivenheder  paa  Balkanhalvøen  øve  et  Tilbageslag  i 
Wien  og  Pest.  Den  offentlige  Mening  i  begge  Lande  rejste 
sig  da  ogsaa  paa  skarpeste  Vis  mod  Fyrst  Alexanders 
Fangenskab,  som  jo  blot  kunde  danne  en  Introduktion  til 
hele  Bulgariens  Underkuelse.  Navnlig  i  Ungarn  slog  det 
gamle  Had  mod  Rusland  ud  med  Heftighed  og  syntes  at 
brænde  med  en  Styrke,  der  truede  med  ikke  at  slukkes  saa 
hurtig  igjen.  Man  tør  vel  sige,  at  Pressen  ikke  blot  var 
enig  i  den  moralske  Domfældelse  over  Attentatet,  men  ogsaa 
i  at  fremhæve  de  politiske  Følger,  der  maa  indtræde  for 
Østerrige-Ungarn  ved  Ruslands  forandrede  Magtstilling  i 
Orienten.  Regeringen  søgte  ganske  vist  at  dæmpe  denne 
Bevægelse,  men  dog  langt  fra  saa  skarpt  som  den  tyske, 
thi  man  havde  en  stærk  Følelse  af,  at  Tampen  brændte  i 
en  faretruende  Nærhed.  Endnu  én  Fremtoning  fortjener 
her  med  en  vis  Ret  at  fremdrages:    det  saa  ynkelig   mis- 

lykkede  bulgariske  Statskup  lysnede  som  en  Lynstraale  i 
den  bælgmørke  Nat;  det  fremlokkede  alle  Haande  be- 
tænkelige Fremtoninger,  der  ellers  pleje  forsigtig  at  und- 
drage sig  Dagslyset,  kort  og  godt:  Czekerne  havde  i  Øje- 
blikkets Overraskelse  blottet  Hjærter  og  Nyrer  og  uden 
Sky  proklameret  Panslavismen  trods  alle  de  Anstrængelser, 
Grev  Taaffe  i  de  syv  sidste  Aar  bar  udfoldet  for  at  vinde 
dem;  navnlig  de  ung-czekiske  Blade  jublede  op  i  vilden 
Sky,  medens  de  gammel-czekiske  Tidender  vel  vare  mere 
forsigtige,  men  dog  frejdig  og  ugenert  indrømmede,  at  deres 
Ideal  er  et  af  Rusland  afhængigt  Østerrige,  der  staar  paa 
flendtlig  Fod  med  det  tyske  Rige.  Medens  Pressen  i  de 
fleste  Lande  var  enig  om  i  de  stærkeste  Udtryk  at  brænde- 
mærke Oprøret  i  Sofia,  jublede  Czekerne,  som  om  de  havde 
vundet  en  Sejr,  skjønt  det  forefaldne  hensatte  den  Stat,  de 
dog  nu  engang  tilhøre,  i  en  hejst  betænkelig  Situation; 
Czekerne  rettede  Lykønskningstelegrammer  til  Kejseren  af 
Rusland  og  de  bulgariske  Revolutionshelte  og  gave  saaledes 
et  Bevis  paa,  at  den  panslavistiske  Propaganda  ikke  har  ar- 
bejdet uden  Held.  I  Sofia  var  det  først  og  fremmest  Cze- 
kerne, sotn  med  Begejstring  stillede  sig  til  Revolutionens  Raa- 
dighed  og  saaledes  gave  Verden  en  Forsmag  paa,  hvorledes  det 
tet  vil  gaa  til,  naar  Ruslands  Indflydelse  bliver  eneraadende 
ved  Nedre-Donau.  Den  selv  samme  Fornemmelse  bragte  imid- 
lertid ikke  blot  Bulgarerne  og  Rumænerne  nærmere  til  hver- 
andre, men  forsonede  ogsaa  de  første  med  deres  fjendtlige 
Brødre,  Serberne,  saa  vidt  disse  da  ikke  høre  til  det  udprægede 
russiske  Parti.  Dette  »tua  res  agitur«  led  som  et  Tordendrøn 
for  deres  Øren,  der  hidindtil  havde  lukket  sig  ude  fra  den  Er- 
kjendelse,  at  ikkun  et  stærkt  Sammenhold  mellem  samtlige 
smaa  Balkanstater  kan  garantere  deres  Selvstændighed;  den 
varme  Modtagelse,  Fyrst  Alexander  fandt  i  Rumænien,  og 
den  Skrivelse,  Kong  Milan  med  Billigelse  af  sit  Folks  store 
Flertal  rettede  til  sin  tidligere  Fjende  og  Overvinder,  dette 

var  et  varslende  Tidens  Tegn;  man  følte,  hvad  man  havde 
haft  og  nu  tabt  med  Alexander  af  Bulgarien. 

Mærkelig  og  i  Sandhed  højst  ynkelig  var  endelig  den 
Holdning,  England  og  den  engelske  Presse  indtog,  da  Efter- 
retningen om  den  21de  Avgust  blev  bekjendt.  I  højere 
Grad  end  nogen  anden  Stat  havde  England  et  helt  Aar 
igjennem  givet  Rollen  som  Bulgariens  Beskytter;  efter  at 
de  russiske  Agenters  Ondskab  og  Uforstand  havde  bragt 
Bulgarien  og  dets  Fyrste  i  et  Modsætningsforhold  til  Rus- 
land, var  der  virkelig  heller  ingen  Stat  —  Østerrige  maaske 
undtagen  — ,  som  havde  en  større  Interesse  i  at  holde 
Bulgarien  paa  Fode.  Det  er  overflødigt  at  spilde  et  Ord 
paa  at  drøfte  det  Faktum,  at  PJngland  og  Rusland  en  Dag, 
der  næppe  turde  være  fjærn,  maa  komme  til  at  møde  hin- 
anden paa  Valpladsen.  Saafremt  England  vigtig  forstod  sin 
egen  Interesse,  maatte  det  modarbejde  enhver  russisk  Magt- 
udvidelse, og  den  offentlige  Mening,  der  jo  i  England  er 
almægtig,  burde  have  fattet  dette;  i  Steden  herfor  paafulgte 
nu  den  Erklæring,  der  med  fuldstændig  Enstemmighed  af- 
gaves af  alle  Blade,  at  England  først  i  anden  Række  havde 
Interesse  i  de  bulgariske  Begivenheder  og  derfor  maatte 
overlade  til  andre  Stater  at  modarbejde  den  russiske  Ind- 
flydelses Udbredelse  over  Balkanhalvøen,  og  den  offentlige 
Mening  godkjendte  denne  Kjendelse,  som  enten  røber  et 
grænseløst  Lavmaal  af  politisk  Begreb  eller  ogsaa  maa 
karakteriseres  som  en  Frasigelse  af  Englands  Stormagtsrang. 
Hvad  Betydning  kunde  man  vel  over  for  denne  Selvopgivelse 
tillægge  nogle  platoniske  Klager? 

Med  den  offentlige  Mening  i  Rusland  kunne  vi  meget 
hurtig  blive  færdige;  der  gives  hist  kun  en  panslavistisk 
offentlig  Mening,  som  tør  komme  til  Orde,  og  hvis  Til- 
kjendegivelser  man  kj ender;  denne  jublede  over  »Tyskerens« 
Fald;  hvad  der  ellers  i  Rusland  kan  kaldes  en  offentlig 
Mening,  opløser  sig  i  en  Masse  Enkeltmeninger,  som  savne 
et  Organ    for   at    komme   til   Orde.      Man    tør   vel    sikkert 

antage,  at  der  ogsaa  i  Rusland  gives  talrige  Mænd,  som  i 
deres  Indre  bittert  have  fordømt  Attentatet  og  særlig  den 
Maade,  hvorpaa  det  kom  til  Udførelse ;  men  intet  kom  frem 
for  Offentligheden,  denne  tilhører  udelukkende  Panslavisterne. 


IX. 

De  to  Fættere.  —  Tvende  betydningsfulde  Tele- 
grammer. —  En  politisk  Fejl. 

Da  Fyrst  Alexander  i  Rustsjuk  atter  betraadte  bulgarisk 
Grund,  havde  han,  som  alt  berørt,  en  lang  Samtale  med 
den  russiske  Konsul.  Hvad  der  er  forefaldet  under  denne 
Samtale,  er  til  Dato  blevet  ubekjendt;  men  den  russiske 
Konsul  har  formodentlig  erklæret  Fyrsten,  at  Kejser  Alex- 
ander havde  skiftet  Opfattelse  og  var  villig  til  en  Udsoning, 
naar  denne  fremtraadte  ikke  som  en  ham  afpresset  Ind- 
rømmelse, men  som  en  ædelmodig,  ridderlig  Gave;  kun 
saaledes  kan  man  forklare  sig,  at  Fyrst  Alexander  kunde 
bevæges  til  at  sende  den  russiske  Kejser  et  Telegram,  som 
med  ét  Slag  maatte  give  Situationen  et  nyt  og  helt  for- 
andret Præg.  Paa  Grund  af  dets  Vigtighed  skulle  vi  her 
fuldstændig  gjengive  dette  Telegram,  der  ligesom  Czarens 
Gjensvar  er  affattet  paa  Fransk: 

»Sire! 
I  det  jeg  atter  overtager  Regeringen  i  mit  Land,  til- 
lader jeg  mig  at  udtale  for  Deres  Majestæt  min  Erkjendt- 
lighed  for  den  Holdning,  Deres  Repræsentant  har  indtaget 
i  Rustsjuk.  Hans  officielle  Nærværelse  ved  min  Modtagelse 
maa  have  overtydet  det  bulgariske  Folk  om,  at  den  kejser- 
lige Regering  ikke  har  kunnet  billige  den  revolutionære 
Handling,  der  er  bleven  rettet  mod  min  Person.  Samtidig 
beder  jeg  Deres  Majestæt  tillade   mig  at  udtale  min  Tak- 

nemmelighed  for  den  Befaling,  General  Dolgorukov  har 
modtaget  om  at  afgaa  til  Bulgarien;  thi  i  det  jeg  atter 
overtager  den  lovlige  Magt,  skal  min  første  Handling  over 
for  Deres  Majestæt  være  at  udtale  min  bestemte  Hensigt 
at  bringe  alle  nødvendige  Ofre  for  at  støtte  Deres  Majestæts 
højhjærtede  Hensigter  og  saaledes  bringe  Bulgarien  ud  over 
den  alvorlige  Krise,  hvori  det  befinder  sig.  Jeg  beder 
Deres  Majestæt  bemyndige  General  Dolgorukov  hurtigst 
muligt  og  direkte  at  forhandle  med  mig.  Jeg  vilde  fole 
mig  lykkelig  ved  at  kunne  give  Deres  Majestæt  et  af- 
gj ørende  Bevis  paa  den  uforanderlige  Hengivenhed,  hvoraf 
jeg  er  besjælet  over  for  Deres  ophøjede  Personlighed.  Det 
monarkiske  Princip  nødsager  mig  til  at  gjenoprette  de 
lovlige  Tilstande  i  Bulgarien  og  Rumelien.  Da  Rusland 
imidlertid  har  skjænket  mig  min  Krone,  er  jeg  villig  til  at 
nedlægge  den  i  dets  Herskers  Haand. 

Alexander.« 

Paa  denne  Depeche  fulgte  ufortøvet  følgende  ordlydende 
Gjensvar,  der  tilstilledes  Fyrsten  i  Flækken  Elena  under 
Rejsen  til  Sofia: 

»Jeg  har  modtaget  Deres  Højheds  Telegram;  jeg  kan 
ikke  bifalde  Deres  Tilbagekomst  til  Bulgarien,  da  jeg  forud- 
ser de  sørgelige  Følger,  den  kan  medføre  for  det  alt  saa 
haardt  prøvede  ,  Bulgarien.  General  Dolgorukovs  Sendelse 
er  nu  bleven  ubetimelig,  og  jeg  opgiver  den  under  de 
sørgelige  Tingenes  Tilstande,  hvori  Bulgarien  er  hensat, 
saa  længe  De  forbliver  dér.  Deres  Højhed  vil  selv 
forstaa,  hvad  De  har  at  gjore.  Jeg  forbeholder  mig  at  be- 
dømme, hvad  min  Faders  hæderkronede  Minde,  Ruslands 
Interesse  og  Orientens  Fred  paabyder. 

Alexander.« 

Enhver,  som  vil  danne  sig  et  Begreb  om  Bulgariens 
yngste   Historie,    maa    atter   og    atter   gjennemlæse   disse 

Telegrammer,  thi  intet  kan  bedre  karakterisere  Forholdet 
mellem  de  tvende  Fættere  end  denne  skriftlige  Menings- 
Udvexling.  Paa  den  ene  Side  8e  vi  en  dybt  fornærmet 
Fyrste,  der  i  sit  Lands  Interesse  glemmer  alt,  hvad  man 
bar  tilføjet  ham,  og  med  næsten  overmenneskelig  Selvbe- 
herskelse rækker  den  Mand  sin  Haand,  der  stedse  har  vist 
sig  som  hans  ubønhørlige,  haardhjærtede  Fjende.  Trods  alt 
dette  mistvivler  han  dog  ikke  om  at  naa  en  Udsoning,  og 
derfor  gjør  han  sig  lille  og  ydmyg  i  det  Øjeblik,  han  har 
al  Grund  til  at  løfte  sit  Hoved  højt  og  stolt.  Hvilken 
Forskjel,  naar  man  sammenligner  Kejserens  Telegram  med 
denne  Holdning!  De  Begivenheder,  som  have  sat  hele  Ev- 
ropa  i  Bevægelse,  ere  gaaede  ham  sporløse  forbi,  han  har 
ikke  forstaaet  andet  end  sine  fejlslagne  Forhaabninger; 
hans  Had  mod  Fyrsten  af  Bulgarien  er  blot  blevet  øget, 
og  da  han  nu  har  Telegrammet  om  Fyrstens  Under- 
kastelse i  sin  Haand,  har  han  blot  den  ene  Tanke:  »Nu  er 
han  endelig  i  min  Magt,  nu  kan  jeg  endelig  søndertræde 
ham.«  Kejserens  uædelmodige,  haarde  Telegram  udtaler 
dette  bedre  end  nogen  Omskrivning  og  lader  os  skue  ind  i 
en  Afgrund  af  Had. 

Hvorved  har  Alexander  tildraget  sig  dette  Had?  Rus- 
serne sige,  at  han,  der  har  Rusland  at  takke  for  Bulgariens 
Krone,  har  udvist  den  højeste  Utaknemmelighed  mod  Rus- 
land, at  han  har  gjort  det  bulgariske  Folk  fremmed  for 
Rusland  og  forenet  sig  med  andre  Magter  mod  Rusland  og 
til  Skade  for  den  slaviske  Sag.  Det  er  vanskeligt  at  gjen- 
drive  en  slig,  i  al  Almindelighed  holdt  Bebrejdelse  for 
»Utaknemmelighed«,  og  Russerne  vilde  gjøre  vel  i  at  anføre 
bestemte  Handlinger,  hvorved  Fyrsten  skal  have  lagt  sin 
Utaknemmelighed  for  Dagen;  da  vilde  det  først  vise  sig, 
om  denne  Bebrejdelse  har  nogen  alvorlig  Grund,  eller  om 
man  ikke  snarere  har  valgt  den  ene  og  alene  for  at  kunne 
dække  Mangelen  paa  berettigede  Udsættelser  bag  denne 
almindelige  Talemaade. 

Mere  alvorlig  tager  den  Bebrejdelse  sig  ud,  at  Fyrsten 
har  gjort  Russerne  fremmed  for  Bulgarernes  Hjærte,  og  den 
mangler  virkelig  ikke  en  alvorlig  Baggrund,  thi  Bulgarernes 
Kjærlighed  har  faktisk  vendt  sig  bort  fra  Rusland;  men  det 
vidste  man  meget  godt  allerede  tilforn,  og  det  har  i  den 
sidste  Tid  atter  lagt  sig  for  Dagen  paa  det  mest  utvetydige; 
dette  Faktum  er  uomtvisteligt;  men  Aarsagen  ligger  blot 
ikke  dér,  hvor  Russerne  sege  eller  lade,  som  om  de  søge 
den.  Før  Oprøret  i  Filippopel  og  den  serbiske  Krig  ud- 
øvede Fyrsten  aldeles  ikke  en  Indflydelse,  som  maatte  være 
Forudsætningen  for  et  sligt  Omslag  i  den  bulgariske  Stem- 
ning. Takket  være  Dondukovs  Forfatning  havde  Landet 
siden  sin  Befrielse  fra  det  tyrkiske  Herredømme  uafbrudt 
været  Skuepladsen  for  indre  Tvistigheder,  Fyrsten  var  bleven 
dragen  frem  og  tilbage  mellem  de  enkelte  Partier,  og  under 
hele  dette  Partikjævl  havde  han  ikke  i  sine  Undersaatters 
Øjne  kunnet  vise  sig  som  den  retfærdige  og  gode  Hersker, 
der  stod  over  alle  Partier.  De  russiske  Rumlerier  havde 
bidraget  deres  til  at  svække  Fyrstens  Anseelse,  og  saaledes 
besad  han  den  Gang  faktisk  ikke  den  Indflydelse,  Russerne 
paadigte  ham.  Det  Kunststykke  i  faa  Aar  at  forvandle 
Bulgarernes  Hengivenhed  til  Uvilje,  have  Russerne  ene  og 
alene  mægtet  at  fuldføre,  og  den  Gang  Rusland  under  den 
serbiske  Krig  lod  Bulgarerne  i  Stikken  og  søgte  at  lette 
den  serbiske  Sejr  ved  sine  Officerers  Tilbagekaldelse,  var 
det  fuldstændig  ude  med  deres  Kjærlighed  og  Hengivenhed, 
og  helt  modsatte  Følelser  traadte  i  Steden. 

Den  tredje  Beskyldning,  at  Fyrsten  har  forbundet  sig 
med  en  udenlandsk  Magt,  hvorunder  naturligvis  England 
er  at  forstaa,  er  bleven  saa  hyppig  gjentagen,  at  den  har 
fundet  Tiltro  selv  i  Kredse,  som  ellers  ere  vel  stemte  mod 
Alexander,  og  ved  første  Blik  tager  det  sig  virkelig  ogsaa 
ud,  som  om  Fyrsten  har  vendt  sig  bort  fra  Rus- 
land, kastet  sig  i  Armene  paa  Czarrigets  erklærede  Fjende 
England    og   i  Forening    med   det   drevet   en  russerfjendsk 

Politik.  En  mere  indgaaende  Undersøgelse  vil  dog  snart 
godtgjøre  denne  Beskyldnings  Urigtighed  og  vise,  at  man 
her,  sona  saa  ofte,  forvexler  Aarsag  og  Virkning.  For  Sep- 
tember 1885  vil  man  ikke  kunne  anføre  blot  en  eneste 
Kjendsgjerning,  som  gjør  Fyrstens  Samstemning  med  den 
engelske  Politik  eller  vel  endog  en  fuldstændig  russerfjendsk 
Holdning  troværdig  eller  blot  rimelig,  det  skulde  da  være, 
at  Fyrst  Alexanders  Nærværelse  i  London  ved  hans  Broder 
Henriks  Formæling  var  en  slig  dødelig  Forbrydelse,  eller  at 
man  vilde  drage  aldeles  utilstedelige  Slutninger  fra  det  stor- 
hertugelige hessiske  Hus's  Familieforbindelser.  Efter  Op- 
røret i  Filippopel  indtraadte  ganske  vist  et  Omslag,  navnlig 
i  det  Øjeblik  da  Kusland  kaldte  sine  Officerer  tilbage  fra 
Bulgarien,  og  samtidig  alle  andre  Magter  indtoge  en  uvenlig, 
afventende  Holdning  over  for  Fyrsten.  Særlig  paa  den  Tid 
maatte  Alexander  fole  Trang  til  at  støtte  sig  til  en  eller 
anden  udenlandsk  Magt  og  at  finde  en  Repræsentant  for 
sine  Interesser  under  de  diplomatiske  Forhandlinger.  I 
dette  Øjeblik  rakte  England  ham  en  hjælpende  Haand  og 
stillede  sig  aabenlyst  paa  hans  Side.  Skulde  Fyrsten,  der 
paa  hin  Tid  var  forladt  af  alle  andre  Magter,  afslaa  en 
værdifuld  Hjælp,  blot  fordi  man  i  Rusland  ikke  holder  af 
Englænderne?  Skulde  han  støde  England  for  Hovedet  og 
fuldstændig  isolere  sig  og  sit  Land  ene  og  alene  af  Hen- 
synsfuldhed mod  Rusland,  der  nylig  havde  berøvet  ham  hans 
Officerer  og  udstødt  ham  af  sin  Hær?  Vi  anse  det  altsaa 
for  godtgjort,  at  Rusland  ikke  har  vendt  sig  bort  fra  Fyrsten 
og  Bulgarien  paa  Grund  af  dets  Samstemning  med  England, 
men  at  Tilnærmelsen  mellem  Fyrsten  og  England  meget  mere  er 
fremkaldt,  ja  fremtvungen  ved  Ruslands  aabenlyse  Fjendskab. 
At  Fyrstens  engelske  Sympathier  heller  ikke  ere  andet 
end  et  latterligt  Paaskud,  som  dog  ret  falder  i  Pansla- 
vis ternes  Smag,  fremgaar  i  øvrigt  til  fulde  af  den  Kjends- 
gjerning, at  de  ubønhørlige  Forfølgelser  toge  deres  Begyndelse 
langt  tidligere,  d.  v.  s.  med  Alexander  HL's  Tronbestigelse. 

Den  videre  Udvikling  har  godtgjort,  at  Kejser  Alexander 
nærer  et  uforsonligt  Had  til  Fyrsten,  et  Had  af  en  saadan 
Heftighed,  at  det  aldeles  ikke  lader  sig  forklare  af  de  rejste 
Bebrejdelser.  Fyrst  Alexander  har  selv  ofte  opkastet  det 
Spørgsmaal,  hvad  han  vel  egentlig  kan  have  gjort  Kejseren 
for  at  vække  et  sligt  Had;  men  det  er  hverken  lykkedes 
ham  eller  andre,  som  have  drøftet  det  samme  Spørgsmaal, 
at  opdrive  en  blot  nogenlunde  tilfredsstillende  Forklaring; 
man  er  derfor  udelukkende  henvist  til  Formodningernes 
Omraade,  og  den  sandsynligste  Gisning  bliver  da  denne,  at 
Czaren  nærer  en  saa  udpræget  Uvilje  mod  sin  Fætter,  fordi 
denne  er  i  Besiddelse  af  Karakter-Egenskaber,  den  kejserlige 
Fætter  mangler.  Man  har  endnu  anført  følgende  som  en 
Slags  Forklaring:  Kejser  Alexander  II.  nærede  en  meget 
levende  Forkjærlighed  for  Fyrsten,  udmærkede  ham  paa 
den  mest  smigrende  Maade,  ja  behandlede  ham  næsten  som 
en  Yndlingssøn;  dette  Forhold  blev  fulgt  med  ugunstige 
Øjne  af  mere  end  én  Storfyrste,  og  naar  man  hermed 
sammenholder  det  Faktum,  at  Kejser  Alexander  III.  strax 
efter  Faderens  Mord  lod  alle  de  Personer  falde  i  Unaade, 
som  havde  været  hans  Fader  kjære  og  dyrebare,  kunde  — 
saaledes  mener  man  —  Alexander  III.'s  Vrede  være  fremkaldt 
ved  Alexander  II. 's  Hengivenhed. 

Vi  ville  lade  disse  Forklaringer  staa  hen;  men  sikkert 
er  det,  at  Kejser  Alexander  personlig  hadede  Fyrsten  og 
paa  ingen  Maade  lod  sig  bringe  bort  fra  dette  Had.  Man 
har  sagt,  at  Fyrst  Alexander  har  begaaet  en  svær  Fejl  ved 
ikke  at  sætte  sig  paa  bedre  Fod  med  Kejseren;  men  de, 
som  udtale  denne  Bebrejdelse,  ane  næppe,  hvilke  Anstræn- 
gelser  Fyrsten  har  gjort  i  denne  Ketning  uden  Hensyn  til 
alle  de  Fornærmelser,  den  kejserlige  Fætter  tilføjede  ham; 
selv  efter  de  hæderlige  Sejre,  Fyrsten  tilkæmpede  sig  mod 
Serberne,  i  et  Øjeblik,  hvor  han  altsaa  syntes  kun  i  ringe 
Grad  at  være  afhængig  af  Kuslands  Velvilje,  rakte  han 
Czaren  Haanden  til  Forsoning,    men  blev   atter  tilbagevist; 

senere  blev  der  gjort  andre  Forsøg  paa  en  Tilnærmelse, 
men  stedse  med  samme  uheldige  Udfald;  stadig  mødte  man 
ond  Vilje  og  forud  fattede  Meninger,  og  det  lyder  derfor 
ret  troligt,  at  Alexander  III.  kort  og  godt  har  svaret  en 
Personlighed,  der  for  at  mægle  spurgte  om  den  egentlige 
Grund  til  den  kejserlige  Uvilje:   »Cet  homme  me  déplait.« 

Med  denne  avtokra tiske  Vilje  var  der  intet  at  stille  op, 
Fyrsten  havde  vel  næppe  no^et  Haab  længere  om  nogen 
Sinde  at  komme  til  en  Forklaring  med  Kejseren,  efter  Be- 
givenhederne af  21de  Avgust  kunde  han  næppe  nære  den 
ringeste  Tvivl  om  sin  mægtige  Fætters  Intensive  Had,  og 
dog  gjentog  han  endnu  engang  det  saa  ofte  mislykkede 
Forsøg,  i  det  han  fra  Rustsjuk  afsendte  det  skæbnesvangre 
Telegram,  vi  oven  for  have  gjengivet  in  extenso. 

Det  har  været  Gjenstand  for  megen  Tvist,  om  Fyrst 
Alexander  har  handlet  klogt  i,  ja  om  han  i  det  hele  taget 
havde  Ret  til  at  afsende  et  sligt  Telegram  uden  Samraad 
med  sine  Ministre.  Nu,  da  man  kj ender  det  kejserlige  Svar, 
kan  man  ikkun  karakterisere  Telegrammet  som  en  slem 
politisk  Fejl,  som  den  værste  og  mest  skæbnesvangre, 
Fyrsten  har  begaaet  i  sit  hele  Regentliv.  De  Erfaringer, 
ban  havde  gjort  afvigte  Aar  i  Pirot,  burde  have  belært 
ham  om  ikke  at  fæste  Lid  til  russiske  Løfter;  men  fremfor 
alt  burde  han  ikke  aldeles  have  overgivet  sig  paa  Naade  og 
Unaade;  denne  Underkastelsesakt  var  alt  for  fuldstændig, 
alt  for  ubetinget,  og  selv  om  den  havde  gjort  sin  Virkning 
paa  Kejseren,  vilde  Fyrst  Alexander  ikke  mere  som  efter 
de  serbiske  Sejre  have  været  den  uafhængige  Fyrste,  men 
denne  Gang  virkelig  have  modtaget  Kronen  af  Ruslands 
Haand,  medens  Magterne  otte  Aar  tidligere  dog  havde  en, 
om  end  beskeden  Del  i  hans  Udnævnelse.  Det  er  ganske 
vist  lettere  bag  efter  og  ved  sit  Skrivebord  at  fælde  en 
Dom  om,  hvad  der  burde  være  gjort,  end  naar  man  staar 
midt  i  Afgjørelsens  Øjeblik.  Udmattet  af  den  besværlige 
Rejse  og  dybt  nedbøjet  ved  sine  egne  Officerers  Forræderi 


De  bulgariske  Forviklinger.  225 

kom  Fyrsten  i  Land  og  modtoges  her  med  den  Efterretning, 
at  Oprøret  dog  endnu  ikke  var  ganske  endt,  at  Rebellerne 
endnu  stode  ved  Sofia,  og  at  ogsaa  Garnisonen  i  Sjumla 
endnu  vaklede;  efter  de  sørgelige  Erfaringer,  han  havde 
gjort  i  den  forløbne  Uge,  maatte  Fyrsten  holde  disse  Efter- 
retninger for  mere  betænkelige  og  farlige,  end  de  virkelig 
vare;  det  er  derfor  forstaaeligt,  at  han  saae  mere  pessimi- 
stisk paa  Forholdene  end  nødvendigt,  og  at  han  greb  efter 
det  Straa,  den  russiske  Konsul  rakte  ham,  utvivlsomt  paa 
snildeste  Vis;  mangen  anden  vilde  i  hans  Sted  vel  ogsaa 
have  grebet  efter  dette  Straa  uden  at  ane,  at  heri  var 
Medekrogen  gjemt.  Mennesket  er  kun  alt  for  tilbøjeligt  til 
at  bedømme  andre  efter  sig  selv;  denne  Fejl  begik  Fyrst 
Alexander  over  for  Kejseren  af  Rusland,  og  han  har  dybt 
maattet  angre  denne  Fejl. 


X. 

Sofia  før  Fyrstens  Ankomst. 

Den  Gang  Fyrst  Alexander  steg  i  Land  i  Rustsjuk,  var 
Sofia  Skuepladsen  for  bevægede  Begivenheder.  Den  29de 
Avgust  blev  Fyrstens  Proklamation  opslaaet,  Øjeblikkets 
Magthavere,  Karavelov,  Nikiforov  med  fl.,  modtoge  Befaling 
til  at  nedlægge  deres  Embeder,  og  i  nogle  Dage  var  Sofia 
faktisk  uden  Regering,  thi  yderligere  Ordrer  vare  endnu 
ikke  indløbne  fra  Fyrsten.  Før  Karavelovs  Tilbagetrædelse 
havde  Mutkurov  allerede  telegraferet  til  Sofia,  at  han  vilde 
komme  til  Hovedstaden  med  sine,  ved  Filippopel  sammen- 
dragne Regimenter  og  afvæbne  eller  angribe  og  knuse  Op- 
rørerne. Karavelov  havde  stadig  svaret  herpaa,  at  Mutkurov 
blot  skulde  blive  rolig  i  Filippopel,  da  Popov  nok  alene 
vilde  kunne  gjore  det  af  med  Rebellerne,  og  han  motiverede 
yderligere    sin    Befaling    med    Frygten    for,    at   Mutkurovs 

Marche  kunde  ægge  Rebellerne  til  et  BombardeQjent  paa 
Sofia,  en  Trusel,  Artillerikaptejn  Slatarski  syntes  at  have 
ingen  ringe  Lyst  til  at  realisere.  Karavelovs  Forklaringer 
havde  dog  ikke  kunnet  omstemme  Mutkurov,  som  tilmed 
stod  under  Pres  af  sine  Officerer,  der  enstemmig  forlangte 
at  blive  forte  mod  Rebellerne,  og  Karavelovs  Vægring  vakte 
Mistanke,  saa  meget  mere  som  han  i  sin  Proklamation  slet 
ikke  havde  berort  Fyrstens  Navn;  Rumelioterne  troede  paa 
et  nyt  Forræderi  og  besluttede  mod  Karavelovs  Vilje  at 
drage  med  deres  hele  Styrke  mod  Sofia  og  her  at  gjere 
rent  Bord. 

Som  sagt,  saa  gjort.     Mutkurov  drog  i  Ilmarcher  mod 
Hovedstaden  med  Regimenterne  Filippopel,  Balkan,  Khodope 
og  Slivo,    et  Rytterregiment  og  flere  Batterier,   og  Mandag 
den  ;^>Ote  Avgust  Kl.  12  rykkede  hans  støvede  Tropper  ind  { 
Sofia;    efter   den    lange    Marche   toge    Soldaterne   sig   ikke 
meget  fordelagtige    ud  i  deres  gamle,    forslidte  Uniformer; 
men  deres  Bevægelser  vare  staalsatte,  og  de  Hurraraab,   de 
udstødte  ved  Marchen  forbi  det  fyrstelige  Palads,  rebede  en 
paafaldende  Energi.     Mandskabet  forstod  aabenbart,  hvorfor 
de  kom,   de  følte   sig  som  Erobrere  og  Hævnere,    og  det 
varede  ikke  længe,    fer  man  saae  stærke  Patrouiller,  ledede 
af  Gensdarraer,    gjennemstrejfe    alle   Byens   Kvarterer;    det 
var  Belejringstilstanden  og  det  faktiske,   om   ikke  just  rets- 
lige Militærdiktatur   under  Østrumeliens  Tillidsmand,   Mut- 
kurov.    Med  utrolig  Hurtighed  havde  Patrouillerne  omringet 
en  stor  Mængde  Huse,    faa  Øjeblikke  senere   kom   de  atter 
til  Syne  med   deres  Fanger,    afleverede  dem   i  Fængslet  og 
droge  atter   afsted    til  nye  Anholdelser.      Staden  var  i  en 
feberagtig  Ophidselse,    som    ikke  blot  fremkaldtes  ved  det 
store  Antal  Fanger  —  langt  over  hundrede  — ,  men  ogsaa 
ved  Ofrenes  høje  Stilling;  ikke  blot  Zankov,  Burmov,  Biskop 
Clement  og  andre  Medlemmer  af  den  provisoriske  Regering, 
men  ogsaa  Udenrigsministeren  Zanov,  Karavelovs  Medregent 

Nikiforov,  Krigsministeren,  Major  Panov,  ja  selve  Karavelov 
hørte  til  deres  Tal. 

Den  Hurtighed  og  Hensynsløshed,  hvormed  disse  Fængs- 
linger iværksattes,  slog  hele  Staden  med  Skræk,  og  man 
var  forberedt  paa,  at  Rumelioterne  strax  vilde  gaa  et  Skridt 
videre  og  begynde  med  Henrettelserne.  En  stor  Del  af 
Anholdelserne  vare  ganske  vist  berettigede,  men  andre  vakte 
Bekymring  hos  alvorlige  og  besindige  Mænd  og  syntes  i 
det  hele  at  være  foretagne  med  stor  Vilkaarlighed ;  Øst- 
rumelioterne  havde  aabenbart  felt  Trang  til  at  slaa  et  kraftigt 
Slag  og  ramte  nu  til  hejre  og  venstre  uden  at  ænse,  hvor 
man  traf.  Helt  bortset  fra  det  retmæssige  vare  dernæst  en 
Del  af  Anholdelserne  upolitiske  og  ubetimelige,  da  de  maatte 
vække  Skin  af,  at  Rejsningen  den  21de  Avgust  skyldtes  et 
stort  politisk  Parti  og  var  bleven  sat  i  Scene  af  den  bul- 
gariske Intelligens;  særlig  maatte  Karavelovs  Fængsling  op- 
fattes fra  dette  Synspunkt,  der  paafulgte  strax  Skridt 
hos  Mutkurov  for  at  lade  den  gaa  tilbage,  og  efter  lang 
Modstræben  gav  han  da  ogsaa  for  saa  vidt  efter,  at  Karave- 
lov, Zanov  og  Panov  kun  bleve  holdte  i  Husarrest;  man 
vidste  i  øvrigt  endnu  ikke,  at  Major  Gruev  og  Kaptejn 
Benderev,  som  nylig  vare  arresterede,  havde  afgivet  For- 
klaringer, som  paa  det  stærkeste  kompromitterede  de  paa- 
gj ældende  Personligheder. 

Alle  disse  Begivenheder  i  Sofia  vare  hemmeligholdte 
for  Fyrst  Alexander,  da  det  oprindelig  var  Østrumelioternes 
Hensigt  at  gjere  Regnskabet  op  med  de  sammensvorne  før 
Fyrstens  Ankomst.  Efter  den  første  opbrusende  Vrede 
slappedes  dog  snart  deres  Energi.  Saafremt  man  havde 
ventet  at  se  Clement,  Zankov  og  andre  Rebeller  kort  og 
godt  skudte,  bleve  disse  Forventninger  skuffede,  thi  Ud- 
landets Diplomati  antog  sig  energisk  deres  Sag,  og  da  Fyrst 
Alexander  holdt  sit  Indtog,  var  der  endnu  ikke  foretaget 
det  ringeste  mod  de  fængslede;  Karavelov  og  Zanov  bleve 
endog  frigivne  paa  Alexanders  Bud,  og  der  paat'ulgte  heller 

ikke  noget  Angreb  paa  de  oprorske  Tropper,  som  endnu 
stode  i  en  forskanset  Stilling  ved  Pernik.  Efter  Mutkurovs 
Ankomst  vare  Regeringstropperne  dog  i  saa  stor  Overmagt, 
at  de  uden  Besvær  havde  kunnet  knuse  Rebellerne,  og 
mange  Officerer  afventede  med  Utaalmodighed  Tegnet  til 
Angreb;  men  ogsaa  her  gik  Politiken  af  med  Sejren,  og 
af  Hensyn  til  Bogdanovs  Trusel,  at  Rusland  vilde  besvare 
et  Angreb  paa  Stojanovs  Tropper  med  Bulgariens  øjeblikke- 
lige Besættelse,  nøjedes  Regeringen  med  at  afskære  Re- 
bellerne Tilbagetoget  til  den  serbiske  eller  tyrkiske  Grænse 
og  afventede  nu  rolig  det  Øjeblik,  da  de  frivillig  maatte 
nedlægge  Vaabnene.  Dette  Moment  kunde  nemlig  ikke 
udeblive  længe,  thi  der  indtraf  daglig  Desertører,  som  vidste 
at  berette  om  den  voxende  Utilfredshed,  og  et  Antal  Offi- 
cerer havde  allerede  opgivet  Ævret  og  søgte  deres  Frelse 
over  den  tyrkiske  Grænse.  Den  videre  Udvikling  godtgjorde 
i  øvrigt,  at  Regeringens  Adfærd  vistnok  var  den  klogeste, 
thi  Oprørerne  overgave  sig  nogle  Dage  senere  paa  Naade 
og  Unaade,  da  de  saae  sig  omringede  af  overlegne  Troppe- 
masser og  ikke  længere  kunde  stole  paa  deres  egne  Soldater. 
Derimod  er  det  urigtigt,  naar  det  hedder,  at  Fyrst  Alexander 
i  Tilfælde  af  Overgivelse  har  lovet  disse  Tropper  Benaad- 
ning;  hvis  det  var  gaaet  efter  hans  Hoved,  vilde  kun  yderst 
faa  af  de  oprørske  Officerer  være  slupne  med  Livet. 


XI. 

Fyrstens  Tronfrasigelse. 

Da  Fyrst  Alexander  den  Bdje  September  havde  over- 
været Troppernes  Defilering  og  atter  betraadte  sit  Palads, 
havde  det  Rygte  alt  udbredt  sig,  at  han  havde  modtaget  et 
højst  ugunstigt  Telegram  fra  Czaren  og  derfor  var  til  Sinds 
at  nedlægge  Regeringen.     Dette  Rygte,  der  i  Begyndelsen 

var  Otficererne  ufatteligt,  virkede  i  hejeste  Grad  nedslaaende, 
og  i  en  halv  sørgmodig,  halv  ophidset  Stemning  begave  de 
sig  til  Riddersalen,  hvor  Fyrsten  vilde  holde  en  Tale  til  dem; 
man  optraadte  sagte,  man  talte  kun  med  halvhøj  Stemme, 
kort  Paladset  tog  sig  nærmest  ud  som  et  Sørgehus.  Med 
dyb  Bevægelse  holdt  Fyrsten  derpaa  omtrent  følgende  Tale: 
I  syv  Aar  havde  han  arbejdet  for  Bulgariens  Uafhængighed 
og  Interesser  og  særlig  næret  Omhu  for  Hæren  og  dens 
Officerer;  de  sidste  havde  han  betragtet  som  sin  Familie, 
som  sine  Børn,  og  for  sit  personlige  Vedkommende  havde 
han  følt  sig  beroliget,  naar  han  saae  sig  omgiven  af  sine 
Fæller  under  Kampene  for  Bulgariens  Hæder.  Da  han  hin 
sørgelige  Nat  horte  den  første  Larm,  liavde  han  spurgt, 
om  Tropperne  vare  til  Stede,  og  følt  sig  beroliget  ved  det 
bekræftende  Svar,  da  han  havde  Tillid  til  sin  Hær.  Han 
takkede  de  Officerer,  der  som  Mutkurov  og  Popov  havde 
udvist  ham  Troskab  under  de  vanskeligste  Forhold  og  saa- 
ledes  reddet  den  bulgariske  Armés  Ære.  Han  selv  kunde 
ikke  længere  blive  i  Bulgarien,  da  han  maatte  give  Afkald 
paa  det  Haab  at  overvinde  Kejseren  af  Ruslands  Uvilje  mod 
hans  Person.  Bulgariens  Interesser  laa  ham  fremfor  alt 
paa  Hj ærtet,  og  da  disse  maatte  komme  til  at  lide  under 
hans  ugunstige  Forhold  til  Rusland,  vilde  han  bringe  sit 
Land  det  tungeste  Offer,  han  mægtede.  Han  kunde  med 
lettere  Hjærte  skilles  fra  sit  Land,  da  han  saae  sig  om- 
ringet af  trofaste  Officerer  og  turde  haabe  paa  Opret- 
holdelsen af  Ro  og  Orden  i  Bulgarien  nu,  da  Rebellionen 
var  knust.  Han  bønfaldt  derfor  sine  Officerer  om  at  vise 
Agtelse  og  Lydighed  mod  det  Regentskab,  ban  agtede  at 
indsætte,  selv  vilde  han  i  det  fjærne  stadig  mindes  Bul- 
garien og  bønfalde  Gud  om  dets  Frelse. 

Talen  gjorde  en  ubeskrivelig  Virkning,  og  alle  Officerer 
brast  i  Graad;  dybt  rørt  omfavnede  Fyrsten  Mutkurov  og 
Popov,  der  i  en  fortvivlet  Tone  (udbrød :  »Uden  Eders  Højhed 
gives  intet  Bulgarien !«     Det  diplomatiske  Korps  overværede 

denne  Avdiens,  og  selv  Sendemænd,  der  tidligere  ærlig 
havde  søgt  at  gjøre  Fyrsten  Livet  saa  surt  som  muligt, 
forlode  Paladset  i  en  nedtrykt  Stemning ;  de  havde  nu  naaet, 
hvad  de  saa  længe  havde  eftertragtet,  men  følte  dog  ingen 
rigtig  Glæde  ved  deres  Held. 

Om  Eftermiddagen  modtog  Fyrsten  flere  politiske  Per- 
sonligheder og  nogle  Diplomater,  deriblandt  ogsaa  den  rus- 
siske og  den  tyske  Sendemand.  Efter  de  Meddelelser, 
Alexander  havde  modtaget  allerede  i  Filippopel,  vidste  han 
helt  vel,  at  han  ikke  turde  stole  paa  virksom  Hjælp  fra 
nogen  Stormagt,  at  selve  England  kun  vilde  vise  ham  en 
ren  platonisk  Sympathi;  hvis  han,  i  Tillid  til  England,  var 
forbleven  i  Sofia,  havde  han  let  kunnet  komme  til  at  lide 
Gordons  Skæbne,  men  han  var  alt  for  kold  og  praktisk  til 
at  ville  blive  en  anden  Gordon  alene  for  sine  engelske 
Sympathiers  Skyld.  Allerede  for  tvende  Dage  siden  havde 
han  faaet  at  vide,  at  Tyskland  havde  sluttet  sig  til  Rusland 
for  at  umuliggjøre  Fortsættelsen  af  hans  Regering;  den 
tyske  Sendemand  havde  jo  endogsaa  med  hele  sin  Stillings 
Vægt  modsat  sig  Forrædernes  Afstraffelse  baade  ved  direkte 
Forestillinger  til  Fyrst  Alexander  og  ved  den  bestemte  Er- 
klæring til  den  bulgariske  Førsteminister,  at  Bismarck  gjorde 
ham  ansvarlig  for  de  mulige  Henrettelser.  Fyrsten  skulde 
saaledes  ikke  blot  kæmpe  mod  Ruslands  Fjendskab,  men 
ogsaa  mod  det  officielle  Tysklands  aabenlyse  Uvilje,  hvortil 
ogsaa  Østerrige-Ungarn,  rigtignok  med  slet  maskeret  Ulyst, 
havde  sluttet  sig.  Kun  et  eneste  Middel,  alle  de  skyldiges 
ubønhørlige  Afstraffelse,  havde  mægtet  atter  at  ordne  de 
forvirrede  Forhold  i  Landet  og  at  gjøre  Hæren  til  en  fast 
Støtte  fra  Tronen;  men  dette  Middels  Anvendelse  nægtede 
Stormagterne  ham,  og  Alexanders  Stilling  var  altsaa 
uholdbar. 

Imidlertid  havde  Fyrsten  endnu  en  Pligt  at  opfylde; 
han  maatte  hindre  Landet  i  at  hjemfalde  til  Anarki  og 
skaffe  det  en  lovlig  Regering,   hvis  Befalinger  kunde  finde 

Lydighed  baade  hos  Folket  og  Hæren;  men  det  faldt  ikke 
let  at  danne  et  sligt  Regentskab;  man  maatte  saa  vidt 
muligt  vinde  Medlemmer  af  alle  Partier,  for  at  det  nye 
Regentskab  og  Ministerium  kunde  faa  et  virkelig  nationalt 
Præg,  og  er  det  allerede  i  og  for  sig  en  vanskelig  Sag  at 
samle  alle  Partier  under  én  Hat,  falder  dette  dobbelt  van- 
skeligt i  Bulgarien,  hvor  de  forskjellige  Partiførere  i  Regelen 
ogsaa  ere  personlige  Fjender.  Størst  Besvær  voldte  det  at 
anbringe  Karavelov,  da  de  militære,  som  fuldt  og  fast 
troede  paa  hans  Forræderi,  under  ingen  Omstændigheder 
vilde  vide  noget  af  ham,  medens  Alexander  og  Stambulov 
mente  ikke  at  turde  forbigaa  Karavelov,  da  han  endnu 
øvede  en  betydelig  Indflydelse.  Efter  lange  Underhandlinger 
frem  og  tilbage  og  først  om  Morgenen  den  7de  Septbr.  var 
endelig  Regentskabet  bragt  i  Stand  og  kom  til  at  bestaa 
af  Stambulov,  Karavelov  og  Mutkurov. 

Endnu  større  Vanskelighed  voldte  det  at  gjøre  Offi- 
cererne det  begribeligt,  at  Fyrst  Alexander  maatte  forlade 
Landet.  De  havde  jo  sat  deres  Hoveder  paa  Spil  for  at 
faa  ham  tilbage  til  Bulgarien,  hans  Gjenindsættelse  havde 
været  en  sand  Triumf  for  dem,  og  nu  skulde  det  hele  være 
forgjæves.  Var  det  Ruslands  Vilje,  som  var  Skyld  heri? 
Officererne  vidste  helt  vel,  at  de  havde  handlet  mod  Rus- 
lands Vilje,  at  deres  Fyrste  var  Russerne  forhadt,  og  dog 
havde  dette  ikke  lammet  deres  Handlekraft.  Mange  Offi- 
cerer vare  Fyrsten  personlig  hengivne,  andre  vare  fast  over- 
tydede om,  at  Bulgariens  Uafhængighed  gik  tabt  med 
Alexander,  og  atter  andre  frygtede  den  Straffedom,  der  vilde 
bryde  løs  over  dem,  naar  Russerne  kom  ind  i  Landet.  Alle 
disse  forskjellige  Bevæggrunde  samlede  sig  til  den  bestemte 
Vilje:  Vi  lade  ikke  Fyrsten  rejse.  Alexander  vidste  fuldt 
vel,  hvad  man  tænkte  i  Officerskorpset,  og  hans  Bestræbelser 
maatte  derfor  gaa  ud  paa  at  gjøre  Nødvendigheden  af  hans 
Tronfrasigelse  indlysende  for  sine  militære  Venner;  den  6te 
Septbr.  begav  han  sig  til  Lejren   uden  for  Staden   og  holdt 

her  i  Officerernes  Klub  en  længere  Tale,  hvori  han  anmodede 
dem  om  at  give  Afkald  paa  enhver  Demonstration  til  Fordel 
for  ham  og  lade  ham  rejse  rolig  bort.  Major  Popov  gav 
imidlertid  F3Tsten  de  stærkeste  Forsikringer  om  Hærens 
ubetingede  Troskab  og  Hengivenhed;  han  bønfaldt  ham  om 
ikke  at  forlade  sine  Vaabenfæller,  hvem  han  havde  fort  til 
Sejr  og  Ære,  og  Kaptejn  Veltshev  erklærede,  at  Hæren 
altid  vilde  blive  sin  Fyrste  tro  og  anerkjende  ham  som  sin 
eneste  Herre ;  selv  om  han  tog  til  Udlandet,  vilde  den  kun 
betragte  det  som  en  midlertidig  Orlov,  kort  sagt,  Hæren 
vilde  ikke  skilles  fra  sin  Krigsherre.  Ogsaa  andre  Regi- 
mentskommandører  udtalte  sig  i  lignende  Retning,  og  skjent 
de  ikke  vilde  sige  Fyrsten  lige  op  i  Øjnene,  at  de  tilsigtede 
at  hindre  hans  Rejse  med  Magt,  var  Stillingen  dog  i  højeste 
Grad  kritisk,  og  lige  til  Natten  mellem  den  6te  og  7de 
Septb.  kunde  ingen  med  Bestemthed  forudsige,  hvorledes 
Situationen  vilde  udvikle  sig.  Fyrst  Alexander  havde  vel 
ingenlunde  Kjendskab  til  sine  Officerers  vilde  Planer,  men 
dog  en  ubestemt  Følelse  af,  at  nye  Overraskelser  forestode 
ham,  og  som  Situationen  var,  kunde  disse  blot  forberedes 
af  Hæren.  Natten  mellem  den  6te  og  7de  Septb.  kaldte 
han  derfor  samtlige  Stabsofficerer  og  Regimentskommandører 
til  sit  Palads,  hvor  han  talte  med  hver  enkelt  og  modtog 
deres  Æresord  paa,  at  de  ikke  vilde  modsætte  sig  hans 
Afrejse.  Officererne  formaaede  ikke  at  modstaa  Fyrstens 
Bønner,  de  lovede,  hvad  han  ønskede,  og  saaledes  —  men 
ogsaa  kun  saaledes  —  blev  det  Alexander  muligt  at  forlade 
Bulgarien. 


XII. 

En  detroniseret  Fyrstes  Afrejse. 

Takket  være  Fyrstens  utrættelige   Bestræbelser   kunde 
man  om  Formiddagen  den  7de  Septbr.   med   temmelig  stor 

Sikkerhed  forudsige,  at  Afrejsen  vilde  foregaa  under  rolige 
Forhold,  og  da  Regeringen  nu  kunde  fortsættes  uforstyrret, 
og  Roligheden  i  Landet,  saa  vidt  muligt,  var  garanteret, 
udstedte  Fyrsten  en  Proklamation  om  sin  Tronfrasigelse; 
dens  Underskrivelse  endte  andet  Afsnit  af  denne  Revolutions- 
historie. Fyrsten,  der  var  forjagen  af  en  forbryderisk  Bande, 
var  vendt  tilbage  under  sit  Folks  Jubel,  men  havde  nu 
atter  maattet  vige  for  en  ubønhørlig  Magt,  for  hvis  Had 
Evropas  Stater  prisgave  ham.  Fyrstens  Regeringsvirksomhed 
var  endt,  i  det  mindste  foreløbig,  og  der  stod  endnu  kun 
den  tunge  Opgave  tilbage  for  ham  at  tage  Afsked  med  sit 
Folk,  sin  Hær  og  sine  Venner  —  ja  hans  Venner;  thi 
mærkeligt  nok  og  mod  al  Sædvane,  Fyrstens  Venner  ere 
blevne  ham  tro  i  Ulykken. 

Kl.  4  om  Eftermiddagen  vare  alle  højere  Embedsmænd, 
Garnisonens  Officerer  og  det  diplomatiske  Korps  samlede  i 
Paladset.  Fyrsten  vilde  forlade  sit  Land  ved  højlys  Dag, 
for  at  man  ikke  skulde  sige,  at  han  havde  sneget  sig  bort 
som  en  Misdæder,  for  at  hele  Verden  skulde  vide,  at  det 
ikke  var  Bulgarerne,  som  umuliggjorde  ham  Regeringens 
videre  Førelse.  Af  selv  samme  Grund  ønskede  han  ogsaa, 
at  Regentskabet  og  Ministeriet  skulde  følge  ham  til  Turn- 
Severin  for  at  fastslaa,  at  Landet  lige  til  sidste  Øjeblik 
ærede  ham  som  Fyrste.  Den  Tale,  Fyrsten  holdt  til  For- 
samlingen, var  ikkun  kort;  han  takkede  Landet  og  Hæren 
for  de  Tegn  paa  Kjærlighed  og  Hengivenhed,  man  havde 
lagt  for  Dagen  over  for  ham;  han  formanede  til  Lydighed 
mod  Regentskabet  og  ønskede,  at  Landets  tilkommende 
Fyrste  vilde  arbejde  for  dets  Vel  med  samme  utrættelige 
Iver  som  han  selv.  Fyrsten,  men  endnu  mere  de  tilstede- 
værende vare  dybt  grebne. 

Kl.  472  sænkedes  den  fyrstelige  Fane  paa  Paladsets 
Tinde,  Æresvagterne  præsenterede  Gevær  og  under  uendelige 
Hurraraab  fra  den  dybt  grebne  Folkemasse  besteg  Fyrsten 
den  Vogn,    som  skulde   føre  ham   til  Lompalanka.      Endnu 

nogle  Haandtryk,  uogle  Hilsener  til  alle  Sider,  og  Toget  satte 
sig  i  Bevægelse,  ledsaget  af  omtrent  40  Mand  af  Liveska- 
dronen og  et  Antal  Vogne,  hvis  Ejere  vilde  følge  Fyrsten 
dels  til  Turn-Severin,  dels  til  en  Kro  i  2^/2  Mils  Afstand 
fra  Hovedstaden.  Hele  Staden  var  smykket  med  Flag, 
Husene  og  Gaderne  vare  overfyldte  med  Mennesker,  og 
Tropperne  dannede  Espaliers  lige  til  Byporten,  hvor  Rytte- 
riet og  nye  Menneskemasser  havde  fundet  Plads.  Overalt 
søgte  man  at  lægge  sin  Hengivenhed,  sin  Kjærlighed  og 
Sorg  for  Dagen. 

Saaledes  forlod  Fyrst  Alexander  sin  Hovedstad,  og  dog 
skulde  fredelige  Forhold  være  umulige  i  Bulgarien  »tant 
que  vous  y  resterez.« 

Ved  den  omtalte  lille  Kro  standsede  Toget  for  første 
Gang,  og  her  fandt  Afskeden  Sted  fra  de  Officerer,  som 
skulde  forblive  i  Sofia:  fra  Mutkurov,  der  forst  havde  lejst 
sig  i  Filippopel  og  ført  de  østrumeliske  Regimenter  mod 
Sofia,  fra  Major  Popov,  Kommandør  for  Alexanderregimentet 
og  Fyrstens  tro  Ven,  fra  Major  Petrov,  Stabschef  under 
Serborkrigen,  fra  Kommandørerne  for  de  Regimenter,  der 
laa  i  Sofia,  og  fra  mange  andre  Officerer. 

Opholdet  ved  Kroen  var  kun  ganske  kort;  Fyrsten  talte 
nogle  faaOrd  til  sine  Officerer,  omfavnede  og  kyssede  dem, 
besteg  paa  ny  sin  Vogn,  og  under  Officerernes  Leveraab 
satte  det  stærkt  formindskede  Tog  sig  atter  i  Bevægelse. 
Kavallerieskorten  førtes  af  Premierløjtnant  Tanev,  der  lige- 
som den  anden  Officer,  Løjtenant  Stoitshev,  havde  udbedt 
sig  den  Ære  at  turde  eskortere  Fyrsten  til  Lompalanka,  en 
smuk  Præstation,  21  danske  Mil  til  Hest  i  19  Timer  og  med 
Undtagelse  af  de  korte  Standsninger  uafladelig  tilbagelagte 
i  kort  Trav.  Under  hele  den  serbiske  Krig  havde  Tanev 
kommanderet  Fyrstens  Liveskorte,  og  paa  Kabinetsraad 
Menges  nær  var  Alexanders  hele  personlige  Stab  fra  Ser- 
berkrigen atter  her  forsamlet;  sørgelige  Minder! 

Nu,  da  Fyrsten  havde  gjort  det  afgjørende  Skridt, 
længtes  han  blot  efter  at  forlade  Bulgarien  saa  snart  som 
muligt.  Rejsen  blev  derfor  paaskyndet  af  alle  Kræfter,  ved 
Nattetid  passeredes  Balkan,  et  kort  Holdt  ved  Landsbyen 
Klissura,  for  at  Hestene  kunde  puste  ud,  og  før  Morgengry 
gik  Rejsen  videre,  i  det  man  muligvis  befrygtede  en  eller 
anden  uventet  Hindring  for  Rejsens  Fortsættelse,  naar  Rygtet 
om  Tronfrasigelsen  fik  spredt  sig  over  hele  Landet.  I  de 
faa  og  ubetydelige  Landsbyer,  man  passerede  om  Dagen,  var 
Efterretningen  om  Alexanders  Afrejse  næppe  bekjendt  endnu, 
og  dog  havde  alle  skyndt  sig  med  at  smykke  deres  Huse 
og  udhængt  Flag  til  Ære  for  den  bortrejsende  Fyrste.  For- 
beredelserne vare  meget  smaa,  meget  beskedne;  men  naar 
man  kjender  den  bulgariske  Bondebefolkning  og  véd,  hvor 
vanskeligt  det  falder  den  at  give  sine  Følelser  Luft,  vil  man 
finde  noget  rørende  i  disse  simple  og,  om  man  saa  vil, 
tarvelige  Demonstrationer. 

Ved  Ankomsten  til  Lompalanka  var  Landgangspladsen 
festlig  smykket  og  omringet  af  en  stor  Menneskemasse. 
Byfogeden  modtog  Fyrsten  med  en  Festtale,  og  Brigade- 
kommandørerne, Oberstløjtenanterne  Lubomski  og  Filov  pre- 
senterede deres  Officerer,  som  vare  indtrufne  fra  Viddin  og 
Rustsjuk;  ogsaa  de  vilde  følge  Alexander  dels  til  Viddin, 
dels  til  Turn-Severin,  og  da  Følget  paa  denne  Maade  blev 
overordentlig  stort,  maatte  man  foruden  den  fyrstelige  Jagt 
»Alexander«  ogsaa  benytte  den  østerrigske  Dampbaad  Save, 
der  fortrinsvis  skulde  tjene  som  Hotelskib. 

Vi  skulle  forbigaa  de  gribende  Scener,  der  atter  for- 
nyedes ved  Afskeden;  intet  Øje  blev  tørt,  og  gjentagne 
Gange  hørte  man  den  Ytring,  at  man  dog  vistnok  gjorde 
Uret  i  at  lade  Fyrsten  rejse  bort.  Under  Farten  indtraadte 
en  lille  Begivenhed,  der  et  Øjeblik  fængslede  alles  Øjne 
med  Studsen;  Jagten  »Alexander«,  der  hidtil  havde  fulgt 
Sava  i  nogle  Hundrede  Alens  Afstand,  satte  pludselig  Damp 
paa  og  skød  i  betænkelig  Nærhed  rask  efter  det  første  Skib. 

Vilde  »Alexander«  maaske  borde  Save  og  atter  fere  Fyrsten 
tilbage  ?  Det  saae  næsten  ud  dertil ;  dog  snart  øgedes  atter 
Afstanden,  og  begge  Skibe  fulgte  atter  rolig  deres  Vej. 
Ved  denne  Lejlighed  skulle  vi  endnu  berøre,  at  Mandskabet 
paa  »Alexander«  var  blevet  ombyttet  med  Matroserne  fra 
Kanonbaaden  Golubtshik;  af  hele  den  gamle  Besætning  var 
kun  tilbage  Søkadet  Gostopriemov,  den  eneste,  der  under 
Fyrstens  Fangenskab  om  Bord  paa  »Alexander«  havde  vist 
sig  trofast;  som  ældste  og  eneste  bulgariske  Søofficer  til- 
faldt ham  nu  den  sorgelige  Ære  at  kommandere  Jagten 
under  Fyrstens  sidste  Rejse. 

Kort  efter  Frokosten  nærmede  man  sig  Staden  og 
Fæstningen  Viddin.  der  i  Tidernes  Løb  har  oplevet  mangen 
Belejring,  mangen  Storm,  mangen  mindeværdig  Begivenhed, 
men  næppe  nogen,  som  kunde  lignes  med  Dagens  forestaaeude 
Hændelser. 

Næppe  skimtedes  Fæstningsvoldene,  der  hæve  sig  brat 
fra  Donaus  Bred,  tør  tvende  Dampere  under  rumænsk  og 
græsk  Flag  nærmede  sig;  de  havde  Musikkorps  om  Bord, 
vare  rigelig  smykkede  med  Flag  og  overfyldte  med  Menne- 
sker, som  under  Forbifarten  hilsede  Fyrsten  med  Hurraraab, 
hvorpaa  Skibene  svajede  rundt  og  fulgte  »Alexander«  i 
Kjølvandet.  Imidlertid  vare  de  fyrstelige  Skibe  allerede 
komne  Viddins  Værker  temmelig  nær,  snart  vare  Fæstningens 
Volde  hyllede  i  Krudtdamp,  og  Lyden  af  det  svære  Fæstnings- 
skyts  rullede  Fyrsten  i  Mode;  jo  nærmere  man  kom,  desto 
lydeligere  blev  Kanonernes  Torden,  og  mellem  Krudtrøgen 
skimtedes  Fanerne,  hvormed  Voldene  vare  smykkede.  Langs 
Bredden  mellem  Floden  og  Voldene  stod  Garnisonen  i  lange 
Rækker,  kun  hist  og  her  afbrudte  af  et  Stykke  Feltskyts, 
der  afgav  Salutskud  om  Kap  med  Fæstningens  Kanoner; 
bag  Tropperne  var  hele  Strækningen  mellem  dem  og  Voldene 
opfyldt  af  en  Menneskemasse,  der  stod  sammenpresset 
Hoved  ved  Hoved  og  blev  tættere  og  tættere,  jo  mere  man 
nærmede  sig  Landgangsstedet.     Kanonernes  Torden  blandede 

sig  nu  med  Hurraraabene  fra  Tropperne  og  Menneskestimmelen, 
og  da  Damperne,  indhyllede  i  Krudtrøg,  endelig  lagde  til 
ved  den  festlig  smykkede  Landgangsbro,  skulde  man  have 
antaget,  at  det  var  et  trofast  Folk,  som  bod  en  elsket 
Fyrste  Velkommen  efter  et  glimrende  Sejrs  tog. 

Det  var  imidlertid  desto  værre  en  Fejltagelse. 

Da  Fyrsten  under  Regimentsmusikkens  Toner  endelig 
gik  i  Land,  udviklede  der  sig  en  Scene,  hvis  Mage  man  vel 
næppe  faar  Lejlighed  til  at  se  mere  end  én  Gang  i  sit  Liv. 
Major  Usunov,  som  det  forløbne  Aar  saa  bravt  havde  for- 
svaret Viddin  mod  Serbernes  Stormangreb,  stod  med  Garni- 
sonens Officerer  ved  Landgangsbroen;  de  raabte  alle  Hurra, 
men  man  kunde  i  deres  Miner  læse,  at  de  vare  alt  andet 
end  glade  til  Mode.  Da  Fyrsten  betraadte  Strandbredden, 
opstod  en  saa  stærk  Trængsel,  at  han  næsten  blev  knust  af 
Massen:  kun  med  Meje  mægtede  han  at  bane  sig  Vej 
gjennem  Folkemassen,  og  snarere  baaren  end  gaaende  naaede 
han  Byfogedens  Bolig.  Temperaturen  var  trykkende,  baade 
i  bogstavelig  og  i  overført  Betydning;  her  fandt  jo  først 
den  egentlige,  sidste  Afsked  Sted  fra  bulgarisk  Grund ;  man 
kunde  se  Mænd  græde,  hvem  man  skulde  have  troet  aldeles 
uvante  hermed.  Mænd,  hvem  man  under  andre  Situationer 
havde  set  handle  med  en  Kulde  og  en  Haardhed,  der  græn- 
sede til  Følesløshed.  I  Byfogedens  Bolig  gik  det  til  paa 
samme  Vis ;  Fyrsten  herte  idelig  og  idelig  kun  en  Variation 
af  de  Ord,  som  alt  lød  i  Sofia:  »Deres  Højhed!  uden  Dem 
gives  intet  Bulgarien!« 

Et  Øjeblik  blev  Situationen  meget  kritisk,  og  Oberst- 
løj tenant  Lubomski  lagde  intet  Dølgsmaal  paa  sin  Frygt, 
at  Folket  og  Officererne  med  Magt  vilde  hindre  Fyrstens 
Afrejse.  Da  traadte  Alexander  ud  paa  Altanen  og  holdt 
med  lydelig  Stemme  en  Tale,  hvori  han  erklærede,  at  han 
til  Landets  Vel  maatte  forlade  Bulgarien,  og  endnu  engang 
takkede  alle,  som  her  havde  vist  ham  Kjærlighed  og  Godhed. 
Disse    beroligende   Ord    un diode  ikke   at  gjøre  Indtryk,   og 

saaledes  kunde  Fyrsten  naa  Skibet,  som  kastede  los  fra 
Bulværket  under  fornyet  Kanontorden,  og  fra  Folkets  og 
Militærets  Side  med  levende  Demonstrationer,  der  under 
de  herskende  Omstændigheder  maatte  karakteriseres  som 
hjærtegribende.  I  næppe  et  Par  Hundrede  Alens  Afstand 
stode  opstillede  de  gamle  kruppske  Kanoner,  der  det  fore- 
gaaende  Aar  ved  Slivnitza  havde  holdt  S'  rberne  saa  tappert 
fra  Livet  og  nu  aabnede  en  Ild  mod  Jagten,  som  om  de 
hellere  havde  ønsket  at  skyde  Skibet  i  Sænk  end  tilstede 
det  at  bortfere  Fyrsten.  Af  de  Mænd,  som  fandtes  om 
Bord,  havde  de  fleste  rolig  og  koldt  udholdt  Fjendens  Ild; 
de  havde  vistnok  endnu  engang  udsat  sig  for  en  virkelig 
Ild  langt  hellere  end  at  høre  disse  Salutskud. 

Under  de  gribende  Scener  i  Viddin  bevarede  Fyrsten 
en  overordentlig  Ko,  der  var  saa  meget  mere  mærkelig,  som 
den  stod  i  stærkeste  Kontrast  til  hans  bevægede  Stemning 
i  Sofia;  men  selv  den  største  Sindsbevægelse  kan  ikke  vare 
evig;  Alexander  var  dybest  bevæget,  da  han  i  Sofia  maatte 
meddele  sine  Officerer,  at  han  veg  for  det  russiske  Tryk, 
nedlagde  Kronen  og  forlod  Landet.  Da  derpaa  den  tunge 
Iværksættelse  var  fulgt  paa  den  tunge  Beslutning,  blev 
Fyrsten  roligere,  ved  Afskeden  fra  Viddin  var  han  den 
roligste  af  alle,  og  først,  da  Batterierne  affyrede  deres  Af- 
skedshilsen, gav  han  sin  Følelse  Luft  i  det  Udbrud:  »Nu 
kan  den  russiske  Konsul  i  hvert  Fald  ikke  telegrafere,  at 
Bulgarerne  have  jaget  mig  bort.« 

Man  forlod  Bulgarien,  men  de  venskabelige  Demon- 
strationer vare  endnu  ikke  forbi;  man  nærmede  sig  den 
rumæniske  Bred  ved  Kalafat,  og  atter  hilsedes  Skibene  af 
langvarige  Hurraraab,  Fanerne  vajede,  flere  Musikkorps 
spillede:  »Dschumi  Maritza«,  og  langsomt  giede  Damperne 
langs  Bredden,  for  at  Fyrsten  kunde  besvare  disse  Demon- 
strationer; endnu  en  Strækning  fulgte  flere  Dampere  og 
festlig  smykkede  Barker  efter  »Alexander«,    men   lidt  efter 

lidt  voxede  Afstanden,  og  snart  svandt  ogsaa  Kalafats  Taarne 
og  Viddins  Minaretter  under  Synskredsen;  men  selv  efter  at 
Natten  var  brudt  frem  og  havde  hyllet  Donaus  Bredder  i 
Mørke,  lød  endnu  mangen  Gang  Hurraraab  og  Musikkens 
Toner  ud  til  Skibene,  snart  fra  den  bulgariske,  snart  fra 
den  rumænske  Flodside,  ja  sluttelig  endog  fra  den  serbiske 
Side  af  Floden. 

Ved    Midnatstider    saae    man    Lysene   i   Turn-Severin, 
Klokken  ét  laa  Skibene  ved  Landgangsbroen,  og  nu  paafulgte 
der  en  lang,  uhyggelig  Ventetid,  medens  Bagagen  blev  søgt 
sammen  og  bragt  fra  Borde.     Fyrsten,    haus   Broder  Frans 
Josef  og  Adjutanten,    Kaptejn  Uvaliev,  som   skulde  ledsage 
Alexander    til  hans  Hjemstavn,    havde    nu   iført    sig   civile 
Dragter;    enkelte   rumæniske   Officerer    kom   om   Bord   som 
Afsendinge  fra  Garnisonen,  hilsede  Fyrsten  Velkommen  paa 
rumænisk   Grund    og    udtalte    den   rumæniske  Hærs    varme 
Deltagelse  for   ham;    derpaa  forlod  Alexander    sin  Jagt   og 
begav  sig  til  Jærnbanestationen  for  her  at  afvente  Iltoget; 
rumæniske   Tropper   dannede  Espaliers    fra   Skibene    og    til 
Stationen  og  hilsede  Fyrsten  med  de  Æresbevisninger,  som 
tilkomme  en  Suveræn.      I  Ventesalen,    der   helt    og   holden 
var  opfyldt  af  Bulgarere,    herskede   en   trykkende   Stilhed; 
man  talte  kun   med  sagte  Stemme,    og   enhver  havde  kun 
den    Følelse:     Gid    Afskeden    snart  var    forbi!     Ventetiden 
syntes  uendelig,  men  sluttelig  meldtes  dog  Togets  Ankomst. 
Fyrst  Alexander  rejste  sig,  et  tredobbelt,  brusende  Hurraraab 
fyldte  Ventesalen ;  han  omfavnede  dem,  som  stode  ham  nær- 
mest, sine  Ministre  og  Officerer,  af  hvilke  mange  ikke  kunde 
holde   deres  lydelige  Hulken  tilbage.     Foran  Perronen  stod 
Toget  parat  til  Afrejse.     Tæt  omringet  af  sine  Ledsagere 
besteg  Fyrst  Alexander   med   sin  Broder   den  Vaggon,    som 
var   bestemt  for  ham,    blev  staaende  i  dens  aabne  Dør  og 
lod  sit  Blik  vemodig  hvile  paa  den  sammenstuvede  Mængde. 
En  skingrende  Piben,    Maskinen  satte  sig  i  Bevægelse,  for 

sidste  Gang    lød    Raabet    »Leve  Fyrst  Alexander!«,  og   da 
Toget  forlod  Banegaarden,  lød  efter  det: 
»Paa  Gjensyn!« 


Den  9de  Septb.  ved  Middagstider  lagde  den  fyrstelige 
Jagt  »Alexander«  med  yderste  Langsomhed  til  ved  Land- 
gangsbroen i  Viddin.  De  samme  Mænd,  som  havde  fulgt 
Fyrsten  til  Turn-Severin,  vare  atter  om  Bord;  kun  Fyrst 
Alexander  manglede,  Flaget  sank  paa  halv  Stang,  og  Mu- 
sikken spillede  en  Sorgemarche.  »Alexander«  lignede  et 
Dødningeskib,  og  de  tilstedeværende  blottede  deres  Hoveder. 

De  vidste  vel,  hvad  de  gjorde. 


Karl  den  5tes  TTngdom.*) 


I. 

K-arl  den  5tes  Fader,  Philip  den  smukke,  en  Søn  af 
Kejser  Maximilian,  havde  i  Aaret  1496  ægtet  Ferdinand  den 
katholskes  og  Isabellas  anden  Datter  Johanna.  Den  24de 
Februar  1500  saae  den  første  Søn  af  dette  Ægteskab  Dagens 
Lys  i  Gent;  efter  hans  Oldefader,  den  engang  saa  mægtige 
og  stolte,  til  sidst  saa  ulykkelige  Karl  den  forvovne,  gav 
man  ham  Navnet  Karl.  Allerede  i  Slutningen  af  Aaret 
1501  forlode  hans  Forældre  Flandern  for  efter  »de  ka- 
tholske  Kongers«  (Ferdinands  og  Isabellas)  Ønske  at  tage 
deres  Ophold  i  Spanien,  medens  den  lille  Karl  blev  tilbage 
i  Nederlandene.  En  glimrende  Fremtid  havde  aabnet  sig 
for  Ærkehertug  Philip;  da  han  ægtede  Johanna,  syntes  det 
ikke  at  have  andet  at  betyde,  end  at  det  spanske  Konge- 
huses Interesser  skulde  knyttes  sammen  med  Habsburgernes; 
thi  Isabellas  og  Ferdinands  mægtige  Arv  var  bestemt  for 
deres  eneste  Søn  Johan,  og  ved  den  samme  Overenskomst, 
som  fastsatte  Philips  Ægteskab  med  Johanna,  var  det  blevet 
afgjort,  at  Johan  skulde  ægte  Philips  Søster  Margarete.  I 
April  1497  fuldbyrdedes  denne  Forbindelse,  af  hvilken  Spa- 
nierne ventede  sig  noget  stort,  da  Prinsen  var  lige  saa  dygtig 


*)  Efter  Baumgartens  „Geschichte  Karls  V."  Stuttgart  1885. 
Historisk  Arkiv.    I.  1887.  \Q 

som  Margarete  var  klog;  men  allerede  et  halvt  Aar  efter 
døde  Johan  i  Salanianca  af  en  hidsig  Feber.  Nu  gik  Arve- 
følgen over  til  hans  ældste  Søster  Isabella,  som  kort  for 
var  bleven  Dronning  af  Portugal;  men  umiddelbart  efter  en 
Søns  Fødsel  døde  hun  i  Slutningen  af  Avgust  1498.  Den 
unge  Miguel  syntes  at  skulle  forene  Rigerne  paa  den  pyre- 
næiske  Halvø;  men  han  døde,  inden  han  havde  fyldt  sit 
andet  Aar.  Nu  var  Johanna  Arving  til  Castilien  og  Ara- 
gonien, Neapel  og  Sardinien  samt  den  nye  Verden,  som 
dukkede  op  af  et  flærnt  Ocean,  og  hendes  Mand  Philip, 
Nederlandenes  Fyrste,  turde  haabe  at  følge  sin  Fader  i  den 
tyske  Kejserværdighed. 

Isabella  og  Ferdinand  ønskede,  at  deres  Svigersøn  skulde 
blive  fortrolig  med  det  Land,  han  engang  skulde  styre;  men 
de  huslige  Ulykkers  Maal  var  endnu  ikke  fyldt  for  de  ka- 
tholske  Konger.  De  første  Maaneder  af  Johannas  og  Philips 
Ophold  i  Spanien  bragte  vel  lutter  Jubel  og  Herlighed:  de 
castilianske  Cortes  hyldede  dem  i  Toledo,  de  aragoniske  i 
Barcelona;  men  Ærkehertugen  var  allerede  kjed  af  det 
spanske  Liv.  Han  længtes  efter  Flandern;  Johanna  kunde 
ikke  følge  ham  der  hen,  da  hun  var  frugtsommelig;  forgjæves 
bønfaldt  hun  og  hendes  Forældre  den  letfærdige  Herre  om 
ikke  at  forlade  dem.  Allerede  havde  Tungsindighed,  ledsaget 
af  Skinsyge,  vist  sig  hos  Johanna,  og  da  han  forlod  hende, 
henfaldt  hun  til  dyb  Melankoli.  »Hun  løfter  aldrig  Blikket 
fra  Jorden«,  skriver  Petrus  Martyr,  dette  spanske  Hofs  ita- 
lienske Lærer,  i  de  første  Dage  af  Aaret  1503,  »Rigdom, 
Magt,  Forældre  ere  hende  ligegyldige;  hun  tænker  kun  paa 
sin  Ægtefælle.«  Den  10de  Marts  1503  fødte  den  ulykkelige 
Prinsesse  i  Alcalå  de  Henarez  sin  anden  Son  Ferdinand. 
Man  nærede  længe  Betænkelighed  ved  at  lade  hende  rejse 
til  Flandern;  men  i  Foraaret  1504  maatte  man  føje  hende. 
Philips  Kulde  forværrede  det  Mørke,  som  omskyggede  hendes 
aldrig  stærke  Aand,  og  Efterretningen  herom  gav  den  alle- 
rede længe  hensygnende  Dronning  Isabella  det  sidste  Stød; 

den  26de  November  1504   døde   den  Fyrstinde,    som  havde 
skabt  den  spanske  Magt. 

Nu  var  Johanna  Dronning  af  Castilien,  Cortes  ydede 
hende  og  Philip  Troskabseden,  men  erkj endte  tillige,  da 
Johanna  var  ude  af  Stand  til  at  føre  Regeringen,  i  Følge 
Isabellas  Testament,  Kong  Ferdinand  for  Regent.  Dette 
var  imidlertid  meget  lidet  kjærkomment  for  en  stor  Del  af 
den  castilianske  Adel,  som  rettede  sit  Blik  mod  den  let- 
sindige og  uerfarne  Philip,  hvis  Regering  vilde  blive  langt 
svagere  end  den  kloge  og  haarde  Aragoniers.  Johanna  er- 
klærede sig  vel  for  sin  Fader;  men  Philip  saae  deri  en 
følelig  Krænkelse,  stillede  den  ulykkelige  Dronning  under 
strængt  Opsyn  og  besluttede  at  bemægtige  sig  Regeringen 
over  Castilien.  I  April  1506  kom  han  med  Johanna  til 
Spanien  og  blev  anerkjendt  som  Konge  af  Castilien;  men 
allerede  den  25de  September  s.  A.  slog  hans  sidste  Time. 
Hans  Enke  sank  hen  i  Vanvid. 

Saa  svære  Skygger  laa  over  Karls  første  Barndom. 
Faderens  Død  og  Moderens  Vanvid  gjorde  den  sexaarige 
Ærkehertug  Karl  til  Nederlandenes  Herre  og  Arving  til  de 
spanske  Riger.  Man  skulde  tro,  at  talrige  Diplomater  og 
andre  Iagttagere  vilde  have  efterladt  os  rigelige  Beretninger 
om  en  Prins's  Udvikling,  om  hvem  man  havde  saa  store 
Forventninger.  Næppe  havde  han  fyldt  et  Aar,  fer  der 
aabnedes  ivrige  Underhandlinger  med  Frankrig  om  hans 
Formæling  med  Ludvig  den  12tes  Datter  Claude,  og  i 
Overenskomsten  i  Trient  (Oktober  1501)  blev  denne  formelig 
vedtagen.  Næsten  hver  Omvexling  i  Politiken  bragte  den 
umyndige  en  ny  Brud,  og  i  alt  blev  han  ti  Gange  forlovet, 
førend  han  virkelig  blev  gift;  men  hans  Personlighed  syntes 
ikke  at  komme  i  Betragtning.  Paa  en  Tid,  da  Kong  Henrik 
den  7de  af  England  i  sine  gamle  Dage  kunde  fri  til  den 
vanvittige  Johanna,  tænkte  Statsmændene  kun  lidet  paa, 
hvorledes  det  personlig  stod  til  med  saa  mange  Landes 
Arving,  der  jo  endnu  længe  skulde  ledes  af  andre.     I  Brev- 

vexlingen  mellem  hans  Tante  Margareta,  under  hvis  Vare- 
tægt han  blev  stillet  efter  sin  Faders  Død,  og  hendes  Fader 
Maximilian  er  der  vel  hyppig  nok  Tale  om  Karls  Hof  og 
om  dennes  eller  hins  Ansættelse  derved;  men  om  den  unge 
Herre  selv  erfare  vi  paafaldende  lidt.  For  Karl  fyldte  sit 
8nde  Aar,  blev  han  forlovet  med  den  engelske  Prinsesse 
Marie.  For  at  sikre  denne  Forbindelse  mod  Frankrigs 
Tilbud  og  holde  de  rige  Nederlande  fast  paa  engelsk  Side 
blev  det  flamske  Hof  næsten  uafbrudt  iagttaget  af  engelske 
Agenter.  Deres  Beretningers  Fylde  ligger  for  os;  men 
ogsaa  i  disse  finde  vi  kun  sjælden  et  Ord,  som  lader  os 
gjøre  et  Indblik  i  Prinsens  Personlighed. 

Karl  levede  hos  sin  Tante  med  sine  tre  Søstre  Eleonore, 
Isabella  og  Marie,  medens  den  yngste  Søster  Katharine 
blev  opdragen  i  Spanien  ligesom  Broderen  Ferdinand.  En 
Gang  træde  de  fire  Børn  frem  for  os  i  fuld  Ungdomsglæde. 
Den  27de  Juni  1512  skriver  den  engelske  Sendemand  Po- 
nynges  til  Henrik  den  8de  fra  Briissel,  at  han  den  24de 
havde  haft  Avdiens  hos  Maximilian,  der  den  Gang  opholdt 
sig  i  Nederlandene.  Dér  fandt  han  Margarete  med  Prinsen 
og  hans  Sostre  foran  Slottets  Port,  »hvor  der  var  antændt 
en  stor  Ild  til  Ære  for  den  hellige  Johannes«.  Medens 
han  underholdt  sig  med  Margarete,  »dansede  Prinsen,  hans 
Søstre  og  andre  unge  Folk,  og  imellem  9  og  10  herte  de 
op.«  Han  fandt  den  fyrstelige  Ungdom  »ret  skjøn  og  stor 
med  en  god  Holdning.«  Et  Par  Dage  efter  saae  han 
Prinsen  skyde  til  Skive,  og  »han  forstod  ganske  fortræffelig 
at  omgaas  med  sin  Bue.«  Allerede  i  Februar  1510  skriver 
Maximilian  til  sin  Datter:  »Vi  bleve  meget  glade  over,  at 
vor  Søn  Karl  finder  saa  stor  Fornøjelse  i  Jagten,  ellers 
kunde  man  have  troet,  at  han  var  en  Bastard.«  »Min  Hr. 
Neveu«,  skriver  Margarete  samme  Aar,  »befinder  sig  vel, 
voxer  daglig  og  skikker  sig  vel  i  alle  sømmelige  Ting.« 

En  saa  aandrig  og  dannet  Dame  som  Margarete  viste 
naturligvis  al  Omsorg  for  hendes  Brodersøns  aandelige  Ud- 

vikling  Og  gav  ham  de  bedste  Lærere  og  Opdragere.  En 
af  disse,  Spanieren  Luis  Vacca,  roser  hun  for  sin  Fader  i 
December  1507,  for  at  han  er  ivrig  i  at  oplære  Ærkeher- 
tugen i  Videnskaber  og  gode  Sæder,  »hvori  han  efter  sin 
Alder  gjor  store  Fremskridt.«  »I  tre  Aar«,  skriver  hun 
1512,  »har  Vacca  undervist  Karl  og  hans  Søstre  sammen, 
derpaa  Karl  alene  med  hans  Pager  i  andre  tre  Aar.«  Ved 
Siden  af  Vacca  blev  dernæst  den  fromme  og  lærde  Theolog 
Adrian  af  Utrecht  Karls  Lærer. 

En  ret  mærkelig  Skildring  af  den  unge  Fyrste  giver 
Biskop  Manrique  afBadajoz  os  i  Marts  1516.  Denne  Biskop 
opholdt  sig  siden  1509  ved  det  flanderske  Hof;  han  havde 
som  ivrig  Tilhænger  af  Philip  den  smukke  ogsaa  efter 
dennes  Død  deltaget  i  Oppositionen  mod  Kong  Ferdinand 
og  havde  derfor  maattet  forlade  Spanien  og  søge  Tilflugt 
hos  Margarete ;  senere  blev  han  af  Karl  befordret  til  Ærke- 
biskop af  Sevilla.  Denne  Alfonso  Manrique  skriver  nu  den 
8de  Marts  1516:  »Vor  Herre  Prinsen  har.  Gud  være  lovet, 
meget  gode  Tilbøjeligheder  og  store  naturlige  Anlæg;  men 
de  have  opdraget  ham  og  opdrage  ham  endnu  i  stor  Af- 
sluttethed,  især  fra  Spanierne.  Man  skulde  tilstede  ham 
mere  Omgang,  især  med  Spanierne.  Hans  Højhed  kan 
endnu  ikke  tale  et  Ord  Spansk  og  forstaar  kun  lidt  deraf. 
Han  bliver  meget  ledet,  saa  at  han  ikke  véd  at  gjøre  eller 
sige  noget  andet,  end  hvad  de  raade  og  sige  ham.  Han  er 
ganske  underkastet  sit  Raad;  men  da  han  allerede  er  traadt 
ind  i  sit  17de  Aar,  var  det  ønskeligt,  at  han  selv  traadte 
noget  mere  frem.« 

I  Overensstemmelse  med  disse  Ord  af  den  spanske 
Biskop  staar  Karls  Optræden.  I  December  1507  havde  man, 
som  allerede  omtalt,  forlovet  ham  med  Henrik  den  8ndes 
Søster  Marie,  og  i  Oktober  1513  blev  det  aftalt  mellem 
Maximilian  og  Henrik,  at  Ægteskabet  allerede  skulde  fuld- 
byrdes næste  Maj.  Frankrig  ophed  alt  for  at  hindre  denne 
intime  Forbindelse  med  England.     Nu  skulde  man  dog  vente, 

at  de  ivrige  engelske  og  franske  Agenter  havde  gjort  sig 
Umage  for  at  vinde  den  forældreløse  snart  fjortenaarige 
Ærkehertug;  men  i  de  engelske  Sendemænds  rige  Brevvex- 
ling  er  der  saa  godt  som  slet  ikke  Tale  om  Prinsen  selv. 
Spørgsmaalet  drejer  sig  blot  om  Margarete,  som  staar  paa 
Englands  Side,  og  Karls  Raad,  som  staar  paa  Frankrigs 
Side.  En  eneste  Gang,  skriver  den  engelske  Agent  Wing- 
field, skal  Karl  have  erklæret  sig  for  Ægteskabet;  men  det 
modsatte  Parti  sejrede.  Endnu  den  10de  Juli  1515  skriver 
den  engelske  Sendemand  Sampson  til  Wolsey:  »Prinsen 
bliver  ledet  som  et  Barn  af  sit  Raad.« 


II. 

Den  Gang  var  Karl  allerede  i  en  højtidelig  Forsamling 
af  de  i  Brfissel  sammenkaldte  nederlandske  Stænder  erklæret 
for  myndig  (den  ote  Januar  1515);  han  var  nu  selvstændig 
Regent  over  Nederlandene,  d.  v.  s.  udelukkende  underkastet 
de  flanderske  Raadsherrers  Indflydelse.  Margarete  klagede 
over,  at  Sagen  var  bleven  afgjort,  uden  at  hun  blev  spurgt, 
og  Maximilian,  der  hidtil  som  Karls  Formynder  havde  haft 
Ret  til  at  gribe  ind  i  Nederlandenes  Regering,  kunde  nu 
kun  ytre  Ønsker,  som  man  sjælden  tog  Hensyn  til.  I  den 
sørgelige  Hjælpeløshed,  som  han  kunde  takke  det  tyske 
Riges  Adsplittelse  og  sit  eget  Væsens  fantastiske  Ubestan- 
dighed for,  havde  han  med  Hensyn  til  Nederlandene  ikke 
noget  ivrigere  Ønske  end  at  benytte  det  rige  Land  saa 
meget  som  muligt  til  at  fylde  sin  altid  tomme  Kasse.  Ogsaa 
af  de  Giftermaalsforretninger,  som  lode  sig  gjøre  med  hans 
Sønnesøn,  søgte  han  at  vinde  Udbytte  i  samme  Retning. 
Da  han  forlovede  ham  med  Marie  af  England,  blev  han, 
som  hans  Datter  selv  tilstaar,  især  ledet  af  det  Ønske,  at 
faa  »en  stor  Sum  Penge«  af  England.  Margarete  maatte  for 
det   meste    give    efter   for   sin   Faders  undertiden  ligefrem 


Karl  den  5tes  Ungdom.  247 

modb3^delige  Begjærlighed,  om  hun  end  af  og  til  tillod  sig 
at  gjøre  ham  Forestillinger  derimod.  Det  var  derfor  na- 
turligt, at  Stormændene  ved  det  flanderske  Hof  saa  vidt 
muligt  hindrede  Maximilians  og  hans  Datters  Indflydelse. 
Maximilians  stadig  vexlende  Politik,  som  den  ene  Dag  satte 
Himmel  og  Jord  i  Bevægelse  mod  Frankrig,  for  Dagen 
efter  at  være  én  Sjæl  og  ét  Hjærte  med  det,  som  lovede 
England  Guld  og  grønne  Skove,  saa  længe  de  engelske 
Penge  fløde,  og  vendte  det  Ryggen,  saa  snart  Betalingen 
standsede,  denne  Politik  var  i  og  for  sig  højst  skadelig  for 
Nederlandenes  Interesser.  Deres  Befolkning,  hvis  Handel 
netop  begyndte  at  vinde  den  første  Plads  i  Verden,  ønskede 
en  fredelig  Politik;  men  Maximilian  rev  dem  ind  i  Mal- 
strømmen og  gjorde  idelig  Fordring  paa  Landets  Penge- 
kræfter. Herpaa  støttede  Stormændene,  Stændernes  Ledere 
og  Regeringens  Hoveder,  sig,  naar  de  søgte  at  indskrænke 
den  fremmede  Indflydelse. 

I  Spidsen  for  Stormændene  stod  Vilhelm  af  Croy,  Herre 
til  Chiévres.  Født  1458  havde  han  tidlig  udmærket  sig  i 
Maximilians  Krige,  men  derpaa  ledsaget  Karl  den  8nde  paa 
hans  Tog  til  Neapel  og  kæmpet  i  Italien  under  Ludvig  den 
12tes  Faner,  Hos  Philip  den  smukke  havde  han  staaet  i 
stor  Gunst  og  benyttet  denne  til  at  krydse  Maximilians 
Planer,  saa  ofte  de  vendte  sig  mod  Frankrig.  Da  Philip  i 
Foraaret  1506  forlod  Nederlandene,  udnævnte  han  ham  til 
Overhoved  for  den  midlertidige  Regering  og  Guvernør  for 
de  fire  Børn,  han  efterlod  dér.  Philips  Død  gjorde  snart 
en  Ende  paa  denne  høje  Stilling :  Margarete  blev  Statholder- 
inde  i  Nederlandene  og  Karls  Opdragerinde;  men  1509  ud- 
nævnte hun  Chiévres  til  Karls  Guvernør  og  første  Kammer- 
herre. Som  saadan  lykkedes  det  ham  at  fortrænge  enhver 
Medbejler  til  den  unge  Prinses  Yndest  og  indtage  en  endnu 
mægtigere  Stilling  hos  Sønnen  end  hos  Faderen.  Da  Karl 
blev  erklæret  myndig,  var  Chiévres  den  egentlige  Herre,  og 

den  næppe  femtenaarige  Fyrste  var  for  det  første  unddragen 
sin  Farfader,  sin  Tante  og  de  habsburgske  Interesser. 

Endnu  langt  heftigere  rasede  de  spanske  Partiers  Kamp 
om  ham.  Hans  Fader  Philip  havde  faaet  Magten  iCastilien; 
efter  hans  tidlige  Ded  havde  Morfaderen  Ferdinand  vel  igjen 
faaet  den  i  sine  Hænder;  men  han  følte  sig  idelig  truet  af 
Philips  Parti,  som  nu  var  Karls.  Jo  mere  de  castilianske 
Stormænd  samlede  sig  ved  Karls  Hof,  med  desto  større 
Skinsyge  holdt  han  Øje  med  dette.  Jo  mere  Karl  voxede 
til,  desto  mere  frygtede  han  for,  at  han  eu  skjøn  Dag 
skulde  vise  sig  i  Spanien  og  gjøre  sig  til  Herre  over  Ca- 
stilien.  Da  den  venetianske  Sendemand  Badoer  i  Begyndelsen 
af  Aaret  1515  vendte  tilbage  fra  Spanien,  meddelte  han  i 
sin  Beretning  til  det  store  Raad,  at  det  hed  sig  i  Spanien, 
at  Kong  Ferdinand  aarlig  betalte  20,000  Dukater  til  Mar- 
garete,  for  at  hun  skulde  holde  Karl  tilbage  i  Flandern. 
Hvilke  Indblik  kunde  den  unge  Fyrste  kun  alt  for  tidlig  gjøre 
i  sin  Tids  Politiks  grænseløse  Usandhed  og  Troløshed !  Heri 
laa  vistnok  de  vigtigste  Momenter,  som  bestemte  Karls 
Karakter.  Saa  muntert  det  ogsaa  saae  ud  i  Nederlandene, 
saa  lydelig  Jubelen  var  ved  Skyttefester  og  andre  Højtide- 
ligheder, hvori  den  unge  Fyrste  tog  Del,  saa  glimrende  de 
rige  Stæder  end  modtoge  deres  tilkommende  Herrer  paa 
hans  talrige  Rejser  gjennem  Landet,  maatte  Grundtonen  i 
hans  Tilværelse  dog  være  alvorlig,  ja  mørk.  Naar  han  saae, 
hvorledes  hans  Bedstefædre  strede  med  hinanden,  naar  han 
iagttog  den  uafbrudte  Kamp,  som  sønderrev  hans  nærmeste 
Omgivelser,  hvor  skulde  han  da  finde  et  paalideligt  Tilhold? 
Og  naar  en  naturlig  Længsel  søgte  den  tidlig  tabte  Fader 
og  Moderen,  der  i  den  spanske  Bjærgfæstning  plejede  sin 
elskede  Mands  Lig  som  sin  eneste  Skat,  hvor  sørgelige 
Billeder  maatte  da  opstige  for  ham!  Man  begriber  en  saa- 
dan  Drengs  tidlig  modne  Alvor  og  den  ængstelige  Tilbage- 
holdenhed, med  hvilken  han  lod  andre  gjøre,  hvad  han  selv 
umulig  kunde  gjøre.     Det  naturligste   vilde  vel  have  været 

for  ham  at  hengive  sig  til  en  af  sine  Bedstefædre,  og  da 
Ferdinand  kun  tænkte  paa  at  holde  ham  nede  og  borte,  at 
følge  Maximilians  Veje;  men  at  disse  Veje  i  deres  uberegne- 
lige Planløshed  aldrig  førte  til  andet  end  Nederlag  og  Yd- 
mygelser, maatte  vel  ogsaa  blive  klart  for  Karls  ungdomme- 
lige Indsigt,  især  naar  Chiévres  paa  enhver  Maade  befordrede 
denne  Indsigt.  Saaledes  kan  man  forstaa,  at  han  hengav 
sig  til  Chiévres  og  lod  denne  gjennemføre  en  Politik,  som 
ikke  sjælden  stillede  ham  i  Modsætning  til  hele  hans  Fa- 
milie, og  at  han  sky  trak  sig  tilbage  i  sig  selv. 

Karls  pinlige  Stilling  syntes  ikke  lidt  forbedret,  da  Kong 
Ferdinand  døde  den  23de  Januar  1516.  Den  magtbegj ærlige, 
forslagne,  samvittighedsløse,  men  sikkert  regnende,  politisk 
kloge  Fyrstes  Liv  havde  i  den  sidste  Tid,  da  Alderdoms- 
svaghed  ramte  den  netop  60  Aar  gamle  Mand,  været  meget 
pinligt.  Siden  Marts  1513  havde  han  lidt  af  et  Hjærteonde, 
som  steg  hurtig,  da  han  ikke  vilde  give  Slip  paa  Ung- 
dommens Glæder  og  var  meget  begjærlig  efter  at  faa  en 
Arving  med  sin  anden  Dronning,  Germaine  de  Foix.  Rastløs 
drog  han  fra  det  ene  Sted  til  det  andet  uden  at  finde  Lin- 
dring. I  December  1514  indtraf  Vattersot.  Det  flanderske 
Hof  fandt  det  hensigtsmæssigt  at  sende  en  Mand  til  Spanien, 
som  kunde  virke  til,  at  Ferdinand  ikke  skulde  træffe  For- 
holdsregler for  at  tilsidesætte  Karl  for  den  af  ham  fore- 
trukne Broder  Ferdinand.  Man  betroede  Sendelsen  til  Karls 
Opdrager  Adrian,  skjønt  denne  fromme  Mand  ikke  just  ud- 
mærkede sig  ved  diplomatisk  Behændighed  eller  imponerende 
Personlighed.  Han  kom  først  i  December  1515  til  Ferdinands 
Hof,  og  i  Januar  1516  kom  det  til  en  Overenskomst,  efter 
hvilken  Karl  skulde  overlade  sin  Bedstefader  Castiliens 
Styrelse,  saa  længe  han  levede;  men  kort  efter  døde 
Ferdinand. 

Nu  var  Karl  Spaniens  Herre  og  behøvede  ikke  mere 
at  frygte  sin  Bedstefaders  uvenlige  Sindelag.  Ferdinand 
havde   i    sit    Testament    overdraget    Castiliens    Styrelse   til 

Kardinal  Jimenez  de  Cisneros,  Ærkebiskop  af  Toledo,  deu 
store  Kirkefyrste,  som  under  Dronning  Isabella  havde  for- 
fulgt Misbrugene  i  den  spanske  Kirke  med  ubønhørlig  Energi 
og  stræbt  paa  én  Gang  at  gjengive  den  Sædernes  Renhed, 
Pligtopfyldelsens  Alvor  og  Videnskabens  Lys.  Siden  Dron- 
ningens Død  var  rigtignok  hans  Virksomhed  bleven  betydelig 
indskrænket,  da  han  ikke  stod  paa  den  bedste  Fod  med 
Kong  Ferdinand.  Ikke  desto  mindre  havde  han  netop  nu 
ved  Erobringen  af  Oran  og  Befæstningen  af  den  spanske 
Magt  i  Afrika  kunnet  vise,  hvad  han  formaaede  ogsaa  i 
verdslige  Anliggender.  Omsorgen  for  det  af  ham  skabte 
Universitet  i  Alcala  havde  siden  været  hans  Yndlingsbeskæf- 
tigelse. Her  opholdt  han  sig,  da  Efterretningen  om  Ferdi- 
nands Død  kaldte  ham  til  ny  Virksomhed,  og  skjønt  han 
var  70  Aar  gammel,  tog  han  med  den  fulde  Mandskrafts 
Friskhed  fat  paa  den  ham  overdragne  Opgave.  I  Flandern 
havde  man  haft  den  sælsomme  Tanke,  at  den  lærde  Adrian 
efter  Kong  Ferdinands  Død  skulde  overtage  Regeringen  i 
Spanien  for  Karl,  og  han  foreviste  nu  sin  Fuldmagt  dertil; 
men  Jimenez  lod  ham  kun  af  Navn  beholde  en  Stilling  ved 
Siden  af  sig  som  Talsmand  for  Karls  Ønsker  og  Interesser, 
og  Karl  selv  anerkjendte  Kardinalens  Statholderskab  i  de 
varmeste  Udtryk. 

I  Briissel  beskæftigede  man  sig  imidlertid  med  den 
Tanke  strax  at  lade  Karl  antage  Kongetitelen.  Raadet  i 
Castilien  erklærede  sig  derimod,  og  Biskoppen  af  Badajoz 
fandt  det  upassende,  da  Karl  kun  kunde  styre  Riget  for  sin 
syge  Moder;  men  den  unge  Fyrste  havde  Lyst  til  at  faa 
den  høje  Titel,  og  Spaniere  saa  vel  som  Nederlændere,  der 
bejlede  til  hans  Gunst,  tilskyndede  ham  til  at  antage  den. 
Saaledes  blev  den  14de  Marts  1516  Proklamationen  fuld- 
byrdet i  Brussels  Kathedralkirke  St.  Gudula.  Herolden 
raabte  tre  Gange:  »Den  katholske  og  allerkristeligste  Konge 
Ferdinand  er  ded«,  hvorpaa  han  sænkede  Castiliens  konge- 
lige Standart.     I  det  han  derpaa  igjen  løftede  den,    raabte 

han  højere:  »Leve  de  katholske  Konger  Johanna  og  Karl! 
Kongen  lever,  Kongen  lever,  Kongen  lever.«  Karl  aflagde 
sin  Sørgedragt;  Biskoppen  af  Badajoz,  som  havde  læst 
Messen,  forte  ham  frem  for  Alteret  og  overgav  ham  hans 
Kaarde,  som  han  svingede  med  loftet  Arm. 

I  Castilien  gjorde  man  gode  Miner  til  den  fuldbragte 
Kjendsgjerning;  men  i  Aragonien  vilde  man  ikke  proklamere 
en  Konge,  forend  han  personlig  havde  besvoret  Landets 
Fueros.  Den  kongelige  Anseelse  i  Spanien  forøgedes  i  alle 
Tilfælde  ikke  ved  den  hurtige  Antagelse  af  Titelen.  Der 
udbrød  Uroligheder,  og  Jimenez  skyndede  i  ethvert  Brev 
paa  Karls  Rejse  til  Spanien.  Snart  skrev  Petrus  Martyr  til 
sin  Ven  Marliano,  Karls  Læge  og  fortrolige:  »Naar  I  ikke 
skynde  eder,  vil  alt  styrte  sammen.  Spanien  forstaar  kun 
at  adlyde  sine  Konger.« 

Skyndsomheden  havde  imidlertid  store  Vanskeligheder 
at  overvinde.  For  det  første  havde  man  ingen  Penge: 
Stænderne  vilde  ikke  bevilge  de  fordrede  Summer,  førend 
Landet  var  sikret;  men  det  blev  truet  ikke  blot  af  Frankrig, 
men  endnu  mere  af  Hertug  Karl  af  Geldern,  som  næsten 
uafbrudt  hjemsøgte  den  nordlige  Del  af  Nederlandene  og 
ydede  den  franske  Politik  samme  Tjeneste  mod  det  habs- 
burg-burgundiske  Hus  som  Skotland  mod  England.  Det 
var  Frankrigs  Interesse  at  holde  Karl  tilbage  i  Nederlandene 
for  at  styrte  Spanien  i  Forvirring  og  muligvis  fortrænge 
ham  der  fra.  England  arbejdede  ivrig  paa  at  drage  Karl 
over  paa  sin  Side  og  at  vinde  Nederlandene  for  en  stor 
antifransk  Forbindelse,  og  for  den  spanske  Konge  syntes  en 
saadan  Politik  naturlig ;  men  Karls  nederlandske  Raad  søgte 
fremfor  alt  at  holde  sig  gode  Venner  med  Frankrig. 

Den  4de  Maj  brød  Chiévres  og  Storkansleren  Jean 
le  Sauvage  op  fra  Brussel  for  at  naa  dette  Maal  ved  For- 
handlinger i  Noyon.  Især  kom  det  an  paa  at  udjævne 
Stridighederne  om  Neapel.  Ludvig  XII.  havde  aftraadt 
dette  Kongerige  til  Kong  Ferdinand   som  Medgift  for  hans 

anden  Dronning,  Germaine  de  Foix,  men  under  den  Be- 
tingelse, at  Neapel  skulde  falde  tilbage  til  Frankrig,  hvis 
Germaine  overlevede  Ferdinand  uden  at  have  født  ham  en 
Sen.  Dette  Tilfælde  var  nu  indtruffet,  og  Franskmændene 
paastode,  at  deres  Konge  allerede  havde  en  god  og  klar 
Ret  til  Neapel;  men  Nederlænderne  holdt  paa,  at  deres 
Herre  var  Universalarving  til  alle  Kong  Ferdinands  Lande. 
Man  kunde  ikke  komme  til  Enighed  og  opsatte  Forhand- 
lingerne til  den  1ste  Avgust. 

Chiévres  og  Sauvage  nærmede  sig  derefter  noget  mere 
til  England  og  modtoge  endog  en  engelsk  Pension,  som  de 
tidligeie  altid  havde  afslaaet.  Ikke  desto  mindre  gik  de  i 
Slutningen  af  Juli  igjen  til  Noyon,  og  den  13de  Avgust 
sluttedes  der  en  Overenskomst,  der  syntes  at  skulle  bilægge 
alle  Stridigheder  mellem  Husene  Valois  og  Habsburg  og 
grunde  et  varigt  Venskab  mellem  de  to  unge  Konger.  Karl 
skulde  ægte  Frants's  Datter  Louise  og  med  hende  faa  alle 
Frankrigs  Fordringer  paa  Neapel  som  Medgift;  men  uhel- 
digvis var  Madame  Louise  endnu  ikke  et  Aar  gammel,  og 
det  maatte  altsaa  vare  længe,  inden  det  Giftermaal  kom  i 
Stand.  Skulde  Ægteskabet  ikke  komme  i  Stand  ved  Karls 
Skyld,  skulde  Neapel  falde  til  Frankrig,  hvis  Frankrig  havde 
Skylden,  til  Karl.  Mange  andre  Bestemmelser  søgte  at 
sikre  imod  andre  Muligheder;  men  de  laa  alle  meget  fjærnt; 
øjeblikkelig  Virkelighed  indeholdt  kun  den  Bestemmelse,  at 
Karl  indtil  Ægteskabets  Fuldbyrdelse  aariig  skulde  betale 
100,000  Kroner  til  Frankrig,  saa  længe  Kong  Frants  levede. 

England  saae  imidlertid  dog  et  Nederlag  i  Traktaten, 
og  Forberedelserne  til  Karls  Rejse  til  Spanien  gik  helt  i 
Staa.  Ja,  da  Kejser  Maximilian  i  Januar  1517  kom  til 
Nederlandene,  maatte  England  opleve,  at  endog  han  blev 
vunden  ved  Penge  af  de  nederlandske  Raader.  »Tror  Deres 
Naade«,  skriver  den  engelske  Diplomat  Knight  den  16de 
Februar  til  Wolsey,  »at  Kejseren,  som  altid  er  i  Pengenød 
og  sælger  sit  Blod   og  sin  Ære  for  Penge,  vil  holde  noget 

som  helst  Løfte,  han  har  givet  eller  vil  give  Kongen?«  De 
engelske  Diplomater  havde  gjentagne  Gange  forsøgt  at  op- 
naa  noget  hos  Karl  selv;  men  det  var  aldrig  lykkedes  dem 
at  bringe  ham  til  en  Ytring  af  sine  personlige  Anskuelser. 
1  December  1516  havde  f.  Fx.  Vicekansleren  Tunstal  en 
længere  Samtale  med  ham,  hvori  han  viste  ham,  hvor  store  For- 
tjenester England  havde  erhvervet  sig  af  Spanien.  »Kongen«, 
skriver  Tunstal,  »saae  venlig  paa  mig  og  sagde,  at  det 
vistnok  var  sandt,  men  at  han  endnu  ikke  havde  fattet 
nogen  Beslutning.«  Den  samme  Tunstal  ytrede  i  Februar 
1517  til  Margarete,  at  han  fandt  Karl  saa  ubevægelig  som 
et  Idol;  hun  svarede  ikke  noget  derpaa. 

Saaledes  hengik  Maaned  efter  Maaned  i  diplomatiske 
Bestræbelser,  og  Spanien  blev  overladt  til  sig  selv.  Hvor 
energisk  og  dygtig  nu  end  Jimenez  optraadte,  udbrød  der 
dog  idelig  Uroligheder.  »I  Aragon,  Catalonien  og  Valencia«, 
skrev  han  den  16de  Avgust  1516,  »vil  ingen  adlyde;  der 
gives  ingen  Justits,  man  siger,  at  man  kun  vil  lyde  Kongens 
Person«.  Han  formanede  og  bad  derfor  idelig  Kongen  om 
at  komme  til  sit  Rige,  men  uden  Frugt.  I  en  venetiansk 
Beretning  af  17de  Marts  1517  hedder  det:  »Den  katholske 
Konge  taler  kun  lidt  og  har  ikke  megen  Aand;  Hr.  de 
Chiévres  behersker  ham.«  Den  19de  April  meldte  de  en- 
gelske Sendemænd  til  deres  Konge,  at  man  frygtede  for 
at  lade  Karl  rejse  til  Spanien,  fordi  hans  Helhed  var  daar- 
ligt,  og  han  havde  bedst  af  ikke  at  forlade  sit  Fødeland. 

Imidlertid  syntes  Maximilians  og  Karls  Venskab  med 
Frankrig  bestandig  at  blive  inderligere.  Der  var  endog 
Tale  om  at  dele  Italien  imellem  dem;  men  strax  efter 
nærmede  Karls  Regering  sig  igjen  mere  til  England,  og  i 
Maj  1517  tiltraadte  den  en  Traktat  mellem  Kejseren,  Paven 
og  Henrik  den  8nde.  Den  unge  Konge  erklærede,  at  han 
aldrig  havde  gjort  noget  hellere ;  han  havde  besluttet  endnu 
i  denne  Sommer  at  begive  sig  til  Spanien.  Samtidig  for- 
sikrede Margarete    Englænderne,    at    der   var  foregaaet   en 

stor  Forandring  med  Karl;  han  bekymrede  sig  nu  om  sine 
egne  Anliggender. 

For  at  faa  Midler  til  Rejsen  fik  han  i  Juni  i  England 
et  Laan  af  100,000  Gylden,  og  i  samme  Maaned  traadte  de 
nederlandske  Stænder  sammen  i  Gent,  hvor  Karl  selv  for 
første  Gang  tog  Ordet  og  bad  sine  tro  Undersaatter,  at 
forblive  ham  hengivne;  han  skulde  være  dem  en  god  Fyrste. 
»Og  dermed«,  sagde  han,  »siger  jeg  eder  Farvel  til  min 
Tilbagekomst,  der  skal  finde  Sted  saa  snart  som  muligt.« 
I  Begyndelsen  af  Juli  kom  han  til  Middelburg,  i  hvis 
Nærhed  den  Flaade  laa,  som  skulde  føre  ham  til  Spanien; 
men  Vejret  var  ugunstigt,  og  det  trak  i  Langdrag  med  Af- 
rejsen. Ved  det  franske  Hof  var  man  endnu  i  Avgust  fast 
overbevist  om,  at  Karl  ikke  vilde  komme  afsted  i  dette  Aar. 

Medens  den  unge  Konge  i  Middelburg  ventede  paa,  at 
Sydvestvinden  skulde  vende  sig,  gjorde  hans  Hof  den  Er- 
faring, at  han  begyndte  at  have  en  egen  Vilje.  Hans  ældre 
Søster  Eleonore,  som  skulde  ledsage  ham  til  Spanien,  havde 
hemmelig  indladt  sig  i  en  Kjærlighedsforstaaelse  med  den 
unge  Pfalsgrev  Frederik,  som  levede  ved  det  nederlandske 
Hof.  Da  Karl  fik  det  at  vide,  fordrede  han  Pfalsgrevens 
øjeblikkelige  Fjærnelse;  forgjæves  bade  Margarete  og  Chiévres 
for  ham;  Karl  vilde  ikke  engang  se  ham.  »Mange«,  skriver 
den  engelske  Sendemand  Spinelli,  »sluttede  heraf,  at  den 
unge  Herre  var  stolt  og  modig,  at  han  ikke  let  vilde  glemme 
Fornærmelser  og  agte  Æren  højt.« 

Den  5te  September  sprang  Vinden  endelig  om  til  Nord- 
øst, og  allerede  den  8de  afgik  Plaaden  fra  Vlissingen.  Da 
denne  Efterretning  indtraf  i  Rom,  satte  den,  som  den  vene- 
tianske Sendemand  skriver,  alle  i  stor  Forbavselse.  Man 
mente,  at  det  var  Englands  og  Kejserens  Værk,  Frankrig 
vilde  ikke  synes  derom.  (Sluttes.) 

S.  B.  Thrige. 


Kong  Jakob  I.  og  den  engelske  Revolutions 
Forhistorie. 

(Fons.) 


III. 

J  akob  I.  var  fra  Skæbnens  Side  et  ulykkeligt  Menneske. 
Han  hørte  til  en  Kongeslægt,  der  i  Lebet  af  det  sidste 
Aarhundrede  havde  set  de  fleste  af  sine  Repræsentanter  paa 
Skotlands  Trone  i  Kamp  med  dens  Undersaatter,  afsatte 
eller  endog  myrdede.  Til  hans  Fødsel  knyttede  sig  Mis- 
tænksomhedens Tale  om  Ægteskabsbrud;  den  skjulte  sig 
ikke  ængstelig,  men  kom  offentlig  til  Orde,  begj ærlig  lyttet 
til  og  troet,  som  altid  Skandalen.  Og  selv  om  Rygtet  efter 
al  Sandsynlighed  ikke  har  talt  Sandhed,  var  det  Ægteskab, 
hvis  anerkjendte  Frugt  han  var,  ikke  mere  trøsteligt  at  se 
hen  til,  ikke  mere  værdifuldt  som  Mønster,  end  en  illegitim 
Fødsel  vilde  have  været.  Darnleys  og  Maria  Stuarts  For- 
bindelse førte  kun  Ulykke  med  sig  for  begge  Parter;  Hu- 
struen beskyldtes  for  Delagtighed  i  sin  Ægtefælles  Mord. 
Til  det  paafølgende  Oprør  mod  Maria  var  Sønnens  Navn 
bleven  benyttet;  han  havde  høstet  ydre  Fordel  af  hendes 
Afsættelse  og  Fangenskab;  men  med  den  tilsyneladende 
Fordel  var  kommet  store  Bekymringer.  Hans  Regering  i 
Skotland   var   som  hans  Forgængeres    bleven    et  Bytte    for 

Oprør  og  Partikarape;  han  havde  ikke  kunnet  finde  sig  til 
rette  med  sit  Folk.  Intet  Under,  at  han  længtes  efter  den 
Trone  hinsides  Floden  Tweed,  som  Omstændighederne  snarere 
end  Arveret  stillede  ham  i  Udsigt.  Han  opnaaede  den,  han 
glædede  sig  ved  dens  Erhvervelse,  men  han  kom  ogsaa  her 
snart  til  at  fole  Ulykkernes  Byrde. 

Han  manglede  en  sund  Natur  og  en  kraftig  Vilje  til 
at  raade  Bod  paa  Skæbnens  Ugunst.  Han  ældedes  tidlig. 
Endnu  1603  fik  et  italiensk  Øjenvidne  et  fordelagtigt  Ind- 
tryk af  hans  ydre  Skikkelse;  men  snart  efter  gaa  Beret- 
ningerne i  en  ganske  anden  Retning,  og  Billeder  af  ham 
stadfæste  dem.  Et  stygt,  ufint  Ansigt  med  grove  Træk, 
store,  rullende  Øjne,  en  sammenbidt  Mund,  for  smal  til 
Tungen ;  uforholdsmæssig  tynde  Ben,  som  gjorde  hans  Gang 
usikker  og  slingrende;  urenlig  paa  sin  Person,  skjodesløs  i 
sin  Klædedragt,  kejtet  og  klodset,  med  grimme  Vaner.  Til 
disse  uheldige  Egenskaber  for  en  Fyrste  svarede  hans  Mangel 
paa  Evne  til  at  færdes  mellem  Mennesker;  han  vidste  ikke 
at  have  et  venligt  Ord  til  sine  Omgivelser,  undtagen  til 
sine  Favoriter,  hvem  han  overdængede  med  Smiger  som  en 
Elsker  sin  Elskerinde.  Fasthed  og  Kraft  i  Optræden  var  i 
Regelen  ham  fremmed;  det  kunde  komme  stødvis  over  ham, 
men  som  oftest  var  han  umandig  og  fejg.  Og  som  han 
var  usikker  i  sin  Holdning  og  Fa^rden,  saaledes  var  han 
upaalidelig  i  sine  Ord  og  i  sine  Handlinger.  Han  havde  i 
denne  Henseende  arvet  sin  Moders  Lyder  uden  at  have 
faaet  det  Mod  og  den  Ynde,  der  dækkede  over  dem  hos 
hende.  Som  Konge  i  Skotland  gav  han  Elisabeth  i  hendes 
sidste  Dage  Løfter  om  trofast  Vedhængen  ved  Alliancen 
med  England  ganske  i  samme  Øjeblik,  som  han  under- 
handlede med  hendes  Fjender  Philip  IL  og  Paven.  Som 
Konge  i  England  bare  især  hans  samtidige  Forhandlinger 
med  Protestanterne  i  Tyskland  og  med  Spanien  Uveder- 
hæftighedens Præg.  Han  var  ikke  uden  Godmodighed,  men 
hans  Godmodighed  var  løs.     Han  følte  ikke  for  sin  Moders 

Lidelser,  han  gjorde  kun  svag  Indsigelse  mod  hendes  Hen- 
rettelse og  ytrede  om  hende,  at  hun  havde  maattet  tømme 
den  Drik.  hun  havde  brygget  for  andre.  Han  ødslede  sit 
Venskab  paa  uværdige,  og  han  tillod  Frivolitet  og  Usæde- 
lighed at  gro  op  ved  sit  Hof. 

Hans  Styrke  var  hans  Kundskaber  og  hans  Intelligens. 
Af  sin  Lærer,  den  berømte  skotske  Historiker  Buchanan, 
havde  han  under  sin  Opdragelse  modtaget  rige  Impulser  til 
at  elske  Lærdom,  og  Lærdom  blev  ogsaa  det  aandelige  Om- 
raade,  han  mest  fredede  om.  Han  kj endte  Bibelen,  Kirke- 
fædrene, theologiske  og  klassiske  Forfattere  til  Bunds,  han 
vidste  at  citere  dem  i  rigelig  Mængde,  saaledes  som  det 
var  Samtidens  Skik  hos  de  lærde ;  han  forfattede  selv  Skrifter, 
der  langtfra  ere  uden  Dygtighed;  men  hans  Lærdom  var  i 
højeste  Grad  betynget  med  Forfængelighed,  og  den  betød 
ikke  virkelig  Dannelse  hos  ham.  Den  havde  nogen  Interesse 
for  Omverdenen,  men  gik  ikke  til  Dybden  af  hans  egen 
Sjæl.  Ogsaa  i  politisk  Henseende  kunde  han  undfange 
Ideer,  som  i  og  for  sig  vare  fortjenstfulde.  Han  vilde  være 
tolerant  over  for  Katholikerne,  og  han  vilde  ved  Fredsbe- 
stræbelser besværge  den  store  truende  Kamp  iEvropa;  men 
han  vidste  ikke  at  beherske  disse  Tanker,  endnu  mindre  at 
udføre  dem;  underordnede  Hensyn  skræmmede  ham  tilbage, 
og  han  kjendte  ikke  Forholdene,  hverken  ude  eller  hjemme, 
tilstrækkelig  til  at  bøje  dem  under  sine  Formaal.  Han  blev 
usikker  dér  som  alle  Vegne,  vaklende  i  sine  Overvejelser,  ude 
af  Stand  til  at  tage  afgj ørende  Beslutninger. 

Dog  var  der  én  Tanke,  som  beherskede  ham,  i  det  den 
voxede  sammen  med  hans  Selvkjærlighed,  det  var  Konge- 
dømmets Tanke.  Skjønt  han  aldrig  forstod  at  gjøre  et 
mægtigt  Indtryk  og  aldrig  var  i  Stand  til  at  udføre  nogen 
stor  Daad,  følte  han  sig  dog  overbevist  om,  at  han  selv 
havde  Kongeværdigheden  og  Kongekraften  i  sig.  Han  var 
ikke  uden  Følelse  for  sit  Kongekalds  Pligter  over  for  sit 
Folk,  men  han  evnede  ikke  at  føre  dette  frem.  Og  Konge- 
Historisk  Arkiv.    I.    1887.  |7 


258    Kong  Jakob  I.  og  den  engelske  Revolutions  Forhistorie. 

værdigheden  og  Kongekaldet  var  for  ham  noget  absolut 
guddommeligt.  Ideen  herom  kom  frem  i  adskillige  af  hans 
Taler  til  Parlamentet,  men  dog  stærkest  i  de  to  Skrifter, 
han  forfattede,  forend  han  blev  Konge  i  England:  Basilikon 
Doron,  et  Slags  politisk  Testamente  til  hans  ældste  Søn 
Prins  Henrik,  og  Jus  liberæ  monarchiæ.  I  det  første  af 
disse  Skrifter  dvæler  han  ganske  vist  ligelig  ved  Kongens 
Pligter  og  Rettigheder,  og  han  udtaler,  at  en  Konge  i  Mod- 
sætning til  en  Tyran  bør  erkjende,  at  han  er  til  for  Folkets 
Skyld;  men  han  ytrer  ogsaa,  at  Gud  har  stillet  Fyrsterne 
som  Halvguder  mellem  Menneskene;  de  bør  kun  sjælden 
indkalde  Parlamenterne  og  kun  for  at  give  Love.  I  det 
andet  Skrift  ere  Kongedømmets  Rettigheder  langt  stærkere 
fremhævede.  Det  er  Undersaatternes  Pligt,  hedder  det  deri, 
at  lyde  Kongen  som  Guds  Statholder  paa  Jorden,  at  udføre 
hans  Befalinger,  undtagen  naar  de  ligefrem  stride  mod  de 
guddommelige  Bud,  og  at  ære  Kongen  som  en  Dommer, 
der  kun  er  Gud  Regnskab  skyldig.  Giver  Kongen  uretfær- 
dige Befalinger,  ere  Bønner  og  Suk  det  eneste  Middel,  Folket 
har  til  at  afvende  dem.  Kongen  er  stillet  over  Loven.  I 
Skotland  var  Kongedømmet  til,  førend  der  fandtes  Love,  i 
England  var  det  Normannerkongerne,  der  indførte  en  ny 
Tilstand  og  gave  Love.  Kongen  er  hele  Landets  Herre, 
han  har  Ret  til  at  foretage  Forandringer  i  de  Love,  som 
ere  vedtagne  af  Parlamentet,  og  til  paa  egen  Haand  at 
sætte  dem  ud  af  Kraft.  Kongen  er  som  en  Fader  for  sit 
Folk,  og  lige  saa  lidt  som  Børn  kunne  gjøre  Oprør  mod 
deres  Fader,  lige  saa  lidt  kan  Folket  afsætte  sin  Konge. 

Det  var  ved  slige  Regeringsideer  foruden  ved  sine  per- 
sonlige Svagheder,  at  han  fjærnede  sine  Undersaatter  fra  sig 
baade  i  Skotland  og  i  England;  thi  de  skotske  Stænder 
antoge  ikke  Suverænens  Uafhængighed,  og  den  skotske 
politiske  Litteratur  anerkjendte  Kongens  Strafbarhed.  Endnu 
mere  end  ved  dette  stødte  han  Skotterne  fra  sig  ved  sit 
Had  til  den  presbyterianske  Kirkeforfatning   og  til  Kalvi-- 

nismens  demokratiske  Karakter.  Dette  Had  var  fuldt  na- 
turligt for  en  Fyrste  med  Jakobs  Anskuelser.  Han  havde 
tilmed  maattet  deje,  at  Kalvinisternes  daværende  Fører, 
Andrew  Mel  ville,  1596  havde  sagt  til  -ham,  at  han  kun  var 
Guds  usle  Vasal,  og  en  af  de  indflydelsesrigeste  Præster 
havde  samme  Aar  udtalt  i  en  Prædiken,  at  alle  Konger  vare 
Djævelens  Bern,  men  i  Skotland  var  Satan  selv  Hoffets 
Hoved.  Det  var  derfor  ikke  mærkeligt,  at  Jakob  havde  for- 
søgt —  og  med  Held  —  at  indsætte  Bisper  over  den 
skotske  Kirke,  og  at  han  i  sit  Basilikon  Doron  havde  ad- 
varet sin  Søn  ikke  alene  mod  Læsning  af  John  Knox's  og 
sin  egen  fordums  Lærer  Buchanans  Skrifter,  men  ogsaa 
mod  Puritanerne  i  det  hele,  fordi  de  stræbte  efter  en  demo- 
kratisk Republik  og  hverken  kunde  vindes  ved  Vdgjerninger 
eller  bindes  ved  Eder;  men  Følgen  heraf  havde  været,  at 
da  Brudstykker  af  Skriftet  kom  ud  til  Offentligheden  ano- 
nymt før  dets  Trykning,  havde  en  skotsk  Synode  erklæret 
det  for  en  forræderisk  og  oprørsk  Bog  og  henledet  Kongens 
Opmærksomhed  paa  den. 

For  Englands  Vedkommende  vare  hans  politiske  Grund- 
sætninger, naar  de  tænktes  omsatte  i  Kegeringshandlinger, 
ikke  overordentlig  forskjellige  fra  dem,  Tudorerne  havde  fulgt; 
men  det  havde  været  en  Styrke  for  Fyrsterne  af  denne 
Slægt,  at  de  saa  godt  som  aldrig  theoretisk  havde  udviklet, 
hvad  de  havde  gjennemført  i  Praxis,  og  ikke  havde  ved kj endt 
sig  de  absolutistiske  Lærdomme,  som  samtidige  Skribenter, 
især  Franskmanden  Bodin,  havde  gjol*t  sig  til  Talsmænd 
for.  Jakob  brød  med  dette  Princip;  han  fik,  som  vi  skulle 
se,  Gejstligheden  til  at  følge  sine  Anskuelser  i  officielle 
Udtalelser  og  Forfattere  til  at  paastaa,  at  England  var  et 
absolut  Monarki,  hvis  Konger  stode  over  Lovene;  men  ogsaa 
paa  et  andet  Punkt  manglede  han  Sans  for  Tudorernes 
Statsklogskab.  Han  forstod  ikke  som  de  at  lede  Folket 
netop  i  den  Retning,  hvor  dets  Trang  og  Ønsker  gik. 
Navnlig  var  han  uden  Forstaaelse  af  det,   som  var  Kjærnen 

i  dets  politiske  Tankegang,  nemlig  Hadet  til  Spanien,  og 
Hovedpunktet  i  dets  politiske  Liv,  nemlig  Middelstandens 
Betydning.  Hans  Stilling  til  Spanien  vil  blive  klar  af  det 
felgende;  hvad  angaar  hans  Opfattelse  af  Middelstanden, 
havde  han  i  Skotland,  hvor  Kjøbstæderne  og  deres  Hoved- 
interesse, Handelen,  kun  spillede  en  ringere  Rolle,  ikke  haft 
Lejlighed  til  at  lære  deres  Betydning  at  kjende.  Derfor 
havde  han  i  Basilikon  Doron,  da  han  omtalte  de  forskjellige 
Stænder,  kun  haft  haanlige  Ord  tilovers  for  Borgerstanden. 
Kjøbmændene,  hed  det  deri,  tro,  at  Staten  kun  er  til  for 
deres  Berigelse ;  de  udføre  nyttige  Varer  og  indføre  unyttige. 
En  saadan  Betragtningsmaade  var  ikke  heldig  for  en  Fyrste, 
der  skulde  herske  over  et  Folk,  for  hvilket  Industri  og 
Handel  havde  den  Betydning  som  for  det  engelske.  Med 
endnu  uvilligere  Øjne  saae  han  paa  Parlamentet,  særlig  paa 
Underhuset.  Hans  bitre  Følelse  kom  engang  mærkelig  til 
Orde  i  en  Samtale  med  den  spanske  Gesandt  G  ondomar: 
»Kongen  af  Spanien«,  ytrede  han,  »har  flere  Kongeriger  og 
flere  Undersaatter  end  jeg;  men  der  én  Ting,  hvori  jeg 
overgaar  ham.  Han  har  ikke  saa  stort  et  Parlament.  Ka- 
stiliens  Kortes  bestaar  kun  af  lidt  mere  end  30  Personer; 
i  mit  Kongerige  er  der  næsten  500.  Underhuset  er  et 
Legeme  uden  Hoved.  I  dets  Møder  høres  kun  Raab  og 
hersker  kun  Forvirring.  Jeg  er  forbavset  over,  at  mine 
Forfædre  have  tilladt  en  slig  Institution  at  blive  til  Virke- 
lighed. Jeg  er  en  fremmed  og  fandt  det  saaledes,  da  jeg 
kom  her  til;  jeg  er  derfor  nødt  til  at  finde  mig  i,  hvad  jeg 
ikke  kan  blive  fri  for.«  Det  er  let  at  forstaa,  hvilken 
Tilvæxt  Modsætningen  inden  for  den  engelske  Stat  havde 
faaet  ved  en  Konges  Tronbestigelse,  der  var  saadan  og  saae 
paa  sin  Stilling  med  saadanne  Øjne. 

Opfattelsen  af  Jakobs  Karakter  vil  blive  endnu  klarere, 
naar  man  fæster  Blikket  paa  de  vigtigste  af  hans  Raadgivere 
og  hans  Stilling  til  dem.  Bacon,  Carr  og  Buckingham 
kunne  tages   som  Repræsentanter  for  forskjellige  Retninger 


Kong  Jakob  I.  og  den  engelske  Revolutions  Forhistorie.    261 

inden  for  Kongens  Omgivelser.  I  Kongens  Begunstigelse  af 
Bacon  se  vi  hans  Sans  for  Lærdom  og  hans  Modtagelighed 
for  interessante  Ideer,  men  ogsaa  hans  Mangel  paa  Evne  til 
at  give  sig  en  betydelig  Mand  i  Vold.  I  Forholdet  til  Carr 
og  Buckinghani  se  vi  ham  som  selvforskyldt  Offer  for  Fa- 
voritsystemet med  alle  dets  Fejl. 

At  dvæle  ved  Francis  Bacons  videnskabelige  Betydning 
som  Erfaringsfilosotiens  egentlige  Begrunder  ligger  uden  for 
denne  Skildrings  Formaal.  Det  er  ikke  Bacon  som  den, 
der  elskede  de  rolige  Studier  og  stræbte  at  erkjende  Na- 
turen, men  som  den,  der  var  fyldt  af  ivrig  Interesse  for 
Livets  Opgaver,  der  her  skal  omtales. 

Født  1561  havde  han  ved  Siden  af  sine  videnskabelige 
Studier  tidlig  hengivet  sig  til  praktisk  Virksomhed;  han 
var  under  Elisabeth  bleven  Advokat,  Medlem  af  Parlamentet 
og  endelig  Dronningens  juridiske  Konsulent.  Under  Jakobs 
Kegering  steg  han  efterhaanden  fra  Ærespost  til  Ærespost; 
1606  blev  han  Kronens  Generalprokurer,  1613  Oeneralfiskal, 
1617  Storseglbevarer  og  1618  Lordkansler.  Kort  efter  blev 
han  udnævnt  til  Pair  med  Titel  af  Baron  Verulam  af  Veru- 
lam,  og  1620  fik  han  den  højere  Rang  som  Viscount  St. 
Albans.  Kongens  Gunstbevisninger  vare  vel  begrundede; 
han  var  en  af  de  kyndigste  Jurister,  et  af  de  mest  vel- 
talende Parlamentsmedlemmer  og  en  Statsmand  med  vide 
Syner.  I  sine  Indlæg  til  Kongen,  i  sine  Breve  og  sine 
Essays  behandler  han  de  forsk jelligste  Spørgsmaal.  I  politisk 
Henseende  var  han  en  fuldblods  Tilhænger  af  Tudorfyrsternes 
Grundtanker,  om  end  noget  omformede  efter  den  nye  Tids 
Fordringer.  Tyngdepunktet  i  Staten  laa  for  ham  i  den  ud- 
øvende Magt.  Kongen  burde  have  tilstrækkelige  Indtægter 
til  sin  Raadighed  og  Administrationen,  ledet  af  Gehejme- 
raadet,  være  uansvarlig;  der  kunde  endog  gives  Tilfælde, 
hvor  Kongen  burde  gribe  ind  i  Dommernes  Myndighed; 
men  under  en  klog  Regering  vilde  disse  Tilfælde  blive 
sjældne.     Den  Magt,  Kongen  og  hans  Raad  saaledes  skulde 

have,  burde  imidlertid  anvendes  til  at  løse  de  store  Frem- 
tidsopgaver  for  den  engelske  Stat.  Som  den  vigtigste  af 
disse  Opgaver  stod  for  ham  en  stærk  Udvikling  af  Unionen 
med  Skotland;  han  var  foruden  Kongen  raaaske  den  eneste 
af  alle  Skotter  og  Englændere,  som  med  virkelig  Kjærlig- 
hed omfattede  denne  Tanke.  Men  ogsaa  til  Irland  vendte 
han  sit  Blik;  han  sympathiserede  ikke  med  den  indfødte 
keltiske  Befolkning,  men  han  havde  Interesse  for  Øens 
Natur  og  Tro  paa  dens  Hjælpekilder,  der  burde  ophjælpes 
ved  en  engelsk  Kolonisation.  Englamderne  burde  tillige 
paatage  sig  en  anden  Nybyggervirksomhed,  nemlig  til 
Amerika;  de  vilde  herved  kunne  opnaa  Rigdom  og  Magt 
ligesom  Spanierne,  og  Moderlandet  vilde  kunne  befries  for 
Overbefolkning.  Med  Hensyn  til  Englands  indre  Anliggender 
var  det  navnlig  paa  Forbedringen  af  Lovgivningen,  at  Bacon 
arbejdede.  En  Samling  af  de  gjældende  Love,  gjort  til- 
gængelig for  hele  Folket,  stod  for  ham  som  Ideal. 

Kun  en  stærk  Kongemagt  var  efter  Bacons  Mening  i 
Stand  til  at  gjennemføre  disse  Reformer.  Underhuset  burde 
være  Organ  for  Nationens  Ønsker  og  give  Samtykke  til 
Skatter  og  nye  Love;  men  det  burde  ingen  Kontrol  have 
med  Forvaltningen  og  aldeles  ikke  føre  an  i  Regerings- 
arbejdet.  Det  var  Tankegangen  fra  Elisabeths  Dage;  men 
paa  et  andet  Punkt,  i  kirkelig  Henseende,  var  Bacon  der- 
imod i  Begyndelsen  af  Jakobs  Regering  tilbøjelig  til  Efter- 
givenhed. Han  fulgte  den  Vej,  Hooker  havde  anvist.  En- 
heden i  Kirken  skulde  fastholdes  for  Troens  og  Daabens 
Vedkommende  (hvorved  altsaa  Katholicismen  og  Baptismen 
udelukkedes),  men  kunde  slappes  med  Hensyn  til  Ceremo- 
nierne og  Kirketugten;  her  kunde  lades  Plads  aaben  til 
forskjellige  Anskuelser,  og  her  skulde  man  i  det  hele  ikke 
være  for  ængstelig  med  Forandringer. 

Det  er  interessant  at  se,  hvorledes  Tudortankernes  Ud- 
vikling i  denne  Generation  førte  til  at  ville  Indrømmelser  i 
kirkelig  Henseende,    men   derimod  ganske  savnede  Blik  for 

Eftergivenhed  i  politisk  Henseende.  Paa  det  politiske  Om- 
raade  forholdt  den  sig  absolut  konservativ,  fastholdt  ube- 
tinget det  kongelige  Prærogativ.  Af  endnu  større  Interesse 
vilde  det  have  været  at  se,  hvorledes  Englands  Udvikling 
var  bleven,  hvis  Bacons  Principer  vare  blevne  førte  ud  i 
Livet  af  Jakob  I.  Det  vilde  have  været  et  Middel  til  at 
bedømme,  om  den  politiske  eller  kirkelige  Opposition  havde 
slaaet  de  dybeste  Rødder  i  det  engelske  Folk ;  men  saaledes 
gik  det  ikke.  Bacon  veg  endog  i  Slutningen  af  sin  Magt- 
periode tilbage  fra  at  tilraade  Indrømmelser  i  kirkelig  Hen- 
seende, og  hvor  megen  Interesse  end  Jakob  I.  havde  for 
den  store  lærde  og  Statsmand,  blev  det  dog  ikke  denne, 
der  fik  den  største  Indflydelse  paa  ham.  Han  kunde  theo- 
retisk  give  ham  Ret,  han  kunde  føje  sig  efter  ham  i  mindre 
Ting  og  naturligvis  følge  ham,  hvor  hans  Ønsker  mødtes 
med  hans  egne,  men  videre  ikke.  Han  følte  større  Smag 
for  Raadgivere  af  anden  Art. 

Kong  Jakobs  Hof  var  et  Billede  paa  den  engelske  Re- 
naissances  Forfald.  Man  tilbad  Livsnydelsen,  man  elskede 
Ødselhed  og  Pragt,  man  holdt  glimrende  Fester,  Skj enheden 
dyrkedes  hos  Mænd  og  Kvinder;  men  Forfinelse  var  traadt 
i  Steden  for  kraftig  og  sund  Livsglæde.  Man  holdt  af  at 
opføre  Komedier,  og  Hoffets  Damer  spillede  med,  ligesom 
Dronningen,  den  danske  Prinsesse  Anna,  tog  sig  ivrig  af 
deres  Indretning,  men  Komedierne  vare  Maskekomedier  af 
mythologisk  og  allegorisk  Indhold  uden  egentlig  Dialog; 
tilsyneladende  fejrede  man  i  dem  Dyden  og  Heltemodet, 
men  i  Virkeligheden  kom  det  an  paa  at  stille  Pragten  til 
Skue,  i  Dekorationer,  i  Dragter,  i  Danse.  Og  oven  paa  disse 
Forlystelser  fulgte  natlige  Orgier,  hvor  Lysten  til  at  spise 
og  drikke  og  endnu  stærkere  Lidenskaber  tilfredsstilledes 
ofte  paa  den  modbydeligste  Maade.  Til  den  Ødselhed,  som 
saaledes  blev  et  Særkjende  for  Hoffet,  og  som  ved  Siden  af 
den  Demoralisation,  den  frembragte,  tillige  tærede  paa 
Rigets    Finanser,    kom    nu    Kongens    Letsindighed   med    at 

skjænke  Peiigegaver  og  Jordegods  bort.  Han  var  kommen 
fra  Skotland  til  England  med  den  Tro,  at  han  kunde  hen- 
give sig  til  sin  Behagelighed  uden  Grænser.  Han  troede 
paa,  at  han  kunde  lette  sine  Undersaatter  for  en  Del  af  de 
Byrder,  der  hvilede  paa  dem,  og  han  troede  særlig,  at  det 
var  ham  muligt  nu  at  optræde  med  rigelig  kongelig  Gav- 
mildhed mod  sit  Følge  og  sine  Yndlinge.  Det  var  Favo- 
riterne,  der  kom  til  at  spille  en  overvejende  Kolle  ved  det 
engelske  Hof.  Der  laa  den  Tanke  bag  ved  dette  hos  Jakob 
som  hos  alle  Fyrster  med  Hang  til  Enevælde,  at  han  derved 
vilde  omgaa  de  Ministre,  Statshensyn  paatvang  ham,  og 
skabe  sig  Raadgivere,  paa  hvis  personlige  Hengivenhed  han 
fuldt  kunde  stole;  men  Jakob  I.  manglede  trods  sin  ind- 
bildte Verdensklogskab  Evne  til  at  vælge  Favoriter  af  virkelig 
Dygtighed;  han  faldt  i  Hænderne  paa  Mænd,  som  vandt 
ham  ved  deres  personlige  Elegance  —  Modsætningen  til 
hans  eget  Væsen  — ,  men  som  fordærvede  Forholdet  mellem 
ham  og  hans  Folk  ved  deres  Uduelighed,  Ødselhed  og 
Usædelighed.  Og  hertil  kom,  at  det  for  største  Delen  ikke 
var  indfødte  Englændere,  men  Skotter.  Det  er  oplyst,  at 
i  Aarene  1603 — 1610  modtoge  hans  skotske  Yndlinge  og 
deres  Slægt  og  Venner  et  Beløb  af  aarlig  40,000  Pund  i 
Gaver  og  betalt  Gjæld.  Selvfølgelig  forøgedes  Englændernes 
Misfornøjelse  herover  ved  den  nationale  Modsætning. 

Imellem  disse  Skotter  kom  Robert  Carr  til  at  indtage 
den  mest  fremtrædende  Plads.  Han  hørte  til  en  anset 
Familie,  men  vandt  fortrinsvis  Kongen  ved  sin  Skjønhed 
og  sin  hofmandsmæssige  Fremtræden.  Da  han  ved  en 
Turnering  kastedes  af  Hesten  ved  Kongens  Side  og  i  Faldet 
brækkede  det  ene  Ben,  var  hans  Lykke  gjort.  Han  besad 
ingen  virkelige  Evner,  men  det  smigrede  Jakob  at  skulle 
være  hans  Lærer  og  indpode  ham  Dannelse.  I  Virkeligheden 
blev  det  dog  ham,  der  blev  Kongens  Mester.  Han  blev 
hans  erklærede  Yndling  og  hobede  Rang  og  Rigdom  sammen 
til  sig  og  sin  Familie;  han   blev   udnævnt   til  Viscount   af 

Rochester  og  noget  senere  til  Greve  af  Sonierset;  han  blev 
Skotlands  Storskatmester,  Kongens  Overkammerherre,  Ridder 
af  Hosebaandsordenen  og  var  fra  1612  i  Virkeligheden 
Englands  første  Minister.  Sin  Indflydelse  anvendte  han  til 
i  Løbet  af  ét  Aar  at  bortødsle  90,000  Pund.  Da  var  det, 
at  han  kom  til  at  spille  en  Rolle  i  et  Familiedrama,  som  i 
sine  Følger  blev  til  hans  Ødelæggelse.  Der  fandtes  ved 
Hoffet  en  ung  Kvinde,  Lady  Frances  Howard,  Datter  af 
Earlen  af  Suflfolk.  I  sit  trettende  Aar  blev  hun  af  sin  Fa- 
milie bortgiftet  til  den  et  Aar  ældre  Earl  af  Essex  i  den 
Hensigt  at  forene  de  to  mægtige  Slægter  med  hinanden. 
Paa  Grund  af  sin  Ungdom  blev  Essex  sendt  til  Udlandet, 
indtil  Ægteskabet  kunde  fuldbyrdes.  Da  han  efter  tre  Aars 
Forløb  kom  tilbage,  mødte  der  ham  den  grusomste  Skuffelse. 
Frances  Howards  egen  Natur  og  hendes  Opdragelse  ved  det 
fordærvede  Hof  havde  gjort  hende  til  den  ryggesløseste 
Kurtisane;  hun  havde  benyttet  sin  Skjønhed  og  sine  glim- 
rende ydre  Egenskaber  til  først  at  gjøre  Prins  Henrik  af 
Wales  og  siden  Somerset  til  sine  Elskere.  Fuld  af  Mod- 
bydelighed mod  sin  paatvungne  Ægtefælle  vidste  hun  ved 
kunstige  Midler  at  hindre  Fuldbyrdelsen  af  deres  Ægteskab. 
Derpaa  anklagede  hun  sin  Mand  for  at  være  Skyld  deri  og 
fordrede  Skilsmisse.  Det  lykkedes  Somerset  at  vinde  Kongen 
herfor,  en  nedsat  Kommission  erklærede  Skilsmisse  for  be- 
rettiget, og  nogen  Tid  efter  ægtede  hun  sin  Elsker;  men 
endnu  inden  sit  Bryllup  havde  hun  yderligere  plettet  sit 
Navn  ved  en  skjændig  Forbrydelse.  Somerset  havde  en 
virkelig  Ven  af  ikke  ringe  Fortjenester,  Sir  Thomas  Over- 
bury.  Han  havde  bestemt  modsat  sig  Ægteskabet;  Følgen 
blev,  at  Lady  Frances  svor  ham  Døden.  Hun  formaaede 
at  sætte  Fjendskab  mellem  sin  Elsker  og  hans  Ven;  det 
lykkedes  atter  Somerset  at  mistænkeliggjøre  Overbury  for 
Kongen;  han  blev  kastet  i  Tower,  og  ved  Hjælp  af  Familien 
Howard,  som  ved  Forbindelsen  med  Somerset  var  stegen  til 
den  største  Indflydelse,  blev  der  ansat  Folk  til  Fangevogtere 

for  ham,  som  vare  villige  til  at  tjene  Lady  Frances'  Planer. 
Overburys  Mad  blev  forgiftet  i  Fængslet,  og  han  bukkede 
under  for  Felgerne;  men  det  blev  kun  kort,  at  hun  og 
hendes  Ægtefælle  kom  til  at  nyde  godt  af  deres  P'orbrydelser. 
Somerset  var  ikke  i  Stand  til  at  paalægge  sin  Forfænge- 
lighed de  rette  Skranker,  han  blev  overmodig  mod  Kongen 
og  krænkede  ham  ved  sin  bydende  Mine.  Saa  varede  det 
ikke  længe,  inden  Jakobs  Venskab  forvandledes  til  Had; 
Somersets  mange  Fjender  benyttede  sig  hurtig  deraf;  de 
droge  Dækket  bort  for  Overburys  Mord,  og  Kongen  gav  sit 
Samtykke  til  den  tidligere  Yndlings  og  hans  Hustrus  Fængs- 
ling. De  bleve  i  Aaret  1616  begge  kjendte  skyldige  af 
Domstolene  og  vilde  være  blevne  henrettede,  hvis  Kongen 
ikke  havde  benaadet  dem.  Dog  forbleve  de  siddende  sex 
Aar  fængslede  i  Tower. 

Begivenheder  som  Lady  Frances'  Forbrydelser,  Mordet 
paa  Overbury  og  Greven  af  Somersets  Delagtighed  i  Mis- 
gjerningerne  fik  væsentlig  deres  Betydning  ved  det  Lys,  de 
kastede  over  Sæder  og  Tilstande  ved  Hoffet.  Selve  Kongen 
var  jo  inddragen  i  det  skete,  og  Rygtet  gjorde  ham  endog 
til  medskyldig  i  Mordet,  I  alt  Fald  var  jo  Statsmagten 
bleven  benyttet  til  Handlinger  af  den  mest  oprørende  Natur. 
Det  havde  vist  sig,  hvortil  Favoritsystemet  kunde  fore. 

Dette  Favoritsystem  faldt  imidlertid  ikke  med  Somerset. 
En  Hovedaarsag  til,  at  Kongen  havde  fattet  Lede  til  denne, 
var  tvært  imod,  at  en  anden  Yndling  var  i  Færd  med  at 
vinde  hans  Gunst.  Det  var  George  Villiers,  senere  saa  be- 
kjendt  som  Hertug  af  Buckingham.  Ogsaa  hos  ham  var 
det  ydre  Egenskaber,  legemlig  Skjenhed  og  elegant  Hold- 
ning, som  gjorde  Indtryk  paa  Kongen,  da  han  1614,  22  Aar 
gammel,  for  første  Gang  blev  set  af  Jakob.  Hans  Moder, 
Enke  efter  en  Adelsmand  i  Leicestershire,  havde  ogsaa  op- 
draget Sønnen  med  den  bestemte  Hensigt  at  gjere  ham  til 
Hofmand.  Efter  et  Ophold  i  Frankrig  kom  han  hjem,  ødsel 
og  udsvævende,  men  uddannet  i  alle  ydre  Fuldkommenheder 

Og  uimodstaaelig  for  svage  Sjæle.  Han  var  talentfuldere  end 
Somerset,  og  adskillige  af  Tidens  bedste  Mænd,  baade 
Ærkebiskop  Abbot  af  Canterbury  og  Bacon,  knyttede  For- 
haabninger  til  ham,  støttede  hans  stigende  Yndest  hos 
Kongen  og  smigrede  for  ham.  Med  rivende  Hurtighed  fulgte 
den  ene  kongelige  Gunstbevisning  paa  den  anden.  Han 
blev  Kongens  Mundskjænk,  fik  1615  Ridderslaget  og  blev 
1616  Overstaldmester  og  Hosebaandsridder.  I  samme  Aar 
udnævntes  han  til  Pair  som  Viscount  Villiers.  Fra  dette 
Øjeblik  regnedes  han  officielt  for  Kongens  Favorit,  saaledes 
som  Bacon  betegnede  ham  i  en  mærkelig  Skrivelse,  hvori 
han  paa  hans  egen  Opfordring  gav  ham  Raad  med  Hensyn 
til  Anvendelsen  af  hans  Indflydelse.  I  Aaret  1617  fik  han 
Titel  af  P]arl  af  Buckingham  og  endelig  1623  af  Hertug  af 
Buckingham.  Det  var  sandsynligvis  denne  hurtige  Stigning 
fra  Ærespost  til  Ærespost,  der  frembragte  den  svimlende 
Selvtillid  hos  ham,  som  lod  ham  miskjende  sine  virkelige 
Evners  Begrænsning  og  misbruge  sin  Magt.  En  stor  Del 
af  de  samme  Skavanker,  som  knyttede  sig  til  Somersets 
Magtperiode,  vare  ogsaa  forbundne  med  Buckinghams.  Hans 
Ødselhed  kj endte  ingen  Grænser,  og  han  var  omgiven  af  en 
Sværm  af  Venner,  der  benyttede  hans  Venskab  til  at  udsuge 
Statskassen;  enhver  Henvendelse  til  Kongen,  der  skulde 
have  Udsigt  til  Resultat,  maatte  gaa  igjennem  ham.  Hans 
ydre  Politik  manglede  Klogskab  og  Beregning;  i  de  indre 
Spørgsmaal  savnede  han  fuldstændig  Blik  for  Tidens  Be- 
vægelser og  tog  ikke  i  Betænkning  at  stille  Mænd,  som  op- 
vakte almindelig  Harme,  paa  de  indflydelsesrigeste  Pladser; 
men  han  havde  Magt  over  Kongen,  han  vidste  at  smigre 
for  hans  slette  Egenskaber  og  at  beherske  ham  uden  at 
krænke  ham.  Der  gives  næppe  nogen  besynderligere  Brev- 
vexling  mellem  en  Konge  og  hans  Minister  end  den,  der  er 
bevaret  mellem  Jakob  I.  og  Buckingham.  Ganske  vist  er 
det  Kongen,  der  her  fremtræder  i  det  uheldigste  Lys.  Det 
er  en  Umandighed  og  en  Uværdighed  uden  Lige,   som  man 

bliver  Vidne  til,  naar  man  læser  om  Jakobs  brændende 
Længsel  efter  at  have  Buckingham  ved  sin  Side,  og  om 
den  Melankoli,  der  griber  Kongen,  naar  hans  Yndling  er 
fraværende,  eller  naar  man  ser,  hvorledes  han  overdænger  ham 
med  Smiger  og  de  barnagtigste  Kjælenavne,  eller  horer  ham 
forsikre,  at  han  bærer  Buckinghams  Billede  ved  sit  Bryst. 
Man  behøver  ikke  de  fremmede  Gesandters  Beretninger  for 
at  føle  Modbydelighed  for  dette  Forhold.  Og  Buckinghams 
egne  Breve  til  Kongen  falde,  om  end  lidt  mere  beherskede, 
dog  i  samme  Tonart,  ofte  blandet  med  en  Plumphed,  der 
virker  yderligere  frastødende.  Det  var  naturligt,  at  en 
Buckingham  ved  Jakob  I.'s  Side  ikke  var  i  Stand  til  at 
besværge  den  kommende  Storm,  men  kun  kunde  sætte  Tidens 
Bølger  i  stærkere  Bevægelse. 


IV. 

Baade  Katholiker  og  Puritanere  ventede  sig  noget  godt 
af  Jakob  l.'s  Tronbestigelse.  Han  havde  stillet  Katholikerne 
Lettelser  i  Udsigt  for  at  vinde  deres  Velvilje,  og  han  havde 
i  Skotland  officielt  udtalt  sin  Tilslutning  til  den  dér  her- 
skende Kirke.  Medens  de  sidste  Udtalelser  kun  vare  Tale- 
maader,  i  den  skarpeste  Strid  med  hans  egentlige  Tankegang, 
som  den  var  kommen  til  Orde  i  Basilikon  Doron,  var  det 
i  Virkeligheden  et  Ønske  hos  ham  at  vise  sig  føjelig  over 
for  Katholikerne.  Det  var  ikke  Sympathi  for  den  katholske 
Religion,  der  ledede  ham  hertil.  Han  vilde  være  tolerant 
over  for  Lægfolk,  men  stræng  imod  Jesuiter  og  Præster. 
Han  vilde  derved  kvæle  de  Spor  til  Oprør,  som,  i  det  de 
begunstigedes  fra  Rom,  havde  vist  sig  saa  farlige  under 
Elisabeth,  og  han  haabede  maaske,  at  Katholicismen,  naar 
den  ikke  holdtes  oppe  af  Præsterne,  efterhaanden  kunde  dø 
Straadød  i  England.  Hans  første  Foretagender  mod  Katho- 
likerne   vare    ogsaa    i  Overensstemmelse    hermed;    han    af- 

skaffede  1603  de  Bøder,  der  i  Følge  Elisabeths  Lovgivning 
paahvilede  dem  som  Rekusanter,  og  i  Februar  1604  forvistes 
alle  Jesuiter  og  Seminariepræster;  men  havde  han  ved  disse 
Skridt  paa  den  ene  Side  ventet  at  vinde  Løn  for  sin  Tolerance 
og  paa  den  anden  Side  haabet  at  opretholde  sin  Myndighed, 
maatte  han  snart  føle  sig  skuffet.  Allerede  inden  Præsternes 
Forvisning  havde  der  vist  sig  Tegn  til  Sammensværgelser, 
og  snart  efter  Forordningen  derom  gav  don  katholske  Fana- 
tisme sig  Luft  paa  den  voldsomste  Maade. 

Krudtsammensværgelsen  var  i  sin  Grund  beslægtet  med 
Jesuiternes  Lære  om  tilladt  Kongemord ,  med  Balthasar 
Gérards  og  Frans  Ravaillacs  Dolke,  men  langt  hensynsløsere, 
for  saa  vidt  som  den  var  beregnet  paa  i  Flæng  at  gaa  ud 
over  skyldige  og  uskyldige.  Robert  Catesby  undfangede 
Planen  til  at  spra^nge  Kongen,  Overhuset  og  Underhuset  i 
Luften  ved  det  forestaaende  Parlaments  Å åbning;  med  ét 
Slag  skulde  alt,  hvad  der  var  af  Regeringsmagt  i  England, 
kastes  til  Jorden.  De  sammensvorne  hentede  fra  Flandern 
en  Englænder,  der  havde  færdedes  i  Krigene  der  ovre,  ved 
Navn  Guido  Fawkes;  han  blev  Komplottets  tekniske  Hoved. 
Man  lejede  et  Hus,  der  stødte  op  til  Parlamentsbygningen, 
og  begyndte  at  gjennemgrave  Murene  for  at  bringe  Krudt- 
tønderne ind  under  Gulvet  i  Parlamentshuset.  Det  gik 
langsomt  med  Arbejdet,  Vandet  strømmede  ind,  og  Aabnin^'en 
af  Parlamentets  Meder  udsattes ;  men  nogle  Skridt  af  Kongen 
selv  gav  Sammensværgelsen  ny  Fart.  Hans  Mildhed  mod 
de  katholske  Lægfolk  havde  ikke  haft  de  Følger,  han  havde 
ventet;  Rekusanternes  Antal  var  tvært  imod  steget.  Han 
besluttede  derfor  paa  ny  at  sætte  Lovene  om  Bøderne  i 
Kraft.  De  sammensvornes  Had  ansporedes  derved,  og  der- 
med ogsaa  deres  Energi.  Heldet  syntes  at  begunstige  dem; 
det  lykkedes  at  leje  en  Kjælder,  fra  hvilken  man  uden  at 
gjennemgrave  nogen  Mur  kunde  bringe  Krudtet  ind  paa  et 
hensigtsmæssigt  Sted.  Dog  det  blotte  Ødelæggelsesværk 
var  ikke  nok  for  de  sammensvorne;    man  vilde  forberede  et 

Oprør,  der  skulde  følge  paa  Explosionen.  Dertil  krævedes 
Penge,  og  af  den  Grund  maatte  man  henvende  sig  til  no^le 
rige  Katholiker,  som  ikke  tidligere  havde  været  indviede  i 
Planen;  men  en  af  disse,  Francis  Tresham,  var  ængstelig 
for  sin  Svoger  Lord  Monteagles  Liv,  der  vilde  være  truet 
ligesom  de  andre  Overhusmedlemmers;  han  underrettede 
ham  derfor  om,  hvad  der  forestod;  men  Lord  Mon teagle  be- 
holdt ikke  Hemmeligheden  for  sig  selv;  han  ansaa  det  for 
sin  Pligt  at  meddele  den  til  Regeringen,  og  denne  lod  na- 
turligvis øjeblikkelig  anstille  omfattende  Undersøgelser.  Disse 
førte  til,  at  man  Natten  fer  den  Dag,  paa  hvilken  Parla- 
mentet skulde  aabnes  og  Explosionen  iværksættes,  den  5te 
Novbr.  1605,  fandt  Krudttønderne  og  Guido  Fawkes  i  den 
benyttede  Kj ælder.  De  andre  sammensvorne  søgte  at  undfly; 
de  bleve  indhentede,  nogle  dræbte  ved  Anholdelsen,  Hesten 
fængslede.  Sammen  med  Guido  Fawkes  bleve  de  stillede 
for  en  Domstol  og  kort  efter  henrettede. 

Krudtsaramensværgelsen  endte  saaledes  uden  Skade  for 
dem,  som  den  var  rettet  imod;  men  den  tik  desuagtet  sin 
store  historiske  Betydning  derved,  at  den  paa  ny  kaldte  til 
Live  hos  det  store  protestantiske  Flertal  af  det  engelske 
Folk  det  glødende  Had  til  Katholikerne,  som  havde  været 
i  Færd  med  at  dæmpes.  Jakob  I.  forøgede  Lovenes  Skarphed 
mod  den  gamle  Læres  Bekj endere  og  opkrævede  atter  hen- 
synsløst Bøderne  af  dem,  der  ikke  gik  i  Statens  Kirker; 
det  engelske  Folk  hengav  sig  af  Frygt  for  nye  skjulte 
Planer  til  den  vildeste  Intolerance  og  forfulgte  med  Nid- 
kjærhed  enhver  Antydning  af  Katholicismen.  Selve  Rege- 
ringen kom  senere  til  at  føle  det. 

Jakob  I.  veg  altsaa  fra  sit  Maadehold  i  denne  Retning 
uden  at  have  vundet  det  katholske  Mindretal  i  sit  Folk. 
Puritanerne  stødte  han  selv  frivillig  fra  sig.  Da  han  holdt 
sit  Indtog  i  England,  var  der  blevet  overrakt  ham  en  Peti- 
tion fra  henved  1000  puritanske  gejstlige,  som  væsentlig 
gik    ud   paa   Ophævelsen   af  visse   Ceremonier   ved   Guds- 

tjenesten.  Han  havde  henvist  Petitionen  til  en  Forhandling 
det  næste  Aar  paa  et  Møde  af  Repræsentanter  for  de  for- 
skjellige  Anskuelser.  Den  blev  afhoMt  1604  paa  Slottet 
Hampton-Court  i  Nærheden  af  London.  Der  var  indflydelses- 
rige Mænd  i  Kongens  Raad,  og  først  og  fremmest  Bacon, 
som  tilraadede  Indrømmelser.  Paa  Modets  første  Dag,  da 
Kongen  overvejede  Sagerne  med  Biskopperne,  var  han  selv 
tilbøjelig  til  at  følge  disse  Raad,  men  den  næste  Dag,  da 
han  kom  til  at  forhandle  med  de  puritanske  Præster,  blev 
Tonen  en  anden.  Den  blotte  Nævnelse  af  Ordet  Presby- 
terianisme  oprørte  ham.  Det  var  Kongemagten,  han  fe  1te 
krænket  i  Erindring  om  Tilstanden  i  sit  Fødeland,  og  han 
formaaede  ikke  at  lægge  Baand  paa  sin  Tunge.  »Et  skotsk 
Presbyterium«,  udbrod  han,  »passer  til  et  Monarki  som 
Djævelen  til  Gud.  Saa  vil  Jakob  og  Thomas  og  Villiam  og 
Dick  komme  og  dadle  mig  og  mit  Raad  og  alle  vore  Fore- 
tagender. Jeg  beder  jer,  vent  i  7  Aar,  førend  I  forlanger 
noget  saadant  af  mig;  finder  I  mig  til  den  Tid  fed  og 
stakaandet,  vil  jeg  maaske  høre  efter,  hvad  I  siger,  ellers 
ikke.«  Afgjørelsen  blev,  at  kun  faa  betydningsløse  Punkter 
henvistes  til  Parlamentets  Undersøgelse;  i  alt  øvrigt  skulde 
den  gamle  Liturgi  opretholdes  som  bindende  for  alle 
Præster. 

Resultatet  af  Hampton-Court  Konferencen  blev  afgjø- 
rende  for  hele  den  senere  Udvikling.  Jakob  L  havde  haft 
Valget  mellem  at  opretholde  det  gamle  Kirkesystem  fuld- 
stændig uforandret  eller  at  tillade  saadanne  Afvigelser,  som 
kunde  berolige  Sindene.  Han  havde  valgt  det  første;  han 
havde  derved  for  bestandig  kastet  Puritanerne  over  i  Oppo- 
sitionen og  beseglet  Forbundet  med  Biskopperne.  Ingen 
Konge  uden  Biskop,  blev  hans  Valgsprog.  Det  gejstlige 
Parlament,  Konvokationen,  udstedte  paa  hans  Tilskyndelse 
en  Række  Artikler,  som  Gejstligheden  uden  Modsigelse 
blindt  skulde  følge;  omtrent  300  Præster  bleve  afsatte, 
fordi  de  ikke  vilde  underordne  sig.     Det   var   forgjæves,   at 

Parlamentet  af  1604  opfordrede  Kongen  til  Indrømmelser, 
og  at  det  1610  anmodede  ham  om,  at  de  afsatte  puritanske 
Præster  maatte  have  Ret  til  at  prædike.  Kongen  modsatte 
sig  disse  Ønsker. 

Saaledes  havde  Jakob  ogsaa  taget  Afstand  fra  Puri- 
tanerne. Endnu  udgjorde  disse  ganske  vist  kun  et  Mindre- 
tal i  Befolkningen;  men  dette  Mindretal  voxede  stadig. 
Præsternes  Afsættelse  føltes  rundt  om  som  et  Angreb  paa 
Friheden,  selv  af  dem,  der  i  og  for  sig  fandt  sig  til  rette 
i  de  omstridte  Ceremonier.  Samtidig  hermed  vare  desuden 
de  politiske  Modsætninger  komne  skarpt  til  Orde. 

Det  varede  nemlig  ikke  længe,  inden  Jakob  til  Gjen- 
gjæld  for  den  Tilslutning  til  den  herskende  Kirke,  han 
havde  tilkjendegivet  i  Hampton-Court,  fik  fra  Gejstlighedens 
Side  en  Anerkjendelse  af  sine  absolutistiske  Theorier.  Det 
var  kun  Konvokationens  Sag  at  give  Love  for  Gejstligheden, 
men  ikke  desto  mindre  vedtog  den  1606  nogle  Artikler, 
hvori  den  udtalte  Anskuelser  om  de  borgerlige  Forhold  i 
udpræget  absolutistisk  Retning.  Artiklerne  vare  delte  i 
Paragrafer,  og  hver  af  disse  havde  til  Indledning  en  For- 
bandelse over  de  modsatte  fejlagtige  Anskuelser.  Det  hed 
heri,  at  Kongens  Magt  stammede  fra  Gud,  men  at  Parla- 
mentets maaske  kun  skyldte  et  Oprør  sin  Oprindelse,  og  selv 
om  den  var  fremkommen  ved  frivillig  Indrømmelse  fra 
Kongernes  Side,  vare  disse  ikke  berettigede  til  at  afhænde 
en  guddommelig  Gave  og  gj øre  Brud  paa  Forsynets  Ordning; 
deres  Bevillinger  kunde,  naar  de  i  sig  selv  vare  ugyldige, 
ikke  gjælde  for  deres  Efterkommere.  At  saadanne  Anskuelser 
vare  i  den  mest  afgj ørende  Modstrid  med  den  engelske  For- 
fatnings Aand,  behøver  ikke  at  paavises.  Det  var  derfor 
ikke  underligt,  at  man  ikke  offentliggjorde  dem  (det  skete 
først  1690);  men  de  bleve  dog  næppe  en  Hemmelighed;  de 
sivede  vistnok  ud  og  satte  ondt  Blod.  Aaret  efter,  1606, 
udkom  et  Slags  Retslexikon,  forfattet  af  Juristen  Cowell  og 
dediceret  til  Ærkebiskoppen  af  Canterbury.    Under  Artiklen 

»Konge«  hed  det  i  dette  Værk :  »Ved  sin  absolute  Magt  staar 
han  over  Loven,  og  skjønt  han  til  Lovgivningens  bedre 
Oang  lader  de  tre  Stænder  deltage  i  Raadslagningerne,  er 
dette  dog  efter  forskjellige  lærdes  Mening  ikke  nogen  Ind- 
skrænkning af  hans  Rettigheder,  men  kun  en  Naadeshand- 
ling.  Ihvorvel  han  ved  sin  Kroning  aflægger  Ed  paa  ikke 
at  forandre  Landets  Love,  kan  han  dog  trods  denne  Ed 
ændre  eller  sætte  ud  af  Kraft  enhver  Lov,  der  synes  ham 
skadelig  for  Landet.«  Cowells  Skrift  blev  Gjenstand  for 
Paatale  i  Parlamentet,  og  Kongen  maatte  paabyde  dets 
Undertrykkelse. 

Men  Modsætningen  mellem  Kongens  egen  Opfattelse  af 
Forfatningen  og  Parlamentets  var  allerede  kommen  til  Syne 
i  dettes  første  Session  1604.  Kongen  havde  udtalt,  at  da 
Underhusets  Privilegier  stammede  fra  ham,  burde  de  ikke 
benyttes  mod  ham,  og  Striden  var  især  kommen  til  at 
gjælde  Spørgsmaalet  om  Kronens  udelukkende  Ret  til  at 
give  Love  i  kirkelige  Sager,  denne  Ret,  Elisabeth  saa  bestemt 
havde  hævdet  for  sig,  men  som  Parlamentet  nu,  da  Oppo- 
sitionsaanden  i  Folket  blev  stærkere,  ikke  længere  vilde 
anerkjende.  Det  var  det  Punkt,  hvor  de  kirkelige  Strids- 
spørgsmaal  gik  over  til  at  blive  politiske,  og  som  derfor 
virksomst  forbandt  den  kirkelige  og  den  politiske  Opposition. 
Underhuset  havde  Følelsen  af,  at  det  gjaldt  at  optræde  med 
Bestemthed  nu  ved  Begyndelsen  af  den  nye  Regering.  I 
en  Adresse  til  Kongen  protesterede  det  imod,  at  dets  Privi- 
legier afhang  af  ham;  de  vare  dets  Ejendom  med  samme 
Ret,  som  Undersaatterne  besad  deres  øvrige  Ejendom.  Det 
udtalte  end  videre,  at  man  vel  havde  set  igjennem  Fingre 
med  adskillige  mindre  Krænkelser  i  Elisabeths  Dage;  men 
i  dette  første  Parlament,  hvis  Karakter  kunde  blive  bestem- 
mende for  Kongens  følgende,  var  Parlamentets  Frihed  og 
derved  hele  Kongerigets  Frihed  bleven  angreben  mere  end 
nogen  Sinde  før  i  noget  Parlament.  Underhuset  fastholdt 
sin  Ret  til  Lovgivning  paa  det  kirkelige  Omraade,  advarede 

Kongen  mod  dem,  der  vilde  sætte  ondt  for  dets  Privilegier, 
og  anraabte  ham  om  at  lade  sig  undervise  af  det  om  Mis- 
brug saa  vel  i  Kirke  som  i  Stat ;  i  saa  Fald  vilde  han  vinde 
Folkets  Hjærte.  Saaledes  havde  Underhuset  hævdet  sine 
Rettigheder  og  gjort  sig  til  Repræsentant  for  Nationen;  det 
havde  advaret  Kongen  mod  Raadgivere,  der  kunde  skille  ad, 
hvad  der  hørte  sammen,  og  det  havde  endog  i  engelsk  Form 
indflettet  den  revolutionære  Sætning:  vox  populi  vox  Dei. 

Saadanne  politiske  Forhold  vare  imidlertid  ikke  til  Gavn 
for  et  omfattende  Reformarbejde.  Kongens  og  Bacons  store 
Plan  om  Tilvejebringelsen  af  en  nøjere  Union  mellem  Eng- 
land og  Skotland  mødte  kun  Kulde  og  førte  ikke  til  videre 
Resultat  paa  Grund  af  den  store  Misstemning  mod  Skotlerne. 
Et  Forsøg  af  Parlamentet  paa  at  blande  sig  i  den  uden- 
rigske Politik  afvistes  af  Ministrene  som  et  ludgreb  i  Kongens 
Prærogativer.  Men  imidlertid  voxede  et  nyt  Stridsspørgsmaal 
frem,  som  en  Tid  overskyggede  alle  andre.  Kong  Jakobs 
finansielle  Vanskeligheder  vare  begyndte  strax  ved  hans 
Regeringstiltrædelse.  Selv  Elisabeth  med  sin  store  Spar- 
sommelighed havde  nemlig  ikke  kunnet  bestride  de  store 
Udgifter  til  Krigen  mod  Spanien  af  de  ordinære  Indtægter; 
hun  havde  maattet  sælge  en  stor  Del  af  Krongodset  og 
gjøre  en  ikke  ringe  Gjæld,  og  selv  med  den  yderste  Økonomi 
vilde  Jakob  møde  et  betydeligt  Deficit,  alene  til  de  ordent- 
lige Udgifter,  og  økonomi  var  ikke  Jakobs  Sag.  Ganske 
vist  lykkedes  det  hans  Finansembedsmænd  at  bringe  Ind- 
tægterne betydelig  op;  men  samtidig  voxede  Udgifterne 
næsten  til  det  dobbelte  af,  hvad  de  havde  været  1603.  Det 
var  for  en  stor  Del  Gagerne  og  Gaverne  til  Kongens  Ynd- 
linge samt  den  ødsle  Hof  holdning,  der  medførte  dette  Re- 
sultat. lAaret  1607  var  Underskudet  omtrent  180,000  Pund. 
Under  disse  Forhold  besluttede  Regeringen  at  gribe  til  et 
Middel,  hvis  Lovlighed  stærkt  kunde  anfægtes.  Man  vilde 
benytte  sig  af  Forskjellen  paa  direkte  og  indirekte  Skatter 
til  at  paalægge  de  sidste   uden   Samtykke  af  Parlamentet. 

Der  existerede  ganske  vist  baade  fra  Marias  og  Elisabeths 
Tid  Exempler  paa  en  lignende  Fremgangsmaade;  men  det 
havde  dog  kun  været  mindre  Afgifter,  der  havde  været  Tale 
om.  Jakob  I.  gik  ogsaa  forelobig  maadeholdent  til  Værks, 
i  det  det  kun  var  Korender  og  Tobak,  han  belagde  med 
Told  paa  denne  Maade.  Da  skete  det  imidlertid,  at  en 
Kjøbmand  ved  Navn  Bate  nægtede  at  betale  Tolden  paa 
Korender  og  protesterede  imod  den  som  ulovlig;  Sagen  blev 
bragt  for  Skatkammerretten,  og  denne  Domstol  fældede  sin 
Kjendelse  til  Gunst  for  Kongen.  Denne  retslige  Afgjerelse 
fik  sin  store  Betydning.  Stolende  herpaa  paalagde  Kongen 
nemlig  to  Aar  efter,  1608,  nye  x'^f gifter  til  et  aarligt  Beløb 
af  ikke  mindre  end  70,000  Pund.  Det  var  en  farlig  Vej, 
Kongen  her  slog  ind  paa;  han  havde  ladet  et  vigtigt  stats- 
retsligt Spørgsmaal  afgjøres  rent  juridisk  uden  at  tage  poli- 
tiske Hensyn.  Selve  Kjendelsens  juridiske  Berettigelse 
kunde  allerede  i  hej  Grad  bestrides;  men  hertil  kom,  at  en 
saadan  Afgjørelse  kunde  bringe  den  væsentligste  Grundpille 
for  Forfatningen,  Parlamentets  Samtykkeret  til  Skattepaalæg, 
til  at  vakle.  Paa  et  Tidspunkt,  hvor  Underhuset  var  mere 
bestemt  paa  at  hævde  sine  Rettigheder,  end  Tilfældet  havde 
været  i  det  sidste  Aarhundrede,  maatte  det  skete  møde  den 
bestemteste  Modsigelse. 

Til  Uheld  for  Kongen  vare  nu  ogsaa  de  forøgede  Told- 
afgifter ikke  tilstrækkelige  til  at  dække  Underbalancen. 
Han  blev  derved  nødt  til  alligevel  at  henvende  sig  til  Par- 
lamentet for  at  faa  nye  Bevillinger.  Det  var  i  Sessionen 
1609 — 10,  at  der  blev  stillet  Forslag  herom.  Kongen  var 
villig  til  forskjellige  Indrømmelser  mod  til  Gjengjæld  at 
faa  bevilget  200,000  Pund  om  Aaret.  Da  rejste  Underhuset 
imidlertid  Spørgsmaalet  om  Toldpaalæggenes  Berettigelse. 
Det  vilde  ikke  vedtage  de  nye  Bevillinger,  førend  det  havde 
faaet  rammet  en  Pæl  i  Livet  paa  det  nyeste  Overgreb  fra 
Kongens  Side.  I  de  langvarige  Debatter,  som  behandlede 
dette  Spørgsmaal,    udfoldedes  nu  en  betydelig  Veltalenhed 

fra  begge  Sider,  et  Vidnesbyrd  om  den  politiske  Modenhed 
og  Dygtighed,  hvori  England  paa  dette  Tidspunkt  ragede 
saa  uendelig  højt  op  over  hele  det  øvrige  Evropa.  Medens 
særlig  Bacon  forsvarede  Kongens  Principer,  lagde  Under- 
husets Ledere  en  Kraft  og  en  Dristighed  for  Dagen,  som 
klarlig  viste,  hvem  Fremtiden  tilhørte.  1  Overensstemmelse 
med  hele  den  engelske  Aand  var  det  for  en  stor  Del  For- 
tidens Exerapler,  man  appellerede  til;  de  gamle  Love  og 
de  gamle  Juristers  Meninger  vare  de  Vaaben,  man  fortrins- 
vis benyttede;  men  ved  Siden  heraf  vendte  man  sig  til 
Sagens  theoretiske  og  principielle  Side.  Man  søgte  nøjere 
at  bestemme  Kongens  Prærogativer  og  angive  deres  Række- 
vidde. Det  indrømmedes,  at  Kongemagten  oprindelig  skrev 
sig  fra  Gud;  men  til  Gjengjæld  skrev  dens  Udøvelse  sig  fra 
Folket.  At  Kongemagten,  skulde  være  ubegrænset,  erklæredes 
tor  stridende  mod  Fornuften.  Tillige  hævdede  man  Hande- 
lens Frihed;  Baand  og  Byrder  paa  den  vare  et  Indgreb  i 
Undersaatternes  Rettigheder  og  maatte  som  alle  andre  saa- 
danne  bevilges  af  deres  Repræsentanter.  I  en  saakaldt 
petition  de  droit  —  som  man  endnu  kaldte  den  med  den 
gamle  normannisk-franske  Udtryksmaade  —  afvistes  paa  det 
bestemteste  Kongens  Forsøg  paa  at  bestride  Parlamentets 
Ret  til  at  forhandle  om  Toldpaalæg;  i  et  Lovforslag,  som 
vedtoges  af  Underhuset,  hævdedes  det,  at  ingen  Toldafgifter 
kunde  paalægges  uden  Parlamentets  Samtykke.  Det  var 
ogsaa  i  denne  Samling,  at  man  protesterede  imod  Cowells 
Retslexikon;  man  tog  de  puritanske  Præster  i  Forsvar,  og 
man  angreb  i  stærke  Udtryk  Hoffets  Ødselhed. 

For  denne  Modstand  bøjede  Kongen  af;  han  erklærede 
endog,  at  han  vilde  undlade  for  Fremtiden  at  opkræve  Told- 
afgifterne, hvis  Parlamentet  vilde  stadfæste  de  tidligere  Op- 
krævelser.  Det  saae  et  Øjeblik  ud  til  Enighed.  Da  indtraf 
uheldigvis  Sommertiden  med  Parlamentsferien,  og  da  Par- 
lamentet atter  traadte  sammen  om  Efteraaret,  vare  Mod- 
sætningerne som  af  sig  selv  blevne  skærpede.    Underhusets 

Medlemmer  havde  forhandlet  med  deres  Vælgere  og  fundet, 
at  den  offentlige  Mening  ansaa  Bevillingerne  for  alt  for  store. 
Kongen  havde  paa  den  anden  Side  droftet  Situationen  med 
sine  Ministre  og  erfaret,  at  adskillige  af  dem  fandt  Be- 
villingerne for  smaa.  Især  Bacon  fraraadede  at  indlade  sig 
paa  en  Handel  med  Parlamentet;  thi  det  var  Kongen  og 
ikke  delte,  som  burde  fere  an  i  Regeringens  Ledelse. 
Kongen  opløste  misfornøjet  Parlamentet. 

En  vis  Uro  begyndte  at  ytre  sig  rundt  om  i  Landet. 
Frihedstrangen  voxede.  Det  manglede  ikke  paa  advarende 
Raad  til  Kongen.  Sir  Henry  Nevill  forestillede  1613  Jakob, 
at  den  Misfornøjelse,  som  var  kommen  til  Orde  i  Parla- 
mentets sidste  Samling,  havde  spredt  sig  i  hele  Befolkningen; 
man  vidste  det  i  Evropa,  og  det  skadede  Englands  politiske 
Stilling;  men  der  var  endnu  en  Mulighed  for  at  vinde  Op- 
positionen ved  Indrømmelser.  Ogsaa  Bacon  tilraadede  Kongen 
at  indkalde  et  nyt  Parlament;  han  stolede  paa,  at  Regeringen 
kunde  vinde  Terræn  for  sig  ved  gode  Lovforslag;  men  han 
manglede  Blik  for  Stridens  Dybde,  og  det  var  ham  imod  at 
gjøre  Indrømmelser.  Nye  Valg  bleve  udskrevne,  men  havde 
et  ugunstigt  Udfald  for  Kongen.  Striden  blev  atter  staaende, 
da  Parlamentet  aabnedes  1614,  og  Underhuset  tyede  til  det 
Vaaben,  Situationen  gav  det  i  Hænde.  Ikke  en  Skilling, 
før  de  ulovlige  Toldpaalæg  ere  afskaffede,  hed  det  fra  Ma- 
joritetens Rækker.  Endnu  skarpere  Udtalelser  fremkom  end 
forrige  Gang.  Folkesuverænitetstanken  fremsattes  med 
Styrke.  I  Færd  med  at  dø  hen  i  det  øvrige  Evropa  levede 
den  op  i  England.  Et  af  Underhusets  Medlemmer  Sandys 
ytrede,  at  al  kongelig  Myndighed  oprindelig  skrev  sig  fra 
Folkets  Valg,  selv  om  ikke  enhver  ny  Konge  formelt  valgtes. 
Saaledes  strøg  han  Forskj ellen  paa  et  Arveriges  og  et  Valg- 
riges Betydning.  Han  strøg  end  videre  Begrebet:  passiv 
Lydighedspligt.  Nationen  og  Kongen,  udtalte  han,  vare 
gjensidig  bundne  ved  Betingelser,  som  ikke  ustraffet  kunde 
brydes,  en  Konge,   som  gjorde  Krav   paa  at  herske  i  Kraft 

af  Erobringens  Ret,  kunde  fordrives,  naar  Folket  var  stærkt 
nok.  En  anden  Taler  fremdrog  Exempler  fra  Bibelen  og 
Historien  paa  Fyrster,  der  vare  forjagede  paa  Grund  af 
ulovlige  Skattepaalæg.  Heller  ikke  Kongens  Onagivelser 
gik  Ram  forbi;  det  var  især  de  skotske  Yndlinge,  som  det 
gik  ud  over;  selv  Mindet  om  den  sicilianske  Vesper  blev 
draget  frem  i  Underhuset  som  Trusel  mod  hine  fremmede, 
der  droge  Fordel  af  Landet. 

Parlamentets  Samling  blev  kun  kort;  ingen  Love  bleve 
vedtagne.  Efter  faa  Ugers  Forløb  paafulgte  Opløsningen, 
og  fire  af  Underhusets  Medlemmer  bleve  endog  fængslede.  Det 
varede  syv  Aar,  inden  Jakob  paa  ny  indkaldte  noget  Parla- 
ment. Bruddet  mellem  Statsmagterne  var  i  Færd  med  at 
blive  bestandigt.  Nogen  Tid  efter,  i  Aaret  1616,  kom  det 
til  en  Konflikt  mellem  Kongen  og  Domstolene.  Bacon 
fremsatte  den  Sætning,  at  Kongen  burde  paase,  at  Dommerne 
ikke  stillede  sig  op  imod  hans  Prærogativer  i  Spørgsmaal, 
der  angik  Forfatningen,  og  Jakob  krævede,  at  Dommerne 
skulde  raadspørge  ham,  førend  de  afsagde  deres  Kjendelse. 
Da  Overdommeren  Coke  protesterede  herimod,  blev  han  afsat 
fra  sit  Embede,  og  Jakob  viste  herved,  at  den  Uafhængighed 
for  Dommerne,  som  var  den  eneste  mulige  Berettigelse  fo 
at  der  kunde  tillægges  deres  Afgj øreise  af  statsretslige 
Spørgsmaal  nogen  Vægt,  kun  anerkjendtes,  hvis  den  var  til 
Fordel  for  Kronens  Rettigheder,  ikke  ellers.  I  en  Tale  i 
Stjærnekammeret  hævdede  Kongen  ligefrem  Domsmagtens 
Underdanighed  under  Kronen  og  endte  med  at  prædike  den 
ligefremme  Absolutisme.  Hvad  angaar  Kronens  absolute 
Prærogativ,  ytrede  han,  saa  kan  det  ikke  blive  Gjenstand 
for  en  Jurists  Anfægtelser,  ikke  heller  er  det  lovligt  at  be- 
stride den.  Det  er  Atheisme  og  Blasfemi  at  tvistes  om, 
hvad  Gud  kan  gjøre,  sande  Kristne  nøjes  med  den  Vilje, 
han  har  aabenbaret  i  Skriften;  paa  samme  Maade  er  det 
Overmod  og  Overgreb,  naar  Undersaatterne  tvistes  om,  hvad 

en  Konge  kan  gjere   eller  sige;    de  bør  slaa  sig  til  Taals 
med,  at  Kongens  Vilje  er  aabenbaret  i  hans  Lov. 

Kongen  havde  foreløbig  vist  sig  som  den  stærkeste. 
Han  havde  opretholdt  Uniformiteten  i  Liturgien  og  ikke 
taget  Hensyn  til  Parlamentets  Ønsker  om  Reformer  paa  det 
kirkelige  Omraade.  Han  havde  hævdet  Kronens  politiske 
Prærogativer  og  benyttet  dem  til  paa  egen  Haand  at  paa- 
iægge  og  opkræve  Toldafgifter ;  trods  Underhusets  Indsigelser 
vedblev  han  dermed.  Han  havde  suspenderet  Parlamentets 
Møder  uden  at  stille  deres  Fornyelse  i  Udsigt.  Endelig 
havde  han  kuet  Domstolene.  Vilde  han  kunne  hævde  denne 
Stilling?  Skulde  Statens  Tyngdepunkt  vedblivende  ligge  i 
Kongemagten,  eller  skulde  det  forflyttes  til  Folket  og  dets 
Repræsentanter  i  Parlamentet,  særlig  i  Underhuset?  Kunde 
Bacons  Tanker  om,  at  Kongen  skulde  være  Folkets  Leder, 
virkeliggj øres  sammen  med  og  samtidig  med  den  voxende 
Frihedstrang  hos  det  engelske  Folk,  dets  fremblomstrende 
Velstand,  den  stigende  politiske  Dygtighed,  særlig  hos  dets 
Middelstand?  Kunde  det  gjøres  af  en  Kongeslægt,  der  ikke 
følte  sig  hjemme  i  Folket,  og  som  ikke  kjendte  eller  ikke 
havde  Interesse  for  dets  heftigste  Ønsker?  Og  kunde  det 
gjøres  af  en  Konge,  der  i  sin  indre  Politik  krænkede  Na- 
tionens Rettigheder  og  i  sin  ydre  Politik  ikke  blot  for- 
nægtede Tudorernes  Planer,  men  ogsaa  kun  med  Vaklen  og 
Svaghed  tilstræbte  sine  egne?  Det  var  disse  Spørgsmaal, 
Fremtiden  skulde  afgjøre.  (Sluttes). 

I.  A.  Fridericia. 


Krigsscener  fra  Tongkin.*) 


I. 

Historisk  Oversigt. 

1  de  sidste  Aaringer  have  de  store  evropæiske  Riger, 
som  bekjendt,  anstillet  et  vildt  Kapløb  om  at  vinde  nye 
Besiddelser  og  Kolonier  i  de  fremmede  Verdensdele,  i  det 
Haab  saaledes  at  kunne  raade  Bod  paa  den  herskende  Stag- 
nation ved  at  skaffe  den  hjemlige  Industri  nye  Omsætnings- 
omraader.  I  dette  Kapløb  er  Frankrig  ikke  gaaet  tom- 
hændet ud;  det  har  i  Afrika  vundet  Tunis,  udvidet  sine 
Besiddelser  ved  Senegal,  lagt  Grunden  til  et  nyt  Kolonial- 
rige ved  Kongefloden  og  søgt  at  befæste  sin  Indflydelse 
paa  Madagaskar.  Medens  disse  afrikanske  Besiddelser  i  det 
Hele  ere  erhvervede  uden  alt  for  store  Anstrængelser  og 
synes  at  love  et  varigt  Held,  have  Frankrigs  Udvidelser  i 
Bagindien  været  fulgte  af  en  Række  Uheld  og  Misgreb  og 
krævet  saa  betydelige  Ofre,  at  de  vundne  Resultater  vanskelig 
synes  at  kunne  veje  op  herimod. 

Bagindiens  østlige  Del  indtages,  som  bekjendt,  af  Riget 
Annam,   hvis  frugtbare   Landstrækninger  alt   et  helt  Aar- 


♦)  Paul  Bo  ur  de:  De  Paris  au  Tonkin.  Paris.  1885.  — 
Rollet  de  risle:  Au  Tonkin  et  dans  les  mers  de  Chine. 
Paris.    1886. 

hundrede  (fra  1787)  have  været  Gjenstand  for  Frankrigs 
Efterstræbelser,  og  i  1862  og  1867  erhvervede  Napoleon  III. 
endelig  hele  Nedre  -  Koshinkina  og  Kambodsja  (Mekongs 
Delta)  med  Byen  Saigon.  Annams  Regering  søgte  nu  at 
afværge  den  yderlige  Fare  fra  Frankrig  ved  at  fornye  sit 
Vasalforhold  til  Kina  og  sendte  i  1871  den  længst  bortfaldne 
Tribut  til  Peking;  men  den  herskende  Gjæring  i  det  him- 
melske Rige  syntes  ikke  at  love  nogen  kraftig  Støtte  og 
afskrækkede  i  hvert  Fald  ikke  Frankrig  fra  yderligere  Ud- 
videlsesforsøg,  som  nu  især  rettedes  mod  Annams  nordlige 
Del,  Riget  Tongkin,  hvor  man  haabede  at  kunne  aabne 
en  bekvem  Handelsvej  ad  Floden  Songka  (den  røde  Flod) 
til  Sydkinas  rige  Provinser.  Allerede  1873  trængte  en  fransk 
Kjøbmand  Dupuis  frem  til  Tongkin,  som  hidindtil  havde 
været  aflukket  for  de  fremmede  Barbarer;  paa  sin  næste 
Rejse  søgte  han  ad  den  rede  Flod  at  naa  frem  til  den 
kinesiske  Provins  Jynnan,  men  saae  sig  nu  standset  af 
Annams  kinesiske  Mandariner  og  søgte  Beskyttelse  hos  den 
franske  Guvernør  i  Koshinkina,  hvorpaa  Admiral  Dupré  af- 
sendte Kaptejnløjtenant  Garnier,  som  i  Begyndelsen  ogsaa 
havde  overraskende  Held  med  sig  over  for  de  ukrigeriske 
Annamiter,  saaledes  besatte  Tongkins  Hovedstad  Hanoi  (eller 
Kesho),  men  snart  derpaa  faldt  ved  sit  første  Sammenstød 
med  de  kinesiske  Sørøvere  af  »det  sorte  Flag«.  Hans  Værk 
blev  ikke  vedstaaet,  og  Dupuis,  hvem  man  i  Begyndelsen 
havde  opmuntret,  blev  ladt  i  Stikken,  i  det  Admiral  Dupré 
ofrede  ham  for  at  vinde  en  Traktat,  han  i  en  Fart  fik  af- 
sluttet med  Hoffet  i  Hue.  Tu-Duc,  Kejseren  af  Annam, 
lovede  Franskmændene  fri  Skibsfart  ad  den  røde  Flod  og  at 
udrydde  de  kinesiske  Sørøvere,  som  gjorde  Farvandene  ved 
Tongkin  usikre,  og  i  det  Øjemed  forærede  den  franske  Re- 
gering ham  fem,  fuldt  udrustede  Orlogsfartøjer,  100  Kanoner 
og  en  Mængde  Geværer;  men  Tu-Duc  gjorde  aldeles  intet 
for  at  opfylde  sine  Forpligtelser,  og  de  smaa  Poster,  Fransk- 
mændene havde  efterladt  i  Nam-Dinh,  Hai-Phong  og  Hanoi, 

vare  alt  for  utilstrækkelige  til  at  garantere  dem  nogen  Ind- 
flydelse i  Tongkin,  men  udsatte  blot  det  franske  Flag  for 
alle  Haande  Forhaanelser.  Da  Tu-Duc  vedblev  at  være  døv 
for  alle  Forestillinger,  sendte  den  nye  Guvernør  i  Nedre- 
Koshinkina,  Le  Myre  de  Vilers,  i  Marts  1882  Major  Riviére 
med  en  lille  Eskadre  og  fem  Hundrede  Mand  til  Tongkin, 
hvor  han  i  April  tog  Hanois  Kastel  med  Storm.  Skjønt 
Frankrig  saaledes  faktisk  var  i  Krig  med  Annam,  forblev 
den  franske  Sendemand  dog  rolig  paa  sin  Plads  i  Hoved- 
staden Hue,  og  heller  ikke  Tu-Duc  brød  aabenlyst  med 
Frankrig,  men  vedblev  at  vente  sin  Frelse  fra  Kina,  hvor 
man  nu  var  villig  nok  til  at  gjøre  sit  gamle  Overherredømme 
over  Tongkin  gjældende.  En  kinesisk  Hær  samledes  i 
Efteraaret  1882  i  Jynnan  og  rykkede  ind  i  Tongkin,  men 
trak  sig  dog  snart  tilbage  igjen,  da  Bourrée,  den  franske 
Sendemand  i  Peking,  viste  sig  eftergivende  over  for  Kinas 
Fordringer,  og  den  franske  Regering  ikke  sendte  nogen 
større  Styrke  til  Tongkin.  Porgjæves  havde  den  franske 
Marineminister,  AdmiraKJauréguiberry,  i  December  foreslaaet 
Ministerraadet  at  afsende  en  Expedition  paa  sex  Tusende 
Mand;  efter  al  Rimelighed  vilde  en  slig  Forstærkning  i 
dette  Øjeblik  have  været  tilstrækkelig  og  kunnet  fuldende 
Tongkins  Erobring  i  tre  Maaneder;  men  Jauréguiberrys 
Forslag  faldt  igjennem,  og  den  franske  Regering  vedblev 
med  sine  halve  Forholdsregler,  der  forøgede  Vanskelighederne 
og  forlængede  Expeditionen  i  det  uendelige. 

Den  af  Bourrée  afsluttede  Traktat  blev  imidlertid  dog 
ikke  anerkjendt  af  Frankrig,  Sendemanden  kaldtes  tilbage, 
og  Regeringen  besluttede  endelig  at  afsende  yderligere  For- 
stærkninger til  Bagindien;  men  nu  var  det  for  sent,  thi 
Major  Riviére,  som  med  sin  lille  Styrke  havde  forsvaret 
Hanoi  mod  alle  Angreb  af  Annamiterne  og  Kineserne  af 
»det  sorte  Flag«,  var  den  19de  Maj  1883  ved  et  Udfald 
mod  Sørøverne  falden  i  et  Baghold  og  myrdet  tillige  med 
4  Officerer  og  29  Soldater. 

I  Deputeretkammeret  bortfaldt  nu  enhver  Modstand 
mod  Regeringens  Forslag,  Forstærkninger  afsendtes  saa 
hurtig  som  muligt,  og  den  1ste  Juni  overraktes  der  Kina  et 
Ultimatum,  som  krævede  Anerkjendelse  af  Annams  Uaf- 
hængighed og  under  Trusel  med  Krig  forbod  kinesiske 
Troppers  Afsendelse  til  Tongkin.  Paa  den  anden  Side  førte 
ogsaa  den  kinesiske  Sendemand  i  Paris,  Marquis  Tseng,  et 
truende  Sprog,  og  man  begyndte  alvorlig  at  fr^^gte  for  en 
Krig  mellem  Frankrig  og  Kina. 

I  selve  Annam  forefaldt  imidlertid  en  vigtig  Begivenhed. 
Kejser  Tu-Duc  var  død  den  20de  Juli,  han  fulgtes  snart  af 
sin  Broder  Hiep-Hoa,  som  støttedes  af  de  katholske  Bi- 
skopper, og  de  tre  Mænd,  hvem  den  franske  Regering  havde 
overdraget  Ledelsen  af  Bagindiens  Anliggender  (Civilkom- 
missæren Harmand,  Admiral  Courbet  og  General  Bouét), 
troede  nu  Øjeblikket  kommet  til  at  tilrive  sig  hele  Magten 
i  Annam  og  Tongkin.  Admiral  Courbet  var  heldig  nok  i 
selve  Annam;  han  sejlede  med  en  Eskadre  fra  Saigon  op 
mod  Hue,  ødelagde  den  18— 20nde  Avgust  de  Forter,  som 
skulde  beskytte  Hovedstaden  mod  et  Angreb  fra  Søsiden, 
og  tvang  den  annamitiske  Regering  til  at  slutte  en  Traktat, 
som  den  25de  samme  Maaned  blev  undertegnet  af  Kejser 
Hiep-Hoa  og  gav  Frankrig  Udsigt  til  Herredømmet  over 
hele  det  østlige  Bagindien. 

Langt  mindre  Held  fulgte  General  Bouét  under  hans 
Forsøg  paa  at  fordrive  »det  sorte  Flag«  fra  deres  Hoved- 
pladser Son-Tai,  Bak-Ninh  og  Hai-Dzuong,  der  ligge  i  en 
Halvkreds  omkring  Hanoi  ved  Randen  af  den  røde  Flods 
Delta;  thi  Regntidens  Oversvømmelser  havde  gjort  Vejene 
ufremkommelige,  den  15de  Avgust  maatte  Bouét,  der  selv 
kommanderede  Angrebet  mod  Son-Tai,  trække  sig  tilbage 
med  Tab,  og  nu  fik  Franskmændene  forst  endelig  Øjnene 
op  for  det  ubehagelige  Faktum,  at  der  var  to  Slags  Krigere 
at  overvinde  i  dette  Felttog,  og  at  de  kinesiske  Tropper 
ydede    en    mere    energisk    Modstand    end    de    annamitiske 

Bander.  Forstærkninger  indtraf  efterhaanden  fra  Moder- 
landet, den  16de  December  tog  Admiral  Courbet  Son-Tai 
med  Storm,  nye  Tropper  indtraf,  og  i  Begyndelsen  af 
Februar  1884  havde  Expeditionskorpset  under  General  Millot 
naaet  det  respektable  Tal  af  14,000  Mand  og  deltes  i 
tvende  Brigader  under  Generalerne  Briérede  Tlsle  og  Négrier. 


Kineserne  besjæledes  af  modstridende  Følelser,  da  de 
saae  Frankrig  belave  sig  paa  Erobringen  af  Tongkin;  paa 
den  ene  Side  vilde  de  nødig  have  en  evropæisk  Magt  lige 
ved  deres  Grænser,  paa  den  anden  Side  havde  de  endnu 
deres  Nederlag  fra  1860  i  frisk  Minde.  De  franske  Poli- 
tikere have  aldrig  ret  gjort  sig  Rede  for  de  kinesiske 
Stemninger;  de  have  simpelthen  holdt  sig  til  det  Faktum, 
at  Tongkin  jo  slet  ikke  udgjorde  nogen  Del  af  det  him- 
melske Rige,  at  dets  Overherredømme  var  af  en  ren  platonisk 
Natur.  Hvorfor  skulde  Kina  da  ville  paadrage  sig  Om- 
kostningerne ved  en  stor  Krig  og  udsætte  sig  for  dens 
Risiko?  Simpelthen  fordi  her  ikke  foreligger  noget  terri- 
torialt Spørgsmaal,  fordi  her  hverken  er  Tale  om  et  Pro- 
tektorat, en  tom  Nationalforfængelighed  eller  et  Fejlsyn  ved 
Bedømmelsen  af  de  faktiske  Forhold,  men  meget  mere  om 
selve  de  Principer,  der  ligge  til  Grund  for  Mandarinernes 
Regimente.  Kina  er  paa  alle  Sider  omgivet  af  langt  svagere 
Folk,  som  det  ofte  har  betvunget  med  Vaabenmagt  og  ind- 
viet i  sin  egen,  ejendommelige  Civilisation,  altsaa  af  Stater, 
det  har  draget  ind  under  sin  Indflydelse;  saaledes  er  Kina 
gjennem  Tusender  af  Aar  blevet  vant  til  at  betragte  sig 
som  Midtriget,  som  Verdens  Centrum  og  Hjærte;  alle  andre 
Nationer  ere  kun  skatskyldige,  hvem  det  naadigst  tillader 
at  leve,  men  som  aldeles  ikke  tør  rejse  Krav  paa  Lige- 
berettigelse.   Denne  Opfattelse   af  Kinas   overlegne  Stilling 

staar  urokkelig  fast,  den  danner  det  egentlige  Grundlag  for 
Kinesernes  Hovmod,  et  Hovmod,  der  hos  den  litterære  Kaste 
er  steget  til  en  Grad  som  hos  intet  andet  Folk.  Siden  de 
evropæiske  Magter  imidlertid  have  sprængt  Kinas  Porte  og 
brudt  en  vid  Breche  i  den  kinesiske  Mur,  have  Mandarinerne 
over  for  den  lavere  Befolkning  set  sig  tvungne  til  at  an- 
vende et  System  af  Løgn  for  at  skjule  den  Magt,  disse 
fremmede,  der  nylig  ere  indtrufne  fra  det  yderste  Vesten, 
i  Virkeligheden  udøve;  man  søger  at  lade  ogsaa  dem  gaa  og 
gjælde  for  skatskyldige,  for  fjærnt  boende  vilde,  der  hyppig 
ligge  i  Oprør.  Hvis  Folket  kom  efter,  at  det  universelle 
Herredømme,  det  himmelske  Rige  altid  har  rejst  Krav  paa, 
kun  er  en  Kimære,  vilde  det  rimeligvis  ikke  anerkjende  sin 
ældgamle  Vildfarelse,  men  skyde  Skylden  paa  Regeringens 
Udygtighed;  den  kejserlige  Avtoritet  vilde  være  dybt  rystet, 
og  Kejserdømmet  udsat  for  at  falde  sammen. 

De  kinesiske  Statsmænd  have  desuden  en  dunkel  Anelse 
om  en  anden  Fare.  Takket  være  den  stærke  Familiefølelse 
og  det  hele  System  af  moralske  Ideer,  hvorpaa  den  kine- 
siske Stat  er  grundet,  har  Folket  hidindtil  været  let  at 
regere ;  men  nu  begynde  Mandarinerne  at  nære  Frygt  for,  at 
Berøringen  med  Barbarerne  skal  undergrave  disse  Sæder  og 
disse  Ideer,  som  udgjør  hele  Regeringens  Hjørnesten.  Den 
franske  Magts  Grundlæggelse  ved  de  tre  Sydprovinsers 
Grænser  vilde  være  et  stadigt  Dementi  af  den  kinesiske 
Legende,  en  synlig,  haandgribelig  Fornægtelse  af  de  Pre- 
tensioner,  Himlens  Sønner  rejse  paa  Overherredømmet  over 
hele  Jorden.  Samtidig  vilde  Frankrigs  Nærværelse  afgive 
et  slet  Exempel  for  Folket,  et  opløsende  Element  i  Rigets 
umiddelbare  Nærhed.  Man  kan  saaledes  ikke  undre  sig 
over  dette  instinktaktige  Fjendskab,  som  har  sin  Rod  i  den 
radikale  Antipathi  mellem  tvende  uforligelige  Civilisationer, 
af  hvilke  den  ene  sent  eller  tidlig  maa  ende  med  at  for- 
tære den  anden. 

Den  Frygt,  man  hidindtil  havde  næret  for  Frankrig, 
svandt  imidlertid  lidt  efter  lidt  bort  under  Indtrykket  af 
alle  de  Fejl,  den  franske  Regering  gjorde  sig  skyldig  i; 
Riviéres  Død  og  den  lille  Besætningshæis  mislige  Stilling 
formindskede  Franskmændenes  militære  Anseelse  og  vakte 
Tvivl  om  Frankrigs  Styrke,  og  Marquis  Tseng,  der  paa 
nært  Hold  var  Vidne  til  de  parlamentariske  Kampe  og  Uenig- 
heder, troede,  at  Deputeretkammeret  aldrig  vilde  votere 
Midler  til  at  følge  en  energisk  Politik;  han  lullede  sig  i 
det  Haab,  at  Frankrig  vilde  gaa  tilbage,  uaar  blot  Kina 
gik  frem,  og  hans  uophørlige  Opmuntringer  bragte  endelig 
hans  Land  til  aabenlyse  Fjendtligheder  mod  Franskmændene. 

1  de  næste  Afsnit  skulle  vi  gjengive  nogle  fordringsløse 
Skildringer  fra  forskjellige  Deltagere  i  de  følgende  Aars 
Felttog. 


II. 

Bak-Ninhs  Erobring.  —  Frankrigs  vaklende 
Holdning. 

Saa  snart  General  Mi  Hot  var  indtruffen,  gjorde  han  sig 
rede  til  at  marchere  mod  Bak-Ninh,  skjent  Marquis  Tseng 
officielt  havde  meddelt  den  franske  Regering,  at  denne  By 
vilde  blive  forsvaret  af  kinesiske  Tropper.  Gjennem  indfødte 
Spioner  havde  man  faaet  Nys  om  et  meget  alvorligt  System 
af  Forsvarsværker:  fire  og  tyve  detacherede  Forter  omkring 
Byen,  tvende  befæstede  Diger  og  en  Række  Skanser  paa 
Vejen  fra  Hanoi,  ved  Lak-Buoi  en  stærk  Afspærring  tværs 
over  Floden  Song-Cau  med  fiere  Rækker  Batterier  langs 
Bredderne,  og  endelig  andre  Værker  mellem  Bak-Ninh  og 
Dap-Cau  for  i  Tilfælde  af  Nederlag  at  dække  Vejen  ad 
Kina.  De  kejserlige  Troppers  Styrke  ansloges  til  omtrent 
to  og  tyve  Tusende  Mand,  for  største  Delen  udrustede  med 
Remingtonere  eller  Martinirifier.     Vicekongen  over  Kvang-si 

havde  i  egen  høje  Person  inspiceret  Pladsen,  og  en  General 
Hoang-Ké-Lang  fra  samme  Provins  havde  overtaget  Kom- 
mandoen. 

General  Millot  delte  sin  Hær  i  tvende  Dele;  Brigaden 
Négrier,  der  samledes  i  Hai-Dzuong,  skulde  operere  langs 
Song-Cau  og  saaledes  afskære  Fjendens  Tilbagetogslinje, 
medens  Brigaden  Briére  de  l'Isle  fra  Hanoi  skulde  omgaa 
Hovedvejen,  hvor  Kineserne  havde  koncentreret  deres  For- 
svar, og  naa  Bak-Ninh  ad  Vejen  gjennem  Rismarkerne; 
jeg  fulgte  med  sidstnævnte  Korps*).  Hver  Kolonne  talte 
omtrent  5500  Mand,  hvorhos  6000  Kulierne  vare  lejede  for 
sex  Plastrer  maanedlig  per  Hoved  til  at  bære  Bagagen. 

Hanoi  sov,  medens  Tropperne  satte  sig  i  Bevægelse; 
Natten  med  sin  sodede  Kultaage  rugede  endnu  over  Gaderne, 
og  vi  undersøgte  med  Ængstelighed  Himmelens  Tilstand;  i 
otte  Dage  havde  Regnen  trommet  paa  Taget  af  vor  Pagode 
og  pint  vort  Sind  med  Billedet  af  glatte  Stier,  der  svigte 
under  Foden,  af  Djndmasser,  hvis  Skorpe  brister  under  Fod- 
gængernes Vægt,  af  overrislede  Rismarker,  over  hvilke 
Vinden  suser  med  en  isnende  Gysen,  med  Dage,  tilbragte 
under  pludselige  Regnskyl  uden  et  eneste  tørt  Sted,  hvor 
man  kunde  stjTke  sine  Nerver,  der  ere  svækkede  afTongkins 
gjennemtrængende  Fugtighed.  Himmelen  har  dette  mis- 
tænkelige Udseende,  denne  Blyfarve,  vi  have  gjenfundet 
hver  Morgen;  den  klarer  sjælden  op  fer  Middag;  saa  længe 
truer  og  surmuler  den. 

Man  kan  næppe  skimte  Floden  med  dens  mudrede 
Vande,  der  ere  fuldkommen  farveløse  under  denne  mørke 
Himmel;  man  skulde  tro  den  fuldstændig  øde,  hvis  man 
ikke  hørte  den  dumpe  Støj  af  Skruerne,  som  sætte  Bølgerne 
i  Bevægelse;  smaa  Bugserdampere  med  korte,  stedende  Prust 
ere  allerede  i  fuldt  Arbejde  og  fare  fra  den  ene  Bred  til 
den  anden;  paa  hver  Side  have  de  en  plump  Dschunke,  der 

mylrer  af  Soldater.  Efterhaanden  som  den  graanende  Dag 
vinder  Bugt  med  Taagerne,  fyldes  Hanois  kommende  Bul- 
værker af  nysgjerrige.  Kulierne  benytte  den  sidste  Frist 
til  at  fuldstændiggjyre  deres  tarvelige  Mundforraad,  som  de 
gjemme  paa  Bunden  af  deres  Brødposer;  omvankende  Kjøb- 
mænd  sælge  dem  Melkager,  som  de  fortære,  medens  de 
sidde  paa  Hug  omkring  deres  Byrder.  Annamitiske  Kvinder, 
Kongaierne,  som  Soldaterne  kalde  dem,  komme  for  at  sige 
Farvel  til  deres  Venner;  de  have  iført  sig  deres  smukke, 
indigoblaa  Silkekjoler  og  forhøjet  deres  Frisure  med  en  net 
Chignon  helt  oppe  paa  Issen;  de  sladre,  de  græde,  briste 
derpaa  i  Latter  over  ingen  Ting  og  fremvise  denne  sorte 
Mund,  som  skulde  synes  en  Elskovens  Grav. 

Saa  snart  Kompagnierne  ere  komne  i  Land  paa  den 
modsatte  Bred,  formere  de  Rækkerne  og  begive  sig  paa 
Vejen;  Synskredsen  afsluttes  af  et  Bambus-Hegn,  bag  hvilket 
de  forsvinde.  Hvad  ligger  bag  dette?  Det  ukjendte,  Lykken 
for  nogle,  Døden  for  andre.  Trættede  af  denne  kjedsomme- 
lige  Venten,  som  de  nødvendige  Forberedelser  paabyde, 
drage  de  nu  afsted  med  elastiske  Fjed,  med  denne  Spillerens 
Lidenskab,  der  længes  efter  at  friste  Lykken,  og  med  denne 
ubeskrivelige  Fornøjelse,  man  føler  ved  Forventningen  om 
snart  at  faa  Sindet  sat  i  Bevægelse. 

Stierne  løbe  afsted  i  Zigzag,  Hjørne  efter  Hjørne,  for 
ikke  at  bryde  Firkanterne  i  de  enkelte  Ejendomme;  Ris- 
markerne med  deres  grønne  Toppe  fremvise  paa  begge  Sider 
af  Stien  sine  stillestaaende  Vandflader,  der  spille  i  alle 
Haande  blyfarvede  Afskygninger;  ad  disse  Stier  drage  vore  sex 
Tusende  Soldater  og  tre  Tusende  Kulier  ad  Bak-Ninh  til. 

Vi  spise  Frokost  i  Cau-Bai.  En  klodset  Bygning,  et 
lille  Tempel,  der  er  rejst  for  en  stedlig  Genius,  spejler  sine 
buede  Taghjørner  i  en  Sump,  der  indfattes  af  grønt  Buskads; 
vi  sætte  os  under  Ban  jantræet,  som  dækker  Templet  med 
sine  Grene;  Vejret  er  lummert,  man  føler  Solens  Brand 
gjennem  Sk3^ernes  Skjærm,   og  Skyggen  er  højst  behagelig. 

Under  et  Holdt  paa  tvende  Timer  gaa  vi  hen  for  at 
drikke  Te  hos  Landsbyens  Skolemester:  Et  lille  Alter, 
hvor  Gudstjenesten  til  Forfædrenes  Minde  fuldbyrdes;  rundt 
omkring  brede,  meget  lave  Bræder,  dækkede  med  fine 
Maatter,  hvor  man  kan  sætte  sig  paa  Hug;  en  Kurv  til 
Bøgerne ;  nogle  Ruller  graaligt  Papir,  der  vilde  gaa  i  Stykker 
under  en  Pen,  men  føjer  sig  efter  den  bøjelige  Pensel; 
Pensler;  et  stort  Blækhus  med  Tusk  til  fælles  Af  benyttelse ; 
Forskrifter  paa  rødt  Papir,  fastgjorte  til  Murene,  dette  er  alt 
det  tongkinesiske  Skolemateriale,  jeg  fandt  at  optegne.  Skole- 
mesteren udfoldede  en  Høflighed,  Frygten  gjorde  endnu 
mere  krybende.  Soldaterne  have  under  Forbimarchen  snappet 
haus  Pibe  fra  ham,  han  er  nu  ikke  sikker  paa,  at  vi  ikke  ville 
medtage  hans  Kopper,  og  medens  han  opvarter  os,  raad- 
spørger  han  med  hemmelige  Øjekast  vore  Ansigtstræk. 
Tolken  beroliger  ham  og  faar  ham  til  at  tale.  Kau-Bay  er 
kun  en  Landsby  paa  halvfjerdsindstyve  Sjæle,  og  trods  den 
høje  Betaling,  han  forlanger,  har  han  dog  fem,  sex  Elever. 
For  et  Maal  Ris  hver  Maaned,  omtrent  2V2  Francs  i  Værdi, 
lærer  han  dem  »Tam-tu-Kinh«  eller  »de  tre  Bogstavers  Bog« 
at  kjende.  Denne  Begyndelsesbog  kaldes  saalunde,  fordi  den 
er  affattet  i  Vers  paa  tre  Ord;  i  Følge  det  kinesiske  Skrift- 
system repræsenteres  jo  hvert  Ord  af  et  særligt  Bogstav,  og 
Versene  i  »Tam-tu-Kinh«  fremstilles  følgelig  af  tre  Skrift- 
tegn. Bogen  indeholder  et  populært  Udtog  af  Konfucius's 
Moral,  og  i  det  Barnet  lærer  de  mest  brugelige  Skrifttegn, 
gjenneratrænges  det  samtidig  af  Følelsen  for  sine  Pligter. 
Det  er  en  fuldstændig  praktisk  Moral,  besjælet  af  den  kine- 
siske Aand,  der  hverken  kjender  noget  til  den  uinteresserede 
Videbegjærlighed,  som  giver  sig  i  Kast  med  Verdens  Pro- 
blemer, eller  til  den  Æresfølelse,  som  lader  et  Menneske 
ud  af  sit  eget  Indre  øse  den  nødvendige  Kraft  til  at  ofre 
sig  for  en  Idé.  Denne  Moral  har  formet  disse  arbejdsomme 
Folk,  der  holde  af  Arbejdet  som  Kilden  til  Velvære  og  ere 
fulde  af  huslige  Dyder;  den  opdrager  dem  til  at  vise  Respekt 

for  alle    Myndigheder   og   gjør  dem   lette    at  regere,    men 
berøver  dem  al  Mandighed  og  Heroisme. 

Vi  give  Skolemesteren  en  Plastre  for  at  bringe  ham 
til  at  glemme  Tabet  af  Piben;  han  modtager  den  med  en 
Mine,  sløv  af  Overraskelse.  Jeg  havde  Lyst  til  at  sige 
ham:  Tag  du  blot  den  Skilling  og  bliv  ved  at  lære  »Tam- 
tu-Kinh«.  Du  er  vor  medskyldige,  ros  blot  for  enhver  Pris 
Ordenen,  væk  Lysten  til  Ro  og  Hvile,  præk  Foragt  for 
krigerske  Dyder  og  skab  Mennesker  uden  Stolthed.  Bliv 
kun  ved,  og  takket  være  din  Bog  kommer  en  Dag  en 
Haandfuld  fremmede  Erobrere,  hvis  Sjæle  have  et  andet 
Præg,  og  trods  de  fire  Tusende  Sømiles  Afstand  skulle  vi 
slaa  ned  mellem  dine  femten  Millioner  Medborgere,  og 
vi  ville  forlange  en  Kop  Te,  som  du  skjælvende  maa 
række  os. 

Eftermiddagen  kommer,  og  vi  marchere  stadig  frem 
gjennem  uendelige  Rismarker.  Et  smaragdgrønt  Hav 
breder  sig  i  det  uendelige  mod  hele  Synskredsen,  hist  og 
her  afbrudt  af  Smaaøer  med  Trægrupper,  der  dølge  Lands- 
byerne. De  Stier,  vi  følge,  tegne  sig  paa  denne  uendelige 
Plade  som  de  Ridser,  Diamanten  efterlader  i  Glasset. 

Jordsmonnets  Vanskeligheder  volde  Hæren  et  umaade- 
ligt  Besvær.  De  tvende,  fuldstændig  udspændte  Luftballoner, 
Kolonnen  fører  med  sig,  og  som  ere  i  Bagtravet  med  den 
øvrige  Bagage,  synes  ved  Dagens  Hældning  endnu  at  være 
ved  Afgangsstedet.  Deres  fuldstændig  runde  Hoveder,  som 
hæve  sig  over  Synskredsen,  frembyde  et  dumt,  grotesk  Skue; 
snart  gjennembryder  en  Solstraale  Skyerne  og  faar  dem  til 
at  funkle  som  Metalkugler,  snart  bølge  deres  gule  Masser 
tungt  frem  og  tilbage  i  Luften  og  vække  Tanken  om  en 
eller  anden  grotesk  Hyldest  til  eller  Apotheose  af  Græskarret. 

Da  Natten  bryder  frem,  er  Avantgarden  naaet  til 
Landsbyen  Sui,  hvor  hele  Korpset  skulde  have  kantonneret, 
medens  det  nu   er  klart,    at  Hovedstyrken   ikke   vil  kunne 

naa  saa  langt  frem  og  maa  finde  sig  i  at  ligge  i  Ris- 
naarkerne. 

Nogle,  tilsyneladende  kunstige  Jordhøje  rage  frem  i 
et  Hjørne  af  Sletten ;  de  skulle  efter  Sigende  dække  Ruinerne 
af  et  gammelt  Kastel.  En  af  disse  Høje  fremtræder  endnu 
som  en  tydelig  Firkant,  foran  hvilken  fire  Stenkolosser  have 
overlevet  Tidens  og  Menneskenes  Ødelæggelser.  De  to 
forreste  ere  et  Par  Elefanter  paa  Hug  i  den  Stilling, 
Kornaken  lader  dem  indtage,  naar  Herren  vil  stige  op ;  de 
ere  udarbejdede  med  megen  Realisme,  Snablen  bøjer  sig 
ind  mellem  Forbenene,  og  deres  mægtige  Rygrad  udhæver 
den  rynkede  Hud.  Stedet  har  efter  dem  faaet  sit  Navn 
»Voi-Phut«,  d.  V.  s.  »de  hvilende  Elefanter«.  De  tvende 
andre  Kolosser  ere  Dyr,  hvem  det  vilde  volde  en  Natur- 
forsker stor  Vanskelighed  at  henføre  til  en  bestemt  Klasse; 
deres  Hoved  nærmer  sig  Løvens,  og  deres  Haar  er  paa  den 
mest  akademiske  Vis  ordnet  i  Lokker;  deres  Knæhaser  ere 
smykkede  med  Uldtotter,  og  Poterne  ende  i  Menneskehænder. 
Soklerne  og  Statuerne  ere  hugne  af  samme  Blok,  og  Gra- 
niten  er  saa  haard,  at  Polituren  næppe  er  revnet.  I  to 
Hundrede  Skridts  Afstand  ligge  tvende  Tigre  af  mindre 
Dimensioner;  i  fordums  Dage  vogtede  de  Indgangen  til  en 
Allé,  som  nu  er  forsvunden. 

Nær  ved  disse  Ruiner  er  en  gammel  Kvinde  optagen 
af  at  luge  sin  Ris;  det  krigerske  Skuespil,  som  udfolder  sig 
omkring  hende,  drager  hende  ikke  bort  fra  bondes  Arbejde; 
hun  luger  ivrig  videre  for  at  blive  færdig  med  sin  Mark 
inden  Aften,  Et  graat,  fedtagtigt  Dynd  klæber  sig  om 
hendes  Ben  som  Dejen  ved  Bagerens  Hænder;  det  naar 
helt  op  til  Knæerne,  og  hver  Gang  hun  flytter  Benene, 
hører  man  det  dumpe  Plask  fra  Sumpen.  Det  Redskab, 
hun  benytter,  er  en  bred  Jærnhakke,  anbragt  i  et  Træskaft; 
Hakken  trænger  ind  mellem  Risens  buskede  Rødder  og  renser 
dem  for  Ukrudt.    Hele  Tongkins  Slette  er  dyrket  med  Omhu. 

Det  var  en  sørgelig  Nat.  Man  naaatte  lægge  sig  i 
Rismarken  uden  at  kunne  tænde  Vagtbaal  af  Mangel  paa 
Brænde;  Jorden  var  fugtig,  og  Regnen  kom  til.  Man 
vaagnede  gjennemblødte  og  forfrosne  og  med  Maven  i  Uorden. 

Hvilket  Land,  fuldt  af  skrigende  Modsætninger!  I  en 
eneste  Nat  har  alt  skiftet  Præg;  et  dyndet,  glat,  forræde- 
risk Lag  som  det  værste  Islag  dækker  nu  de  snævre,  lerede 
Stier;  det  er  umuligt  at  holde  Ligevægt,  og  hvis  man  ikke 
holder  Ligevægt,  ligger  til  hejre  og  venstre  den  oversvøm- 
mede Rismark  med  sine  lumske  Huller. 

Ogsaa  Kulierne,  der  kun  ere  klædte  i  en  Pjalt  Tøj, 
kastet  over  Skuldrene,  have  maattet  tilbringe  Natten  i 
Sumpen.  Gysende  af  Kulde  og  Feber  klynge  de  sig  op  til 
hverandre  for  at  søge  en  Smule  Varme;  nogle  have  med- 
taget en  Kappe  af  Straa,  der  stritter  ud  til  alle  Sider  som 
et  Pindsvins  Pigge;  andre  hylle  sig  i  en  Maatte;  andre 
bære  aflagte  evropæiske  Klædningsstykker,  som  de  have 
stjaalet  eller  kunne  takke  de  medlidende  Soldater  for,  og 
atter  andre  ere  næsten  ganske  nøgne;  man  føler  sig  selv 
gjennemisnet  ved  at  se  deres  gule  Lemmer  udsatte  for  det 
barske  Morgenvejr.  De  stakkels  menneskelige  Lastdyr  med 
deres  sløve  Ansigter  og  valne  Lemmer  maa  atter  spænde 
sig  til  Rebene  og  for  Vognstængerne.  Artilleristerne  blande 
sig  mellem  dem,  og  man  begynder  at  slæbe  Kanonerne 
frem.  Ofte  har  Stien  ikke  engang  den  Bredde  af  tvende 
Fod,  som  Vognhjulene  nødvendigvis  udkræve,  og  da  maa 
Soldater  og  Kulier  ud  i  Rismarkerne  og  vade  i  Vandet  for 
at  bære  det  ene  Hjul,  medens  det  andet  vedblivende  gjør 
Tjeneste.  Længere  fremme  slipper  den  ufremkommelige 
Vej  helt  op  og  taber  sig  i  et  Vandhul;  i  en  Fjerdingvejs 
Afstand  kan  man  ikke  opdrive  en  Stump  Træ  til  at  kaste 
en  Bro,  man  maa  selv  ud  i  Dyndet,  Menneskene  forsvinde 
lige  til  Laarene,  og  Kanonerne  synes  halvt  opslugte;  saa 
kommer  Forstærkningen  til  Hjælp,  og  naar  man  kommer  ud 
af  disse  frygtelige  Gjennemfartssteder,   ere  Soldater,  Kulier, 

Kanoner,  Rustvogne  aldeles  ukj endelige;  Dyndet,  som  klæber 
sig  til  Gamacherne,  give  Benene  Udseendet  at  at  være 
angrebne  af  Elefantiasis;  de  tilsølede  Uniformer  have  ikke 
længere  nogen  kj endelig  Farve,  og  Kanonerne,  som  atter 
og  atter  ere  slæbte  gjeonem  den  halvflydende  Jord,  ligne 
Træstammer,  som  tumles  afsted  af  en  svulmende  Flod. 
Saaledes  drager  man  frem  ad  disse  unævnelige  Veje,  over 
en  Jordbund,  som  svigter  under  Foden,  naar  den  da  ikke 
helt  brister,  under  en  fin  Regn,  der  stikker  Ansigterne  som 
Isnaale,  og  gjennem  en  graa  Taage,  der  hyller  Rismarken  i 
en  uigjennemtrængelig  Dunstkreds,  hvor  en  Hær  kæmper 
mod  Lerjorden,  som  fængsler  dens  Ben  og  søger  at  sænke 
den  til  Bunden  af  sine  Mosehuller.  Officererne  lægge  selv 
Haanden  med  paa  Hjulene  for  at  opmuntre  deres  Mandskab, 
og  Soldaterne,  som  have  den  Bevidsthed,  at  man  kræver 
noget  overmenneskeligt  af  dem,  slaa  ikke  løs  paa  Kulierne, 
der  som  de  selv  ere  spændte  til  Bringeselerne,  men  op- 
muntre dem  tvært  imod  ved  venskabelige  Tilraab  som  Kamme- 
rater, hvem  det  vilde  være  ubilligt  at  stille  lige  med  Last- 
dyr. De  umaadelige  Anstrængelser,  de  dele  sammen,  gjøre 
dem  godhjærtede;  i  Steden  for  at  ophidses  blive  de  ømme: 
»Naa  da!  naa  dal  gamle  Fyr!  træk,  eller  vi  komme  aldrig 
ud  af  dit  Satans  fordømte  Land.« 


I  Sui  kommer  man  atter  paa  fast  Grund,  aander  atter 
op.  Landsbyen  har  det  Præg,  gammel  Velstand  giver;  man 
sporer  Forskjønnelser,  der  skyldes  Slægt  efter  Slægt.  Monu- 
mentale Porte  aabne  Indgangen ,  og  Murstenshuse  med 
Tegltage  ere  talrige;  gjennem  de  slet  sammentømrede  Vægge 
i  nogle  smukke  Pagoder  kan  man  skimte  talrige  Gudebilleder 
i  straalende  Forgyldning.  Hundredaarige  Banjantræer  rage 
op  ved  Siden  af  uhyre  Træbulle,  om  hvilke  vildtvoxende 
Rødder  sno  sig  lig  Bundter  af  sammenfiltrede  Boaslanger; 

besynderlige  Gjogeurter  og  andre  Snylteplanter  have  fæstet 
Bolig  paa  Banjanernes  ærværdige  Grene  og  forvandle  deres 
mægtige  Løvtag  til  et  besynderligt  Virvar  af  det  mest  for- 
skjellige  Bladhang. 

Langs  med  Vejen  nær  Sui  tindes  andre  mægtige  Træer 
og  andre  Pagoder,  hvis  Mure  prydes  af  Elefanter  i  Bas- 
relief, medens  rødmalede  Krigere  staa  som  Skildvagter  ved 
Dørkarmene.  Intet  evropæisk  Land,  hvor  Templer  og  Kirker 
ere  skudte  frodig  op,  vil  kunne  fremvise  en  slig  Overflod 
af  religiøse  Bygninger. 

Vi  toge  Kvarter  i  Dong- Ho,  som  man  naar  ad  en 
elegant  dækket  Bro,  hvor  man  kan  beundre  et  fortrinligt 
Tømmerværk  under  et  teglhængt  Tag.  En  gjennembrudt, 
kalkpudset  Mur  af  Mursten,  ikke  ulig  en  Kniplingsbesætning, 
indhegner  en  Lund  med  store  Træer,  der  dølge  en  Pagode. 
Indbyggerne  komme  os  i  Møde  med  venlige  Miner;  en 
Olding  fører  os  gjennem  Landsbyen  og  leder  os  til  dem  af 
hans  Bekjendte,  som  eje  den  Slags  Gjenstande,  vi  ønske  at 
kjøbe.  Folkene  træuge  sig  frygtløse  omkring  os;  de  er- 
klære sig  højst  lykkelige  over  at  se  Franskmænd;  de  for- 
sikre, at  de  aldrig  have  ladet  Kinesere  komme  ind  hos 
dem,  og  fremvise  de  Lanser,  hvormed  de  have  jaget  dem 
tilbage.  Denne  Paastand  er  nu  utvivlsomt  falsk;  men  deres 
Fornøjelse,  hvad  enten  den  nu  er  hyklet  eller  oprigtig,  er  i 
hvert  Fald  meget  iøjnefaldende. 

Et  Øjeblik  efter  at  vi  have  forladt  Oldingen,  kommer 
han  paa  ny  ilende  til;  med  bedende  Mine  holder  han  Haanden 
til  Kinden;  han  er  trøstesløs  og  med  annamitisk  Veltalenhed 
fremvælter  han  en  Ordflom,  afbrudt  af  krampagtig  Hulken. 
Man  har  nylig  udplyndret  hans  Hønsegaard,  og  da  vi  have 
behandlet  ham  vel,  paakalder  han  nu  vor  Beskyttelse.  Dog 
hvad  mægte  vi,  hvad  mægte  Officererne,  hvem  vi  sende 
ham  paa  Halsen?  Naar  Krigens  bydende  Krav  have  sløvet 
Finfølelsen,  ere  de  smaa  Privatinteresser  alt  for  lette  til 
at    kunne  nedtynge   Retfærdighedens   Vægtskaal.     Soldaten, 

der  overanstrængt  kommer  til  sit  Kantonnement  og  kun  har 
den  smagløse  Beskøjt  og  det  kjedsommelige  konserverede 
Oxekjød  til  Opfriskning,  kan  ikke  modstaa  Lysten  til  en 
Smule  frisk  Kjød,  og  Officeren,  som  dadler  Gjerningen, 
men  undskylder  Gjerningsmanden,  lukker  Øjnene  for  ikke 
at  maatte  fælde  Dom.  Soldaten  tager  aldrig  noget  andet, 
thi  det  mest  rige  tongkinesiske  Møblement  frembyder  ikke 
Gjenstaude,  der  ere  kostbare  nok  til  at  friste  ham;  men 
vor  Kolonne  slæber  med  sig  denne  smudsige  Flok  Kulier, 
denne  hungrige,  graadige  Bande,  som  har  forladt  Hanoi  i 
den  faste  Hensigt  at  udnytte  Krigens  Hændelser;  de  smutte 
gjennem  Hullerne  i  Hækkene  som  den  tavse  Oversvømmelse 
gjennem  den  sprængte  Digevold;  de  snige  sig  ind  i  Lands- 
byernes Stræder,  løfte  Bambusvæggene  og  skaffe  sig  Indpas 
i  Boligerne,  kvæle  Skrigene  for  ikke  strax  at  drage  en 
hurtig  Afstraffelse  over  sig,  kaste  sig  over  Gjemmestederne 
med  en  Sporsans,  der  skriver  sig  fra  fælles  Levevaner,  og 
forvandle  vor  V^ej  til  en  Landeplage.  Raab  lyde  fra  en  Hytte, 
en  Officer  iler  til,  finder  Beboerne  i  Graad  og  den  plyn- 
drende Sværm  forsvunden.  Hvor  skal  man  gribe  de  skyldige? 
Det  er  den  anonyme  Kulier,  som  har  været  paa  Spil.  Disse 
uundværlige  Hjælpere  ere  det  Ødelæggelsens  Værktøj,  vi 
slæbe  med  os,  og  som  gjor  Befolkningen  fjendtligsindet. 
Krigen  er  tung  for  vore  Venner. 

Imidlertid  kryber  Oldingen  sammen  i  et  Hjørne  ved 
Døren  og  sukker  uafbrudt;  han  fortsætter  sin  ensformige 
Klagesang,  skjønt  vi  have  forklaret  ham  vor  Afmagt,  og 
falder  os  sluttelig  til  Besvær:  »Beklag  dig  for  ham,  der 
har  bragt  Ulykken  til  Verden,  eller  find  dig  i  din  Skæbne.« 
Dog  han  er  ingen  Stoiker,  men  kun  en  fattig  Mand;  han 
havde  Kyllinger,  Svin,  Bordtøj,  Klædningsstykker,  nu  har 
han  intet  niere;  han  banker  sine  Børn  paa  Maven  for  at 
give  os  at  forstaa,  at  den  er  tom;  han  aabner  deres  Mund, 
i  det  han  betyder  os,  at  han  ikke  mere  har  noget  at  putte 
i  den,   og  længe,  længe  fortsætter  han  sine  hjærteskærende 

Klager.  Og  samtidig  kan  man  fra  Landsbyens  Straahytter 
høre  lignende  Klager.  Stakkels  Folk,  der  ligesom  de  Fransk- 
mænd, der  ligge  paa  Valpladsen,  maa  betale  Omkostningerne 
ved  Fremskridtet! 


Stadig  de  samme  gjennembledte  Morgener,  Pløret  paa 
Landevejene,  Hækkene,  sivende  af  Vand,  der  langsomt  tørrer 
bort,  og  Taagen,  som  ruger  over  Rismarkerne.  Jeg  begynder 
at  forstaa  Tongkins  Klima;  det  er  tempereret  i  Aarets  ene 
Halvdel,  og  det  under  samme  Breddegrad  som  Kalkutta  og 
Senegal,  men  kun  fordi  en  tyk  Taage  uophørlig  lægger  sig 
mellem  Solen  og  Jorden;  vi  ere  i  Læ  for  den  tropiske  Sol, 
men  til  Gjengjæld  faa  vi  den  stadige  Fugtighed  og  disse 
bratte  Overgange  i  Temperaturen.  Lad  Taagen  blot  for- 
tætte sig  en  Smule,  saa  gyse  vi  og  pakke  os  ind,  som  skulde 
vi  begynde  et  Felttog  mod  Rusland;  lad  Sky  hvælvingen 
briste  over  vore  Hoveder,  saa  nedsender  Indiens  brændende 
Sol  gjennem  Sprækken  sine  tunge  Straaler,  der  ligne 
smeltet  Bly. 

Stadig  den  samme  Rismark;  paa  enkelte  Steder  er 
Jordbunden  kun  en  tynd  Skorpe  over  et  gabende  Svælg; 
med  overraskende  Elasticitet  gynger  den  under  vore  Fødder 
som  en  Hinde  af  Kautschuk,  giver  efter  og  hæver  sig  atter ; 
Hestenes  Næsebor  skjælve  af  Rædsel,  naar  de  passere  slige 
bevægelige  Steder. 

Vi  gj øre  Holdt  i  Bao-Khara,  hvor  der  holdes  Marked, 
som  sædvanlig  er  overalt,  hvor  lidt  mere  besøgte  Veje 
krydse  hverandre.  I  Steden  for  Torvehaller  træde  nogle 
Straatage,  som  hvile  paa  Søjler  af  Bambus.  Der  holdes 
Torv  hver  femte  Dag,  Omegnens  Bønder  hidbringe  navnlig 
Levnedsmidler,  og  af  Varer,  der  skulle  langt  bort,  findes 
blot  Bomuld.  To  gamle  Koner  have  slaaet  sig  sammen 
om  en  lille  Handel  og  sælge  Te  for  tvende  Sapeker  Koppen ; 

bag  en  Vidjefletning,  der  hviler  paa  fire  Stokke  og  tjener 
dem  som  Bord,  tørre  de  op  med  Pjalter,  som  ere  mere 
smudsige  end  den  Klud,  hvormed  man  aftørrer  en  Oljetønde. 
Selve  Bordet  kan  faa  Hjærtet  til  at  vende  sig  i  Livet  paa 
en;  men  Svineri  skræmmer  ikke  Annamiten,  Kunderne  se 
ikke  saa  neje  paa  en  slig  Bagatel,  de  slaa  sig  ned  omkring 
Bordet,  drikke  deres  Te  for  de  tvende  Sapeker,  tage  fra 
en  Potte  en  Stump  Kalk,  som  fuldstændiggjør  deres  Betel- 
Skraa,  komme  en  Smule  Tobak  paa  den  Vandpibe,  man 
laaner  dem,  indaande  hele  Rogen  i  ét  Drag  og  betragte 
med  Glæde  de  Røgspiraler,  der  tabe  sig  af  deres  gabende 
Mund.  Markedsdagene  skaffe  de  gamle  Koner  store  Ind- 
tægter; de  kunne  tortjene  indtil  tre  hele  »Tiens« ;  men  en 
»Tien«  å  60  Sapeker  udgjør  omtrent  14  Øre  i  vor  Mønt. 
Langs  alle  Veje  findes  slige  Tehandlersker. 

Med  Pare  for  at  trætte  vore  Læsere  skulle  vi  beskrive 
Pagoden  iBao-Kham,  en  simpel  Markedsplads  med  en- 
kelte Hytter  i  Omegnen.  Pagoden,  der  kunde  rumme  en 
hel  Bataillon,  er  fuld  af  Pigurer,  som  straale  af  Maling  og 
Forgyldning;  nogle  ere  hele  sex  Alen  høje,  tre  ere  af 
Granit,  hvilket  er  sjældent,  da  Træ  eller  Gips  ellers  i  Al- 
mindelighed anvendes.  Lighederne  med  de  katholske  Sym- 
boler ere  saa  talrige,  at  selv  dannede  Folk,  der  burde 
kunne  undgaa  den  Slags  Fejltagelse,  hengive  sig  til  de  be- 
synderligste Gisninger.  En  Kvindestatue  med  en  Guldglorie 
og  et  lille  Barn  paa  Skjødet  er  i  alle  Soldaternes  Øjne  en 
Jomfru  Marie,  og  hvis  den  blev  henflyttet  til  en  fransk 
Landsbykirke,  vilde  dette  Billede  uden  Indvendinger  kunne 
gaa  herfor.  En  anden  Statue  forestiller  en  Genius  med 
blaa  Ansigtsfarve,  et  Svælg  som  en  Favns  og  de  spidse 
Øren,  Michel- Angelo  paa  sin  »Dommedag«  har  fundet  Behag 
i  at  give  nogle  Dæmoner;  Soldaterne  gjenkjende  ham  øje- 
blikkelig som  Djævelen,  og  da  denne  mistænkelige  Figur 
idelig   optræder  i  den   Kreds  af  Statuer,   som    omgive  den 

forgyldte  Buddafigur,  ere  de  overtydede  om,  at  Tongkineserne 
paa  éu  Gang  tilbede  Djævelen  og  den  gode  Gud. 

Uden  for  Pagoden  er  et  uhyre  Alterbord  stillet  paa 
Hejkant  paa  en  Stensokkel,  der  er  udarbejdet  som  en  Skild- 
padde. 

Hvor  forskjellig  er  den  Verden  ikke  fra  vor!  Vi  bør 
ikke  mere  tage  til  Kom,  til  Athen  eller  Ægypten,  men  til 
Kina  for  at  forstaa  Ideerne  og  Formerne.  Og  hvad  vide  vi 
egentlig  om  Kina?  Hvad  véd  det  om  os?  Enten  Kvropa 
eller  det  yderste  Østen  maa  engang  gaa  til  Grunde,  og  den 
af  de  tvende,  som  dræber  den  anden,  véd  ikke  engang  selv, 
hvad  han  har  tilintetgjort. 

Vi  gaa  til  Nattero  en  Fjerdingvej  fra  Kanalen  i  Mao- 
Dien,  et  Sogn,  som  omfatter  fjorten  Landsbyer  og  tæller 
sex  Tusende  Indbyggere.  Man  skulde  tro,  at  man  færdedes 
blandt  Amfibier.  Disse  Landsbyer  bestaa  halvt  af  Land, 
halvt  af  Vand,  de  glinse  af  en  frodig,  fugtig  Gronsvær,  der 
ganske  er  gjennemtrængt  af  de  stillestaaende  Sumpes  giftig^e 
Farveskjær.  Hver  By  er  forskanset  med  en  Jordvold  og  en 
Bambushæk;  yderlig  mere  er  hver  Hytte  atter  en  lille 
Fæstning  inden  for  den  store;  paa  tre  Sider  er  den  gjort 
utilgængelig  ved  firkantede  Bassiner,  gravede  af  Menneske- 
haand  og  fyldte  med  Vand,  paa  den  fjerde  værnes  den  af 
en  lerstampet  Mur,  hvori  Døren  er  anbragt. 

Jorden  er  dyrket  som  en  Have;  Banjan- og  Guavatræer 
og  Risinusbuske  rage  frem  af  Bede  med  Agurker,  Sukkerrør, 
Batater  og  Snittebønner.  Vandet  er  lige  saa  frugtbart,  og 
dette  besynderlige  Folk  drager  sig  det  fortrinlig  til  Nytte; 
Taro,  en  i  Evropa  ukjendt  Salatart,  og  Vandkastanien,  en 
Urt,  som  flyder  om  paa  Vandpytterne  og  tjener  Svinene  til 
Føde,  dyrkes  i  Bassiner,  hvor  Kvinder,  i  Vand  op  til  Laarene, 
arbejde  med  Usæden.  Fisk,  der  trives  i  dette  med  Liv 
svangre  Vand,  mylre  omkring  blandt  alle  disse  Planter.  Af 
Nysgjerrighed  bade  vi  vor  Vært  om  en  Ret  Fisk,   og  strax 

opkiltrede  han  sine  Klæder,  tog  det  Bambusnet,  som  hænger 
ved  hver  Hytte,  vadede  ud  i  et  af  de  omtalte  Bassiner  og 
gav  sig  til  at  fiske  uden  at  forlade  sin  Indhegning. 


Vi  passerede  den  store  Kanal,  Soldaterne  paa  Flotillens 
Baade  og  Dschonker,  Artilleriet,  Rytteriet  og  Konvojen  paa 
en  Bro,  Ingeniørerne  hurtig  byggede  af  plumpe  Dschonker, 
som  bleve  lagte  paa  langs,  med  Stævnene  mod  hverandre. 
Kanalen  er  en  Del  af  den  røde  Flod  og  ruller  sine  mudrede, 
glansløse  Bølger  afsted  mellem  flade,  kjedelige  Bredder. 

Vi  traf  paa  et  af  de  Altre,  den  offentlige  Barmhjærtighed 
massevis  har  rejst  omkring  paa  Landet.  Tongkins  Folk,  der 
viser  saa  stor  Ærbødighed  mod  Forfædrenes  Minde,  føler 
Medlidenhed  med  de  ulykkelige,  som  forlade  denne  Verden 
uden  at  efterlade  Arvinger,  der  kunne"  opfylde  de  Handlinger, 
Pieteten  foreskriver.  Ved  disse  Altre,  der  ere  rejste  langs 
Vejene,  yde  barmhjærtige  Personer  Sonofre  til  de  Sjæ4e, 
som  forladte  vanke  omkring  i  Rummet.  For  en  Stund  an- 
massede vi  os  de  dødes  Plads,  fjærnede  de  Kar  med  Ris, 
som  formentlig  tjene  disse  Gravens  trængende  Beboere  til 
Føde,  og  spiste  vor  Frokost  ved  dette  Murstens-Alter,  som 
var  overtrukket  med  Stuk  og  prydet  med  malede  Drage- 
figurer; dette  Alter  var  nemlig  saa  omtrent  den  eneste  tørre 
Plet,  vi  paa  denne  regnfulde  Morgenstund  kunde  opdrive  i 
hele  Omegnen. 

Flotillen  ligger  her  i  Kanalen  og  sikrer  vore  Forbin- 
delser med  Hai-Dzuong,  baade  »Karabinen«,  hvis  Kanon  vi 
hørte  i  Gaar,  »Musketten«,  »Skypompen«  og  »Lynet«.  Paa 
den  anden  Bred  kunde  vi  hilse  rødbuxede  Soldater  af  Bri- 
gaden Négrier;  de  tvende  Kolonner  ere  altsaa  komne  i  Be- 
røring med  hinanden  og  skulle  fremtidig  agere  i  Fællesskab. 
Generalen,  som  har  taget  Kvarter  i  halvanden  Fjerdingvejs 

Afstand,  forlod  de  »syv  Pagoder«  ved  Kanalens  og  Song- 
Caus  Sammenløb,  samtidig  med  at  vi  droge  fra  Hanoi;  han 
har  allerede  taget  tvende  smaa  kinesiske  Værker  ved  Naou 
og  Do-Son  og  mistet  en  Officer,  Underløjtenant  Duchez, 
som  blev  myrdet  ved  et  Skud,  der  affyredes  gjennem  et 
Bambushegu  af  en  Annamit.  Brigaden  Briére  de  Tlsle  har 
med  en  vis  Misundelse  modtaget  disse  Efterretninger  og  vil 
ogsaa  slaas. 

Om  Aftenen  opvartede  Brigademusikken  Generalen  med 
en  Koncert;  hjemlige  Minder  kaldtes  til  Live,  og  Soldater 
af  alle  Vaabenarter  samlede  sig  rundt  omkring  med  ærbødig 
Nysgjerrighed,  medens  Kulier,  der  havde  været  ude  at 
marodere,  standsede,  overraskede  ved  dette  Maleri;  nogle 
af  dem  bære  over  Skuldrene  deres  Middagsmad,  store  røde 
Hunde  med  blodige,  gabende  Svælg. 


Brigaden  Négrier  skal  i  Dag  (den  12te  Marts)  angribe 
Afspærringen  ved  Lak-Buoi  og  søge  at  trænge  frem  til  Dap- 
Cau  for  at  afskære  Tilbagevejen  til  Kina.  Brigaden  Briére 
de  risle  skal  tage  de  befæstede  Højder  ved  Truong-Son, 
som  beherske  alle  de  øvrige  Forter  om  Bak-Ninh.  Saaledes 
lyder  Dagsordenen. 

Vi  toge  afsted  Klokken  halv  syv  om  Morgenen,  fulgte 
Diget  langs  Kanalen  og  marcherede  frem  mellem  tvende 
Kaktushækker,  i  hvilke  Turkoerne  tro  at  gjenkjende  Berbe- 
riets  Figentræ,  hvad  der  vækker  vemodige  Minder  om  det 
fjærne  Afrika.  Man  spiser  Frokost  i  C  hi,  lige  over  for 
Fjenden,  aom  nu  er  i  Sigte.  De  fem  nøgne  Højder  ved 
Truong-Son  adskilles  kun  fra  os  ved  en  stor  Rismark,  og 
de  Værker,  som  krone  deres  Toppe,  tegne  sig  i  det  fjærne 
med  vældige  Skygger.  Ved  Højdernes  Fod  og  Sider  ere 
plantede  talløse  Standarter  med  meget  høje  Skafter  og  uhyre 
Vimpler,    ret    som   om    de  tilhøre    en   Legion  af  Kæmper. 

Vinden  bevæger  dem,  og  de  tegne  sig  som  store  purpurfarvede, 
hvide,  grønne  eller  blaa  flagrende  Pletter;  Farven  vexler  efter 
de  Korps,  Mandarinerne  tilhøre,  muligvis  ogsaa  efter  deres 
Indfald ;  thi  Fanen  er  for  dem  ikke  et  Ærestegn,  for  hvis 
Frelse  de  sætte  Livet  paa  Spil,  men  blot  en  Gjenstand  til 
at  paradere  med  og  blænde  Øjnene,  for  at  narre  Fjenden 
og  indjage  ham  Skræk. 

Kanonerne  brumme  paa  vor  højre  Fløj;  yderst  ude  i 
Synskredsen  farves  Bambushækkene  af  Artilleriets  hvide  Røg- 
skyer. General  Négrier  har  ligesom  vi  givet  sig  paa 
Marchen  Klokken  sex,  og  han  har  øjensynlig  Heldet  med 
sig;  det  er  atter  ham,  som  slaas,  men  vi  skulle  dog  nok 
ogsaa  komme  med.  Jeg  kan  paa  Ansigterne  læse  de  for- 
skjelligste  Følelser;  hos  Soldaten  er  det  eu  dump  Vrede  mod 
Fjenden,  som  har  voldt  ham  ondt,  Ønsket  om  at  hævne  sig 
for  de  Besværligheder,  han  har  døjet  under  Marchen,  og 
den  Trang,  man  nærer  til  selv  at  uddele  Hug,  til  selv  at 
slaa  løs,  for  at  kunne  udøse  sit  onde  Lune;  hertil  kommer 
endnu  den  forfængelige  Lyst  til  at  synes  naunter  under 
Øjeblikkets  Farer.  Hos  Officererne  skuer  man  Lysten  over 
at  finde  en  Lejlighed  til  at  udmærke  sig,  Haabet  om  at 
vinde  en  Grad  eller  en  Dekoration.  Skjønt  der  i  Brigaden 
findes  en  Bataillon  Turkoer,  som  af  en  effektiv  Styrke  paa 
fem  Hundrede  og  fyrretyve  Mand  lod  hundrede  og  tre  og 
tyve  tilbage  foran  Skansen  Phu-Sa  ved  Sontay,  forstyrres 
ingen  ved  Tanken  om  Døden.  Enhver  ræsonnerer  som 
Spilleren:  »Det  er  dem,  som  ikke  ere  i  Held,  der  blive 
dræbte;  jeg  sidder  i  Held,  og  jeg  vil  være  lykkeligere  end 
de  andre.« 

Brigaden  omgaar  Højderne  i  Flanken  og  indtager  sin 
Opstilling.  En  Officer  stiger  op  i  Ballonens  Gondol,  aftegner 
hist  oppe  Terrainet  og  udspejder  Kinesernes  Forsvarsan- 
stalter.  Artilleriet  begynder  at  tordne  løs  mod  de  Bannere, 
der  ere  plantede  ved  Foden  af  den  første  Høj,  man  vil  i 
Kast  med;  men  strax  sænke  alle  disse  Bannere  sig,  de  for- 


302  Krigsscener  Ira  ToDgkin. 

svinde  som  ved  et  Trylleri,  og  langs  den  rede,  nøgne  Skrænt 
sætte  uordnede  Skarer  Flygtninge  sig  i  Bevægelse  som  for- 
virrede, sorte  Punkter,  der  søge  at  naa  Toppen.  Vore 
Tropper,  som  strax  formere  sig,  trænge  ud  i  den  over- 
svømmede Rismark;  alle  disse  Ben,  som  nedtrampe  Ris- 
straaene  og  kløve  Vandet,  der  sprøjter  op  omkring  dem, 
frembringe  en  Lyd  som  Tidevandet,  naar  dets  Bølger  rulle 
over  en  stenet  Forstrand.  Bataillonschef  Coronnat  med  en 
Bataillon  Marinesoldater  har  det  Hverv  at  angribe  paa 
venstre  Haand,  medens  Kaptejn  Godon  med  sin  Bataillon 
Turkos,  der  udmærkede  sig  saa  højlig  ved  Phu-Sa,  skal  gaa 
løs  mod  Højre.  Deres  Rækker  bestige  i  Linjer,  der  ere  lige 
saa  korrekte  som  under  en  Manøvre,  den  samme  Skrænt, 
som  uordnede  Bander  et  Ojeblik  tidligere  i  haables  Forvirring 
kravlede  opad;  de  modtages  næppe  nok  med  nogle  Bøsse- 
skud. Skjuler  en  saa  svag  Modstand  ikke  en  eller  anden 
Snare?  Der  indtræder  et  Øjebliks  forventningsfulde  Angest, 
da  vore  Soldater  staa  lige  over  for  Skansen.  Den  har  endnu 
ikke  talt  et  Ord,  denne  Skanse.  Vil  den  ikke  snart  bryde 
løs?  Nej,  den  forbliver  tavs;  den  er  kun  en  Jordhøj,  en 
Facade,  som  er  opført  for  at  skræmme  paa  Afstand ;  bag  ved 
den  har  der  aldrig  været  Artilleri,  bag  den  findes  der 
ikke  længere  Forsvarere. 

Fra  nu  af  kræver  Indtagelsen  af  de  øvrige  Stillinger 
ved  Truong-Son  netop  lige  saa  lang  Tid,  som  der  udfordres 
for  at  naa  dem  i  Løb.  Efterhaanden  som  de  franske  Sol- 
dater klavre  op  ad  en  Højde,  ere  de  kinesiske  Tropper  ude 
af  Rækkevidde  og  ile  op  ad  den  næste.  Vi  kunne  se  deres 
Skygger  tegne  sig  mod  Himlen;  i  deres  paniske  Rædsel 
tage  de  sig  ud  som  Buskvæxter,  som  svaje  for  Vinden,  alle 
i  samme  Retning;  med  hældende  Hoveder  løbe  de  fremad. 

Skal  man  søge  Aarsagen  til  denne  Rædsel  i  det  Indtryk, 
der  er  fremkaldt  ved  vor  omgaaende  Bevægelse  ?  Er  det  Efter- 
virkningen af  det  Nederlag,  General  Négrier  i  Morges  har  til- 
føjet Forsvarerne  af  Lak-Buoi?     Er  det  Frygten  for  at  blive 

afskaarne  og  ikke  mere  at  kunne  trække  sig  tilbage  til  Kina  ? 
Er  det  en  overtroisk  Rædsel  for  Ballonen?  Er  det  en  eneste 
af  disse  Aarsager.  eller  er  det  dem  alle  til  Hobe?  I  hvert 
Fald  har  en  Armé  ingen  Sinde  saa  jammerlig  taget  Flugten 
for  en  Modstander;  ingensteds  prøver  den  paa  at  standse, 
paa  at  gjere  Modstand,  i  det  mindste  for  et  Skins  Skyld. 
De  kinesiske  Soldater  medtage  deres  Remingtonere;  de 
prøve  ikke  deres  Vaaben,  men  de  tage  dem  meget  om- 
hyggelig med;  man  har  rimeligvis  truet  alle  og  enhver, 
som  ikke  efter  Slaget  kan  fremvise  sit  Vaaben,  med  Døds- 
straf; thi  ingen  har  givet  Slip  paa  sit;  man  kan  i  deres 
Spor  finde  store  Masser  Patroner,  men  ikke  en  eneste  Bøsse. 
Gamle  Kina!  gamle  Kina,  som  aldrig  kan  forynge 
sine  faldefærdige  Institutioner,  hvorledes  skal  det  efter  denne 
Dag  gaa  med  dit  Vaabenry?  Siden  1860  er  det  første 
Gang,  at  det  himmelske  Rige  har  maalt  sig  med  en  evro- 
pæisk  Modstander,  og  selve  Sejrherren  rødmer  over  at  have 
truffet  paa  en  saa  ynkelig  Figur  ved  det  blodige  Stævne. 
Franskmændene  gave  Møde  med  hele  den  lærde  Feltherre- 
kunst og  de  strategiske  Beregninger,  der  toge  alle  reelle  Ele- 
menter i  Betragtning,  og  Kina  var  det  samme  Land  som 
for  fem  og  tyve  Aar  tilbage;  det  erstattede  Artilleriet  med 
tomme  Skræmmebilleder  og  disciplinerede  Opstillinger  med 
gjøgleragtige  Parader ;  det  har  kjøbt  hurtig  skydende  Vaaben, 
men  har  intet  lært;  Hjærnen  er  forbleven  den  samme,  op- 
fyldt af  sine  Drager  og  andet  Narrespil.  Evropa  havde 
vænnet  sig  til  at  føle  Respekt  for  Kina,  det  begyndte  at 
tro  paa  dets  Magt,  det  tog  for  Alvor  den  hele  Foryngelses- 
Komedie,  som  kinesiske  Sendemænd  stadig  gave  til  bedste, 
og  det  behandlede  disse  Sendemænd  paa  samme  Vis  som 
de  civiliserede  Nationers.  Og  nu  er  alt  dette  med  første 
Slag  ramlet  sammen  paa  Bak-Ninhs  Rismarker. 

'^  '  Da  Brigaden  i  Gaar  gjorde  Holdt  i  Omegnen  af  Truong- 
Son,  fandtes  der  ingen,  som  jo  haabede,  at  denne  Dag 
skulde  faa  en  Kfterfølger.  I  Morges  begav  man  sig  paa 
Vejen  under  en  Taage,  som  skjulte  alle  Højder;  Soldatens 
Skridt  er  mere  rask,  han  haaber  at  komme  til  at  slaas  for 
ramme  Alvor;  men  pludselig  flyver  imidlertid  det  Kygte 
fra  Mund  til  Mund,  at  Bak-Ninb  allerede  er  taget.  Hvem 
har  meldt  det?  Ingen  véd  det.  Det  er  en  af  de  Nyheder, 
Vinden  fører  med  sig,  uden  at  have  nogen  Hjemmelsmand; 
man  gjentager  den,  men  tror  ikke  derpaa. 

Vi  ere  i  Hælene  paa  General  Négrier.  Fjendtlige  Lig 
ere  blevne  liggende  i  en  lille  Skanse  til  hejre  for  Vejen; 
det  er  smukke,  olivenbrune  Mænd,  unge,  store  og  stærke, 
men  deres  Øjne  ere  allerede  i  Forraadnelse,  og  Kineserne  maa 
være  blevne  trængte  meget  stærkt,  siden  de  have  kunnet 
forlade  deres  døde ;  thi  de  vilde,  som  fordum  Athenienserne, 
godt  kunne  henrette  en  sejrrig  Feltherre,  der  ikke  har  vist 
de  døde  den  sidste  Hyldest.  Længere  fremme,  tværs  over 
Vejen,  rager  en  gul  Fod  op  af  den  nylig  opkastede  Jord, 
men  Foden  er  allerede  grønplettet  af  den  hurtige  Forraad- 
nelse, og  vi  maa  gjøre  en  Vending  for  ikke  at  trampe  paa 
Liget. 

Man  holder  et  længere  Hvil,  og  Tropperne  klumpe  sig 
sammen  midt  i  det  taagede  Landskab,  som  hviler  i  den 
dybeste,  fredelige  Ro.  Paa  vor  Bon  bringe  Beboere  fra  en 
nærliggende  Landsby  os  Te;  vi  havde  opdaget  dem,  da 
deres  glimrende  sorte  Øjne  kigede  gjennem  Sprækkerne  i 
Bambushækkene.  Vor  Frokost  var  just  forbi,  da  Kaptejn 
Vignacourt  kom  jagende  i  strakt  Galop  og  meldte:  »Bak-Ninh 
er  taget;  General  Négrier  har  været  i  Byen  siden  i  Gaar 
Aftes!« 

General  Négrier  havde  sukcessive  afsendt  tre  Officerer, 
som  imidlertid  alle  vare  farne  vild  i  Taagen  uden  at  naa 
frem  til  Hovedkvarteret.  Urolig  over  ikke  at  modtage  Ef- 
terretninger  havde  General  Millot  tidlig  om  Morgenen  af- 

sendt  Vignacourt;  man  kunde  i  hundrede  Skridts  Afstand 
ikke  se  en  Haandshred  foran  sig,  og  Kaptejnen  var  gaaet 
lige  løs  paa  Bak-Ninhs  Værker;  han  saae  en  Fane  flage 
over  et  Fort  uden  dog  at  gjenkjende  den;  han  saae  sig  om 
i  en  anden  Retning  og  fik  Kig  paa  et  nyt  Fort,  hvis  Sol- 
dater heller  ikke  skøde  paa  ham.  Han  gik  hen  imod  dem, 
det  var  Franskmænd;  han  spurgte,  hvor  han  kunde  finde 
General  Négrier.  »I  Bak-Ninh«,  svarede  man.  »Han  har 
i  Nat  sovet  i  den  kongelige  Pagode.« 

Vi  fik  os  følgende  Meddelelser  om  den  anden  Brigades 
Marche: 

Den  12te  Marts  om  Morgenen  Kl.  sex  marcherede  den 
fra  Do- Son.  Efter  et  forstilt  Angreb  paa  Lak-Buoi  var 
Brigaden  gaaet  løs  paa  den  kristne  Landsby  Keroi,  hvis 
Kirke  man  kunde  skimte  i  det  fjærne.  Flotillen,  der  bestod 
af  »Hugormen«,  »Lossen«,  »Karabinen«,  »Musketten«, 
»Skypumpen«  og  »Lynet«  samt  Avisodamperne  »Leoparden« 
og  »Regnspoven«,  gik  op  ad  Song-Cau  og  støttede  saaledes 
højre  Fløj.  Klokken  hen  ad  ni  havde  Brigaden  angrebet 
Keroi;  de  syv  Skanser,  som  lukkede  Soug-Caus  Munding, 
og  de  særlige  Værker,  som  direkte  beskyttede  Floden  Lak- 
Buois  Afspærring,  bleve  angrebne  bag  fra  og  successivt  tagne 
med  et  Tab  af  henved  tredive  Mand  af  Fremmedlegionen 
og  Linjetropperne. 

Brigaden  satte  sig  atter  i  Marche,  fulgte  Diget  langs 
Song-Cau  og  maatte  ved  Trai-Ruoi  passere  en  Bro.  Land- 
gangskompagnierne ,  som  nu  dannede  Avantgarden,  bleve 
hen  imod  Klokken  to  standsede  af  Kinesere,  der  hinsides 
Kanalen  laa  i  Baghold  i  en  Lund  af  Morbærtræer;  man 
mistede  atter  en  halv  Snes  Mand  ved  at  jage  dem  ud  her 
fra,  men  det  var  ogsaa  den  sidste  Modstand.  Marinesol- 
daterne, som  vare  lige  i  Hælene  paa  Flygtningene,  trængte 
ind  i  Dap-Cau  uden  at  træffe  noget  Menneske;  en  halv- 
maaneformet  Skanse  hen  imod  Vejen  langs  Flodbredden  be- 
hersker  baade   Landsbyen    og   Vejen   til    Kina;    Soldaterne 

ilede  i  Stormløb  mod  den,  maatte  udholde  en  uskadelig  Ild 
fra  nogle  smaa  Kobberkanoner  og  Voldgeværer  og  trængte 
ind  fra  den  ene  Side,  medens  Forsvarerne  sygte  deres  Frelse 
paa  den  modsatte  Kant.  General  Négrier,  der  kom  bag 
efter,  vurderede  med  et  eneste  Øjekast  hele  Omfanget  af 
sit  Held;  Linjen  og  Fremmedlegionen  stormede  de  Forter, 
som  knejsede  paa  de  nærliggende  Højder,  og  trængte  uden 
Vanskelighed  ind  i  dem,  og  mellem  tvende  Højder  fik  man 
midt  ude  paa  Sletten  Øje  paa  Bak-Ninh  med  dens  takkede 
Mur,  Kastellets  Teglstens-Bastioner  og  det  ottekantede  Taarn, 
hvor  Kvang-si's  Banner  endnu  vajede.  Og  ude  paa  Sletten, 
mellem  Højderne  og  Byen,  vrimlede  det  af  Flygtninge,  dels 
dem,  Generalen  drev  foran  sig,  dels  andre,  General  Briére 
de  risle  havde  forjaget  fra  Truong-Son;  i  den  haabløseste 
Forvirring  søgte  de  blot  at  naa  ind  i  Staden  ad  Kinaporten; 
men  Négrier  lod  strax  sit  Artilleri  plante  paa  Højderne  og 
overvældede  denne  Port  med  en  frygtelig  Hagl  af  Granater, 
og  da  disse  ynkelige  kinesiske  Bander,  der  vare  aldeles  for- 
styrrede i  Hovedet  og  ude  af  Stand  til  at  ordne  sig  igjen, 
nu  ogsaa  saae  denne  Vej  afspærret,  flygtede  de  tværs  over 
Markerne  i  Retning  mod  Hanoi- Vejen,  hvor  fra  de  kom  ind 
paa  Vejen  fra  Thai-Ngujen. 

En  Afdeling,  der  var  sendt  ud  paa  Rekognoscering, 
slog  Kineserporten  i  Stykker  med  Kolbeslag;  hverken  Byen 
eller  Kastellet  bleve  forsvarede;  don  Besætning,  som  var 
forbleven  her  under  Slaget,  havde  rømmet  dem,  saa  snart 
deres  Vaabenfællers  Nederlag  tog  sin  Begyndelse. 

Klokken  sex  om  Aftenen  tog  General  Négrier  sit  Kvarter 
i  den  kongelige  Pagode  midt  i  Kastellet;  han  havde  til 
Tongkin  medbragt  et  Ry  som  en  Officer,  der  altid  og 
utrættelig  vilde  fremad,  denne  Slagdag  øgede  end  yderligere 
dette  hans  Ry,  og  hans  Soldater,  der  vare  fulde  af  Begej- 
string over  deres  Fører,  kaldte  ham  General  Maolein  efter 
det  annamitiske  Ord,  hvormed  man  skynder  paa  Folk: 
»Hurtig,  hurtig,  maolein!  maolein!« 

Dette  hurtige  Fald  forundrede  Staben;  man  følte  sig 
skuffet,  og  nogle  Officerer  syntes  at  beklage  General  Millot, 
fordi  han  ikke  i  egen  Person  havde  overværet  Erobringen, 
men  han  svarede  med  en  Ij^kkelig  Vending:  »Hvad  for 
noget?  Jeg  befaler  jo  begge  Brigader,  og  jeg  er  henrykt.« 
Alle  ønskede  ham  selvfølgelig  nu  til  Lykke,  derpaa  tog  man 
afsted,  og  Hestene  sloge  selv  frivillig  ind  i  en  hurtigere 
Gangart,  ret  som  om  de  havde  en  Følelse  af  deres  Rytteres 
Utaalmodighed.  Naturen  er  her  mager  og  fattig.  Højderne 
ved  Bak-Ninh  ere  nøgne,  som  om  Vinden  har  raseret 
dem  aldeles  tæt;  Tongkins  Landskaber  bøde  paa  den  flade 
Ensformighed  ved  deres  frugtbare,  frodige  Udseende;  mangler 
Frugtbarheden  imidlertid,  antager  Landskabet  ogsaa  strax 
et  kjedsomraeligt,  afskrækkende  Præg. 

Da  den  kommanderende  General  nærmede  sig  Byporten, 
kom  Négrier  ham  i  Møde;  de,  som  endnu  ikke  kjendte  ham, 
betragtede  med  sympathetisk  Nysgjerrighed  dette  energiske 
Ansigt  med  sine  bydende  Øjne  og  Ørnenæsen,  der  rager 
frem  over  et  busket,  sort-  og  rødsprængt  Skjæg;  han  er 
ung,  mager  og  svarer  til  det  Billede,  man  danner  sig 
om  en  sejrrig  General  fra  den  første  Republiks  Tider.  Nogle 
døde  ligge  paa  Ryggen  langs  Landevejen  og  fremvise  deres 
kolossale  Lemmer;  hvis  man  ter  dømme  efter  disse  Rekrutter, 
maa  Racen  fra  Kvang-si  være  stærk,  smuk  og  i  Modsætning 
til  Tongkineserne  meget  velvoxen.  Alle  disse  døde  ere 
allerede  berøvede  deres  Piske,  en  lidet  tiltalende  Sport,  som 
dog  staar  i  stor  Yndest  hos  Expeditionskorpset. 

Paa  Porten,  der  er  sprængt  af  Granater  og  gjennem- 
boret  af  Geværkugler,  ere  Vicekongen  over  Kvang-sis  Pla- 
kater endnu  opslaaede;  i  en  af  dem  anbefaler  han  Bak- 
Ninhs  Indbyggere  nøje  at  vaage  over  de  fremmede,  da  han 
har  bragt  i  Erfaring,  at  Spioner  have  sneget  sig  ind  for  at 
faa  Nys  om  Forsvarets  Hemmeligheder.  Vi  gribes  af  Rædsel 
og  Sorg  ved  Synet  af  disse  Gader,  hvor  Krigen  viser  sig  i 
sin  hele  Hæslighed,  og  som  ere  fulde  af  Røg,  Ruiner,  øde- 

lagte  Gjenstande,  forvildede  indfodte  og  Soldater,  der  søge 
Husly.  En  Del  af  Husene  ere  endnu  urørte,  aflukkede  i 
Stilhed  og  med  alle  Aabninger  ud  mod  Gaden  tilspærrede, 
ret  som  om  man  ikke  vil  se  Sejrherren  passere  forbi.  Andre, 
som  ere  voldelig  hjemsøgte,  udsende  gjennem  deres  sprængte 
yægge  hele  Laviner  af  uformelige  Levninger,  som  dække 
Fortovene,  og  som  man  under  Forbigangen  skaanselsløst 
tramper  ned;  Bohave,  man  den  foregaaende  Dag  opstillede 
med  Omhu,  smaa  Husaltre,  man  lærte  Børnene  at  have 
Ærbødighed  for,  Papirstumper  og  Levninger  af  Levneds- 
midler danne  et  Lag,  der  nedtrampes  af  vore  Heste.  Den 
sviende  Stank  fra  Hdebranden  blander  sig  med  den  ubeskrive- 
lig vamle  Lugt  fra  de  ødelagte  annamitiske  Boliger.  En  Ki- 
neser, der  ikke  har  villet  flygte,  ligger  i  Gruset  foran  sin 
brændende  Bolig  og  stønner  af  Fortvivlelse.  Lig,  der 
næsten  altid  ere  trufne  i  Hovedet,  ligge  spredte  hist  og 
her  og  begynde  allerede  at  blive  grønne  under  Middagens 
fugtige  Varme,  medens  Fluerne  summe  omkring  deres  for- 
raadnede  Saar. 

Over  Kastellets  Port  knejser  et  to  Etagers  Taarn  med 
udbuede  Tage;  her  vrimler  det  med  franske  Soldater,  som 
hilse  deres  Officerer  med  Jubel ;  den  trefarvede  Fane  bølger 
for  Vinden,  Trommerne  hvirvle,  og  Hornene  skingre  i  Luften. 
Dette  Øjeblik  faar  vore  Hjærter  til  at  banke  i  stolt  Glæde; 
for  den  almindelige  Historie  vil  Bak-Ninhs  Erobring  ganske 
vist  kun  være  en  Kjendsgjerning  af  meget  ringe  Vigtighed; 
men  ikke  desto  mindre  er  denne  krigerske  Musik  en  Gjenlyd 
af  Hæderen,  som  bringer  Heldet  sin  Hilsen;  den  vækker 
dunkle  Instinkter,  som  knytte  os  til  vor  Races  Held,  til  vort 
Lands  Storhed;  den  bringer  selv  den  mest  blaserede  blandt 
os  til  at  mærke,  at  han  dog  endnu  kan  overvældes  af  Fø- 
lelser, at  han  ikke  helt  er  greben  af  Pessimisme.  Leve 
Frankrig!  Man  kan  dog  aldrig  helt  løsgjøre  sig  fra  den 
fælles  Stamme. 

Den  kommanderende  General  aftager  sin  Hue  og  hilser, 
og  Følget  passerer  den  rede  Teglstensport  og  en  hvælvet  Bro, 
som  spænder  over  den  brede,  vandfyldte  Grav.  I  den 
kongelige  Pagodes  Gaardsplads,  der  er  beplantet  med  mørke 
Fyrretræer,  forefinde  vi  et  Batteri  kruppske  Kanoner,  hvis 
fine,  slanke  Lob  ere  dækkede  med  sort,  glinsende  Lak, 
medens  Kanterne  ere  fremhævede  med  Højrødt;  men  disse 
frygtelige  riflede  Svælg  have  Kineserne  ikke  mægtet  at  give 
Luft,  og  en  Mitrailleuse  Christofle,  ligeledes  sort  og  rødt 
lakeret,  stiller  ogsaa  sin  brede  Munding  til  Skue,  men  er 
lige  saa  jomfruelig  uberørt  som  Kanonerne.  Paa  Pagodens 
Tag  med  dets  fajanceklædte  Murkanter  ere  endnu  plantede 
en  tredive  Stykker,  halvt  udfoldede  Bannere  af  alle  mulige 
Farver,  mægtige  Stykker  Silketøj,  som  ere  kantede  med 
Kniplinger  og  bære  Bogstaver,  der  angive,  hvad  Korps  de 
tilhøre;  den  fornemste  Trofæ,  Vicekongens  eget  Flag,  staar 
i  Midten,  afsondret  fra  de  øvrige.  Den  eneste  usaarede 
Fange,  man  har  gjort,  pranger  i  en  blaa  Trøje  med  straa- 
lende  Skarlagens  Prydelse;  Vaabenskjoldet  af  samme  Farve, 
som  han  bærer  paa  Brystet,  angiver,  at  han  hører  til  Trop- 
perne fra  Kvang-si  og  til  Grænsedistriktet  Tran-Nam-Quan. 
For  at  give  sig  lidt  Holdning  antager  han  en  Mine  som 
Narren  i  et  Feststykke,  lader,  som  om  han  ikke  véd,  hvor- 
for han  færdes  her,  fremviser  leende  alle  sine  to  og  tredive 
hvide  Tænder  og  snurrer  rundt  inden  for  den  Kreds  af 
Soldater,  som  omslutte  Maleriet. 


Vi  gik  ud  og  besaa  Staden  og  dens  Omgivelser.  I 
Son-Tai  bare  Fæstningsværkerne  synlige  Spor  af  evropæisk 
Overledelse;  Arbejdets  enkelte  Dele,  Ulvegravene,  Bambus- 
palissaderne  og  Fodanglerne  vare  anbragte  med  raegen  Kløgt ; 
de  forskansede  Diger  vare  forsynede  med  Tværvolde,  og 
enkelte    Batterier   havde    Kassematter.     I   Bak-Ninh    søger 

man  forgjæves  noget  tilsvarende;  det  ser  ud  til,  at  Forsvaret 
er  blevet  ledet  af  en  Mandarin,  som  har  haft  en  overfladisk 
Læsning  af  Evropas  Krigshistorie  og  barnagtig  prøvet  paa 
at  kopiere,  hvad  han  har  læst.  Forsvarsarbejderne  ere  grup- 
perede uden  Forstand,  og  skjønt  de  gjentages  i  det  uende- 
lige, lade  de  tilstrækkelige  Huller  tilovers.  Truong-Son 
danner  Neglen  til  de  Højder,  som  omgive  Byen;  i  Steden 
for  nu  at  samle  hele  Styrken  paa  dette  Punkt,  havde  man 
her  kun  opkastet  betydningsløse  Skanser  og  ikke  forsynet 
dem  med  Skyts.  Disse  berømte,  detacherede  Forter  om 
Bak-Ninh  bestaa  for  største  Delen  af  kredsrunde  Volde  uden 
Grave  og  af  en  saa  ringe  Diameter,  at  tresindstyve  Mand 
næppe  kunne  røre  sig  inden  for  dem;  en  Granat  vilde  have 
sprængt  hele  Garnisonen  i  Luften.  Voldene  ere  af  Jord  og 
saa  lidet  tykke,  at  de  ikke  vilde  kunne  modstaa  tre  Kanon- 
skud. Man  har  heller  ikke  forstaaet  at  benytte  Terrainet 
til  at  lede  Ildretningen  paa  bedste  Maade,  der  findes  ingen 
Glacier,  kort  sagt,  disse  Forskansninger,  som  have  krævet 
et  uhyre  Arbejde,  ligne  til  Trods  for  alle  de  opkastede  Jord- 
masser en  kolossal  Parodi;  paa  Afstand  tegnede  de  sig  mod 
Himmelen  som  Linjer  af  en  uhyre  Styrke;  men  det  var  kun 
Blændværk.  Man  skulde  tro,  at  dette  gamle  kinesiske  Folk, 
der  bliver  naragtigt,  fordi  det  af  al  Magt  vil  være  listigt, 
kun  forstaar  at  fere  Krigen  med  Skræmmemidler;  de 
Drager,  som  ere  malede  paa  Uniformerne,  de  talløse  Bannere, 
som  udfolde  sig  foran  Troppernes  Front,  ere  kun  Skræmme- 
midler saa  godt  som  disse  barnagtige  Forskansninger. 

Medens  jeg  saaledes  spaserer  omkring  mellem  disse 
Skanser,  man  ikke  engang  prøvede  paa  at  forsvare,  mindes 
jeg  alle  de  Nyheder,  hvormed  et  dygtigt  Diplomati  flere 
Maaneder  i  Træk  forstod  at  fylde  Aviserne,  alle  disse  Tu- 
sender  af  Mænd,  hvis  Totalsum  man  endda  oppustede,  og 
som  bleve  udskrevne  i  Kina  for  at  marchere  mod  Tongkins 
Grænser,  alle  disse  Geværer  af  sidste  Modeller  og  alle  disse 
Bagladekanoner,  hvis  Indkjøb  i  Amerika  man  udbasunerede, 


Krigsscener  fra  Tongkin.  311 

alle  disse  Tal,  der  spredtes  for  alle  fire  Vinde,  og  som 
vilde  have  været  af  nogen  Betydning  i  Evropa,  medens  de 
i  Asien  kun  vare  en  Mystifikation,  som  skulde  narre  vor 
Lettroenhed.  De  vare  her,  alle  disse  Mænd,  og  vi  have  set 
dem.  Alle  vore  Fanger  have  saa  omtrent  fortalt  den  samme 
Historie;  de  vare  Kjebmænd  eller  Bønder;  man  havde  ud- 
skrevet dem  med  Magt  og  slæbt  dem  til  Bak-Ninh;  jo 
mere  fuldkomne  deres  Vaaben  vare,  desto  mindre  forstode 
de  at  bruge  dem.  Ballonen  havde  højlig  foruroliget  dem; 
nogle  havde  taget  den  for  et  kæmpemæssigt  Dyr,  andre  for 
en  Krigsmaskine,  som  skulde  udslynge  Projektiler  over  dem. 
Vor  Armés  Bevægelser,  som  truede  deres  Tilbagetogslinje, 
have  røvet  dem  al  Koldblodighed.  Og  til  at  oplyse  sig, 
til  at  styrke  og  fere  sig  frem  havde  de  kun  disse  Manda- 
riner, der  hovmodig  have  bidt  sig  fast  i  deres  kinesiske 
Rutine;  som  systematisk  ignorere  vor  Civilisation  og  ind- 
bilde sig,  at  man  kan  tilegne  sig  vore  Opfindelser,  men  til- 
bagevise vor  Aand;  som  endnu  haabe  at  kunne  skræmme 
Evropæerne  med  deres  Maskeradescener,  og  som  holde  sig  i 
sikker  Afstand  fra  Valpladsen,  naar  den  afgjørende  Time  slaar. 


Man  sender  tvende  Batailloner  hjem  til  Hanoi,  og  jeg 
vender  tilbage  med  dem  ad  den  store  Kejservej.  Overalt 
er  der  opkastet  Jordvolde  med  Murstenstinder ,  omkring 
Landsbyerne,  omkring  Pagoderne  og  paa  fri  Mark;  Landet 
er  oversaaet  med  Smaaskanser,  som  ligne  dem  omkring 
Bak-Ninh. 

Vejene  frembyde  et  overordentligt,  uforglemmeligt  Skue. 
Den  lokkende  Plyndring  har  fremkaldt  en  hel  Udvandring 
blandt  Bønderne.  Landsbyernes  Porte  udspy  hele  Skarer, 
der  klumpe  sig  sammen  paa  Vejene  og  larmende  vælte  ad 
Bak-Ninh  til;  et  Jordskjælv  vilde  ikke  bedre  udtomme  hele 

Egnen ;  Myrer,  der  flytte  en  Tue,  ere  ikke  talrigere  og  have 
ikke  mere  travlt.  Alt  som  vi  fjærne  os  fra  Byen,  synes  vi 
at  gaa  frem  mod  en  Strøm,  der  deler  sig  og  haster  fremad 
langs  begge  Flanker  af  vor  Kolonne.  Mænd  med  gule  Ben, 
Kvinder  med  brede  Hatte,  Børn  med  ragede  Hoveder,  ryn- 
kede Oldinge  med  hvide  Haar,  alle  ile  de  afsted  med  Ku- 
liernes hoppende  og  hurtige  Gang,  alle  fulde  af  Hastværk 
efter  at  tage  Del  i  Byttets  Deling;  alle  have  de  medtaget 
Bambusstænger,  paa  hvis  Ender  der  gynger  tvende  tomme 
Kurve,  hvori  de  agte  at  bære  Byttet  tilbage.  De  have  er- 
faret, at  Bak-Ninh  er  overgivet  til  Plyndring,  og  som  Gribbe 
ville  de  slaa  ned  over  deres  egne  Landsmænd  og  frarøve 
dem  deres  sidste  Smuler.  Hvad  ville  de  finde,  efter  at  fem 
Tusende  Kulier  først  have  afsøgt  Staden  i  tre  Dage?  Da 
alt  Løsøre  er  forsvundet,  ville  de  bortføre  selve  Husene; 
som  Ransmænd,  der  ikke  forsmaa  noget  som  helst,  vil  man 
kunne  se  dem  vende  tilbage,  belæssede  med  Mursten,  Tegl- 
sten og  Bjælker;  hvis  man  lader  dem  raade,  —  og  hvor- 
ledes vil  man  kunne  stoppe  dette  stadig  voxende  Tidevande  ? 
—  ville  de  efterlade  Bak-Ninh  saa  blot  og  bar,  som  om  den 
var  hjemsøgt  af  en  Græshoppesværm. 

Saa  snart  vi  kom  uden  for  det  Bælte,  hvor  Plyndrings- 
raseriet  havde  udjaget  Beboerne,  fandt  vi  Indbyggerne  forsam- 
lede uden  for  Portene  til  deres  Landsbyer,  hvor  de  modtoge 
os  med  levende  Glædesdemonstrationer;  de  tilbøde  Kolonnens 
Anfører  Æg,  Kyllinger,  Banjaner  og  Citroner  og  forsikrede 
ham  om  deres  Hengivenhed  og  Underkastelse.  Den  kinesiske 
Besætning  havde  frygtelig  hjemsøgt  dem ;  de  havde  tvangs- 
vis  maattet  udføre  Hovarbejdet  ved  alle  disse  Forskansninger, 
som  forstynede  deres  Markers  geometriske  Linjer;  de  havde 
maattet  arbejde  under  Stokkeprygl  og  uden  Løn ;  de  ventede 
derfor  ogsaa  vor  Ankomst  med  Utaalmodighed,  og  endog 
før  vi  droge  i  Marken,  havde  mere  end  én  Landsby  hem- 
melig  sendt    Bud    til    Hanoi    med    Forsikringer    om    deres 

venskabelige  Sindelag;   de  have  Tillid  til   os,   og  de  lægge 
dette  for  Dagen. 


Ja,  nu  er  Felttogets  store  Fejl  begaaet;  Expeditionen 
til  Tongkin  havde  kunnet  været  endt,  før  den  slette  Aarstid 
indtræder.     Gud  véd,  naar  det  nu  vil  blive  endt. 

Tvende  Dage  efter  Bak-Ninhs  Indtagelse  drog  General 
Négrier  afsted  med  sin  Brigade  mod  Lang-son,  medens 
General  Briére  de  l'Isle  marcherede  mod  Kao-Bang;  den 
første  havde  Ordre  til  at  forfølge  Fjenden  i  trende  Dage  og 
derpaa  at  vende  tilbage;  den  anden  skulde  marchere  mod 
Thai-Ngujen  og  her  gjøre  omkring.  Négrier  har  sprængt 
de  kinesiske  Bander,  som  havde  forskanset  sig  i  Phu-Lang- 
Tuang  og  Kep;  i  nogen  Afstand  skimtede  man  mørke  og 
høje  Skove  og  de  begyndende  Bjærge,  men  her  maatte  han 
gjøre  Holdt.  Uden  at  miste  en  Mand  bemægtigede  Briére 
de  risle  sig  Kastellet  i  Yen-Thé,  som  forsvaredes  af  tre 
Tusende  Kinesere  og  sex  Hundrede  Annamiter,  og  senere 
Kastellet  i  Thai-Ngujen,  hvor  der  laa  fire  Tusende  Mand. 
Fjenden  forsvandt,  saa  snart  han  fik  Kig  paa  vore  Soldater, 
og  vi  havde  ikke  længere  foran  os  nogen  Styrke,  som  var 
i  Stand  til  at  rejse  Modstand;  vore  Kolonner  kunde  mar- 
chere frem  overalt  uden  at  have  nogen  alvorlig  Kamp  at 
befrygte.  Hvilken  Fordel  vil  man  drage  heraf?  I  Steden 
for  at  jage  Fjenden  foran  sig,  kaldes  begge  Generaler  til- 
bage til  Bak-Ninh.  Jeg  forstaar  mig  ikke  paa  denne 
Krigsførelse.  Vi  have  brudt  Bourées  Traktat,  fordi  vi  ville 
hævde  hele  Tongkins  Besiddelse;  Lejligheden  tilbyder  sig 
at  tage  de  tvende  Provinser,  hvorpaa  Kina  sætter  mest  Pris, 
og  vi  lade  den  slippe  os  af  Hænderne.  Hvad  standser  os? 
Ikke  den  kinesiske  Hær;  thi  den  existerer  ikke  længere. 
Det  er  den  sørgelige,  forud  fattede  Idé,  Tanken  om  ikke  at 
ville  gaa  ud  over  den  røde  Flods  Delta.      Naar  vi  under- 

handle  med  Kina,  rejse  vi  Krav  paa  hele  Landets  Besiddelse, 
og  naar  vi  drage  i  Felten,  ville  vi  kun  en  begrænset  Be- 
sættelse; vi  tilintetgjøre  selv  Resultaterne  af  vore  Sejre. 

Jeg  er  meget  ulykkelig  stemt;  jeg  ser  med  største 
Tydelighed  de  ulyksalige  Følger  af  dette  vore  Kolonners 
Tilbagetog,  saa  at  Sorgen  hindrer  min  Søvn.  Hvorledes 
skal  man  faa  Ende  paa  denne  allerede  alt  for  lange  Expe- 
ditiou,  naar  selv  vort  Held  ikke  gavner  os  noget?  Jeg  vil 
telegrafere  til  »Temps«;  men  da  Telegrammet  koster  sex 
Francs  Ordet,  kan  jeg  ikke  udtale  mig  med  saa  stor  Fynd, 
som  jeg  kunde  ønske.  Jeg  vil  skrive;  men  naar  vil  mit 
Brev  indtræffe?  Og  hvad  mægter  vel  egentlig  en  simpel 
Journalist?  For  dog  i  det  mindste  selv  at  have  en  frelst 
Samvittighed,  vil  jeg  skrive:  »Hvor  utaalelig  er  den  store 
Afstand  ikke?  Hvor  stærkt  maa  man  ikke  undertiden  for- 
bande denne  Afstand  paa  fire  Tusende  Mil,  naar  man  tror, 
at  et  uinteresseret  Vidne  vilde  kunne  øve  nogen  Indflydelse 
paa  den  offentlige  Mening  og  forebygge  skæbnesvangre  Fejl. 
Jeg  skal  lige  fuldt  ikke  afholde  mig  fra  at  meddele  min 
Mening,  skulde  den  end  komme  for  sent.  Vi  staa  i  Begreb 
med  at  tabe  alle  Fordele  af  den  betydelige  Kraftanstrængelse, 
vi  have  udfoldet  ved  Erobringen  af  Bak-Ninh.  Jeg  skulde 
ønske  at  have  hundrede  Munde,  for  at  jeg  des  bedre  kunde 
skaffe  min  Mening  Gehør.  Med  en  skæbnesvanger  Fart 
falde  vi  atter  tilbage  til  denne  Ubestemthed,  som  ødelægger 
alle  vore  Planer  i  det  Øjeblik,  de  skulle  til  at  modnes.  Vi 
formaa  ikke  længere  at  lægge  nogen  Vilje  for  Dagen.  Halve 
Forholdsregler,  stadig  ikkun  halve  Forholdsregler. 

Jeg  skal  vedblivende  opregne  alle  de  Grunde,  som 
synes  med  tvingende  Nødvendighed  at  paabyde  vor  uop- 
sættelige Freramarche  mod  Lang-son.  Vi  rejse  Krav  paa 
den  fuldstændige  Besiddelse  af  Tongkin,  vi  maa  altsaa  blive 
ansvarlige  for  den  offentlige  Ro  sammesteds;  men  vi  kunne 
blot  sikre  denne  ved  en  virksom  Besættelse.  Hvorfor  da 
tøve  med  at  udføre  i  Dag,  hvad  vi  dog  maa  udføre  engang 

senere?  Vi  sende  vore  Tropper  ud  til  Kinesernes  Forfølgelse 
og  kalde  dem  derpaa  tilbage.  Hvad  ville  Kineserne  slutte 
heraf,  naar  de  opdage  dette?  At  vi  ere  blevne  bange,  og 
at  det  nu  er  dem,  som  have  tvunget  os  til  Tilbagetog.  Vi 
ville  saaledes  gaa  glip  af  det  blændende  Skjær,  Sejren  ved 
Bak-Ninh  har  frembragt.  Vi  gaa  hverken  til  Lang-son 
eller  Kao-Bang,  og  hvilken  Slutning  ville  Kineserne  atter 
drage  heraf?  Simpelthen,  at  vi  ikke  have  kunnet  gaa 
der  hen.  Da  vi  nu  stadig  forlange,  at  de  skulle  afstaa  os 
disse  Punkter,  og  da  de  anse  os  for  ude  af  Stand  til  at 
tage  dem,  ville  de  aldrig  samtykke  i  at  afstaa  dem  frivillig, 
Freden  vil  være  umulig  o.  s.  v.  .  .  .« 

Vi  have  gjengivet  Paul  Bourdes  Betragtninger  lidt  ud- 
førligere, fordi  det  snart  blev  klart,  at  den  simple  Journa- 
list havde  bedømt  Situationen  mere  korrekt  end  de  franske 
Diplomater  og  Generaler,  som  blot  higede  efter  at  faa  Ende 
paa  den  besværlige  og  mislige  Expedition  og  derfor  atter 
og  atter  lode  sig  føre  bag  Lyset  af  den  kinesiske  Tvetun- 
gethed.  P.  Bourdes  Brev  indtraf  i  Paris  samtidig  med 
Efterretningen  om  Fredstraktaten  i  Tientsin  (hvor(»m  strax 
nærmere  neden  for),  hans  pessimistiske  Betragtninger  syntes 
saaledes  uberettigede,  og  Brevet  blev  ikke  tr3^kt;  men  sex 
Uger  senere  forefaldt  Katastrofen  ved  Bak-Le,  og  det  blev 
saaledes  indlysende,  at  han  kun  havde  haft  alt  for  megen 
Ret.  Hvis  man  efter  Bak-Ninhs  Fald  strax  var  marcheret 
mod  Lang-son,  havde  der  tre  Maaneder  senere  ikke  kunnet 
være  kinesiske  Tropper  mellem  Lang-son  og  Bak-Ninh, 
Katastrofen  ved  Bak-Le  havde  da  ikke  kunnet  forefalde, 
Tientsiner-Traktaten  var  ikke  bleven  krænket,  Freden  havde 
sandsynligvis  været  endelig,  og  Frankrig  var  blevet  sparet 
for  et  nyt  Felttog. 

III. 

Freden  i  Tientsin.  —  Krigens  Fornyelse.  — 
Kelung. 

Bak-Ninhs  Fald  og  Hongkoas  paafølgende  Erobring 
havde  gjort  Franskmændene  til  Herrer  over  den  røde  Flods 
Delta,  i  Peking  sj^ntes  man  at  blive  forskrækket  over  denne 
sejrrige  Fremgang  og  tilbøjelig  til  Fred,  og  den  Ilte  Maj 
sluttedes  i  Tientsin  en  Fred  mellem  Kaptejn  Fournier  og 
den  mægtige  Vicekonge  af  Petsheli,  Li-Hung-Tshang,  hvor- 
ved Kina  overlod  Frankrig  Tongkin,  aabnede  sine  tre  sydlige 
Provinser  for  den  franske  Handel  og  lovede  at  afslutte  en 
Handelstraktat.  Kort  efter  (6te  Juni)  afsluttedes  der  ogsaa 
mellem  Kejseren  af  Annam  og  den  franske  Sendemand  Pa- 
tenotre  en  ny  Traktat,  hvorved  hele  Annam  egentlig  for- 
vandledes til  en  fransk  Provins,  da  Frankrig  overtog  Ledelsen 
af  dets  udenrigske  Politik,  og  en  fransk  Resident  fik  Ophold 
i  Hovedstaden  Hue,  i  hvis  Kastel  der  skulde  ligge  en  fransk 
Besætning,  ligesom  Frankrig  fik  Ret  til  at  besætte  ethvert 
Punkt  i  Annam  samt  Ledelsen  af  Finans-,  Told-,  Post-  og 
Telegrafvæsenet. 

I  Annam  blev  ri^ignok  den  unge  Kejser  Kien  Fue, 
ligesom  forrige  Aar  hans  Forgænger,  et  Par  Maaneder  senere 
ryddet  af  Vejen  ved  Gift,  som  bibragtes  ham  af  de  mod 
Frankrig  fjendtligsindede  Mandariner;  men  hans  yngre 
Broder  fulgte  ham,  uden  at  der  skete  noget  Brud  paa  Trak- 
taten med  Frankrig.  I  Frankrig  var  man  naturligvis  glad 
ved  Udsigten  til  endelig  at  have  sikret  sig  Herredømmet  i 
Annam  og  Tongkin;  men  Glæden  varede  kun  kort;  thi  i 
Kina  gjorde  der  sig  en  stor  Misfornøjelse  gjældende  mod 
Traktaten  i  Tientsin,  det  fredeligsindede  Parti  ved  Hoffet 
i  Peking  blev  styrtet,  og  den  unge  Kejsers  Fader,  Prins 
Chun,  kom  i  Spidsen  for  Regeringen.  Petshelis  Vicekonge, 
Li-Hung-Tshang,  havde  vel  af  Kaptejn  Fournier  modtaget 
en  Note,    hvori  Terminerne  for  Rømningen  af  de   Pladser, 

Kineserne  havde  inde  i  Tongkin,  vare  fastsatte;  men  de 
fornødne  Ordrer  vare  ikke  tilstillede  de  kinesiske  Befalings- 
mænd, og  da  en  fransk  Troppedeling  under  Kaptejn  Dugenne, 
den  23de  Juni  rykkede  frem  for  at  tage  Lang-son  i  Be- 
siddelse, blev  den  ved  Bak-Le  angreben  og  delvis  opreven 
af  en  langt  overlegen  kinesisk  Styrke.  Fredstraktaten  var 
saaledes  brudt,  Kina  nægtede  at  betale  den  af  Frankrig 
krævede  betydelige  Skadeserstatning,  den  franske  Regering 
besluttede  at  tage  Repressalier,  og  saaledes  toge  Fjendtlig- 
hederne paa  ny  sin  Begyndelse.  Foreløbig  blev  det  Flaaden, 
som  nu  traadte  i  første  Linje. 

Ved  Efterretningen  om  Katastrofen  ved  Bak-Le  blev 
Admiral  Courbet  udnævnt  til  Chef  for  den  franske  Eskadre 
i  de  kinesiske  Farvande,  og  han  gav  ufortøvet  Viceadmiral 
Lespés  Ordre  til  at  angribe  Forterne  ved  Kelung  paa  Øen 
Formosa,  et  Angreb,  der  heller  ikke  lod  vente  længe  paa 
sig.  Morgenen  den  5te  Avgust  laa  Panserskibet  »la  Galis- 
soniére«  til  Ankers  paa  Spring,  i  en  halv  Fjerdingvejs  Af- 
stand fra  det  største  kinesiske  Fort,  medens  »Villars«  og 
»Lutin«  gave  sig  i  Kast  med  et  Par  mindre.  Efter  en 
halv  Times  Forløb  var  Kinesernes  Ild  bragt  til  Tavshed; 
blot  »la  Galissoniére«  fik  tre  Projektiler,  der  satte  sig  om- 
kring en  Kanonport  ligesom  en  Ramme,  men  bleve  siddende 
i  Panseret,  medens  et  fjerde  bragte  Bagladestykket  paa  en 
Fireogtyve -Pundiuger  i  Uorden.  Derpaa  udskibede  man 
Landgangskompagnierne  fra  »Bayard«  og  »Villars«  under 
Befaling  af  Fregatkaptejn  Martin.  Kompagniet  fra  »Villars« 
afsøgte  Forterne  og  fornaglede  Kanonerne,  men  de  explo- 
derende  Krudtmagasiner  nødsagede  det  snart  til  at  trække 
sig  tilbage,  medens  Kompagniet  fra  »Bay ard«  samtidig  be- 
satte et  lyngklædt  Højdedrag,  som  ragede  op  over  det  Fort, 
»la  Galissonniére«    havde   ødelagt,   og  tilbragte  Natten  her. 

Den  følgende  Dag  rykkede  Kompagniet  fra  »Villars« 
frem  mod  Byen  Kelung,  der  ligger  i  den  inderste  Vig  af 
Bugten;  men  da  den  kommanderende  Officer  paa  sin  venstre 


318  "  Krigsscener  fra  Tongkin. 

Flanke  observerede  en  forskanset  Lejr,  der  beherskede  Byen, 
lod  han  tvende  Delinger  affyre  en  Salve  i  denne  Retning. 
De  kinesiske  Tropper,  der  holdt  Lejren  besat,  besvarede 
imidlertid  denne  Salve  med  en  vel  vedligeholdt  Ild,  som 
dræbte  en  Franskmand,  hvorpaa  de  rykkede  frem,  omtrent 
fem  Hundrede  Mand  stærke.  Lige  over  for  denne  krigerske 
Holdning  maatte  de  fyrretyve  Marinesoldater  fra  »Villars« 
standse  deres  Fremrykning  og  i  god  Orden  trække  sig  til- 
bage langs  Strandbredden,  til  de  naaede  en  Sti,  som  førte 
op  til  det  Højdedrag,  Kompagniet  fra  »Bayard«  holdt  besat. 
Næppe  havde  de  imidlertid  indtaget  denne  Stilling,  for  de 
saae  dette  andet  Kompagni  i  god  Orden  stige  ned  ad  Bakke- 
skrænten, men  paa  nært  Hold  forfulgt  af  en  betydelig 
kinesisk  Styrke.  Heldigvis  kunde  Udskibningen  foregaa  med 
Ro,  da  Kineserne  ikke  fortsatte  deres  offensive  Bevægelse 
og  derhos  holdtes  i  ærbødig  Afstand  ved  de  franske  Skibes 
Skyts,  der  overøste  Strandbredden  med  sine  Projektiler.  Den 
hele  Expedition  kostede  Franskmændene  to  døde  og  syv 
saarede. 


Alt  medens  vi*)  passiarede  frem  og  tilbage,  fik  vi 
lidt  efter  lidt  Rede  paa  en  hel  Række  af  disse  heltemodige 
eller  komiske  Mellemspil,  der  udgjøre  den  nødvendige  Til- 
gift til  større  Dramaer  og  vinde  i  Tillokkelse,  naar  man 
enten  selv  tager  Del  i  Begivenhederne  eller  dog  hører  dem 
fortælle  af  Øjenvidner.  Jeg  skal  blot  nævne  den  helte- 
modige Kaptejn  Martin,  som  med  sin  Revolver  sigter  paa 
en  Kineser,  der  truer  ham  paa  nært  Hold,  og  saa  opdager, 
at  hans  Vaaben  slet  ikke  er  ladet;  fremdeles  Underløjtenant 
Barbier,  der  med  sin  Deling  dækkede  Tilbagetoget  og  gjorde 
en  beundringsværdig  Modstand,  og  sluttelig  Understyrmand 


*)  Marineingeniør  Rolle t  de  risle. 

Jullaude,  som  ikke  vilde  opgive  et  Flag,  der  vajede  over  en 
af  de  indtagne  Stillinger,  forsinkede  sig  med  at  rive  det  i 
Stykker,  faldt  ned  i  en  Hulvej,  da  han  vilde  indhente  sit 
Kompagni,  og  først  næste  Morgen  naaede  om  Bord  paa  sit 
Skib,  hvor  man  allerede  troede  ham  omkommen. 

Vi  ligge  for  Anker  her  v^d  Matsou,  en  ubetydelig  0 
nær  Minflodens  Munding.  Man  maa  saa  hurtig  som  muligt 
bringe  Admiral  Courbet  Melding  om  F^egivenhederne  ved 
Kelung,  men  vi  have  ingen  Kanonbaad  disponibel,  og  Vejret 
er  alt  for  slet  til  afsende  en  Dampbarkasse.  Min  Kollega 
tilbyder  dog  at  prøve  paa  at  passere  Revlen  og  gaa  op  ad 
Floden  uden  Lods;  han  tager  afsted  Kl.  tre  om  Eftermid- 
dagen med  en  Dampbarkasse  og  en  Storbaad,  men  ved 
Nattens  Frembrud  se  vi  ham  atter  vende  tilbage  uden  at 
have  kunnet  passere  Revlen,  der  staar  i  ét  Skum;  først 
næste  Morgen  tager  en  Lods  afsted,  og  da  Dønningen  nu 
har  lagt  sig,  og  vi  ikke  se  ham  vende  tilbage,  maa  han  vel 
være  kommen  over  Revlen. 

En  hel  Uge  senere  fik  vi  Ordre  til  at  indfinde  os  hos 
Admiralen,  som  ligger  foran  Arsenalet  ved  Futsheu,  og  da 
»D'Estaing«  nogle  Timer  senere  indtraf  paa  Ankerpladsen 
og  ligeledes  forefandt  en  Ordre  til  at  gaa  op  ad  Minfloden 
til  Pagodeøen,  gik  vi  om  Bord  paa  dette  Krigsskib.  Kl.  to 
om  Eftermiddagen  hejsede  vi  Ankeret  og  styrede  mod  Flod- 
mundingen, medens  vi  gjorde  klart  Skib,  for  at  være  parate 
paa  alle  Eventualiteter. 

Uden  Vanskelighed  passeredes  Revlen;  Flodmundingen 
er  let  at  besejle,  thi  Naturen  har  her  udrettet  alt.  Floden 
løber  afsted  mellem  en  fortløbende  Række  høje,  skovklædte 
Bjærge,  der  falde  brat  ned  mod  selve  Havet.  Det  er  Strædet 
ved  Kimpai,  vi  have  for  os,  og  som  for  et  Skib  af  D'Estaings 
Størrelse  næppe  aabner  en  Vej  af  storre  Bredde  end  500 
Alen.  Indløbet  forsvares  paa  vældig  Vis.  Til  venstre 
krones  en  Høj  af  et  Fort,  hvis  gule  Farve  tegner  sig  mod 
den  grønne  Trævæxt,  og  Bakken   er  lige   til  sin  Fod  over-' 

saaet  med  Kasseraatter  og  Forskansninger.  Til  højre  dækker 
en  uafbrudt  Række  Forter  de  lavere  Højder,  og  hver  Tinde 
krones  af  en  kredsrund,  forskanset  Lejr.  Paa  Øerne,  som 
strække  sig  langs  Flodbredden,  ser  man  andre  Værker,  og 
paa  højre  Bred,  ved  selve  Flodbredden,  tegner  et  blænderet 
Batteri  sine  sorte  Murtinder.  Over  alle  disse  Forter,  paa 
alle  Højder,  i  alle  mulige  Kroge  flager  en  talløs  Mængde 
Bannere  af  alle  Former  og  Farver;  Skrænterne  dækkes  af 
kinesiske  Soldater  i  glimrende  Uniformer;  de  se  os  med 
Nysgjerrighed  passere  forbi;  det  hele  er  en  fuldstændig 
Operadekoration.  Disse  brave  Folk  gjøre  sig  den  Ulejlighed 
at  rette  deres  store  Stykker  Skyts  mod  os,  hvad  de  for 
øvrigt  gjore  mod  alle  Skibe,  som  sejle  ind  i  Floden;  Kanon- 
mundingerne følge  os,  saa  længe  vi  ere  i  Sigte. 

(Sluttes). 

(Slutning). 

V. 

Ved  Jakob  I.'s  Tronbestigelse  var  England  endnu  i 
Krig  med  Spanien;  det  var  den  samme  Krig,  i  hvilken 
Elisabet  havde  hævdet  Englands  Uafhængighed  og  grund- 
fæstet dets  Magtstilling  i  Bvropa.  Da  Kampens  Maal  var 
naaet,  kunde  Freden  sluttes  paa  hæderlige  Vilkaar,  og 
Landets  Finanser  trængte  til  den.  Den  kom  i  Stand  i  Aaret 
1604;  men  Hadet  til  Spanien  var  saa  stærkt,  at  Befolkningen 
kun  modtog  den  med  Kulde.  Den  betragtede  Freden  som 
et  Frafald  fra  Elisabets  store  Grundsætninger,  og  den  fryg- 
tede for,  at  den  skulde  danne  Indledningen  til  en  Forandring 
af  hele  Rigets  Politik.  I  Virkeligheden  efterfulgtes  den 
ogsaa  snart  af  fortrolige  Underhandlinger  mellem  London  og 
Madrid,  som  gjaldt  intet  mindre  end  et  Ægteskab  mellem 
Kongen  af  Spaniens  ældste  Datter  og  Jakobs  ældste  Søn, 
først  Prins  Henrik  og  senere  efter  dennes  tidlige  Død  Prins 
Karl.  Jakobs  Tilbøjelighed  gik  i  Retning  af  Fred,  og  det 
smigrede  hans  Forfængelighed  at  tænke  sig  som  Fredsskaber 
i  Evropa;  en  Alliance  mellem  England  og  Spanien  stod  for 
ham  som  det  bedste  Middel  dertil.     Men   med  disse  større 

Betragtninger  forbandt  sig  en  anden  af  ringere  Natur;  han 
vilde  vinde  en  Medgift,  sora  kunde  raade  Bod  paa  Under- 
skuddet, og  han  haabede  i  Begyndelsen  paa,  at  den  spanske 
Konge  vilde  lade  sig  noje  med  mindre  Indrømmelser  med 
Hensyn  til  de  engelske  Katholiker.  I  Madrid  regnede  man 
imidlertid  anderledes;  dér  gik  Planerne  ud  paa  noget  langt 
større;  det  var  den  fremtidige  engelske  Kongefamilies  Over- 
gang til  Katholicismen  og  dermed  Englands  Omvendelse, 
man  havde  til  Formaal.  Gjennemferelsen  af  disse  Planer 
betroedes  1613  til  den  da  til  London  afsendte  Gesandt,  Don 
Diego  Sarmiento  de  i^cuna,  senere  ophøjet  til  Greve  af 
Gondomar,  en  Mand  med  den  bestemteste  Overbevisning  om 
den  katholske  Religions  Sandhed  og  om  Kongen  af  Spaniens 
Magtfuldkommenhed,  en  Statsmand  med  de  betydeligste 
politiske  Kundskaber  og  de  sjældneste  diplomatiske  Ævner, 
i  Stand  til  at  aflure  en  Situation  alle  dens  Fordele  og  til 
at  vinde,  hvem  han  fik  i  Tale.  Det  varede  ikke  længe, 
inden  han  opnaaede  den  største  Indflydelse  ved  det  engelske 
Hof  og  særlig  hos  Dronningen.  Han  blev  Midtpunktet  for 
den  katholske  Opposition  og  dog  i  Stand  til  at  udøve  Magt 
over  Kongen;  men  hans  Indflydelse  ved  det  engelske  Hof 
blev  en  ny  Grund  til  Adskillelse  mellem  Jakob  og  det  store 
Flertal  af  hans  Folk.  Hadet  til  Papisterne  koncentreredes 
i  Hadet  til  ham,  og  Kongen  gjordes  ansvarlig  for  hans 
Virksomhed. 

Fra  1617  kom  Ægteskabsforhandlingerne  i  livligere 
Fart.  Det  trak  op  til  Uvejr  i  Evropa,  den  store  Kamp 
mellem  den  protestantiske  og  den  katholske  Lejr  nærmede 
sig  med  stærke  Skridt.  Des  ivrigere  blev  Jakob  efter  at 
besværge  Stormen.  Som  Følge  deraf  stillede  han  sig  venlig 
til  de  spanske  Forslag,  skjønt  disse  gik  ud  paa,  at  de  even- 
tuelle Børn  af  Ægteskabet  skulde  opdrages  af  Moderen  og 
beholde  deres  Arveret  til  den  engelske  Trone,  selv  om  de 
vedbleve  at  være  Katholiker;  men  disse  Forhandlinger  fik 
ikke   Lov    til   at   blive   isolerede.      Fra  Aaret   1618    grebe 

Verdensbegivenhederne  med  rivende  Hurtighed  ind  i  Eng- 
lands politiske  Stilling.  Oprøret  i  Bøhmen  og  dermed 
Trediveaarskrigen  begyndte.  Rundt  om  i  Evropa  havde  man 
Følelsen  af,  at  den  store,  længe  ventede  Kamp  var  udbrudt. 
For  England  meldte  Spørgsmaalet  sig  med  uafviselig  Kraft: 
skulde  England  fortsætte  Elisabets  Politik  og  atter  gjøre 
sig  til  Hovedet  for  Evropas  protestantiske  Parti,  eller  skulde 
det  holde  sig  uden  for  Striden?  Med  det  følgende  Aar 
blev  Kollisionen  endnu  større.  I  Aaret  1619  valgtes  nemlig 
Hovedet  for  Protestanterne  i  Tyskland,  Kurfyrst  Frederik  af 
Pfalz,  til  Bøhmens  Konge  og  blev  saaledes  Repræsentanten 
for  den  mod  Huset  Habsburg  rettede  Kamp;  men  Kurfyrst 
Frederik  var  Kong  Jakobs  Svigersøn.  Det  havde  været  i 
fuld  Overensstemmelse  med  hans  Tilbøjelighed  til  at  holde 
sig  alle  Muligheder  aabne,  at  han  til  sit  Folks  Glæde  havde 
ladet  sin  Datter  Elisabet  ægte  Høvdingen  for  Protestanterne 
i  Tyskland,  medens  han  forhandlede  om  sin  Søns  Forbin- 
delse med  en  Prinsesse  af  det  mægtigste  katholske  Hus. 
Nu  var  Tvetydigheden  i  Færd  med  at  hævne  sig.  Hævnen 
kom  i  den  for  en  Fyrste  af  Jakobs  Karakter  ubehageligste 
Form:  Nødvendigheden  af  at  vælge.  Hans  Svigersøn  hen- 
vendte sig  til  ham  med  Forespørgsel,  om  han  skulde  mod- 
tage den  tilbudte  Krone.  Det  var  det  vigtigste  Øjeblik  i 
Jakobs  Liv.  Det  engelske  Folks  Stemning  gik  i  Retning  af 
Krig.  En  kraftig  Optræden  til  Fordel  for  Protestanternes 
Sag  vilde  kunne  bringe  de  Overgreb,  Kronen  havde  tilladt 
sig  mod  Nationens  Friheder,  til  at  glemmes.  Gjorde  Kongen 
sig  som  Elisabet  til  Udfører  af  et  af  Nationens  ivrigste 
Ønsker,  vilde  der  aabne  sig  Udsigt  til  en  Samvirken  mellem 
Statsmagterne.  Den  indre  og  ydre  Politik  voxede  sammen; 
men  Jakob  var  fremmed  for  sit  Folks  Tankegang.  Han  var 
ganske  vist,  i  Overensstemmelse  med  sine  dynastiske  An- 
skuelser, ikke  blind  for  sine  Forpligtelser  til  at  forsvare  sin 
Svigersøn;  men  han  paatænkte  jo  netop  samtidig  at  skabe 
en  Forbindelse  mellem  sit  Dynasti  og  Kurfyrstens  Fjender. 

At  Frederik  var  i  Færd  med  at  blive  Forposten  for  det 
Parti  i  Evropa,  som  iEnglands  Fortid  og  Folkets  Følelser 
tilhørte,  var  ham  ligegyldigt.  Og  hertil  kom,  at  det  bøh- 
miske Oprør  i  hans  Øjne  var  en  Krænkelse  af  Konge- 
dømmets Ret;  at  støtte  et  saad  an t  Oprør  var  en  Forsyndelse 
mod  Kronens  Guddommelighed,  en  Svækkelse  af  alle  Fyr- 
sters og  hans  egen  Stilling.  Resultatet  af  de  modstridende 
Følelser  var  Ubestemthed  og  Vaklen.  Han  gav  Kurfyrst 
Frederiks  Gesandter  et  undvigende  Svar;  han  lod  dem  øjne 
Haab  uden  at  binde  sig,  og  han  afbrød  ikke  sine  Under- 
handlinger med  Spanien.  Hans  Vaklen  i  dette  Øjeblik  blev 
bestemmende  for  hele  hans  senere  Politik.  Hver  Gang  i 
den  følgende  Tid  Katholikerne  foretoge  noget  voldsomt 
Skridt,  tænkte  han  paa  at  forsvare  Protestanternes  Sag ;  men 
hver  Gang  det  var  Protestanterne,  der  gik  angrebsvis  frem, 
gøs  han  atter  tilbage.  Og  dog,  skjønt  Jakob  ikke  valgte 
den  aktive  Politik,  overholdt  han  dog  ikke  heller  den  abso- 
lute  Nevtralitet.  Han  stillede  andre  protestantiske  Magter 
Hjælp  i  Udsigt,  samtidig  med  at  han  søgte  Forbund  med 
Spanien,  ja  endog  1620  førte  Forhandlinger  med  Gondomar 
om  et  fælles  Angreb  paa  Protestantismens  Bul  værk,  Neder- 
landene, saaledes  at  disse  skulde  deles  og  Provinserne 
Holland  og  Zeeland  tilfalde  England.  Hvad  han  opnaaede 
ved  en  saadan  Handlemaade,  var  at  svække  sit  Riges  Stilling 
i  Evropa  og  fordærve  Forholdet  til  sine  egne  Undersaatter. 
Men  imidlertid  hvilede  ikke  Begivenhederne  paa  Fast- 
landet. Spanien  og  den  katholske  Liga  forenede  deres 
Vaaben  med  Østerriges;  Kampen  drejede  sig  ikke  længere 
alene  om  Bøhmen,  men  ogsaa  om  Pfalz.  Man  vilde  ramme 
Kurfyrst  Frederik,  der  letsindig  havde  vovet  at  modtage  den 
tilbudte  Trone,  i  hans  egne  Arvelande;  man  vilde  aabne  en 
let  Forbindelse  med  de  spanske  Nederlande,  og  man  vilde 
ved  at  undertvinge  Pfalz,  der  strakte  sig  igjennem  Hj ærtet 
af  Tyskland  fra  Moselfloden  til  Bøhmens  Grænse,  tilføje 
Protestantismen    et  knusende  Slag.      Atter    bestormede    de 

protestantiske  Fyrster  Kong  Jakob  med  Anmodninger  om 
Hjælp;  det  gjaldt  hans  egne  Børnebørns  Besiddelser;  men 
for  .Takob  stod  Frederik  som  Angriberen,  der  maatte  tage 
Følgerne  af  sine  oprørske  Handlinger,  og  Gondomar  optog 
paa  ny  Ægteskabsforhandlingerne  for  at  holde  Kongen  hen. 
Dog  gjorde  Jakob  Folkestemningen  den  Indrømmelse,  at 
han  tillod  et  Korps  paa  2500  Mand  frivillige  under  An- 
førsel af  Sir  Horace  Vere  at  afgaa  til  Fastlandet;  men 
Situationen  forandredes  ikke  derved.  Det  hjalp  heller  ikke, 
at  den  protestantiske  Union  sluttede  et  Forlig  med  den 
katholske  Liga.  Spanierne  forberedte  el  Angreb  paa  Pfalz, 
og  i  Sommeren  1620  faldt  deres  Hær  under  Spinola  ind  i 
den  vestlige  Del  af  dette  Land  og  undertvang  det.  Imid- 
lertid rykkede  Ligaens  og  Kejserens  forenede  Tropper  frem 
mod  Bøhmen,  og  den  29de  Oktober  leveredes  Slaget  paa 
det  hvide  Bjærg  ved  Prag,  som  blev  bestemmende  for  Bøh- 
mens Skæbne  lige  til  vor  Tid,  og  som  gav  Huset  Habsburg 
og  Katholicismen  Sejren  i  Trediveaarskrigens  første  Periode. 
Medens  den  evropæiske  Situation  udviklede  sig  paa 
denne  Maade,  havde  Jakob  besluttet  sig  til  at  indkalde  et 
nyt  Parlament  efter  i  henved  7  Aar  at  have  regeret  uden 
et  saadant*  Han  indsaa  Nødvendigheden  af  under  alle  Om- 
stændigheder  at  ruste  sig;  han  trængte  af  den  Grund  til 
Penge,  og  han  haabede,  at  Somersets  Fald,  der  var  indtruifet 
siden  sidste  Parlamentssamling,  vilde  have  tilfredsstillet 
Oppositionen;  men  Valgene  gik  atter  Regeringen  imod. 
Stemningen  i  Parlamentet  var  vel  for  at  støtte  Kongens 
Kustninger,  men  kun  hvis  han  vilde  afhjælpe  Manglerne  i 
Rigets  indre  Styrelse  og  forsvare  Protestanterne  udadtil. 
Man  bevilgede  ham  nogle  Subsidier,  men  langtfra  saa  meget? 
som  han  ønskede,  og  man  opfordrede  ham  til  at  gjennem- 
føre  Lovene  mod  Katholikerne.  Det  var  Frygten  for  For- 
handlingerne med  Spanien,  der  bevægede  Parlamentet  til 
denne  Opfordring,  og  det  var  ikke  uden  Grund;  thi  netop 
paa  denne    Tid   havde  Jakob   drevet   sin   Fortrolighed   med 

Gondomar  saa  vidt,  at  han  over  for  ham  havde  betegnet  Puri- 
tanerne som  begges  Fjender. 

Det  var  foreløbig  dog  de  indre  Reformer,  som  Parla- 
mentet rettede  sin  Opmærksomhed  paa.  Forholdene  ved 
Hoffet,  Favoritregimentet,  Ødselheden  og  Demoralisationen 
vare  ikke  blevne  bedre  ved  Somersets  Fald.  Særlig  to  Arter 
af  Misbrug,  Monopolerne  og  Bestikkelserne,  havde  vakt  al- 
mindelig Misfornøjelse.  Jakob  havde  efter  nogen  Vaklen 
fortsat  i  storre  Maalestok,  hvad  Elisabet  havde  begyndt 
med  Hensyn  til  Udstedelsen  af  Monopoler.  Det  hang  sammen 
med  det  ogsaa  uden  for  England  sig  udviklende  Beskyttelses- 
system, Tilbøjeligheden  til  at  regulere  hele  Handelen  fra 
oven  af  og  Lysten  til  at  fremme  enkelte  Industrigrene  ved 
at  dække  dem  mod  Konkurrence.  Glasfabrikationen  var 
saaledes  bleven  monopoliseret  mod  et  Løfte  om,  at  der  kun 
skulde  bruges  Kul  og  ikke  Træ  i  Fabrikkerne,  hvorved  man 
vilde  søge  at  forebygge,  at  Træforraadet  i  Landet  skulde 
slippe  op  til  Skade  for  Flaaden.  Guld-  og  Sølvindustrien 
var  bleven  monopoliseret  til  Fabrikanter,  som  forpligtede 
sig  til  kun  at  anvende  indført  Guld  og  Sølv,  hvorved  man 
haabede  at  forhindre,  at  Englands  Metalkapital  gik  i  Smelte- 
diglen. Ogsaa  Indførslen  af  Lax  og  Hummer  var  bleven 
patenteret,  og  der  var  sket  Begrænsninger  af  den  fri  Kon- 
kurrence med  Hensyn  til  Oprettelsen  af  Gjæstgivergaarde 
og  Værtshuse.  Ved  disse  Foretagender  ble  ve  manges  Inter- 
esser krænkede;  men  hertil  kom,  at  Maaden,  hvorpaa  Gjen- 
nemf øreisen  af  Monopolerne  tillodes,  ofte  syntes  stridende 
mod  Loven,  og  man  havfie  desuden  en  dog  noget  overdreven 
Mistanke  om,  at  de  erhvervedes  ved  Bestikkelser,  og  at 
Pengene  for  dem  ikke  gik  i  Statskassen,  men  i  Kongens 
Yndlinges  og  Hofmænds  Lommer. 

Efter  nogle  skarpe  Debatter  i  Underhuset,  hvor  der  til 
Kongens  tydelig  udtalte  Forargelse  fremførtes  bitre  Klager 
mod  de  Embedsmænd,  der  havde  medvirket  til  Monopolernes 
Udstedelse,  besluttede  Jakob  paa  Opfordring  af  Buckingham, 

der  vilde  frelse  sig  selv,  at  give  efter  i  dette  Spergsmaal; 
men  Bevægelsen  lagde  sig  ikke  derfor;  raan  ønskede  et 
Offer  for  Regeringens  Politik.  Man  mindedes  den  Ret,  som 
Underhuset  i  gamle  Dage  havde  haft  til  at  anklage  Mini- 
strene for  Overhuset.  Det  var  ved  denne  Ret,  at  det  havde 
udøvet  den  virksomste  Kontrol  med  Statsforvaltningen  og 
vist,  at  det  ikke  alene  var  en  Faktor  i  Lovgivningsmagten, 
men  i  hele  Regeringsmaskineriet.  Under  Tudorerne  havde 
Kongemagten  imidlertid  været  saa  stærk,  at  den  politiske 
Anklage  ikke  var  bleven  benyttet.  Nu  greb  man  tilbage 
til  det  gamle  Middel,  om  ikke  formelt,  saa  dog  reelt,  og 
den  Minister,  som  blev  Gjenstand  for  Anklagerne,  var  ingen 
anden  end  Bacon.  Sikkert  nok  var  det  ikke  den  mest 
brødefulde  af  Kongens  Raadgivere,  man  her  udsøgte  sig; 
men  paa  den  anden  Side  var  en  Anklage  selv  mod  ham 
som  Typus  paa  visse  uheldige  Sider  ved  Forvaltningen  ikke 
fuldt  uberettiget.  Anklagerne  lede  paa  Bestikkelse.  Som 
almindeligt  paa  den  Tid,  havde  han  modtaget  Penge  af 
Parterne  i  de  Sager,  han  som  Lordkansler  skulde  dømme  i. 
Der  er  overvejende  Sandsynlighed  for,  at  han  kun  har  be- 
tragtet disse  Penge  som  et  ved  Skik  og  Brug  retfærdiggjort 
Tillæg  til  sin  Gage,  og  ikke  ladet  sine  Kj endelser  paavirke 
derved;  men  Forholdet  var  dog  i  sig  selv  et  Misbrug,  som 
fortjente  at  forvises  fra  Forvaltningen.  Der  fremførtes  Be- 
viser, som  gjorde  det  umuligt  for  Overhuset  at  undlade  at 
dømme  ham.  Hans  Dom  var  haard;  den  lød  paa  Afsættelse 
fra  hans  Embeder,  Bøder  og  Fængsling.  Kongen  fritog 
ham  for  de  to  sidste  Dele  af  Dommen;  men  hans  politiske 
Bane  var  afbrudt,  han  trak  sig  tilbage  til  Privatlivet  og 
sine  Studier.  Han  selv  erkjendte  Dommen  for  retfærdig, 
men  tilføjede,  at  han  dog  havde  været  den  retfærdigste 
Kansler  i  den  sidste  Tid.  Han  skjulte  heller  ikke  sin 
Mening,  at  Reformbevægelsen  ikke  vilde  blive  staaende 
ved  ham. 

Anklagen  mod  Bacon  og  hans  Dom  havde  den  store 
politiske  Betydning  ved  i  Forening  med  Monopolsagen  at 
være  det  første  lykkede  Forsøg  fra  Underhusets  Side  paa 
at  standse  Kongemagtens  Overgreb.  Tidens  Strøm  var  be- 
gyndt at  vende  sig. 

Foreløbig  lagde  dog  de  ydre  Forhold  atter  mest  Beslag 
paa  Opmærksomheden.  Stemningen  for  at  hjælpe  Prote- 
stanterne paa  Fastlandet  voxede ;  den  kunde  komme  pludselig 
til  Orde.  Midt  under  en  Forhandling  om  en  ganske  anden 
Sag  rejste  et  Medlem  af  Underhuset  sig  op  og  foreslog,  at 
Huset  skulde  vedtage  en  offentlig  Erklæring  om,  at  hvis 
det  ikke  lykkedes  Kongen  at  føre  Fredsunderhandlingerne 
til  et  Resultat,  vilde  det  være  rede  til  at  støtte  ham  af 
yderste  Evne  med  Liv  og  Gods.  En  underlig  Bevægelse 
gik  igjennem  Salen.  Et  Medlem  udbrød:  Denne  Erklæring 
kommer  fra  Himlen;  den  vil  gjøre  mere  for  os,  end  om  vi 
havde  10,000  Soldater  i  Marken.  Kundt  om  i  Huset  lød 
Bifald  til  Forslaget,  Medlemmerne  svingede  med  deres  Hatte. 
Enstemmig  blev  Forslaget  sendt  til  Udvalg,  bragt  i  endelig 
Form  og  vedtaget  under  fornyede  Bifaldsraab;  men  denne 
Stemning  fik  ikke  Lejlighed  til  at  vise  sig  i  Gjerning, 
Jakob  havde  sendt  en  Gesandt  til  Wien  for  at  prøve, 
hvad  der  kunde  reddes  for  hans  Svigersøn;  men  Kejseren 
fordrede  dennes  fuldstændige  Underkastelse,  forend  der  kunde 
være  Tale  om  Forlig,  og  Frederik  tilbød  kun  at  give  Afkald 
paa  Bøhmen,  hvis  hans  Arvelande  sikredes  ham.  Samtidig 
hermed  havde  hans  Hære  lidt  nye  Nederlag  paa  Valpladsen. 
Grev  Ernst  af  Mansfeld  var  bleven  fordreven  fra  Øvrepfalz 
af  Tilly;  han  trak  sig  tilbage  til  Nedrepfalz,  men  forfulgtes 
ogsaa  her.  Under  disse  Forhold  saae  Jakob  Faren  alvor- 
ligere end  før.  Han  vilde  vel  ikke  selv  tage  direkte  Del  i 
Krigen,  men  han  tænkte  paa  at  tage  Mansfeld  og  hans  Hær 
i  sin  Tjeneste.  Hertil  behøvedes  Penge,  og  Parlamentet 
blev  hurtig  indkaldt  til  en  ny  Samling  i  Efteraaret  1621. 

Netop  nu,  da  Kongen  for  første  Gang  syntes  at  ville 
gaa  over  til  Handling,  viste  det  sig  imidlertid,  hvor  stor 
Forskjell  en  var  paa  hans  og  hans  Undersaatters  Tankegang, 
og  hvor  dybt  indgroet  Mistilliden  til  Kongen  og  hans  Re- 
gering var  hos  Underhuset.  Det  var  Kongens  Hensigt  at 
føre  Krigen,  hvis  den  endelig  skulde  føres,  som  en  Krig 
paa  Fastlandet  imod  Kejseren  og  Ligaen;  i  disses  samlede 
Magt  laa  i  Virkeligheden  ogsaa  den  største  Fare;  men  for 
Underhuset  stod  Sagen  anderledes.  Hos  det  herskede  endnu 
Anskuelserne  fra  Elisabets  Dage  om  Spanien  som  Katholi- 
cismens  første  Magt,  Anskuelser,  som  ikke  længere  svarede 
til  de  virkelige  Forhold,  men  som  ikke  vare  unaturlige  fra 
et  engelsk  Synspunkt,  i  det  her  Frygten  maatte  være  størst 
for  Kongen  af  Spanien  som  den,  der  begunstigede  de  en- 
gelske Katholiker,  og  især  som  den,  der  gjennem  Ægteskabs- 
forhandlingerne  vilde  søge  at  gjøre  Englands  Kongeslægt 
katholsk  og  derigjennem  ved  Intriguer  bøje  England  ind 
under  Papismen.  Derfor  bevilgede  Underhuset  vel  Jakob 
nogle  Penge,  men  stillede  samtidig  sine  Betingelser  derfor. 
Det  vedtog  en  Adresse  til  Kongen,  hvori  det  udtalte,  at 
Underhandlingerne  om  det  spanske  Ægteskab  forøgede  Ka- 
tholikernes  Mod;  Kongen  burde  derfor  afbryde  disse  Under- 
handlinger og  lade  Prinsen  ægte  en  protestantisk  Prinsesse; 
samtidig  hermed  burde  han  lade  Papisternes  Børn  opdrage 
af  protestantiske  Lærere  og  erklære  Spanien  Krig.  Denne 
Adresse  gav  Anledning  til  Fornyelsen  af  Kampen  mellem 
Kongen  og  Parlamentet.  Jakob  følte  ikke  alene  sine  po- 
litiske Anskuelser  modsagte,  ikke  alene  den  Yndlingstanke, 
han  i  Aarevis  havde  næret,  angreben,  men  ogsaa  den  konge- 
lige Myndighed  anfægtet.  Han  betragtede  den  ydre  Politik 
som  hørende  under  sin  kongelige  Magtfuldkommenhed  og 
havde  aldrig  givet  Parlamentet  nøjere  Meddelelser  om  den; 
nu  drog  Underhuset  den  ind  under  sitOmraade.  I  et  Brev 
til  Formanden  protesterede  han  mod  Henstillingerne  som 
Indgreb  i  hans  politiske  Prærogativer ;    han  forøgede  Mod- 

sætningen  ved  at  hævde  sin  Ret  til  at  straffe  Parlaments- 
medlemmerne for  deres  Udtalelser  i  Mederne.  Underliuset, 
der  følte  Øjeblikkets  Vigtighed,  vedtog  en  Protest,  som  gik 
ud  paa,  at  Parlamentets  Privilegier  vare  en  Arv  for  den 
engelske  Nation,  at  det  havde  Ret  til  at  forhandle  om  Rigets 
og  Kirkens  Sager,  Ret  til  at  vedtage  Love,  til  at  sørge  for 
deres  Overholdelse  og  til  at  torebringe  sine  Klager,  og  at 
kun  Huset  selv  kunde  straffe  Udtalelser  i  dets  Møder.  Pro- 
testen blev  indført  i  Husets  Protokol.  Da  besluttede  Kongen 
sig  til  et  Brud;  med  egen  Haand  rev  han  det  paagjældende 
Blad  ud  af  Protokollen  og  opløste  derpaa  Parlamentet.  Den 
gj ensidige  Mistillid  havde  atter  baaret  sine  Frugter.  Begge 
Parter  havde  følt,  hvilken  Kløft  der  adskilte  dem.  Parla- 
mentet saae  med  Skræk  Kongens  Prærogativer  ikke  alene 
true  Folkets  Friheder,  men  ogsaa  benyttes  lige  mod  dets 
Ønsker.  Og  Kongen  mærkede  paa  sin  Side,  hvorledes 
Grunden  begyndte  at  vakle  under  ham.  Der  udkom  op- 
rørske Skrifter,  og  en  Præst  i  Oxford  udtalte,  at  Folket 
havde  Ret  til  at  gribe  til  Vaaben  mod  sin  Konge.  Mere 
og  mere  voxede  under  disse  Forhold  den  spanske  Gesandt 
Gondomars  Indflydelse.  Han  glædede  sig  over  Uenigheden 
i  England.  Da  Parlamentet  var  blevet  opløst,  skrev  han 
til  sin  Konge:  Det  er  det  bedste,  som  er  sket  til  Fordel 
for  Spanien  og  Katholicismen  siden  den  Dag,  da  Luther 
begyndte  at  prædike  Kjætteriet.  Medens  han  holdt  Kongen 
hen  med  Løfter,  lede  de  protestantiske  Hære  Nederlag  paa 
Nederlag,  Skridt  for  Skridt  gik  hele  Pfalz  tabt;  men  des- 
uagtet opgav  Kongen  ikke  Tanken  om  Forbindelsen  med 
Spanien. 

Da  var  det,  at  Buckingham  kastede  sin  Kjærlighed 
paa  en  Tanke,  han  haabede  paa  én  Gang  skulde  blive  en 
Triumf  for  hans  Forfængelighed  og  hidføre  et  pludseligt 
Resultat  paa  de  langvarige  Ægteskabsforhandlinger.  Den 
unge  Prins  Karl  af  Wales  skulde  i  hans  Følgeskab  foretage 
en  Rejse  i  al  Hemmelighed  til  Madrid  og  dér  ægte  Infant- 

inden  Maria,  hvis  Broder  Philip  IV.  nu  var  bleven  regerende 
Konge  i  Spanien.  Ideen  herom  skyldtes  nu  vistnok  hverken 
Karl  eller  Buckingham;  det  var  sandsynligvis  Gondomar, 
der  allerede  i  Foraaret  1622,  i  Haabet  om  at  omvende  ham, 
under  et  Ophold  i  Madrid  havde  lokket  den  ungdommelige 
Prins  til  et  Løfte  om  en  saadan  Rejse;  men  Buckingham, 
der  arbejdede  desto  mere  paa  en  Tilnærmelse  til  Spanien, 
jo  dybere  Bruddet  blev  med  Parlamentet,  bestyrkede  ivrig 
Prinsen  i  hans  Forsæt;  i  sin  ubegrænsede  Selvtillid  glædede 
han  sig  til  det  nye  Omraade  for  hans  diplomatiske  Evner; 
han  smigrede  sig  med  Udsigten  til  den  Glans  og  Pragt, 
der  vilde  blive  Lejlighed  for  ham  til  at  omgive  sig  med, 
og  han  oversaa  Hensynet  til  den  Pare,  det  kunde  medføre 
for  Prinsen  at  udsætte  sig  for  et  Nederlag.  I  Februar 
1623  lykkedes  det  ham  og  Karl  at  overvinde  de  Betænke- 
ligheder, som  Kongen  nærede  for  at  fjærne  sin  Baby  — 
som  han  kaldte  sin  22aarige  Sen  —  fra  sig.  Han  gav  sit 
Samtykke  uden  at  forelægge  Sagen  for  sine  Ministre.  Karl 
og  hans  Mentor  forlode  inkognito  England,  i  den  Grad  in- 
kognito, at  de  anlagde  falsk  Skjæg  og  antoge  falske  Navne, 
hvilket  havde  til  Folge,  at  de  paa  engelsk  Grund  to  Gange 
vare  i  Fare  for  at  blive  anholdte,  den  ene  Gang  som  Duel- 
lanter, den  anden  Gang  som  flygtende  Mordere.  Hejsen  gik 
over  Paris,  hvor  Prinsen  for  første  Gang  saae  hende,  der 
senere  skulde  blive  hans  Ægtefælle,  Prinsesse  Henrietta 
Maria  af  Frankrig.  I  Begyndelsen  af  Marts  naaede  de 
Madrid. 

I  visse  Henseender  var  der  paa  dette  Tidspunkt  Mu- 
ligheder for,  at  Underhandlingerne  mellem  England  og 
Spanien  kunde  føre  til  et  Resultat.  Philip  IV.  havde  ikke 
noget  imod,  at  det  blev  til  Fred  i  Tyskland.  I  Aaret  1621 
var  Vaabenstilstanden  med  Nederlandene  udløben,  og  den  var 
ikke  bleven  fornyet.  Den  gjenaabnede  Krig  i  Norden  stil- 
lede Krav  til  de  spanske  Finanser,  som  næsten  gjorde  det 
umuligt  tillige  at  støtte  Kejseren.     Man  bildte  sig  ved   det 

spanske  Hof  ind,  at  Striden  i  Tyskland  kunde  bilægges, 
naar  det  kunde  lykkes  at  tilfredsstille  de  personlige  Inter- 
esser; for  det  store  Sporgsmaal,  der  voxede  op  ved,  at  den 
katholsk-kejserlige  Hær  truede  hele  Nordtyskland  og  alle 
de  tysk-protestantiske  Fyrster,  savnede  man  Blik.  Derfor 
følte  man  sig  tiltalt  af  en  Plan  om,  at  Pfalz  skulde  til- 
sikres Kurfyrst  Frederiks  Arvinger  blot  paa  den  Betingelse, 
at  hans  ældste  Søn  skulde  opdrages  i  Wien,  og  saaledes 
Sandsynlighed  aabnes  for,  at  han  derved  kunde  blive  om- 
vendt til  Katholicismen.  Ad  denne  Vej  haabede  man  at 
naa  Forsoning  med  Frederiks  Svigerfader,  Jakob  I.  Philip 
IV.  ventede  sig  tillige  noget  andet  af  Prins  Karls  Rejse. 
Det  havde  altid  været  en  Betingelse  for  Ægteskabet,  at 
Jakob  skulde  gjore  betydelige  Indrømmelser  til  de  engelske 
Katholiker ;  men  Infantinden  Maria  fordrede  stadig,  at  hendes 
Ægtefælle  selv  skulde  gaa  over  til  Katholicismen.  Man 
gjorde  sig  Forhaabninger  om,  at  dette  kunde  ske  under 
hans  Ophold  i  Madrid. 

Prins  Karl  blev  modtagen  med  særlig  Venlighed  og 
fik  sin  Bolig  anvist  i  det  kongelige  Palads.  Det  smigrede 
det  spanske  Folk  at  have  Englands  Kongesøn  i  sin  Midte; 
der  lød  Leveraab  uden  for  hans  Vinduer,  prægtige  Lege 
foranstaltedes  til  Ære  for  ham,  og  Lope  de  Vega  digtede 
Stanzer  til  hans  Forherligelse;  men  det  viste  sig  snart,  at 
Forsøgene  paa  hans  Omvendelse  ikke  førte  til  noget;  det 
Haab,  man  grundede  paa  hans  Tavshed  —  et  Karaktertræk 
hos  ham  — ,  blev  til  en  Skuffelse,  og  Buckingham  behandlede 
endog  de  katholske  Præster  med  afvisende  Haardhed.  Man 
besluttede  sig  derfor  ved  det  spanske  Hof  dels  til  at  trække 
Sagen  ud  under  forskjellige  Paaskud,  dels  til  at  søge  at  vinde 
bestemte  Fordele.  I  det  man  benyttede  sig  af  Prinsens 
Iver  efter  at  opnaa  et  Resultat  af  sin  Rejse,  afnødte  man 
ham  efterhaanden  flere  og  flere  Løfter.  De  gik  ud  paa,  at 
Infantinden  skulde  have  sin  Kirke,  til  hvilken  alle  Eng- 
lændere   skulde  have  Adgang;    hun    skulde    have    Tilsynet 

med  de  eventuelle  Børns  Opdragelse  indtil  deres  tolvte  Aar, 
og  Børnenes  mulige  Overgang  til  Katholicisraen  skulde  ikke 
berøve  dem  deres  Arveret;  Prinsen  og  Kongen  skulde  der- 
næst forpligte  sig  til  strax  at  sætte  Straffelovene  mod  Ka- 
tholikerne  ud  af  Kraft  og  til  at  overtale  Parlamentet  til  at 
ophæve  dem  for  en  Tid  af  tre  Aar.  Paa  disse  Løfter  gik 
altsaa  Prinsen  ind;  dog  var  det  jo  i  London,  at  Afgj øreisen 
maatte  træffes;  men  ogsaa  Jakob  var  ude  af  Stand  til  at 
modstaa  Trykket  af  den  Situation,  hans  Søns  og  Bucking- 
hams  Letsindighed  havde  medført.  Karl  var  paa  en  Maade 
som  en  Gidsel  i  det  spanske  Hofs  Magt,  og  Kongen  frygtede 
for,  at  han  aldrig  mere  skulde  gjense  ham,  hvis  han  ikke 
gav  efter.  Han  gav  ogsaa  efter;  først  udstedte  han  en 
Fuldmagt  for  Sønnen  til  at  gaa  ind  paa,  hvad  han  vilde, 
med  Løfte  om  at  indfri  disse  Forpligtelser;  derefter  bleve 
de  Artikler,  hvortil  Karl  havde  givet  sit  Samtykke,  sendte 
til  ham,  delte  i  offentlige  og  hemmelige;  de  første  angik 
Sikkerheden  for  Infantinden  til  at  have  sine  Præster  og 
sine  Kirker,  de  sidste  indeholdt  Bestemmelser  om  Ophæ- 
velsen af  Straffelovene  og  om  Tilladelse  for  Katholikerne 
til  at  afholde  Gudstjeneste  i  deres  private  Huse.  Om 
Morgenen  Søndagen  den  20de  Juli  1623  aflagde  Jakob  i  det 
kongelige  Kapel  Ed  paa  de  offentlige  Artikler  i  Nærværelse 
af  de  spanske  Gesandter  og  den  største  Del  af  Gehejme- 
raadet;  samme  Dags  Aften  besvor  han  i  Gesandternes  Over- 
værelse de  hemmelige  Artikler.  Hvad  Jakob  her  gjorde, 
var  den  svageste  Gjerning  i  hans  Liv.  Betaget  af  en  ude- 
lukkende ;dynastisk  Politik  gik  han,  i  Haabet  om  at  sikre 
sin  Søns  Ægteskab  og  muligvis  sin  Svigersøns  Eedning, 
ind  paa  Betingelser,  som  betegnede  Opgivelsen  af  den  Uaf- 
hængighed af  en  fremmed  Magts  Indblanding  i  Englands 
indre  Anliggender,  som  man  havde  kæmpet  for  siden  Henrik 
VIII.'s  Dage.  Hertil  kom,  at  det,  som  skulde  opnaas  ved 
disse  Indrømmelser,  Tronfølgerens  Ægteskab  med  en  spansk 
Prinsesse,  aabnede  Udsigt  til,  at  Kongeslægten  kunde  vende 

Protestantismen  Ryggen,  og  hvem  sikrede  da  det  engelske 
Folk  imod,  at  det  ikke  kunde  blive  nødt  til  at  begynde  en 
haardnakket  Kamp  for  at  værge  sig  imod  Forfølgelserne  fra 
Maria  Tudors  Dage? 

Dog  til  Held  for  Englaud,  og  til  Vanære  for  Kongen 
var  alt  dette  sket  til  ingen  Nytte.  Det  lykkedes  ikke 
Kong  Philip  IV.  at  formaa  Kejseren  til  Eftergivenhed  mod 
Kurfyrst  Frederik;  tvært  imod  overdrog  Kejseren  endnu  i 
samme  Aar  den  pfalziske  Kurværdighed  til  Maximilian  af 
Bajern.  Og  hvad  selve  Ægteskabet  angik,  vidste  man  for 
godt  i  Madrid,  hvor  vanskeligt  det  vilde  blive  for  Jakob  at 
indfri  sine  Løfter.  Ægteskabskontrakten  blev  vel  under- 
tegnet; men  de  Forsøg,  Karl,  indtagen  som  han  var  i  sin 
Brud,  gjorde  paa  at  opnaa  Samtale  med  hende,  strandede 
paa  det  spanske  Hofs  Former.  Det  blev  betydet  ham,  at 
han  ikke  maatte  forlade  Spanien  før  et  Aar,  efter  at  Ægte- 
skabet havde  fundet  Sted.  Sagen  var,  at  man  vilde  beholde 
ham  som  Pant  paa  Indfrielsen  af  Løfterne.  Det  hjalp  ikke, 
at  Buckingham  i  sin  Forbitrelse  ved  Uforskammethed  søgte 
at  fremtvinge,  hvad  han  ikke  havde  opnaaet  ved  Forhand- 
linger. Hvad  der  skulde  have  været  hans  Triumf,  var 
blevet  til  hans  Nederlag.  Han  havde  villet  vise  sine  diplo- 
matiske Evner,  men  det  var  blevet  klart,  at  det  ikke  var 
disse,  men  Letsindighed,  som  var  hans  væsentligste  Egen- 
skab. Hans  Vrede  blussede  op;  han  og  Karl  forlode  i 
September  Madrid;  engelske  Skibe  førte  dem  fra  Santander 
til  Portsmouth.  Karl  var  endnu  formelt  Infantinde  Marias 
Forlovede;  men  Tanken  om  Ægteskabet  svandt  bort,  da 
han  atter  satte  Foden  paa  engelsk  Grund. 

Med  Glæde  havde  det  engelske  Folk  hørt  om  Konge- 
sønnens Afrejse  fra  Spanien,  med  stormende  Jubel  modtog 
det  ham  i  England.  Da  han  holdt  sit  Indtog  i  London, 
hvilede  alle  Forretninger,  og  alle  Butikker  vare  lukkede, 
Klokkerne  løde,  og  om  Aftenen  afbrændtes  Glædesblus  paa 
alle  Gadehjørner.    Endog  Buckinghano  tilgav  man  et  Øjeblik 

Fortidens  Fejl.  Man  ønskede  Krig  mod  Spanien,  og  Bu- 
ckingham  sluttede  sig  i  sin  Hævnlyst  til  Tanken  herom. 
Et  Parlament  blev  sammenkaldt;  det  bevilgede  Penge  til 
Krig,  men  Forskj ellen  paa  dets  og  Kongens  Synspunkt  viste 
sig  atter.  Parlamentet  rettede  sit  Blik  næsten  udelukkende 
mod  Spanien,  og  Hensynet  hertil  kølnede  dets  Interesse 
for  Kurfyrst  Frederik;  det  ønskede  Pengene  anvendte  til 
Udrustning  af  en  Flaade  og  til  at  sende  Hjælp  til  Neder- 
landene. Det  anklagede  Skatkammerkansleren,  der  ønskede 
at  bevare  Freden,  for  Overhuset;  uden  Betænkning  støttede 
Buckingham  det,  skjønt  Jakob  advarede  ham  om,  hvad 
Fremtiden  kunde  bringe.  Dommen  gik  Ministeren  imod; 
den  lød  paa  Boder  og  Embedsfortabelse.  I  Modsætning  til 
Parlamentet  var  Kongen  derimod  opfyldt  af  Tanken  om 
Fastlandskrigen.  For  at  søge  Forbund  og  Støtte  til  den 
havde  han  bestemt  sig  til  at  lade  sin  Søn  Karl  ægte 
Ludvig  XIII.  af  Frankrigs  Søster  Henrietta  Maria.  Knap 
havde  han  maattet  opgive  det  ene  katholske  Ægteskab, 
førend  han  ilede  med  at  gjennemføre  det  andet.  Han 
haabede  paa,  at  Betingelserne  kunde  blive  lempeligere  denne 
Gang  end  forrige  Gang;  han  lovede  Parlamentet,  at  Ægte- 
skabet ikke  skulde  blive  til  Fordel  for  de  engelske  Katholiker; 
men  i  Parlamentet  var  man  dog  utilfreds  dermed;  det  var 
ikke  det,  man  havde  ventet,  da  Prins  Karl  kom  tilbage  fra 
Spanien.  I  Stolthed  over  Sejren  over  Skatkamm.erkansleren 
begyndte  man  atter  som  tidligere  at  fremføre  sine  Klager. 
Da  ajournerede  Kongen  Parlamentet.  Frigjort  for  det  kunde 
han  lettere  forhandle  med  Kongen  af  Frankrig ;  paa  Bucking- 
hams  Raad  tog  han  ikke  i  Betænkning  at  bryde  sit  Ord. 
Da  Ægteskabskontrakten  undertegnedes  i  Slutningen  af  1624, 
havde  man  vel  sikret  sig  imod,  at  Tronarvingen  kunde  blive 
Katholik;  men  der  var  tilstaaet  de  engelske  Katholiker  om- 
trent de  samme  Begunstigelser  som  ved  de  spanske  Artikler. 
Kong  Jakob  havde  faaet  sin  Søns  Ægteskab  i  Orden. 
Det  blev  hans  sidste  Kongegjerning,  plettet  ved  de  samme 

Skavanker,  som  saa  mange  af  hans  andre,  svanger  med 
Farer  for  Fremtiden.  Af  sine  Planer  om  Fastlandskrigen 
havde  han  ikke  haft  Glæde.  Han  havde  skaffet  Penge  til 
Grev  Ernst  af  Mansfeld,  for  at  han  kunde  føre  Tropper  til 
Pfalz;  men  paa  Frankrigs  Forestillinger  var  Greven  gaaet 
først  til  Nederlandene,  og  Mangel  paa  Forsyning,  Sygdom 
og  Kulde  opløste  snart  hans  Hær.  Under  alt  dette  svandt 
Jakobs  Livskraft  bort ;  han  led  Skuffelse  paa  Skuffelse  i  sine 
politiske  Planer,  og  han  havde  paa  den  sidste  Tid  set,  at 
selv  Buckinghams  Venskab  ikke  var  til  at  lide  paa;  Ynd- 
lingen, hvem  han  havde  overdænget  med  Kjærlighed,  vendte 
sig  til  den  ny  opgaaende  Sol,  til  Tronfølgeren,  som  han 
lettere  kunde  være  sikker  paa  at  beherske. 

Den  27de  Marts  1625  indtraf  Kong  Jakobs  Død.  Et 
glædeløst  Liv  havde  Ende;  endnu  glædeløsere  vilde  det 
maaske  have  været,  hvis  han  havde  haft  tilstrækkelig  Følelse 
af,  hvorledes  under  hans  toogtyveaarige  Regering  Modsæt- 
ningerne i  England  havde  uddybet  sig,  hvilket  Ansvar  han 
selv  bar  derfor,  og  hvilken  Arv  han  efterlod  sin  Søn. 

L  A.  Fridericia. 

(Slutning.) 


III. 

Um  Spaniens  daværende  Tilstand  faa  vi  den  bedste 
Forestilling  af  de  italienske  Sendemænds  Beretninger.  De 
udførligste  Meddelelser  giver  den  beromte  Florentiner 
Guicciaidini  i  sin  Relation  af  1513,  og  om  man  end  vil 
gjøre  den  Indvending  mod  hans  Dommes  Paalidelighed,  at 
han  kun  opholdt  sig  20  Maaneder  i  Spanien  og  kun  lærte 
Gammelkastilien  nøjere  at  kjende,  finde  vi  dog  hans  Udsagn 
bekræftede  af  de  venetianske  Diplomater  Qvirini  og  Corner, 
som  lærte  Landet  at  kjende  kort  før  og  efter  ham.  »Spa- 
nien«, siger  Guicciardini,  »er  lidet  befolket,  der  er  kun  faa 
Stæder,  og  imellem  dem  træffer  man  næppe  paa  et  Hus. 
Der  gives  kun  faa  skjenne  Byer,  som  Barcelona,  Zaragoza, 
Valencia,  Granada,  Sevilla,  de  andre  ere  i  Almindelighed 
usle  Reder  (altsaa  ogsaa  Burgos  og  Valladolid,  hvor  Guic- 
ciardini opholdt  sig  længst).  Landet  er  frugtbart  og  frem- 
bringer mere  Korn,  end  det  behøver,  ligeledes  Vin,  som 
man  udfører  til  Flandern  og  England,  samt  Olje  i  store 
Masser,  som  gaar  til  de  nævnte  Lande  og  Alexandria.  Der 
udføres  dernæst  en  stor  Mænge  Uld,  ligeledes  fin  Silke,  fra 
Baskerlandet  godt  Jærn  og  Staal,  Huder  og  Alun  og  mange 

andre  Varer,  saa  at  dette  Folk  kunde  være  rigt,  naar  det 
ydede  noget  i  Handel  og  Industri;  naen  Spanierne  ere  maaske 
mere  end  noget  andet  Folk  i  Kristenheden  hengivne  til 
Vaabenhaandværket  og  sætte  især  deres  Ære  deri.  —  De 
gjælde  for  fine  og  snilde  Hoveder,  og  dog  due  de  ikke  til 
meget  i  mekaniske  og  liberale  Kunster;  næsten  alle  Haand- 
værkere  ved  Kongens  Hof  ere  Franskmænd  eller  andre 
fremmede.  Lige  saa  lidt  beskæftige  de  sig  med  Handelen, 
som  de  anse  for  en  Skam;  thi  alle  have  en  Adelsmands 
Indbildninger  i  Hovedet;  de  ere  hellere  med  ringe  For- 
tjeneste Soldater  eller  med  Møje  og  Elendighed  Tjenere  hos 
en  Grande  eller  før  denne  Konges  Tid  Røvere,  end  at  de 
skulde  give  sig  af  med  Handel  og  Industri.  I  enkelte  Egne 
som  i  Valencia,  Sevilla  og  Toledo  have  de  vel  begyndt  at 
forfærdige  kostbare  Tøjer;  men  i  Almindelighed  er  Folket 
derimod.  Saaledes  arbejde  deres  Haandværkere  kun,  naar 
Nøden  driver  dem,  og  ligeledes  Bønderne,  der  dyrke  meget 
mindre  Land,  end  de  kunde,  og  dette  endda  meget  daarlig 
Derfor  hersker  der  stor  armod.  Har  Spanieren  dog  engang 
noget  tilovers,  hænger  han  det  paa  sin  Ryg,  sætter  sig  paa 
sit  Muldyr  og  bærer  det  bort.  Hjemme  lever  han  i  den 
største  Usselhed;  men  skjønt  han  kan  komme  ud  af  det 
med  lidt,  er  han  dog  meget  havesyg.  Da  nu  Spanierne 
ikke  forstaa  nogen  Kunst,  lægge  de  sig  efter  Røveri;  derfor 
var  der  før,  da  der  herskede  mindre  Orden  i  Riget,  overalt 
fuldt  af  Mordere.  —  Videnskaben  ere  de  ikke  hengivne,  og 
man  finder  liden  eller  ingen  Kundskab  til  Latin.  Udvortes 
og  i  Ceremonier  ere  de  meget  religiøse,  men  ikke  i  Sandhed.« 
Saadanne  Indtryk  havde  den  højtdannede  Italiener, 
som  fra  den  daværende  Verdens  aandelig  og  industrielt 
mest  udviklede  Stad  var  bleven  hensat  til  det  mørke  Burgos, 
faaet  af  den  spanske  Kultur.  Kong  Ferdinand  levede  tarve- 
lig og  sparsommelig  og  brød  sig  ikke  stort  om  Videnskab 
og  Kunst.  Saaledes  kunde  Guicciardini  ved  hans  Hof  ikke 
se,  hvad  Spanien  virkelig   besad  af  højere  Dannelse.     Han 

fandt  maaske  ogsaa  en  vis  Trøst  i,  at  hans  af  de  spanske 
Vaaben  kuede  Fædreland  stod  saa  højt  over  Sejrherrerne. 
For  de  ædle  og  store  Træk  i  den  spanske  Natur  havde  han 
hverken  Blik  eller  Forstaaelse.  Den  italienske  Dannelses 
kolde  Lærling  forstod  ikke  at  vurdere  den  religiøse  Følelse 
eller  den  Heroisme,  Spanieren  kunde  vise,  naar  store  Op- 
gaver opfyldte  ham;  men  om  vi  end  maa  mildne  Tonen  i 
Guicciardinis  Skildring  noget,  giver  den  dog  den  bedste  Ind- 
sigt i  Spaniens  daværende  Tilstand.  Moderne  Spanieres  og 
Prescotts  Fremstilling  have  fremkaldt  den  Mening,  at  Spa- 
nien den  Gang  havde  forvandlet  sig  til  en  Mønsterstat  af 
Orden  og  Dannelse;  men  Guicciardinis  Skildring  viser,  at 
de  katholske  Konger  ikke  havde  kunnet  forandre  Spaniernes 
eller  maaske  rettere  Castilianernes  Natur. 

I  øvrigt  priser  han  i  høj  Grad  Isabella,  hvem  han 
stiller  ved  Siden  af  de  største  Herskerinder,  men  anerkjender 
ogsaa  Ferdinands  Klogskab,  Forsigtighed.  Taalmodighed  og 
Virksomhed.  Naar  man  forekastede  ham  Gjerrighed,  maatte 
man  huske  paa,  at  Spaniens  Indtægter  ikke  stode  i  Forhold 
til  dets  Magt.  Af  Aragonien  havde  Kongen  saa  godt  som 
ingen  Indtægt,  af  Castilien  noget  over  800,000  Dukater; 
men  Halvdelen  deraf  var  pantsat.  Fra  de  nysopdagede  Øer, 
hvor  Femtedelen  af  alt  dér  fundet  Guld  tilhørte  ham,  fik 
han  efter  nogle  50,000,  efter  andre  70,000  Dukater.  Inkvi- 
sitionen havde  tidligere  indbragt  meget  ved  den  med  Dom- 
fældelsen forbundne  Formuekonfiskation;  men  nu  udgjorde 
det  kun  lidet.  Af  Kirken  fik  han  en  Tiende  og  Cruzada'en 
til  Kampen  mod  de  vantro;  men  det  meste  deraf  maatte 
anvendes  paa  Forsvaret  af  Pladserne  i  Afrika.  Indkomsterne 
af  de  tre  af  Kronen  styrede  Militærordener  vurderedes  til 
over  120,000  Dukater;  Sicilien  og  Neapel  indbragte  kun 
lidet. 

Det  samme  Indtryk  som  Italieneren  maatte  ogsaa 
Nederlænderen  faa  af  de  spanske  Tilstande;  ogsaa  han 
maatte  i  dette  spanske  Væsen  se  noget  halv  barbarisk,   der 

Stod  dybt  under  hans  Fædreland.  Karl  og  hans  Ledsagere 
fik  nu  oven  i  Kjebet  dette  Indtryk  saa  meget  desto  stær- 
kere, som  Ulykken  vilde,  at  de  bleve  forslaaede  til  det 
allerraaeste  og  mest  ugjæstmilde  Punkt  paa  Nordspaniens 
Kyst. 

Efter  at  de  den  8de  September  1517  vare  stukne  i 
Søen,  drev  i  de  tre  første  Dage  en  gunstig  Vind  dem  rask 
fremad;  de  vare  allerede  komne  ind  i  det  biskaiske  Hav, 
da  paa  den  fjerde  Dag  en  heftig  Storm  kastede  dem  langt 
tilbage,  derpaa  indtraadte  Vindstille,  saa  tæt  Taage,  dernæst 
igjen  Storm,  saa  at  Karl  gjorde  det  Løfte,  naar  han  var 
kommen  i  Land,  at  gjore  en  Valfart  til  Santjago,  saa  snart 
Pesten  dér  ophørte.  Endelig  saae  man  den  19de  September 
Land;  det  var  Asturiens  vilde  Bjærge,  hvor  man  maatte 
bringe  den  unge  Konge  med  hans  Søster  og  en  Del  af 
Følget  i  Land  paa  Baade.  Paa  en  lille  Flod  roede  man 
Karl  og  Eleonore  op  til  Flækken  Villaviciosa,  medens  Følget 
maatte  gaa.  Imidlertid  var  der  før  Landingen  foregaaet  en 
ejendommelig  Scene.  Da  de  krigerske  Kystbeboere  saae 
en  ubekjendt  Flaade  nærme  sig,  troede  de,  at  det  var 
Tyskere  eller  Franskmænd.  I  en  Fart  sendte  de  Kvinder 
og  Børn  med  det  bedste  Gods  op  i  Bjærgene,  samlede  hvad 
de  havde  af  gamle  Vaaben,  og  besatte  Højderne.  Da  saae 
de  Castiliens  Flag  og  hørte  fra  Skibene  Raabet:  Spanien! 
Spanien!  Strax  kastede  de  deres  Vaaben  fra  sig,  ilede  til 
Kysten  og  hilsede  den  unge  Konge  med  Udtryk  af  deres 
ivrige  Loyalitet.  Heri  maatte  man  man  søge  Erstatning 
for  den  tarvelige  Modtagelse,  det  lille  Villaviciosa  kunde 
byde.  Da  Flaaden  paa  Grund  af  det  urolige  Vejr  strax 
maatte  sejle  videre  for  at  søge  Havn  i  Santander,  var  kun 
det  allernødvendigste  bragt  i  Land,  og  selv  de  fornemste 
Herrer  maatte  sove  paa  Straa  eller  Bænke.  Næste  Morgen 
bragte  Indbyggerne  Vin,  Brød,  Oxer  og  Beder;  deres  stakkels 
By,  sagde  de,  havde  ikke  andet  end  Kjærlighed  og  god 
Vilje.    Dagen  efter  ærede  de  deres  Konge  med   en  Tyre- 

fægtning,  et  Skuespil,  som  ogsaa  herefter  blev  opført  i 
enhver  By,  hvor  Karl  opholdt  sig  en  Dag  over. 

Belgieren  Vital,  som  har  skildret  denne  Karls  første 
Rejse  til  Spanien,  roser  de  asturiske  Dales  store  Frugt- 
barhed; men,  siger  han,  »Indbyggerne  dyrke  ikke  mere,  end 
der  er  nødvendigt  til  deres  Livsophold;  hvor  fattige  de  end 
ere,  tænke  de  kun  paa  at  være  fornemme;  de  sige,  at  de 
alle  ere  adelige,  og  ere  ogsaa  frie  for  alle  Skatter.  Mænd, 
Kvinder  og  Børn  gaa  med  bare  Ben,  hvad  enten  det  nu  er 
Skik,  eller  Tøjet  er  dem  for  dyrt.«  Den  samme  Skildring 
giver  den  engelske  Sendemand  Spinelli,  som  ledsagede  Karl ; 
han  finder  stor  Lighed  mellem  dem  og  Irlænderne. 

Den  23de  September  brød  man  op  fra  Villaviciosa. 
Kongen  red  paa  en  Hest,  som  tilhørte  Spinelli;  men  den 
største  Del  af  Følget  maatte  gaa  til  Fods,  mange  Kvinder 
sade  paa  Oxekarrer.  Vejen  gik  over  stejle  Bjærge,  gjennem 
rivende  Strømme,  til  Forfærdelse  for  det  flade  Flanderns 
Beboere.  »Landet«,  klager  Vital,  »er  som  øde  og  ubeboet.« 
Mange  bleve  syge,  ja  nogle  døde.  I  den  lille  Havnestad 
Ribadesella  hvilede  man  igjen  en  Dag.  Fra  alle  Sider 
strømmede  Folket  sammen  for  at  hilse  paa  sin  Konge.  Tre 
til  fire  Hundrede  unge  Mennesker  opførte  højst  ejendomme- 
lige Krigslege  og  Danse  for  ham.  Vital  er  forbavset  over 
de  sælsomme  Dragter  og  Skikke  og  den  hele  kraftige  Op- 
rindelighed hos  dette  af  fremmede  uberørte  Kjærnefolk.  I 
den  lille  venlige  Fiskerby  San  Vicente  de  la  Barquera  mod- 
toge nogle  Hundrede  unge  Piger  den  unge  tavse  Konge  med 
saa  vidunderlige  Sange  og  Danse,  at  Vital  troede  at  drømme. 
Karl  tik  Bolig  i  et  Kloster  med  den  herligste  Beliggenhed; 
men  den  besværlige  Rejse  havde  angrebet  ham  saa  stærkt, 
at  han  blev  alvorlig  syg  og  maatte  blive  liggende  stille  i 
14  Dage.  Til  sidst  raadede  Lægerne  til  Luftforandring,  og 
Vejen  gik  nu  over  vilde  og  stejle  Bjærge  til  Reynosa. 
Nattekvarteret  i  Los  Tojos,  hvor  Kongen  maatte  sove  i  en 
Lade    under  en   voldsom  Storm  og  Regn,    var    det    værste, 

man  havde  oplevet  paa  hele  Rejsen.  Paa  halsbrækkende 
Veje  klatrede  man  den  næste  Dag  ned  til  Reynosa,  hvor 
man  igjen  hvilede  sig  i  7  Dage,  og  her  kom  Karl  sig  endelig 
fuldstændig. 

Han  havde  nu  været  over  en  Maaned  i  Spanien  uden 
at  have  set  en  eneste  betydelig  Stad  eller  en  eneste  anselig 
Person  i  sit  Rige.  Jimenez  havde  i  Avgust  tiltraadt  Rejsen 
mod  Nord  med  Infanten  Ferdinand,  Adrian  og  Castiliens 
Raad  for  af  hilse  paa  Kongen  strax  efter  haus  Landgang; 
men  hans  svage  Helbred  nødte  ham  til  at  søge  Ro  og 
Pleje  i  Franciskanerklosteret  Aguilera,  ikke  langt  fra  Aranda. 
Dér  modtog  han  en  Befaling  fra  Karl,  som  var  udstedt 
umiddelbart  fra  Flandern,  til  strax  at  fjærne  hele  hans 
Broder  Ferdinands  Hof.  Der  havde  udbredt  sig  Rygter 
om,  at  man  tænkte  paa  at  udnævne  Ferdinand  i  hans  Mo- 
ders Navn  til  Rigets  Guvernør;  ja  Venetianeren  Corner 
hørte  endog,  at  man  havde  opdaget  et  Komplot  af  Stor- 
mændene i  Infantens  Omgivelser,  som  gik  ud  paa  at  gjøre 
ham  til  Konge  af  Spanien.  Karls  Befaling  var  nærmest 
adresseret  til  Jimenez,  men  blev  modtagen  af  Adrian  i 
Aranda,  og  denne,  som  aldeles  manglede  Kardinalens  Klog- 
skab og  Avtoritet,  henvendte  sig  til  Ferdinand  med  Op- 
fordring til  strax  at  fjærne  sine  Omgivelser.  Ferdinand 
ilede  ophidset  til  Jimenez  i  Klosteret  og  besvor  ham  om 
at  skaane  ham  for  en  saadan  Krænkelse.  Den  gamle  Kirke- 
fyrstes Forestillinger,  som  maaske  til  rette  Tid  kunde  have 
gjort  deres  Virkning,  formaaede  det  nu  ikke  mere,  og  Ji- 
menez maatte  anvende  Strænghed  og  opbyde  militære  For- 
holdsregler for  at  bringe  Karls  Befaling  til  Udførelse. 

Han  ventede  nu  utaalmodig  paa  Kongens  Opfordring 
til  at  komme  til  ham,  saa  meget  mere  som  hans  Modstandere 
i  Raadet,  især  dets  Præsident,  Ærkebiskoppen  af  Granada, 
stærkere  og  stærkere  tilkjendegave  deres  Opposition.  Den 
23de  September  kunde  han  melde  Karl,  at  hans  Befaling 
med  Hensyn  til   Ferdinand    var  udført.     Karl  svarede  den 

27de,  at  han  aldrig  skulde  giemme  den  store  Tieneste,  han 
havde  vist  ham;  nu  var  det  ham  fremfor  alt  magtpaa- 
liggende,  at  Kardinalen,  »hans  dyrebare  og  højt  elskede 
Ven«,  blev  helbredet;  derfor  skulde  han  med  Ferdinand  og 
Raadet  rolig  blive,  hvor  de  vare.  Saa  ofte  Jimenez  ogsaa 
i  de  følgende  Uger  skrev  og  bad  om  Tilladelse  til  at  møde 
Kongen,  bestandig  lød  Svaret,  at  han  og  alle  skulde  vente, 
indtil  man  var  kommen  til  mere  gjæstmilde  Egne.  Men 
Rejsen  blev  stadig  langsommere:  efter  at  man  havde  ligget 
stille  i  7  Dage  i  Reynosa,  forblev  man  igjen  5  Dage  i  det 
næste  Kvarter,  Aguilar  de  Campos,  og  to  Dage  i  det  føl- 
gende, Herrera.  I  Vi  tals  udførlige  Optegnelser  kan  man 
ikke  opdage  den  ringeste  ydre  Grund  til  en  saa  paafaldende 
Langsomhed.  Næsten  altid  maatte  man  lade  sig  nøje  med 
de  usleste  Kvarterer.  Man  kom  igjennem  flere  Landsbyer, 
hvor  Bønderne,  siger  Vital,  boede  som  Kaniner  i  Huler,  af 
hvilke  man  kun  saae  Indgangene.  Endnu  i  Slutningen  af 
Oktober  flakkede  man  om  i  disse  ede  Egne,  i  det  man 
undgik  enhver  større  Stad. 

Havde  Spanierne  fundet  det  sælsomt,  at  deres  Konge 
havde  betænkt  sig  saa  længe  paa  at  komme  til  deres  Rige, 
maatte  de  finde  denne  Rejsemaade  endnu  ubegribeligere. 
Endelig  var  han  naaet  nogle  faa  Mile  fra  Valladolid;  men 
ogsaa  for  denne  Stad  gik  man  af  Vejen  og  drog  tværs 
igjennem  Landet  til  Tordesillas,  den  Klippefæstning,  hvor 
den  ulykkelige  Dronning  Johanna  henslæbte  sit  sørgelige 
Liv.  At  Karl  og  Eleonore  vilde  se  deres  Moder  og  den 
hos  hende  levende  yngste  Søster,  var  vistnok  naturligt; 
men  lige  saa  unaturligt  var  det,  at  Karl  ikke  vilde  se  den 
Mand,  hvem  han  væsentlig  skyldte,  at  han  nu  uden  Vanske- 
lighed kunde  tage  Spanien  i  Besiddelse.  Blot  for  at  hindre 
Karls  Sammenkomst  med  Jimenez,  fortalte  siden  alle  Spaniere, 
førte  hans  flanderske  Raadgivere  ham  saa  længe  omkring  i 
øde  Egne.  De  ventede  paa  den  gamle  Kardinals  Død,  og 
denne,    der    snart  maatte  mærke,    hvad  Meningen   var  med 

denne  besynderlige  Rejse,  blev  ogsaa  svagere  og  svagere; 
men  hans  Naturs  Energi  modstod  dog  saa  længe  Alder- 
dommen, Sygdommen  og  Kummeren,  at  de  fremmede  til 
sidst  maatte  røbe  deres  Hensigt.  De  lode  nemlig  Karl 
undertegne  et  Brev  til  Jimenez,  som  opfordrede  ham  til  at 
møde  Kongen  i  Mojados,  en  lille  By  syd  for  Valladolid; 
naar  han  dér  havde  afgivet  sin  Beretning  og  meddelt  sine 
Kaad,  kunde  han  hengive  sig  til  Hvilen;  thi  han  havde 
arbejdet  nok  for  Staten.  Da  saaledes  den  sidste  Tvivl  om, 
at  Kongen  vilde  skille  sig  af  med  ham,  var  svunden,  faldt 
Jimenez  sammen.  Den  8de  November  døde  han  i  den  lille 
By  Roa. 

Chiévres  og  Sauvage  holdt  vistnok  den  store  spanske 
Kirkefyrstes  Død  for  en  stor  Lykke;  thi  der  gaves  nu  ikke 
mere  nogen  Spanier,  som  kunde  blive  farlig  for  deres  Ind- 
flydelse. De  følte  sig  saa  sikre,  at  de  vovede  Forholdsregler, 
som  maatte  vække  stor  Misstemning.  Et  Brev  fra  Valla- 
dolid til  Milano  af  19de  November,  som  meldte  Kardinalens 
Død,  tilføjer:  »Han  har  efterladt  store  Rigdomme.  Det 
hedder  sig,  at  Kongen  har  lagt  Haand  paa  300,000  Dukater. 
Ærkebispedømmet  Toledo,  som  indbringer  60,000  Dukater, 
er  delt  i  tre  Dele.  Titelen  med  Halvdelen  af  Indtægterne 
er  overdragen  til  en  Flamlænder,  den  anden  Halvdel  til  to 
Spaniere.«  Denne  Flamlænder  var  en  tyveaarig  Neveu  af 
Chiévres,  Vilhelm  af  Croy,  Biskop  af  Tournay.  Paven  gav 
allerede  i  December  sit  Samtykke,  og  Corner  meldte  i  Fe- 
bruar, at  han  ogsaa  vilde  billige  hint  Rov  paa  Kardinalens 
efterladte  Formue,  som  havde  været  bestemt  til  milde  Stif- 
telser, imod  at  han  fik  en  Del  af  den. 

Karl  og  Eleonore  havde  opholdt  sig  7  Dage  i  Torde- 
sillas  hos  deres  syge  Moder.  Vi  erfare  intet  andet  om  dette 
Ophold,  end  at  Karl  den  10de  November  lod  holde  en  høj- 
tidelig Messe  for  sin  Fader,  hvis  Lig  endnu  bestandig  var 
dér.  Den  12te  bred  Kongen  op  til  Mojados,  hvor  han  for 
første  Gang   saae   sin    Uaarige   Broder   Ferdinand.     Denne 

viste  den  største  Underdanighed:  han  steg  af  Hesten,  da 
han  HQødte  Karl,  og  da  de  derefter  toge  Bolig  i  samme 
Hus,  holdt  han  Haandklædet  for  Kongen,  naar  denne  vaskede 
sig.  I  Mojados  strømmede  den  spanske  Adel  sammen,  og 
da  Kongen  brød  op  der  fra  den  14de  November,  var  hans 
Følge  voxet  til  2000  Heste.  Den  18de  November  foregik 
endelig  det  højtidelige  Indtog  i  Valladolid.  Man  udstyrede 
den  Gang  saadanne  Festligheder  med  den  største  Pragt.  En 
Tidsalder,  som  endnu  ikke  kjendte  til  Uniformer,  som 
svælgede  i  den  unge  Renaissances  Skjønhed  og  ved  saadanne 
Lejligheder  slet  ikke  tog  økonomiske  Hensyn,  kunde  yde 
noget  uforligneligt.  Paa  denne  Dag  kappedes  Spaniens 
Adel,  Gejstlighed  og  Borgerstand  med  Kongens  nederlandske 
Følge.  Naar  Karl  hidtil  kun  havde  lært  Spaniens  Fattig- 
dom og  Vildhed  at  kjende,  skulde  han  nu  faa  at  se,  hvad 
de  spanske  Grander,  Prælater  og  Stæder  kunde  udfolde  af 
Pragt  og  Skjønhed. 

Toget  blev  aabnet  af  500  Soldater  til  Fods  og  50 
Ryttere;  derpaa  fulgte  Pagerne  og  andre  Hofbetjente,  saa 
Hoffets  Herrer,  Ridderne  af  det  gyldne  Vliess,  Granderne, 
saa  Infanten  Ferdinand  med  Adrian  paa  sin  hejre,  Ærke- 
bispen af  Zaragoza,  en  uægte  Sen  af  Kong  Ferdinand,  paa 
sin  venstre  Side.  Derpaa  kom  Herolderne  af  Castilien  og 
Brabant,  Vaabensergeanterne  og  Huissiererne ;  derefter  Karl 
under  en  Baldakin  af  Guldbrokade,  i  en  broget  Dragt,  rigt 
smykket  med  Ædelstene,  ridende  paa  en  Hest,  som  »altid 
havde  fleste  Fødder  i  Luften«;  ved  hans  højre  Side,  men 
langt  bag  efter  ham,  den  pavelige  Nuntius,  ved  den  venstre 
Side  Maximilians  og  Henrik  den  8des  Sendemænd.  Efter 
dem  Eleonore  med  Chiévres  ved  sin  venstre  Side  og  der- 
efter hele  det  kvindelige  Følge,  hver  Dame  ledsaget  af  en 
fornem  Herre,  til  sidst  Storkansleren  Sauvage  og  Raadet. 
Toget  talte  6000  Heste  og  blev  omringet  af  en  utallig 
Folkemængde.  Valladolid  selv  havde  gjort  sit  bedste  med 
Triumfbuer,  Udsmykning  af  Husene  o.  s.  v.;    men  det  var 

dog  ikke  meget  bevendt,  siger  Vital,  »de  mangle  Øvelsen  i 
saadanne  Ting«.  Skjønt  man  saa  vidt  muligt  havde  venset 
Gaderne,  vadede  Hestene  dog  i  Smuds.  Endnu  i  8  Dage 
vedbleve  de  store  Herrer  fra  alle  Dele  af  Landet  at  strømme 
til,  og  der  fulgte  flere  Pestligheder.  Den  25de  November 
blev  Adrian  indviet  til  Kardinal,  den  27de  holdt  Kong  Fer- 
dinands Enke,  Dronning  Germaine,  sit  Indtog,  og  derefter 
begyndte  en  Række  Turneringer,  der  overbøde  alt,  hvad 
man  i  de  sidste  200  Aar  havde  set,  mener  Vital. 

Folket  var  glad  ved  igjen  at  have  en  Konge,  der  for- 
stod at  udfolde  den  katholske  Majestæts  Herlighed;  men 
Stormændene  gjorde  nu  ogsaa  Fordring  paa  Indflydelse  og 
Gunstbevisninger.  Det  maatte  ærgre  dem,  at  finde  Kongen 
afspærret  mod  alt  spansk  ved  hans  nederlandske  Raadgiveres 
tætte  Kreds.  Forebragte  de  et  Andragende  til  Kongen, 
svarede  Chiévres  eller  Sauvage  for  ham,  i  bedste  Tilfælde 
Adrian  eller  en  af  de  med  Nederlænderne  sammensvorne 
Spaniere,  som  Biskoppen  af  Badajoz.  Snart  blev  det  aabeu- 
bart,  hvorfor  Kongen  selv  stadig  tav  stille:  han  kunde 
endnu  ikke  tale  Spansk.  Spanierne  maatte  vel  finde  det 
sælsomt,  at  den  unge  Herre,  som  i  mange  Aar  havde  haft 
en  spansk  Lærer,  snart  i  to  Aar  havde  kaldt  sig  Konge  af 
Castilien  og  Aragonien  og  over  to  Maaneder  havde  opholdt 
sig  i  Spanien,  endnu  ikke  havde  fundet  det  Umagen  værd 
at  tilegne  sig  den  nødvendigste  Kundskab  til  deres  Sprog. 
De  spanske  Stormænd  havde  haabet,  at  naar  Kongen  først 
tog  sit  Ophold  iblandt  dem,  vilde  det  utaalelige  Fremmed- 
herredømme  faa  en  Ende;  men  strax  i  sit  første  Brev  fra 
Spanien  meldte  Spinelli,  at  Chiévres  stod  i  lige  saa  stor 
Gunst  som  nogen  Sinde  og  sandsynligvis  ogsaa  vilde  bevare 
den  paa  Grund  af  sin  store  Klogskab  og  de  indbyrdes 
Stridigheder  mellem  de  spanske  Herrer. 

Jo  mere  det  blev  aabenlyst,  at  Spanierne  heller  ikke 
nu,  da  Kongen  opholdt  sig  blandt  dem,  fik  nogen  Indflydelse 
hos  ham,   desto  stærkere  maatte  den  spanske  Stolthed  rejse 

sig  mod  de  fremmede.  Ærkebispen  af  Zaragoza  var  ilet  til 
Tordesillas  for  at  hilse  paa  sin  Søstersøn;  men  man  havde 
ikke  givet  ham  Adgang  til  Kongen.  Han  havde  villet  søge 
Toledo  og  maatte  nu  vige  for  en  umyndig  fremmed.  Blandt 
de  Riddere,  som  deltoge  i  Turneringen  i  Valladolid,  finder 
man  kun  enkelte  Spaniere  ved  Siden  af  mange  Nederlændere. 
Karl  fik  snart  at  føle,  hvorledes  han  havde  opbragt  Stem- 
ningen imod  sig.  Deputationen  fra  Aragoniens  Cortes  hilsede 
ham  kun  som  Prins;  »man  kunde  ikke  anerkjende  ham  som 
Konge,  førend  han  i  selve  Aragonien  havde  svoret  paa  at 
ville  holde  dets  Privilegier«.  Da  han  senere  gav  Ordre  til 
at  sammenkalde  de  aragoniske  Cortes,  fik  han  det  Svar,  at 
han  ikke  kunde  give  nogen  Befalinger,  saa  længe  han  kun 
var  Arveprins. 

Den  12te  December  udgik  de  Skrivelser,  som  sammen- 
kaldte Castiliens  Cortes  til  Valladolid  den  24de  Januar.  Da 
nu  Stædernes  Deputerede  første  Gang  traadte  sammen  den 
2den  Februar  1518,  saae  man  dem  optage  det  gamle  Strids- 
spørgsmaal,  Karl  for  længe  siden  havde  holdt  for  afgjort, 
om  man  kunde  sværge  ham  Troskabsed  som  Konge,  medens 
hans  Moder  levede.  »I  alle  Tilfælde  maatte  han  først  an- 
tage Cortes's  Beslutninger  af  1511,  som  forbød  Ansættelse 
af  fremmede  i  Castilien,  og  sværge  paa  at  iagttage  Rigets 
og  dets  enkelte  Medlemmers  Privilegier.«  Da  nu  Sauvage, 
hvem  Karl  havde  udnævnt  til  Castiliens  Storkansler  i  Steden 
for  Jimenez,  gjorde  Fordring  paa  Præsidiet  i  Cortes,  opstod 
der  strax  en  heftig  Strid,  i  hvilken  Procuradoren  for  Burgos, 
Dr.  Zumel.  spillede  Hovedrollen.  Resultatet  blev,  at  Cortes 
besluttede  en  Besværing  til  Karl,  og  den  Bøn,  at  han  vilde 
aflægge  Eden. 

Den  5te  Februar  indfandt  Kongen  sig  til  den  højtidelige 
A åbning  af  Forsamlingen,  ledsaget  af  Grander  og  Prælater. 
Biskoppen  af  Badajoz  holdt  en  udførlig  Tale,  hvori  han  op- 
fordrede Procuradorerne  til  at  aflægge  Eden.  Zumel,  hvem 
man  forgjæves   havde  søgt  at  fjærne  fra  Cortes,    rejste   sig 

som  Ordfører  for  alle  Stædernes  Deputerede,  kyssede  Kongen 
paa  Haanden,  takkede  ham,  fordi  han  var  kommen  til  Spa- 
nien, og  erklærede,  at  Stænderne  vilde  sværge,  naar  Hs. 
Højhed  ogsaa  svor  paa  at  opfylde  deres  Bønner.  Biskoppen 
af  Badajoz  svarede,  at  Kongen  svor  paa  at  overholde  Stæ- 
dernes Privilegier  og  Rigets  Skikke  og  Love  og  at  opfylde 
Procuradorernes  Bønner.  Saaledes  svor  nu  Karl;  men  man 
savnede  i  Eden  det  udtrykkelige  Løfte,  ikke  at  ville  ansætte 
nogen  fremmed.  Zumel  bad  Kongen  om  ogsaa  udtrykkelig 
at  sværge  derpaa.  Karl  sagde  ærgerlig:  »Det  har  jeg  svoret«. 
Skjønt  disse  Ord  kunde  være  tvetydige,  bekvemmede  dog 
nu  alle  Procuradorer  sig  til  at  sværge.  Grander  og  Prælater 
aflagde  Eden  den  7de  Februar.  Den  vidtløftige  Ed  sagde, 
at  de  forsamlede  vare  sammenkaldte  for  at  sværge  til  Karl 
»sammen  med  Dronning  Johanna«. 

Procuradorerne  gave  sig  derpaa  til  deres  Arbejde  og 
overrakte  den  16de  Februar  et  Andragende,  bom  indeholdt 
88  Bønner.  Først  og  fremmest  bade  de  Kongen  om  at 
holde  nøje  over  en  omhyggelig  Retspleje;  kun  derved  blev 
han  Konge,  og  da  han  var  sine  Undersaatters  Embedsmand 
(mercenario),  i  det  de  derfor  gave  ham  en  Del  af  deres 
Indtægt  og  tjente  ham  med  deres  Person,  var  han  ved  en 
stiltiende  Overenskomst  forpligtet  til  at  bevare  Retten  for 
sine  Undersaatter.  Til  denne  karakteristiske  Indledning 
sluttede  de  den  lange  Række  af  enkelte  Bønner.  Først  bade 
de  Karl  om  at  holde  sin  Moder  saaledes,  som  det  sømmede 
sig  for  disse  Rigers  Herskerinde;  dernæst  bade  de  ham  om 
at  gifte  sig  saa  snart  som  muligt,  og  ikke  at  lade  Infanten 
Ferdinand  forlade  Castilien,  førend  Kongen  havde  Bern. 
En  anden  Bøn  gik  ud  paa,  at  han  ikke  maatte  overdrage 
fremmede  noget  Embede  eller  Indtægt,  og  havde  han  alle- 
rede gjort  det,  tage  det  tilbage  igjen.  Dernæst  bad  man 
ham  om  at  tale  Spansk.  Karl  lovede,  at  han  vilde  gjøre 
sig  Umage  derfor;  paa  de  andre  Bønner  havde  han  i  det 
hele  givet  samtykkende,    om    end    noget  undvigende   Svar. 

Derimod  svarede  han  ikke  paa  Klagerne  over  Inkvisitionen 
og  over  Anvendelsen  af  KardinalJimenez's  efterladte  Formue, 
som  bl.  a.  havde  været  bestemt  til  Udlosning  af  fangne 
Kristne  og  Udstyr  til  forældreløse  Piger.  Lige  saa  lidt  høre 
vi  noget  om  Kongens  Svar  paa  de  talrige  Klager  over  den 
pavelige  Kuries  Overgreb  og  den  truende  Tilvæxt  af  de 
gejstlige  Besiddelser;  »hvis  Hs.  Højhed  ikke  traf  Bestem- 
melser om  Gejstlighedens  Testamenter,  vilde  Paverne  komme 
i  Besiddelse  af  den  største  Del  af  Castiliens  Formue«. 

En  egen  Interesse  har  den  42de  Bøn:  »at  Kongen 
vilde  lade  plante  Skove  overalt,  hvor  Terrainet  tillod  det,  og 
skaane  dem,  der  endnu  fandtes«.  Vi  se,  at  denne  Spanien 
truende  Fare  allerede  den  Gang  voldte  Stæderne  Bekymring. 
Vi  kjende  ikke  Kongens  Svar,  og  i  det  hele  vide  vi  ikke 
tilstrækkelig  Besked  om  Begivenhederne  paa  disse  Karls 
første  Cortes;  navnlig  er  det  ubekjendt,  hvorledes  Prælaterne 
og  Granderne  have  forholdt  sig.  Deres  Deltagelse  i  Cortes 
havde  rigtignok  ikke  været  stor  under  de  katholske  Konger; 
men  underligt  er  det  dog,  at  man  slet  ikke  hører  noget  om 
deres  Ønsker.  Mærkeligt  er  det  ogsaa,  at  Procuradorerne 
bevilgede  Karl  en  Indtægt  af  600,000  Dukater  for  de  tre 
næste  Aar;  de  katholske  Konger  havde  kun  faaet  400,000. 
Det  synes,  at  de  selv  ikke  have  været  uimodtagelige  for 
personlige  Fordele  og  Bevillinger. 

Imidlertid  var  Misfornøjelsen  dog  stor.  Petrus  Martyr 
skriver:  »De  fremmede,  som  omringe  Kongen,  længes  efter 
deres  nordiske  Klima;  men  først  ønske  de  at  fylde  deres 
Lommer,  og  den  unge  Konge  føjer  dem.  Paa  Spanierne  se 
de  ned,  som  om  de  vare  fødte  i  deres  Kloaker.  Allerede 
vise  Spanierne  mørke  Miner,  bide  Læberne  sammen  og 
knurre  sagte  over,  at  de,  Kongerigers  Erobrere,  ringeagtes 
af  dem,  hvis  eneste  Gud  under  en  maadeholden  Konge  er 
Bacchus  og  Venus«.  Allerede  i  Februar  fandt  man  paa 
Valladolids  Kirkedøre  Plakater  opslaaede,  som  laante  den 
almindelige  Utilfredshed  Udtryk  og  til  sidst  sagde,   at  naar 


350  Karl  den  Stes  Ungdom. 

Castilianerne  vare  for  fejge  eller  bestikkelige  til  at  afryste 
de  fremmedes  uværdige  Aag,  maatte  man  haabe,  at  Arago- 
neserne  vilde  hævne  Spanien.  Den  10de  Maj  skriver  den 
venetianske  Sendemand  fra  Rom,  at  den  katholske  Konge 
dér  ikke  ned  den  tidligere  Anseelse,  fordi  han  kun  gjaldt 
lidt  i  Spanien;  man  ventede,  at  der  snart  dér  vilde  indtræde 
en  stor  Forvirring. 


IV. 

De  Omstændigheder,  som  hidtil  havde  nødt  Karl  til  at 
holde  sig  sky  tilbage,  vare  for  største  Delen  ikke  mere 
forhaanden.  Han  raaatte  ikke  længere  lavere  imellem  fjendt- 
lige Bedstefædre,  han  var  ikke  mere  under  Trykket  af  de 
snævre  nederlandske  Forhold,  og  han  var  nu  virkelig  katholsk 
Konge;  men  ikke  desto  mindre  forsvandt  hans  Personlighed 
endnu  mere  end  i  de  sidste  Maaneder  af  hans  flanderske 
Liv,  og  det  uagtet  der  var  Anledning  nok  til  at  vise  en 
egen  Vilje.  Da  han  skulde  undertegne  Brevet  til  Jimenez, 
som  stødte  den  ærværdige,  af  ham  saa  højt  fortjente  Kirke- 
fyrste i  Graven,  rørte  der  sig  da  ikke  noget  hos  den  unge 
Konge,  som  tilbageviste  en  saadan  Utaknemmelighed?  Og  alt, 
hvad  der  videre  foregik  med  den  spanske  Primas's  Værdighed 
og  Efterladenskaber,  maatte  det  ikke  oprøre  en  saa  from 
eller  i  det  mindste  troende  Fyrste?  Og  da  saa  de  spanske 
Grander,  Prælater  og  Prokuradorer  trængte  sig  om  deres 
unge  Konge  og  gjærne  vilde  vise  ham  deres  fulde  Loyalitet, 
naar  han  blot  virkelig  vilde  være  deres  Konge,  hvor  var 
det  da  muligt,  at  han  bestandig  i  den  samme,  ja  næsten 
tiltagende  Passivitet  overlod  alt  til  sine  flanderske  Raad- 
givere?  Af  hele  hans  32  Maaneder  lange  første  Ophold  i 
Spanien  lader  der  sig  kun  angive  ganske  enkelte  Kjends- 
gjerninger,  som  antyde  Karls  selvstændige  Indgriben.  Den 
24de   November   1517    skriver   Venetianeren  Corner    til    de 

Tis  Raad :  »Chiévres  er  Hovedet  for  det  hele;  uden  ham 
gjør  denne  Majestæt  intet,  ja  taler  ikke  engang  med  nogen 
om  Forretninger,  hvor  ubetydelige  de  end  ere.«  Idelig 
kalder  han  Chiévres  alter  rex,  og  den  19de  Avgust  1519 
skriver  han:  »Chiévres  er  den  absolute  Konge,  og  alle,  som 
faa  Adgang  til  Majestæten,  afhænge  af  hans  Vilje  og  Vink.« 
Spanierne  hade  ham  snart  som  Pesten.  Martyrs  Breve  ere 
en  uafbrudt  Jeremiade  over  disse  fremmedes  skamløse  Have- 
syge; hans  Tro  paa  Kongens  Godhed  holder  sig  længe;  men 
»han  lader  sine  Harpy ier  uforstyrret  raade«.  Enkelte  Grander 
ytre  deres  Misfornøjelse;  men  de  fleste  komme  snart  til  den 
Overbevisning,  at  man  maa  gjere  fælles  Sag  med  de  frem- 
mede, naar  man  vil  opnaa  noget. 

Kun  én  Ting  høre  vi  om  Karls  Virksomhed:  han  tager 
ivrig  Del  i  Turneringerne  og  viser  sig  dér  som  udmærket 
Eytter  og  dristig  Ridder;  derpaa  træder  han  ogsaa  frem  i 
det  nationale  Stokkespil,  og  hvo  der  ser  ham  dér,  kan  ikke 
noksom  rose  hans  Behændighed.  Der  træder  da  ogsaa  ved 
Lejlighed  noget  af  hans  eget  aandelige  Væsen  frem  for 
Lyset.  Ved  en  glimrende  Turnering  viser  han  sig  med  et 
blændende  hvidt  Skjold,  som  bærer  Devisen:  Nondum;  han 
vilde  vel  dermed  sige:  »Endnu  er  min  Tid  ikke  kommen«. 
Heller  ikke  legemlig  var  han  endnu  synderlig  udviklet.  Der 
er  bevaret  et  ungdommeligt  Portræt  af  ham,  sandsynligvis 
fra  1516;  det  ligner  en  Dreng  paa  12  eller  13  Aar.  Vi 
høre  ogsaa  om  flere  betænkelige  Sygdomstilfælde.  I  Be- 
gyndelsen af  1519  falder  han  pludselig  bevidstløs  om  ved 
Gudstjenesten,  og  til  Venedig  kommer  i  Hemmelighed  den 
Efterretning,  at  den  katholske  Konge  lider  af  Epilepsi,  man 
tror,  at  han  ikke  vil  leve  længe. 

Alt  dette  lægger  os  en  Forklaring  nær,  som  vilde  lade 
Chiévres's  Forhold  til  Karl  fremtræde  i  et  gunstigere  Lys. 
Kunde  han  ikke  have  vundet  den  Overbevisning,  at  den 
unge  Fyrstes  Konstitution  endnu  ikke  var  vedholdende 
aandelig  Anstrængelse   voxen,   at   han    fremfor   alt   maatte 

styrkes  legemlig?  Naar  vi  lægge  Mærke  til  Karls  paa- 
faldende  Umodenhed  i  en  Alder  af  18,  19,  ja  20  Aar  og 
siden  se  ham  modnes  til  sjælden  politisk  Dygtighed  og 
ubøjelig  Fasthed,  ter  vi  maaske  sige,  at  her  en  meget  fin 
Natur,  som  udviklede  sig  meget  langsomt,  maatte  plejes  og 
skaanes  med  den  yderste  Omhu,  naar  den  overhovedet  nogen 
Sinde  skulde  blive  den  store  Byrde  voxen,  som  ventede  paa 
den.  Naar  nu  ingen  kjendte  Karls  Væsen  nøjere  end  Chi- 
évres,  og  naar  han  tydeligere  end  enhver  anden  oversaa  hele 
Situationens  store  Fare,  gjorde  han  jo  kun  sin  Pligt  ved  at 
holde  ham  saa  fjærnt  som  muligt  fra  Regeringsforretnin- 
gerues  Byrde,  søge  at  styrke  ham  legemlig  ved  Riden,  Jagt 
og  Turneringer  og  udsætte  hans  Giftermaal.  Derimod  var 
det  i  alle  Tilfælde  uforsvarligt,  at  Chiévres  udbyttede  sit 
uindskrænkede  Herredømme  over  den  unge  Konge  paa  en 
Maade,  som  maatte  berede  denne  de  største  Vanskeligheder. 
Nu  var  det  vel  hin  Tids  sædvanlige  Vis,  at  mægtige  Mi- 
nistre lode  sig  enhver  Tjeneste  afkjøbe  saa  dyrt  som  muligt, 
og  Chiévres  synes  dog  ikke  at  have  naaet  Wolsey  i  skamlos 
Havesyge  eller  at  have  kunnet  maale  sig  med  Kurien  i  den 
Kunst  at  forvandle  alt  til  Dukater;  men  hans  og  hans 
Venners  Plyndringssystem  var  dog  ogsaa  for  hin  Tid,  der 
ikke  kjendte  nogen  som  helst  Samvittighed  i  Politiken,  for 
saa  vidt  monstrøst,  som  det  medførte  den  Fare,  igjen  at 
miste  denne  næppe  vundne  spanske  Guldmine. 

Thi  medens  det  ingenlunde  stod  gunstigt  til  med  Be- 
fæstelsen af  Karls  Magt  i  Castilien,  gik  det  endnu  meget 
værre  i  Zaragoza  og  Barcelona.  Fra  Maj  1518  til  Januar 
1519  maatte  man  kives  med  de  aragoniske  Cortes,  inden 
de  bevilgede  Karl,  der  kun  meget  vanskelig  opnaaede  sin 
Anerkjendelse  som  Konge  ved  Siden  af  sin  Moder,  en  Sum 
af  200,000  Dukater,  der  betydelig  reduceredes  ved  de  til- 
føjede Betingelser.  Ikke  bedre  gik  det  i  Barcelona  med 
Cataloniens  Cortes,  og  af  Valencia  fik  man  slet  ikke  noget, 
da  Karl  ikke  kom  der  hen.    Medens  nu  Hoffet  residerede   i 

Aragonien   og  Catalonien  fra  April  .1518  til  Februar  1520, 
steg  Utilfredsheden  i  Castilien  i  betænkelig  Grad. 

Til  Trods  for  alt  dette  tog  Chiévres  ikke  i  Betænkning 
at  lade  sin  af  personlige  og  politiske  Vanskeligheder  næsten 
nedtrykte  Konge  udstrække  Haanden  efter  Kejserkronen. 
Spørgsmaalet  om,  hvem  der  i  Fremtiden  skulde  opnaa  den 
højeste  Værdighed  i  Kristenheden,  havde  allerede  i  flere  Aar 
beskæftiget  Magterne,  Maximilian  havde  paa  sin  sædvanlige 
Maade  gjort  Forretninger  med  denne  Udsigt:  snart  havde 
han  ved  den  lokket  den  umyndige  Kong  Ludvig  af  Ungarn 
og  Bøhmen  til  betydelige  Indrømmelser,  snart  søgt  at  be- 
væge Henrik  den  8de  til  nye  Pengeudbetalinger;  men  i 
Virkeligheden  tænkte  han  vist  aldrig  paa  andet  end  at  lede 
Kurfyrsternes  Valg  paa  sin  Sønnesøn  Karl.  Dog  jo  tydeligere 
det  blev,  at  denne  vilde  blive  Hovedbejleren  til  den  Vær- 
dighed, hvorpaa  man  satte  en  Pris,  hvortil  dens  reelle  Nytte 
aldeles  ikke  svarede,  desto  mere  ansaa  Frants  den  1  ste  det 
for  sin  Pligt  at  vinde  den  for  Frankrig.  Han  kunde  ikke 
finde  sig  i,  at  denne  unge  sygelige  Karl,  efter  at  han  havde 
vundet  den  spanske  Rivals  Magt,  ogsaa  endnu  skulde  svinge 
sig  op  over  Kongen  af  Frankrig  som  Kejser.  Allerede  før 
sin  Afrejse  fra  Flandern  havde  Karl  trufl'et  de  Anordninger, 
man  den  Gang  fandt  nødvendige,  for  at  sikre  ham  Kur- 
fyrsternes Stemmer.  Medens  han  maatte  laane  Pengene  til 
sin  Overfart  til  Spanien  af  England,  anviste  han  en  Sum  af 
100,000  Guldgylden  hos  Huset  Fugger  for  at  vinde  Kur- 
fyrsterne og  Folk,  der  havde  Indflydelse  paa  dem.  Hermed 
mente  han,  ogsaa  da  han  var  i  Spanien,  at  kunne  naa 
Maalet,  da  Maximilian  lod  ham  vide,  at  Summen  var  meget 
for  lille.  Chiévres  havde  endog  næret  den  naive  Tro,  at 
det  vilde  være  nok  at  give  Kurfyrsterne  Løfter  til  den  Tid, 
naar  de  havde  valgt  Karl,  og  han  havde  derfor  ikke  sendt 
rede  Penge,  men  kun  Vexler  lydende  paa  en  senere  Tid. 
Den  18de  Maj  1518  svarede  Maximilian  ham,  at  lige  over 
for  Frankrigs   rigelig    flydende  rede  Penge   kunde  hverken 

Løfter  eller  Vexler  nytte  noget,  og  hvis  Karl  vilde  vinde 
Kejserkronen,  maatte  han  strax  gribe  dybt  i  Lommen. 

Allerede  fer  dette  Brevs  Ankomst  voldte  Valget  Karls 
Raadgivere  stor  Ned.  »Chiévres  og  Sauvage«,  skriver  Spi- 
nelli  den  4de  Maj,  »ere  daglig  bekymrede  over  Valget,  da 
Frankrig  ikke  sparer  paa  Penge,  og  den  katholske  Konges 
Penge  maa  gaa  gjennera  Maximilians  Hænder,  i  hvilke  der 
altid  bliver  noget  hængende.  Saaledes  har  Kansleren  nylig 
opdaget,  at  Kejseren  driver  Giftermaalsforhandlingerne  med 
Ungarn  saaledes,  at  en  Tredjedel  af  Udstyret  tilfalder  ham 
selv«.  Det  er  ikke  her  nødvendigt  at  forfølge  begge  Ri- 
valers tilstrækkelig  bekj endte  Bestræbelser  for  at  vinde  Kur- 
fyrsternes Stemmer  videre;  men  derimod  maa  vi  gaa  lidt 
nærmere  ind  paa  den  store  evropæiske  Politiks  Indvirkninger 
og  de  enkelte  Magters  Stilling  til  Valgsporgsmaalet,  da  der 
om  dette  Punkt  endnu  hersker  stor  Uklarhed. 

At  Frankrig  meget  ugjærne  havde  set  Karls  Rejse  til 
Spanien,  viste  sig  ogsaa  derved,  at  den  franske  Sendemand 
manglede  ved  det  højtidelige  Indtog  i  Valladolid.  Han  kom 
endelig  i  Januar  1518,  og  derpaa  begyndte  vanskelige  For- 
handlinger om  Navarra  og  Neapel.  Tidligere  havde  Karl 
lovet  at  lade  Spørgsmaalet  om  Huset  Albrets  Fordringer 
paa  Navarra  undersøge ;  men  til  Castiliens  Cortes  havde  han 
afgivet  den  Forsikring,  at  han  aldrig  vilde  give  Slip  paa 
dette  Land,  da  hans  Ret  dertil  var  ubestridelig.  Om  Neapel 
fik  Stridighederne  ingen  Ende;  man  mente  nu,  at  de  Frankrig 
lovede  100,000  Livres  vare  for  meget.  I  det  hele  søgte 
man  mere  og  mere  at  skubbe  de  Byrder  af  sig,  man  havde 
paataget  sig  i  Noyon ;  men  Chiévres  gjorde  sig  dog  al  Umage 
for  at  undgaa  et  Brud  med  Frankrig.  Da  der  udbredte  sig 
Rygter  om  et  paatænkt  Giftermaal  mellem  Karl  og  en  por- 
tugisisk Prinsesse,  lod  han  Karl  skrive  til  Frants:  »Jeg har 
ikke  den  Hensigt  at  opgive  Forbindelsen  med  Eder,  som 
jeg  skatter  meget  højere  end  enhver  anden«,  og  da  Prin- 
sesse Louise  døde  i  September  1518,  opsøgte  Chiévres  strax 

den  franske  Sendemand  for  at  forsikre  ham  om,  at  hans 
Herre  nu  vilde  ægte  Frants's  anden  Datter,  Charlotte. 

Imod  Frankrigs  Fordringer  havde  man  hidtil  haft  det 
bedste  Rygstød  i  England;  men  nu  lykkedes  det  det  franske 
Diplomati  at  vinde  Wolsey  for  sig  og  at  faa  afsluttet  en 
Overenskomst,  i  Følge  hvilken  Kong  Henriks  eneste  Datter 
Maria  i  sin  Tid  skulde  ægte  den  kort  i  Forvejen  fødte 
Dauphin.  Samtidig  havde  Pavens  længe  vaklende  Politik 
taget  en  afgjort  Vending  til  Fordel  for  Frankrig.  Leo  den 
10de  havde  besteget  Pavestolen  som  Frankrigs  Modstander. 
Huset  Medici  var  ført  tilbage  til  Florens  ved  spanske  Vaaben, 
og  Leo  havde  selv  under  Julius  den  2den  kæmpet  mod 
Franskmændene  i  Spidsen  for  den  pavelige  Hær.  Da  Frants 
gjorde  sit  glimrende  Tog  til  Italien  1515,  vendte  Paven  sig 
snart  til  tvetydig  Uvirksomhed  og  efter  Sejren  ved  Ma- 
rignano  til  tilsyneladende  intimt  Venskab.  Ved  en  Sammen- 
komst i  Bologna  med  den  unge  sejrkronede  Konge  blev  der 
aftalt  et  Giftermaal  mellem  Leos  Yndling,  hans  Brodersøn 
Lorenzo,  og  en  fransk  Dame  af  kongeligt  Blod.  I  de  føl- 
gende Aar  vaklede  Paven  imellem  Frankrig  og  Spanien;  men 
i  Foraaret  1518  drog  Lorenzo,  hvem  han  foruden  Florens 
havde  skaifet  Hertugdømmet  Urbino,  over  Alperne  for  at 
række  Madeleine  de  la  Tour  d'Auvergue  Haanden  og  repræ- 
sentere Paven  ved  Dauphinens  Daab:  snart  var  han  ganske 
og  aldeles  vunden  for  Frankrig  og  trak  Paven  efter  sig. 

Saa  ugunstig  havde  de  evropæiske  Forhold  stillet  sig 
for  den  katholske  Konge,  da  Maximilian  i  Avgust  1518  paa 
Rigsdagen  i  Augsburg  personlig  søgte  at  bringe  Forhand- 
lingerne med  Kurfyrsterne  om  hans  Efterfølgers  Valg  til 
Afslutning.  Hans  Bestræbelser  fik  det  heldigste  Udfald,  og 
allerede  den  27de  Avgust  undertegnede  Kurfyrsterne  af 
Mainz,  Koln,  Pfalz,  Brandenburg  og  Bøhmen  et  formeligt 
Løfte  om  at  vælge  Karl  til  romersk  Konge.  Dette  mærk- 
værdige Held  for  den  habsburgske  Politik  berørte  Leo  lige 
saa   pinlig   som    den    slagne    franske    Rival.     Herren    over 

Neapel  og  Sicilien  syntes  ham  meget  farligere  for  den 
romerske  Stols  Uafhængighed  og  politiske  Interesse  end 
Mailands  Herre.  Imidlertid  gav  Leo  sig  Mine  af .  at  glæde 
sig  over  Karls  Valg,  og  medens  han  gjorde  alt  for  at  hindre 
det,  lokkede  han  ham  med  skuffende  Forhaabninger  og  søgte 
derved  at  presse  saa  meget  som  muligt  ud  for  Lorenzo  og 
de  andre  Medicæere,  for  saa  at  anvende  disse  Gaver  eller 
Løfter,  virkelige  eller  opfundne,  paa  bedste  Maade  ved  det 
franske  Hof,  for  dér  at  kunne  gjøre  større  Fordringer. 

For  en  Pave,  hvem  Kirkens  Interesser  laa  paa  Hjærtet, 
gaves  der  den  Gang  to  Spergsmaal  af  saa  overvældende 
Betydning,  at  alt  andet  maatte  forsvinde  ved  Siden  af  dem. 
Udenfra  og  indenfra  truede  den  største  Fare  den  katholske 
Kristenhed.  Den  tyrkiske  Magt  havde  netop  da  ved  sine 
store  Erobringer  i  Persien  og  Ægypten  opfyldt  Middelhavets 
Kystbeboere  med  forøget  Bekymring;  intet  Øjeblik  vare  de 
sikre  for  kjække  Landinger,  ja  Paven  selv  kom  engang  i 
Fare  for  at  falde  i  tyrkisk  Fangenskab.  I  Sommeren  1518 
droge  da  ogsaa  de  pavelige  Legater  ud  for  at  formane 
Kristenhedens  store  Konger  til  et  almindeligt  Korstog. 
Naar  Paven  nu  prøvede,  af  hvilken  Magt  man  kunde  vente 
den  kraftigste  Virksomhed  mod  Tyrkerne,  maatte  det  strax 
blive  ham  klart,  at  Spanien  i  et  ganske  andet  Omfang  var 
knyttet  i  sine  højeste  Interesser  til  Kampen  mod  de  vantro 
end  nogen  anden  Magt.  I  Virkeligheden  laa  Spanien  ogsaa 
i  bestandig  Krig  med  denne  dets  sande  Nationalfjende.  I 
Sommeren  1518  sejlede  en  stor  Expedition  under  Don  Hugo 
de  Moncada  ud  mod  Barbarossa,  der  havde  sat  sig  fast  i 
Afrika.  Rigtignok  mislykkedes  Angrebet  paa  Algier,  og 
en  fr^^gtelig  Storm  tilintetgjorde  en  stor  Del  af  Flaaden; 
men  strax  var  man  betænkt  paa  at  forny  Udrustningerne. 
Om  end  Pengemangelen  voldte  store  Hindringer  mod  disse, 
saa  meget  var  dog  vist.  at  den  unge  katholske  Konge 
gjorde    mere    for  Kampen  mod  de  vantro  end  nogen  anden 

Fyrste.  Denne  Opgave  forstod  sig  for  ham  lige  saa  meget 
af  sig  selv,  som  Frankrig  ligegyldig  vendte  den  Ryggen. 

En  uhildet  Prøvelse  af  disse  Forhold  maatte  have  over- 
tydet Paven  om,  at  det  var  hans  Pligt  at  støtte  denne  unge 
Hersker,  der  var  kaldet  til  Kristenhedens  Forkæmper  mod 
Islam.  I  Steden  derfor  saae  han  i  ham  kun  en  Fare  for 
Kirkestatens  smaa  verdslige  Interesser  og  endnu  mere  for 
Huset  Medicis  Forsterrelsesplaner.  Medens  han  uafladelig 
talte  om  alle  kristne  Fyrsters.  Pligt,  at  ofre  alle  deres  Stri- 
digheder og  særlige  Interesser  for  den  store  almindelige 
Opgave,  at  forsvare  den  kristne  Kirke  mod  Sultanen,  tænkte 
han  selv,  Kristenhedens  Overhoved,  ikke  et  Øjeblik  paa 
denne  Pligt.  Han  talte  idelig  om  den  almindelige  Fred, 
men  gjorde  hvad  han  kunde  for  at  hindre  denne  Fred. 
Thi  kun  paa  ét  Punkt  var  der  dengang  Fare  for  den:  i 
Rivaliteten  mellem  Spanien  og  Frankrig.  Chiévres  gjorde 
sig  Umage  for  at  udjævne  denne  Modsætning;  men  Paven 
ophidsede  stadig  Kong  Frants's  Skinsyge.  Han  kunde  ikke 
tænke  sig  noget  værre,  end  at  Karl  og  Frants  virkelig  for- 
sonede sig,  skjønt  han  ved  enhver  Lejlighed  sagde  det 
modsatte. 

Naar  Leo  den  10de  saaledes  i  denne  Henseende  gjorde 
det  modsatte  af,  hvad  han  burde  have  gjort  som  Pave,  saa 
bar  han  sig  ligeledes  ad  i  et  andet  for  den  katholske  Kirke 
næsten  endnu  vigtigere  Punkt.  Enhver  véd,  hvorledes  det 
dengang  stod  til  med  Kirken  i  Tyskland.  Om  man  nu  end 
ved  Begyndelsen  af  Valgkampen  i  Rom  endnu  ikke  havde 
erkjendt  den  truende  Fares  hele  Størrelse,  maatte  dog  en 
Pave,  der  følte  sig  som  den  katholske  Kirkes  Overhoved,  i 
denne  Kamp  betragte  det  som  det  vigtigste  Spørgsmaal,  af 
hvilken  Prætendent  han  kunde  vente  den  eftertrykkeligste 
Optræden  mod  Munken  i  Wittenberg ;  men  naar  han  i  denne 
Henseende  sammenlignede  Karl  med  Frants,  var  Resultatet 
det  samme  som  i  Spørgsmaalet  om  Kampen  med  Tyrkerne. 
Vistnok  have    vi    intet    udtrykkeligt    Vidnesbyrd  om   Karls 

daværende  religiøse  Retning;  men  efter  al  Sandsynlighed 
var  et  udpræget  kirkeligt  Sindelag  under  Indflydelse  af  hans 
Lærer  Adrians  alvorlige  Fromhed  blevet  det  første  stærkt 
fremtrædende  Karaktertræk  hos  ham,  medens  Frants  var 
opfyldt  af  let  Verdenslyst.  Leo  var  imidlertid  saa  blottet 
for  al  religiøs  Interesse,  at  han  uden  Tvivl  under  hele  Valg- 
kampen aldrig  har  tænkt  paa  det  Spørgsmaal,  af  hvilken 
tilkommende  Kejser  den  katholske  Kirke  turde  vente  den 
ivrigste  Understøttelse  mod  Kjætteriet,  som  greb  om  sig  i 
det  tyske  Rige.  Det  var  saa  langt  fra,  at  Leo  tænkte  der- 
paa,  at  han  i  Slutningen  af  1518  gjorde  sig  Umage  for  at 
vinde  Frankrig  for  Valget  af  selve  den  Kurfyrste  af  Sachsen, 
der  holdt  sin  beskyttende  Haand  over  Luther. 

I  Januar  1519  døde  Maximilian,  og  de  5  Kurfyrsters 
Løfter  af  27de  Avgust  om  at  vælge  Karl  til  hans  Efterfølger 
havde  saaledes  ikke  mere  nogen  Betydning.  Det  drejede 
sig  nu  om  umiddelbart  at  vælge  en  Kejser.  Kampen  blus- 
sede op  med  forøget  Heftighed,  og  Paven,  der  havde  fore- 
trukket Valget  af  en  Kurfyrste,  fandt  det  nu  rigtigst  at 
vinde  Frankrigs  Gunst  ved  at  virke  for  Kong  Frants's  Valg. 
Karls  Stilling  var  meget  vanskelig.  Kort  før  havde  Enke- 
dronningen af  Frankrig  skrevet  til  Chiévres,  at  hun  hidtil 
havde  holdt  sin  Søn  tilbage ;  men  nu  var  det  ude  med  hans 
Taalmodighed :  han  forlangte  Opfyldelsen  af  Overenskom- 
sterne, fremfor  alt  Navarras  Tilbagegiveise.  Med  den  konge- 
lige Kasse  stod  det  saa  daarlig  til  som  muligt.  Det  lange 
Ophold  i  Zaragoza  havde  fortæret  mere,  end  Aragoniens 
Cortes  havde  bevilget,  og  nu  skulde  man  først  begynde  det 
samme  Arbejde  i  Catalonien.  For  at  kunne  betale  Kurfyr- 
sterne de  dem  i  Avgust  lovede  Summer  havde  man  maattet 
pantsætte  de  af  de  castilianske  Cortes  for  tre  Aar  bevilgede 
Penge  til  Aagerkarle  og  oven  i  Kjøbet  laane  betydelige 
Summer  af  forskjellige  Grander.  Nu  skulde  man  skaffe 
flere    Penge;    men    de    castilianske   Cortes    trak  Tiden    saa 

længe  ud,  at  Hyldingen  først  fandt  Sted  i  April,  hvorefter 
saa  de  finansielle  Forhandlinger  kunde  begynde. 

I  de  første  Maaneder  efter  Maximilians  Død  syntes 
imidlertid  det  franske  Parti  at  faa  Overvægten  i  Tyskland. 
Energisk  understøttede  af  de  pavelige  Sendemænd  og  i  Bq- 
siddeise  af  rigelige  Pengemidler  kunde  den  franske  Krones 
Repræsentanter  hos  Kurfyrsterne  udvikle  en  omfattende 
Virksomhed,  førend  Karls  Tante  Margarete  og  hendes 
Agenter  i  Tyskland  blot  fik  de  første  Anvisninger  fra  det 
fjærne  Catalonien.  En  Hovedvanskelighed  for  Karl  bestod 
i,  at  han  ikke  blot  øjeblikkelig  levede  i  Evropas  fjærneste 
Land,  men  ogsaa  var  knyttet  uopløselig  til  dette.  Skulde 
der  nu  ikke  kunne  findes  en  Mulighed  til  at  redde  de  habs- 
burgske  Interesser  i,  at  den  i  den  spansk-neapolitansk-ame- 
rikanske  Verden  indviklede  katholske  Konge  gav  Afkald  paa 
den  tyske  Krone  til  Fordel  for  sin  Broder  Ferdinand? 

Vi  have  tidligere  hørt,  hvorledes  Karls  Raadgivere 
havde  troet  at  maatte  gaa  til  Værks  imod  Ferdinand  for  at 
fjærne  enhver  Fare,  der  kunde  opstaa  af  Spaniernes  For- 
kjærlighed  for  denne.  Af  samme  Grund  syntes  det  dem 
hensigtsmæssigt  at  sende  den  unge  Prins  bort  fra  Spanien. 
Da  Hoffet  paa  Rejsen  fra  Valladolid  til  Zaragoza  var  kommet 
til  Aranda,  blev  Ferdinand  expederet  til  Santander,  hvor  fra 
han  skulde  afrejse  til  Nederlandene.  Efter  et  langt  Ophold 
i  den  dengang  endnu  kun  lidet  besøgte  Havn  og  en  lige  saa 
lang  Sejlads  landede  den  unge  Herre  i  Vlissingen  og  levede 
siden  den  Tid  hos  Margarete.  Han  var  endnu  ikke  fuldt 
16  Aar,  men  gjaldt  for  mere  opvakt  end  den  ældre  Broder 
og  besad  dengang  i  langt  højere  Grad  end  denne  den  Gave, 
at  vinde  Folk  for  sig;  men  Hovedsagen  var,  at  han  strax 
kunde  vise  sig  i  Tyskland  og  ganske  tilhøre  Tyskland.  Den 
20de  Februar  1519  rettede  derfor  Margarete  en,  af  hele 
hendes  Raad  underskrevet  Skrivelse  til  Karl,,  hvori  hun  i 
det  Tilfælde,  at  det  skulde  lykkes  de  franske  Rænker  at 
gjøre  Kurfyrsterne  utilbøjelige  til  at  vælge  ham,  raadede  til 

at  give  sit  Minde  til  Broderens  Valg,  men  i  alle  Tilfælde 
sende  ham  saa  hurtig  som  muligt  til  Tyskland. 

Dette  Raad  vakte  stor  Ophidselse  ved  Karls  Hof,  og 
den  Instruktion,  Karl  den  5te  Marts  meddelte  Hr.  de  Beau- 
rain,  der  blev  sendt  tilbage  til  hans  Tante,  lader  os  gjore 
et  dybt  Indblik  i  den  katholske  Konges  Tanker;  thi  hvad 
enten  han  selv  har  givet  denne  Anvisning  eller  ogsaa  her 
er  bleven  ledet  af  sine  Raadgivere,  uden  hans  fulde  Over- 
ensstemmelse kan  den  ikke  være  affattet.  Her  træder  for 
første  Gang  den  hele  Verden  omfattende  Ærgjerrighed 
og  Troen  paa  en  højere  Sendelse  os  i  Møde,  der  have  bestemt 
hele  Karls  senere  Liv,  og  man  faar  det  Indtryk,  at  hans 
Sjæl  allerede  har  været  stærkt  opfyldt  deraf.  Han  elskede, 
siger  han,  sin  Broders  Vel  og  Ære  lige  saa  højt  som  sin 
egen;  men  det  var  umuligt  at  tilstede  hans  Valg;  thi  der- 
ved vilde  man  kun  komme  Franskmændenes  Ønsker  i  Møde, 
hvilke  af  Frygt  for  at  deres  Konge  ikke  kunde  sejre,  vilde 
understøtte  Ferdinand,  formæle  ham  med  en  fransk  Prin- 
sesse og  skille  ham  fra  hans  Broder.  Naar  der  blev  Tale 
om  Ferdinand,  vilde  Kurfyrsterne  strax  foretrække  ham  for 
hans  mægtige  Broder,  og  naar  det  skete,  vilde  »vi  ikke 
alene  miste  Riget,  men  ogsaa  Æren;  det  vilde  være  en 
fuldstændig  Tilintetgj øreise  af  vort  Huses  Magt.«  Hvis  han 
selv  blev  valgt,  vilde  han  vældig  forøge  de  ham  af  Gud 
skjænkede  Goder  og  derved  give  hele  Kristenheden  Fred  og 
Ro  og  forhøje  den  hellige  katholske  Kirke.  Han  befalede 
derfor,  at  hans  Broder  skulde  blive  i  Nederlandene  og  ikke 
rejse  til  Tyskland. 

For  enhver  Pris  vilde  Karl  selv  opnaa  den  højeste 
Værdighed  i  Kristenheden,  og  for  hans  vSag  virkede  Pfalz- 
grev  Frederik,  Markgrev  Kasimir  af  Brandenburg,  Grev 
Henrik  af  Nassau  og  Biskoppen  af  Liittich,  Mænd,  der 
langt  bedre  forstode  at  behandle  Kurfyrsterne  end  de  for- 
nemme Franskmænd,  som  arbejdede  for  Frants.  Dennes 
Pralerier  med  sin  Magt  og  Rigdom  og  de   franske  Herrers 

glimrende  Skildringer  af  hans  kraftige  Personlighed  vakte 
netop  Kurfyrsternes  Frygt  for,  at  de  fuldkommen  vilde 
komme  til  at  træde  i  Skyggen  for  ham.  Den  franske  Konges 
næsten  uindskrænkede  Magt  maatte  synes  dem  saa  meget 
mere  truende,  som  Paven  stillede  sig  til  hans  Raadighed  og 
forsøgte  en  i  lang  Tid  ikke  oplevet  Indblanding  i  Valget. 
Karl  derimod  talte  kun  om  sin  Magt  for  at  vække  Haab 
om,  at  han  vilde  vende  den  mod  Tyrkerne;  Kampen  mod 
de  vantro  var  jo  en  Arv,  han  havde  modtaget  af  sin  Bedste- 
fader Ferdinand,  og  med  »den  ædle  tyske  Nations«  Hjælp 
vilde  han  slaa  et  stort  Slag  mod  Kristenhedens  Fjender. 
Efter  sine  Forfædre  Maximilians  og  Frederiks  Exempel  vilde 
han  stræbe  at  bevare  den  tyske  Nations  Frihed.  At  denne 
svagelige,  stille,  passive  unge  Herre  nogen  Sinde  vilde  lægge 
sin  tunge  Haand  paa  Tyskland,  hvem  kunde  ane  det. 

Maximilian  havde  desuden  været  meget  yndet.  Hans 
vindende  Personlighed,  vennesæle  Væsen,  militære  Raskhed, 
varme  Interesse  for  Kunst  og  Videnskab  havde  vundet  Fol- 
kets Hjærter,  medens  hans  politiske  Udygtighed  ikke  havde 
skadet  ham  synderlig.  I  den  ældre  Humanistskoles  Tros- 
bekj endelse  indtog  sværmerisk  Begejstring  for  Kejser  og 
Rige  en  betydelig  Stilling,  og  al  denne  Begejstring  kom 
Huset  Habsburg  til  gode.  Der  viste  sig  saaledes  efter 
den  ridderlige  Kejsers  Dod  en  stærk  Sympathi  for  hans  unge 
Sønnesøn,  og  nu  vilde  den  overmodige  Franskmand  berøve 
ham  denne  af  saa  mange  Forfædre  øvede  Magt.  Især  i 
Rhinlandene,  hvor  de  fleste  Kurfyrster  havde  deres  Sæde, 
var  Modsætningen  til  Frankrig  livligst,  og  sammesteds  var 
ogsaa  den  populære,  humanistiske  Opposition  mod  Rom 
stærkest,  især  i  de  talrige  blomstrende  Stæder  mod  den 
netop  dér  særlig  rige  Gejstlighed.  Og  nu  oplevede  man,  at 
denne  ildesete  Kurie  tog  Parti  for  den  frygtede  eller  for- 
hadte fremmede  imod  den  tyske  Habsburger.  Da  de  pave- 
lige Sendemænd  i  Slutningen  af  Marts  vilde  begive  sig  til 
Oberwesel,    maatte  de  søge  Beskyttelse    hos  Kurfyrsten   af 

Mainz  mod  den  almindelige  Uvilje,  og  den  I  Ode  Juni 
skriver  den  engelske  Konges  Sekretær,  den  kloge,  af  Eras- 
mus højt  priste  Sir  Richard  Pace  fra  Egnen  ved  Mainz: 
»En  Ting,  som  hjælper  Kongen  af  Castilien  mægtig,  er 
dette  hele  Folks  enige  Beslutning,  som  er  rede  til  at  ofre 
Liv  og  Gods  mod  Franskmanden«.  Den  I2te  melder  han: 
»Daglig  bliver  der  her  skrevet  latinske  og  tyske  Smæde- 
vers  mod  Franskmændene.  Alle  den  afdøde  Kejsers  Venner 
ere  paa  Kongen  af  Castiliens  Parti,  og  de  have  her  40,000 
Mand  til  Fods  og  6000  Heste  rede  til  hans  Forsvar;  thi 
alle  Grever  i  Rhinegnen  holde  med  ham  og  ville  tugte  de 
4  Kurfyrster,  hvis  de  ikke  holde  deres  Ord  til  den  sidste 
Kejser«.  Pace,  som  skulde  forsøge,  om  der  ikke  skulde 
være  nogen  Udsigt  til  at  faa  Henrik  den  8de  valgt,  har 
vistnok  brugt  noget  stærke  Farver,  og  navnlig  ere  de 
40,000  Mand  en  paafaldende  Overdrivelse ;  men  en  betydelig 
væbnet  Magt  var  dog  opstillet,  som  rigelig  kunde  byde  de 
franske  Rustninger  i  Grænselandene  Spidsen,  og  Folkestem- 
ningens Indflydelse  stadfæstes  af  andre  Kilder. 

Til  sidst  virkede  alle  Omstændigheder  for  Karl.  Da 
Paven  ikke  længere  kunde  haabe  at  sætte  Kong  Frants's 
Valg  igjennem,  kom  han  tilbage  til  sit  oprindelige  Ønske, 
at  en  af  Kurfyrsterne  maatte  blive  valgt,  og  hans  Kammer- 
herre V.  Miltitz  opfordrede  den  15de  Juni  Frederik  den 
vise  til  at  modtage  Valget.  Et  Øjeblik  overvejede  Kur- 
fyrsterne virkelig  denne  Mulighed;  men  Frederik  vægrede 
sig.  Imidlertid  var  hin  Lorenzo,  som  havde  draget  Paven 
over  i  den  franske  Lejr,  og  hvis  verdslige  Storhed  havde 
været  Hovedmaalet  for  hans  Politik,  død  den  4de  Maj,  og 
den  23de  Juni  fik  de  pavelige  Udsendinge  endelig  den  An- 
visning ikke  mere  at  foretage  noget  mod  Karl.  Den  28de 
blev  denne  enstemmig  valgt. 

S.  B.  Thrige. 

(Slutning). 


IV. 


Paa  Minfloden.  —  Kampen  ved  Futsheu.  —  Arse- 
nalets og  den  kinesiske  Flaades  Ødelæggelse.  — 
Forterne  ved  Kimpai. 

Jun  stærk  Strøm  fører  os  hurtig  forbi  de  beskrevne 
Fæstningsværker  ved  Kimpai,  og  vi  fortsætte  vor  Fart  op  ad 
Floden,  der  nu  har  sit  Løb  gjennem  en  vidtstrakt  Slette. 
Et  Blik  tilbage  viser  selv  den  Iagttager,  som  er  mindst  ind- 
viet i  Krigskunstens  Mysterier,  at  hele  denne  Sammendyng- 
ning  af  Forsvarsværker  vil  være  fuldstændig  virkningsløs 
over  for  fjendtlige  Skibe,  som  ere  komne  op  ad  Floden.  Der 
findes  ingen,  i  hvert  Fald  næsten  ingen  Batterier  paa  den 
vestlige  Skrænt  af  de  Højder,  som  indsnævre  Floden  ved 
Kimpai,  og  de  enkelte  kinesiske  Lejre,  der  ere  opslaaede 
paa  denne  indre  Skrænt,  ligge  endog  lige  frem  inden  for 
den  fjendtlige  Skudvidde. 

Vi  krydse  »Chåteau-Renaud«,  der  er  lagt  paa  Udkig 
for  at  hindre  de  Arbejder,  Kineserne  muligvis  kunde  hitte 
paa  for  at  spærre  Passagen ;  man  maa  ikke  lukke  Øjnene  til. 
Krydseren  ligger  med  klart  Skib,  Rejsningen  nede,  alle  Sejl 
beslaaede  og  hele  Mandskabet,  fuldt  rustet,   ved  Stykkerne. 

Vi  passere  derpaa  de  blænderede  Batterier  ved  Mingan- 
Snævringen,  et  malerisk  Fort  paa  sin  lille,  skovkransede  0 
og  med  sin  folkerige  Landsby,  der  gjemmer  sig  mellem 
Bjærgene,  og  ved  Nattens  Frembrud  faa  vi  Pagode-Anker- 
pladsen i  Sigte. 

Her  udvider  Floden  sig,  men  er  dog  stadig  hegnet  af 
mer  eller  mindre  skovkransede  Bjærge.  Foran  os  bemærke 
vi  en  Skov  af  Master,  som  beherskes  af  den  Pagode,  der 
har  givet  Ankerpladsen  Navn;  den  ligger  paa  en  Holm  ved 
venstre  Bred  og  tager  sig  meget  originalt  ud  med  sine 
talrige  Tage,  der  hæve  sig  over  hverandre.  Synet  af  Anker- 
pladsen er  meget  smuk;  ved  Pagode-Pynten  gjor  Floden  et 
brat  Knæk  mod  Nord,  og  de  Bjærge,  som  begrænse  den, 
danne  en  meget  virkningsfuld  Baggrund. 

Vi  sejle  forbi  de  engelske  og  amerikanske  Krigsskibe 
og  nogle  Koffardifartøjer;  de  ligge  fuldstændig  adskilte  baade 
fra  de  franske  og  de  kinesiske  Skibe,  og  man  skulde  tro,  at 
de  allerede  havde  gjort  Valpladsen  ryddelig  for  Rivalerne. 
For  Øjeblikket  synes  Forholdene  dog  ikke  særlig  krigerske, 
thi  Eskadron  har  festlig  udpyntet  sig  med  de  kinesiske 
Farver.  Admiralens  Adjutant  tilfredsstiller  vor  Nysgjer- 
righed  ved  at  fortælle,  at  vi  paa  fransk  Riddervis  fejre 
den  kinesiske  Kejserindes  Fødselsdag  med  denne  almindelige 
Flagning.  Det  har  i  øvrigt  givet  Anledning  til  et  lille 
Mellemspil,  der  under  de  forhaandenværende  Omstændigheder 
ikke  savner  en  vis  Originalitet.  »Volta«  havde  kun  tvende 
kinesiske  Flag,  man  skulde  nødvendigvis  have  et  Flag  paa 
hver  Mast,  og  da  hvert  Skib  blot  havde  sin  tilstrækkelige 
Beholdning,  maatte  man  se  at  skaffe  sig  et  tredje  Flag,  for 
ikke  at  støde  vore  kinesiske  Venner  for  Hovedet;  det  sim- 
pleste var  at  bede  dem  selv  om  ét  til  Laans,  det  gjorde 
man  ogsaa  i  Morges,  og  i  Morgen  vil  Flaget  blive  tilbage- 
leveret med  Admiralens  forbindtlige  Tak. 

Vi  træffe  paa  Ankerpladsen  »Volta«,  der  fører  Vice- 
admiralens Flag,  »Lynx«,  »l'Aspic«,  »Villars«,  »Duguay- 

Trouin«  og  »Sa6ne«.  Alle  Skibene  ere  slagfærdige,  have 
Dampen  oppe,  Ankerkjættingerne  klare  til  at  hæves,  Raaerne 
brasede.  Storstængerne  sænkede,  Sejlene  beslaaede,  Entre- 
nettene i  Orden,  Kanonerne  ladede;  Rattet  og  Komando- 
broen  beskyttes  af  Trosser,  Kjættinger  og  Kojer;  Kanon- 
baadene  have  hængt  deres  Ankerkjættinger  udenbords; 
Dækket  omkring  Maskinen  er  opfyldt  af  Kulsække. 

Det  er  nu  for  sent  til  at  gaa  om  Bord  hos  Admiral 
Oourbet,  og  vi  ligge  desuden  til  Ankers  alt  for  langt  borte 
fra  »Volta«. 

Denne  Aften  maatte  Mandskabet  tilbringe  uden  Kojerne 
og  holde  sine  Vagter,  fuldt  bevæbnet.  Der  hersker  en 
kvælende  Varme  paa  denne  Flod  med  dens  hoje  Bredder, 
og  Tid  efter  anden  gjennembledes  vi  af  en  tæt  Byge,  som 
dog  ikke  bringer  nogen  Forfriskning. 

Den  følgende  Morgen  —  ISdeAvgust  —  begave  vi  os 
om  Bord  paa  »Volta«.  Naar  man  ikke  har  nogen  Damp- 
barkasse til  sin  Raadighed,  maa  man  afvente  Stillevandet, 
thi  Ebbens  og  Flodens  Strømninger  ere  saa  stærke,  at  et- 
hvert Samkvem   under  Modstrøm  er  umuligt  med  Robaade. 

I  den  lille  Kahyt  i  »Voltas«  Bagstavn  finde  vi  Admi- 
ralen siddende  i  sin  Rorstol.  Vi  bringe  ham  en  Plan  over 
Øen  Matsou,  som  vi  have  gjort  færdig  om  Bord  paa 
»Bay ard«;  han  modtager  os  med  sin  sædvanlige  Elskvær- 
dighed og  beordrer  os  til  at  optage  et  Rids  over  Anker- 
pladsen fra  Pagoden  til  de  fremmede  Skibe;  der  existerer 
nemlig  ikkun  et  slet  engelsk  Kort  over  denne  Del  af  Floden, 
og  saafremt  det  skal  komme  til  Kamp,  maa  man  have 
et  nøjagtigt  Kort,  for  at  vore  Skibe  kunne  manøvrere  med 
Sikkerhed.  Det  var  absolut  forbudt  at  gaa  i  Land.  »Se 
til  ikke  at  drille  disse  Dyr  af  Kinesere«,  lagde  Admiralen  til. 
Denne  Anbefaling  tilsigtede  at  skaane  os  for  de  smaa, 
temmelig  groteske  Scener,  som  daglig  finde  Sted  mellem 
de  kinesiske  og  vore  Matroser,  naar  de  passere  de  fjendtlige 
Skibe;  naar  en  af  vore  Baade  kommer  forbi,  kan  man  ikke 

sjælden  se  det  himmelske  Riges  Beboere  over  for  os  tillade 
sig  lige  saa  livlige  som  anstødelige  Pantomimer. 

Foruden  den  sædvanlige  Officersbesætning  huser  »Volta« 
for  Tiden  Admiralen,  Kommandør  Maigret,  de  tvende  Ad- 
jutanter  Kavel  og  Fabre  de  la  Morelle,  en  Del  af  Land- 
gangskompagniet  fra  »la  Gallisonniére«  med  dets  Kaptejn, 
Lodser,  Tolke,  Reserve-Kadetter,  kort  sagt  det  er  et  helt 
Hotel.  Admiralen,  der  nødtørftig  er  installeret  hos  Kom- 
mandøren og  aabenbart  har  for  ringe  Plads,  arbejder  mere 
end  nogen  Sinde  og  er  stadig  lige  rolig  og  lige  hjærtelig. 
Skibet  er  hele  Dagen  omgivet  af  en  Række  Fartøjer,  som 
gaa  og  komme;  Dampbarkasser  fare  afsted  i  alle  Retninger; 
Dækket  er  belemret  med  Kulsække,  der  ere  opstablede  om- 
kring Maskinen,  og  optaget  af  Eskadrens  Skibschefer  og 
Ordonnansofficerer,  samt  Matroser,  som  man  bevæbner  og 
exercerer  med. 

De  kinesiske  Kanonbaade  og  Avisodampere  efterligne 
til  Punkt  og  Prikke  alle  vore  Manøvrer;  deres  Takkelage  er 
nedtagen  og  deres  Kanonporte  næsten  skjulte  af  tunge 
Kjættinger  eller  Panserplader;  de  have  flere  Hjælpemidler 
end  vi,  thi  deres  Arsenal  kan  forsyne  dem  med  alt  nødvendigt. 

Den  næste  Dags  Aften  vare  vi  saa  temmelig  færdige 
med  vort  Arbejde  og  havde  kun  tilbage  at  gaa  det  efter, 
da  »Saone«  fik  Ordre  til  at  gaa  under  Sejl  for  at  støde 
til  »Chateau- Renaud«  ved  Flodmundingen.  Admiralen 
havde  forlangt  vort  Arbejde  færdigt  til  i  Morges  (20nde 
Avgust),  og  vi  arbejdede  derfor  lige  til  Midnat  hos  Kap- 
tejnen paa  »Saone«,  flyttede  derpaa  hurtig  og  gjorde  vort 
Arbejde  færdigt  om  Bord  paa  »Duguay-Trouin«.  Trods 
alle  disse  Omflytninger  var  vort  Kort  færdigt  i  Morges,  og 
Admiralen  havde  det  Kl.  otte.  Vi  begynde  i  øvrigt  at 
vænne  os  til  disse  Flytninger,  som  næsten  blive  en  nød- 
vendig Bestanddel  af  vort  Arbejde;  men  vi  have  rigtignok 
aldrig  skiftet  Bolig  med  saa  stor  Hyppighed  som  i  disse 
sidste  Dage. 

For  at  faa  noget  tilsvarende  til  de  Torpedo-Barkasser, 
»Bay ard«  daglig  stiller  til  Admiralens  Raadighed,  have 
Kineserne  i  de  sidste  Dage  fundet  paa  at  forvandle  et  Dusin 
smaa  Dampchalupper,  de  have  laant  fra  Arsenalet,  til  Torpedo- 
baade;  de  have  blænderet  dem  med  Kjættinger  og  i  For- 
stavnen paa  lange  Bambusstænger  anbragt  et  Par  uhyre 
Æsker,  malede  med  spraglet  Redt  og  ikke  ulige  vore  Blik- 
daaser  med  henkogt  Kjed;  de  skulle  formodentlig  forestille 
Torpedoer,  og  man  har  yderligere  smykket  Baadene  med 
tvende  sorte  Flag,  rimeligvis  en  fin  Adresse  til  os.  Denne 
Flotille  manøvrerer  hele  Dagen  omkring  paa  Floden  og 
lægger  sig  om  Aftenen   for  Anker  bag  de  fjendtlige  Skibe. 

Admiralen  lod  øjeblikkelig  sine  Dampbarkasser,  disse 
primitive  Torpedobaade,  afruste  og  gav  dem  hver  en  Hotchkiss- 
Revolverkanon  iSteden;  hertil  kom  fremdeles  »Nantai«,  en 
stor  Dampchalup,  man  har  lejet  af  et  engelsk  Kompagni,  og 
som  for  Tiden  forretter  Tjeneste  mellem  »Volta«  og  Tele- 
grafstationen paa  Sharp-peak,  ved  Flodens  Munding;  den 
hele  Flotille  er  stillet  under  »Volt as«  næstkommanderende 
Lapeyrére  og  skal  sikre  vore  Skibe  mod  de  kinesiske  Tor- 
pedobaade og  løbe  dem  i  Sænk,  før  de  kunne  komme  os  nær. 

Den  følgende  Dag  en  ny  Omflytning,  og  denne  Gang 
befinde  vi  os  om  Bord  paa  »d'Estaing«,  det  Skib,  som 
bragte  os  hid.  Vi  have  næsten  intet  at  bestille  og  vente 
som  alle  øvrige  paa,  at  der  skal  ske  noget;  det  er  af  Vig- 
tighed at  komme  efter,  hvad  dette  noget  vil  blive,  og  Dis- 
kussionerne om  dette  uudtømmelige  Æmne  danne  Hoved- 
indholdet af  alle  Samtaler;  Utaalmodigheden  er  den  over- 
vejende Følelse;  nu  have  vi  en  hel  Maaned  svævet  i  denne 
falske  Situation,  vi  ere  alle  fysisk  og  moralsk  medtagne,  og 
alle  Ønsker  paakalde  en  Løsning,  lige  meget  hvilken. 

Forbindelserne  mellem  Admiralen  og  Kaptejnen  paa 
»Yang-u«,  den  store  kinesiske  Krydser,  som  ligger  tæt 
ved  »Volta«,  ere  stadig  meget  høflige.  Det  er  denne 
Kaptejn,    som   forsyner   vor  Eskadre    med   Oxer   og   friske 

Levnedsmidler,  og  Admiralen  tager  aldrig  i  Betænkning  at 
kræve  den  mest  korrekte  Opførsel;  da  t.  Ex.  de  kinesiske 
Krigsdschunker,  som  laa  til  Ankers  nær  ved  Pagodepynten, 
langs  Bredsiden  af  Volta,  bleve  alt  for  nærgaaende,  frem- 
kaldte en  simpel  Bemærkning  fra  Admiralens  Side  øjeblikkelig 
en  Ordre  fra  »Yang-u's«  Kaptejn,  som  atter  bragte  alt 
i  rette  Gænge. 

De  franske  Skibe  gaa  efter  Tur  ned  til  Matsou  for  at 
supplere  deres  Kulforraad ;  thi  Forbruget  er  steget  stærkt,  da 
vi  nødvendigvis  maa  have  Dampen  oppe  Dag  og  Nat,  og 
Admiralen  vil  have  alle  sine  Skibe  fuldstændig  disponible  i 
rette  Øjeblik. 

Saaledes  maatte  »Duguay-Trouin«  i  Gaar  Morges 
afsted,  hvad  der  nødvendiggjorde  vor  Omflytning,  og  da 
Skibet  kom  tilbage,  var  dets  Plads  optagen  af  en  kinesisk 
Kanonbaad,  som  fandt  særlig  Smag  i  dette  Sted,  hvad 
virkelig  ogsaa  var  meget  rimeligt,  da  den  saaledes  skar  den 
franske  Flaade  over  i  tvende  Dele.  Paa  Admiralens  Ordre 
kastede  »Duguay-Trouin«  imidlertid  Anker  i  halvhundrede 
Alens  Afstand  fra  Kanonbaaden,  som  skyndsomst  lettede, 
da  den  ikke  var  i  Stand  til  at  udholde  et  Sammenstød. 

Hver  anden  Dag  gaar  »Nantai«  med  en  Officer  ned  ad 
Floden  til  Sharp-peak  for  at  modtage  Depecher;  de  mellem- 
liggende Dage  sender  den  engelske  Admiral  Dowel,  der 
ligger  her  med  »Vi  gi  Ian  s«,  sin  Dampbarkasse  der  hen,  og 
den  medbringer  ligeledes  Admiral  Courbets  Depecher. 

Sidste  Nat  indtraf  et  Uheld  om  Bord.  Natten  var 
mørk,  og  en  meget  stærk  Flod  i  Forening  med  temmelig 
heftige  Byger  fra  Nordvest  oprørte  Vandet  i  den  Grad,  at 
det  blev  meget  faretruende  for  Barkasserne,  som  vare  fast- 
surrede  bag  ved  eller  paa  langs  af  de  franske  Skibe.  Disse 
Barkasser  skulle  altid  have  en  Del  af  deres  Besætning  om 
Bord ;  da  de  ere  armerede  med  en  Revolverkanon,  nedtynges 
de  stærkt  for  ude,  og  det  blev  snart  nødvendigt  at  hejse  dem 
om  Bord,  hvis  man  ikke  vilde  se  dem  gaa  til  Bunds.   Da  man 

vilde  anbringe  »d'Estaings«  store  Barkasse  under  Taljerne, 
fik  blot  den  bageste  Taljeløber  fat,  og  da  Baadsmanden 
havde  stukket  den  forreste  Line  fra  sig,  svajede  Baaden 
hurtig  ud,  frembød  sin  Bredside  for  Bølgerne,  fyldtes  og 
sank,  i  det  den  reves  bort  med  Strømmen.  -  Man  fik  hurtig 
de  øvrige  Baade  gjort  klare,  og  trods  den  rivende  Flod- 
bølge var  man  saa  heldig  at  fiske  hele  Mandskabet  op,  paa 
tvende  nær.  Ligene  af  disse  tvende  forulykkede  bleve  i 
Eftermiddags  drevne  af  Ebben  ned  langs  vor  Skibsside,  og 
vi  havde  saaledes  i  det  mindste  den  fattige  Trøst,  at  de 
ikke  faldt  i  Hænderne  paa  Kineserne,  som  vilde  have  været 
meget  stolte  af  denne  billige  Trofæ;  i  Morgen  vil  en  af  de 
engelske  Lodser  sørge  for  deres  Begravelse. 

I  Dag  var  det  en  Officer  fra  »d^Estaing«,  som  tog 
til  Sharp-peak,  og  i  Eftermiddag  medbragte  han  en  Depeche, 
hvis  Læsning  skal  have  tilfredsstillet  Admiralen  i  høj  Grad. 
Kl.  sex  bleve  alle  Skibschefer  kaldte  om  Bord  paa  »Volta«, 
hvor  Admiralen  anbefalede  dem  en  særlig  Aarvaagenhed  for 
Natten:  »Vore  Skibe  have  aldrig  haft  bedre  Grund  til  at 
være  paapasselige  end  under  de  nuværende  Forhold«.  Mon 
det  endelig  er  den  saa  længe  ønskede  Løsning,  eller  ville 
Kineserne  prøve  et  natligt  Angreb? 


Den  23de  Avgust,  Eftermiddag  KL  1.  Om 
Bord  paa  »d'Estaiug«.  —  Den  fortræffelige  Depeche  har 
virkelig  gjort  Ende  paa  al  vor  Ængstelighed.  Om  en  Time 
vil  det  store  Parti  blive  spillet  til  Ende.  .  . 

Sidste  Nat  var,  om  muligt,  endnu  mørkere  end  de  fore- 
gaaende.  Alle  vare  paa  deres  anviste  Pladser,  og  mange, 
som  godt  kunde  være  gaaede  til  Kojs,  holdt  dog  ud  paa 
Vagten  med  deres  Kammerater.  En  stærk  Brise  og  stadig 
gjennemblødende  Byger. 

Kl.  tre  om  Morgenen  Kommandoraabet:  »Klart  Skib«  * 
om  Bord  paa  den  kinesiske  Kanonbaad,  der  ligger  os  nær- 
mest. »D'Estaing«  retter  strax  sine  Kanoner  i  Forstavnen 
mod  den,  og  »Duguay-Trouin«  oplyser  den  med  sit 
elektriske  Lys;  man  hører  Skrig  og  nogle  Bøsseskud;  det 
er  rimeligvis  blot  nogle  Desertører,  som  prøve  paa  at  svømme 
i  Land,  noget,  der  ikke  er  saa  ganske  sjældent  om  Bord 
paa  de  kinesiske  Skibe. 

Natten  henglider  i  øvrigt  rolig. 

I  Morges  skiftede  den  amerikanske  Korvet  »Enter- 
prise« Ankerplads,  saa  den  hele  Del  af  Floden,  fra  Midten 
til  højre  Flodbred,  nu  er  fri:  man  gjer  Plads  for  de  kæm- 
pende; et  stort  tysk  Panserskib  ankommer  og  kaster  Anker 
bag  de  engelske  Skibe ;  i  Betragtning  af  de  alvorlige  Forhold 
sender  Admiralen  en  af  sine  Adj utanter  om  Bord  for  at 
frabede  sig  den  brugelige  Salut. 

De  engelske  Skibe  afsende  deres  Landgangskompagnier, 
rimeligvis  til  selve  Futsheu  for  at  beskytte  Konsulatet. 
Ved  Tilbagekomsten  ere  Fartøjerne  overlæssede  med  Evro- 
pæere,  Kvinder  og  Børn,  som  gaa  om  Bord  paa  de  engelske 
Skibe:  Mon  de  forlade  Futsheu  af  Frygt  for  et  Pøbeloprør, 
eller  komme  de  blot  som  Tilskuere? 

Kl.  IIV2  fik  Skibscheferne  Ordre  til  at  gaa  om  Bord 
paa  »Volta«.  Ved  sin  Tilbagekomst  samlede  Chefen  paa 
»d'Estaing«  alle  omkring  sig  og  meddelte  os  Admiralens 
Ordrer;  hans  Ord  faldt  omtrent,  som  følger:  »Vi  skulle  be- 
gynde med  at  ødelægge  alt,  hvad  der  flyder  paa  Vandet, 
saa  at  vi  efter  Kampen  kunne  tilbringe  en  rolig  Nat. 
Senere  kunne  vi  tage  fat  paa  Landbatterierne.  Vi  afvente 
Ebbens  Begyndelse,  som  indtræffer  omtrent  Kl.  2  Eftermiddag. 
Admiralen  vil  hejse  Flag  Nr.  1  paa  Mastetoppen;  ved  dette 
Signal  skulle  de  tvende  Torpedobaade  lette  og  gaa  løs  paa 
de  to  kinesiske  Skibe,  som  ligge  op  ad  »Volta«;  45  tager 
»Fu-sing«,  »Yang-u«  er  46's  Bytte.  Naar  Admiralen 
stryger  Flag  Nr.  1,   tager   den  almindelige  Kanonade  sin 

Begyndelse.«  Hver  Chef  har  dernæst  faaet  sine  særlige 
Instruktioner,  som  fremsattes  med  den  Klarhed,  der  ud- 
mærker selv  Adbiralens  mindste  Ordrer.  »D'Estaing« 
har  faaet  mest  at  gjøre ;  naar  det  først  har  skudt  i  Sænk 
de  Kanonbaade,  som  ligge  langs  dets  Bredside,  —  og  hertil 
faar  »d'Estaing«  Hjælp  af  »Villars«  og  »Duguay- 
Trouin«,  som  i  to  Dage  have  ligget  for  Anker  tæt  ved 
os  — ,  skal  vort  Skib  passere  mellem  disse  Kanonbaade  og 
højre  Flodbred  og  ødelægge  de  kinesiske  Dschunker,  som 
ere  posterede  bag  en  lille  Pynt,  »Toldbod-Pynten«,  lige 
over  for  Pagodepynten;  sluttelig  skal  det  hjælpe  »Volta«, 
som  vil  blive  svært  optaget,  da  Kinesernes  fornemste  Angreb 
øjensynlig  vil  komme  til  at  gjælde  Admiralskibet. 

Min  Kollega  er  udset  til  at  være  Lods  for  vor  Chef, 
medens  vor  næstkommanderende,  som  er  Batterichef,  god- 
hedsfuldt  har  taget  mig  til  Tjeneste  under  Kampen. 

Vi  spise  skyndsomst  Frokost  og  afvente  Øjeblikket  til 
Kampen.  Kineserne  synes  ikke  at  ane,  hvad  der  venter 
dem;  de  sætte  dog  en  Smule  mere  Damp  op,  men  Skild- 
vagterne staa  endnu  paa  deres  sædvanlige  Poster,  og  i  en 
af  Kanonportene  paa  den  Baad,  som  ligger  os  nærmest, 
sover  en  Matros  med  Benene  i  Vejret. 

Paa  Toldbodpynten  komme  nogle  rødklædte  Skytter  til 
Syne;  en  hvidklædt  Mandarin  posterer  dem  bag  et  Par 
smaa  Jordskanser;  heldigvis  besætter  man  ikke  de  Højder, 
som  beherske  vor  Stilling,  og  hvor  fra  Soldaterne  kunde 
ulejlige  os  meget.  Paa  venstre  Bred,  oven  for  Pagode- 
pynten, synes  et  stort  Batteri  at  have  meget  travlt;  det  vil 
imidlertid  ikke  vare  læ^nge,  thi  Batteriet  er  ikke  fem  Hun- 
drede Alen  fra  »Duguay-Trouin« ,  som  vil  tage  det  i 
en  Mundfuld;  andre  Feltbatterier  neden  for  Arsenalet  ere 
muligvis  mere  at  befrygte. 

Det  er  et  prægtigt  Vejr,  Blikstille,  hvad  dog  er  ufor- 
delagtigt for  os,  da  Røgen  vil  blinde  os  i  nogen  Tid;  vi 
ligge  fi"re  Hundrede  Alen  fra  den  kinesiske  Kanonbaad,    vi 

først  skulle  i  Kast  med;  Mandskabet  har  maattet  aftage  sine 
Straahatte  og  brænder  af  Utaalmodighed;  Kanonererne  rette 
hvert  Øjeblik  paa  deres  Stykker,  sodq  længe  have  været 
stillede  mod  vore  Naboers  Kanonporte. 

Kl.  10  om  Aftenen.—  Alt  er  forbi,  men  Kineserne 
ville  længe  mindes  Dagen  den  23de  Avgust. 

Kl.  IV2  fik  Mandskabet  Ordre  til  at  hejse  Ankrene. 
I  dette  Øjeblik,  der  fra  et  militært  Standpunkt  er  saa  uhel- 
digt, hvor  hele  Mandskabet  forlader  sine  Poster  og  er  ved 
Gaugspillene,  og  hvor  et  velrettet  Skud  kan  gjøre  en  halv 
Skibsbesætning  ukampdygtig,  i  dette  Øjeblik  fole  vi  en 
Smule  Ængstelse;  men  Kineserne  synes  stadig  ikke  at  have 
nogen  Anelse  om  den  forestaaende  Katastrofe,  de  glo  rolig 
paa  os  fra  deres  Kanonporte,  og  vi  indtage  hurtig  vore 
tidligere  Pladser. 

De  kinesiske  Torpedobarkasser,  som  fra  i  Morges  have 
ligget  fastsurrede  bag  Kanonbaadene,  løsne  nogle  Øjeblikke 
senere  deres  Slæbetov;  de  gaa  dog  ikke  løs  paa  os,  men  til 
vor  dybeste  Forbavselse  styre  de  hurtig  mod  Toldbodpynten, 
bag  hvilken  de  forsvinde;  det  er  altid  en  Modstander 
mindre. 

Næsten  i  samme  Øjeblik  signaliseres  et  stort  Skib,  der 
passerer  Minganstrædet,  og  vi  gjenkjende  alle  »la  Triom- 
phante«,  som  kan  rose  sig  af  at  være  kommet  i  rette  Tid. 

Et  Revolver-Kanonskud  knalder  løs  fraMerset  paa  »Lynx«, 
vi  søge  at  skimte  Admiralens  Signal;  men  i  samme  Øjeblik 
lyder^en  frygtelig  Salve,  alle  Skibe  have  hisset  det  franske 
Flag  paa  alle  tre  Mastetoppe  og  aabnet  deres  Ild,  og  vi  ere 
hyllede  i  en  Røgsky.  Næsten  et  helt  Minut  kunne  vi  ikke 
se  det  mindste,  og  vi  ere  nødte  til  at  berolige  Mandskabet, 
som  betjener  Stykkerne  med  en  djævleblændt  Iver,  og  Ka- 
nonererne, der  næppe  høre  efter  Batterichefens  Ordrer;  men 
lidt  efter  lidt  begynde  vi  at  se  tydeligere,  og  Skydningen 
bliver  mere  regelret. 

De  kinesiske  Kanonbaade,   som   ligge   omkring  os,    be- 

gynde  at  komme  ynkelig  i  Drift;  med  heldende  Master, 
sønderskudte  Kanonporte  og  hullede  Skorstene  gribes  de  af 
Strømmen,  indhyllede  i  en  tæt,  sort  Røg  og  brændende  fra 
Ende  til  anden;  den  ene  efter  den  anden  gaar  paa  Grund 
ved  Siden  af  de  fremmede  Skibe.  Have  de  skudt?*  Det 
vide  vi  ikke  noget  om,  vi  have  i  hvert  Fald  ikke  modtaget 
et  eneste  Projektil. 

Efter  at  de  ere  forsvundne,  fortsætte  vi  langsomt  vor 
Fart  fremad,  medens  vi  fyre  dels  paa  de  faste  Batterier, 
hvis  velrettede  Ild  særlig  gjælder  »Volta«,  dels  paa  de 
kinesiske  Dschunker,  som  i  Forening  med  Torpedo -Bar- 
kasserne have  søgt  Læ  bag  Toldbodpynten.  De  smaa  Ka- 
nonbaade  »Lynx«,  »Aspic«  og  »Vipére«  vedblive  ligeledes 
at  fyre  heftig  paa  Dschunkerne  og  Pagode  -  Batterierne, 
medens  »Volta«  svarer  de  Landbatterier,  som  ere  opkastede 
neden  for  Arsenalet. 

Rundt  omkring  os  fører  Strømmen  uformelige  Levninger 
og  Lig  afsted  med  sig;  nogle  endnu  levende  Kinesere  be- 
væge krampagtig  Hænderne  over  Hovedet,  og  vore  Folks 
Kamplyst  er  saa  stor,  at  vi  med  Møje  kunne  afholde  dem 
fra  at  skyde  paa  disse  ulykkelige. 

Derpaa  driver  Torpedobaaden  4  6  forbi  med  Bugsprydet 
knust;  Kaptejn  Douzans  hilser  os  med  sin  Hat,  og  vi 
svare  ham  med  Hurraraab;  ogsaa  45  fores  nu  bort  af 
Strømmen. 

Nu  er  Turen  kommen  til  de  tvende  smaa  Kanonbaade, 
der  vare  posterede  langs  »Volta«;  de  gjennembores,  og 
deres  Fanserplader  ere  ikke  mere  til;  vi  søge  derpaa  at 
skyde  dem  i  Sænk,  og  de  synke  næsten  øjeblikkelig.  Vi 
nødsages  til  at  standse  Ilden  for  at  lade  en  af  de  kinesiske 
Krydsere  passere;  under  fransk  Flag  driver  den  afsted  i 
lys  Lue,  men  vore  Baade  under  Lapeyréres  Kommando 
borde  den,  og  Matroserne  ile  frem  og  tilbage,  i  det  de  søge 
at  mindske  Ilden ;  dette  bliver  dog  snart  umuligt,  Krydseren 
maa  opgives  og  synker  ligeledes. 


374  Krigsscener  fra  Tongkin. 

Nu  have  oæsten  alle  standset  Ilden;  blot  vore  Kauon- 
baade  ere  gaaede  tæt  op  til  Arsenalet  og  beskyde  det  uden 
at  foruroliges;  selv  Landbatterierne  tie,  de  ere  rimeligvis 
ødelagte. 

Kl.  5  gaa  vi  for  Anker  i  Slaglinje  midt  ude  i  Floden: 
»d'Estaing«  ligger  som  Forpost  længst  fremme  paa  Anker«, 
pladsen.  Vi  kunne  nu  se  den  ovre  Del  af  Floden,  at  regne 
fra  det  Knæ,  den  danner  ved  Pagodeoen;  den  er  stadig 
indsnævret  af  skovklædte  Højder;  til  venstre  skyder  en  Pynt 
frem,  bevoxet  med  Træer,  og  her  se  vi  tvende  smaa  kine- 
siske Skibe  strandede,  men  de  synes  endnu  at  være  i  god 
Behold.  1  Begyndelsen  af  Kampen  flygtede  de,  forfulgte 
af  vore  Granater;  men  Admiralen  har  ikke  villet  sende  en 
af  vore  smaa  Kanonbaade  der  op  for  at  ødelægge  dem,  thi 
Lodserne  kjende  kun  daarlig  Kanalen  oven  for  Arsenalet, 
og  Ebben  kunde  muligvis  hindre  vort  Skib  i  at  komme  til- 
bage. Floden,  der  endnu  i  Gaar  var  oversaaet  med  Dschunker 
og  Sampaner,  er  nu  fejet  fuldstændig  ren;  vi  have  bog- 
stavelig lystret  Admiralens  Ordre  og  skilt  os  af  med  alt, 
hvad  der  flyder.  En  forvirret  Masse  af  Skrog  og  Master, 
gjennemhullede  af  Kardætsker,  ligger  i  Nærheden  af  Arse- 
nalet og  antyder  Krigsdschunkernes  gamle  Ankerplads;  den 
udsender  en  tyk  Røg,  og  fra  Tid  til  anden  slipper  en  halv 
opbrændt  Dschunke  løs  og  driver  afsted  med  Strømmen 
lige  ned  til  de  fremmede  Skibe,  som  undertiden  ere  nød- 
sagede til  at  skifte  Ankerplads  for  at  undgaa  disse  Brandere, 
der  ikke  vare  tiltænkte  dem. 

Bag  os  se  vi  Toldbodpynten,  i  hvis  Nærhed  de  bræn- 
dende Dchunker  fuldstændig  fortæres  af  Flammerne,  Eskadrons 
Dampbarkasser,  der  have  et  Antal  udrustede  Storbaade  paa 
Slæb,  omringe  med  Forsigtighed  Pynten  og  overvælde  den  med 
Kardætsker  fra  deres  Hotchkiss- Kanoner;  under  Kommando 
af  Lapeyrére  ville  de  nu  fuldstændig  ødelægge  alle  de  ki- 
nesiske Torpedobaade,  som  søgte  Ly  her  ved  Kampens  Be- 
gyndelse ;  vi  se  dem  forsvinde  i  Vigen,  uden  at  nogen  kinesisk 

Soldat  viser  sig  ved  Bredden;  man  skulde  næsten  tro  hele 
Landet  i  et  Øjeblik  uddøet,  nian  hører  blot  nogle  enkelte 
Bøsseskud,  men  ikke  en  Sjæl  kommer  til  Syne;  man  be- 
gyndte allerede  at  føle  en  Smule  Ængstelse  for  vore  Baades 
Vedkommende,  da  de  efter  Nattens  Frembrud  vende  tilbage. 

Vi  betragte  Arsenalet,  som  ligger  en  Smule  til  venstre, 
samt  de  tvende  Krydsere,  der  ligge  ved  Bulværket  og  nu  i 
Nattens  Mørke  belyse  en  Del  af  Reden,  og  alt  som  vi  se 
nærmere  til,  synes  vi  at  bemærke,  at  den  største  af  dem 
skifter  Plads  og  gaar  frem  lige  til  Midten  af  Floden.  Vi 
give  nøjere  Agt  og  opdage  en  stor  Dschunke,  en  Robaad, 
der  bugserer  den  afsted;  Kinesernes  Plan  er  tydelig  nok: 
det  er  for  Øjeblikket  Ebbe,  og  de  agte  paa  denne  Maade 
at  sende  os  den  frygtelige  Brander  paa  Halsen.  Man  be- 
gynder øjeblikkelig  at  skyde  paa  Dschunken,  som  [snart 
gjennembores  og  heldigvis  synker,  før  den  har  kunnet  bug- 
sere den  brændende  Krydser  videre  langt;  men  denne 
begynder  lige  fuldt  at  drive  langsomt  ned  ad  og  paa  tværs 
af  Strømmen.  Vi  lave  os  til  at  lette,  alt  medens  vi  over- 
øse den  med  Granater.  Det  hele  afgiver  et  prægtigt  Skue; 
Skibets  Jærnskrog  er  gjennemhullet  som  en  Strøske,  og  vi 
kunne  saaledes  se  hele  det  brændende  Indre,  der  udsender 
Flammer  og  Masser  af  sort  Røg;  hele  Reden  er  belyst,  og 
ethvert  af  vore  Projektiler,  der  rammer  Branderen,  faar  den 
til  at  udsende  hele  Bundter  af  Gnister;  det  er  et  sandt 
Kunstfyrværkeri.  Vi  behøve  heldigvis  ikke  at  lette,  men 
de  følgende  Skibe  slippe  ikke  saa  nemt,  men  ere  nodsagne 
til  at  skifte  Ankerplads  for  at  undgaa  at  blive  paasejlede. 
Overvældede  af  vore  Projektiler  synker  Branderen  endelig  i 
Nærheden  af  de  fremmede  Skibe.  Det  er  just  ikke  Be- 
gyndelsen til  en  meget  rolig  Nat,  men  det  maatte  man 
være  belavet  paa. 

I  Aften  har  Admiralen  ladet  os  tilstille  Ordren  for  den 
kommende  Dag: 

»I  Dag  for  tvende  Maaneder  siden  bleve  vore  Soldater 
i  Langson  Ofre  for  et  skjændigt  Forræderi.  Denne  Niddings- 
daad  er  alt  hævnet  ved  eders  Kammeraters  Tapperhed  for 
Kelung  og  nu  ved  eders  egen;  men  Frankrig  kræver  en 
endnu  mere  glimrende  Oprejsning.  Med  Sømænd,  saa  tapre 
som  I,  kan  det  sætte  alt  igjennem. 

Courbet.«        - 


Om  Bord  paa  »d'Estaing«.  24de  Avgust.  Paa 
Reden  ved  Pagodeøen.  —  Da  vi  i  Dag  ere  foreblevne 
simple  Tilskuere,  have  vi  kunnet  skaffe  os  Besked  om, 
hvad  der  er  passeret  i  Gaar;  thi  som  det  hændes  i  alle 
Kampe,  vi  have  ikke  set  andet  end,  hvad  der  berørte  os 
selv  nærmest,  og  vi  ere  selvfølgelig  nysgjerrige  efter  at 
lære  Enkelthederne  nøjere  at  kjende. 

Torpedobaadene  vare  Dagens  Helte;  men  de  have  ikke 
begge  haft  samme  Held  med  sig.  Paa  Admiralens  Signal 
firede  Nr.  46,  Kaptejn  Douzans,  sine  Kjættinger,  stak  af- 
sted med  Middelfart  og  gik  les  paa  »Yang-u«.  For  at 
naa  sidstnævnte  Skib  var  Kaptejnen  nødsagen  til  at  passere 
Bredsiden  af  »Fus  in  g«,  som  laa  en  Smule  længere  ned  ad 
Floden  end  sin  Kammerat  og  skulde  tilfalde  Nr.  45.  Kap- 
tejnen sendte  sin  Torpedo  i  Skibets  Bagstavn,  men  trods 
den  Læk,  »Yang-u«  fik  ved  Explosionen,  fik  det  dog  Tid 
til  at  sætte  sig  paa  Grund  i  Nærheden  af  Arsenalet,  hvor 
hen  det  imidlertid  blev  forfulgt  af  vore  Kanonbaades  Gra- 
nater, som  snart  stak  »Yang-u«  i  Brand.  I  det  Øjeblik 
Nr.  46  lod  Maskinen  bakke,  fik  det  sinKjedel  gjennemboret 
af  en  Kardætskkugle,  der  kom  fra  en  af  Dschunkerne,  som 
laa  for  Anker  i  Nærheden  af  Pagoden,  og  fik  samtidig  sin 
Forstavn  knust  af  en  Granat  fra  »Fu-sing«.  Da  Ma- 
skinen var  utjenstdygtig,  maatte  Nr.  46  lade  sig  drive 
ned  ad  Floden,  og  det  var  i  dette  Øjeblik,   at  vi  saae  den 

passere  Bredsiden  af  »d'Estaing«;  men  de  Hilsner,  Kap- 
tejnen efter  vor  Formening  rettede  til  os,  vare  blot  Nød- 
signaler, hvorved  han  anmodede  om  at  blive  bugseret  til 
Side;  heldigvis  fattede  »Duguay-Trouin«  bedre  hans 
uheldige  Situation  og  sendte  ham  sin  Dampbarkasse  til 
Hjælp. 

Nr.  45  var  mindre  begunstiget  af  Skæbnen.  Kaptejn 
Latour  sendte  vel  sin  Torpedo  mod  »Fu-sings«  Bagstavn; 
men  Torpedobaaden  blev  holdt  fast  af  sin  Spore,  og  da  det 
kinesiske  Skib  blot  blev  lettet  en  Smule  ved  Explosionen  og 
atter  faldt  tilbage,  tyngede  det  Nr.  4 5 's  Forstavn  ned, 
hvorved  Skruen  blev  løftet  halvt  op  af  Vandet  og  ikke 
mægtede  at  faa  Baaden  tilbage.  N  r.  4  5  blev  nu  overvældet 
af  Projektiler,  som  Mandskabet  fra  »Fu-sing«  endog  med 
Hænderne  slyngede  ned  paa  Dækket;  men  Kaptejn  Lapey- 
rére  fik  Øje  paa  denne  kritiske  Stilling  og  gik  fremad  med 
sin  Flotille  af  Dampbarkasser;  han  gik  om  Bord  paa  en 
Barkasse  White,  man  havde  udrustet  som  Torpedobaad,  og 
gik  løs  paa  »Pu-sings«  Bagstavn,  og  da  dette  Skib  fik 
Kig  paa  disse  nye  Baade,  sejlede  det  fremad,  hvorved  Nr. 
45  blev  fri;  Lapeyrére  fortsatte  imidlertid  sin  Vej  og  sendte 
sukcessivt  sine  tvende  Torpedoer  mod  det  kinesiske  Skibs 
Bagstavn;  den  ene  af  dem  gik  ikke  løs,  men  efter  at  den 
anden  var  sprungen,  stoppede  »Fu-sing«  op,  da  dens 
Skrue  rimeligvis  havde  lidt  Haveri,  og  kom  derpaa  i  Drift. 
Dette  nye  Held  kostede  os  imidlertid  mere  end  det  første, 
Kaptejn  Latour  blev  alvorlig  saaret  i  Øjet  af  en  Kardætsk- 
sturap  eller  en  Jærnsplint. 

Efter  at  Lapeyrére  saaledes  havde  frigjort  Nr.  45, 
samlede  han  atter  sin  Flotille,  og  da  han  nu  fik  Kig  paa 
»Fu-sing«,  som  i  Brand  drev  ned  ad  Strømmen,  bordede 
han  Kineseren  uden  at  møde  mindste  Modstand.  Det  Skue, 
»Fu-sing«  frembød,  var  afskyligt;  paa  Dækket  laa  blot 
Stumper  af  Lig,  Blodet  dækkede  alt,  og  en  tyk  Røg  væltede 
frem  fra  Skibets  Indre;    paa  Kommandobroen   vare  tvende 

kinesiske  Officerer  faldne  paa  deres  Post.  Man  sænkede  det 
kinesiske  og  hejsede  det  franske  Flag,  og  nogle  faa,  endnu 
levende  Kinesere  fik  man  bragt  over  paa  »laTriomphante«; 
det  var  for  største  Delen  F3a'bedere;  thi  et  af  vore  Pro- 
jektiler havde  sprængt  Dampkjedelen,  og  de  ulykkelige  vare 
fra  øverst  til  nederst  dækkede  af  Brandsaar.  Opholdet  paa 
Skibet  blev  snart  utaaleligt,  Ilden  vandt  hurtig  Overhaand, 
og  Dækket  kunde  hvert  Øjeblik  springe  i  Luften,  da  det 
var  opfyldt  med  Projektiler  og  Karduser,  Kineserne  havde 
opdynget  omkring  Stykkerne;  med  Beklagelse  maatte  man 
opgive  »Pu-sing«,  der  sank  en  Smule  længere  ned  ad 
Floden. 

Som  vi  nok  kunde  tænke,  var  det  gaaet  varmt  til  paa 
»Volta«,  og  her  kostede  Kampen  os  flest  Folk.  Nogle 
Øjeblikke  fer  Admiralen  hejsede  Signalet  Nr.  1,  stod  han 
paa  »Volta s«  Kommandobro  og  spøgede  med  den  engelske 
Lods  Thomas,  som  var  meget  vel  ved  Magt;  han  ønskede 
Admiralen  god  Lykke,  og  denne  gjensvarede:  »Vær  ikke  bange 
for  mit  Vedkommende;  jeg  er  tynd  nok;  men  tag  Dem 
bare  selv  i  Agt.« 

I  dette  Øjeblik  lod  Admiralen  hejse  Signalet  Nr.  1, 
steg  ned  paa  Dækket  og  var  næppe  naaet  ned,  før  en 
Kanonkugle  kom  farende  fra  en  af  Dschunkerne  ved  Pagode- 
øen, for  langs  Kommandobroen,  dræbte  tvende  af  Rorgæn- 
gerne samt  Lodsen  Thomas,  men  skaanede  som  ved  et 
Mirakel  »Volta s«  Kaptejn,  som  ogsaa  opholdt  sig  dér. 
Under  hele  Kampen  gik  Admiralen  med  ungdommelig  Iver 
fra  Kanon  til  Kanon,  komplimenterede  Kanonererne  og  op- 
muntrede alle  ved  sin  Nærværelse  og  sine  Ord.  Vi  behøve 
ikke  at  fremhæve,  at  Kineserne  skød  paa  »Volta«  og 
særlig  paa  Agterdækket,  hvor  de  vidste,  at  Admiralen 
navnlig  færdedes.  Her  blev  Adjutant  Ravel  saaret  ved  hans 
Side  af  en  Granat,  som  sprang  og  dræbte  næsten  hele 
Mandskabet  omkring  en  Kanon. 

De    smaa    Kanonbaade    »Lynx«,    »1' Asp  i  c«    og    »la 


Krigsscener  fra  Tongkin.  379 

Vipére«  skulle  have  vakt  Englændernes  Beundring  ved 
deres  Manøvrering  mellem  de  Vragstumper,  som  Strømmen 
fører  med  sig.  I  Morges  lettede  de  atter  og  kastede  i 
Forening  med  »Volta«  Anker  over  for  Arsenalet.  Store 
Skibe  som  »Triomphante«  og  »Duguay-Trouin«,  ja 
selv  Krydsere  som  »d'Estaing«  og  »Villars«  vilde  kun 
med  Vanskelighed  kunne  komme  saa  langt  op  ad  Floden,  og 
vi  maa  derfor  nøjes  med  paa  Afstand  at  se  de  andre  ved 
Værket.  Det  synes  ikke  at  skulle  trække  længe  ud;  ar- 
merede Barkasser  have  ligesom  i  Gaar  ødelagt  alle 
resterende  Dschunker  og  Sampaner,  der  laa  for  Anker  langs 
venstre  Flodbred.  Vi  høre  Knitringen  af  en  voldsom  Gevær- 
ild, der  synes  at  antyde,  at  Arsenalet  bliver  vel  forsvaret; 
fra  Tid  til  anden  røber  et  frygteligt  Brag,  at  et  Krudttaarn 
eller  en  Dschunke,  ladet  med  Projektiler  og  Krudt,  er 
sprunget  i  Luften,  og  en  uhyre  Sky  af  tæt  Røg  stiger  til 
Vejrs  og  svinder  langsomt  bort  over  Pagodeøen.  jEfter- 
haanden  se  vi  de  lange  Skorstene  falde,  som  viste  os,  hvor 
Værkstederne  laa;  men  der  bryder  ingen  Ildebrand  ud  i 
Arsenalet;  vore  sex  Tommers  Projektiler  have  over  for  Træ- 
skibene øvet  en  Virkning  saa  knusende,  at  den  har  vakt 
selv  vore  Officerers  Forundring;  men  de  have  kun  vist  sig 
lidet  virkningsfulde  over  for  Værkstedernes  Jærn-  og  Mur- 
stens-Konstruktioner. Admiralen  er  vistnok  en  Smule 
ærgerlig  derover,  thi  han  sendte  Bud  efter  min  Kollega 
Renaud,  der  i  Forening  med  en  Lods  skal  lodde  uden  for 
Arsenalet  og  se,  om  man  ikke,  i  det  mindste  for  en  Stund, 
kan  bringe  »la  Triomphante«  saa  langt  frem;  men  det 
er  umuligt  at  finde  en  tilstrækkelig  dyb  Ankerplads;  dens 
ni  Tommers  Granater  vilde  vistnok  have  anrettet  langt 
vældigere  Ødelæggelser  end  vore  sex  Tommers  Projektiler. 
Kl.  sex  om  Aftenen  hører  Kanonaden  op,  og  vi  indtage 
atter  vor  Natstilling;  denne  Gang  ligger  vort  Skib  længst 
ned  ad  Floden. 

Til  Ankers  ud  for  Øen  Kuding.  Den  25de  Av- 
gust.  —  Skjønt  sidste  Nat  var  mere  rolig  end  den  fore- 
gaaende,  slap  vi  dog  ikke  ganske  for  Alarmeringer.  Det 
var  morkt  og  regnfuldt,  og  det  elektriske  Lys  fra  »Duguay- 
Trouin«  og  »Triomphante«  var  stadig  i  Bevægelse,  men 
havde  Vanskelighed  ved  at  gjennemtrænge  Mørket.  Midt 
under  en  meget  stærk  Byge  ramte  en  af  Straalerne  en 
ganske  hvidmalet  Dampbarkasse,  som  kom  ud  fra  Arsenalet 
og  syntes  at  gaa  løs  paa  »la  Vipére«,  der  laa  for  Anker 
i  Spidsen  af  Slaglinjen.  Lysstraalerne  koncentreredes  mod 
Baaden,  som  mærkede,  at  den  var  opdaget,  betænkte  sig  og 
stoppede  op,  men  nu  overvældedes  med  Projektiler  fra  vore 
Revolver-Kanoner  og  snart  var  forskudt.  En  Dampbarkasse 
blev  sendt  ud  for  at  hente  Kineseren,  man  kunde  se  den  krydse 
frem  og  tilbage  om  den  anden  Baad  for  ret  at  undersøge 
den  og  derpaa  tage  den  paa  Slæb,  men  Kineseren  sank,  fer 
man  havde  kunnet  faa  den  hen  i  Nærheden  af  et  fransk  Skib. 

I  Morges  bleve  Landgangskompagnierne  fra  »Duguay- 
Trouin«  og  »la  T  riomphante«  bragte  ned  i  Storbaadene, 
som  toges  paa  Slæb  af  Dampbarkasserne  og  førtes  over  til 
Pagodepynten.  Vi  have  allerede  fortalt,  at  denne  Pynt 
danner  en  Slags  Holm,  som  brat  afskæres  fra  Kysten  ved 
en  lang  dyndet  Strækning,  og  her  havde  engelske  og  ameri- 
kanske Kjøbraænd  opført  flere  Bygninger;  før  de  forlede 
dem,  havde  de  været  saa  forudseende  at  hejse  deres  Flag, 
og  man  havde  givet  Ordre  til  ikke  at  skyde  paa  disse  Huse; 
men  Kineserne  lagde  meget  hurtig  Mærke  til,  at  vi  skaanede 
de  Bygningskomplexer,  som  beskyttedes  af  de  fremmede  Flag, 
de  trængte  ind  i  dem,  og  da  de  her  forefandt  andre  Flag, 
gave  de  sig  til  at  hejse  dem  paa  alle  Master  i  Omegnen, 
medens  de  fyrede  paa  os  fra  Vinduerne.  Over  for  denne 
sære  Operationsmaade  vare  vi  nødsagede  til  at  udjage  alle 
disse  Røvere,  og  herved  ere  de  fremmede  Huse  maaske  nok 
blevne  en  Smule  medtagne. 

Vi  kunde  se  Landgangsfartøjerne  naa  tæt  hen  til  Kysten 
og  Officererne  stige  ud  og  med  Forsigtighed  gaa  frem  ad 
den  lille  Vej,  som  fører  mod  Pagoden;  alle  Skibe  have 
deres  Stykker  ladede  og  holde  sig  parate  til  at  støtte  Land- 
gangen. Denne  gaar  imidlertid  uden  Hindring  for  sig,  og 
Mandskabet  naar  hurtig  Toppen  af  en  Høj,  hvor  der  var 
opkastet  et  Batteri  med-  kruppske  Kanoner,  beskyggede  af 
store  Træer;  man  havde  i  Gaar  endog  stort  Besvær  med  at 
faa  dem  bragte  til  Tavshed,  da  Batteriet  laa  lige  paa  Toppen 
og  de  Projektiler,  som  rettedes  en  Smule  for  hojt,  fore  hen 
over  det  uden  at  gjere  nogen  Skade;  vore  Matroser  bragte 
de  tre  demonterede  Kanoner  ned  ad  Bakken;  det  er  dog 
altid  en  Trofæ  eller  en  Erindring. 

Man  hører  en  Smule  Geværild;  det  er  rimeligvis 
Kineserne,  som  søge  at  bestryge  Sletten.  Skibene  skyde 
paa  maa  og  faa  hen  over  Pagoden,  der  mærkeligt  nok  under 
hele  denne  Kamptummel  ikke  er  ramt  af  et  eneste  Skud. 

Kompagnierne  komme  Kl.  11  om  Bord  igjen,  og  Ad- 
miralen forlader  »Volta«  og  hejser  sin  Stander  paa  »Du- 
guay-Trouin«,  der  nu  i  Forening  med  »la  Triomphante« 
skal  tale  et  afgj ørende  Ord,  og  med  sin?  svære  Kanoner  har 
faaet  det  Hverv  at  aabne  Døren  til  dette  Musehul,  hvori 
vore  Venner  Kineserne  troede  at  have  os  saa  godt  fangne. 
Kl.  IIV2  kalder  Admiralen  sine  Skibschefer  om  Bord  og 
giver  dem  de  nødvendige  Ordrer  for  Nedfarten  ad  Floden. 

KL  12  lette  alle  Anker,  og  vi  sige  Farvel  til  Krigs- 
skuepladsen fra  den  23de.  Vi  kunne  under  vor  Nedsejling 
ikke  længere  passere  Midterløbet,  som  er  belemret  med 
Vragstumper  fra  de  kinesiske  Skibe,  og  vi  ere  følgelig 
nødsagne  til  at  sejle  lige  forbi  de  fremmede  Orlogsmænd. 
Admiral  Dowel  staar  paa  »Vi  gi  Ian  s's«  Kommandobro,  om- 
given af  sine  Officerer,  og  hilser  os  under  Forbifarten;  alle 
Officererne  paa  de  andre  Skibe  ere  paa  Dækket  og  hilse 
os  ligeledes,  ja  Amerikanerne  sende  os  endog  nogle  Hurraer. 
Vore  Skibe  ere  sværtede  af  Regen,  vansirede  af  Forberedel- 

serne  til  Kampen  og  have  Masterne  beslaaede,  og  det  kri- 
gerske Skue  bliver  yderligere  afstikkende  over  for  de  frem- 
mede Skibes  korrekte  Udstyr.  I  dette  Øjeblik  føler  man 
sig,  som  Sangen  siger,  dog  stolt  af  at  være  Franskmand, 
da  slige  Øjeblikke  i  den  sidste  Tid  ere  blevne  temmelig 
sjældne,  sætte  vi  saa  meget  desto  større  Pris  paa  dem,  og 
Tilstedeværelsen  af  det  tyske  Krigsskib  skal  just  ikke 
mindske  vor  triumferende  Bevidsthed. 

•  Vi  lægge  os  for  Anker  ved  Indløbet  til  Minganstrædet 
i  følgende  Orden:  »Triomphante«,  »Duguay-Trouin«, 
»d'Estaing«,  »Volta«,  »Vipére«,  »Lynx«  og  »Aspic«. 
Vi  se  kun  meget  daarlig,  hvad  der  foregaar  hinsides  Strædet, 
men  vi  hore  de  svære  ni  Tommers  Kanoner  brumme;  man 
er  rimeligvis  i  Færd  med  at  ødelægge  de  panserklædte 
Fæstningsværker,  som  skulde  forsvare  Minganstrædet  og  Øen 
Kuding,  men  nu  ikke  kunne  tilføje  vore  Skibe  noget  ondt,  da 
de  ere  opkastede  saaledes,  at  de  blot  bestryge  Indsejlingen 
fra  Flodmundingen. 

Arbejdet  er  snart  besørget ;  thi  vi  faa  Ordre  til  at  sætte 
Landgangskompagniet  i  Land  tillige  med  Torpedomandskabet, 
som  skal  sprænge  de  Stykker,  man  ikke  har  faaet  ødelagt 
ved  Bombardementet.  Landgangen  er  ikke  let  at  iværksætte 
paa  dette  Sted  af  Floden;  thi  den  danner  her  en  brat 
Vending  og  er  stærkt  indsnævret  mellem  tvende,  næsten 
lodrette  Højder,  og  Strømmen  løber  saa  voldsomt,  at  Damp- 
barkasserne  have  Vanskelighed  med  at  gaa  op  imod  den, 
medens  de  bugsere  de  svært  ladede  Landgangsfartøjer;  hel- 
digvis gaar  alt  godt,  og  Mandskabet  er  om  Bord  igjen  ved 
Aftenstid. 

Aftenen  glider  lige  saa  rolig  hen;  fra  Tid  til  anden 
høre  vi  Kanonaden  fra  »Saone«  og  »Chateau-Renaud«, 
som  skjule  sig  for  os  bag  en  fremspringende  Pynt,  medens 
de  levere  en  særlig  Kamp  mod  nogle  forskansede  Lejre,  der 
omgive  dem;  ved  Nattens  Frembrud  lader  »Chateau- 
Kenaud«    sit  elektriske  Lys  spille,    »Duguay-Trouin« 

svarer  herpaa,  og  saaledes  signaliserer  man  den  næste  Dags- 
ordre  hen  over  de  Højder,  som  adskille  os. 

Vi  begynde  at  faa  et  sørgeligt  Skue,  der  synes  at 
skulle  vedvare  under  vor  hele  Tilbagefart  ad  Floden;  Lig 
af  kinesiske  Sømænd,  gruelige  at  se  til,  ere  komne  op  paa 
Vandfladen  og  føres  frem  og  tilbage  af  Strømmen;  nogle 
enkelte  indvikles  i  Kjættingerne,  og  det  volder  Besvær  atter 
at  faa  dem  ud  i  Strømmen. 

1  Aftenens  Løb  faa  vore  Skildvagter  Kig  paa  en  Sampan, 
der  ser  ud  til  at  ville  sætte  over  Floden,  og  den  overvældes 
med  Projektiler;  de  Kinesere,  der  ere  om  Bord,  hoppe  i 
Vandet  som  Frøer.  Naar  alt  kommer  til  alt,  er  det  maaske 
aldeles  uskyldige  Personer;  for  tre  Fjerdedele  af  de  ind- 
fødtes Vedkommende  ligge  vi  ikke  i  Krig  med  dem;  det 
er  simpelthen  en  Sag,  vi  have  at  afgjøre  med  Mandarinerne, 
og  som  ikke  angaa  dem.  Lige  til  sidste  Øjeblik,  ja  endnu 
i  Morges  kom  t.  Ex.  vor  Ishandler  og  forsynede  os,  og  lige- 
saa  vore  Vaskemænd  trods  Faren  for  at  rammes  af  Gevær- 
kuglerne ;  men  rimeligvis  fattede  de  slet  ikke,  hvilken  Fare  de 
løb.  Om  Aftenen  den  23de,  da  hele  Reden  allerede  stod  i 
Brand,  og  Gevær-  og  Mitrailleusekugler  hvert  Øjeblik  fløj  i 
alle  Retninger,  kom  en  Kineser  og  tændte  meget  samvittig- 
hedsfuldt et  lille  rødt  Blus,  som  mærker  en  Banke  midt 
ude  i  Floden;  det  skete  sikkerlig  ikke  for  hans  Landsmænds 
Skyld,  thi  i  dette  Øjeblik  flød  alt,  hvad  der  havde  været 
kinesisk,  ikke  mere  paa  Vandet. 

Den  26de  Avgust.  Paa  Mingans  Réd. —  Kl.  tolv 
Formiddag  lettede  »Duguay-Trouin«  og  »la  Triom- 
phante«,  gik  længere  ned  ad  Floden  og  fortsatte  deres 
Ødelæggelsens  Værk  mod  de  Batterier,  som  vare  opdyngede 
ved  Indgangen  til  Strædet;  vi  høre  deres  Skud,  der  falde 
med  samme  Regelmæssighed  som  paa  en  Skydeplads.  En 
Times  Tid  efter  letter  hele  Resten  af  Eskadron,  og  vi  gaa 
til  Ankers  foran  Landsbyen  Mingan. 

I   det   vi    passere  Øen    Kuding,    se    vi  dets  Batteri   i 

Ruiner;  man  kan  se  Stykkerne,  af  hvilke  nogle  ere  gledne 
ned  ad  Voldkanten  lige  til  Flodbredden;  en  tæt  Røg  bølger 
op  fra  nogle  Huse,  som  vare  opførte  her.  En  Smule  til 
højre  fra  Kysten  staar  et  Kasemat- Batteri  ligeledes  i 
Flammer.  Vi  beundre  her  Virkningerne  af  vore  Kanonerers 
Færdighed;  alle  Skuddene  have  ramt  Skydeskaarene,  disse  ere 
aabnede  ligesom  mod  Haanden,  og  man  kan  gjennem  dem 
se  Batteriets  Murstens-Konstruktion  og  de  glinsende  Mun- 
dinger af  de  store  Stykker,  hvorpaa  Kineserne  gjorde  saa 
sikker  Regning;  Torpedomandskabet  har  i  Gaar  besøgt  disse 
Kasematter,  og  alle  Kanonernes  Bundstykker  ere  ødelagte 
med  Sprængborauld. 

Endnu  en  Smule  længere  til  højre  titter  den  smukke 
Landsby  Mingan  frem  mellem  tvende  skovklædte  Pynter; 
paa  en  Høj  til  venstre  ligger  et  Batteri  ligeledes  i  Ruiner, 
og  man  kan  se  de  ødelagte  Kanoner  med  Mundingerne  i 
Vejret  eller  styrtede  ned  paa  Bredden.  Landsbyen  staar  i 
Brand  paa  flere  Steder,  og  man  kan  se  nogle  Indbyggere 
flygte  forvildede  omkring  i  Gaderne;  de  have  forladt  deres 
Huse,  som  kantede  Kysten,  og  som  vore  Projektiler  i  Morges 
hjemsøgte. 

Et  Batteri,  der  er  bedre  bygget  end  sine  Forgængere, 
tegner  sine  ganske  nye  Konstruktioner  paa  den  højre  Bred, 
lige  for  vor  Skibsside;  Skydeskaarene  ere  i  samme  Stand 
som  Naboernes,  og  Torpedomandskabet  er  under  vor  Dæk- 
ning i  Færd  med  at  sprænge  de  resterende  Stykker.  Det 
er  just  ingen  Sag,  man  løber  ganske  let  fra;  man  maa  nøj- 
agtig afmaale  Ladningen  af  Sprængbomulden ,  dels  for  at 
kunne  sprænge  Kanonen,  dels  for  at  Stumperne  ikke  skulle 
flyve  for  vidt  omkring.  Det  ser  næsten  ud  til,  at  vort 
Torpedomandskab  er  mere  bange  for  at  tage  for  lidt  end 
for  meget;  thi  vi  høre  to,  tre  Stumper  suse  omkring  Ørene 
paa  os. 

Nu  kunne  vi  se  »Chateau-Renaud«  og  »Saone«, 
som  begge  ere  velbeholdne;  paa  venstre  Bred,  lige  for  deres 

Bredsider,  opdage  vi  en  forskanset  Lejr;  den  er  forladt, 
staar  i  Flammer  og  viser,  at  vore  Kammerater  heller  ikke 
have  ligget  paa  den  lade  Side. 

Den  27de  Avgust.  Paa  Reden  foran  Kimpai- 
Passagen.  —  I  Morges  tidlig  gik  Landgangskompagnierne 
fra  vort  Skib  og  fra  »Villars«  i  Land  ved  Byen  Mingan. 
Landgangen  gik  for  sig  uden  Modstand;  Byen  var  forladt 
paa  nogle  faa  Beboere  nær,  som  toge  Flugten  ved  Synet 
af  vort  Mandskab.  Man  sprængte  Resten  af  de  Stykker, 
hvormed  Værkerne  i  Nærheden  af  Husene  vare  monterede. 
Da  man  atter  gik  i  Baadene,  faldt  der  dog  nogle  Skud  fra 
den  Højde,  som  behersker  Mingan,  men  nogle  Skud  fra  vore 
sex  Tommers  Stykker  skræmmede  hurtig  disse  Skytter,  og 
vort  Mandskab  vendte  tilbage  i  Ro  og  Fred. 

•  Kl.  9V2  lette  vi  paa  ny  og  lade  bag  os  fuldstændig  i 
Ruiner  denne  Mingan-Passage,  Kineserne  havde  sat  saa  stor 
Lid  til.  Landsbyen  og  Batterierne  vedblive  at  brænde  og 
dækkes  af  en  tyk  Røgsky,  hvis  Hvirvler  maa  vække  alvor- 
lige Tanker  hos  Forsvarerne  af  Kimpai-Strædet,  som  vi 
endnu  have  at  tilbagelægge,  just  ikke  paa  nogen  videre  be- 
kvem Maade,  men  alt  synes  os  nu  saa  simpelt,  at  ingen 
betvivler  Admiralens  endelige  Held. 

Vi  passere  »Saone«  og  »Chåteau-Renaud«  og  kaste 
Anker  foran  Kimpai-Passagen  i  Slaglinje  med  »Duguay- 
Trouin«  og  »laTriomphante«  i  Spidsen.  Foran  os  have 
vi  den  snævre  Kanal,  hvorigjennem  Floden  løber;  paa  højre 
Side  strækker  sig  en  stor  Mur  næsten  lige  fra  Bredden  op 
mod  en  lille  Højde,  hvor  nogle  Træer  beskygge  en  Pagode; 
her  fra  gaar  Muren  videre  op  til  en  temmelig  høj  Tinde, 
hvor  et  stort  Flag  vajer  lige  over  Fortet  Kimpai.  En 
Smule  til  hejre  og  ved  Siden  af  denne  Tinde  faa  vi  Øje 
paa  en  forskanset  Lejr,  der  er  opkastet  paa  den  Skrænt,  som 
vender  mod  os;  Lejren  ligger  ganske  fortrinlig  i  Læ  for 
Skud  fra  Angribere,  som  komme  fra  rum  Sø;  men  i  nær- 
værende Tilfælde  afgiver  den  ogsaa  en  fortræffelig  Skydeskive 

for  os.  Nede  fra  Kysten  paa  venstre  Side  sender  et  gammelt 
Batteri  os  nogle  runde  Kugler;  man  ser  først  Glimtet,  og 
nogle  Øjeblikke  senere  slaa  Kuglerne  Smut  hen  over  Vand- 
fladen, men  stoppe  for  øvrigt  op  i  respektabel  Afstand  fra 
os.  Venstre  Bred,  tværs  for  os,  er  meget  høj  og  bevoxet 
med  Kratskov,  men  stadig  væk  kommer  ingen  Skytte  her 
til  Syne;  højre  Flodbred  er  derimod  meget  flad;  den  dannes 
af  Øen  Vonfu,  og  her  er  intet  Forsvarsværk  opkastet. 

Ved  Foden  af  Fortet  Kimpai  ligge  talrige  Dschunker 
til  Ankers  i  Uorden;  Admiralen  frygter  aabenbart  for  at  se 
dem  anvendte  til  at  afspærre  Passagen  lige  for  Næsen  af  os, 
og  han  giver  Officeren  for  Torpedomandskabet  fra  »Chå- 
teau-Renaud«  Ordre  til  at  sprænge  dem  i  Luften.  Sam- 
tidig lette  de  tvende  Kanonbaade  »Vip é re«  og  »iVspic« 
og  følge  Barkasserne  som  Dækning.  Foretagendet  gaar  let 
nok  fra  Haanden,  Dschunkerne  begynde  at  brænde  og 
springe  i  Luften;  men  pludselig  kommer  et  stort,  rødt  og 
hvidt  Banner  frem  paa  venstre  Flodbred,  lige  for  vore  Kanon- 
baade, Skyttekjæder  formere  sig  paa  Højderne,  og  Geværernes 
Knitren  lader  sig  høre.  Samtidig  ser  man  et  stort  Antal 
Soldater  komme  frem  bag  Muren  ved  Kimpai-Fortet;  snart 
er  Muren  fuldstændig  besat  fra  Ende  til  anden,  og  gjennem 
vore  Dobbelt-Kikkerter  kunne  vi  følge  alle  deres  Bevægelser; 
de  løfte  forsigtig  Hovedet  over  Murkanten,  fyre  og  forsvinde. 
Kuglerne  regne  ned  omkring  »Vipére«  og  »Aspic«,  og 
vi  begynde  alvorlig  at  foruroliges  for  deres  Mandskab;  thi 
Muren  behersker  fuldstændig  Kanonbaadenes  forsvarsløse 
Dæk.  Vort  Skib,  »Villars«  og  »Volta«  sende  Projektiler 
mod  Muren  og  den  forskansede  Lejr;  men  vi  ligge  næsten 
i  en  Fjerdingvejs  Afstand,  og  Muren  er  opfort  helt  oppe 
paa  Toppen,  saa  det  kræver  Tid  at  regulere  vor  Skydning, 
og  trods  nogle  vel  rettede  Skud  forlade  Kineserne  ikke 
Pletten. 

Heldigvis  er  Historien  forbi,  alle  de  truende  Dschunker 
ere  borede   i  Sænk  eller  stukne  i  Brand,    og  Barkasserne 

vende  tilbage  under  Dækning  af  Kanonbaadene ;  da  »As pi  c« 
passerer  tæt  forbi,  raaber  Kaptejnen  paa  vor  Opfordring 
til  os,  at  han  ikke  har  nogen  saaret  om  Bord,  men  at 
næstkommanderende  paa  »Vi per e«  er  alvorlig  saaret. 

Medens  dette  forefaldt  paa  højre  Bred,  foretog  Admi- 
ralen med  »Duguay-Trouin«  en  Rekognoscering  tæt  op 
mod  Strædet;  han  begyndte  en  let  Kanonade  mod  de  nær- 
meste Batterier  og  vendte  før  Flodens  Begyndelse  tilbage 
til  Ankerpladsen. 

Man  skulde  næsten  tro,  at  Kineserne  havde  sat  deres 
sidste  Haab  til  Forterne  ved  dette  Kimpaistræde;  thi  vi 
skulde  her  mode  en  Modstand  som  ingensteds  tidligere; 
hvis  det  nu  blot  var  faldet  Kineserne  ind  at  besætte  Høj- 
derne med  Skytter,  som  havde  kunnet  beskyde  os  ved  Ud- 
sejlingen, vilde  vi  her  have  haft  tiere  saarede  end  i  alle  de 
foregaaende  Kampe;  thi  vore  Skibsdæk  vare  fuldstændig 
ubeskyttede  mod  Geværilden. 

I  Aften  vedvarer  det  smukke  Vejr,  og  der  hersker  over- 
alt den  fuldstændigste  Ro.  Ildebrandene  ved  Mingaustrædet 
udslukkes  i  Masser  af  Røg;  ved  Foden  af  Fort  Kimpai  ser 
man  Dschunkerne  i  Brand,  men  i  Land  skimtes  ikke  et 
Lys.  Paa  hejre  Flodbred,  næsten  lige  for  vor  Skibsside, 
synes  en  hvidklædt  Kineser  at  ville  følge  Kysten  og  gaa 
op  ad  Floden ;  Admiralen  har  imidlertid  givet  den  bestemteste 
Ordre  til  at  afbryde  enhver  Forbindelse  mellem  Flodmun- 
dingen og  Pagodeøen  —  man  har  i  Forgaars  afbrudt  Telegraf- 
linjen — ,  og  en  Officer  forlanger  derfor  en  Bosse  og  sender 
den  spaserende  til  Advarsel  en  Kugle,  som  slaar  ned  for 
hans  Fødder.  Man  ser  ham  standse  og  se  omkring  sig 
uden  Begreb  om,  hvad  der  er  i  Gjærde  mod  ham;  men  da 
han  fortsætter  sin  Vej,  hentes  andre  Bøsser  frem,  og  andre 
Officerer  hengive  sig  til  samme  Sport;  uden  at  ane  det  af- 
giver den  brave  Mand  i  sin  hvide  Kjortel  et  fortrinligt  Maal 
mod  Bjærgenes  sorte  Baggrund.  Over  for  denne  Beskydning 
fatter  han  endelig  til  alt  Held  sin  Stillings  Vanskelighed  og 

vender  om,  stadig  med  største  Ro  og  uden  at  blive  ramt. 
Under  sin  Bortgang  ser  han  nærmest  ud  som  en  brav 
Borgermand,  der  har  taget  sig  en  Tur  for  at  trække  frisk 
Luft  og  nu  vender  hjem  i  meget  daarligt  Lune,  fordi  det 
er  blevet  Regnvejr. 

I  Eftermiddags  kom  »Vigilans«  med  Admiral  Dowell 
ned  fra  Pagodeøen;  han  vilde  rimeligvis  blot  se,  hvor  langt 
vi  vare  naaede,  og  vendte  næsten  strax  tilbage  uden  at  gaa 
for  Anker.  Englænderne  have  kunnet  beundre  vort  Værk  i 
de  sidste  Dage. 

Den  28de  Avgust.  Til  Ankers  foran  Kimpai- 
strædet.  —  I  Morges  lettede  »Duguay-Trouin«  og  »la 
Triomphante«  paa  ny,  gik  længere  ind  i  Strædet  og 
kastede  Anker  næsten  ved  Udgangen.  Kanonaden  tager 
atter  sin  Begyndelse,  men  vi  se  kun  faa  Skud  fra  Land, 
hvorimod  vore  Skibe  ere  hyllede  i  Røg;  momentvis  følge 
Skuddene  med  kortere  eller  længere  Mellemrum,  men  Skyd- 
ningen hører  ikke  op  før  Kl.  8V2. 

Kl.  7  overdøver  et  frygteligt  Brag  Lyden  af  de  ni 
Tommers  Kanoner.  En  sort,  uhyre  Røgsky  hæver  sig  over 
Fort  Kimpai  og  taber  sig  langsomt  i  den  rolige  Luft,  som 
tvende,  mægtige  Paddehatte,  satte  oven  paa  hinanden.  Dette 
Syn  holder  sig  i  nogen  Tid,  dernæst  spreder  alt  sig:  det 
var  Krudttaarnet  paa  Kimpaifortet,  som  gik  til  Vejrs. 

Nogle  Øjeblikke  senere  gik  det  samme  for  sig  paa 
venstre  Bred;  vi  ere  dog  nu  alt  for  fjærne  til  at  kunne  se, 
hvad  der  forefalder  hist  nede;  dog  letter  »Lynx«  og 
»Aspic«  og  gaa  ind  i  Strædet. 

Man  kan  se  dem  manøvrere  for  at  nærme  sig  venstre 
Bred,  hvor  fra  der  undertiden  falder  et  Par  Bøsseskud,  som 
besvares  af  Kuglesprøjterne  i  Merset.  Admiralen  sender 
rimeligvis  ogsaa  sit  Torpedomandskab  i  Land;  men  vi  maa 
holde  os  til  tomme  Gisninger  og  afgive  blot  simple  Til- 
skuere denne  som  den  foregaaende  Dag. 

I  Aftenens  Løb  se  vi  ikke  længere  noget  til  »Duguay- 
Trouin«  og  »la  Triomphante« ,  som  rimeligvis  ere 
gaaede  til  Ankers  en  Smule  uden  for  Strædet  og  klos  op 
til  det  pansrede  Batteri,  som  nu  ligger  i  Ruiner.  Henimod 
Kl.  sex  bliver  en  af  de  faa  Dschunker,  som  endnu  ere  i 
Brand  under  Fort  Kimpai,  sat  i  Drift  af  Kineserne;  vi  se 
den  forsvinde  bag  Pynten  paa  hejre  Flodbred,  men  den  vil 
næppe  bringe  vore  Skibe  i  stor  Fare,  ja  Dschunken  er  rime- 
ligvis ikke  engang  naaet  saa  langt  frem,  siden  vi  ikke  kunne 
høre  dem  fyre  los  paa  den. 

29de  Avgust.  Om  Bord  paa  »D'Estaing«. 
MatsousRéd.  —  I  Morges  fortsatte  man  en  let  Kano- 
nade mod  Højderne  ved  Kimpai  og  paa  venstre  Flodbred. 
Kl.  to  om  Eftermiddagen  lettede  alle  Skibe  og  begave  sig 
langsomt  paa  Vej  nedad  mod  Flodmundingen.  Under  Farten 
forbi  det  hvide  Fort  kunde  vi  beundre  Virkningen  af  »Tri- 
omphantes«  Artilleri;  Batterierne  ere  ødelagte  med  en 
mathematisk  Regelmæssighed,  ikke  et  Skud  er  gaaet  til 
Spilde.  Endnu  mere  interessant  er  Fort  Kimpai;  det  hen- 
ligger i  en  fuldstændig  ødelagt  Stand;  paa  Toppen  antyder 
et  sort,  rygende  Hul  Krudttaarnets  Plads;  alle  Huse  ligge 
i  Ruiner,  og  Kasematterne  ere  sprængte;  det  pansrede 
Batteri  fremviser  sit  ødelagte  Brystværn;  det  var  bygget 
af  gamle  Kanoner,  anbragte  lodrette  over  hverandre  og 
samlede  ved  et  tykt  Murværk;  Kanonerne  ere  skjulte  under 
Ruinerne,  men  i  Gaar  Aftes  sprængte  man  deres  Bundstykker. 
Midt  mellem  Ruinerne  ligge  spredtvis  Ligene  af  nogle  Sol- 
dater og  nogle  Flagstumper;  Ilden  fortsætter  sit  Ødelæggel- 
sesværk  paa  nogle  Huse  i  Fortet,  og  Træerne  omkring 
Pagoden  have  tabt  en  Del  af  deres  Bladhang  i  Floden. 
Denne  Scene  staar  i  grel  Modsætning  til  det  Skue,  vi  havde 
en  Maaned  tilbage.  Alle  disse  Forter,  som  den  Gang 
svulmede  af  Liv,  ere  nu  forladte  eller  fyldte  med  Lig ;  deres 
smukke,  saa  vel  vedligeholdte  Skraaninger  ere  nu  pløjede 
og  ødelagte  af  vore  Projektiler.     Vi  kunne  næppe  gjenfinde 

det  Sted,  hvor  fra  de  store  Stykker  paa  det  panserklædte 
Batteri  fulgte  os  med  en  saa  vedholdende  Iver:  ikke  et 
eneste  af  disse  Værker,  hvor  alle  disse  glimrende  Bannere 
vajede,  er  nu  urørt;  vore  ni  Tommers  Granater  have  gjort 
deres  Arbejde  godt,  og  Kineserne  ville  længe  have  travlt, 
før  de  kunne  gjengive  Strædet  dets  tidligere  truende  Ud- 
seende. 

Vi  passere  langsomt  »Duguay-Trouin«  og  »la 
Triomphante«,  som  ligge  for  Anker  i  Kanalen  og  spredt- 
vis  fortsætte  deres  Kanonade  mod  de  tvende  Kyster, 
overalt  hvor  nogle  Skytter  monne  komme  til  Syne.  Vi  tabe 
dog  snart  Strædet  af  Sigte,  og  hinsides  Sandrevlen  faa  vi 
Øje  paa  vor  0  Matsou,  vi  saa  længe  have  tabt  af  Sigte,  og 
hvor  der  nu  ligger  nogle  Skibe  for  Anker. 

Vi  naa  Ankerpladsen,  hvor  vi  gjenfinde  »la  Niv.e«, 
»le  Drac«  og  »la  Galissoniére«.  Sidstnævnte  Skib  er 
ikke  blevet  begunstiget  under  de  forløbne  Kampe;  det  blev 
forsinket  af  et  Uvejr,  kunde  ikke  tids  nok  naa  Floden,  og 
da  det  den  25de  indfandt  sig  foran  Kimpaistrædet,  blev  det 
stærkt  beskudt  fra  det  pansrede  Batteri.  I  det  Øjeblik  »la 
Galissoniére«  forandrede  Ankerplads,  faldt  en  Granat  tæt 
ved  Gangspillet  og  dræbte  en  Mand;  heldigvis  havde  Kine- 
serne efter  Sædvane  ikke  fyldt  deres  Projektil;  thi  hvis  det 
var  sprunget,  vilde  det  have  gjort  Halvdelen  af  Besætningen 
ukampdygtig.  Dette  uheldige  Forsøg  har  i  det  mindste 
godtgjort,  hvor  stor  Vanskelighed  vi  vilde  have  haft  ved  at 
forcere  dette  Stræde,  som  var  saa  fortrinlig  forsvaret  mod 
en  Fjende,  der  segte  at  trænge  op  ad  Floden;  man  kan  der- 
for vel  fatte  Kinesernes  Harme  ved  at  se  denne  Opdyng- 
ning  af  Forsvarsværker  gjort  afmægtig  og  med  Lethed  øde- 
lagt af  dem,  hvem  de  syntes  at  true. 

Da  »Duguay-Trouin«  i  Aftes  ankom  paa  Reden, 
mandede  alle  Skibene  Ræer  og  raabte  »Leve  Admiralen«. 
Det  var  ikke  et  Raab  paa  Kommando,  men  det  kom  fra 
Hjærtet.    Alle  disse  brave  Mænd  tilbede  deres  Admiral,  og 

det  er  vel  forstaaeligt ;  thi  han  er  i  Besiddelse  af  alt,  hvad 
der  kan  vinde  en  Soldat.  Altid  er  han  den  første  i  Kampen; 
iført  sin  blaa  Jakke  og  med  sin  Straahat,  som  nu  er 
smykket  med  »Volt as«  Mærke,  har  han  hele  Tiden  opholdt 
sig  paa  »Duguay-Trouins«  Kommandobro,  som  han  den 
23de  færdedes  paa  »Volta s«  Agterskib,  hvor  Kineserne 
overvældede  ham  med  deres  Projektiler. 

Og  Officererne,  skulle  ikke  vi  dele  vort  Mandskabs 
Begejstring  for  Sejrherren  ved  Futsheu?  Hans  Ordrer  ere 
i  den  Grad  nøjagtige,  bestemte  og  tydelige,  at  de  stadig 
synes  lette  at  udføre,  og  den  Maade,  hvorpaa  han  modtager 
os  ved  Tilbagekomsten,  er  bedre  end  en  lang  Taksigelse  og 
bringer  os' til  at  glemme  alle  Anstrængelser  og  alle  Farer. 
Skjønt  han  er  stillet  i  Spidsen  for  en  talrig  Eskadre  og  op- 
tagen af  de  alvorligste  Sager,  fornægter  han  dog  aldrig  sit 
smilende,  forekommende  Væsen;  hans  Fasthed  dølger  sig 
bag  en  saa  stor  Hjærtelighed,  at  hans  Ordrer  ligne  Forma- 
ninger og  Raad,  og  dog  føler  man,  at  enhver  Indvending 
vilde  være  unyttig.  Naar  Admiralen  betror  os  et  Hverv, 
derpaa  rækker  os  Haanden  og  siger:  »Det  forstaar  sig;  ikke 
sandt,  min  Ven?«  er  det  eneste  Svar,  som  kommer  over 
vore  Læber:  »Vist  nok,  Hr.  Admiral!«  og  vi  gaa,  hvor  hen 
han  sender  os,  og  med  en  Tillid,  vi  ikke  nærede  ved  vor 
Indtræden.  Han  har  med  et  Par  Ord  indgydt  os  en  Del 
af  sin  brændende  Iver;  vi  føle  os  støttede  af  hans  Omsorg 
og  føle  Tillid  til  den  store  Overbærenhed,  man  træffer  hos 
ham  som  hos  alle,  virkelig  overlegne  Mænd. 

31te  Avgust.  Om  Bord  paa  »d'Estaing«. 
Matsous  Red. 

I  Gaar  udgik  følgende  Dagsbefaling : 

»Officerer  og  Mandskab! 

I  have  fuldført  en  Vaabendaad,  Marinen  med  rette  kan 
være  stolt  af.  Kinesiske  Krigsskibe,  Krigsdschunker,  Torpedo- 
baade,  Brandere,  alt,  hvad  der  syntes  at  true  os  ved  Pagode- 


392  Krigsscener  fra  Tongkin. 

øens  Havn,   er  forsvundet.     I   have  bombarderet  Arsenalet, 
I  have  ødelagt  alle  Batterier  ved  Minfloden. 

Over  for  eders  Tapperhed  og  Energi  har  ingen  Hindring 
vist  sig  uovervindelig.  Frankrig  beundrer  eders  Bedrifter. 
I  have  vundet  dets  Erkjendtlighed  og  Tillid,  og  det  gjør 
Regning  paa  nye  Bedrifter  fra  eders  Side. 

Courbet.« 


Pescadores-Øerne.  —  Slutning. 

Vi  have  i  det  foregaaende  gjengivet  nogle  fordringsløse 
Skitser  fra  forskjellige  Deltagere  i  de  langtrukne  Kampe 
mod  Tongkin  og  Kina  og  skulle  hertil  knytte  et  Par  Sider 
om  Felttogets  endelige  Afslutning. 

Admiral  Courbets  heldige  Kampe  paa  Minfloden  gjorde 
dog  ikke  et  saa  overvældende  Indtryk  paa  Hoffet  i  Peking, 
at  det  herved  skulde  bevæges  til  at  vise  Eftergivenhed 
mod  Frankrig,  og  da  den  franske  Regering  inderlig  ønskede 
at  faa  en  Ende  paa  Krigen  og  atter  optog  Underhandlingerne, 
opskruede  den  kinesiske  Regering  naturligvis  til  Gjengjæld 
i  den  Grad  sine  Fordringer,  at  Frankrig  blev  nødsaget  til 
atter  at  optage  sine  krigerske  Foretagender.  Det  viste  sig 
imidlertid  snart,  saa  vel  paa  Formosa  som  i  Tongkin,  at 
den  for  Haanden  værende  franske  Styrke  var  utilstrækkelig, 
nye  Troppemasser  maatte  atter  afgaa  i  Slutningen  af  1884, 
og  ferst  i  Begyndelsen  af  det  næste  Aar  kunde  General 
Briére  de  ITsle,  som  nu  førte  Overbefalingen,  atter  rykke 
frem  mod  det  omtvistede  Langson;  han  sejrede  i  flere 
Træfninger,  og  den  13de  Februar  1885  faldt  den  skæbne- 
svangre Fæstning,  hvorpaa  General  Negrier  med  sin  Brigade 
rykkede  videre  frem,  medens  Briére  de  l'Isle  atter  vendte 
tilbage  til  Hanoi. 

Atter  havde  Franskmændene  gjentaget  den  uheldsvangre 
Manøvre  at  gaa  tilbage  med  Hovedstyrken,  og  atter  fulgte 
Straffen  lige  i  Hælene.  Da  General  Negrier  den  23de 
Marts  angreb  Kinesernes  befæstede  Lejr  ved  Banglo,  blev 
han  slaaet,  maatte  trække  sig  tilbage  til  Langson  og  havde 
nu  kun  6000  Mand  at  stille  mod  Fjendens  overlegne  Styrke, 
der  vistnok  overdrevent  blev  anslaaet  til  60,000  Mand. 
Negrier  var  derhos  selv  bleven  haardt  saaret,  og  Oberst 
Herbinger,  som  overtog  Kommandoen,  gav  den  hejst  over- 
ilede Befaling  at  remme  Langson  og  gaa  tilbage  til  Del- 
taet, en  Ordre,  der  blev  udfert  med  saa  stort  Hastværk,  at 
man  endog  ofrede  Krigskassen  og  den  sterste  Del  af  x^r- 
tilleriet. 

Skjønt  Briére  de  l'lsle  snart  saae  sig  i  Stand  til  at 
afsende  beroligende  Efterretninger,  som  godtgjorde,  at  Kine- 
serne slet  ikke  fortsatte  deres  Fremrykning,  afgik  dog  nye 
Forstærkninger  til  Tongkin,  og  der  blev  udnævnt  en  ny 
Overanfører,  General  Courcy,  under  hvem  Briére  de  Plsle 
skulde  forblive  som  Brigadegeneral.  Trods  de  truende  Ud- 
sigter til  en  fortsat  Krig  undertegnedes  samtidig  nye  Freds- 
præliminærer  i  Paris,  og  allerede  den  7de  April  indleb  en 
Depeche,  at  de  kinesiske  befuldmægtigede  havde  antaget 
dem  og  afsluttet  en  Overenskomst  herom  med  den  franske 
Sendemand  Paten6tre.  I  Følge  denne  opherte  Fjendtlig- 
hederne, Kina  overlod  Frankrig  hele  Tongkin  og  begyndte 
den  20de  April  at  remme  det,  hvorimod  Frankrig  gav  Af- 
kald paa  den  tidligere  fordrede  Krigsskadeserstatning  og 
skulde  rømme  Formosa  en  Maaned  efter  den  egentlige  Freds- 
afslutning.  Den  18de  Juni  undertegnedes  derpaa  den  ende- 
lige Fred.  Af  Navn  blev  vel  Kinas  Overhøjhed  over  Annam 
anerkjendt,  men  til  Gjengjæld  var  der  givet  Adgang  til 
Landhandel  med  Kina  i  Langson  og  Lavkai,  og  det  med 
lavere  Toldsatser  end  i  Søstæderne.  At  Kampen  dog  ikke 
strax  herte  op,  at  de  franske  Tropper  ogsaa  efter  Fredslut- 
ningen   maatte  kæmpe  ved  den  rede  Flod  mod  Oprererne 

af  »det  sorte  Flag«,  saaledes  indtage  det  befæstede  Thanmoi 
med  Storm  (den  24de  Oktb.),  gjorde  ingen  Forandring  i 
Forholdet  til  Kina. 


Vi  vende  atter  tilbage  til  den  heltemodige  Courbet, 
som  under  Landkrigens  Omskiftelser  flere  Gange  havde 
V  kæmpet  mod  Kineserne  paa  Formosa  og  den  8de  Marts  1885 
erobret  Kelung.  Den  3dje  April  træffe  vi  ham  med  en  Del 
af  Flaaden  paa  Reden  ved  Makung,  en  lille  By  paa  Pesca- 
dores-Øerne  i  Formosastrædet.  Vi  give  her  endnu  engang 
RoUet  de  l'Isle  Ordet. 

Mod  Syd  faa  vi  Pescadores-Øerne  i  Sigte;  man  maa 
være  ganske  i  Nærheden  for  at  opdage  dem;  de  ere  nemlig 
overordentlig  lave,  kun  mod  Nord  rage  nogle  Smaahøje  frem. 
Da  vi  komme  paa  Bredsiden  af  den  største  0,  opdage  vi 
under  den  lidet  høje  Kyst  Masterne  af  flere  Skibe  paa 
Reden  ved  Makung.  Vi  gjenkjende  dem  snart;  dér  ligge 
»rånnamite«,  »la  Triomphante«  og  »Bay ard«;  Ma- 
sterne ere  nedtagne  og  alle  Skibe  slagfærdige;  kun  »Bay ard« 
har  stukket  en  lille  Påpeg ojemast  op,  paa  hvis  Top  Vice- 
admiralens Flag  vajer;  her  er  tillige  hejset  en  Tønde,  hvor 
Admiralen  tager  Plads  for  bedre  at  kunne  iagttage,  hvad 
der  foregaar  paa  Land. 

Vi  vedblive  at  holde  vor  Kurs  for  at  komme  ind  paa 
Reden;  for  os  have  vi  Fyret  paa  Li-tsi-tah- Pynten,  tæt  ved 
hvilken  der  er  opslaaet  en  forskanset  Lejr,  hvor  det  franske 
Flag  vajer.  »La  Vipére«  ligger  til  Ankers  lige  foran;  vi 
komme  ind  paa  Reden  og  kaste  Anker  bag  »Bayard«. 
Admiralen  opholder  sig  for  Øjeblikket  i  sit  improviserede 
Observatorium;  Tropperne  ere  nemlig  i  Land  og  sysselsatte 
med  Ødelæggelsen  af  de  fjendtlige  Forter.  Tvende  af  disse 
Forter  forsvare  Indløbet  til  Bugten  ved  Makung;  det  største 

er  opført  paa  Nordpynten,  og  vi  kunne  se,  at  dets  Batterier 
ere  gjennemhullede  af  Granater  og  delvis  ødelagte;  bag  ved 
ligger  den  lille  By  Makung,  hvor  nogle  Huse  brænde. 

Indtagelsen  af  Pescadores-Øerne  kommer  uheldigvis  en 
Smule  for  sent,  eftersom  Fredspræliminærerne  allerede  ere 
undertegnede;  men  efter  alle  Sømænds  Udsagn  er  den  en 
af  Courbets's  smukkeste  Operationer;  den  var,  som  sædvan- 
ligt, længe  forud  overvejet,  og  kun  Mangelen  paa  fornødent 
Mandskab  har  tvunget  Admiralen  til  at  opsætte  Erobringen 
af  dette  Punkt,  hvor  hans  Eskadre  kunde  finde  en  fortrinlig 
Vinterhavn,  og  som  ligger  fortræffelig  til  at  blokere  For- 
mosa  og  derhos  behersker  hele  Kanalen  mellem  denne  store 
0  og  den  kinesiske  Kyst. 

Man  føler  sig  slaaet  af  Beundring  ved  at  gjennemlæse 
de  Dagsbefalinger,  som  gik  forud  for  Eskadrens  Togt  mod 
Pescadores-Øerne.  Admiralen  fremsætter  her  sin  Plan  med 
en  mathematisk  Nøjagtighed  og  en  Fremsynethed,  som  ikke 
lader  Tilfældet  noget  Spillerum;  trods  alle  indhentede  Op- 
lysninger herskede  endnu  Uvished  om  Existensen  af  et 
meget  stærkt  Batteri,  der  formentes  at  være  opkastet  i 
Bugten  ved  Siauki,  nord  for  Fyret,  og  i  saa  Fald  vilde  be- 
herske Indløbet. 

Ethvert  af  de  Skibe,  som  ledsagede  Admiralen,  fik  an- 
vist den  Ankerplads,  det  skulde  indtage,  saafremt  bemeldte 
Batteri  maatte  existere ;  det  var  Planen  Nr.  1 .  Hvis  Batte- 
riet derimod  ikke  var  til,  skulde  Skibene  indtage  Stillingerne 
efter  Plan  Nr.  2.  Et  Flag,  der  svarede  til  hver  af  disse 
Planer,  var  opgivet,  og  alt  efter  som  det  ene  eller  det  andet 
af  disse  Flag  maatte  blive  hejset,  skulde  Cheferne  rette  sig 
efter  den  første  eller  den  anden  Plan.  Admiralen  behøvede 
saaledes  ikke  at  udstede  nogen  Ordre  i  det  afgjørende 
Øjeblik. 

Alt  gik  for  sig  med  den  største  ^Regelmæssighed,  de 
kinesiske  Forter  bleve  ødelagte,  det  ene  efter  det  andet, 
trods  en  meget  levende  Modstand,    uden  at  noget  af  vore 

Skibe  ramtes  af  et  eneste  Projektil,  og  især  uden  at  faa 
nogen  Mand  saaret,  en  Ting,  der  altid  laa  Admiralen  særlig 
paa  Hj ærtet.  De  kinesiske  Batterier  vare  opførte  efter  de 
nyeste,  i  Evropa  antagne  Methoder;  da  største  Parten  af 
Stykkerne  vare  anbragte  bag  Brystværn  uden  Skydeskaar, 
varede  det  længe,  før  man  fik  dem  demonterede,  og  først 
da  Revolverkanonerne  overvældede  dem  med  deres  Kugler, 
kunde  man  tvinge  Betjeningen  til  at  indstille  Ilden.  For- 
svarsplanen  var  udkastet  og  sat  i  Værk  af  en  engelsk  Of- 
ficer, hvis  Dagbog,  regelmæssig  ført  Dag  for  Dag,  man  har 
fundet  i  Makungs  Fort. 

Ogsaa  Landgangen  er  løbet  fuldstændig  heldig  af;  i 
Aftes  har  Kommandant  Lange  kunnet  melde  Admiralen,  at 
han  har  sprængt  en  forskanset  Lejr,  hvor  der  forefandtes 
store  Forraad. 

Admiralen  har  givet  mig  Ordre  til  at  optage  et  Kort 
over  Indreréden  ved  Makung,  da  der  kun  existerer  et  meget 
lille  engelsk  Kort;  derpaa  skal  jeg  fuldstændiggjøre  mit 
Arbejde  med  en  Optagelse  af  hele  den  store  Bugt  Ponghu, 
som  ligeledes  danner  en  fortræffelig  Ankerplads.  Til  min 
Raadighed  har  jeg  »la  Vipére«  og,  saafremt  dette  Skib 
maatte  blive  optaget,  »Fei-ho«,  som  ganske  særlig  er 
indrettet  for  hydrografiske  Arbejder. 

Med  Glæde  gjensaa  jeg  alle  mine  gamle  Bekjendte  om 
Bord  paa  »Bayard«;  jeg  kunde  hjærtelig  ønske  dem  til 
Lykke,  og  de  havde  Nyt  at  fortælle  om  Affærerne  ved 
Sheipu  og  Ningpo.  Alle  disse  Fortællinger  vinde  særlig 
Interesse,  naar  man  hører  dem  af  selve  Heltene,  der  imid- 
lertid synes  at  finde  det  ganske  naturligt,  at  de  have  sat 
deres  Liv  paa  Spil  under  en  saadan  Admiral.  Jeg  synes 
ikke,  at  han  har  forandret  sig  stort;  han  er  maaske  en 
Smule  udmattet,  men  stadig  lige  ung  og  lige  munter.  Han 
synes  henrykt  over '  endelig  at  eje  en  Ankerplads ,  hvor 
Skibene  kunne  slukke  under  Kjedlerne,  hvad  de  da  ogsaa 
alle  have  skyndt  sig  med;   det  er  første  Gang  i  otte  Maa- 

neder,  at  »Bay ard«  har  været  i  Stand  hertil.  Alle  Skibe 
ville  gjøre  stort  Toilette,  hvad  de  trængte  stærkt  til,  og  de 
næstkommanderende   ville  fejre  hele  Orgier  i  Malerkunsten. 

Den  12te  April.  Makung,  om  Bord  paa  »la 
Vipére«.  —  Pescadores-Øerne  ere  meget  talrige;  men  de 
tre  vigtigste,  Fisher,  Pehoé  og  Ponghu,  omslutte  en  stor 
Bugt,  der,  som  sagt,  udgjer  en  fortrinlig  Ankerplads;  dog 
ere  disse  Øer  saa  lave,  at  Brisen  uhindret  farer  hen  over 
dem,  og  Havet  i  den  store  Bugt  kan  derfor  undertiden  være 
oprørt  nok  til  at  hemme  Landgangen. 

Paa  Øen  Ponghu  aabner  sig  den  lille  Havn,  ved  hvis 
inderste  Del  Byen  Makung  er  anlagt;  Ankerpladsen  er  her 
fortræffelig  og  Dybden  stor  nok  for  de  største  Panserskibe. 
Saa  snart  mit  Kort  var  færdigt,  antydede  Admiralen  en 
Række  Ankersteder,  som  give  otte  og  tyve  Skibe  tilstrækkelig 
Plads. 

Mit  Arbejde  blev  for  en  Dags  Tid  afbrudt  ved  en  Land- 
sætning, der  skulde  gaa  for  sig,  og  som  »la  Vipére«  skulde 
vaage  over.  Da  »d'Estaing«  forleden  Dag  krydsede 
mellem  Øerne,  fik  det  Fingre  i  et  lille,  skrækkeligt  engelsk 
Fartøj,  »Pingvinen«,  som  skulde  til  Formosa  med  ni 
Hundrede  kinesiske  Soldater  og  tvende  fornemme  Manda- 
riner; de  ulykkelige  Djævle  vare  pressede  sammen  i  nederste 
Rum  paa  den  lille  Kystfarer  og  vegeterede  her  i  det  for- 
færdeligste Smuds.  Først  vilde  man  udskibe  dem  for  at  se, 
om  Skibet  ikke  husede  Vaaben  og  Ammunition;  de  skulde 
da  sættes  i  Land  paa  en  Holm  ved  Port-Makung,  og  »la 
Vipére«  skulde  agere  Skildvagt.  Man  skiftede  imidlertid 
Sind,  og  de  fleste  Fanger  fordeltes  paa  Skibene,  hvor  de 
maa  forrette  Arbejde,  t.  Ex.  spule  Dækkene,  og  de  begynde 
at  vænne  sig  til  den  forandrede  Stilling;  men  de  faa  da 
ogsaa  deres  gode  Kost,  hvad  muligvis  tidligere  ikke  hver 
Dag  var  Tilfældet.  De  Kinesere,  som  bragtes  om  Bord  paa 
»Bay ard«,  forsøgte  dog  at  undvige;  man  havde  inde- 
spærret dem  i  et  Aflukke   paa  Dækket   og  sat   dem   under 

Tilsyn  af  Skildvagten;  nnen  heuimod  Midnat  gjorde  de 
Spektakler,  og  en  Del  af  dem  hoppede  i  Vandet;  Skild- 
vagterne raabte  nu  til  Vaaben,  og  Officererne  grebe  deres 
Kevolvere  og  styrtede  hurtig  op  paa  Dækket;  de  troede,  at 
der  var  en  Revolte  paa  Færde,  hvad  dog  heldigvis  ikke  var 
Tilfældet,  derimod  havde  sex  og  tredive  Kinesere  reddet  sig 
ved  Svømning;  .de  øvrige  have  med  Ro  fundet  sig  i  deres 
Skæbne  og  arbejde  meget  godt.  Den  hele  Historie  med 
»Pingvinens«  Beslaglæggelse  er  i  øvrigt  ganske  original. 
Admiralen  sendte  »d'P]staing«  ud  paa  Kryds,  i  det  han 
sagde  til  Chefen:  »Den  og  den  Dag,  til  det  og  det  Klokke- 
slæt skal  De  befinde  Dem  paa  det  og  det  Punkt;  dér  vil 
De  finde  »Pingvinen«  og  skal  føre  den  hid.«  Der  maa 
stikke  en  god  Portion  engelsk  Forræderi  herunder. 

I  Gaar  Aftes    (14de  April)   ankom    »Champlein«    og 
medbragte    en    officiel    Bekræftelse    om    Undertegnelsen    af 
Fredspræliminærerne.      Vi    beholde   Kelung   som    Pant,    til 
Tongkin  er  fuldstændig  rømmet,   men   der  er  ikke  Tale  om 
Pescadores-Øerne.      Hvis    vi    kunde    beholde    dem,    hvilken 
herlig  Position   vilde    det  da  ikke  være   over  for  Kina,    og 
hvilket   godt  Puds    at  spille  de   Herrer  Englændere!     Man 
kunde  her  indrette  et  militært  Etablissement  af  første  Rang, 
vi  kunde  beherske   hele  Formosastrædet,  afskære  den   store 
0  fra  Kysten  og  i  et  givet  Øjeblik  kaste  os  over  et  hvilket 
som  helst  Punkt  paa  Fastlandet.     Man  maatte  i  saa  Fald 
rigtignok  opkaste    frygtelige    Forsvarsværker,    og   man   har 
allerede  begyndt  at  gjøre  Udkast  dertil.     Naar  vi  en  Gang 
fik    os    rigtig   indrettede,    vilde    vi   være    en    stadig  Trusel 
mod  Peking  og  kunde   saaledes  opveje  en  eventuel  kinesisk 
Aktion  mod  Tongkins  Grænse.     Lad  os  haabe  paa,   at  Ki- 
neserne  ikke    forstaa    hele   Vigtigheden    af   denne  Position, 
og    at  de   ville  gjøre  os   en  lille  Foræring  med  disse  Øer, 
siden  det  virkelig  ser  ud  til,    at  vi  slet  ikke  ville  forlange 
noget  af  dem,  men  kun  gjøre  Regning  paa  deres  gode  Vilje. 

Admiralen  er  nu  bleven  syg  og  har  maattet  gaa  til 
Sengs.  Han  maa  rimeligvis  bukke  under  for  de  Anstræn- 
gelser,  han  i  de  sidste  Dage  har  underkastet  sig.  Han  er 
stadig  i  Land,  besøger  Ambulancen,  er  til  Stede  ved  Be- 
gravelserne, som  den  frygtelige  Koldfeber  desto  værre  gjør 
hyppige  nok,  inspicerer  Forterne,  som  man  gjer  i  Stand, 
sætter  Liv  i  de  forskjellige  Foretagender,  man  har  for  i 
Land,  ret  som  om  vi  for  stedse  skulle  okkupere  disse  Øer, 
kort  sagt,  han  udfolder  en  utrolig  Energi,  og  vil  trods  alle 
Eaad  ikke  skaane  sig  selv.  Han  spiser  næsten  ikke  mere, 
og  man  har  fra  Hongkong  maattet  hente  en  Malkeko,  da 
han  ikke  kan  taale  konserveret  Mælk.  Han  synes  dog  be- 
stemt paa  at  tage  til  Japan,  saa.  snart  »Turenne«  er  ind- 
truffet med  Admiral  Rieunier,  og  det  er  maaske  ogsaa  det 
bedste  Middel  til  at  faa  ham  hurtig  paa  Benene  igjen;  men 
han  er  ikke  den  Mand,  at  han  skulde  forlade  sin  Post,  saa 
længe  han  mener  at  kunne  gjøre  Nytte  paa  den. 

Den  Frygt,  der  skimter  igjennem  Rollet  de  l'Isles  Ord, 
skulde,  som  bekjendt,  gaa  i  Opfyldelse;  den  Ilte  Juni  afgik 
Courbet  ved  Døden.  »Bayard«  bragte  Heltens  Lig  tilbage 
til  Frankrig. 


Hvad  selve  Annam  angaar,  skulle  vi  endnu  tilføje  et 
Par  Ord.  Den  4de  Juli  indtraf  General  Courcy  i  Hoved- 
staden Hue  for  at  overrække  sin  Fuldmagt  som  Overgeneral 
og  træffe  de  fornødne  Foranstaltninger  til  Ordningen  af  det 
franske  Protektorat;  men  i  den  følgende  Nat  bleve  Fransk- 
mændene pludselig  angrebne  af  en  stor  Mængde  Annamiter. 
De  holdt  dog  tappert  Stand  mod  Overmagten,  sloge  Fjen- 
derne tilbage  med  et  tyvedobbelt  Tab,  og  Kejseren  og  hans 
Mister  Thuyet,  som  stode  i  Spidsen  for  Oprøret,  flygtede 
til  Bjærgene,  medens  Kejserens  Broder,  Regenten  Thuhong 
faldt  i  fransk  Fangenskab.     En  Onkel  af  Kejseren  Dhoxnan 

blev  nu  valgt,  der  dannedes  et  nyt  Ministerium  af  Frankrigs 
Tilhængere,  senere  indsattes  en  ny  Kejser,  som  antog 
Navnet  Dontkhant,  og  Frankrigs  Herredømme  synes  saaledes 
lidt  efter  lidt  at  befæstes,  hvorvel  der  i  flere  Provinser  er 
forefaldet  blodige  Forfølgelser  mod  de  kristne  Annamiter, 
Forfølgelser,  der  vidne  om,  at  Misfornøjelse  endnu  stadig 
gjærer  under  en  tilsyneladende  rolig  Overflade.  Hvilken 
Glæde  og  hvilke  Fordele  Frankrig  vil  høste  af  sin  nye 
Besiddelse,  er  stadig  problematisk;  men  sine  Tab  kan  det 
indregistrere,  blandt  de  sidste  den  berømte  Videnskabsmand 
P.  Bert. 

Medens  jeg  samlede  Stof  til  en  historisk  Skildring  af 
de  danske  Domkapitler,  baade  fer  og  efter  Reformationen, 
altsaa  baade  i  deres  Velmagts  Dage  og  i  deres  Forfald  — 
Domkapitlerne,  denne  mærkelige  Institution,  som  i  Middel- 
alderen havde  saa  stor  Betydning  i  forskjellige  Retninger, 
men  senere  er  saa  grundig  forsvunden,  at  der  ikke  er  mange 
andre  Minder  tilbage  om  den  end  Ordet  »Kapitelstaxt«  — , 
er  jeg  ved  disse  Undersøgelser  ogsaa  kommen  til  at  betragte 
de  øvrige  Selskabs-  og  Poreningsforhold,  som  de  vare  her  i 
Landet  i  ældre  Tid.  Blikket  fæstes  da  i  en  særlig  Grad 
ved  de  saakaldte  »Gilder«,  der  i  Middelalderen  spillede 
en  saa  stor  Rolle  i  Samfundet,  men  som  senere  tabte  deres 
Betydning,  medens  der  dog  endnu  findes  Spor  af  hine  For 
eninger,  af  hvilke  en  Del,  om  end  ikke  just  helt  ere  for- 
svundne, saa  dog  have  skiftet  Karakter,  i  det  de  dels  ere 
gaaede  over  til  at  blive  Haandværkerlav  og  Handelsforeninger, 
dels  —  maaske  efter  Aarhundreders  Søvn  —  ere  opvaagnedø 
som  Assuranceselskaber  og  Begravelseskasser ,  dels  kunne 
gjenfindes  i  senere  Tiders  Skydeselskaber*).     Ogsaa  vor  Tids 


*)  Allerede  her  kan  det  bemærkes,  at  det  „ko  ngelige  kjøben- 
havnske  Skydeselskab"    paa   Vesterbro    er    en    ligefrem 
Fortsættelse  af  det  i  Middelalderen  blomstrende  „Hellig  Tre- 
foldigheds  Gilde". 
Historisk  Arkiv.    I.    1887.  26 

Klubber  fere  Tanken  tilbage  til  Middelalderens  Gilder,  der 
til  en  vis  Grad  havde  samme  Formaal,  og  de  gejstlige 
Gilder,  de  saakaldte  »Kålen ter«,  ere  i  vore  Dage  op- 
dukkede i  en  ny  og  —  forhaabentlig  —  bedre  Skikkelse 
som  »Konventer«^. 

Gilderne  indtoge,  især  i  Middelalderen,  en  betydelig 
Plads  som  Faktorer  i  Samfundsforholdene,  ikke  alene  i  det 
borgerlige  og  kommunale  Liv,  men  ogsaa  paa  det  religiøse 
Omraade;  men  hvorledes  de  grebe  ind  i  saa  mange  af 
Livets  forskjellige  Forhold,  er  ikke  meget  kjendt;  de  fleste 
mindes  jo  nok  fra  Fædrelandshistorien,  at  Kong  Niels  1134 
blev  dræbt  af  Knuds  Gildebrødre  i  Slesvig,  fordi)  han 
efter  den  almindelige  Mening  havde  staaet  bag  ved  det 
Mord,  hans  Søn  Magnus  tre  Aar  i  Forvejen  havde  øvet  paa 
Knud  Lavard,  der  var  Formand  for  Gildebrødrene  i  Slesvig 
By;  men  for  mange  strækker  den  historiske  Kundskab  i 
denne  Retning  sig  ikke  meget  længere;  —  og  dog  øvede 
Gilderne  en  mere  almindelig  Indflydelse,  som  nok  giver  dem 
Krav  paa  at  betragtes  noget  nærmere. 

Hele  dette  Gilde  væsen  har  da  ogsaa  været  gjort  til 
Gjenstand  her  i  Landet  for  en  videnskabelig  Undersøgelse 
allerede  for  mere  end  hundrede  Aar  siden  (Kofod  Anker: 
Om  gamle  danske  Gilder  og  deres  Undergang,  Kbh.  1780), 
og  en  Tysker,  Professor  juris  Wilda  i  Halle,  har  1831 
udgivet  et  lærd  Værk  over  samme  Æmne:  »Das  Gilden- 
wesen  im  Mittelalter«,  der  fremkom  som  Besvarelse  af  en 
af  det  danske  Videnskabernes  Selskab  udsat  Prisopgave  herom, 
og  som  vandt  Prisen.  Disse  Værker  ere  nu  vel  i  Følge 
deres  hele  Natur  næppe  kjendte  synderlig  langt  ud  over  en 
snæver  Kreds  *) ;  enkelte  andre  Forfattere  have  senere  lejlig- 


*)  Det  sidst  udkomne  Værk  om  dette  Æmne:  Max  Poppe n- 
heim:  Die  altdånischen  Schatzgilden.  EinBeitragzur Rechts- 
geschichte  des  germanischen  Genossenschaft,  Breslau  1885.  er 
kommet  mig  for  sent  i  Hænde  til  at  kunne  benyttes  ved  Ud- 
arbejdelsen af  nærværende  Skildring. 

hedsvis  gjort  Gildevæsenet  til  Gjenstand  for  en  kortere 
Omtale*),  men  de  fleste  af  disse  Værker  ere  ikke  heller 
videre  kjendte;  i  flere  af  dem  findes  spredte  Oplysninger, 
som  ikke  haves  andensteds,  og  derfor  ere  benyttede  her. 

Naar  der  da  skal  forsøges  en  Skildring  af  Gilderne, 
som  de  formede  og  udviklede  sig  og  senere  aftoge,  da  maa 
det  forud  bemærkes,  at  her  ikke  vil  blive  opstillet  nye 
Synspunkter.  Hvad  her  skal  fremdrages,  er  kun  gamle 
Sager,  der  dog  maaske  ville  være  nye  for  de  fleste  Læsere. 


I.    . 

Gildernes  Oprindelse. 

Naar  man  nu  til  Dags  taler  om  et  Gilde,  tænker  man 
efter  vor  Tids  Sprogbrug  nærmest  paa  en  selskabelig 
Sammenkomst  (Julegilde,  Barselgilde,  Bryllupsgilde,  Eus- 
gilde,  Rejsegilde),  hvorved  Fortæringen  af  Mad-  og  Drikke- 
varer spiller  en  Hovedrolle,  hvilket  i  særlig  Grad  kommer 
frem  ved  saadanne  Ord  som  Pølsegilde,  Østersgilde,  Drikke- 
gilde-, en  Forsamling,  der  skilles  ad,  uden  at  Deltagerne 
have  nydt  enten  vaadt  eller  tort,  vil  man  nu  næppe  falde 
paa  at  kalde  et  Gilde.  Ogsaa  i  Oldtiden  var  Forholdet 
saaledes,  at  ikke  alene  enhver  Samling  af  Slægt  og 
Venner  selvfølgelig  medførte  Traktering  med  Mad  og  Drikke, 


*)  Her  skal  nævnes,  foruden  en  Del  større  Fædrelandshistorier 
(Suhm,  Allen,  Barfod):  Wedel:  Om  Gilder  og  Lav  i  Flens- 
borg, S.  1—7;  Rørdam:  Kjøbenhavns  Kirker  og  Klostre  i 
Middelalderen,  S.  359—382;  Ræd  er:  Danmark  under  Svend 
Estridsen  og  hans  Sønner,  S.  409—414;  Lorenzen:  Om 
Gildevæsenet  i  Byen  Slesvig,  i  Dansk  Maanedsskr.  1860,  IL, 
S.  168  o.  flg.;  Nyerup:  Hist-stat.  Skildr,  af  Tilst,  i  Danm. 
og  Norge  L,  S.  130—132;  N.P.Nielsen:  Hellig  Trefoldigheds 
Gilde  i  det  danske  Kompagni  o.  s.  v.,  S.  1—14,  samt  mange 
Topografier  og  de  forskjellige  „Samlinger". 

26* 

Og  da  især  dette  sidste*);  men  enhver  Handling,  der  fore- 
toges af  flere  i  Forening,  sluttedes  med  et  efter  Omstæn- 
dighederne afpasset  og  til  Forholdene  svarende  Gjæstebud. 
Det  var  ikke  alene  de  store  Ofre,  Juleblot  og  Midsommers- 
blot,  der  saaledes  endte  med  et  Festmaaltid ;  men  den 
selskabelige  Sammenkomst  havde  sin  'store  Betydning  ved 
paa  en  Maade  at  sætte  Segl  under  forskjellige  Overens- 
komster, saa  de  forst  da  fik  Ketsgyldighed ;  en  Son  kunde 
f.  Ex.  først  overtage  Arven  efter  sin  Fader,  naar  han  havde 
drukket  hans  Gravøl,  og  den  Skik,  der  endnu  er  bevaret,  at 
begge  Parter  efter  en  Handel,  f.  Ex.  Hestehandel,  drikke 
Lidkjøb(»Lid«,  gammel  Dansk=01)  stammer  fra,  at  Handelen 
først  ansaas  for  saa  afgjort,  at  den  ikke  kunde  omstødes, 
naar  denne  Ceremoni  var  iagttagen.  Naar  Folket  havde 
været  samlet  paa  Offerstedet  eller  paa  Tinge,  til  Rettergang 
eller  til  Lovgivning,  og  den  alvorlige  Del  af  Festen  var 
forbi,  samledes  man  om  Drikkebordet,  hvor  Hornene  gik 
rundt.  Saaledes  var  det  som  oftest  her  i  Norden,  hvor- 
imod det  hos  Germanerne,  efter  Tacitus's  Beretning,  var 
Skik,  at  de  holdt  deres  Raadslagninger  om  alvorlige  og 
vigtige  Sager  under  selve  Maaltiderne,  saa  at  de  altsaa  paa 
en  Maade  kunde  siges  at  forene  det  nyttige  med  det  for- 
nøjelige; ja  Herodot  fortæller  endog  om  et  Folk,  der  var 
saa  fremmeligt,  at  det  lod  alle  Sager  blive  —  hvad  vi  i 
vor  Tid  vilde  kalde  —  underkastede  to  Behandlinger,  den 
første  om  Aftenen,  naar  Folk  vare  berusede  ved  Gjæste- 
budet,  den  anden  Dagen  efter,  naar  de  vare  ædru;  dersom 
de  da  i  ædru  Tilstand  vedtoge,  hvad  de  havde  været  enige 


♦)  I  det  01  var  den  almindelige  Drik,  gik  Betegnelsen  „01"  over 
til  at  betyde  ethvert  Festmaaltid;  vi  finde  Ordet  i  forskjellige 
Sammensætninger:  Juleøl,  Fæstensøl,  Gravøl,  og  især  Barsel 
(o:  Barns-Øl,  saa  Ordet  „Barselgilde"  egentlig  er  en  fuld- 
stændig Tavtologi),  ligesom  endnu  forskjellige  Steder  omkring 
paa  Landet  et  Selskab,  hvortil  der  indbydes,  benævnes  „Bøjel'' 
(o:  Byde-01). 

om,  medens  de  vare  drukne,  mentes  det,  at  Sagen  havde 
vist,  den  kunde  staa  sin  Prøve  i  Livets  forskjellige  Forhold 
og  saaledes  være  værdig  til  at  faa  Lovskraft. 

Alle  Vegne  have  Menneskene  felt,  at  den  enkelte  Fa- 
milie ikke  kunde  være  sig  selv  nok,  men  trængte  til  at 
knytte  sig  sammen  med  Naboer  til  fælles  Hjælp  og  gj en- 
sidigt Forsvar;  det  var  Familierne,  der  paa  en  Maade  ud- 
videde sig,  og  saaledes  formede  Kommunerne  sig,  der  igjen 
ved  Sammenslutning  bleve  til  Stater.  Jo  mindre  Samfundene 
vare,  og  jo  mere  der  trængtes  til  Bistand,  desto  fastere 
maatte  de  enkelte  Medlemmer  knytte  sig  sammen,  og  desto 
mere  maatte  de  søge  at  sikre  sig  imod,  at  fremmede  og 
maaske  fjendtlige  Elementer  trængte  sig  ind;  det  er  saa- 
ledes maaske  ikke  helt  usandsynligt,  at  der  kan  ligge  noget 
til  Grund  for  den  Mening,  at  Frimureriet  kan  føre  sin  Op- 
rindelse tilbage  helt  til  den  Tid,  da  Jøderne  efter  Hjem- 
komsten fra  Babylon  sluttede  sig  fast  sammen  for  ved 
fælles  Hjælp  at  gjenopbygge  Jerusalems  Tempel,  og  at 
»Frimurertegnene«  skulle  stamme  fra  de  hemmelige  Tegn, 
Israeliterne  indbyrdes  havde,  for  at  sikre  sig  imod,  at  Sa- 
maritanerne fik  Lidpas  iblandt  dem. 

Vore  hedenske  Forfædre  sluttede  sig  da  ogsaa  tidlig 
sammen  til  »Gilder«,  et  oprindelig  nordisk  Navn,  der  ved 
den  angelsaksiske  Indvandring  til  England  i  det  femte  Aar- 
hundrede  fulgte  med  og  vandt  Borgerret  i  det  engelske 
Sprog,  ligesom  det  af  Normannerne  førtes  baade  til  Tysk- 
land, Frankrig  og  Italien.  Man  er  ikke  ganske  paa  det  rene 
med,  hvoraf  Ordet  egentlig  har  sin  Oprindelse,  —  om  det 
kommer  af  at  »gjælde«  o:  betale  (se  Ordet  Gjengjæld),  og 
at  altsaa  Gilderne  fra  forst  af  vare  Sammenskudsmaaltider, 
hvortil  enhver  Deltager  betalte  sin  Del,  —  eller  om  det 
muligvis  stammer  fra  det  gamle  Verbum  »gilla«  o:  vedtage, 
stadfæste,  bekræfte,  i  hvilket  Tilfælde  der  da  særlig  maa 
tages  Hensyn  til,  at  Gilderne  paa  en  vis  Maade  vare  Rets- 
Institutioner.     Hvilken  af  de  to  Afledninger  der  nu  fortjener 

Fortrinnet,  kan  egentlig  være  temmelig  ligegyldigt,  thi  ved 
Gilderne  i  Oldtiden  kom  begge  Sider  frem,  maaske  omtrent 
i  lige  høj  Grad. 

Kunne  vi  nu  end  saaledes  forfølge  Gilderne  helt  tilbage 
til  Hedenskabets  Dage,  er  det  dog  forst,  da  Kristendommen 
begyndte  at  vinde  Indgang,  at  vi  se  dem  træde  tydeligere 
frem;  de  kristne  dannede  Fremskridtspartiet,  medens  Hed- 
ningerne, der  saae,  at  Kristendommen  var  som  en  mægtig 
Bølge,  der  truede  med  at  opsluge  hele  den  gamle  Gudelære, 
vare  de  konservative  Elementer,  som  sluttede  sig  sammen 
for  at  bevare,  hvad  der  kunde  bevares  af  Hedenskabet;  der 
er  vist  saaledes  al  Grund  til  at  betegne  Jomsvikingernes 
Forbund  som  et  Gilde,  de  havde  sluttet  for  paa  den  Maade 
at  sege  at  opretholde  hedensk  Tro  og  hedenske  Sæder. 

Alt  som  Kristendommen  vandt  Fremgang,  kom  der  lige- 
som et  nyt  Præg  paa  Livets  forskjellige  Forhold;  pludselig, 
som  ved  et  Trylleslag,  kunde  de  jo  ikke  omdannes;  men 
man  ser  snart,  at  det  var  en  ny  Aand,  der  var  trængt  ind; 
her,  som  alle  Vegne,  omplantedes  mange  af  de  hedenske 
Skikke  paa  kristelig  Grund,  naturligvis  med  de  nødvendige 
Forandringer;  at  Thors  Hammertegn,  hvormed  Bægrene  til- 
forn signedes,  nu  forandredes  til  Korsets  Tegn,  er  ligesom 
et  Symbol  paa,  hvad  der  skete. 

Det  er  ganske  betegnende  med  Hensyn  til  Gilderne,  at 
det  egentlig  først  var  den  Gang,  da  Danmark  under  Knud 
den  store  traadte  i  nær  og  venskabelig  Forbindelse  med 
England,  at  Gilderne  begyndte  at  udvikle  sig  her  i  Landet; 
som  oven  for  bemærket  stamme  de  i  England,  og  det  lige 
til  Navnet,  oprindelig  fra  de  indvandrede  Skandinaver;  men 
da  hele  det  borgerlige  Livs  Forhold  tidlig  vare  blevne 
ordnede  og  udviklede  i  England,  var  ogsaa  Gildevæsenet 
kommet  til  at  blomstre  dér;  det  findes  saaledes  udtrykkelig 
anført,  at  baade  Kong  Knud  og  hans  Broder  Harald  vare 
Medlemmer  af  Broderskabet  ved  Kristkirken  i  Kanterbury. 
Det  kan  vel   ogsaa  nok  siges,   at   den  af  Knud  den  store 

oprettede  Hær  »Tinglid«  eller  »Tingmannalid«,  eller, 
som  den  maaske  rettest  maa  benævnes  »Vederlag«,  egent- 
lig har  været  at  betragte  som  et  »Gilde«,  bestaaende  af 
Medlemmer  paa  begge  Sider  af  Vesterhavet,  —  et  militært 
Selskab,  der  havde  sin  egen  Rettergang  i  Følge  »Veder- 
lagsretten«*),  —  et  Samfund,  der  af  mange  Grunde,  men 
især  fordi  det  var  kostbart  at  være  Deltager  i  det,  ikke 
kunde  undgaa  at  have  en  aristokratisk  Karakter,  tilmed 
naar  dets  egentlige,  faste  Formand  var  ingen  mindre  end 
Kongen  selv.  Det  kan  med  Sikkerhed  paastaas,  at  Knud 
den  stores  Tinglid  er  Oprindelsen  til  den  ældste  danske 
Adel,  saa  at  mere  end  én  Adelsslægt  vilde  kunne  være  be- 
rettiget til  at  føre  sin  Genealogi  helt  op  til  en  Stamfader, 
der  tjente  i  Kong  Knuds  Livvagt,  hvis  Love  for  øvrigt  ville 
vise  sig  at  have  indre  Slægtskab  med  Jomsborgernes  »Vi- 
kingebalk«,  men  selvfølgelig  kristelig  ændrede. 

Hvad  der  især  har  virket  til  Gildevæsenets  Opkomst 
paa  denne  Tid,  har  været  den  Omstændighed,  at  omtrent 
samtidig  med  Kristendommen  begyndte  ogsaa  Kjøbstæderne 
at  danne  sig,  og  vi  kunne  ligeledes  se  en  engelsk  Indflydelse 
i  denne  Retning,  ligesom  man  paa  den  anden  Side  ogsaa 
kan  sige,  at  Gilderne  kom  til  at  virke  paa  Kjøbstædernes 
Opkomst,  —  de  to  kom  i  hele  Middelalderen  til  at  gaa 
Haand  i  Haand ;  men  som  i  hin  Tid  Kirken  og  Gejstligheden 
greb  ordnende  og  styrende  ind  i  alle  det  borgerlige  Livs 
Forhold,  saaledes  blev  ogsaa  det  kristelige  og  kirkelige 
Element  fremtrædende  i  alle  Gilderne,  selv  i  dem,  hvis 
Hovedformaal  vare  rent  praktiske  eller  selskabelige;  ethvert 


')  Det  kan  vel  nu  anses  for  tilstrækkelig  godtgjort,  saaledes  af 
Kinch  i  „Aarbøger  for  nordisk  Oldkyndighed  og  Historie" 
1875,  S.  261,  at  „Vederlag«  egentlig  betyder  det  samme 
som  „Gilde,  Samfund",  i  det  „veder"  er  =  „ved",  sammen, 
altsaa  „Samlag",  saa  at  altsaa  det,  der  tidligere  doceredes, 
at  „Vederlagsret",  skulde  betyde  „Gjengjældelsesret",  hviler 
paa  en  temmelig  løs  Grund. 

Gilde,  ja  selv  ethvert  Haandværkeiiav,  var  indviet  til  en 
eller  anden  Helgen,  til  hvis  Ære  der  i  Kirken  oprejstes 
Altre,  for  hvilke  der  læstes  Messer  for  levende  og  døde 
Brødres  Sjæles  Frelse;  men  vedkommende  Helgen  tog  da 
det  paagjældende  Gilde,  dets  Medlemmer  og  hvad  der  til- 
horte  det,  under  sin  specielle  Varetægt.  Et  andet  beteg- 
nende Vidnesbyrd  om,  hvorledes  de  gejstlige  og  de  verdslige 
Gilder  ligesom  gled  over  i  hinanden,  finde  vi  i  selve  Be- 
nævnelsen, i  det  baade  de  gejstlige  Foreninger,  »Kalenter«, 
—  som  deres  officielle  Navn  var  —  ofte  kaldtes  med  det 
verdslige  Navn  »Gilde«,  og  de  verdslige  »Gilder«  ikke  sjælden 
nævnedes  som  »Kalenter« ;  men  det  var  jo  det  sædvanlige 
ved  hele  Middelalderen,  ikke  just  at  Kristendommen  som  en 
Surdej  søgte  at  gjennemtrænge  alt  —  thi  ofte  var  det 
kristelige  kun  en  ydre,  overfladisk  Fernis  — ,  men  derimod, 
at  kristeligt  og  verdsligt  blandedes  sammen,  og  det  mangen 
Gang  paa  en  Maade,  vi  nu  til  Dags  vilde  kalde  højst  uhel- 
dig, upassende  eller  anstødelig. 

Naar  det  vel  nok  kan  siges  med  en  vis  Grad  af  Be- 
rettigelse, at  Kjøbstæderne  ved  den  fremtrængende  Civilisa- 
tion (vi  mindes  atter  her  om  Betydningen  af  Ordet  »civis«  = 
Borger)  dannede  sig  ligesom  med  en  Slags  Naturnødven- 
dighed, maa  det  ogsaa  tydelig  fremgaa  af  hele  Samfunds- 
udviklingen i  Middelalderens  Begyndelse,  at  Gilderne  kunne 
betegnes  som  en  af  Nødvendigheden  fremgaaet  Institution, 
selv  om  de  først  omtrent  ved  Begyndelsen  af  det  tolvte 
Aarhundrede  have  faaet  deres  egentlige  Organisation.  Knud 
den  helliges  Martyrdød,  om  man  saa  vil  kalde  den,  1086, 
og  hans  derefter  følgende  Ophøjelse  til  Helgen  (Kanonisa- 
tion)  skjænkede  Danmark  en  national  Helgen,  under  hvis 
Beskyttelse  Borgerne  søgte  Ly,  maaske  netop  i  særlig  Grad, 
fordi  de  mente,  at  Brøden  ved  hans  Drab  var  saa  meget 
større,  fordi  det  var  en  Helgen,  der  var  bleven  dræbt  i 
Odense,  og  de  nu  tænkte  at  kunne  gjøre  Fædrenes  Skyld 
god  igjen  ved  at  ofre  ham  saa  megen  Tilbedelse  som  mulig. 

ligesom  de  mente,  at  han  ved  at  vogte  og  skjærme  de 
Broderskaber,  der  stillede  sig  under  hans  Varetægt,  vilde 
vise,  at  nu  var  Brøden  sonet,  nu  var  hverken  han  eller  Gud 
længere  fortørnet  over  Udaaden.  Noget  tilsvarende  finde  vi 
i  Norge,  hvor  hellig  Olaf  indtog  den  samme  Stilling  som 
hellig  Knud  i  Danmark,  baade  i  Folkets  Bevidsthed  og  i 
Forholdet  over  for  Gilderne*).  En  anden  dansk  Konge, 
under  hvis  Beskyttelse  mange  Gilder  kom  til  at  staa,  var 
Erik  Plovpenning,  hvis  gruelige  Død  bragte  ham  til  i  Folkets 
Øjne  at  staa  som  en  Helgen,  især  naar  man  tog  Hensyn 
til,  at  Anstifteren  af  Mordet  havde  været  hans  egen  Broder, 
Abel  af  Navn,  men  Kain  af  Gjerning.  Ogsaa  mange  Gilder 
havde  til  deres  Patron  den  baade  i  sit  Liv  og  efter  sin  Død 
saa  populære  Hertug  Knud  (Lavard),  og  da  han  var  nær- 
meste Stamfader  til  Valderaarerne,  i  hvis  Tidsalder  Danmarks 
glimrende  Periode  falder,  er  det  jo  nok  muligt,  at  mangt  et 
Gilde,  mangen  Forening,  ved  at  vælge  Hertug  Knud  til 
aandelig  Høvding,  har  villet  udtale  sin  Glæde  over  hans 
Ætlinges  Lykke  og  Fremgang,  og  disse  have  da  atter  til 
Tak  holdt  deres  Haaud  over  de  Gilder  og  Broderskaber,  der 
bare  Navn  efter  Hertug  Knud. 

I  det  der  saaledes  var  mange  Knud  s- Gi  Id  er  her  i 
Danmark,  er  det  stundum  vanskeligt  eller  endog  umuligt  at 
bestemme,  til  hvem  af  de  to,  enten  Kong  Knud  eller  Hertug 
Knud,  de  vare  indviede;  Knud  Lavard  nævnes  ogsaa  under 
Tiden  »Konge«;  han  var  jo  Obotriternes  Konge.  Maaske 
vare  Medlemmerne  heller  ikke  selv  paa  det  rene  dermed; 
det  ses  saaledes  et  enkelt  Sted,  at  et  Gilde,  der,  som  man 
med  Bestemthed  véd,  var  et  Hertug  Knuds  Gilde,  holdt  sit 


*)  I  Sverrig  vare  en  Del  Gilder  indviede  til  dette  Lands  Natio- 
nalhelgen, Kong  Erik  den  hellige  (f  1160);  men  hverken  i  Norge 
eller  i  Sverrig  kom  —  paa  Grund  af  de  faa  Kjøbstæder  i 
disse  Lande  —  Gilderne  til  at  faa  videre  Betydning;  i  Norge 
var  det  egentlig  kun  i  Trondhjera  og  Bergen,  men  da  rigtig- 
nok ogsaa  saa  meget  desto  mere  i  denne  sidste  By. 

aarlige  største  Mede,  hvad  vi  nu  nærmest  vilde  kalde 
»Generalforsamling«,  ikke  paa  Hertug  Knuds  Dag,  7de 
Januar,  men  paa  Kong  Knuds  Dag  10de  Juli;  Grænserne 
udviskedes  saaledes  efterhaanden  paa  flere  Steder;  ofte 
benævnes,  af  nærliggende  Grunde,  Knud  den  hellige  Knud 
Odense,  Knud  Lavard  derimod  Knud  Ringsted;  men  det 
kan  nok  være,  at  allerede  fra  tidligere  Tid  Navnet  »Knud« 
har  været  knyttet  til  de  ældre  Gilder  og  Forsamlinger,  og 
da  nærmest  henvisende  til  Knud  den  store;  thi  det  vil 
mindes,  at  det  for  en  stor  Del  skyldtes  ham  og  hans  For- 
bindelse med  England,  at  Gildevæsenet  begyndte  at  vinde 
Skikkelse  her  i  Landet. 


n. 

Gilderne  paa  Landet. 

Det  er  foran  bemærket,  at  det  især  var  i  Kjøbstæderne, 
at  Gilderne  trivedes  og  blomstrede,  og  at  det  har  haft  sin 
store  Betydning  med  Hensyn  til  Byernes  og  Borgerstandens 
Udvikling;  men  i  hin  fjærne  Tid  var  der  ogsaa  paa  Landet 
Gilder,  om  end  af  en  mere  primitiv  Form  end  i  Byerne, 
ikke  saa  ordnede  som  dér.  At  Samfundstraugen  ogsaa 
maatte  være  til  Stede  paa  Landet,  hvor  efter  Sagens  Natur 
Beboerne  boede  mere  adspredt,  følger  af  sig  selv;  det  ene 
Menneske  trænger  til  det  andets  Hjælp;  den  enkelte  Fa- 
milie vilde  blive  en  Flok  af  ensidige,  snæverhj  ærtede  Sær- 
linge, hvis  den  ikke  stod  i  Vexelvirkning,  efter  Omstændig- 
hedorne mere  eller  mindre,  med  Omverdenen.  Selv  om  det 
maaske  for  en  enkelt  kunde  staa  som  Idealet  af  en  Til- 
værelse at  bo,  med  rigelige  Indtægter,  paa  en  0,  hvor  man 
var  fri  for  de  Ulemper,  der  kunne  komme  fra  Naboers  Side, 
vilde  det  dog  snart  vise  sig,  at  der  ved  en  saadan  isoleret 
Tilværelse  var  store  Savn;    vi  trænge   alle   til   hverandres 

Hjælp,  en  Mand  kan  ikke  være  sig  selv  nok,  en  Familie, 
Mand,  Hustru  og  Bern  ikke  heller.  Den  naturligste  og 
derfor  oprindeligste  Ordning  af  Samfundsforholdene  har  jo 
været,  at  hver  Familie  har  dannet  et  Hele;  men  alt  som 
Familien  er  bleven  forøget  og  større,  have  de  yngre  Med- 
lemmer maattet  forlade  Slægtens  oprindelige  Arne;  ved 
Oiftermaal  ere  andre  Slægter  blevne  indblandede,  og  selv 
om  Blodets  Baand  altid  føles  og  anerkjendes,  har  dog 
bestandig  ude  paa  Landet,  hvor  Folk  bo  mere  adspredte  end 
i  Kjøbstæderne,  Naboskabet  haft  sin  langt  større  Betydning 
end  dér,  hvor  enhver  lettere  har  kunnet  søge  sin  Omgang 
med  dem,  man  nærmest  følte  sig  hendragen  til.  Derfor 
have  tidlig  ude  paa  Landet  Naboerne  sluttet  sig  sammen 
til  fælles  Værn,  selv  om  det  paa  Grund  af  de  større  Af- 
stande var  ringe  nok,  og  til  fælles  Selskabelighed,  selv  om 
denne  paa  Grund  af  Forholdene  kunde  være  sjælden  nok. 
Saaledes  kom  dér  Naboskabet  paa  en  vis  Maade  til  at  træde 
i  Familieskabets  Sted,  og  endnu  bestandig  er  det  saaledes 
rundt  om  paa  Landet,  at  Naboer  inden  for  en  vis  Grænse 
danne  lige  som  ét  Samfund,  et  »Gildelav« ;  og  den  Beboer, 
der  vilde  undlade  at  tage  Hensyn  til  en  saadan,  maaske  i 
Aarhundreder  gjældende  Vedtægt,  vilde  næppe  komme  til 
at  fore  nogen  behagelig  Tilværelse. 

Der  vil  i  det  følgende  af  denne  Skildring  mest  blive 
taget  Hensyn  til  Forholdene  i  Kjøbstæderne,  og  kun  und- 
tagelsesvis og  i  Forbigaaende  blive  peget  paa  Gildevæsenet 
og  Samfundsforholdene  paa  Landet;  her  skal  ogsaa  kun  i 
al  Korthed  hentydes  til,  at  der  naturligvis  omkring  i  de 
paa  Landet  opstaaede  Samfund  efterhaanden  har  dannet 
sig  Vedtægter,  efter  hvilke  man  skulde  rette  sig  baade  i 
selskabelig  Henseende  og  med  Hensyn  til  fælles  Interesser, 
saa  vel  ved  gj ensidig  Hjælp  som  ved  alt,  hvad  der  vedkom 
den  daglige  Færden,  altsaa  Forholdet  mellem  Naboer,  Land- 
brug, Græsningsret,  Fiskeri,  Skovhugst,  Vandløb  o.  s.  v.  i 
en  Uendelighed.    I  en  Tid,  hvor  almindelige  Love  og  Be- 


412  „Gilde^væsenet  fordum,  særlig  i  Danmark. 

stemmelser  kun  fandtes  i  ringe  Grad,  og  hvor  hver  enkelt 
Person  havde  særlig  Lyst  til  at  raade  sig  selv  og  se  paa 
sine  egne  Interesser,  har  det  uden  Tvivl  været  af  største 
Betydning  for  det  almene,  at  der  omkring  i  Landets  for- 
skjellige  Egne  fandtes  slige  Vedtægter,  som  paa  en  vis 
Maade  fik  Lovskraft,  selv  om  der,  hvad  vel  ikke  sjælden 
var  Tilfældet,  var  saadanne  Uoverensstemmelser,  at  hvad 
der  det  ene  Sted  ansaas  for  lovligt,  blev  dadlet  og  straffet 
i  en  anden  Forsamling,  og  selv  om  der  det  ene  Aar  blev 
dømt  ikke  ganske  efter  de  samme  Principer  som  det  fore- 
gaaende;  thi  i  de  tidligste  Tider  vare  naturligvis  slige  Ved- 
tægter ikke  skrevne,  hverken  i  Byerne  eller  da  selvfølgelig 
end  mindre  paa  Landet ;  de  gik  ved  Tradition,  ved  mundtlig 
Overlevering,  over  fra  Mand  til  Mand,  fra  Slægt  til  Slægt; 
men  netop  derved  savnedes  den  faste  Grundvold  for  Rets- 
kjendelser,  som  kun  kan  findes,  hvor  der  er  skrevne  Love. 
Der  findes  i  de  forskjellige  »Samlinger«  trykt  fra  Landets 
forskjellige  Egne,  By-»Skraaer«*)  for  Landsbyerne,  »Bylove 
og  Gildesskikke« ,  »Grandebreve« ,  »Videbreve« ,  og  hvad 
andre  Navne  der  nu  kunde  være;  men  de  fleste,  der  existere, 
ere  fra  en  temmelig  sen  Tid,  til  Dels  fra  Tiden  efter  Re- 
formationen. Saa  længe  Fællesskabet  fandt  Sted  i  Ager- 
bruget, altsaa  helt  til  vort  Aarhundrede,  var  det  naturligt, 
at  der  ude  paa  Landet  holdtes  jævnlige  Forsamlinger,  hvor 
Byens  Mænd  mødtes  og  raadsloge  om  fælles  Interesser; 
disse  Forsamlinger,  der  efter  Udskiftningen  bleve  mere  over- 
flødige, have  fundet  Sted,  dels  paa  visse  bestemte  Dage  i 
Aaret,  dels  naar  der  skjønnedes  at  være  særlig  Anledning 
dertil;  i  Regelen  ere  de  vel,  naar  den  alvorlige  Del  paa 
Bystævnet  var  forbi,  endte  med  et  Gilde,  hvor  Bøderne 
bleve  drukne  op  i  Mjød  og  godt  01.  Siden  Landkommunal- 
væsenet  blev  fast  ordnet,    ere   slige  Møder  blevne  til  Dels 


♦)  Ordet  „Skraa",  der  oftere  vil  nævnes  i  det  følgende,  kommer 
af  at  „skrive",  altsaa  en  skreven  Vedtægt  for  et  Gilde 
eller  en  Forening. 

overflødige ;  men  disse  fælles  Raadslagninger  af  et  Landsogns 
eller  en  Landsbys  Indbyggere  finde  vel  endnu  Sted  hist  og  her, 
maaske  mest  af  gammel  Vane,  uden  at  der  er  nogen  egentlig 
Trang  dertil;  her  skal  nævnes  et  Exempel:  den  lille  0 
Omø,  som  danner  et  eget  Sogn,  er  delt  i  tyve  Gaarde,  men 
den  ene  Gaards  Jord  er  atter  udstykket  i  ti  Husmandslodder ; 
hver  Valborgs  Dag,  første  Maj,  —  en  Dag,  der  altid  har 
haft  meget  at  sige  i  Gildernes  Historie  som  en  yndet  For- 
samlingsdag  —  samles  hos  den  Gaardmand,  hvis  Tur  det 
er  i  de  næste  tolv  Maaneder  at  være  »Oldermand«,*)  alle 
hans  Kolleger  samt  én  af  Husmændene  som  deres  Repræ- 
sentant, deres  »Oldermand«;  der  samtales  da  om  fælles  An- 
liggender, samt  spises  og  drikkes  —  det  er  et  »Gilde«  i 
Ordets  gamle,  dobbelte  Betydning. 

Noget  lignende  kjendes  vel  endnu  mange  Steder  omkring 
paa  Landet,  og  naar  en  Gang  en  Forfatter  vil  paatage  sig 
at  give  en  indgaaende  Skildring  af  Landboforholdene  her  i 
Danmark  fra  de  ældste  Tider  af,  tør  det  haabes,  at  han  vil 
indrømme  Gildevæsenet  paa  Landet  et  særskilt  Kapitel;  det 
vil  være  meget  taknemmeligt. 

Vi  skulle  atter  vende  os  til  Gilderne,  som  de  i  Middel- 
alderen trivedes  især  i  Kjøbstæderne;  ved  Reformationen 
tabte  de  deres  Betydning;  det  Præg,  der  tidligere  havde 
været  paatrykket  dem,  udslettedes;  Gilderne  sank  i  Grus, 
men  paa  deres  Ruiner  opvoxede  Lavene,  som  vi  dog  i 
denne  Skildring  kun  flygtig  og  i  forbigaaende  skulle  kaste 
Blikket  paa.  (Forts.) 

Vilhelm  Bang. 


Atter  en  Benævnelse,  vi  oftere  ville  træffe  paa. 


Overtroiske  Forestillinger 
nærmest  vedrørende  Dyr  og  Planter. 


I. 

„Fabelagtige  Ting  bør  man  ikke 
ligefrem  bortkaste,  men  hellere  under- 
søge, livad  virkeligt  der  kan  ligge 
til  Grund."  L.  Engelstoft. 

bærlig  i  de  sidste  to  Decennier  har  der  været  en 
prisværdig  Stræben  i  flere  Lande,  ogsaa  i  vort  Fædreland, 
efter  at  indsamle  og  redde  fra  Forglemmelse,  hvad  der 
endnu  maatte  være  at  finde  af  svundne  Tiders  folkelige 
Digtning  og  Tro.  Der  er  endogsaa  nu  og  da  arbejdet  med 
en  Ihærdighed,  som  har  antaget  Karakteren  af  et  ligefremt 
Hastværksjag;  man  har  optegnet  alt  muligt,  væsentligt  og 
uvæsentligt,  uden  at  give  sig  Tid  til  at  bearbejde  og  ordne, 
sigte  og  gruppere  det  mangeartede,  brogede  Stof.  Denne 
febrilske  Travlhed  er  imidlertid  let  forklarlig  og  en  ganske 
naturlig  Følge  af  den  Frygt,  Samlerne  med  rette  have  næret 
for,  at  disse  gamle  Minder  i  en  nær  Fremtid  ville  være 
glemte  for  stedse.  De  ældre,  der  med  en  egen  Forkj ærlighed 
vaagede  over  Traditionerne,  de  bort,  og  den  yngre  Slægt  be- 
varer i  vor  litteraturrige  Tid  ikke  med  samme  Troskab  hine 
gamle,  enfoldige  Sagn  og  Viser.  Forhen,  da  Læsning  af 
alle  Haande  Bøger  langt  fra  var  en  saa  almindelig  Tidkort 

hos  vor  Almue  som  nu  om  Stunder,  hertes  Sagnene  med 
en  ganske  anderledes  Interesse  af  de  mundtlige  Fortællere. 
Da  dernæst  trykte  Visesamlinger  enten  slet  ikke  fandtes 
eller  dog  i  hvert  Fald  kun  en  sjælden  Gang  forvildede  sig 
ud  paa  Landet,  vare  de  lange  Folkeviser  det  oplivende  Ele- 
ment, navnlig  i  Vinterhalvaaret ,  naar  man  om  Aftenen 
samledes  om  Spinderokkene  i  Folkestuen.  Saaledes  gik  da 
Sagn  og  Sang  i  Arv  fra  Slægt  til  Slægt,  bleve  end  mangen 
Gang  en  Del  af  de  oprindelige  Ejendommeligheder  efter- 
haanden  noget  udviskede  og  stundum  forvanskede  ved  de 
mange  Individualiteters  Indflydelse. 

Dog  medens  vi  allerede  eje  en  betydelig  Mængde  af 
Folkeæventyr  og  Folkesagn,  gamle  danske  Viser,  Ordsprog 
0.  s.  V.,  have  vi  saa  godt  som  intet  om  Dyr  og  Planter, 
og  hvad  vi  have,  er  hidtil  ikke  selvstændig  bearbejdet,  men 
maa  møjsommelig  søges  i  talrige  andre  Samlinger.  Det  er 
et  frugtbart  Felt,  man  hidtil  har  ladet  ligge  udyrket  hen, 
et  Felt,  der  vil  vise  sig  at  frembyde  en  hej  Grad  af  Inter- 
esse. -—  Og  dog  har  man  hidtil  saa  godt  som  ganske  ladet 
haant  om  hele  denne  Sag;  der  har  hersket  en  stærk  Til- 
bøjelighed til  fuldstændig  at  ignorere  alle  disse  gamle  Sagn 
om  Dyr  og  Planter,  erklære  dem  for  Nonsens  og  frakjende 
dem  ethvert  Spor  af  Betydning,  eller  man  har  i  det  højeste 
ment,  de  ligesom  enkelte  af  de  gamle  Sagaer  kunde  være 
blot  »til  sJcemtunar  oh  gamans.« 

Dette  Fejlsyn  skriver  sig  sjældnere  fra  en  vis  viden- 
skabelig Fornemhed.  Det  er  jo  nemlig  for  længe  siden 
erkjendt  med  Hensyn  til  Folkeminde-Samlinger  i  Alminde- 
lighed, at  disse  have  deres  uomtvistelige  Betydning  baade  i 
national  og  videnskabelig  Henseende,  i  det  de  yde 
vigtige  Bidrag  til  Kulturhistorien.  Derimod  skal  det  villig 
indrømmes,  at  den  forskjellige  Rolle,  Dyrene  og  Planterne 
have  spillet  i  Menneskelivet,  de  Sagn  og  overtroiske  Fore- 
stillinger, der  knytte  sig  til  dem,  ikke  kunne  have  nogen 
egentlig  Interesse  for  Botaniken  eller  Zoologien,    og  deres 

Betydning  for  disse  Videnskaber  bliver  desaarsag  aldeles 
underordnet;  Naturforskeren  som  saadan  kan  ikke  værdige 
dem  megen  Opmærksomhed,  og  en  stor  Fejl  vilde  det  være, 
om  Naturhistorie  -  Læreren  vilde  foredrage  sit  Fag  med 
Sagnene  som  Hovedøjemed.  At  derimod  en  og  anden  Hen- 
tydning og  Mindelse  om  gammel  Overtro  i  høj  Grad  bidrager 
til  at  fæstne  Gjenstandene  i  Elevens  Hukommelse  og  vække 
hans  Opmærksomhed  for  dem,  ter  vel  antages  at  være  al- 
mindelig anerkjendt*).  Af  et  Folks  Historie  er  dets  Kul- 
turhistorie ubetinget  den  vigtigste  Del,  en  Anskuelse,  der 
da  ogsaa  i  vore  Dage  vinder  mere  og  mere  Hævd;  Histo- 
rikeren sætter  sig  til  Opgave  at  paavise,  hvilken  Betydning 
og  Indflydelse  de  store,  epokegjørende  Begivenheder  have 
udøvet  paa  Folkets  hele  Udvikling;  det  moderne  Evropas 
store  Litterat urhistoiikere  foredrage  deres  Æmne  og  gjennem- 
gaa  de  enkelte  Digterværker  med  stadig  Hensyntagen  til 
det  kulturhistoriske.  Det  er  saaledes  rimeligt,  at  vi  ogsaa 
kunne  ønske  en  Fremstilling  af  den  kulturhistoriske  Rolle, 
Dyr  og  Planter  have  spillet  i  Menneskenes  Kultur-  og 
Aandsliv. 

Folket  har  fra  urgammel  Tid  staaet  i  et  mangesidigt 
Forhold  til  Naturens  Rige  med  dets  brogede  Befolkning  af 
Dyr  og  Planter,  og  det  er  nok  Umagen  værd  at  stifte 
nøjere  Bekjendtskab  med  disses  Historie.  Studiet  heraf 
vil  muligvis  vise  sig  fængslende  og  frembyde  baade  mytho- 
logisk,  linguistisk  og  poetisk  Interesse. 

De  gamle  Overleveringer,  helst  naar  de  ordnes  og  frem- 
stilles i  en  temporær  Udviklingsrække,  ville  med  alle  deres 
naive  Særheder  dog  ret  godt  karakterisere  de  forskjellige 
Tidsaldere,  der  affødte  dem.  De  ville  give  en  klar  Spejling 
af  Menneskenes  Aandsliv,  af  deres  Higen  og  Attraa,   deres 


sehr  geeignet,  das  Interesse  der  Kinder  fiir  die  Gegenstånde 
der  Natur  zu  erwecken  als  eine  liebliche  Sage." 

hemmelige  Ønsker  og  lønlige  Tanker,  deres  Forestillings- 
kreds og  hele  Dannelsestrin.  Ligesom  de  gamle  egentlige 
Myther  give  os  et,  om  end  mangen  Gang  kun  dunkelt 
Udtryk  for  Fædrenes  højeste  Tanker,  saaledes  ville  vi  af 
Dyre-  og  Plantesagnene  kunne  hente  mangt  et  værdifuldt 
Bidrag  til  Forstaaelse  af  Aandslivet.  Hvad  vi  da  nu  aller- 
først skulle  søge  at  komme  til  Klarhed  over  gjennem  den 
gamle  Tro  og  de  nedarvede  Sæder,  det  er  Folkets  særegne 
Syn  paa  Naturriget  med  dets  vigtigste  Repræsentanter, 
Dyr  og  Planter,  og  det,  vi  da  faa  at  se,  er  Menneskenes 
Kjendskab  eller  Kyndighed  til  Naturgjenstandene  og 
dernæst  deres  Betragtning  eller  Opfattelse  af  disse. 
Gjennem  sidst  nævnte  have  vi  en  Slags  Maalestok  for  det 
aandelige  Standpunkt,  hvorpaa  Folket  til  en  given  Tid  stod; 
og  det  er  aabenbart  rigtigt  og  meget  betegnende,  naar  en 
svensk  Samlerinde  siger,  at  »det  veta  vi  ju  alla,  ingen- 
stades  dterspeglar  sig  folTckaraktdren  trognare  an  i  folk- 
diJctningen«.  Det,  vi  ønske  at  vide,  er  jo  nemlig,  hvorledes 
en  Tidsalders  Aand  og  Sæder  vare;  thi  af  disse  ere  Ideerne 
udsprungne,  og  det  er  altsaa  disse,  det  gjælder  om  at 
komme  paa  Spor  efter.  Naar  man  blot  med  Flid  vil  forske 
paa  det  rige  Omraade,  ere  vi  visse  paa,  at  man  ogsaa  her 
hjemme  vil  anerkjende,  hvad  en  berømt  tysk  Forfatter, 
Auerbach,  har  udtalt  i  følgende  Ord,  som  vi  meget  vel 
kunne  lade  gjælde  ogsaa  for  Dyrenes  Historie:  »In  der 
Blumengeschichte  liegt  ein  Stiick  von  der  allge- 
meinen  Geschichte  des  Menschengeschlechts.« 

Paa  Bunden  af  de  gamle  Sagn  gjenfindes  altsaa  Menne- 
skenes Tanker  og  Følelser.  Digterne,  der  jo  til  alle  Tider 
have  været  et  Gjennemgangsled  for  hvad  der  rørte  sig 
dybest  paa  Bunden  af  det  store  Folkehav,  have  derfor  ogsaa 
med  Flid  søgt  hen  til  de  naturromantiske  Sagn  og  Viser, 
for  derfra  at  hente  Impulser  til  deres  Digtning.  Derved  ere 
mangfoldige  Dyre-  og  Plantesagn  blevne  bevarede,  gjenfor- 
talte  i  Æventyr  eller  forevigede  i  Sange,  men  rigtignok  ogsaa 

tit  forherligede,  idealiserede.  —  Dog  saaledes  er  det  jo 
for  øvrigt  ogsaa  gaaet  med  selve  de  gamle  Viser;  naar 
Digterne  have  taget  disse  frem  til  Bearbejdelse,  har  der 
hos  de  fleste  været  en  Tilbøjelighed  til  at  gjennemtrænge 
det  mystiske,  til  at  rette  og  pynte  og  give  os  deres  Syn 
paa  Sagen.  Dø  have  reproduceret,  paatrykt  de  overleverede 
Sange  deres  egen  Individualitets  Stempel;  Behandlingen  har 
vel  været  æsthetisk,  men  ikke  kritisk  videnskabelig. 
Dette  gjælder  baade  om  A.  Oehlenschlagers  og  N.  F.  S. 
Grundtvigs  Udgaver  af  gamle  danske  Folkeviser.  Endnu 
mere  er  dog  dette  iøjnefaldende,  naar  Talen  er  om  egent- 
lige Myther  og  disses  Tydning.  At  udlægge  Myther  er 
altid  en  saare  vanskelig  Sag  og  vil  absolut  være  afhængig 
af  Individualiteten  og  saaledes  alene  beroende  paa  subjektiv 
Opfattelse.  Den,  der  sysler  med  Dyrenes  og  Planternes 
Kulturhistorie,  behøver  nu  just  ikke  at  tyde  Myther,  men  han 
har  en  beslægtet  Opgave,  han  paa  ingen  Maade  kan  skyde 
fra  sig;  man  maa,  som  oven  for  nævnt,  søge  det  til  Grund 
liggende,  se  at  finde  den  rette  Forklaring  til  de  mange 
for  Almenheden  saa  dunkle  Fænomener  i  Naturen.  Det  er 
vel  sandt,  at  man  derved  berøver  denne  noget  af  sin  Poesi, 
men  man  faar  trøste  sig  med,  at  det  dog  er  bedre,  at 
Videnskaben  tænder  sit  Lys  i  Stedet.  —  Imidlertid  er  det 
saa  langt  fra  at  være  nogen  let  Opgave  at  komme  til  en 
fyldestgj ørende  og  blot  nogenlunde  bevislig  Forklaring  paa 
de  fleste  Punkter,  at  den  endog  vil  berede  selv  den  flittigste 
og  skarpsindigste  Forsker  betydelige  Vanskeligheder.  Og 
dette  gjælder  ikke  blot,  naar  Talen  er  om  Sagn  og  over- 
troiske Forestillinger,  men  endog  den  blotte  Betragtning  af 
de  mest  dagligdags  Ting  vil  vise  dette;  hvad  vi  nu  opfatte 
paa  denne  eller  hin  Maade,  betragtede  Oldtiden  eller  Middel- 
alderen jo  ofte  fra  den  stik  modsatte  Side.  Nu  er  det 
imidlertid  klart,  at  to  saa  extreme  Livsanskuelser  som  den 
hedenske  og  den  kristelige  umulig  kunde  aff'øde  de  samme 
ideale  Forestillinger;   men  ofte  er  det  slet  ikke  Forskj ellen 

mellem  disse  Anskuelser,  der  er  det  bestemmende  ved  det 
forandrede  Syn.  Vi  ville  vælge  et  Par  Exempler  hentede 
fra  —  Hønsegaarden.  Ingen  i  vore  Dage  har  synderlig 
Kespekt  for  en  Hanes  eller  Hønes  Klogskab;  vi  ere  endog 
tilbøjelige  til  at  anse  disse  befjerede  Væsener  for  temmelig 
uintelligente.  Grækerne  og  Romerne  derimod  havde  stor 
Tiltro  til  deres  Visdom,  ja  tillagde  dem  endog  en  gud- 
dommelig Forudsigelses-Evne,  præsagium.  Lige  saa  lidt 
have  vi  Agtelse  for  Gaasen;  det  er  endog  en  staaende  Tale- 
maade  at  sige  om  en  indskrænket  Person,  at  han  eller  hun 
er  »dum  som  en  Gaas« ;  men  den  har  haft  sin  Glans- 
periode, da  den  blev  æret  og  hædret  som  Junos  hellige  Fugl, 
der  ligesom  Hønsene  besad  Spaadomsevne.  Og  medens 
Gaasen  nu  i  Regelen  anses  for  at  være  en  grim  Fugl,  hvis 
Gang  og  hele  Bygning  er  uskjøn  og  uden  tilfredsstillende 
Harmoni,  var  det  modsatte  Tilfældet  i  Oldtiden.  Da  holdt 
man  ogsaa  Gaasen  tæmmet,  men  ikke  som  nu  for  at  fede 
den  og  fortære  dens  Kjed;  nej,  den  Gang  havde  Gaasen 
Ry  for  at  være  en  skjøn  Fugl,  og  den  holdtes  tam,  som 
vi  nu  holde  Paafugle.  Der  er  altsaa  her  foregaaet  en 
mærkelig  Forandring  ogsaa  med  Hensyn  til  Skjønhedsbe- 
greberne.  —  Og  nu  paa  Overtroens  Enemærker!  Ja,  der 
ville  vi  møde  saa  mange  sælsomme  Forestillinger,  at  de 
ville  give  os  Stof  nok  til  grundig  Eftertanke,  og  mere  end 
én  Gang  ville  vi  være  nær  ved  at  erklære  os  fallit  med 
Hensyn  til  en  blot  nogenlunde  rimelig  Forklaring.  Og  dog 
er  en  saadan  aldeles  nødvendig,  hvis  Undersøgelsen  skal  faa 
nogen  som  helst  praktisk  Betydning,  hvad  dog  er  af  ikke 
ringe  Vigtighed  som  virkende  Middel  mod  Overtroen,  denne 
kraftige  Snylteplante,  der  suger  sin  Næring  af  Uvidenheden, 
og  trods  vi  leve  i  det  nittende  Aarhundredes  sidste  Halvdel, 
endnu  breder  sig  frodig  i  mange  Egne  af  Danmark,  særlig 
blandt  Landbefolkningen. 

Meget   forskjellige    ere    nu   de  Lokaliteter,    fra   hvilke 

27* 

Kulturhistorikeren  henter  sit  Stof;  vi  skulle  se  lidt  paa 
nogle  af  disse. 

Det  er  naturligt,  at  selve  Folkeageren  er  den  rigeste 
Mark  for  hans  Granskning;  men  ikke  enhver,  der  sysler 
med  kulturhistoriske  Studier,  kan  gaa  denne  Vej,  hvortil  der 
fordres  baade  Tid,  Kapital  og  noje  Kj  end  skab  til  Dialekt- 
sproget, hvilket  sidste  for  flere  jyske  Egnes  Vedkommende 
er  en  ikke  ubetydelig  Hindring.  Og,  hvad  der  er  af  endnu 
langt  større  Betydning,  der  hører  en  ganske  særegen  Evne 
til  for  at  faa  lukket  Mund  og  Hjærte  op  hos  de  gamle,  saa 
de  komme  frem  med  den  skjulte  Skat  af  Minder,  der  ofte 
have  henligget  Snese  Aar,  gjemt  hen  i  en  af  Hukommelses- 
kistens  støvede  Afkroge.  Som  Regel  er  man  derfor  nødt 
til  at  gjøre  Brug  af  allerede  foreliggende  Materiale-Samlinger, 
og  det  er  heldigt,  at  vi  have  flere  af  ikke  ringe  Værd, 
skjønt  de  fortrinsvis  behandle  andre  Æmner  end  netop  Dyr 
og  Planter.  Ikke  desto  mindre  afgive  de  vigtige  Bidrag 
til  vor  Opgaves  Løsning;  selv  fra  Æventyr  og  Visesamlinger 
kunnfr  vi  hente  meget,  og  i  første  Række  maa  vi  her  nævne 
Professor  Svend  G-rundtvigs  »Danmarks  gamle  Folke- 
viser«, hvis  Udgivelse  paabegyndtes  i  1853,  samt  hans 
»Danske  Folke-Æventyr« ,  der  begge  ere  Værker  af  stor 
Betydning,  vidnende  baade  om  den  afdødes  vedholdende 
Flid  og  Kjærlighed  til  sin  Opgave  og  om  hans  indgaaende 
Sagkundskab  paa  dette  Omraade.  Vi  kunne  af  disse  Ar- 
bejder saa  vel  som  af  hans  »Gamle  danske  Minder«  hente 
mangen  Oplysning  af  Interesse,  og  Svend  Grundtvigs  Arbejder 
have  det  forud  for  de  fleste  lignende  Samlinger,  at  de  ere 
behandlede  paa  et  virkelig  videnskabeligt  Grundlag  og  borge 
os  Paalidelighed.  —  P.  C.  Asbjørnsens;  »Norske  Huldre- 
æventyr  og  Folkesagn«  og  de  af  ham  og  Jørgen  Moe  ud- 
givne større  Samlinger  indtage  ligeledes  en  høj  Plads  og 
yde  mangt  et  Bidrag. 

Med  virkelig  Beundring  for  og  Anerkjendelse  af,  hvad 
Energi   og   en  levende  Kjærlighed   til  Opgaven  formaar  at 

udrette,  tage  vi  Evald  Tang  Kristensens:  »Jyske 
Folkeminder«  i  Hænde.  Der  foreligger  nu  snart  ni  store 
Samlinger  fra  ham,  foruden  hvad  han  har  fort  frem  i  Tids- 
skriftet »Skattegraveren«,  hvis  Redaktør  han  er;  og  dog 
erklærer  han,  at  han  »magelig  kunde  fylde  50  Boger,  hver 
paa  25  Ark,  foruden  de  allerede  trykte«.  Det  er  en  sand 
Masseproduktion,  der  her  foreligger,  uagtet  Samleren  først  i 
1868  ret  tog  fat  paa  denne  Gjerning,  hvilken  han  i  sin 
Stilling  som  Lærer  har  røgtet  under  lidet  lyse  eller  gunstige 
Vilkaar.  Med  et  noget  nedbrudt  Helbred  har  han  strejfet 
milevidt  omkring  paa  sin  Fod  i  Jyllands  forskjellige  Egne, 
syd  for  Limfjorden,  ligget  i  Hytterne  paa  Heden,  stundum 
kun  paa  en  Bænk,  nydt  en  tarvelig  Forplejning,  og  som 
faa  eller  ingen  her  hjemme  ofret  sig  for  Samlergjerningen. 
Med  den  sjældne  Gave,  han  besidder  til  at  bringe  det 
gamle  frem,  fortrolig  med  den  jyske  Bonde  og  hans  Sprog 
og  med  en  aldrig  svigtende  Udholdenhed,  har  han  ogsaa 
gjort  en  rig  Høst  af  lidet  eller  slet  ikke  kjendte  Viser  og 
Toner,  Æventyr  og  Sagn,  gammel  Overtro  o.  s.  v.  Intet 
andet  Land  kan  fra  en  enkelt  Provins  opvise  et  Arbejde  i 
denne  Retning  af  et  saa  voluminøst  Omfang.  Der  findes 
heri  Bidrag  i  de  mest  forskjellige  Retninger,  men  skjønt 
kun  den  mindste  Part  vedrører  Dyr  og  Planter,  ere  E.  T. 
Kristensens  Samlinger  dog  overordentlig  værdifulde  ogsaa  i 
denne  Henseende,  og  mange  af  de  meddelte  Oplysninger  ere 
i  høj  Grad  interessante.  Sjette  Samling  turde  være  den 
righoldigste,  og  af  ikke  mindst  Interesse  er  den  i  samme 
aftrykte  »Kunstbog«,  der  for  Granskeren  er  en  sand  Guld- 
grube. Særlig  i  Tidsskriftet  »Skattegraveren«  vil  man  finde 
baade  en  Mængde  lokale  Dyre-  og  Plantenavne,  saa  vel  som 
Sagn,  Besværgelser  o.  s.  v.  Det  er  Udgiverens  Hensigt  deri 
at  faa  samlet  saa  meget  som  muligt  fra  alle  Egne  af  Landet. 
Her  kommer  altsaa  til  efterhaanden  at  foreligge  et  helt 
Magasin,  der  vil  afgive  et  værdifuldt  Materiale  for  Spe- 
cialister. 

Allerede  1818—23  udkom  I.  M.  Thieles  »Danmarks 
Folkesagn«,  første  Udgave,  og  deri  indeholdes  en  Mængde 
Oplysninger  af  Betydning,  ikke  mindst  til  Planternes  Historie. 
—  Jens  Kamp  har  i  1877  udgivet  en  større  Samling 
»Danske  Folkeminder«,  der  ere  hensigtsmæssig  ordnede  og 
gjennemgaaende  godt  fortalte;  særlig  om  Dyr  og  Planter 
findes  mangt  et  interessant  Bidrag,  om  end  det  meste  heraf 
er  almindelig  kjendt.  Der  gives  endnu  nogle  enkelte  Sam- 
linger, dels  lokale,  og  dels  behandlende  meget  begrænsede 
Æmner;  men  for  øvrigt  er  det  jo  et  betydeligt  og  højst 
forskjelligartet  Antal  Skrifter,  hvorfra  der  kan  hentes  et 
eller  andet.  Af  hvad  der  allerede  foreligger  trykt,  og  af 
hvad  der  kan  hentes  fra  Folkemunde,  er  der  rigeligt  Stof 
til  Bedømmelse  af,  hvad  vi  oven  for  have  kaldet  Folkets 
Kyndighed  til  og  dets  Opfattelse  af  Naturriget  med  dets 
brogede  Verden  af  Dyr  og  Planter. 


IL 

Hvad  der  nu  allerførst  møder  os  er  Navnene.  Her 
faa  vi  da  at  gjøre  med  en  talrig  Mængde  folkelige  Beteg- 
nelser, der  for  samme  Arts  Vedkommende  i  øvrigt  kunne 
være  meget  forskjellige  paa  de  forskjellige  Steder.  I  de 
fleste  Tilfælde  vil  man  dog  lægge  Mærke  til,  at  der,  selv  i 
et  rent  lokalt  Navn,  gjærne  ligger  en  eller  anden  karakte- 
ristisk Ejendommelighed  ved  det  paagjældende  Individ  be- 
tegnet. Stundum  viser  det  sig,  at  Navnet  er  af  forholdsvis 
meget  ny  Oprindelse,  men  ikke  sjælden  peger  det  ogsaa 
langt  tilbage  i  Tiden,  til  Middelalderens,  ja,  selv  til  Oldtidens 
Dage  og  viser  sig  da  snart  af  hedensk,  snart  af  kristelig 
Oprindelse.  En  stor  Del  ere  endnu  bevarede  fra  Katholi- 
cismens  Periode,  og,  som  man  kunde  vente,  væsentligst 
knyttede  til  Jomfru  Maria.     Mange  af  de  almindelig  brugte 

Dyre-  og  Plantenavne  have  germansk  Oprindelse.  Studiet 
af  Navnene  har  i  det  hele  en  ikke  ringe  linguistisk  Interesse, 
og  dette  gj ælder  ikke  blot  om  de  danske  og  specielt  de 
folkelige,  men  ogsaa  om  de  fra  Latin  og  Græsk  hentede  sy- 
stematiske Familie-,  Slægts-  og  Artsnavne.  —  En  Masse  ny 
Ord  i  Sproget  ere  opstaaede  og  dannede  ved  Sammenlig- 
ninger med  Dyre-  og  Plantenavne.  Især  have  de  saa  poe- 
tiske Planter:  Roser  og  Liljer  affedt  en  ligefrem  forbav- 
sende Mængde  Lignelser,  noget  især  Digternes  blomstrende 
Stil  give  talrige  Beviser  paa.  Vi  behøve  blot  at  minde  om 
saadanne  Ord  som  »Rosenlæber«,  »Rosenkinder«,  »Rosen- 
skjær«,  »Liljehænder«,  »liljehvid«  o.  s.  v.  De  fra  Dyreriget 
hentede  vise  ofte,  at  man  ret  godt,  stundum  endog  højst 
træffende,  har  forstaaet  at  drage  Paralleler  mellem  Menneske- 
og  Dyrekarakteren,  og  man  tager  meget  fejl,  hvis  man 
mener,  at  alle  saadanne  eller  dog  Hovedmassen  ere  dannede 
af  Forfatterne.  Det  er  paaviseligt,  at  de  fleste  netop  ere 
opstaaede  efterhaanden  ude  blandt  Befolkningen.  At  saa- 
danne Ord  som  »Gaselleøjne« ,  »Falkeblik«,  »Liljehænder« 
ere  dannede  af  Digterne,  tør  vi  ikke  modsige,  men  saadanne 
som;  »kattevenlig« ,  »torskedum«,  »mopset«,  »hundsk«, 
»kyllingeklog«,  »museblakket«,  »Faareforstand«  o.  mg.  lign. 
ere  utvivlsomt  folkelige  Dannelser.  En  stor  Del  ere  blotte 
Farvesammenligninger,  medens  enkelte  andre  nærmest  kun 
have  komisk,  eller  spøgefuld  Betydning,  hvortil  bl.  a.  hører 
det  ikke  meget  gamle,  men  ret  betegnende  Adjektiv  »pære- 
dansk«, der  dog  næppe  er  fedt  af  Folkemunde. 

Talrige  Verber  ere  opstaaede  som  Forsøg  paa  at  efter- 
ligne Fuglenes  Sprog  og  andre  Naturlyde,  saaledes  Ordene: 
»huje«,  »kurre«,  »kagle«,  »kægge«  o.  mg.  fl.,  der  findes 
langt  fyldigere  repræsenterede  i  de  ældre  Ordbøger  end  i 
Nutidens;  særlig  indeholder  Moths  mange  saadanne.  I 
Tyskland  har  man  adskillige  ikke  uinteressante  Undersøgelser 
over  disse  Ord,  saa  vel  som  over,  hvad  man  i  det  hele  taget 
kunde  kalde  Dyrenes  Sprog;  men  det  meste  i  denne  Retning 

knytter  sig  dog  næsten  udelukkende  til  Fuglene.  Her 
hjemme  have  vi  derimod  ikke  specielle  Undersøgelser  over 
Fuglesproget;  andre  Lande  synes  at  have  interesseret  sig 
mere  for  denne  Sag.  En  meget  vakker  lille  Pjece  er  for- 
fattet af  Dr.  L.  Jacoby:  »Uber  die  Nachahmung  von  Na- 
turstimmen  in  der  deutschen  Poesi«;  heri  anføres  ogsaa 
Plantenavne,  som  de  erholde  af  Vinden,  naar  den  suser  hen 
over  dem.  Et  ganske  fortrinligt  Værk  om  Dyrelydene  i 
Sproget  er  udgivet  afW.  Wackernagel,  Basel  1867,  og 
hedder:  »Voces  variae  animantium« ;  heri  findes  ogsaa  den 
fra  det  17de  Aarh.  saa  berømte  »Geistliche  Vogelgesang«. 
En  lignende  Fremstilling  som  Jacoby  har  allerede  Englæn- 
deren Thomas  Gardiner  givet  i  »The  music  of  nature«. 
Af  megen  Interesse  er  ogsaa  et  fransk  Arbejde:  »Idiomologie 
des  animaux«  etc,  medens  F.  Schwerin's:  »Voggelsproak 
u.  Snack«  er  af  rent  spøgende  Natur.  Svenskerne  have 
ogsaa  en  Mængde  Fortællinger  om  Fuglenes  Tale,  hvorpaa 
F.  L.  Grundtvig  for  Droslens  Vedkommende  har  givet  en 
interessant  Prøve  i  det  nordamerikanske  Blad  »Danevirke« 
(for  6te  Januar  1886). 

Af  mange  Ord  i  Sproget,  men  særlig  af  Navnene,  se 
vi  altsaa  Vidnesbyrd  om  Folkets  Kj  ondskab  til  Dyr  og 
Planter,  et  Kj ondskab,  der  vel  mangen  Gang  vil  vise  sig  at 
være  højst  ufuldkomment;  men  vi  bør  dog  agte  derpaa  og 
forfølge  det  ned  gjennem  Tiderne,  medens  vi  for  de  indførte 
Arters  Vedkommende  tillige,  saa  vidt  muligt,  eftervise  disses 
første  Fremtræden  hos  de  forskjellige  Folkeslag.  *) 

En  stor  Del  Dyre-  og  Plantenavne  nævnes  allerede  i 
Bibelen,  og  da  navnlig  de  Arter,  der  spillede  en  Rolle  hos 
de  gamle  Hebræere.      Dog   ere   de   brugte  Navne  ikke  alle 


*)  Et  ganske  fortræffeligt  Arbejde  i  denne  Retning  er  Viktor 
Hehn's:  „Kulturpflanzen  und  Hausthiere",  Berlin  1883.  Dette 
overordentlig  grundige  Værk ,  der  vidner  om  Forfatterens 
enorme  Kundskabsfylde,  har  i  sit  Fædreland  allerede  oplevet 
fire  Oplag ;  paa  Dansk  savne  vi  aldeles  et  tilsvarende. 

tilbørlig  tydede,  saa  vi  med  Vished  vide,  hvilke  Arter  der 
egentlig  er  tænkt  paa.  Vi  skulle  blot  minde  om  det  saa 
ofte  forekommende  Udtryk:  »Torne  og  Tidsler«,  der  vistnok 
betegner  helt  andre  Planter,  end  hvad  vi  forstaa  herved; 
de  i  Bibelen  forekommende  Navne  have  i  særlig  Grad 
fæstnet  sig  i  Folkenes  Minde,  hvad  der  jo  er  ganske  na- 
turligt. Man  vil  derfor  ogsaa  lægge  Mærke  til,  at  naar 
Bibelen  nævner  en  Plante,  der  paa  en  eller  anden  Maade 
staar  i  Forbindelse  med  det  hellige,  betragter  man  den  endnu 
som  »hellig« ;  hvad  Bibelen  derimod  forbander,  er  fremdeles 
forbandet. 

Nogle  Exempler  ville  bedst  oplyse  dette: 
Duen,  der  bragte  Fredens  Oljegren,  og  i  hvis  Skikkelse 
Guds  Aand  lod  sig  til  Syne,  har  altid  hørt  til  de  Fugle,  man 
har  haft  en  særlig  Forkjærlighed  for.  Slangen  er  derimod 
et  forbandet  Dyr,  »der  skal  krybe  paa  sin  Bug  og  æde  Støv 
alle  sit  Livs  Dage« ,  og  enhver  kjender  af  Erfaring,  hvilken 
Modbydelighed,  ja  Rædsel  de  fleste  nære  endog  for  den 
uskyldigste  Snog.  Mandeltræet  har  ligeledes  indtaget  en 
hædret  Plads  i  Planternes  Verden;  thi  Arons  »blomstrende 
Stav«  var  jo  af  Mandeltræ;  ogsaa  har  Olje træet,  der 
siden  Syndflodens  Ophør  var  Fredens  og  Tilgivelsens  Symbol, 
altid  hørt  til  de  berømte  Træer,  ligesaa  Palmen  o.  fl. 
Anderledes  derimod  med  »Torne  og  Tidsler«,  de  ere  For- 
bandelsens Planter. 

Tidlig  se  vi  Dyr  og  Planter  optræde  i  Folkenes  Mytho- 
logier,  blive  helligede  til  forskjellige  Guddomme  og  anvendte 
ved  den  religiøse  Kultus.  De  ældste  hedenske  Naturreli- 
gioner, vi  kjende :  Indernes  og  Ægypternes,  vise  os,  at  man 
endog  tænkte  sig  visse  Guder  symboliserede  i  Dyr  og 
Planter.  —  Saadanne  Væxter,  som  spillede  en  fremragende 
Rolle  i  Mythologien,  have  Folkene  vedblivende  bevaret  en 
nedarvet  Ærefrygt  for,  og  til  disse  knytte  sig  da  ogsaa 
gjærne    en   hel  Mængde  Sagn  og  overtroiske  Forestillinger, 

Og  det  er  langt  fra,  at  Nutidens  Videnskabelighed  har  faaet 
Bugt  med  disse  endnu. 

Hvor  imidlertid  Sagnene  fremdeles  bevaredes  om  denne 
eller  hin  Plante,  der  i  den  hedenske  Oldtid  havde  været 
helliget  bestemte  Guddomme,  gav  Kristendommen  disse  en 
ny  Klædning.  I  det  hele  taget  skriver  sig  en  anselig  Sagn- 
række  fra  den  bevægede  Periode,  da  Hedenskab  og  Kristen- 
dom tørnede  mod  hinanden,  og  en  stor  Del  af  disse  Sagn 
ere  derfor  en  sælsom  Blanding  af  det  gamle  og  det  ny.  Vi 
have  for  Nordens  Vedkommende  talrige  Exempler  herpaa. 
Sagnene  om  den  lysejBalder  overføres  paa  Kristus;  Planter, 
der  have  været  viede  til  Kjærlighedens  Gudinde  Freja 
eller  til  Naturens  Herskerinde  Frigga,  helliges  nu  til 
Jomfru  Maria  og  komme  til  at  bære  hendes  Navn.  Dr. 
Schleiden*)  har  nogle  prægnante  Exempler  herpaa: 
»Venushaar«  {Adiantum  capillus  veneris)  bliver  til  »Frue- 
haar«,  eller  »vor  kjære  Frues  Haar«  (»unser  lieben  Frauen 
Haar«);  »Venuskaabe«  (Alchemilla  Pallium  veneris)  bliver 
til  »Fruekaabe«  (»Frauenmantel«);  »Kyprissko«  {Cypripe- 
dium)  til  »Fruesko«  (»Frauenschuh«);  »Venuskam«  (Scan- 
dix  Pecten  veneris)  til  »Frue kam«  (»Liebfrauenkamm«); 
»Frejas  Taarer«  (Orchis  maculata)  forvandles  naturligvis 
til  »Maries  Taarer«  (»Marienthrånen«),  »Niords  Haand« 
{Orchis  mascula)  til  »Marie haand«  (»Marienhand«)  o.  s.  v. 

Mange  af  disse  Navne  ere  endnu  i  Brug  baade  for 
Planter  og  Dyr;  og  at  de  Virkninger,  man  tidligere  tilskrev 
den  særlige  Guddoms  Indflydelse,  nu  tilskreves  Jomfru 
Maria,  turde  være  en  Selvfølge.  Hun  tænkes  i  det  hele 
som  en  særlig  Blomsterven,  og  Gejstligheden  udbredte  om 
forskjellige  Plantearter  talrige  Sagn  og  Legender,  snart  knyt- 
tende sig  til  Marias  Bjærgvandring,  da  hun  besøgte  Elisa- 
beth, snart  til  den  hellige  Families  Ørkenvandring  under 
Flugten  til  Ægypten   o.  s.  v.     Alt  sligt   fandt  en  gunstig 


♦)  Die  Rose,  Leipzig  1873,  S.  120. 

Jordbund  hos  Folket,  der  gjennem  Aarh undreder  bevarede 
det  med  en  sjælden  Troskab;  ja,  saa  indgroede  kunne  Fore- 
stillingerne fra  Katholicismens  Tid  være,  at  man  endnu  her 
i  Danmark  fortæller,  at  naar  man  afplukker  Kronbladene 
af  »Mariesblomme«  (Violen),  da  fremkommer  der  et  Billede 
af  den  hellige  Moder  med  Kristusbarnet,  hvilket  vi  blot 
exempelvis  anføre. 

Dog,  det  er  egentlig  ikke  saa  mærkeligt,  at  vi  kunne 
støde  paa  den  Slags  Sagn,  ej  heller  forundrer  det  os  særligt, 
at  vi  spore  Blandingen  af  Hedenskab  og  Kristendom;  men, 
hvad  der  virkelig  har  Krav  paa  Opmærksomhed,  er  den 
Kjendsgjerning,  at  man  endnu  af  og  til  møder  ægte  he- 
denske Forestillinger,  som  leve,  om  end  i  det  skjulte, 
der  ude  i  den  store  Befolkning,  skjønt  snart  et  Aartusende 
er  henrundet,  siden  Kristendommen  vandt  Overtaget  her  i 
Norden.  Det  vil  deraf  fremgaa,  hvor  langsomt  et  Folk 
grundforandrer  sin  Tro  og  sit  Livssyn;  men  at  det  over- 
hovedet har  været  muligt,  at  sligt  har  kunnet  hævde  sin 
Existens,  maa  ene  søges  i  den  Omstændighed,  at,  som  alle- 
rede nævnt,  det  gamle  og  det  nye  blandedes  med  hinanden, 
at  Hedenskab  og  Kristendom  paa  en  Maade  gik  paa  Akkord 
med  hinanden. 

Middelalderen  —  den  kristelige  Symboliks  Guldalder  — , 
da  man  symboliserede  med  alle  mulige  og  umulige  Ting, 
maatte  naturligvis  afføde  en  Hærskare  af  Plante-  og  Dyre- 
sagn, fortrinsvis  de  sidste.  Gejstligheden  tog  stadig  alle 
Haande  Fortællinger  om  Dyr,  opdigtede  Fabler,  til  Udgangs- 
punkt for  opbyggelige  Betragtninger,  hvad  især  tydelig 
freragaar  af  de  saakaldte  Physiologi  eller  Bestiarier, 
der  indeholdt  saadanne  Dyrefabler*).  Dette  holdt  sig  langt 
op  i  Tiden.     Sagnene   om    den   berømte  Fugl  »Phoenix« 


*)  Cfr.  O.  G.  Tychsen:  Physiologus  Syrus,  1795  og  „Le  Phy- 
siologus  OU  Bestiaire".  (Cahier  et  Martin:  Mélanges 
d'archéologie,  2—3,  1851-52). 

bleve  først  ret  bekjendte  i  Evropa,  da  de  kom  ind  i  de 
omtalte  Bestiarier;  men  endnu  paa  Holbergs  Tid  holdt  man 
sig  til  disse  og  prædikede  bl.  a.  om  Phoenix.  I  Epistel  III, 
Nr.  247,  til  »Collegium  politicum  paa  Landet«,  siger  Holberg 
om  Phoenix,  at  »vore  Oratorer  og  Prædikantere  tage  deraf 
de  herligste  Lignelser,  for  at  vise  Opstandelsen«  o.  s.  v.; 
men  naar  man  altsaa  saaledes  S3^stematisk  indpodede  Folket 
naive,  overtroiske  og  stundum  meget  fantastiske  Forestillinger, 
kan  man  let  forstaa,  at  der  maa  gaa  lange  Tider  hen,  for- 
inden Sporene  slettes. 

1  Middelalderens  Folke  vi  se- Digtning  have  vi  ogsaa 
en  rig  Kilde  til  Dyrenes  og  Planternes  Historie.  Det  er 
for  Planternes  Vedkommende  navnlig  Linden,  der  besynges; 
hyppig  omtales  ogsaa  »Rosengaarden«  og  »Rosenlunden«, 
hvilke  Udtryk  dog  ej  maa  forlede  os  til  at  tro,  at  disse 
Haver  eller  Skove  særlig  vare  rige  paa  Roser,  thi  dette 
Ord  bruges  blot  som  Betegnelse  for  en  hvilken  som  helst 
Blomst  i  Almindelighed. 

Medens  man,  Planterne  angaaende,  synes  at  være  bleven 
saa  nogenlunde  inden  for  Rimelighedens  Grænser,  ere  Folke- 
visernes Forestillinger  om  forskjellige  Dyr  i  høj  Grad  fan- 
tastiske, og  vi  behøve  blot  at  minde  om  de  Viser,  der 
handle  om  hine  frygtelige  Uhyrer,  man  kaldte  Drager  og 
Lindorme,  hvorvel  der  ikke  altid  derved  bogstavelig  forstaas 
saadanne,  men  ofte  vistnok  kun  under  disse  Lignelser  hen- 
tydes til  de  store  Stenmure,  som  omslyngede  Slottene,  helst 
hvor  der  paa  Borgen  var  en  ung,  skjen  Mø,  som  maatte 
vogte  sin  Uskyld  bag  stærke  Værn.  Flere  Steder  tales  der 
om  Mennesker,  forvandlede  i  Dyreham.  Disse  naturroman- 
tiske Kvad  ere  meget  mærkelige  og  tilhøre  naturligvis  Heden- 
skabet. I  Visen  om  »Germand  Gladensvend«  lover  Dron- 
ningen for  at  frelse  sit  eget  Liv,  at  hvad  hun  bærer  under 
sit  Hjærte  skal  tilhøre  et  Uhyre,  der  kaldes  Valravnen, 
hvad  vel  nærmest  er  enstydigt  med  Begrebet  Varulv,  altsaa 
i  dette  Tilfælde   et  forvandlet  Menneske  i   Ravneskikkelse. 

I  Vølsungesaga  berettes  bl.  a.  om  to  sovende  Kongesønner 
i  Skoven,  hvilke  iføre  sig  Ulveham  og  anrette  stor  Øde- 
læggelse i  Kong  Siggeirs  Land.  Vi  skulle  neden  for  komme 
tilbage  til  disse  Forvandlinger,  og  det  er  aabenbart  en  Deri- 
vation heraf,  der  ligger  til  Grund  for  en  noget  senere  Tids 
Tro  paa,  at  Hexene  kunde  optræde  i  Dyreskikkelse. 

Kristendommen  bringer  nu,  som  vi  have  set,  ikke  de 
besynderlige  Forestillinger  om  Planter  og  Dyr  ud  af  Verden ; 
tvært  imod,  disse  antage  snarere  forøget  Omfang  og  forunder- 
ligere Former;  men  Menneskets  Forhold  til  Naturens  store 
Rige  bliver  et  andet  end  før.  De  hedenske  Nordboer  tænkte 
sig  hele  Naturen  befolket  med  mange  Slags  levende  Væsener, 
der  boede  i  Skov  og  Krat,  ved  Kilder  og  Søer  o.  s.  v.,  og 
som  uden  Tvivl  pege  tilbage  paa  Naturguddomme.  Til 
disse  forskjellige  Væsener  tænktes  Mennesket  i  det  hele  at 
staa  i  et  venskabeligt  Forhold,  naar  undtages  Jætterne. 
Kristendommen  med  sit  alt  andet  end  lyse  Syn  paa  det 
faldne  Naturrige,  bringer  alle  disse  Væsener  ind  under  Ka- 
tegorien: Dæmoner,  der  ere  Menneskene  absolut  fjendtlige. 
De  ville  forføre  dem  og  derved  forhindre  deres  evige  Frelse; 
som  Følge  heraf  maa  de  bekæmpes,  og,  som  alt,  hvad  der 
henhører  til  Mørkets  Verden,  skyes  og  flyes.  De  kristelig- 
mythiske  Viser  fortælle  derfor  fremdeles  om  blodige  Kampe 
med  Drager  og  Lindorme,  og  i  saa  Henseende  turde  Visen 
om  »St.  Jørgen  og  Dragen«*)  være  vel  bekjendt.  Paa  den 
anden  Side  er  det  naturligt,  at  de,  der  tænktes  at  indlade 
sig  i  nærmere  Forbindelse  med  hine  Dæmoner,  bleve  for- 
dømte og  ansete  for  Troldmænd,  hvilken  Betegnelse  jo  først 
meget  sent  forsvandt,  og  de  talrige  Hexeprocesser  til  langt 
op  i  den  nyere  Tid,  vise  bedst,  hvor  fast  man  troede  paa, 
at  slige  Forbindelser  med  Mørkets  Aander,  ja,  endog  med 
selve  Lucifer,  kunde  indgaas. 

Alle  disse  mærkelige  Sagn  og  Legender,  tillige  med  de 


•)  For  øvrigt  af  østerlandsk  Oprindelse. 

forskjellige  overtroiske  Forestillinger,  give  imidlertid  et  ka- 
rakteristisk Billede  af  den  Tidsalder,  der  affødte  dem.  Der- 
for have  ogsaa  Dyre-  og  Plantesagnene  deres  uomtvistelige 
Betydning.  De  ere  et  aldeles  nødvendigt  og  uundværligt 
Led  i  Kjæden  af  Enkeltheder,  der  skulle  sammenføjes  til  et 
Totalbillede  af  vort  Folks  hele  Kulturudvikling  gjennem  de 
svundne  Sekler. 


III. 

Med  Benyttelse  af  den  allerede  foreliggende  Litteratur 
og  paa  Grundlag  af  et  betydeligt  utrykt  Materiale  skulle  vi 
nu  gaa  over  til  nærmere  at  belyse,  hvad  det  egentlig  er, 
vi  lære  af  det  indsamlede  Stof,  og  hvad  dette  aabenbarer 
os  af  Menneskenes  Tanke-  og  A åndsliv.  Det  være  paa  For- 
haand  bemærket,  at  vi  ville  møde  sælsomme  og  meget 
mærkelige  Anskuelser,  stifte  Bekjeudtskab  med  de  forunder- 
ligste Ideer,  der  ville  tage  vor  dybeste  Eftertanke  til  Fange. 
Vi  ville  faa  at  se,  at  dristige  og  æventyrlig-vilde  Drømme 
have  dæmret  dybest  i  Sjælene,  at  højtflyvende  Tanker  og 
Syner  have  foregjøglet  Slægterne,  og  en  ubetvingelig  Fri- 
hedslyst,  Lyst  til  at  sprænge  alle  hemmende  Baand,  har 
dannet  Understrømmen  i  Hjærterne. 

1.  Vi  møde  ofte  en  Slags  ubændig  Lyst  til  at  kunne 
besejre  alle  Hverdagslivets  hemmende  Magter, 
ja  til  at  trodse  selve  Tilværelsens  Love  for  frit  at  kunne 
opnaa  alt,  hvad  Hjærtet  begjærer.  Saa  skabte  Fantasien 
sig  Forestillinger  om  sjældne,  undergjørende  Dyr  og  Planter, 
ved  Hjælp  af  hvilke  man  kunde  naa  sine  gj ærende  Ønskers 
Maal.  —  Langt  borte  i  Skovenes  mystiske  Dunkelhed  ud- 
folder den  smukke  Skovbregne  sin  underfulde,  magiske 
Trylleblomst  i  en  stille  Midsommernat,  siger  Sagnet.  Det 
hurtig  fremkommende  Frø  er  et  af  Midlerne  til  at  opnaa, 
hvad  man  vil.     Jærnurten  har  den  samme  Virkning,  og 

ét  Blad  af  den  magter  at  virkeliggjøre  selv  de  dristigste 
Planer;  men  der  hører  en  sjælden  Lykke  til  for  at  komme 
i  Besiddelse  af  disse  Skatte,  og  flere  Sagn  gruppere  sig 
herom*).  De  ere  meget  udbredte,  flere  Beretninger  herom 
haves  i  forskjellige  Lande,  og  mange  ere  ældgamle**). 
Jærnurten  spillede  en  fremragende  Rolle  i  Middelalderens 
Lægebøger  og  var  allerede  da  kjendt  som  »Trolddomsplante«, 
hvad  ogsaa  Henrik  Smid  i  1524  anfører  om  den;  men  dens 
Benyttelse  som  Middel  til  hemmelige  Ønskers  Realisation 
naar  op  til  den  ældste  Oldtid,  og  Antegnelser  om  dens 
magiske  Kræfter  finde  vi  allerede  hos  Plinius  (Histor.  nat., 
libr.  XXV,  cap.  59).  Der  kunde  foruden  disse  to  meget  be- 
nyttede Planter  fremdeles  nævnes  mange  andre  Arter,  der 
anvendtes  i  samme  Øjemed,  men  i  denne  almindelige  Over- 
sigt kunne  vi  kun  undtagelsesvis  gaa  i  Detaillerne. 

2.  Jævnlig  viser  der  sig  en  Tragten  efter  at 
komme  i  Besiddelse  af  skjulte  Skatte  og  Herlig- 
heder, ved  Hjælp  af  hvilke  Tilværelsen  kunde  behagelig- 
gjøres.  Saadanne  Skatte  tænkte  man  sig  gjærne  liggende  i 
Jorden,  i  Højene,  i  Have,  Søer  o.  s.  v.,  og  det  gjaldt  da 
om  at  faa  saadanne  Midler  i  Hænde,  der  kunde  hæve  de 
forborgne  Skatte.  Ligeledes  søgte  man  at  finde  skjulte 
Metal-  og  Vandaarer.  Man  troede,  at  visse  Plantearter 
vare  i  Besiddelse  af  den  Egenskab  at  kunne  bringe  den 
søgende  paa  rette  Spor.  I  denne  Hensigt  benyttede  man 
sig  jævnlig  af  den  saakaldte  »Spaastikke«,  der  bestod  i 
en  gaffelformet  Gren,  der  skulde  afskæres  St.  Hans  Nat 
Kl.  12,  under  Fremsigelsen  af  en  særegen  Formular.  Man 
anvendte  i  Regelen  her  hjemme  en  Pilekvist,  dog  have 
ogsaa  Grene  af  Hassel  (Tyskland)  og  af  Mistel  været  be- 
nyttede. Baade  i  Nord  og  Syd  er  Troen  paa  Spaastikken 
ældgammel;    der  tales  i  Edda  om    »Skirners  Tryllevaand«, 

*)  Forf,.-  Fra  Planternes  Verden,  Kbhv.  1885,  S.  6—7. 
**)  Cfr.  V.  Perger:    Deutsche  Pflanzensagen,    1864,    S.  211—14. 
E.  Wigstrom:  Folkdiktning  I.,  1880,  S.  132,  IL,  1881,  S.  127. 

Og  Virgil  nævner  i  Æneiden  ligeledes  en  saadan.  Han 
sammenligner  hin  magiske  Gren,  der  aabnede  Æneas  Vejen 
til  Underverdenen,  med  Mistelen,  ja  har  formodentlig  anset 
denne  Persephones  Vaand  for  identisk  med  Mistelen.  Dette  har 
vel  givet  Anledning  til  denne  Plantes  Benyttelse  som  Spaa- 
stikke,  hvortil  den  f.  Ex.  har  været  brugt  i  Sverige.  Plinius 
beretter  ogsaa  (XXXI.  3,  27)  om  visse  »aquileges^,  der 
søgte  Vand  paa  lignende  Vis.  Nutidens  Vandsøgere  og  vel 
Flertallet  af  vort  Folk  have  fremdeles  en  urokkelig  Tro  til 
Pilevaandens  Ufejlbarhed  som  vand  visende. 

Mærkeligt  nok  har  man  flere  Steder  haft  mest  Tiltro 
til,  at  smaa  og  ubetydelige  Planter  kunde  hæve  de  forborgne 
Herligheder.  Det  er  saaledes  i  Tyskland  almindeligt,  at 
man  tilskriver  Forglemmigej  og  Kodriver  en  saadan 
Undervirkning  som  at  kunne  drage  skjulte  Skatte  op  fra 
Dybet  eller  ud  fra  Bjærgene.  Kodriver  eller  Primula 
bærer  endog  dér  det  meget  betydende  Navn  »Himmel- 
schlussel«,  ja  selv  i  Jylland  kaldes  den  »Marriløgl«,  o: 
Marie-Nøgle,  og  Navnet  hentyder  aabenbart  til  nu  forsvundne 
Sagn  om,  at  man  ved  den  hellige  Jomfrus  Bistand  med 
denne  Plante  som  en  Slags  Nøgle  kunde  aabne  Portene  for 
de  skjulte  Skatte,  og  uden  Tvivl  er  Maria  i  sin  Tid  traadt 
i  Stedet  for  en  hedensk  Gudinde.  Per  ger  skriver  ogsaa 
om  Kodriver,  »soli  die  Primel  Schåtze  erschlieszen,  so  er- 
scheint  dabei  oft  eine  weibliche  Gestalt,  die  Schliisseljung- 
frau,  welche  man  auf  die  Freja  deutet,  da  in  der  Krone 
dieser  Gottin  ebenfalls  ein  Schliissel  steckt«  *).  Der  haves 
da  ogsaa  om  disse  Planter  mange  forskjellige  Sagn**). 

3.  I  nær  Forbindelse  hermed  staa  en  Række  Forsøg 
paa  at  opnaa  Vinding  eller  tilsikre  sig  Held  i  diverse 
Retninger.     For   at  vinde  i  Kortspil  'skulde  man  saaledes 


*)  Deutsche  Pflanzensagen,  S.  175. 

**)  Se  f.  Ex.  M.  V.  Strantz:  Die  Blumen  in  Sage  u.  Geschichte, 
Berlin  1875,  S.  306  og  345.  Fr.  Warnke:  Pflanzen  in  Sitte, 
Sage  u.  Gesch.,  Leipzig  1878,     S.  188. 

bære  et  Blad  af  den  nævnte  Jærnurt  eller  hemmelig  have 
et  Flaggermusehjærte  skjult  paa  sig.  —  Kunde  man  slumpe 
til  et  Øjeblik  at  holde  en  »Angermus«  (Spidsmus)  inden  i 
sin  Haand,  havde  man  Held  til  at  fodre  Kreaturerne,  og 
ejer  man  en  »Sejerskjorte«,  o:  Fosterhinden,  da  har  man 
overhovedet  Held  med  sig  til  alt,  hvad  man  foretager  sig. 
Folk  troede  ogsaa,  at  der  gaves  mange  hemmelige  Midler, 
hvorved  Hexene  vare  i  Stand  til  at  kunne  stjæle  andres 
Fløde,  Smør,  Korn  o.  s.  v.  Stundum  troede  man,  at  dette 
skete  ved  Hjælp  af  en  Dragedukke,  hvilken  ogsaa  mentes 
at  kunne  stjæle  Penge.  En  saadan  Indretning  hørte  vel  i 
de  fleste  Tilfælde  kun  hjemme  i  den  menneskelige  Imagina- 
tion;  men  man  har  dog  ogsaa  virkelig  lavet  Dragedukker 
enten  af  Ben  eller  Alrunerod.  Oprindelig  vare  Alrunerne 
Cimbrernes  »kloge«  Mænd  og  Koner,  der  vare  særlig  inde 
i  den  Kunst  at  tyde  Runer.  Omsider  døde  denne  Kunst 
hen  af  sig  selv  og  blev  til  »en  saga  blot«;  —  men  man 
lavede  da  Billeder  af  de  gamle  Alruner,  og  disse  bleve  ofte 
betalte  i  dyre  Domme;  for  at  ogsaa  ringere  stillede  kunde 
erholde  disse  »undergj ørende«  Billeder,  dannede  man  dem  af 
Roden  af  en  Plante,  der  kaldtes  Mandragora,  men  fra  nu 
af  gjærne  fik  Navn  af  Alrune.  Dennes  Rod  kunde  med 
Lethed  tildannes,  saa  den  fik  Lighed  med  et  Menneske;  tit 
forfalskedes  den  dog,  i  det  man  udgav  forskjellige  andre 
for  at  være  ægte.  Mandragora-Planten  er  for  øvrigt  fra 
ældgammel  Tid  beskreven  baade  af  Plinius,  Pythagoras  og 
Dioscorides.  Overtroen  om  dens  formentlige  Evne  til  at 
skaffe  Penge  i  Huset  stammer  fra  de  gamle  Grækere.  Man 
har  ogsaa  ment,  at  de  Husguder,  Jakob  havde  taget  fra 
Laban,  vare  lavede  af  Alrunerod,  der  saa  skulde  være  iden- 
tisk med  Dudaim.  Hos  Plinius  finde  vi  en  Belæring  for 
den,  som  vil  opgrave  Alrunerod.  Hans  Ord  ere  disse:  »Ved- 
kommende maa  ej  staa  lige  i  Vinden  og  skal  først  med  et 
Sværd  gjøre  tre  Cirkler  uden  om  sig  og  derpaa  dreje  sit 
Ansigt  mod  Vesten« Man  kunde  dog  ogsaa  benytte 

Historisk  Arkiv.    I.    1887.  28 

Dyr  for  at  komme  i  Besiddelse  af  andres  Ejendom,  —  her- 
hen hører  Forestillingen  om  »mjolkharer«,  som  Svenskerne 
troede  (og  hist  og  her  endnu  tro)  kunde  malke  Folks  Køer 
paa  Hexenes  Befaling  — ;  og  endnu  i  vore  Dage  kunne  vi 
jo  høre  Tale  om  »Lokkeduer« ,  »Tyvbier« ,  o.  s.  v.,  med 
hvilke  Navne  Almuen  fremdeles  forbinder  Tanken  om  Hexeri 
og  »Kunster«. 

4.  Lige  fra  de  ældste  Tider  træffe  vi  en  mærkelig 
Lyst  til  at  gjøre  sig  usynlig,  saa  man  uset  og  uhørt 
kunde  spejde  Begivenhedernes  Gang.  Bregnefrøet  besidder 
ogsaa  denne  lykkelige  Virkning,  der  dog  ogsaa  henføres  til 
flere  andre  Planter,  hvad  Pergers  o.  lign.  Samlinger  af  Sagn 
afgive  Exempler  paa.  Ogsaa  fra  Dyreriget  hentedes  saa- 
danne  Midler;  vi  skulle  her  hidsætte  et,  der  vistnok  kun  er 
kjendt  af  faa :  Man  tog  en  levende  sort  Kat  og  nedgravede 
dennefpaa  en  Korsvej,  hvor  der  stod  en  Vejviser.  Efter  tre 
Dages  Forløb  skulde  man  grave  paa  samme  Sted,  Katten 
vilde  da  være  fortæret  (!)  af  Orme,  og  man  skulde  saa  tage 
dens  Halsben,  der,  naar  man  bar  det  hos  sig,  gjorde  én 
usynlig.  (Forts.) 

Anton  Andersen. 


Scener  fra  den  fransk-tyske  Krig.*) 


bkjønt  »Historisk  Arkiv«  i  tidligere  Aargange  gj en- 
tagne  Gange  har  bragt  større  Afhandlinger  over  Partier  af 
denne  betydningsfulde  Krig,  tror  Redaktionen  dog,  at  de 
følgende  Skildringer  fra  den  østlige  Skueplads  ikke  ville 
savne  en  vis  Interesse;  de  omhandle  de  tre  sidste  Maaneder 
af  Krigen,  altsaa  Kampene  i  Omegnen  af  Belfort  og  mod 
Garibaldi  og  Bourbaki,  dog  ikke  fra  et  krigsvidenskabeligt 
Synspunkt,  men  som  de  maatte  stille  sig  for  en  jævn  Del- 
tager i  det  store  Skakspil.  At  Forfatteren  er  en  Tysker,  at 
Begivenhederne  altsaa  ere  sete  gjennem  tyske  Briller,  maa 
ikke  vække  Forargelse  hos  vore  Læsere,  saa  meget  mere 
som  han  ikke  er  nogen  Fanatiker  og  ærlig  søger  at  se 
Forholdene  saa  upartisk,  som  det  har  været  ham  muligt. 


I. 

Vesoul. 


Strassburg  var  faldet  den  27de  September,    og  største 
Parten  af  Belejringstropperne  formeredes  til  et  nyt  Armé- 


*)  I,   Hartmann    (koniglich  Preuszischer  General-Lieutenant) : 
Erlebtes  aus  dem  Kriege  1870—71.    Wiesbaden  1885. 

korps,  det  XIV.,  under  Kommaudo  af  General  Werder;  det 
kom  til  at  bestaa  af  Divisionen  fra  Storhertugdømmet  Baden 
og  kombinerede  preussiske  Troppedele,  tvende  Regimenter 
Fodfolk,  tvende  Reserve-Kavalleriregimenter  og  tre  Reserve- 
Batterier  og  besad  saaledes  ikke  de  gamle  preussiske  Armé- 
korpsers  ensartede  Sammensætning.  I  de  følgende  fjorten 
Dage  blev  Armékorpset  skudt  længere  og  længere  frem  mod 
Sydvest,  og  midt  i  Oktober  finde  vi  det  i  det  bjærgfulde 
Skovland,  som  danner  Vandskjellet  mellem  Mosel  og  Saone, 
medens  Hovedkvarteret  var  i  Epinal,  Hovedstaden  i  Departe- 
mentet Vogeserne.  — 

Den  16de  Oktober  forlode  vi  Epinal  for  at  trænge 
dybere  ind  i  Landskabet,  der  her  forekom  os  mere  romantisk 
end  smukt ;  naar  Regnen  af  og  til  holdt  op,  saae  vi  Højderne 
hyllede  i  Skyer,  Lavningen  i  vaade  Taagemasser ;  stejle  Veje 
førte  over  Højder  og  Bjærge  ned  i  dybe  Kløfter,  over  endnu 
grønnende  Enge  og  nøgne,  magre  Flader.  Frankrigs  Rigdom 
røbede  sig  her  ikke  i  Landskabet,  men  i  de  prægtige  Veje, 
som  den  stadig  vigende  Fjende  dog  havde  ødelagt  bag  sig. 
Kostbare  Viadukter  laa  nu  som  maleriske  Ruiner,  saaledes 
ved  Landsbyen  Xertigny,  hvor  Broen  laa  halvandet  Hundrede 
Fod  over  Dalens  Bund;  Franskmændene  havde  sprængt  den 
og  herved  for  lang  Tid  umuliggjort  Benyttelsen  af  Jærn- 
banen. 

Den  19de  fik  vi  Øje  paa  en  Bjærgkegle,  der  stod  som 
forladt  i  de  flade  Omgivelser;  det  var  Calvariebjærget  ved 
Vesoul,  og  i  denne  Hovedstad  for  Departementet  Øvre- 
Sa6ne  opsloge  vi  nu  vort  Hovedkvarter. 

General  Werder  tog  ind  i  Præfekturet,  efter  al  Rime- 
lighed blot  for  denne  Nat;  thi  fra  det  store  Hovedk\?arter  i 
Versailles  var  der  indløbet  nye  Ordrer:  XlVde  Armékorps 
kunde  forfølge  de  franske  Tropper  ned  mod  Besan^on,  men 
skulde  derpaa  marchere  over  Dijon  til  Bourges;  da  General 
Cambriels,  som  det  syntes,  havde  trukket  sine  Tropper  til- 

bage  til  Floden  Doubs  under  Fæstningen  Besangons  Kanoner, 
skulde  vor  Marche  næste  Dag  fortsættes  mod  Dijon. 

Fyrst  V.  Hohenlohe  og  jeg  fik  anvist  en  rig  Bankiers 
Hus,  som  var  godt  kjendt  af  de  omstaaende,  nysgjerrige 
Personer.  Man  fulgte  os  til  en  slotlignende  Bygning  med 
en  smuk  Park;  en  Tjener  førte  os  ind  i  Stueetagen,  hvis 
Værelser  vare  udstyrede  med  de  største  Bekvemmeligheder, 
og  sagde,  at  Monsieur  og  Madame  vare  hjemme,  og  at  hans 
Navn  var  Charles. 

Vi  vilde  altsaa  aflægge  et  Heflighedsbesøg  hos  Herren 
og  Fruen,  Charles  førte  os  op  ad  den  smukke  Trappe,  vi 
forefandt  foruden  det  gamle  Ægtepar  ogsaa  deres  Søn  og 
hans  unge  Hustru  og  bleve  modtagne  høflig,  men  ikke 
venlig.  I  Samtalens  Løb  erfarede  vi  af  den  gamle  Herre, 
at  han  ikke  vilde  kunne  leve  i  Tyskland,  og  Sønnen  be- 
klagede, at  hans  Pariser- Jagtvenner,  som  ellers  plejede  at 
fylde  Huset,  vare  udeblevne  dette  Aar. 

Da  jeg  vandrede  gjennem  Vesouls  Gader,  faldt  mine 
Øjne  paa  nogle  afskylige  Billeder  i  Butiksvinduerne;  det 
ene  fremstillede  Napoleon  III.,  det  andet  Kejserinde  Eugenie 
paa  saa  oprørende  Vis,  at  denne  Udstilling  under  alle  Om- 
stændigheder maatte  kaste  et  slet  Lys  over  Beboerne,  som 
fandt  sig  deri,  selv  om  den  ikke  var  gaaet  ud  over  det 
nylig  detroniserede  Herskerpar.  Nogle  ikke  voxne  Knøse 
lo  ad  min  Forbavselse,  og  deres  Bemærkninger  belærte  mig 
om,  at  de  allerede  vare  fuldkommen  fortrolige  med  det 
gemene. 

Imidlertid  havde  vor  Generalstab  faaet  nærmere  Oplys- 
ninger om  Fjendens  Stilling;  franske  Tropper  stode  os 
nærmere,  end  vi  troede,  allerede  bag  en  Biflod  til  Saoue, 
Oignon,  som  ved  bjærgfuldt  Land  skilles  fra  Doubs,  med 
hvilken  den  løber  parallelt  fra  Øst  til  Vest.  Generalen  vilde 
slaa  disse  Tropper,  for  han  rettede  sin  Marche  mod 
Dijon,  de  indledende  Bevægelser  bleve  trufne,  og  vi  kom 
saaledes  til  at  dvæle  endnu  tvende  Dage  i  Vesoul. 

Saafremt  Vejret  maatte  klare  op,  vilde  jeg  benytte 
Tiden  til  at  besoge  Calvariebjærget  for  saaledes  at  kunne 
overskue  hele  Landskabet ;  jeg  mødte  en  gejstlig,  hvem 
Folk  hilste  med  kjendelig  Ærefrygt,  jeg  bad  ham  beskrive 
mig  den  bedste  Vej,  og  han  gjorde  det  med  Venlighed  og 
spurgte  dernæst:  »Er  De  Katholik?«  Jeg  svarede,  at  jeg 
var  Protestant.  Han  spurgte  videre:  »Er  De  en  Preusser?« 
og  fortsatte: 

»Meu  deres  Folk  ere  Badensere,  Katholikker.« 

»Mange  ere  Badensere,  men  dog  ikke  Katholikker.« 

»Baden«,  indvendte  han  belærende,  »Sydtyskland  er 
katholsk.« 

»Ja  delvis.« 

»Det  regner  stærkt  og  er  koldt.  Lad  os  træde  ind 
her.«  Kirken  stod  aaben  og  var  tom.  Han  greb  ned  i 
Vievandskarret,  korsede  sig  og  tog  derpaa  atter  Ordet: 
»Preusserne  ere  lykkeligere  end  vi,  thi  de  have  en  legitim 
Konge.  Ak  Gud,  naar  faa  vi  en!  Frankrig  har  fortjent 
denne  Ulykke,  thi  det  er  faldet  fra  den  kristne  Tro.« 

»Jeg  troede,  at  den  afsatte  Kejser  og  Kejserinden  vare 
gode  Katholikker.« 

»Det  er  de  ogsaa,  men  de,  som  have  styrtet  dem,  ere 
alt  andet  end  det.« 

»Kejseren  og  hans  Raadgivere  vilde  denne  Krig«, 
svarede  jeg  og  saae  fast  paa  ham;  uhyggelig  besvarede  han 
mit  Blik,  og  da  han  bemærkede  en  Kone,  som  nylig  var 
traadt  ind,  hilste  han  paa  mig  og  gik  dybere  ind  i  Kirken 
med  hende. 

Henimod  Aften  aflagde  min  Kvartervært  og  hans  Son 
mig  en  Kontravisit;  efter  at  have  vexlet  nogle  høflige  Ord 
gik  den  unge  Mand  hen  til  et  Bord,  hvor  mit  franske 
Generalstabskort  over  Besangons  Omegn  laa  udbredt,  belyst 
af  Jvende  Lys.  Han  betragtede  det  nysgjerrig,  syntes  forst 
ikke  at  vide,  hvad  det  var,  og  udbrod  derpaa:  »Besan^on?  — 
Ja,  Besangon!  Doubs!    Aa,  det  kjender  jeg.«  —  Vi  traadte 

nærmere,  den  gamle  saae  ogsaa  paa  Kortet,  og  Sønnen  ved- 
blev. »Lad  os  se.  Det  er  rigtigt.  La  Barre,  ser  De,  La 
Barre.  Foret  de  Chaux,  jeg  har  været  dér  overalt.  — 
Vore  Officerer  have  ikke  saadanne  Kort.« 

Faderen  svarede:  »De  behøve  dem  ikke  i  vort  eget 
Land.  De  ville  nok  faa  tyske  Kort,  naar  de  komme  til 
Tyskland.« 

Jeg  kunde  ikke  lade  være  at  svare:  »Som  hvad?«  Han 
forstod  mig  og  svarede:  »Nej,  min  Herre!  Vi  ville  komme 
som  Sejrherrer  til  Tyskland.« 

Smilende  gjensvarede  jeg:  »De  sagde  jo,  at  De  ikke 
kunde  leve  i  Tyskland.« 

Nu  lo  ogsaa  han  og  svarede:  »Det  er  en  anden  Sag; 
jeg  vil  komme  til  Deres  Land  som  Sejrherre.« 

I  Frankrig  lovede  man  sig  noget  stort  af  de  nye  Strids- 
kræfter, som  samledes  med  forøget  Iver,  siden  Gambetta 
havde  overtaget  Regeringen  i  Tours.  De  franske  Tidender, 
som  faldt  i  vore  Hænder,  indeholdt  taabelige  Forventninger 
og  slemme  Løgne;  men  det  faktiske  var  alvorligt  nok.  Be- 
lejr in  gsh  æren  foran  Paris  maatte  værge  sig  mod  Udfald  og 
truedes  i  Ryggen  fra  Nord,  Vest  og  Syd.  Ganske  vist  holdt 
General  von  der  Tann  Orleans  besat;  men  den  franske 
Loirehær  blev  Dag  for  Dag  stærkere,  og  overalt  rejste  sig 
nye  Fjender.  Jo  længere  Tyskerne  maatte  sprede  sig,  desto 
svagere  blev  den  Magt,  hvorover  de  raadede;  Metz  fastholdt 
endnu  stadig  Prins  Frederik  Karls  Hær. 

Til  Vogeserhæren  ved  Doubs  stødte  nu  Forstærkninger 
fra  Lyon;  bag  den  fra  Nord  til  Syd  flydende  Saone  stode 
andre  Skarer,  uden  at  vi  vidste,  hvilken  større  Afdeling  de 
hørte  til.  Endogsaa  fra  et  Land,  Preussen  dog  havde  været 
til  saa  stor  Nytte,  fra  Italien  fik  vore  Modstandere  Hjælp; 
dreven  af  konfuse  Frihedsideer  var  den  gamle  Garibaldi 
traadt  i  den  franske  Republiks  Tjeneste  og  organiserede  sine 
Hjælpetropper  i  D61e  ved  Doubs. 


440  Scener  fra  den  fransk-tyske  Krig. 

Vi  kj  endte  ganske  vist  disse  ny  formerede  Troppers  ringe 
Præstationsevne;  de  vare  næsten  uden  Rytteri,  og  vi  vare 
dem  betydelig  overlegne  i  Artilleri;  men  vore  Forbindelses- 
linjer bag  ude  bleve  lange,  først  i  Epinal  stode  vore  Etappe- 
Tropper;  foran  os  og  til  Siden  undveg  Fjenden  i  Skove, 
Bjærge  og  Fæstninger;  stadig  var  han  atter  dér,  og  mellem 
hans  umiskj endelig  store  Masser  drev  XlVde  Korps  omkring, 
næsten  afskaaret  fra  sine  egne  Hjælpekilder;  de  Mænd,  som 
bare  Ansvaret  for  Ledelsen,  den  kommanderende  General  og 
hans  Generalstabschef,  havde  aaaledes  nok  at  tænke  paa. 

Vore  Brigader  vare  marcherede  videre  i  sydlig  Retning; 
den  22de  fulgte  vi  efter  ad  den  til  Besan^on  førende  Vej; 
ved  Landsbyen  Oiselay,  fire  Mil  fra  Vesoul,  gjorde  Generalen 
Holdt  og  afventede  Resultaterne  af  de  indledede  Bevægelser ; 
Fjenden  skulde  fastholdes  i  Centrum,  omgaas  i  Flankerne 
og  afskæres  fra  Besangon.  Dette  lykkedes  dog  ikke;  i 
Begyndelsen  hævdede  Franskmændene  ganske  vist  tappert 
Oignon,  men  undvege  derpaa  skyndsomst  i  de  skovrige 
Bjærge  med  Efterladelse  af  megen  Bagage. 

Vi  vare  redne  fremad  og  kom  hinsides  Floden  inden  for 
Kamplinjen;  Fjenden  stod  en  Mil  fra  Besangon  i  talrig 
Mængde  paa  Højderne,  som  vare  besatte  med  et  stærkt  Ar- 
tilleri, der  rimeligvis  var  hentet  fra  Fæstningen.  Fægtningen 
endte  i  Nattens  Mørke,  og  Generalen  vendte  fortrædelig 
tilbage  til  Oiselay,  hvor  vi  overnattede  nogle  Timer. 

Næste  Morgen  befalede  han  mig  at  ledsage  ham;  han 
vilde  ved  Dagens  Lys  se,  hvorledes  det  stod  til  paa  Val- 
pladsen. Han  overtydede  sig  om,  at  en  Fornyelse  af  An- 
grebet var  utilraadelig,  da  dette  kun  kunde  ske  med  store 
Ofre  fra  vor  Side  og  ikke  vilde  have  andet  Resultat  end  at 
drive  de  franske  Tropper  ind  i  den  trygge  Fæstning.  I  Gaar 
havde  vi  atter  stækket  deres  Lyst  til  at  kæmpe  mod  os;  de 
havde  tabt  flere  døde  og  saarede  end  vi  og  efterladt  flere 
Hundrede  Fanger  i  vore  Hænder. 

Da  afgj ørende  Resultater  altsaa  ikke  lode  sig  naa  her, 
vilde  Generalen  nu  begynde  sin  March e  mod  Vest. 

Det  næste  Afsnit,  vi  maatte  naa,  var  Saone,  hvor 
Staden  Gray  danner  et  Hovedknudepunkt  i  Vejnettet.  Vore 
Tropper  stødte  under  deres  Marche  alle  Vegne  paa  Mod- 
stand; Mobilgardister,  Nationalgardister,  Friskarer,  bevæbnede 
i  Borger-  og  Bondeklæder  holdt  sig  skjulte  i  Kratskovene, 
men  bleve  kejtet  førte  og  lagde  ingen  Dristighed  for  Dagen. 
Slige  Fjender  vare  ude  af  Stand  til  at  opholde  os  længe; 
men  vort  Mandskab  udmattedes  dog  ved  den  nødvendige, 
uafbrudte  Dækning  mod  alle  Hold,  saa  meget  mere  som 
Vejret  var  afskyligt.  Og  næsten  hver  Dag  kostede  os 
Mennesker. 

Den  24de  og  25de  var  Hovedkvarteret  i  den  usle 
Landsby  La  Chapelle  St.  Quillain,  fire  Mil  sydvest  for  Vesoul ; 
vi  forefandt  blot  faa  Indbyggere;  mit  Kvarter  var  en  Pige- 
skole, tvende  barmhjærtige  Søstre  beboede  det  meget  smud- 
sige Hus;  i  Frankrig  træffer  man  ofte  paa  Urenlighed,  selv 
i  elegante  Steder  og  Huse.  I  Landsbyen  var  der  Mangel 
paa  Levnedsmidler,  vi  maatte  holde  os  til  de  medtagne 
Mundforraad;  om  Aftenen  iagttoge  vi  et  vidunderlig  smukt 
Nordlys. 

Vort  Fortrav  havde  naaet  Sadne  og  besat  Overgangs- 
stederne.  General  Werder  havde  bestemt  mig  til  Komman- 
dant over  Staden  Gray,  hvor  hen  han  vilde  begive  sig  den 
26de,  og  tidlig  om  Morgenen  red  jeg  derfor  afsted  forud 
for  Hovedkvarteret,  ledsaget  af  en  Adjutant  og  et  Par 
Dragoner.  Man  lærer  efterhaanden  at  tilbagelægge  disse 
farlige  Enkeltridt ;  hvor  Terrænet  er  overskueligt,  giver  man 
Hestene  mere  Ro,  i  modsat  Fald  gaar  det  i  hurtigere  Fart. 
Da  vi  heldig  havde  tilbagelagt  tvende  Mile  og  kom  ud  af 
det  usikre  Omraade  og  langs  en  Bæk  ned  i  den  mere  fri 
Saonedal,  glædede  vi  os  over  Synet  af  Gray,  som  laa  for 
08  paa  denne  Side  af  den  store  Flod  og  snart  var  naaet. 

Ved   Raadhuset   fremstillede  Mairen,    Hr.  Jobard,    sig 

for  mig;  han  var  en  prægtig,  hæderlig  Mand  at  se  til,  og 
man  lagde  strax  Mærke  til  den  høje  Anseelse,  han  nød  hos 
Befolkningen;  i  Forening  modtoge  vi  General  Werder,  paa 
hvem  Mairen  ligeledes  gjorde  et  godt  Indtryk. 

Jeg  havde  opslaaet  Kommandantskabs-Kontoret  i  Raad- 
huset,  og  her  hørte  Forespørgsler  og  Klager  ikke  op.  Hvad 
der  nærmest  forelaa,  optog  i  den  Grad  mit  Sind,  at  jeg  ved 
Aftens  Tid  hverken  vidste,  hvor  mine  Folk  og  mine  Heste 
vare  blevne  af,  eller  hvor  jeg  selv  skulde  tilbringe  Natten. 
Mairen  sagde  mig  da,  at  jeg  var  indkvarteret  i  hans  Hus; 
han  førte  mig  hjem  gjennem  øde  Gader,  det  øsregnede,  og 
Stormen  slyngede  Skorstenene  ned  fra  Tagene. 

Jeg  fandt  et  højst  behageligt  Hus  og  tilbragte  en 
interessant  Time  med  Hr.  og  Fru  Jobard;  begge  hørte  til 
gamle  Familier  fra  Egnen  og  lagde  en  rigt  uddannet  Aand 
og  Hjærte  for  Dagen,  og  for  første  Gang  i  Frankrig  iagttog 
jeg  her  den  Finhed  i  Former  og  Samtale,  den  smagfulde 
Harmoni  i  alle  Ting,  som  man  tillægger  den  ældre 
franske  Tid. 

Den  følgende  Dag  forløb  højst  urolig;  hinsides  Saone 
forefaldt  flere  Fægtninger,  Fjenden  syntes  at  voxe  i  Tal, 
og  i  ingen  Retning  turde  man  afsende  enkelte  Ordonnancer, 
ikke  engang  paa  korte  Afstande;  enhver  Patrouille  maatte 
være  stærk.  Man  maatte  med  Strænghed  sørge  for  Trop- 
pernes Underhold,  og  mange  Forraad  bleve  ogsaa  skaffede 
frem  af  Gjemmestederne,  men  der  herskede  ligefuldt  Mangel 
selv  paa  det  nødvendigste.  Om  Aftenen  afleveredes  fem 
Hundrede  Krigsfanger  i  Gray;  de  sagde,  at  der  stod  en 
Cote  d'or-Avmé  i  Dijon;  en  Kirke  maatte  for  Natten 
tjene  dem  til  Opholdssted;  paa  Borgere,  som  bevislig  havde 
ført  Vaaben  imod  os,  maatte  der  fuldbyrdes  Døds- 
domme (!). 

Den  28de  marcherede  de  fleste  Tropper  videre  fra  Gray; 
det  regnede  uophørlig;  Soldaterne  lede  Mangel  paa  Skotøj, 
Hestene  paa  Havre. 

Generalen  tillige  med  Hovedkvarteret  forlod  Staden  om 
Morgenen;  jeg  red  senere  efter.  Franskmændene  havde 
trukket  Grave  tværs  over  Landevejen,  paa  mange  Steder 
saae  man  Forhugniuger  og  andre  smaa  Forskansninger;  i 
Landsbyen  Renéve  l'Eglise  ved  Vejen  til  Dijon,  en  Dags- 
marche  fra  denne  Stad,  overnattede  Hovedkvarteret. 

I  den  Forstue,  jeg  betraadte,  skinnede  Ilden  fra  Arnen 
paa  preussiske  Jægere  og  en  gammel  Kone,  der  alene  var 
bleven  tilbage ;  tre  Officerer  af  samme  Regiment,  der  havde 
lagt  Beslag  paa  en  Stue,  optoge  den  sent  ankommende 
Gjæst;  de  glædede  sig  over  snart  at  komme  til  Dijon,  hvor 
deres  Mandskabs  Klæder  kunde  blive  istandsatte;  saa  vilde 
det  ogsaa  kunne  gaa  bedre  i  det  raa  Cote  d'or;  hinsides 
dette  Bjærgstrøg  vilde  der  være  mere  Ro,  da  vi  ikke  som 
her  sade  fast  mellem  Fæstninger,  der  afgave  Støttepunkter 
for  Fjenden. 

Indhyllede  i  vore  Kapper  lagde  vi  os  paa  Matrasser  ved 
Siden  af  Kaminilden;  ved  Midnatstider  vaagnede  vi,  Sol- 
daterne ved  Siden  af  talte  sammen,  Døren  gik  op,  og  en 
Peltjæger  traadte  ind  for  at  spørge,  hvor  General  Werder 
boede;  han  havde  forladt  Versailles  den  23de  og  ganske 
alene  listet  sig  gjennem  Fjenden;  efter  Sigende  skulde  en 
Feltjæger  endnu  ikke  være  falden  i  Hænderne  paa  Fjenden. 

Den  Skrivelse  fra  General  Moltke,  som  den  ankommende 
overbragte,  gav  General  v.  Werder  nye  Anvisninger  og  inde- 
holdt den  glædelige  Efterretning,  at  Metz's  Fald  var  nær 
forestaaende ;  Prins  Frederik  Karls  Hær  skulde  derpaa  ufor- 
tøvet bryde  op  til  Loire,  og  XlVde  Armékorps,  som  nu  ogsaa 
fik  de  tvende  Reservedivisioner  i  Elsass  under  sig,  skulde 
dække  venstre  Flanke  af  Prinsens  Hær  samt  Elsass,  besætte 
Dijon  med  en  betydelig  Styrke  og  belejre  Belfort. 

Rummet  mellem  Dijon  og  Belfort  har  en  Bredde  af 
tyve  Mil;  C6te  d'or  og  Vogeserne  begunstigede  i  høj  Grad 
den  lille  Krig,  de  store  Fæstninger  Besangon  og  Langres 
samt  den  lille  Auxonne  maatte  iagttages  og  Forbindelserne 

sikres.  Den  kommanderende  General  besluttede  at  sende 
General  Beyer  med  de  tvende  badensiske  Brigader  mod  Dijon, 
at  lade  de  tvende  andre  Brigader  marchere  tilbage,  atter  at 
opslaa  Hovedkvarteret  i  Gray,  senere  i  Vesoul  og  at  oprette 
de  absolut  nødvendige  Magasiner  i  sidstnævnte  Stad. 

For  at  varetage  Kommandanturforretningerne  sendtes 
jeg  forud  til  Gray,  hvor  jeg  med  velgjørende  Gjæste venlighed 
blev  modtagen  i  Mairens  Hus;  Hr.  Jobard  gjorde  paa  sin 
Side,  hvad  der  var  muligt,  for  at  de  Krav,  jeg  maatte  stille, 
kunde  blive  opfyldte  paa  regelmæssig  Vis. 

Det  var  mig  behageligt,  at  der  tilbød  sig  en  Lejlighed, 
hvor  jeg  kunde  gjøre  ham  en  Tjeneste;  i  Landsbyen  Vel- 
lexon  og  Kratskovene  i  Omegnen,  ved  den  nærmeste  Vej 
fra  Vesoul  til  Gray,  forefaldt  ofte  Fjendtligheder  mod  os; 
der  blev  derfor  paalagt  Sognet  en  Kontribution  (!),  og 
en  anset  Mand  ved  Navn  Petit  blev  fort  til  Gray  som 
GisseL  Mairen  henvendte  sig  nu  til  mig  med  den  Anmod- 
ning, at  han  maatte  huse  Hr.  Petit,  med  hvem  han  stod 
paa  venskabelig  Fod,  og  for  hvem  han  vilde  gaa  i  Borgen. 
Jeg  forelagde  den  kommanderende  General,  som  imidlertid 
var  indtruffen,  denne  Ben,  og  han  gav  sit  Samtykke ;  saaledes 
lærte  jeg  Hr.  Petit  at  kjende,  hvad  senere  skulde  blive  mig 
til  Nytte. 

Den  31te  Oktober  stod  en  badensisk  Brigade  allerede  i 
Vesoul,  hvor  fra  den  ligeledes  besatte  Staden  Liire,  som 
ligger  ved  Landevejen  til  Belfort  De  preussiske  Tropper 
stode  i  og  omkring  Gray.  Rygtet  gik  her,  at  Garibaldi 
var  i  Fremrykning  fra  Dole  og  Auxonne,  men  der  forefaldt 
blot  de  sædvanlige  Skjærmydsler.  Efter  en  heftig  Fæo^tning 
holdt  General  v.  Beyer  sit  Indtog  i  Dijon,  hvor  Borgerne 
havde  taget  Del  i  Gadefægtningen. 

Saaledes  vare  vore  fire  Brigader  nu  spredte  over  sexten 
Mil;  svækkede  af  Tab  og  Sygdomme  talte  de  blot  omtrent 
23,000  Mand,    og   de   udmattede    Tropper    maatte    være   i 

uophørlig  Bevægelse  for  at  bortskræmme  Fjenden,  som 
dukkede  op  alle  Vegne. 

Den  2den  November  rede  vi  til  Vesoul  ad  den  længere, 
men  mere  sikre  Vej  langs  hejre  SaOnebred;  det  var  den 
første  tørre  Dag,  og  en  bidende  Nordenvind  rystede  de  tørre 
Blade  af  Træerne. 

Efter  i  fjorten  Dages  Tid  at  have  færdedes  i  fattigere 
Landskaber,  kom  vi  nu  atter  til  et  frugtbart  Land  og  saae 
paa  ny  en  Velstand,  som  satte  os  i  Forbavselse;  i  Lands- 
byerne offentlige  Vaskeanstalter  af  tiltalende,  ja  endog  rig 
Arkitektur;  i  Flækkerne  eller  Smaastæderne  storslaaede 
Kirker  med  høje  Taarne;  Kjøreveje  og  Fodstier  i  bedste 
Stand;    derimellem   herlige  Landsæder  og  maleriske  Slotte. 

Da  vi  havde  tilbagelagt  tre  Mil,  gjenkjendte  vi  allerede 
Calvariebjærget;  endnu  næsten  fem  Mil  tilbagelagdes  i  hastigt 
Trav,  og  vi  vare  i  Vesoul. 

Den  rige  Bankier  syntes  ikke  at  være  fornøjet  over  vor 
Tilbagekomst;  men  Tjeneren  Charles,  der  havde  været  til- 
freds med  os,  glædede  sig. 


IL 

Belfort. 

Den  3dje  November  blev  en  Festdag  for  os,  thi  den 
længselsfuldt  ventede  Post  indtraf  i  Vesoul;  vi  havde  været 
afskaarne,  uden  Kj ondskab  til,  hvad  der  foregik  ude  i  Verden; 
som  den  rejsende,  der  kommer  fra  Ørkenen,  smægter  efter 
Vand,  saaledes  længtes  enhver  af  os  nu  efter  sine  Breve, 
sine  Aviser;  man  læste  til  ud  paa  Natten. 

Og  hvilke  Efterretninger  modtoge  vi  ikke!  Metz  havde 
kapituleret,  den  vigtigste  Vaabenplads  var  i  vore  Hænder; 
nu  kunde  vi  sige,  at  vi  beherskede  det  Land,  som  ved 
Freden  maatte  blive  vort;  Rhinhæren,  som  endnu  talte  mere 

end  170,000  Tropper,  var  tagen  til  Fange  og  herved  næsten 
samtlige  Frankrigs  gamle  Tropper  i  vor  Magt. 

I  Tyskland  hengav  man  sig  til  Forventninger  om  en 
snarlig  Fred;  man  troede,  at  den  sidste  Modstand  hurtig 
vilde  være  brudt,  saa  snart  den  Hær,  som  havde  betvunget 
Metz,  kunde  gribe  ind|i  Begivenhedernes  Gang. 

I  Frankrig  fremkaldte  Bazaines  Kapitulation  stor 
Ophidselse;  Gambetta  proklamerede  den  som  en  Forbrydelse, 
men  den  Kjendsgjerning,  at  den  indesluttede  Rhinhær  kun 
havde  Valget  mellem  at  hungre  ihjel  eller  at  vandre  i 
Krigsfangenskab,  lod  sig  ikke  fordølge.  Tillidsfuldheden 
sank,  Partispliden  tog  sin  Begyndelse;  desto  mere  voldsomt 
toge  Gambetta  og  hans  Tilhængere  fat. 

I  det  vi  nu  ivrig  gjennempløjede  Aviserne,  der  ellers 
uænsede  ble  ve  lagte  til  Side,  blev  Forskj  ellen  mellem  de 
tyske  og  de  franske  Blade  saa  meget  mere  paafaldende. 
Den  af  Gambetta  paavirkede  Presse  bragte  Overdrivelser  og 
Løgne,  som  laa  aabenlyst  for  Dagen,  men  desuagtet  ikke 
forfejlede  det  tilsigtede  Indtryk  paa  de  lettroende  Fransk- 
mænd. I  de  tyske  Aviser  fængsledes  vi  ved  den  Deltagelse, 
man  viede  det  XlVde  Korps;  man  vidste  ikke,  hvor  vi  stak, 
og  længtes  med  Uro  efter  at  erfare,  hvad  der  var  blevet 
af  os. 

Prins  Frederik  Karl  havde  saaledes  paa  den  hæderligste 
Maade  fuldført  den  vanskelige  Opgave,  med  en  næppe  til- 
strækkelig Styrke  at  holde  den  stærke  og  af  en  stor  Fæst- 
ning understøttede  Fjende  bunden  til  Stedet;  under  store 
Besværligheder,  Savn  og  Sygdomme,  under  talrige  blodige 
Kampe  havde  Belejringshæren  i  ti  Uger  holdt  ud  paa  Metz's 
Ligmarker;  nu  blev  den  atter,  som  oprindelig,  delt  i  den 
første  og  den  anden  Armé;  den  første  under  General  Man- 
teuffel  var  bestemt  til  Nordvest-Frankrig,  den  anden  ilede 
mod  Loire. 

XlVde  Hærkorps's  Tog  havde  nogenlunde  skaffet  Luft; 
i  vor  Ryg   og  umiddelbart  foran  os   fandtes  ikke  længere 

organiserede  fjendtlige  Troppemasser;  men  talrige  vare  de 
ved  Doubs  og  i  Cote  d'or.  Rekognosceringstropper  skulde 
udfinde  yderligere  Enkeltheder;  bevæbnede,  enkelte  og  flokke- 
vis, holdt  sig  endnu  hist  og  her  i  Kratskovene,  og  mangen 
fransk  Bandit  drev  omkring  for  at  gjore  et  Kup  med  sin 
Flint;   dog  vare  vore  Forbindelseslinjer  nogenlunde  sikrede. 

Fjerde  Reservedivision  under  Generalmajor  v.  Schmeling 
havde  taget  Schlettstadt  og  belejrede  Neu-Breisach ;  første 
Reservedivision,  forstærket  med  enkelte  Delinger  af  fjerde, 
var  indtruffen  foran  Belfort  og  havde  omringet  denne  faste 
Plads. 

General  v.  Werder  vilde  have  nøjere  Oplysninger  om 
Stillingen  foran  Belfort  og  paalagde  mig  den  7  de  om  Mor- 
genen at  ride  derhen.  Oberstkjtenant  v.  Leszczynski  sagde: 
»De  finder  General  v.  Tresckow  i  Les  Erriies,  nord  for  Bel- 
fort; det  er  rimeligvis  en  Herregaard.« 

Jeg  fulgte  derpaa  Generalen  til  Feltgudstjenesten  i 
Kirken;  blandt  de  andægtige  Soldater  fandtes  Katholikker 
som  Protestanter.  Jeg  tænkte  paa  den  gejstlige,  med  hvem 
jeg  tidligere  havde  ført  en  Samtale  her;  han  holdt  sig  til- 
bage som  alle  andre  Vesoulboere,  med  hvem  vi  dog  stode 
paa  fredelig  Fod,  naar  vi  tilfældigvis  mødtes. 

Om  Eftermiddagen  red  jeg  til  Ltire;  Kommandanten 
boede  hos  Mairen,  ved  Navn  Martelet,  i  hvis  Hus  jeg  lige- 
ledes fik  Kvarter.  Om  Aftenen  ved  Bordet  lærte  jeg  Fa- 
milien at  kjende,  Fader,  Moder  og  fire  Sønner;  den  yngste 
Dreng  studerede  ivrig  Tysk.  Jeg  havde  min  Glæde  af 
gamle  som  unge,  af  hele  Husvæsenet;  ligesom  hos  Mairen 
i  Gray  røbede  en  fin  Følelse  sig  i  alle  Ting,  og  de  be- 
hageligste Former  gik  Haand  i  Haand  med  en  solid,  aandelig 
Gjennemdannelse. 

Den  næste  Morgen  gav  Kommandanten  mig  en  stærkere 
Kavalleri-Eskorte  under  Befaling  af  en  lystig  Løjtenant. 
Landet  blev  nu  mere  ujævnt,  mere  fattigt ;  vi  befandt  os  foran 

de  mægtige  Kæmper  i  Øvre-Vogeserne,  hvis  Tinder  dækkedes 
af  den  første  Sne.  Ballon  d'Alsace  glimrede  i  Middagssolen ; 
langs  Klipperne  og  Kløfterne  paa  dens  sydlige  Skraaning 
fører  Landevejen  til  Flækken  Giromagny  i  Savoureusedalen, 
den  lille  Flod,  som  Belfort  ligger  ved,  halvanden  Mil  længere 
mod  Syd.  Her  gjorde  vi  Holdt.  Stedet  var  som  uddøet, 
kun  et  Par  Kvinder  og  Oldinge  kom  til  Syne;  skjønt  vi 
betalte  godt,  bragte  Folkene  i  Gjæstgivergaarden  os  den 
Smule  Forfriskninger,  hvormed  de  kom  frem,  med  trevne 
Miner,  som  de  kun  gave  efter  for  Tvang.  Vi  fulgte  videre 
fremad  den  samme  kunstige  Bjærgvej,  som  var  sprængt  paa 
flere  Steder  og  kun  tarvelig  istandsat.  Da  det  blev  Aften, 
kom  vi  til  en  anden  Dal;  paa  Engene  laa  den  første  Is; 
vi  frøs  og  glædede  os  til  at  naa  vor  Rejses  Maal  Les  Erriies, 
hvor  vi  indtraf  i  Mørkningen.  Efter  vor  Generalstabschefs 
Formodning  skulde  det  være  en  Herregaard,  men  det  viste 
sig  at  være  en  tarvelig  Kro  for  Fragtmænd,  ensomt  be- 
liggende ved  et  Knudepunkt  for  Vejene.  Min  lystige  Løjte- 
nant  vendte  ufortøvet  tilbage  til  den  sidste  Landsby,  vi 
vare  komne  igjennem. 

I  den  elendige  Bygning  boede  General  Tresckow  med 
sin  hele  Stab;  han  var  ikke  til  Stede,  og  hans  Officerer 
undrede  sig  over  min  Ankomst;  de  trakterede  mig  med  en 
tarvelig  Aftensmad,  som  stod  færdig  paa  Bordet  mellem 
Papirer  og  Brugsgjenstande  af  enhver  Art.  Straalejet  ved 
Væggen  fuldstændiggjorde  Indretningen;  Rummet  tjente  som 
Arbejds-,  Spise-  og  Soveværelse. 

Sent  ud  paa  Aftenen  kom  Generalen  meget  fornøjet  til- 
bage; thi  han  havde  naaet  sit  Maal  denne  Dag  at  besætte 
Staden  og  Slottet  Montbéliard  og  kom  nu  sammesteds  fra. 
Jeg  glædede  mig  over  at  gjense  ham;  thi  under  Strassburgs 
Belejring  havde  jeg  følt  mig  tiltalt  af  hans  Utrættelighed 
og  stadig  muntre,  venlige  Stemning. 

Han  bød  mig  hjærtelig  velkommen  og  førte  mig  op  ad 
den  smalle  Trappe  til   sin  Bolig,    en  snæver  Stue  med   en 

rødglødende  Jærnovn;  den  var  ham  imidlertid  ret  til  Pas, 
han  satte  sig  ved  Siden  af  den  og  drøftede  nu  med  Liv 
Stillingen  foran  Belforfc. 

AU  var  sket,  hvad  han  med  sine  Tropper  kunde  ud- 
rette for  Afspærringen  af  denne  faste  Plads,  det  egentlige 
Udgangspunkt  for  Fjendtlighederne  i  disse  Landsdele,  og 
han  længtes  nu  inderlig  efter  Belejringsskyts  for  at  kunne 
angribe  selve  Fæstningen;  han  lod  mig  forelægge  Doku- 
menter og  Planer  og  æskede  min  Opfattelse  angaaende  de 
Foranstaltninger,  som  nu  skulde  træffes. 

Da  vi  vilde  begive  os  til  Ro,  spurgte  jeg,  om  han  ikke 
havde  kunnet  finde  noget  bedre  Standkvarter.  »Det  er  lille«, 
sagde  han;  »men  det  ligger  lige  ved  Vejen«.  Hau  stillede 
ikke  større  Krav,  men  jeg  tillod  mig  den  Bemærkning,  at 
der  i  dette  Hus  næppe  var  Plads  nok  for  hans  Stab,  og  at 
jeg  maatte  søge  mig  et  andet  Kvarter,  hvor  jeg  i  Ro  kunde 
studere  Dokumenterne  og  Planerne. 

Om  Morgenen  red  jeg  til  den  nærliggende  Landsby- 
Beth  on  villier ;  den  havde  slet  ingen  Indkvartering  og  flere 
anselige  Huse;  ved  det  netteste  saae  jeg  paa  Gaardspladsen 
flere  smukke  Føl  og  i  Døren  Ejerinden,  en  tyk  Kone  paa 
henved  et  halvhundrede  Aar,  som  besvarede  min  Hilsen 
med  et  tysk  »GutenTag«.  Hos  hende  indkvarterede  jeg  mig, 
Solen  skinnede  ned  paa  mit  store  Arbejdsbord  i  det  rumme- 
lige Værelse,  og  fra  det  aabentstaaende  Vindue  kunde  jeg  se 
Schweizeralperne.  Kanonskud  fra  Fæstningen  var  det  eneste, 
som  her  mindede  om  Krigen;  Landsbyens  Beboere  vare 
fredelig  sindede,  og  at  Generalen  nu  forlagde  Tropper  her 
hen,  havde  for  min  Skyld  godt  kunnet  undværes. 

Under  Fremmarchen  havde  Belejringstropperne  i  flere 
Smaafægtninger  trængt  Fjenden  tilbage  mod  Fæstningen 
og  nu  indrettet  sig  paa  Forsvarsfod  uden  om  denne,  omtrent 
i  en  halv  Mils  Afstand.  I  en  større  Omkreds  holdt  de 
Landet  under  Opsyn,  og  ved  længere  Patrouilleringer  lod 
General  Tresckow  fastslaa,  at  Fjenden  ikke  samlede  Tropper 

est  for  BesatiQon,  følgelig  ikke  for  Øjeblikket  tilsigtede  et 
Forseg  paa  at  undsætte  Belfort. 

Der  manglede  Efterretninger  om  Styrken  af  Fæstningens 
Garnison;  den  raaatte  overvejende  bestaa  af  Mobilgardister, 
men  Angivelserne  modsagde  hverandre ;  man  anslog  dog  dens 
Størrelse  til  10,000  Mand,  meget  for  lavt,  som  det  senere 
viste  sig. 

Indbyggerne  i  Belfort  vare  for  største  Delen  tagne  bort, 
saa  at  den  civile  Befolkning  var  reduceret  til  4—5000  Per- 
soner. Kommandanten  havde  med  stor  Hensynsløshed  ladet 
Omegnen  udfuragere,  saa  han  ikke  havde  Brist  paa  Lev- 
nedsmidler, men  desto  vanskeligere  faldt  det  nu  at  skaffe 
Belejringstropperne  den  nødvendige  Forplejning  i  det  fattige 
Bjærgland. 

Skjønt  Hagl-  og  Snebyger  flere  Gange  mindede  om  det 
barske  Klima  og  den  sig  nærmende  Vinter,  frembød  et  Re- 
kognosceringsridt,  rundt  om  Fæstningen,  i  klart  Vejr  land- 
skabelig Ynde  i  fuldt  Maal;  op  over  Dalene  med  deres 
stærkt  kultiverede  Engflader,  Skove  og  Bjærge  rage  i  større 
Afstand  Vogesernes  og  Juras  Masser. 

I  dette  saakaldte  »Trouée«  eller  den  burgundiske  Port 
hæver  sig  den  øvre  Fæstning  paa  et  enligt  liggende,  klippefuldt 
Højdedrag ;  Nordfronten  skyttes  ved  et  utilgængeligt  Terræn, 
Østfronten  ved  de  uangribelige  Forter,  La  Miotte  og  La 
Justice.  Mod  Syd  danner  Slottet  den  vigtigste  og  stærkeste 
Del  af  Befæstningen;  længere  mod  Syd,  tusende  Skridt 
foran  Slottet,  ligge  de  klippefulde  Højder  Perches,  som 
først  forskansedes  efter  Krigserklæringen;  under  Slottet  og 
mod  Vest  er  Staden  anlagt  langs  Savoureuse;  den  er  om- 
given af  Fæstningsværker,  og  desuden  var  der  skudt  andre 
Værker  frem  paa  Sletten;  delvis  vare  de  endnu  under  Op- 
førelse. 

Jeg  var  af  den  Mening,  at  et  Angreb  maatte  rettes 
mod  Vestfronten,  som  jeg  holdt  for  den  svageste,  dels  i 
fortifikatorisk  Henseende,   dels   paa  Grund  af  Jordbundens 

Beskaffenhed.  Ogsaa  Sydfronten  kunde  vel  komme  i  Be- 
tragtning; men  her  vilde  de  sidste,  afgjørende  Arbejder  og 
Kampe  frembyde  meget  store  Besværligheder,  thi  Klippe- 
grunden, der  dels  ligger  blot,  dels  kun  er  dækket  med  et 
tyndt  Lag  Jord,  maatte  i  yderste  Grad  vanskeliggjere  Mine- 
arbejderne. Under  alle  Omstændigheder  var  et  virkeligt 
Angreb  det  eneste  Middel,  hvorved  den  med  Kasematter 
forsynede  Fæstning  kunde  tvinges,  da  den  havde  faaet  lang 
Tid  til  at  ruste  sig  til  Forsvar,  og  det  vilde  i  den  fore- 
staaende  haarde  A årstid  blive  et  vanskeligt  Stykke  Arbejde, 
saafremt  Besætningen  viste  sig  dygtig. 

General  v.  Tresckows  Tropper  vare  imidlertid  et  sligt 
Arbejde  voxne;  jeg  kjendte  dette  Landeværn  fra  Strassburg; 
allerede  den  Gang  var  det  meget  brugbart,  takket  være  den 
tilstrækkelig  lange  Tjenestetid,  og  nu  havde  Anførerens 
Disciplin  og  Reserveofficerernes  Dygtighed  omskabt  disse 
Landeværnsmænd  til  fortrinlige  Tropper.  En  af  deres 
Oberster,  en  hejtbedaget  Herre,  som  ved  Krigens  Udbrud 
atter  var  traadt  i  aktiv  Tjeneste,  kunde  gaa  som  en  ægte 
Type  paa  den  preussiske  Soldaterstand.  Jeg  lærte  ham  at 
kjende  ved  hans  Forposter,  i  Udkanten  af  en  Landsby,  der 
var  nedskudt  fra  Fæstningen;  den  Skimmel,  han  red,  kunde 
næppe  skjelnes  fra  Sneen,  hvori  den  stod,  og  lige  saa  hvidt 
var  den  ridderlige  Oldings  Hoved,  men  han  udførte  sin 
Tjeneste  med  ungdommelig  Iver. 

Den  10de  November  var  Neu-Breisach  faldet,  og  alle- 
rede den  12te  indløb  der  fra  Versailles  den  Underretning, 
at  General  v.  Tresckow  vilde  faa  anvist  det  Belejrings-Ar- 
tilleri med  øvrigt  Materiel  og  de  Ingeniører,  som  havde 
fundet  Anvendelse  foran  denne  Fæstning,  og  at  han  skulde 
begynde  et  virkeligt  Angreb,  saa  snart  denne  Forstærkning 
ankom.  Generalmajor  v.  Martens  var  atter  udnævnt  til  An- 
fører for  Ingeniørerne,  medens  Belejringsartiileriet  kom  til 
at  staa  under  Oberstløj tenant  v.  Scheliha,  der  havde  beklædt 
samme  Post  for  Schlettstadt  og  Neu-Breisach. 

29* 

Tropperne  fra  fjerde  Reservedivision  marcherede  fra 
Neu-Breisach  til  Vesoul  for  at  slutte  sig  til  XlVde  Armé- 
korps; dette  Korps  havde  den  10de  begyndt  en  større  Be- 
vægelse, da  Fjenden  med  voxende  Styrke  samledes  vest  for 
Besangon;  General  v.  Werder  foretog  en  fremadgaaende 
Bevægelse  mod  Dole  og  Auxonne,  og  da  man  havde  bragt  i 
Erfaring,  at  Garibaldi  ligeledes  var  marcheret  vester  ud, 
blev  Hovedkvarteret  atter  forlagt  til  Dijon. 

General  v.  Tresckow  traf  nu  alle  Forberedelser  til  at 
modtage  Belejringsparken,  men  drøftede  samtidig,  hvorledes 
man  bedst  maatte  kunne  mode  de  Undsætningsforseg,  som 
under  den  lange  Belejring  kunde  ventes  fra  Vest  og  Syd. 

Lisaine-  og  AUainefloderne  danne  de  bedste  Forsvars- 
stillinger,  henholdsvis  mod  Vest  og  mod  Syd;  ved  disse 
Smaafloders  Sammenløb  ligger  Montbéliard;  af  de  nævnte 
Stillinger  er  Lisainelinjen  den  mest  vigtige,  thi  den  skæres 
af  de  nærmeste  Veje  fra  Besan^on  til  Belfort,  den  nordlige 
ved  Flækken  Héricourt,  den  sydlige  ved  Montbéliard.  Nord 
for  begge  disse  Veje  gaar  der  i  øvrigt  endnu  en  Chaussé, 
Vejen  fra  Liire  til  Belt'ort,  som  ved  Landsbyen  Frahier 
krydser  Lisaines  halvtredje  Mil  brede  Dal;  denne  Strækning 
fremviser  i  Begyndelsen  ikke  nogen  betydelig  Hindring  mod 
et  Angreb,  men  længere  mod  Syd  byde  Højderne  Stillinger, 
som  ere  vanskelige  at  angribe. 

General  v.  Tresckow  tog  mig  med  til  det  sydligste 
Punkt  Montbéliard.  Det  var  i  enhver  Henseende  en  be- 
hagelig Dag,  denne  14de  November  Vi  kjørte  ned  i  Sa- 
voureusedalen ;  Egnen  bliver  jævnere  og  Jordbunden  mere 
frugtbar,  alt  som  man  nærmer  sig  Allaines  bredere  Dal. 
Ved  højre  Bred  af  denne  Flod,  under  de  nordlige  Højder, 
lig^r  det  gamle  Mompelgard,  der  er  en  smuk  Flække  5 
Husene  nærme  sig  det  store,  fæstningslignende  Slot,  som 
ligger  saa  stormfrit  paa  en  Klippe,  at  det,  tilstrækkelig  for- 
synet med  Proviant,   synes  ubetvingeligt;   fra  Slottets  Høj- 


I 


Scener  fra  den  fransk-tyske  Krig.  453 

slette  saae  vi  de  meget  tydelige  Omrids  af  de  hvide 
Schweizeralper. 

Borgerne  i  Montbéliard  lagde  slet  ikke  for  Dagen,  at 
de  i  Aarhundreder  havde  haft  tj^ske  Herrer,  og  dulgte 
ingenlunde  deres  fjendtlige  Følelser.  I  denne  Henseende 
herskede  der  en  mærkelig  Forskjel  mellem  denne  By  og 
den  burgundiske  Port;  Bønderne  her  viste  sig  kun  lidet 
franskvenlige;  men  dette  skrev  sig  vel  delvis  fra,  at  de  lige 
siden  Krigens  Udbrud  havde  lidt  meget  af  de  franske  Troppe- 
delinger.  Derhos  syntes  Mobilgardisterne,  som  nu  vare 
indesluttede  i  Belfort,  at  have  holdt  meget  slet  Disciplin,  i 
det  mindste  hørte  jeg  mange  Klager  over  dem;  men  under 
alle  Omstændigheder  lagde  denne  Landbefolkning  en  større 
Selvstændighed  for  Dagen,  end  jeg  hidtil  havde  iagttaget  i 
Frankrig. 

Atter  et  andet  politisk  Indtryk  fik  vi  af  Borgere  fra 
Miilhausen,  som  vare  komne  til  Les  Erriies  for  hos  General 
V.  Tresckow  at  udvirke  nogle  gavnlige  Bestemmelser  for 
deres  Fabriksby;  disse  Herrer  hældede  af  Handelsinteresser 
til  Frankrig;  men  naar  de  ikke  kunde  blive  franske,  ønskede 
de  atter  at  blive  frie  Rigsbeboere  eller  at  gaa  sammen  med 
Schweiz,  og  det  var  dem  derfor  ingen  synderlig  Glæde,  da 
vi  sagde,  at  de  utvivlsomt  simpelthen  vilde  blive  tyske 
Undersaatter. 

Min  Værtinde  i  Bethonvillier  sørgede  paa  det  bedste 
for  mig  og  mine  Folk;  men  hendes  Opmærksomhed  skyldtes 
dog  egentlig  Føllene;  hun  nærede  Frygt  for,  at  man  kunde 
borttage  hendes  Yndlinge,  og  vilde  vinde  min  Beskyttelse. 
Samme  Nat  som  Generalen  og  jeg  vare  indtrufne  fra  Mont- 
béliard, viste  hun  sig  i  Natdragt  og  med  Lys  foran  min 
Seng:  »Ak,  vi  blive  overfaldne!«  Jeg  kaldte  ud  ad  Vinduet 
paa  mine  Folk,  som  imidlertid  allerede  sadlede  op.  Maanen 
skinnede  klart;  det  hele  var  en  unøiivendig  Alarmering,  som 
skyldtes  Telegrafdelingens  vel  vidt  drevne  Forsigtighed,    og 

jeg  faldt  snart  i  Søvn  igjen ;  men  Kl.  6  om  Morgenen  var 
der  atter  Alarm,  og  denne  Gang  ikke  nogen  blind. 

Besætningen  havde  med  flere  Hatailloner  og  nogle 
St3'kker  forspændt  Skyts  gjort  et  Udfald  hen  imod  Les  Erriies 
og  med  et  kraftigt  Stod  kastet  vore  Forposter;  men  da  jeg 
indtraf,  var  Fægtningen  allerede  staaende  og  General  v. 
Tresckow  til  Stede;  et  af  vore  Feltbatterier  kastede  de 
fremstormende  Franskmænd,  men  led  selv  ret  betydelig, 
væsentlig  ved  de  godt  indskudte,  svære  Kanoner  fra  Forterne 
Miotte  og  Justice.  Ellers  lede  vi  kun  ringe  Tab.  Om 
Morgenen  Kl.  8  veg  Fjenden  og  lod  omtrent  50  døde  og 
saarede  Officerer  og  Soldater  i  vore  Hænder  foruden  et 
større  Tal  usaarede  Fanger.  Af  Mobilgardisterne  fra  De- 
partementet Haute-Sa6ne  vare  adskillige  ansete  Mænd  blevne 
paa  Stedet. 

Oberstløjtenant  v.  Scheliha  indtraf;  men  General  v. 
Mertens  blev  endnu  ikke  ventet,  og  efter  at  jeg  havde  drøftet 
Artillerisporgsmaalet  med  Obersten  og  meddelt  ham  min 
Opfattelse  angaaende  et  direkte  Angreb  paa  Belfort,  var  mit 
Hverv  her  tilendebragt,  og  jeg  havde  Afskedsavdiens  hos 
General  v.  Tresckow  for  at  ride  til  Dijon;  jeg  skiltes  ugjærne 
fra  den  hæderlige  Officer  og  ønskede  ham  af  ganske  Hjærte 
Lykke  og  Ære. 

I  det  skjønneste  Vejr  begyndte  jeg  den  17de  mit  Hidt, 
ledsaget  af  tvende  Ryttere.  Solen  beskinnede  hele  Dagen 
de  sneklædte  Vogeser;  jeg  kom  forbi  den  4de  Reserve-Divi- 
sions Kolonner,  estpreussiske  Landeværnsmænd.  I  Liire 
opsøgte  jeg  strax  mit  forrige  Kvarter  hos  Mairen;  Fru 
Martelet  stod  i  Forstuen  med  en  anden  Dame;  da  de  fik 
Øje  paa  mig,  blev  den  sidste  forfærdet  og  kastede  sig 
grædende  i  Armen  paa  Fru  Martelet,  som  bedrøvet  gjen- 
gjældte  min  Hilsen.  Hr.  Martelet  kom  til  Stede  og 
førte  mig  ind  i  Huset.  »Den  ulykkelige  Kone«,  forklarede 
han,  »har  i  Forgaars  mistet  sin  eneste  Son  foran  Belfort«; 
flere    unge   Mænd   fra  Liire   vare   faldne   eller  saarede   ved 

oven  omtalte  Udfald;  miue  ædelmodige  Værter  iode  mig 
dog  ikke  bøde  for  dea  Sorg,  vore  Vaaben  nu  havde  tilføjet 
ogsaa  deres  By;  »gid  den  tunge  Prøvelse,  der  nu  rammer 
hele  Frankrig,  maa  være  gavnlig  for  vor  Fremtid.«  De 
fintfølende  og  dannede  Franskmænd  vare  i  det  hele  taget 
ikke  blinde  for  Aarsagerne  til  Landets  Forfald,  men  de 
manglede  Evne  til  at  gribe  ind  med  hjælpende  Haand,  da 
alt  blev  paavirket  og  regeret  fra  Paris,  og  nu  fra  Tours. 

Den  følgende  Eftermiddag  gjorde  jeg  Holdt  hos  Ban- 
kieren i  Vesoul;  Tjeneren  Charles  bød  mig  velkommen: 
»Deres  Værelser  ere  i  Orden,  jeg  har  længe  ventet  Dem.« 
Saaledes  kan  man  ogsaa  i  fjendtligt  Land  have  gode 
Venner. 

Nu  kom  imidlertid  den  længere  og  mere  farlige  Del  af 
Turen;  Vejen  til  Gray  langs  højre  Saonebred  var  betydelig 
længere  end  den  nærmeste  paa  venstre  Bred,  jeg  slog  derfor 
ind  paa  sidste  Vej  og  traf  i  Flækken  Frosnes  St.  Mamés 
Fodfolk  fra  Baden,  der  her  sikrede  Forbindelsen  saa  godt 
som  muligt;  Officererne  advarede  mig  dog  for  Terrænet  langs 
Saone  ved  Vellexon,  der  var  vanskeligt  at  bevogte  og  nu 
som  før  usikkert  i  særlig  Grad.  Indtil  denne  Landsby 
naaede  jeg  i  god  Behold;  her  kom  en  Mand  mig  i  Møde, 
der  saae  ned  for  sig,  som  om  han  ikke  vilde  se  nogen  Tysker 
for  sine  Øjne;  da  han  imidlertid  kom  paa  Siden  af  mig, 
saae  han  op  og  udbrod:  »Ah,  mon  colonel!«  Det  var  Hr. 
Petit,  hvem  jeg  i  Gray  havde  befriet  fra  Fængslet;  han 
vendte  om  og  gik  ved  Siden  af  mig:  »Hvor  fra  kommer  De?« 

»Fra  Belfort.« 

»Jeg  har  dér  en  Svoger,  en  Kaptejn  ved  Mobilgar- 
disterne.« 

Jeg  fo'r  sammen,  det  undgik  ham  ikke,  og  bekymret 
spurgte  han:  »Véd  De  noget  om  ham?« 

»Har  han  efterladt  sig  Familie?«   spurgte  jeg  alvorlig. 

»Ja,  en  meget  talrig.« 

»Hvor  lever  den?« 

»I  Villersexel«  —  og  han  vendte  sine  Øjne  mod  mig 
med  spændt  Opmærksomhed. 

»Stakkels  Mand!«  sagde  jeg  sørgmodig,  »De  har  ingen 
Svoger  mere;  han  er  falden  den  15de.« 

Vi  fortsatte  i  Tavshed  vor  Vej,  trods  sin  Sorg  indbød 
han  mig  til  en  Rast  hos  sig;  da  jeg  afslog  dette  med  Tak, 
ledsagede  han  mig  gjennem  Landsbyen  og  en  lang  Stræk- 
ning videre,  i  det  vor  Samtale  drejede  sig  om  andre  Ting, 
om  den  frugtbare  Jordbund,  om  det  ved  Sommertid  saa 
smukke  Land.  Han  sagde  det  ikke  ligefrem,  men  jeg 
mærkede  nok,  at  han  vilde  beskytte  mig  mod  Fjendtligheder, 
som  han  rimeligvis  var  ude  af  Stand  til  at  forhindre,  da 
paagjældende  ikke  boede  i  Vellexon. 

I  Gray  red  jeg  atter  til  Mairen,  der  husede  mig  som 
en  Ting,  der  fulgte  af  sig  selv;  han  havde  stadig  Indkvar- 
tering, men  dog  viste  han  og  Fru  Jobard  mig  den  mest 
opmærksomme  Gjæstfrihed.  Disse  Uger  havde  ældet  ham, 
hans  Ansigt  bar  Præg  af  en  dyb  Sorg,  hans  Landsmænds 
Nød  gjorde  ham  ondt,  men  han  klagede  ikke;  sin  By  havde 
han  holdt  i  Orden,  men  for  Omegnen  kunde  han  ikke  inde- 
staa,  og  da  jeg  næste  Morgen  tog  Afsked,  syntes  Ægteparret 
at  nære  større  Bekymring  for  deres  Gjæst  end  for  sig  selv. 

Rejsen  gik  dog  for  sig  uden  Uheld;  henimod  Aften 
saae  jeg  Cote  d'or,  mørk  med  gyldne  Striber;  det  var 
Klipperne,  hvis  røde  Stenmasser  hvilede  i  Solglans;  i  Dalen 
ved  Bjærgenes  Fod  breder  den  taarnrige  Stad  sig  mellem 
Alleer  og  Haver. 

I  de  sidste  fire  Dage  havde  mine  fortræffelige  Heste 
baaret  mig  og  min  Bagage  tre  og  tyve  Mil,  delvis  ad  be- 
sværlige Bjærgveje;  nu  skridtede  de  muntert  frem  gjennem 
Dijons  Gader. 

III. 
I  Cote  d'or. 

Mine  Krigsfæller  i  Staben  baade  glædede  og  undrede 
sig  over  min  lykkelige  Ankomst.  General  Werder  forlangte 
Oplysninger  om  Styrken  af  Lisainelinjen ;  han  skulde  jo 
dække  Belejringen  og  forudsaa,  at  Franskmændene  under 
dens  Løb  vilde  søge  at  undsætte  Belfort. 

For  Øjeblikket  vare  de  dog  ikke  i  Stand  hertil.  Man 
vidste,  at  Vogeserhæren,  med  hvem  vi  navnlig  havde  haft 
at  bestille  i  Oktober,  var  marcheret  bort  fra  vort  Omraade 
i  Retning  ad  Bourges.  Garibaldis  Korps  og  en  fransk  Divi- 
sion under  General  Cremer  vare  de  Fjender,  som  truede  det 
XlVde  Hærkorps  i  Fronten,  medens  Fæstningernes  Tropper 
og  Franktirørerne  truede  vore  Forbindelser. 

Garibaldi  havde  forlagt  sit  Hovedkvarter  til  Autun,  ti 
Mil  sydvest  for  Dijon;  hans  Korps  var  sammensat  af  Ita- 
lienere, Franskmænd,  Spaniere  og  Afrikanere  og  ansloges  til 
en  Styrke  af  mindst  15,000  Mand,  og  Divisionen  Cremer 
var  vel  omtrent  lige  saa  stærk;  den  stod  syd  for  Dijon 
mellem  Saone  og  det  stenede  Bjærgstrøg  Cote  d'or,  hvis 
vestlige  Skraaninger  naa  frem  til  den  burgundiske  Hoved- 
stad. Hele  Terrænet  var  saare  vanskeligt  at  overskue,  og 
heri  laa  Besværligheden  ved  at  hævde  Dijon  uden  at  se 
vore  Forbindelseslinjer  truede;  rundt  omkring  førtes  den 
lille  Krig  med  smaa  Delinger. 

Den  usikre  Tilstand  kom  ogsaa  frem  i  den  Opførsel, 
de  fyrretyve  Tusende  Dijonboere  lagde  for  Dagen;  de 
hadede  os  ganske  vist  alle  til  Hobe;  men  nogle  af  dem 
ønskede  dog  at  beholde  os,  andre  længtes  efter  Garibaldi. 
Partierne  vare  ikke  mere  endrægtige,  og  kun  Situationens 
Tvang  holdt  dem  endnu  sammen;  Monarkisterne  vare  i 
deres  Hjærters  Inderste  uenige  med  Republikanerne,  og  de 
besiddende  Klasser  frygtede  Anarkiet.  Jeg  var  indkvarteret 
hos  en  fornem  gammel  Herre;  den  Gang  General  v.  Beyer 

angreb  Dijon,  var  en  Granat  sprungen  paa  hans  Tag,  og 
uden  for  hans  Hus  havde  Mobilgardister  og  Borgere  kæmpet 
med  de  badenslske  Tropper;  dog  var  han  i  hine  Dage 
bleven  endnu  mere  rædselslagen  ved  Folkets  Vildskab,  og 
vi  vare  ham  derfor  velkomne  som  et  Værn  herimod;  han 
udtalte  det  ikke  ligefremt,  da  han  noget  skræmmet  modtog 
og  gjengjældte  mit  Besøg;  men  han  fortalte  nogle  Gange 
om  Rædselsperioden,  som  hans  Forældre  havde  oplevet, for 
firsindstyve  Aar  tilbage. 

Vi  havde  Frihed  nok  til  at  se  os  om  i  Staden,  og 
Forholdene  henledede  nærmest  vor  Opmærksomhed  paa  Be- 
boerne, En  Lejlighed  til  Samkvem  med  dem  tilbød  sig 
altid ;  Vejret  var  smukt,  næsten  sommerligt ;  mange  Personer 
slentrede  omkring  paa  de  store  Torve  og  i  de  brede  Gader, 
og  de  indlede  sig  selv  gjærne  i  en  Samtale.  Ofte  lagde 
man  ogsaa  Beslag  paa  vort  Kjendskab  til  det  franske  Sprog; 
de  tiltalte  os  uden  Frygt,  ja  selv  uden  Beskedenhed;  som 
Burgundere,  som  Dijon  boere  syntes  de  at  holde  sig  for  noget 
ganske  særligt,  at  nære  en  endnu  højere  Mening  om  sig  selv 
end  Franskmænd  i  det  hele  taget.  En  Herre  af  fine  Ma- 
nerer, hvem  jeg  havde  tjent  som  Tolk  i  hans  Samtale  med 
badensiske  Tropper,  sagde  ganske  ugenert:  »Deres  Soldater 
burde  kunne  tale  Fransk.«  Derhos  vare  de  i  høj  Grad 
uselvstændige;  i  deres  kommunale  Anliggender  vidste  de 
ikke  at  hjælpe  sig  selv;  »allez  au  maire«  var  det  sædvan- 
lige Raad. 

Magten  var  under  slige  Forhold  falden  i  Hænderne  paa 
dem,  som  grebe  energisk  til,  og  det  var  Republikanerne  af 
den  nye  Art,  Gambettisterne.  Under  den  sidste  Regering 
havde  de  fornemme  Familier  i  Landet  holdt  sig  borte  fra 
det  politiske  Liv,  og  Præfekterne,  som  lededes  fra  Paris, 
havde  holdt  Folket  i  Orden;  nu  herskede  et  Kaos  af  Frygt 
hos  nogle,  af  Byttelyst  hos  andre;  af  Had  til  det  styrtede 
Kejserdømme,  af  Uvilje  mod  Republiken  heldede  det  første 
Parti  »faute  de  mieux«  for  største  Delen  til  Huset  Orleans. 

Jeg  oplevede  selv  et  ret  mærkeligt  Bevis  paa,  hvorledes 
Partierne  under  Overfladen  bekæmpede  hverandre.  Den 
franske  Flaade  havde  fanget  Kaptejner  paa  tyske  Handels- 
skibe; som  Repressalier  skulde  der  nu  fra  de  erobrede  De- 
partementer sendes  indflydelsesrige  Mænd  til  Tyskland.  En 
Dag  lod  en  fransk  Herre,  der  var  mig  ganske  ubekjendt, 
sig  melde.  Da  han  saae  mig  alene,  bad  han  mig  gjøre 
General  v.  Werder  opmærksom  paa,  at  de  Gisler,  Dijon 
stillede,  ikke  bleve  rigtig  valgte.  Skjønt  jeg  sagde  ham,  at 
jeg  ikke  havde  noget  at  bestille  med  den  Sag,  forklarede 
han  mig  dog,  at  de  Herrer,  som  skulde  ordne  dette  Forhold, 
vilde  slaa  politisk  Mønt  deraf;  man  havde  kun  foreslaaet 
Tilhængere  af  Monarkiet  for  ved  deres  Bortfjærnelse  at 
svække  det  antirepublikanske  Parti.  Mange  mere  indflydel- 
sesrige og  mere  velhavende  Mænd  skulde  gaa  fri,  og  det 
var  Gambettister.  Den  kommanderende  General,  hvem  jeg 
strax  gjorde  en  Meddelelse  om  vor  Samtale,  syntes  allerede 
at  have  gjennemskuet  denne  Taktik. 

Løse  Fyre  og  vildt  udseende,  heftig  gestikulerende 
gamle  mødte  man  nok  af;  deres  Brødre  og  Sønner  hørte 
muligvis  til  vore  væbnede  Fjender,  og  mangen  af  dem 
luskede  vel  ogsaa  frem  og  tilbage  ad  forbudne  Veje. 

Stadens  nærmeste  Naboskab  var  ikke  ganske  sikkert; 
dog  turde  man  nok  alene  vove  sig  et  Stykke  ud  i  Cote  d'or, 
naar  man  da  forsigtig  spejdede  omkring  og  som  Advarsel 
havde  Revolvertasken  hos  sig.  Her  kunde  man  nu  se  de 
Steder,  hvor  den  kostelige  Vin  voxer;  tarvelige  nok  se  de  ud. 
Mure  af  lost  paa  hverandre  lagte  Sten  bugte  sig  hen  over 
de  træløse,  nu  mennesketomme  Skrænter;  Stenene  havde 
man  opsamlet,  for  man  plantede  Druen  i  det  til  brungult 
Jordsmon  forvandlede  Grus;  langs  ujævne  Veje  ligge  Vin- 
gaardsmændenes  smaa,  simple  Hytter.  Det  er  en  hæslig 
Jordbund,  som  fostrer  den  smukke  Frugt.  Længere  frem 
hæve  sig  bratte  Toppe,  Landsbyerne  ligge  paa  den  nøgne 
Højflade,  og  man  ser  dem  gjærne,  da  de  bringe  lidt  Afvexling 

i  den  klippefulde  Udørken,  som  bliver  hemmelighedsfuld, 
naar  Solstraalerne  hen  imod  Aften  spille  paa  de  røde  Sten- 
masser med  de  fra  Klefterne  stigende  Taager. 

Omtrent  fra  den  24de  November  bebudede  flere  Om- 
stændigheder større  Begivenheder;  halvanden  Mil  syd  for 
Dijon,  og  mod  Nord  endnu  nærmere,  vare  vore  Tropper 
stødte  paa  stærkere  fjendtlige  Delinger.  Og  Beboerne  oppe- 
biede aabenbart  med  spændt  Forventning  Begivenheder  af 
Vigtighe'l  for  deres  Stad,  og  alt  efter  deres  Sindelag  viste 
de  sig  mere  frygtsomme  eller  mere  fjendtlige.  Der  blev 
fundet  Meddelelser,  som  hemmelig  vare  opslaaede  paa  Gade- 
hjørnerne og  bebudede,  at  Franskmændene  havde  tilkæmpet 
sig  Sejr  paa  Sejr,  og  at  man  i  den  nærmeste  Fremtid 
maatte  være  belavet  paa  store  Begivenheder.  Uden  for 
den  vestlige  Port  stode  Folk  og  gabede  ud  mod  Bjærgene, 
for  at  se,  om  Garibaldi  ikke  snart  kom. 

Og  han  kom  virkelig,  men  blot  ikke  saa  langt. 

Den  26de  i  Aftenskumringen  trængte  han  frem  til  de 
første  Landsbyer  paa  Højsletten,  en  halv  Mils  Vej  fra  Staden; 
Meldingerne  fra  de  badensiske  Tropper,  som  stode  dér, 
naaede  følgelig  hurtig  til  General  Werder;  han  boede  saa 
nær  som  muligt,  da  han  havde  valgt  sit  Kvarter  i  Gjæst- 
givergaarden  ved  Dijons  Vesterport;  hele  Staben  havde  sine 
Heste    opsadlede    og   var    Natten   over  samlet  i  dette  Hus. 

Beruset  af  en  Smule  Held  havde  en  garibaldistisk  De- 
ling i  den  mørke  Nat  ladet  sig  forlede  til  en  videre  gaaende 
Fremrykning.  Baiiensisk  Fodfolk  opstillede  sig  i  største 
Stilhed  langs  Vejen  og  kastede  ved  sin  hurtige  Dd  de 
fremad  larmende  Hobe;  men  de  samme  eller  nye  Flokke 
kom  tilbage;  man  hørte  Kaabene:  »En  avant,  Epaulettes!« 
hvormed  mentes  Franskmændene;  »en  avant,  Italiens!  Cou- 
rage!« til  nye  Salver  ogsaa  fordreve  disse. 

De  Reserver,  som  vare  for  Haanden,  havde  Generalen 
trukket  til  sig;  Prins  Vilhelm  af  Baden  gjorde  sig  marche- 
færdig  med    03,    og   preussiske   Tropper   under   General   v. 

Goltz  sendtes  frem  paa  Højtladen  for  at  afløse  de  angrebne 
Badensere.     Natten  forløb  i  øvrigt  rolig. 

Ved  Daggry  rede  vi  ud;  efter  lang  Tids  Forløb  regnede 
det  første  Gang,  og  Regnvejret  vedvarede  hele  Dagen.  Paa 
det  Sted,  hvor  de  sidst  berørte  Angreb  havde  fundet  Sted, 
laa  mange  døde  Fjender,  Rødskjorter,  nogle  med  usædvanlig 
smukke  Hoveder;  ved  Siden  af  og  længere  fremme  Geværer 
af  fortræifelig  Konstruktion,  Garibaldi-Offlcershuer,  Shavler, 
Bagage  af  enhver  Art.  Garibaldis  Tropper  vare  forsvundne ; 
Fangerne  havde  efter  deres  Udsagn  sidste  Eftermiddag 
set  den  gamle  selv,  hvad  der  stemmede  med  vore  Folks 
Forklaring,  som  paa  samme  Tid  havde  set  en  større,  uordnet 
Rytterflok  paa  den  nærmeste  Højde. 

Preusserne  forfulgte,  men  vi  indhentede  dem  hurtig 
paa  den  mere  jævne  med  Smaaskove  og  lidt  Agerland 
dækkede  Høj  flade.  Ved  Landsbyen  Prénois,  halvanden  Mil 
fra  Staden,  stødte  vi  paa  en  fjendtlig  Deling,  som  en  Stund 
holdt  sig  ret  tappert  og  derpaa  endnu  engang  gjorde  Mod- 
stand i  den  følgende  Landsby  Pasques  og  i  Skovene.  Ogsaa 
badensisk  Artilleri  og  Fodfolk  traadte  i  Virksomhed,  og 
Modstanderne  flygtede  nu  skyndsomst. 

Ved  en  af  disse  Smaafægtninger  havde  man  set,  at 
Hestene  for  en  lukket  Vogn  styrtede,  hvorpaa  denne  blev 
trukken  bort  af  bevæbnede;  man  formodede,  at  den  gamle 
Garibaldi  havde  siddet  i  samme  Vogn. 

Om  Aftensbordet  i  Dijon  drøftedes  ivrig  det  Spørgs- 
maal,  hvad  vi  skulde  gjøre  med  Garibaldi,  hvis  vi  fik  Fingre 
i  ham.  Det  var  nu  ganske  vist  at  sælge  Huden,  før  Bjørnen 
var  skudt:  imidlertid  stodo  de  tvende  Anskuelser  skrapt  mod 
hinanden,  den  ene,  at  han  ikke  var  nogen  retlig  Fjende,  den 
modsatte,  at  han  stod  i  den  franske  Regerings  Tjeneste  og 
følgelig  lige  saa  fuldt  som  hans  Folk,  der  faldt  i  vore 
Hænder,  maatte  behandles  som  Krigsfanger. 

Forbitrelsen  mod  ham  og  hans  Skarer,  der  sluttede  sig 
til  de  franske  Franktirors  og  røvede  os  mangen  Kammerat, 

var  begribelig  nok.  Visselig  vare  ikke  alle  Garibaldister 
byttelystent  Pak;  blandt  de  Lig,  vi  saae,  fandtes  Ansigter 
af  ædelt,  om  end  fantastisk  Præg;  men  mange  huserede 
vistnok  slemt.  En  fransk  Herre,  der  havde  Efterretninger 
fra  Autun,  brugte  endog  de  Ord:  Fremmede  Turkos!  Ved 
slige  Voldshandlinger  var  det  jo  imidlertid  Franskmændene, 
og  ikke  os,  som  led. 

Garibaldis  Uheld  gjorde  sit  Indtryk  paa  Dijonboerne; 
de,  som  havde  ønsket  haus  Sejr,  optraadte  nu  med  mere 
Beskedenhed. 

For  at  trænge  Fjenderne  bort  fra  et  større  Omraade 
lod  General  Werder  Kolonner  gjøre  fremadgaaende  Bevæ- 
gelser i  forskjellige  Retninger;  de  naaede  gjennem  Bjærg- 
strøget  frem  til  Øvreseines  Dal  og  til  Autun  og  mod  Syd 
ad  Østskrænten  til  Flækken  Nuits;  ved  denne  Lejlighed 
forefaldt  flere  Fægtninger  med  Garibaldis  og  General  Cre- 
mers Stridskræfter  og  forskjellige  Franktirørsbander,  som  til 
Dels  vare  haardnakkede  og  medførte  Tab,  men  ogsaa 
skaffede  os  nogenlunde  Ro.  For  at  Dijon  imidlertid  ikke 
skulde  blive  alt  for  blottet  for  Tropper,  trak  man  Dele  af 
4de  Reservedivision  til  Byen,  og  disse  Delinger  maatte  nu 
stærkere  besætte  den  lange  Etappelinje,  som  var  svækket 
ved  der  bortsendte  Kolonner,  tilmed  da  Fjenden  fra  Besangon 
atter  syntes  at  have  udset  vore  Forbindelser  som  Gjenstand 
for  deres  Angreb. 

Den  kommanderende  General  var  snart  hist,  snart  her, 
til  Hest  eller  til  Fods ;  hvor  de  taktiske  Forhold  i  Omegnen 
syntes  at  kræve  hans  Opmærksomhed,  indfandt  han  sig 
sikkert;  men  medens  de  Dag  og  Nat  indløbende  Meldinger 
optoge  hans  Generalstab,  vidste  han  at  finde  Tid  ogsaa  for 
fredelige  Sysler;  thi  han  interesserede  sig  for  alt,  og  han 
forfriskede  sin  Aand  fra  den  trættende  Krigsførelse,  i  det 
han  gjennemstrejfede  den  vidtløftige  gamle  Stad  og  dens 
Parkanlæg  og  lidt  efter  lidt  tog  alle  dens  Seværdigheder  i 
Øjesyn. 

Der  er  kun  faa  Rester  tilbage  fra  Romertiden,  men 
derimod  mange  Mindesværker  fra  Burgunds  vexelrige  Historie. 
Den  Kaserne,  hvori  vore  Heste  stod,  var  t.  Ex.  et  Slot  fra 
Ludvig  XI.'s  Tid;  senere  blev  det  Statsfængsel  og  havde 
som  saadant  huset  Mirabeau,  og  senere  General  Mack  efter 
Slaget  ved  Ulm.  Den  Bygning,  hvori  Parlamentet  havde 
haft  sit  Sæde,  er  ligeledes  en  Levning  af  fordums  Glans, 
mange  prægtige  og  rigt  udstyrede  Kirker  og  katholske 
Mindesmærker  bære  Vidne  om  Gejstlighedens  Magt,  og 
den  femhundredaarige  Mosesbrønd  i  (Jhartreuse  er  et  af  de 
mest  ejendommelige  Mindesmærker;  det  lidet  betydelige 
moderne  Indhold  i  »Musée  departemental«  viser  derimod 
til  fulde,  at  Paris  kun  i  ringe  Maal  understøtter  Kunsten  i 
Provinserne. 

Som  en  særlig  Mærkværdighed  fremhævedes  Domkirkens 
store  Orgel,  der  i  blod  og  mægtig  Klang  ikke  skal  have 
sin  Lige.  Under  vort  Ophold  i  Dijon  tav  det  imidlertid; 
det  skulde  vel  ligesom  Kirkeklokkernes  Tavshed  være  et 
Tegn  paa  Sorg,  maaske  vilde  man  ikke  lokke  Tyskerne  til 
Domkirken.  I  Steden  hjalp  man  sig  med  et  lille  Biorgel 
og  en  Bastuba;  i  øvrigt  fejredes  Messen  med  Pragt;  den 
franske  Udtale  af  de  latinske  Ord  fængslede  min  Opmærk- 
somhed. 

Den  1ste  December  saae  vi  den  første  Is,  ogsaa  ved 
Middagstider,  den  næste  Dag  den  første  Sne,  og  nu  paa- 
fulgte en  Tid,  der  var  lige  ubehagelig  for  alle  Parter. 
Frost  og  Snefoget  voxede,  Thermometeret  sank  om  Mor- 
genen til  12  Graders  Kulde,  og  Dijonboerne  sagde,  at  dette 
var  en  Sjældenhed  i  det  varme  Burgund;  men  Garibaldis 
Folk,  der  stammede  fra  sydligere  Lande,  maatte  lide  endnu 
mere  end  vi.  I  Kaminerne  fortæredes  den  ene  Bunke 
Brænde  efter  den  anden,  og  man  blev  dog  ikke  varm; 
Franskmændene  opbrænde  deres  Skove,  »aprés  moi  le  déluge«. 
Vi,  som  vare  inden  Døre,  havde  det  endda  temmelig  godt, 
men  Tropperne  lede  i  høj  Grad.     I  Begyndelsen  gik  Skjær- 

mydslerne  og  Overfaldene  deres  Gang,  derpaa  søgte  Fjenden 
Skjul  i  sine  Landsbyer,  men  Forposttjenesten  passedes  lige- 
fuldt med  stor  Strænghed. 

Til  den  haarde  Vinter  kom  nu  Vanskeligheden,  ja 
næsten  Umuligheden  ved  at  proviantere  os;  vore  Heste 
havde  alt  længe  maattet  lade  sig  nøje  med  smaa  Rationer 
og  frøs  i  de  kolde  Stalde  uden  Straa;  nu  maatte  ogsaa 
mange  Mennesker  sulte;  FoiTaadene  i  Omegnen  vare  op- 
brugte, medens  Masser  af  Levnedsmidler  laa  og  fordærvedes 
i  Luneville  og  andre  Jærnbanestationer,  da  Proviantkolon- 
nerne ikke  kunde  komme  hurtig  nok  frem  ad  de  spejlblanke 
Veje;  vi  bleve  alligevel  skaanede  for  betydelige  Sygdomme; 
de  rige  Vinforraad  opretholdt  Tyskernes  Sundhed. 

I  Dijon  slap  Stenkullene  op  til  Gasforbruget;  Brænde- 
forraadene  mindskedes  i  betænkelig  Grad,  og  Franktirørerne 
tillode  ikke  deres  Landsmænd  at  supplere  Forraadet  fra 
Skovene;  for  at  vi  kunde  fryse,  skulde  de  ogsaa  fryse; 
Priserne  voxede  lidt  efter  lidt  i  en  overordentlig  Grad. 

Trods  den  vanskelige,  farefulde  Kejse  indtraf  dog  Ham- 
burgere med  rige  Gaver  til  XlVde  Korps;  det  imponerede 
Franskmændene  og  glædede  vore  Tropper  i  lige   høj  Grad. 

Og  Sejrsbudene  indløbe  fra  Amiens,  Villiers,  Beaune  la 
Rolande  og  Orleans;  i  Nordfrankrig,  foran  Paris  og  ved 
Loire  vandt  Tyskerne  uvisnelige  Lavrbær;  ogsaa  vi  vare 
uafladelig  i  Kast  med  Fjenden,  men  vi  oplevede  ikke  noget 
af  disse  Slag,  der  i  en  Fart  kunde  føre  til  et  afgjørende 
Resultat;  man  blev  kjed  af  denne  trættende  Ensformighed 
og  længtes  efter  Krigens  Afslutning;  under  den  Antagelse, 
at  Franskmændene  ikke  vilde  give  efter,  saa  længe  deres 
Hovedstad  var  ubetvungen,  drøftede  vi  atter  og  atter  det 
Spørgsmaal:  Hvor  længe  kan  Paris  holde  sig?  og  Naar  vil 
vort  Belejringsartilleri  dog  begynde  at  skyde?  Det  endelige 
Udfald  var  derimod  ikke  længere  tvivlsomt;  hvad  vi  vilde 
tilkæmpe  os,  stod  saa  fast,  som  det  alt  var  vundet:  Tysk- 
land skulde  være  ét  Rige  og  have  én  Konge. 

Vor  høje  Krigsherre  havde  erklæret  at  ville  modtage 
Kejserkronen,  som  de  tyske  Suveræner  tilbede  ham,  og 
Nationen  hilsede  denne  verdenshistoriske  Begivenhed  med 
Jubel ;  men  man  kan  egentlig  ikke  sige,  at  samtlige  Gammel- 
preussere  vare  begejstrede  herover.  Mange  af  dem  vilde 
beholde  deres  Konge  for  sig  selv;  som  Bærer  af  den  gamle 
og  nye  Hæder  havde  han  større  Betydning  end  som  Kejser 
over  Stater,  der  endnu  stadig  forble  ve  selvstændige;  de 
reserverede  Rettigheder  nedtrykte  Glansen  og  Forventningerne ; 
Kongen  kunde  blot  af  Pligtfølelse  blive  Tysklands  Kejser, 
medens  han  var  Preussernes  Arvehersker  og  elskede  dem, 
som  de  ham. 

Herpaa  svarede  jeg,  at  man  maatte  hilse  Kejserdømmet 
som  det  heldigste  Middel  til  en  varig  Forsoning  mellem 
Tyskerne,  særlig  de  i  1866  annekterede*).  Fremtidig  vilde 
vore  Kejsere  ogsaa  være  Arveregenter  og  ikke  efter  Frank- 
furter-Vis blot  valgte;  vi  vilde  for  følgende  Tider  have 
Kejsere,  fostrede  af  tyske  Blodstrømme,  omgivne  af  tyske 
Vaaben;  al  Begyndelse  er  vanskelig,  men  denne  første  Kejser, 
der  var  lige  ophøjet  ved  Dyder  som  ved  Sejre,  var  visselig 
i  særlig  Grad  egnet  og  ligesom  af  Gud  kaaren  til  fast  at 
begrunde  Riget;  talløse  Hjærter  i  alle  Rigets  Egne  bankede 
alt  for  ham  og  hans  Arvinger;  ved  en  saa  heldig  Tilskik- 
kelse vilde  de  tyske  Stammer  trods  deres  ejendommelige 
Egenskaber  kunne  gaa  op  i  den  mægtigste  Bygning. 

Storhertugen  af  Baden  havde  strax  frasagt  sig  Suveræ- 
niteten i  militære  Sager;  hans  Tropper  skulde  fuldstændig 
gaa  op  i  den  preussiske  Hær,  og  de  badensiske  Officerer 
vare  saaledes  nødsagede  til  at  tage  Afsked  eller  blive  preus- 
siske Officerer.  Deres  Krigsminister  og  Generalstabschef 
hørte  begge  til  den  preussiske  Hær,  og  Badenserne  vare 
altsaa  fortrolige  med  den  Tjeneste,  den  store  Stat  krævede; 
men  mange  skræmmedes  af  Udsigterne  til  at  skulle  ombytte 


*)  General  Hartmann  er  en  Hannoveraner. 
Historisk  Arkiv.    L    1887.  30 

deres  kjære  lille  Hjem  raed  et  fjærnt  Garnisonssted,  de 
spurgte  mig,  den  annekterede,  hvorledes  man  vel  var  til 
Mode  herved,  og  jeg  kunde  give  dem  et  ret  beroligende  Svar. 

Trods  de  forsætlig  udspredte  falske  Rygter  troede  de 
fleste  Dijonboere  paa  vore  nye  vigtige  Sejre;  de  talte  allerede 
om,  at  Gambetta  med  Regeringen  maatte  forlade  det  af 
Tyskerne  truede  Tours.  Hans  Tilhængeres  Tillid  til  ham 
og  hans  Proklamationer  begyndte  at  vakle,  de  besiddende 
Klasser  bleve  mere  og  mere  besjælede  af  Ønsket  om  Fred; 
de  spurgte  i  denne  Frygtens  og  Bekymringens  Tid  ikke  om 
Betingelserne,  blot  ingen  Napoleon  igjen  —  heri  vare  alle 
enige,  men  strax  efter  Fredslutningen  en  fransk  Garnison 
til  Værn  mod  Anarkisterne.  Man  saae  virkelig  vilde  An- 
sigter og  frække  Manerer  selv  i  gode  Klæder,  Republiken 
havde  hurtig  skadet  de  gode  Sæder.  De  vel  tænkende  Ind- 
byggere vare  nu  bange  for,  at  vi  frivillig  skulde  rømme 
Dijon;  thi  man  kunde  ikke  forstaa,  hvorfor  vi  vilde  blive  i 
en  By,  hvis  nødlidende  Tilstand  var  os  til  Besvær.  De 
indsigtsfulde  vare  nedslagne;  de  holdt  Fredens  Afslutning 
for  fjærnt  liggende,  da  Sydfrankrig,  som  ikke  havde  set  en 
Fjende,  endnu  stadig  vilde  knuse  alle  Tyskere. 

I  Midten  af  December  indtraadte  atter  nogle  Foran- 
dringer blandt  de  kommanderende  Officerer  i  vort  Hærkorps ; 
General  Glumer  var  bleven  rask  og  indtraf,  General  Beyer 
forlod  os  for  at  vende  tilbage  til  Karlsruhe,  Kommandøren 
over  det  badensiske  Rytteri  var  bleven  syg,  og  den  preussiske 
Oberst  v.  Willisen  traadte  i  hans  Sted. 

Foran  Belfort  var  Angrebet  nu  aabnet  mod  Vestfronten. 

Da  vore  Modstandere  i  C6te  d'or  forholdt  sig  mere 
uvirksomt,  kunde  der  afsendes  stærkere  Delinger  mod 
Langres  for  at  gjøre  en  Ende  paa  de  Qendtlige  Demonstra- 
tioner, som  havde  et  Udgangspunkt  i  denne  By;  de  preus- 
siske Tropper  skulde  marchere  der  hen,  og  General  v.  Werder 
befalede  mig  at  ledsage  General  v.  Goltz. 

IV. 

Langres. 

Den  14de  December  forlode  vi  Dijon  med  6  Batailloner, 
8  Eskadroner  Dragoner  og  Husarer  og  3  Reservebatterier 
eller  18  Stykker  Feltskyts.  I  General  v.  Goltzs  Følge  var 
jeg,  hans  Adjiitant,  en  Ordonnansofficer  og  en  frivillig  rød 
Husar  Scheib,  en  vidt  berejst  Mand,  som  nu  fortræffelig 
forstod  at  forene  sine  militære  Pligter  med  Ledelsen  af  vor 
Husstand.  Vejret  var  blevet  mildt,  Regnen  og  en  varm 
Søndenvind  havde  vi  i  Ryggen;  i  Forventning  om  store 
Bedrifter  vare  vi  i  bedste  Stemning. 

I  det  aabne,  bølgeformige  Højland  øst  for  Cote  d'or 
saae  vi  ikke  noget  til  Fjenden;  uforstyrret  overnattede  vi  i 
Landsbyen  Thil  Chåtel  tæt  ved  Landevejen,  men  den  næste 
Morgen  bøjede  vi  af  fra  denne  og  kom  ind  i  Udløberne  fra 
Langres's  ufrugtbare  Høj  flade;  Jordbunden  blev  mere  stenet, 
Klippegrunden  traadte  mangensteds  frem  for  Dagens  Lys. 
Om  Middagen  kom  vi  i  Berøring  med  Fjenden,  udvexlede 
nogle  Skud  med  ham  og  tilbragte  halvt  afklædte  Natten  i 
et  øde  Slot  ved  Landsbyen  Boussenois. 

Den  16de  fandt  vi  Vejen,  halvanden  Mil  syd  for  Lan- 
gres, afbrudt  og  barrikaderet;  tæt  bag  ved  var  Kirkebyen 
Longeau  og  nærliggende  Højder  besatte  af  fransk  Fodfolk 
og  Artilleri;  Fjenden,  som  vel  talte  et  Par  Tusende  Mand, 
forsvarede  sig  i  flere  Stillinger  mod  34te  Regiment  og  vore 
tre  Batterier,  før  han  trak  sig  tilbage  under  Langres's  Ka- 
noner. I  døde,  saaredo  og  Fanger  tabte  han  flere  Hundrede 
Mand;  de  hørte  til  50de  Linjeregiment  og  Mobilgarden;  en 
Kommandør  over  sidst  nævnte,  en  anset  Godsejer  de  Regel 
fra  Omegnen,  var  falden,  og  en  Bataillonskommandør  Kock 
af  Linjeregimentet  var  haardt  saaret;  fremdeles  fratoge  vi 
Fjenden  tvende  Kanoner  og  nogle  militære  Kjøretejer.    Os 

selv  kostede  den  lille  Fægtning  en  Løjtenant  og  sytten 
Mand  døde  og  saarede. 

Om  Eftermiddagen  red  jeg  uden  at  møde  et  Menneske 
frem  mod  Langres,  til  jeg  mod  Venstre  fik  Øje  paa  Fortet 
Bonnelle,  omtrent  i  4500  Fods  Afstand  fra  Staden;  man 
havde  her  fra  ogsaa  bemærket  mig,  en  Krudtsky  steg  til 
Vejrs,  en  Granat  susede  forbi,  nok  en  og  endnu  en;  det  var 
megen  Ammunition  for  mig  alene. 

Jeg  befandt  mig  nu  ved  det  berømte  Vandskjel,  paa 
hvis  Besiddelse  man  1814  lagde  saa  stor  Vægt  i  Fyrst 
Schwarzenbergs  Hovedkvarter;  for  os  var  Flodernes  Løb  ikke 
af  nogen  Vigtighed,  men  vel  den  her  opførte  store  Fæstning, 
som  afspærrede  Jærnbaner  og  Veje,  afgav  et  Udgangspunkt 
for  Modstandere  i  det  østlige  Frankrig  og  ved  sin  talrige 
Besætning  stadig  truede  og  besværliggjorde  den  anden  Hærs 
og  XlVde  Armékorps's  Etappelinjer. 

Langrøs,  en  Stad  med  8 — 9000  Indbyggere,  ligger  ved 
den  nordlige  Pynt  af  en  smal  Klippetunge,  som  uden  stor 
Højde  springer  frem  fra  Plateauet  og  falder  brat  ned  mod 
Vest,  Nord  og  Øst.  De  gamle  Volde  omslutte  Staden 
snævert;  mod  Syd  skyder  det  rummelige  Kastel  sig  frem, 
og  i  den  seneste  Tid  havde  man  paa  de  dominerende  Punkter 
i  det  meget  kløftede  Jordsmon  bygget  store  Forter  og  flere 
Smaaskanser,  som  dog  delvis  vare  ufuldendte. 

I  Longeau,  hvor  vi  havde  indkvarteret  os,  bragte  en  af 
vore  Læger  ved  Aftentider  os  den  Melding,  at  den  saarede 
franske  Bataillonskom mandør  snart  maatte  do,  og  at  han, 
skjønt  han  vidste  Besked  herom,  nu  som  før,  afviste  enhver 
Bistand  undtagen  Lægernes.  Generalen  havde  besøgt  ham 
og  tilbudt  ham  sin  Tjeneste,  men  ikke  kunnet  formaa  den 
saarede  til  at  tale,  skjønt  han  var  ved  fuld  Bevidsthed;  han 
havde  blot  en  Stund  set  fast  paa  ham  og  derpaa  lukket 
Øjnene.  »Prøv  De  nu  engang«,  sagde  han,  og  jeg  gik  med 
Lægen.  I  et  luftigt,  af  en  Lampe  tilstrækkelig  oplyst 
Værelse  laa  den  saarede  i  en  god  Seng;  en  godmodig  Bonde- 


Scener  fra  den  fransk-tyske  Krig.  469 

kone  gik  vor  Sygeplejer  til  Haande.  Lægen  ferte  naig  hen 
til  Sengen.  »Kan  jeg  gjore  Dem  nogen  Tjeneste,  Kammerat?« 
spurgte  jeg;  han  kastede  et  sorgfuldt  Blik  paa  mig,  gjorde 
en  afværgende  Bevægelse  og  drejede  sig  om  mod  Væggen. 
»Forstyr  ham  nu  ikke  mere«,  sagde  Lægen.  »Mig  har  han 
heller  ikke  sagt  noget  til«,  hviskede  Bondekonen ;  »han  maa 
vel  have  opgjort  sit  Regnskab  paa  denne  Jord  og  med 
Himlen«.     Om  Morgenen  døde  han. 

Denne  Dag  bleve  Tropperne  i  deres  Kantonnements  syd 
for  Langres.  Generalen  sendte  mig  som  Parlamentær  til 
Fæstningen  for  at  forlange  dens  Overgivelse.  En  hvid  Fane 
var  hurtig  bragt  til  Veje,  en  Trompeter  bar  den  og  begyndte 
at  blæse,  da  vi  nærmede  os  Fort  Bonnelle.  Østlig  for 
dette  ved  Landevejen  ligger  Landsbyen  St.  Ge6mes,  som 
var  forskanset.  Her  fra  kom  der  en  Officer,  som  forte  mig 
til  en  Stabsofficer,  som  kommanderede  paa  dette  Hold  og 
lod  min  Ankomst  melde  til  Langres.  »Det  er  langt  borte, 
og  det  kan  vare  længe.  Stig  De  blot  af«.  Soldaterne  viste 
min  Trompeter  en  Stald;  de  betragtede  hans  Uniform, 
Hestene,  og  talte  indbyrdes  og  med  ham,  saa  godt  det  gik. 
Stabsofficeren  førte  mig  ind  i  et  Bondehus,  hvor  flere  Offi- 
cerer vare  forsamlede,  og  andre  kom  til,  dels  af  Linjen, 
dels  af  Mobilgardisterne.  I  denne  Morgenstund  syntes  ingen 
Tjeneste  at  finde  Sted,  man  glædede  sig  over  den  Afvexling, 
min  Tilsynekomst  fremkaldte.  Hurtig  kom  en  livlig  Kon- 
versation i  Gang,  under  hvilken  de  færreste  tav  stille,  nogle 
spurgte  meget  naivt,  hvor  stærke  vi  vare,  om  Langres  nu 
skulde  belejres  og  deslige.  Ogsaa  Politikere  fandtes  iblandt 
dem,  særlig  en  af  Mobilgarden,  som  talte  med  megen  Selv- 
tillid og  forsikrede,  at  ingen  Tysker  vilde  komme  levende 
ud  af  Frankrig.  »Rædselsfuldt!«  svarede  jeg.  »De  vil  faa 
det  at  se«,  udbrød  han,  og  paa  mit  Gjensvar:  »Hvorledes 
jeg  skulde  bære  mig  ad  dermed?«  rystede  de  øvrige  paa 
Hovedet. 

Nu  traadte  endnu  en  Officer  ind;  han  hørte  til  Fortet 
Bonnelles  Besætning  og  var  udsendt  for  at  spørge,  om  der 
skulde  skydes  paa  Parlamentæreu,  naar  han  red  tilbage. 
»Nej!«  befalede  Stabsofficeren,  »paa  en  Parlanaentær  skal 
De  ikke  skyde,  hverken  naar  han  kommer  eller  gaar.« 

Uden  at  nogen  havde  talt  et  Ord  om  Gaarsdagens 
Sammenstød,  var  der  saaledes  forløbet  mere  end  en  Time, 
da  en  Officer  indfandt  sig,  hvem  de  tilstedeværende  Fransk- 
mænd hilste  med  særlig  Agtelse;  han  var  hidsendt  fra 
»general  commandant  supérieur«  Aubillot  for  at  spørge  om 
mit  Ærende;  da  jeg  vægrede  mig  ved  at  svare  herpaa, 
førte  han  mig  til  den  Vogn,  der  havde  hidbragt  ham,  og 
som  han  nu  besteg  sammen  med  mig;  bevæbnede  til  Hest, 
i  meget  brogede  Dragter,  som  holdt  ved  Siden  af,  ere  for- 
modentlig redne  foran  eller  fulgte  bag  efter. 

Min  Sidekammerat  tilbandt  mine  Øjne  med  et  elegant 
hvidt  Tørklæde;  jeg  saae  intet,  men  da  jeg  efter  Kortene 
nøje  havde  indprentet  mig  Topografien  omkring  Langres, 
kunde  jeg  af  Vognens  Bevægelser  og  andre  Kjeudetegn 
slutte,  hvor  vi  vare ;  vi  kjørte  op  ad  Bjærget,  kom  ud  paa 
Landevejen,  kjørte  lige  frem  og  sluttelig  over  en  Bro;  jeg 
hørte  Militærskridt  og  Kommandoraab ;  vi  vare  i  Kastellet. 
Derpaa  blev  det  atter  stille,  og  nu  raabte  man :  »eu  Preusser!« 
Flere  Mennesker  løb  til,  de  bleve  højrøstede,  raabte  i 
Munden  paa  hverandre  og  trængte  sig  paa  min  Side  lar- 
mende omkring  Vognen.  Forgjæves  skjændte  Officeren  ved 
Siden  af  mig:  »Ti  stille,  træk  eder  tilbage!«  Stadig  flere 
strømmede  til,  og  jeg  greb  efter  min  Pistol  og  erklærede, 
at  jeg  vilde  afrive  Bindet,  hvis  Pøbelen  forulempede  mig; 
han  rejste  sig  op  og  syntes  at  bøje  sig  ud  af  Vognen;  vi 
kjørte  hurtigere  til  og  gjorde  Holdt;  han  steg  ud,  vendte 
atter  tilbage  og  løsnede  mit  Bind;  han  var  meget  ophidset; 
gjennem  et  Geled  af  Soldater  kom  vi  fra  den  lange,  med 
nysgjerrige  opfyldte  Gade  over  en  Gaard  ind  i  et  anseligt 
Hus.      Min  Ledsager  førte  mig  op  ad  en  stor  Trappe,    lod 

mig  træde  ind  i  et  Værelse  og  gik  selv  ind  ad  en 
anden  Der. 

Jeg  forblev  nogle  Minutter  alene  i  den  smagfuldt  ud- 
styrede Sal;  den  syntes  bestemt  for  Konferencer,  thi  i 
Midten  stod  et  stort  Bord,  omgivet  af  Stole.  Sidedøren 
aabnedes,  og  General  Aubillot  traadte  ind  i  Gallauniform, 
smykket  med  flere  Ordener;  det  var  en  gammel  Herre  med 
hvidt  Haar,  men  tilsyneladende  en  kraftig,  elastisk  Skikkelse. 
»Jeg  er  Kommandanten«,  begyndte  han  Samtalen,  »hvad  er 
Deres  Ærende?«     Vi  satte  os  ved  Kaminilden. 

»Vi  kræve  Langres*s  Overgivelse«,  svarede  jeg. 

Han  var  overrasket;  over  hans  værdige  Træk  gled  først 
Vrede,  derpaa  et  stolt  Smil.  »Hvad  berettiger  Dem  til  en 
saa  uhørt  Fordring?«  spurgte  han. 

»Deres  Lands  militære  Stilling« ,  gjensvarede  jeg. 
»Franskmændene  udsprede  falske  Efterretninger;  De  kan  i 
Virkeligheden  ikke  gjøre  Regning  paa  nogen  Undsætning.« 

»Jeg  er  vel  underrettet«,  faldt  han  mig  i  Talen;  »men 
fortæl  De  blot  videre.« 

Jeg  meddelte  ham  nu  de  sidste  tyske  Sejre,  skildrede, 
hvor  ringe  Udsigter  der  var  for  Frankrigs  fortsatte  Mod- 
stand, hvor  dybt  Krigens  Ophavsmænd  skar  i  deres  eget 
Folks  Kjød,  og  sluttede  med  den  Forsikring,  at  min  General 
endnu  vilde  gaa  ind  paa  de  mest  ærefulde  Betingelser,  hvis 
Modtagelse  vilde  skaane  Langres's  Beboere  og  Garnison  for 
stor  Elendighed. 

Han  gjensvarede:  »Jeg  takker  Deres  General  for  disse 
Meddelelser;  for  øvrigt  kan  jeg  blot  sige,  at  jeg  er  syv  og 
tresindstyve  Aar  gammel,  at  jeg  har  tjent  næsten  halvtred- 
sindstyve Aar  som  Soldat  i  mange  Lande  under  forskjellige 
Omstændigheder,  og  at  jeg  lige  over  for  de  mest  lokkende 
Tilbud  vil  opfylde  mine  Tjenestepligter  til  yderste  Øjeblik. 
Jeg  har  slet  ikke  ventet  en  slig  Opfordring;  hvis  jeg  havde 
kjendt  den,  vilde  jeg  ikke  have  givet  Dem  Adgang.  Jeg 
troede,  at  De  skulde  foreslaa  en  Udvexling  af  Fanger.« 

»Hertil  har  jeg  ingen  Fuldmagt.  Jeg  vidste  heller  ikke 
af,  at  der  fandtes  tyske  Krigsfanger  i  Langres.« 

»Vi  have  tvende  Officerer  og  mellem  tyve  til  tredive 
Mand.« 

Som  jeg  senere  erfarede,  var  ved  en  tidligere  Lejlighed 
en  Telegrafist,  en  Reserveofficersaspirant  og  syv  og  tyve 
Soldater  faldne  i  Hænderne  paa  et  Strejfkorps. 

»Jeg  skal  melde  min  General  dette.« 

Han  stod  op,  og  jeg  rejste  mig:  »Mit  Ærende  er  ud- 
rettet.« 

»Fra  Gaarsdagens  Fægtning  ere  tvende  højere  Officerer 
ikke  vendte  tilbage.    Véd  De  nogen  Besked  derom?« 

»En  Oberst  ved  Mobilgarden  er  bleven  paa  Pladsen, 
og  en  Kaptejn  ved  50de  Linjeregiment  er  i  Morges  tidlig 
død  af  sine  Saar«,  gjensvarede  jeg. 

Taarer  fyldte  hans  Øjne.  »De  Regel  var  en  af  mine 
ældste  Venner«,  sagde  han  og  forlod  mig. 

Paa  samme  Vis  som  tidligere,  dog  uden  tumultuariske 
Optrin,  vendte  jeg  tilbage  til  St.  Geomes.  Under  Ridtet 
til  Longeau  fortalte  min  Trompeter  mig  leende,  at  de  franske 
Soldater  havde  behandlet  ham  gjæstevenlig,  og  at  han  ved 
Afskeden  havde  ytret  det  Ønske,  at  de  snart  alle  maatte 
komme  til  Tyskland. 

Om  Eftermiddagen  begravede  vi  de  faldne  Tyskere  og 
Franskmænd  paa  Kirkegaarden  ved  Longeau;  Præsten  ind- 
fandt sig  og  talte  kolde,  halvt  fjendtlige  Ord;  det  var  godt, 
at  vore  Soldater  ikke  forstode  dem.  Generalen  hviskede: 
»Hjælmen  af  til  Bøn«.  Musikken  faldt  ind  med  en  Koral, 
det  rystede  de  omstaaende  Bønder,  og  Kvinderne  græd. 
Salverne  lød,  vi  kastede  Jord  i  Gravene  og  plantede  Kors 
paa  Højene. 

Fra  Stillingen  syd  for  Fæstningen  kunde  General  v. 
Goltz  ikke  hindre  Besætningen  i  at  forstyrre  anden  Hærs 
Etappelinje,  som  førte  over  Chaumont,  fire  Mil  nord  for 
Langres.     Han  havde  derfor  besluttet  at  omgaa  Fætningen 

mod  Vest,  befalet,  at  den  ødelagte  Landevej  atter  skulde 
gjøres  passabel,  og  erholdt  Melding  om,  at  dette  var  udført. 

Den  18de  om  Morgenen  brød  vi  op  i  fuldstændigt  Mørke 
for  om  muligt  at  unddrage  os  Fjendens  Opmærksomhed,  da 
han  i  det  uoverskuelige,  uvejsomme  Terræn  kunde  alvorlig 
true  vor  Flankemarche.  Vi  vare  endnu  ikke  komne  langt 
frem,  før  det  forreste  Batteri  kjørte  fast  paa  en  slet  ud- 
bedret Strækning,  en  Ammunitionsvogn  styrtede  ned  i  et 
dybt  Hul  og  spærrede  den  snævre  Vej.  Vi  bleve  opholdte 
flere  Timer  med  at  gjøre  Vejen  fri  og  skaffe  alle  Kj øre- 
tøjerne over,  og  det  var  alt  for  længe  siden  blevet  Dag, 
men  til  alt  Held  rørte  Fjenden  sig  ikke. 

Vore  Bevægelser  maatte  være  undgaaede  hans  Opmærk- 
somhed; thi  om  Eftermiddagen  overfaldt  vi  hans  Kantonne- 
menter i  Landsbyerne  vest  og  nord  for  Staden  under  Fæstnin- 
gens Kanoner;  Mobilgardisterne,  som  bleve  opskræmmede  af 
deres  Ro,  affyrede  deres  Bøsser,  dræbte  og  saarede  et  Dusin 
Mennesker  for  os,  tabte  selv  nogle  og  tredive  Mand,  bort- 
kastede deres  Vaaben,  som  vi  opsamlede  i  Hundredvis,  og 
flygtede  bort  i  Skovene. 

Ved  denne  Lejlighed  fik  den  Hest,  jeg  red,  paa  ufor- 
klarlig Maade  et  let  Saar,  en  blodig  Ridse  langs  Rygraden, 
fra  Sadlen  til  Haleroden.  Jeg  var  hverken  staaet  af  eller 
reden  bort  under  Forhold,  som  kunde  have  voldt  dette  Saar, 
og  dog  kunde  jeg  hverken  paa  min  Sadel  eller  min  Person 
opdage  Spor  af  denne  Kugle,  som  tydelig  nok  bag  min  Ryg 
havde  strejfet  Hesten;  jeg  havde  heller  ikke  mærket  noget, 
kun  huskede  jeg  nu,  at  min  Hest,  som  ellers  aldrig  blev 
sky,  under  Skjærmydslen  havde  gjort  et  Spring,  som  var 
mig  paafaldende,  da  jeg  ikke  kunde  opdage  nogen  Anled- 
ning dertil. 

Langres's  Højslette  er  en  ufrugtbar  Strækning ;  Floderne 
løbe  i  dybe  Kløfter,  Skovene  have  fæstnet  deres  Rødder  i 
Klipperevnerne,  og  Jordbunden  er  overalt  dækket  af  Rulle- 
stenssand  og  Grus.     De  fattige  Landsbyer  vare  os  modbyde- 

lige,  saa  meget  mere  som  Kopperne  rasede  i  dem,  skjønt 
vi  Tyskere  ganske  vist  ved  Indpodning  vare  skyttede  mod 
denne  i  Frankrig  saa  udbredte  Sygdom. 

Generalen  og  hans  Omgivelser  overnattede  hos  Sogne- 
præsten i  St.  Ciergues  i  hans  tarvelige,  hyttelignende  Bolig, 
hvor  Fæstningens  Kanoner  kunde  naa  os;  der  faldt  dog  intet 
Skud.  Det  var  et  komisk  tarveligt,  urenligt  Kvarter;  Sogne- 
præsten, en  skikkelig  gammel  Mand,  ivrig  Papist  og  Legi- 
timist, overlod  os  sine  tvende  eneste  Senge  og  overnattede 
i  sit  Sakristi. 

Den  19de  gik  vi  under  ubetydelige  Skjærmydsler  frem 
mod  Fæstningens  Nord  front  og  trak  derpaa  i  Kantonnement 
til  venstre  og  højre  for  Marne  og  uden  for  dens  Kanoners 
Rækkeevne.  Generalen  tog  Kvarter  i  Præstegaarden  i 
Landsbyen  Rolampont,  halvanden  Mil  nord  for  Staden.  De 
Klipper,  hvorpaa  Langres  og  dens  Fæstningsværker  ere  an- 
lagte, begrænse  paa  dette  Hold  Hejslettens  Stenørk,  som  her 
sænker  sig  mod  et  jævnere,  mere  frugtbart  Land.  Rolam- 
ponts  Præstegaard  var  vel  indrettet  og  rummelig  nok  til 
at  huse  Sognepræsten  og  hans  Kapellan  og  derhos  Gene- 
ralen med  Følge. 

Vore  Iagttagelser  den  sidste  Dag  og  Efterretningerne 
de  følgende  Dage  gjorde  det  ikke  usandsynligt,  at  vi  kunde 
erobre  den  stærke  Fæstning  med  ringe  Midler.  Oplysninger 
fra  de  franske  Krigsfanger  og  de  udvexlede  Tyskere  samt 
Breve  fra  en  opsnappet  Post  bekræftede,  at  Forholdene  i 
Langres  i  yderste  Grad  maatte  vanskeliggjøre  et  Forsvar. 
Besætningen  paa  12 — 15,000  Mand  bestod  i  overvejende 
Grad  af  upaalidelige  Mobil-  og  Nationalgardister;  Fransk- 
mændene havde  i  Krigens  Løb  mistet  en  stor  Del  af  deres 
Selvtillid;  Fægtningen  ved  Longeau  og  vor  strax  derpaa 
følgende  Tilsynekomst  foran  Fæstningens  Vest-  og  Nordfront 
havde  skræmmet  Garnisonen  og  indjaget  Beboerne  Frygt. 
Den  Rolle,  Langres  hidindtil  havde  spillet,  holdt  de  for  endt; 
ogsaa   de   truedes   nu  af  blodige  Kampe,   rimeligvis   af  et 

Bombardement  paa  Staden,  hvor  der  alt  herskede  Nød  nok, 
ikke  blot  Sygdom,  men  ogsaa  Dyrtid;  under  den  herskende 
Pengemangel  havde  Kommandanten  udstedt  Papirpenge,  ind- 
løselige efter  Krigen,  men  de  stode  naturligvis  kun  i  lav 
Kurs.  Den  Mening,  at  man  maatte  modtage  en  Opfordring 
til  Kapitulation,  naar  man  derved  kunde  undgaa  Befolknin- 
gens Ulykke,  fandt  nu  mere  villige  Øren ;  Modløsheden  greb 
om  sig,  Overløbere  kom  flokkevis  med  Ben  om  at  blive 
sendte  til  deres  Hjemstavn. 

Skjønt  Forsvaret  saaledes  rimeligvis  var  stærkt  lammet, 
turde  General  v.  Goltz  med  sine  sex  Batailloner  dog  ikke 
vove  en  Overrumpling  mod  den,  paa  alle  Hold  ved  Terrænet 
og  Fæstningsværker  sikrede  Klipperede;  han  udbad  sig  der- 
for af  General  Moltke  en  Anvisning  paa  tredive  svære  Stykker 
Skyts,  Forslaget  blev  modtaget,  og  Materialet  skulde  ind- 
træffe i  Løbet  af  ti  Dage.  Vi  traf  nu  Forberedelser  til  et 
Bombardement,  der  var  fuldstændig  retfærdiggjort  ved  de 
oven  for  skildrede  Forhold,  saa  meget  mere  som  vi  ikke 
kunde  tænke  paa  en  virkelig  Belejring  af  den  store  og 
vigtige  Vaabenplads. 

Det  var  imidlertid  under  alle  Omstændigheder  en  dristig 
Adfærd,  som  maatte  føre  os  inden  for  Rækkevidden  af  et 
stærkt  Fæstningsartilleri,  medens  vi  samtidig  maatte  belave 
os  paa  Udfald  af  den  talrige  Besætning,  som  vi  langtfra 
kunde  møde  med  et  lige  Antal.  Dog  uden  Ofre  turde  vi 
ikke  gjøre  Regning  paa  den  store  Gevinst. 

Det  milde  Vejrligt  var  ophørt;  den  23de  dreve  vi  i 
otte  Graders  Kulde  de  franske  Tropper,  som  endnu  fandtes 
uden  for  Fæstningen,  tilbage  under  deres  Voldes  Kanoner, 
hvorpaa  vi  uhindret  kunde  udsøge  Stederne  for  vore  Bom- 
bardements- Batterier. 

Den  løftede  Stemning  og  fuldkomne  Harmoni  gjorde 
Livet  i  vort  Kvarter  behageligt  nok;  Husar  Scheib  sørgede 
lige  godt  for  vor  Forplejning  og  for  Anekdoter,  som  ofte 
skaffede  os  en  hjærtelig  Latter. 

Imidlertid  ramtes  vi  af  en  smertelig  Efterretning;  den 
18de  havde  tvende  badensiske  Brigader  under  General  v. 
Werders  Øjne  leveret  en  sejrrig  Træfning  mod  Cremers 
Division  foran  og  i  Staden  Nuits;  men  Kampen  havde  i  det 
hele  ikke  ændret  Situationen  og  kostet  os  mere  end  ni 
Hundrede  Mand.  Prins  Vilhelm  af  Baden  havde  faaet  et 
svært  Saar,  ogsaa  General  v.  Gliimer  var  saaret  og  atten 
Officerer,  deriblandt  tvende  Stabsofficerer  af  vort  personlige 
Bekjendtskab,  vare  faldne. 

Naar  man  i  Krigen,  over  sine  egne  særlige  Forhold 
lettere  glemmer,  hvad  der  passerer  uden  om  en,  vende  dog 
Tankerne  om  Hjemmet,  om  de  nærmeste  Slægtninge  stadig 
tilbage,  og  navnlig  ret  inderlig  ved  Juletider,  hvad  vi  nu 
erfarede.  Sine  Juleglæder  ville  Tyskerne  have,  hvor  de  end 
færdes,  og  Juleaften  brændte  Juletræerne,  store  og  smaa, 
smykkede,  saa  godt  det  lod  sig  gjere,  rundt  om  i  Kantonne- 
menterne. Hvad  der  udfordredes  og  lod  sig  opdrive,  havde 
Scheib  hentet  fra  Chaumont,  og  saaledes  kunde  vi  samles 
om  et  godt  pyntet  Fyrretræ  i  Sognepræstens  Storstue  med 
ham  og  hans  Kapellan,  med  vore  Ordonnanser,  Tjenere  og 
Husets  Tyende.  Sognepræsten  raabte  den  ene  Gang  efter 
den  anden:  »Ak,  det  er  rerende!«  og  foldede  Hænderne. 

Vor  Udsigt  til  i  nærmeste  Tid  at  gaa  alvorlig  frem 
mod  Langres,  som  havde  skadet  Tyskerne  paa  saa  mangfoldig 
Vis,  vor  Forventning  om  at  at  yde  Hæren  en  vigtig  Tjeneste, 
at  føje  en  mærkværdig  Begivenhed  til  Krigshistorien  ved 
Erobringen  af  den  store  Fæstning,  blev  den  anden  Helligdag 
fuldstændig  kuldkastet  ved  den  aldeles  uventede  Befaling  at 
marchere  til  Vesoul.  For  denne  Gang  var  Eftertanke  og 
Besvær  aldeles  spildt ;  efter  at  alt  var  behørig  indledet,  vore 
Modstandere  Dag  for  Dag  mere  lamslaaede  og  Udfaldet 
mere  sandsynligt,  maatte  vi  opgive  vort  Forehavende.  — 

Saaledes  er  nu  engang  Soldaterlivet.  Vi  vare  meget 
fortrædelige,  men  General  v. Goltz  sagde:  »Hvem  véd,  hvad 
det  er  godt  for?c  (Sluttes.) 

